
СРПСКИ 


КЊИЖЕВНИ ГЛАСНИК 


НОВА СЕРИЈА, Књига 1У, Број 1. — 1 Септембар, 1921. 


КРАЉ ПЕТАР 1. 


У свом првом броју после трагедије од 29 маја 
Српски Књижевни Гласник донео је на челу свога 
текста ово неколико речи: 

„Догађајима који су се последњих дана у нашој 
земљи десили, учињен је крај једном режиму од чијег је 
несрећног утицаја пропатио наш јавни живот и наша 
књижевност. Српски Књижевни Гласник се нада да 
ће после тога настати бољи дани и за књижевност и 
за наш јавни живот у опште“. 

Наде које је Српски Књижевни Гласник исказао 
у том судбоносном тренутку, на раскрсници два доба 
у историји нашега народа, оствариле су се; и оства- 
риле су се тако изнад очекивања и тако сјајно дау 
историји, могло би се рећи, нема паралеле таквој про- 
мени, таквом скоку и полету из мрака и чамеу славу 
и бујан и широк живот, у коме се све народне енер- 
гије дижу и развијају у невиђене висине и ширине, и 
после скупо плаћене цене за врло скупе идеале оства- 
рују те идеале, и полажу их пред нас као трофеје. 
Нови високи идеали стоје сад пред нама, и само добу 
које је завршено смрћу Краља Петра !. имамо да захва- 


П Српски Књижевни Гласник. 


лимо за могућност коју данас имамо, да подигнемо 
очи, са надом на успех, ка последњим степенима до 
којих се један добар народ на овој нашој земљи 
може успети. 

Самопожртвовање, истрајност у добром циљу, 
скромно подчињавање себе самог општој користи, или 
бар неодвајање туђе користи од своје користи; па- 
триотизам на местд ниске, уображене, таште само- 
живости, која је увек знак ниже моралне и.народне 
културе, и која потпуно може да иде са напреднијом 
материалном културом; речју, самопрегоревање на 
место скомрачноги сићушног или грабљивог егоизма, 
— то су особине које су у то доба делале, то доба 
створиле, и његове плодове одхраниле. 


· Човек који је стајао на. челу тога "доба и“ "био 
несумњиво, већ и по свом положају, највиши носилац. 
његових врлина, био је упокојени Краљ Петар. За- 
страњени детерминисти,.који не знају довољно у 
којој области људских знања и' мишљења треба 
говорити о детерминизму, држали су да треба на- 
рочито напоменути поводом смрти Краља Петра, | 
да се једном човеку не може признати“ нека лична 
заслуга за ствари које су под његовом руком или 
владом добро испале. Сви знамо да нико није заслу- 
жан за своју доброту ни крив за своје неваљалство. 
Али, ко мало даље мисли, онтће се сетити да ми зато _ 
ипак волимо „доброг“, а.не волимо „рђавог“,'и да 
добар човек, као и добро дело, оставља за собом _ 
добре последице, а рђав човек, као и рђаво дело, по-_ 
следице рђаве. Заменимо у мислима Краља Нетра дру- | 
гим владаоцем, владаоцем са противним особинама — 
избор је велики, на жалост = и одмах ће нам“ јасан а 
бити лични, баш лични удео Краља Петра у историји Р 
великог, сјајног, славног доба које је завршено ње- 


Краљ Петар, 1. | е | 


4 


говом смрћу: Краљ Петар није био необичан. човеку 
смислу у коме се та реч најчешће узима; али оне 


"особине које су горе поменуте он је имао у знатној 
"мери; а шо су особине које чине добре, а можда и 


најбоље владаоце. Краљ Петар се иденшификовао са 


ан А прев у погледу народних · тежња и потреба; 


и,кад год су биле у питању крупне ствари, није имао 


"својих засебних интереса. Његово јуначко, јуначки 
_ истрајно, непоколебљиво патриотско држање у рату, 


огичаљим -= 


ов 


у пркос старости и болести, било је држање вели- 


кога владаоца, и начинило га је у целом свету ле- 


тгендарно јуначким владаоцем , велики страни песници 


опевали су то држање, а у страним Министарствима 
Спољних Послова могла се видети његова слика по- 
ред слике државног, земаљског поглавара. У великој 
епопеји нашега народа за време светскога рата има 
много дивних епизода ; једна или две иду међу најлепше, 
а у њима је Краљ Петар био главни јунак. Не само 
његови лични интереси, но његова властита личност, 
била му је индиферентна за све време; он је за свој 
народ и народне идеале могао погинути, и само је 
случај што није погинуо. 


У миру је био демократски владалац, који је ра- 


зумео да је против закона управљати, кад човек није 


пред законом одговоран за своје управљање. Он се 
није мешао у државну управу, и тако јој је најбоље 
помогао; јер „мешати се“, кад је реч о краљевима, 
значи скоро увек „сметати“. Тако се у миру могло 
«спремити оно што се после тако сјајно остварило. Краљ 
Петар је још био искрено слободоуман човек; и уз 
"то скромних личних жеља, и скроман као човек уопште; 
без претенсија које скоро по правилу ничу на кра- 


· _љевском положају. а 


Жалост народна показала је боље но сва умо- 

— 


вања и оцене место које припада покојноме Краљу и' 
које ће остати његово у историји. Та је жалост 
била општа и дубока и искрена. Народ има инстинкта, 
и има више очију од Аргуса. Што он види, виђено 
је. Цео наш народ зна који је део који он дугује за 
своје ослобођење и за своју светлу будућност покој- 
номе Краљу, кога је Народна Скупштина, мало дво- 
рански, али искрено, пре историје прогласила и на- 
звала Петром Великим Ослободиоцем. | 


Б. П. 

У ГОСТИМА. 


(ЧОВЕК ПРИЧА ПОСЛЕ РАТА.) 
(Крај.) 
| 

А воз јури, лети. „Скоро ће Вујановац. Криво ми је 
што стижем по мраку. Како ли ћу затећи побратима 2 Како 
изгледају снајка, деца2 Боба, свакако, велика девојчица 2 
Али какав сам ја човек, како сам могао само да чекам толике 
опомене па тек сад да пођем у ову посету коју сам своме 
дивном и милом другу дуговао много ранијег Деца спавају. 
На кога личе2 Снајка се, знам, сатрла спремајући кућу. Сав 
горим од нестрпљења да у оној истој соби, у којој смо раз- 
говарали у очи његовог венчања, после толико година, обно- 
вимо све успомене, претресемо све доживљаје, сву нашу 
прошлост тако бурну, мученичку, али богме, и јуначку... 
Она је ствар, без сумње, изравната: она његова мучна сумња 
коју ми је узгред и врло опрезно наговестио онога дана кад 
смо се, после ослобођења, први пут срели у Новом Саду. 
Али ко је тај нитков што се усудио оклеветати једну жену 
као што је моја снајка2 Од онда се, истина, нисмо видели. 
А дивно је и невиђено било онога дана кад је он с пуком 
улазио у Нови Сад. Цела варош подигла се беше да их дочека. 
Моје нестрпљење да га видим, кад сам сазнао да пук туда 
пролази за Суботицу, не може се описати. Цела варош, кажем, 
изашла је за дочек: девојке, соколи, деца, музика, корпора- 
ције, цилиндери, сва Солајка, полицајци у мађарској униформи 

и сељаци из богате околине; и венци, заставе, каруце у 
цвећу, триумфалне капије, неисказано одушевљење, једном 
речи, у коме је као никад дотле, пливала опијена српска 
Атина. Све по концу уређено, помпезно спроведено, без 
погрешке, без задоцнења, без малера, јер су Новосађани 
мајстори свечаности. Па, после поздравних говора, пук наиђе. 
Најпре штаб на коњима умотаним у пешкире. О коњским 
вратовима клате се велики, дивни венци. Официри, смешећи 
се, прихватају раскошне букете који долећу с прозора, тро- 
тоара, скела нових грађевина, с кровова, са свих страна. 
Старци, та велика деца, бришу очи и погледају у нас: „Само 
кад ово доживесмо. Живили наши ослободиоци“. Бронзани 
војници, у колони двојних редова, труде се да корачају по 
такту своје музике, али прихватајући пешкијје и цвеће, греше, 
заостају, сустижу, брзају ситним француским кораком и 
смеше се. Официри дивизијског штаба, ван строја, посма- 
трају пук и примећују: „Добро изгледају људи“. Један мали 
војник, кувар, добродушног, детињастог изгледа, на зачељу 
митраљеског оделења, са магаретом које носи кујну оделења, 
не види се од пешкира. Магаре, са венцем који додирује 
земљу, корача прописно, за репом последње мазге, жмирка 
и смеши се на питања што падају с разних страна: „Зар је 
и он прешао Албанију 2“ У једном тренутку узбудљиве, све- 
чане тишине један пуша у наручју свога оца кликну: „Зивио 
српска војска“, и Мајор" св затресоше од манитог одобра- 
вања тапшањем. д пристаништа до Владичиног Конака 
понова се захори, захуја и проломи: „Живели, живели, живели“ 
и млазеви цвећа сипаху на заставу која се појави и доведе 
узбуђење до врхунца. Електризован узбуђењем гомиле ја сам 
подрхтавао, чекао само други батаљон, чекао Николу. Наје- 
данпут, један омален француски официр што је предамном 
стајао у друштву дама, и пропињао се целим телом да боље 
види показа руком у правцу чете што је наилазила: 

— Фие! беаи Туре! 

ја узвикнух до вриска. То беше Никола. На дивном 
зеленку, сав у цвећу и пешкирима, у простој војничкој 'шај- 
качи, са Карађорђевом Звездом на прсима, поносит, озбиљан, 
хладан и као да му је непријатна сва ова хучна галама, он 
је уздржавао коња, који се, уплашен од светине пропињао и 
гледао преко масе. 

____— Живио побратиме! — и ја зграбих за узде. Он ме 
спази, скочи хитро на земљу па се срдачно загрлисмо и 
ижљубисмо, док је свет око нас брисао очи тронут нашим 
братским загрљајем. 

Пошто кроз сузе и журно изменисмо неколико речи 
ми се, обојица, упутисмо пешке кроз варош све док не сти- 
госмо у касарну. А тамо после издатих наређења, војници 
добише „вољно“ па се раздрагано клицајући размилеше по 
широком, ограђеном, простору испред касарне и ако ограде 
начичкане светом, где настаде срдачан разговор између браће 
која су се упознавала. 

А ми се лагано, руку под руку, враћасмо у варош куда 
су протицале мирисаве реке света озареног красном ведрином 
и радошћу. Све живо окретало се за њим посматрајући га и 
уживајући у његовој стаситој појави војничког држања. Људи 
нас поздрављаху дубоко скидајући шешире, док су се слатке 
жене смешиле и, мило напућене, добацивале на рачун његовог 
озбиљног држања и хладног погледа. „Какви су ови Срби- 
јанци, сви намрштени“. ! 

То вече позвани смо на банкет, који су нам приредили 
новосадски ратни богаташи; они исти што су, у међувремену 
кад ничије војске није било, разграбили сав петроварадински 
плен, заостали материјал немачке пристанишне команде. 

Али Никола је претпостављао мирније место: 

— Приметио сам — рече ми он ——ја близини приста- 
ништа једну малу кафану с подрумом. 14" ћевапчића. Баш 
као испод „Македоније“ где смо као студенти одлазили. Ако 
пристајеш да одбијемо позив тамо ћемо слатко поразго- 
варати. 

ја радо прихватих. 

А тамо, после вечере, он ми је испричао све што је 
преживео у последњим операцијама пробијања фронта и 
наступања. Рече ми да је свратио кући на два дана, али да 
би боље учинио да је обишао, јер му ови први дани осло- 
бођења не би били горки као сад. 

— још на фронту предосећао сам нешто чему нисам 
смео да погледам у очи — говорио је он чистећи џепни 
ножић чачкалицом — кад ми је један блиски рођак писао да 
треба само себе да гледам, да не бринем претерано за кућом, 
јер, вели, сваки данас уме себе да гледа. Тај исти рођак 

дочекао ме је сад први и пре уласка у кућу изнео страшне, 
срамне оптужбе. Сад све знаш, побратиме, и сад можеш 
слутити како ми је у души. Оба дана провео сам код куће; 
никога нисам хтео да видим, ни с ким да говорим. Моја 
мајка ништа није хтела да потврди, али ме мучи оно што 
видим на њеном лицу. Ја сам рекао да ћу ствар извидити 
кад се вратим. Ноћио сам сам у другој соби, обе ноћи. Ока 
нисам склопио и сад се чудим да још живим, да идем, да 
радим, да једем и да говорим, и после свега и пошто је у 
мени нешто препукло, сложило се, умрло. Ето, побратиме, 
ништа од оне радости коју смо, да кажем, замишљали доле. 
Бог, који једини зна све моје болове и кога сам молио да 
ме бар ова чаша мимоиђе, тај Бог оглуши се. још је само 
то било остало. И тако дан раније него што ми је истекло 
осуство кренуо сам се за пуком. Осетио сам, на несрећу, да 
ми је чета милија, вернија, топлија кућа од моје. Али шта 
ћу после 2 

Његов глас очајног бола цепао ми је срце и озлојеђен 
на овако свирепу, незаслужену судбину која га гони као 
дивљу звер, у непријатном положају у коме сам се налазио 
слушајући га, ја сам га умолио да не нагли и да ствар добро 
провери. 

Сутра дан испратио сам га за Суботицу, одакле ми је, 
два месеца доцније послао по војнику једно доста опширно 
писмо, из кога азнао понешто о његовом расположењу 
које никад не о огао очекивати. | 

„Драги мој побратиме — писао ми је између осталога — 
изгибосмо пијући по овој Бачкој. Пијане земље, ако ко Бога 
зна! Ти знаш да на фронту никад ништа нисам пио. А сад, 
да ме видиш, не би ме познао. Облесавио сам од здравица 
и вина. По Сентомашу (ох, најпијанијем Сентомашу!), по 
Бечеју и Кањижи погубио сам редом све своје болове про- 
шлости. Како беше оно, чини ми се из Мињона, „не сећам се 
више својих болова који су прошли 2“ Па жене, побратиме! 
И твој глас на далеко стиже. А ја сам се бар нешто држао. 
Баш пре неки дан рече ми једна: Ништа не би било интере- 
сантније него описати све промене које су се у вама извршиле 
од доласка овамо. Да је какав писац био поред вас да 
посматра: како се камен повраћао у душу, нем како сте 
проговорили, мртав како сте оживели. Гнушај ме се, ако ти 

је мило, побратиме. Али не буди сувише строг и сети се 
како смо се патили, годинама живи сахрањени“. Тако ми 
је писао. 

Али то је било и прошло. Нисмо ни ми могли бити 
свеци. Или, брате, доста смо и то били на фронту. А сад 
кад стигнем, знам шта ће ми рећи; рећи ће ми од речи до 
речи: — јеси видео, побратиме2 Све прогурасмо па опет 
добро, хвала Богу. Нема ништа јаче од човека, тврд је као 
камен: и ране и тифус, један па други, и сто несрећа и опет 
се недам, стојим, живим, еве ме. Напићемо се, Бога ми. Она 
ствар мора да је изравната. Шта ће човек мора да заборави 
и на мртве и на ране и на срамоте, јер човек је челик, још 
тврђи. Напићемо се, видим. И жељан сам части ми; па још 
у кући и опет да нас она служи. 

— Господине, сад, ваљда, Вујановац2 — обратих се 
некоме што је гледао кроз прозор у ходнику. 

— Једна постаја, али брзи не стаје, па Вујановац. 

— Хвала. 

Прикупих ствари па изађох, а мало после воз заиста 
прође постају не заустављајући се. 

Могло је бити десет сати. Месечина. Поред пруге у честим 
барама иза кише огледају се звезде а поцепани облаци чине 
се огромне црне авети. Па и кад прођемо: као да је земља 
ишчезла и да јуримо над бездном. Чести гвоздени мостови 
над дубоким безводним пролокама. Воћњаци, у сред којих се 
беласају кућице ретко осветљене. „Поди м ће бити на 
станици“. Нагињем се кроз отворен прозор и бијен оштрим 
ветрићем, гледам унапред. Ближимо се станици која се распоз- 
наје по разбацаним црвеним и жутим светиљкама. „још неко- 
лико секунда па ћу га загрлити“. Враћам се и узимам ствари 
са узбуђењем које обузима човека кад је уверен да га на 
станици чекају. Мале кућице чуваре пруге пролећу и најзад, 
не успоравајући нарочито, воз стаде. 

На перону јадно осветљене станице тискале се оцртане 
прилике неколицине носача и деце и дрско се грабиле око 
ствари путника. Ја се обазрем свуд унаоколо, жељно тражих 
да видим Николу, али узалуд: њега није било на станици. 
Поред мене промаче крезуби студент па се изгуби у гомили. 
ја стајах још мало и лака језа разочарења проструја кроз 
мене, али се брзо подсетих неуредности поштанског саобра- 

ћаја и то ме умири. Онда позвах једног носача који прихвати 
моје ствари, па се кренусмо у варош. 

— Вама треба стан, господине 2 

— Не, идем право код Николе Глишића, шефа... Ти 
знаш где станује2 А мислим знам и ја. 

Он застаде па спусти ствари на земљу. 

— Код господина Николе Глишића 2 А шта сте ви њему 2 

— Рођак. 

— Господина Николу —- рече носач подижући стварии 
зумњиво вртећи главом — мучно да ћемо наћи код куће. Не- 
ћемо га тамо наћи. 

— Како Зашто 2 

— Не иде он тако рано кући, господине. Његова кућа . 
је „Лаф“. 

— Шта кажеш 2 

— Много се пропио — одговори носач — мно-го. 

— Шта булазниш човече 2 

И ја му наредих да не дроби, већ да ме води куд сам 
му рекао. Али кад смо наилазили поред „Лафа“ он спусти 
ствари, утрча у кафану, без питања, па кад отуд изиђе: 

— Ту је, ту, знао сам ја. 

ја мало размислих шта да чиним, она језа разочарења 
проструја сад кроз мене много јаче, па се најзад реших да 
уђем у кафану. Тамо ми показаше једно засебно оделење, 
одакле је допирала паклена свађа. ја застадох да ослушнем, 
оклевах опет некфафреме држећи кваку па се нагло одлучих 
да отворим. Десетак прилика, с циганима који су поднимљени 
на виолине пажљиво пратили праву циганску препирку, 
распознавало се у диму од дувана. А кад ме приметише људи 
се згледаше и свађа се осетно утиша. ја спустих руку на 
раме Николино, јер он не беше спазио кад сам ушао. 

Он се окрете, погледа ме мутним, изнуреним очима, 
познаде ме, па устаде и загрли ме, али је био изненађен. 


— Господо, — представи ме он расејано, после поз- 
драва — ово је мој побратим, ово је човек, сила, ђи... ђида. 
А мени показујући своје друштво: — Ово су моји при- 


јатељи. Кажу тако, а ја мислим да међу њима има и ниткова, 
клеветника, хуља. А сад, господо, тачка. Има дана за мегдана. 
Овај човек овде странац је и не тичу га се наше ствари. 
Дакле, тачка ! 

ја седох поред њега и сам врло збуњен мучним призором. 

Али један стари господин, сув, сед, са шиљастом бра- 
дицом одговори врло брзо док му је брада подрхтавала: 

— Како, брате, молим те, како тачка 2 Нема овде коман- · 
·" довања. Шта сам рекао, господо Решење је незаконито и 
квит. Ето, господо, шта сам рекао. А... а шта чаршија 
говори то ја не знам, нити ме се тиче. То се тебе тиче и 
ти расправљај како знаш, брани се. Пронађи клеветника : па, 
или нека докаже да си поткупљен, и онда није клеветник, 
или у апс. Како доста, брате, молим те2 Казао си ти, па да 
кажем ја. Увредио си, враћам увреду. Но брате, молим те, 
овде нема командовања. 

Па гледајући у мене: 

— Господину част и поштовање. 

Чичица је говорио јетко, ватрено и оно дрхтање видљиво 
се преносило са браде на главу, па на руке и цело тело. Он 
је још нешто хтео да каже кад Никола дрекну: 

— Тачка, клеветниче ! 

Цигани устукнуше престрављени, полупијани људи погле- 
даше у Николу, а чичица је нервозно мрвио хлеб и дрхтао. 

— Још само ово — рече он после мале почивке и поред 
свега што је изгледало да ће га Никола смрвити ако отвори 
уста — још само ово: Правник си, правник сам. Господа су 
ту. Расправићемо ово познатим путем. 

Сав узрујан Никола заусти да нешто каже, али у том 
тренутку на врата ступи крезуби студент са својим стварима 
и својим подсмевачким изразом. Он нас обухвати брзим, 
оштрим погледом, који мало више задржа на мени, свакако 
изненађен што ме ту види, па се обрати чичици коме је још 
само брада дрхтала: 

-Ф Драги ујаче, — рече он — ти си благовремено изве- 
штен о доласку високог госта (и ту се убоде палцем у груди) 
па си ипак кућу закључао. Дубоко увређен пошао сам да те 
тражим, али... али како то да тумачим 2 

Очевидно обрадовани појавом студента присутни навалише 
на њега да остави ствари и да седне, а кажкта позва и чичица 
он послуша. . 

За то време Никола ми је пру, 

-— Добро дошго, побратаја 
Нисмо сваки дан! 


за 
“чашу с вином: 
молим те, све испи! 

Ја га послушах. 

— Па кад стиже2 Зашто ми не јавиг А јест, сад сам. 
добио, мало час. Хтео сам овог момента... 

— Не чини ништа — рекох. — Како су ти код куће. 

Он ми опет пружи чашу: 

— Деде, нисмо сваки дан. 

— Драги побратиме, баш зато што нисмо сваки дан... 

— Е код нас је тако. Паланка као паланка... То ти је 
гроб свих снова, мој побратиме. Нема, да кажем, старог 
живота, нема снова, нема пријатељства. Лажемо се, сплетка- 
римо, свађамо се и пијемо. То ти је све. 

Па попи на искап. : 

— За кума знаш2 — упитах. 

Он ме не чу. 

— Чуо си за кума2 

— А, јест, знам. Умро је у ропству. Ћораво, налетело, 
па заробљено. 

— А поп Мијаило 2 

— Он ти је црко од грипа, после рата. Оста млада 
попадија. ј 

Па се зацерека и цмокну у прсте. 

— Шта ти је, побратиме — шапнух згранут овим одго- 


ворима. — Ја те, Бога ми не познајем. 
— Побратиме, — одговори ми он примичући столицу и 
гледајући ме грозничаво ужагреним очима. — Не познајеш 


ме2 А од куд би ме и могао познати 2 Па и ја више себе не 
познајем. Знам, видим и сам: Ниско сам пао; стидим се од 
тебе; звао сам те па заборавио. Знам: то хоћеш да ми 
пребациш. 

— Не, нисам... промуцах. Али ми он не дозволи да 
довршим него продужи: 

— Имаш право, побратиме. Можеш ме мрзити и гадити 
се, али ти бар знаш ко сам био. Ни на кога се нисам бацао , 
нисам био рђав, пакостан, ником зла нисам желио. Никад. 
А ето до чега сам доспео. Сад је свака рђа боља од мене. 

Па погледа у чичицу и настави са свим гласно: — Сви 
су данас бољи од мене, поштенији од мене, паметнији од 
мене. Сви патриоти, а ја неваљалац, пропалица. А кад је. 
требало извлачити, онда, ти знаш како сам извлачио. ја сам 

извлачио, а они су се извлачили, и синове извлачили и слуге 
извлачили; и сад сви бољи од мене, поштенији од мене, 
паметнији од мене. 

Али одмах за тим намршти се, погледа ме потајнички и 
по трећи пут пружи ми чашу. 

— Испи, бре. 

Ја се устезах. 

Он дрекну: 

— Лочи! Увек си био изрод. И тебе ја познајем. Уображен. 
Понижење му да пије. 

Па се окрете циганима: 

— Свирај! 

Цигани нешто закрештеше. 

— Чекај! Стани! Ти, Микобере, декламацију, али громку. 

један тип предратног практиканта, мршав као чибук, 
истегнута лица, у црном излизаном капуту са кратким рука- 
вима, са густим црним маљама по рукама, превртао је очима 
и кревељио се. Ваљда да би ме повратио из запрепашће- 
ности један господин у остацима официрске униформе при- 
маче ми се: 

— То је Микобер, — рече он, — наш Микобер, наша 
симпатија. Сам се крстио. Враг би га знао од куд му то име. 
Кажу из неког енглеског романа. 

Никола се сад окрете мени али ме није гледао у очи: 

— Е мој побратиме, — говорио је климајући главом и 
држећи чашу у руци која је дрхтала. — Сећаш ли се онога 
из посланице Тимотију: добар раш рашовах, трку сврших, 
вјеру одржах... јест, ваљао је некад овај ђида, одужио се, 
али га задеси једна само несрећа: не умре на време. 

Па се онда наже и шапуташе ми промуклим гласом на 
уво: — Само пази ово што ћу ти рећи: Кад једног лепог 
дана чујеш да је нестало твога побратима Николе Глишића 
немој се чудити. 

И подижући руку више главе па после до гуше: — јер, 
ево довде је дошло, не довде. Нешто се у мени сломило... 
Али говорићемо сутра... А то што ти рекох, побратиме, 
чућеш. Има. само двоје: не живети или побећи у свет. А ја 
још имам снаге. И десет ноката биће ми доста да зарадим 
мир кога немам и кога овде никад нећу имати. 

У том мршавко устаде и подиже чашу: 

— Меззгешгв, тапреопз е; биуопз, саг детат поиз тоиг- 
топз! Заиста вам кажем: Не свађајте се, праштајте један 
другом. Рагаоппег, оп уоиз рагаоппега ! 

Па, савршено тачно подражавајући Николу, дрекну: — 
Тачка ! 

Један дебељко искривљеног врата наваљивао је до- 
броћудно. 

— Једну од Војислава Млађег, Микобере, молим те. 

— То не допуштам — продера се Никола. Сит сам га. 
Ни већег забушанта, ни досаднијег патриоте. Са енергијом 
"што је скупљао за време рата, гађа сад тешким калибрима. 
Другу, синко, бољу, поштенију. 

Тада се крезуби студент подиже у пола, нагну према 
Николи и погледа га дрско у очи: 

— Ја знам најбољу, рече он: Човек пева после Раша. 

— Чујмо га — заграјаше пијанице те се све утиша. 

Студент седе и поднимивши се танким и дугачким рукама, 
не скидајући погледа с Николе, рецитовао је: 

ја сам газио у крви до колена 

и немам више снова. 

Сестра ми се продала, 

а мајци су ми посекли седе косе. 

И ја у овом мутном мору блуда и кала 

не тражим плена. 

Ох, ја сам жељан зрака! И млека! 

И беле јутарње росе! 

ја сам се смејао у крви до колена 

и нисам питао зашто 2 

Брата сам звао душманом клетим, 

и кликтао сам кад се у мраку напред хрли, 

и онда лети к врагу и Бог и човек и ров!... 
И данас мирно гледам како ми жељену жену 
губави бакалин грли... 

И немам воље — ил' немам снаге да му се светим. 


— Стој! — грмну Никола са изразом дивље јарости и 
устајући — Ти си то спевао, скоте ! 

Крезуби студент прекиде, насмеши се демонски и одго- 
вори са свим мирно: 

— Пардон! ја не певам. То је спевао други, а мени 
се допало. 

— Ко2г 

— Душан Васиљев. 

— Настави, настави ! 

— Не — рече хладно студент, чије ме смело држање 
задиви. — Ником не допуштам да ме прекида. 

| Тада мршави практикант поскочи са свога места, потражи 
оловку и бележник и седе до студента: 

— Мопзгеиг, сћег топзгеиг, — рече афектирајући — рег- 
тене;! Допустите ми да препишем ову јединствену песму 
и дајте ми вашу тврду реч да ћете ме првом приликом 
у Београду представити песнику Васиљеву. Он, без сумње, 
ординира код „Три Шешира“ 2 

Никола је изгледао страшан. 

— На колена! — грмео је он млатарајући се — нек, 
ог-луви и чов-ек и Бог! 

Мршавко подиже главу и свечано испружајући кажи- 
прст у таван, упаде: 

— И Југославија. 

А Никола се заблену у њега и као под сугестијом отеже: 

— И јЈугошлавија, да кажем. 

Па се грозно искрљешти на мене: 

— Скочи! — И опсова ми матер. 

У узбудљивом ћутању које настаде после овога, чуло 
само шкргутање његових зуба, које незнам како није поломио, 
ваљда савлађујући се да не удари мене или кога другог, док 
се ја одлучно не подигох тврдо решен да напустим друштво. 

Али ме он зграби: 

— Седи... мораш... седи! Дошао си код побратима; 
какав ти је, такав ти је! А после ћемо, јел те господо, да му 
покажемо знаменитости Нећемо се постидети, побратиме. 
И овде нешто има од цивилизације. А кад видиш Словенкињу 2 


~ 


Па се одвратно насмеја. — Да му уступим Словенкињу 2 

— Господо — рекох — извинте ме. Уморан сам... 
морам ићи. 

— А, неможе. Нећеш. Пи! — дерао се Никола. 


— Нећете, нећете — потпомагали су га остали и цигани 
ме заглушише крештањем... 
| А дувански дим бивао је све гушћи док сам ја празнио 
чашу за чашом. Нисам, напослетку, хтео да се замерам и да 
будем изрод. Оно што је најодвратније у једном веселом 
друштву то је: кад се неко прави мудар па се издвоји и не 
иде у корак са општим расположењем. Грцао сам, пио сам 

на силу, али сам пио. И осетио сам да је расположење посто- 
јало све живље и лепше док се није претворило у право 
одушевљење. Само је сад Никола ћутао, али и пио јуначки. 
Чудио сам се како су ми мало час ова иста лица могла бити 
одвратна. На против, она су била врло симпатична. И Николу 
сам сад гледао другим очима. Приметио сам како ме цигани 
посматрају и њихове беле, велике као јаје беоњаче скакале 
су по црном лицу, час по бради, час по образима, час по 
челу. Вероватно, опомињали су ме да их не заборавим. 
Чудим се, части ми, како сам могао бити тако непажљив. 
Али пошто сам залепио банкноту на чело једноме што су му 
се највише очи колутале, они ме оставише на миру. После 
је до мене сео један љубазни господин потпуно ћелаве главе 
и подбулих капака. Седео је врло круто и изгледао велики 
кицош. Чинио ми се, истина, много старији него што ми је 
рекао да има година. А бркови су му били масни, умазани 
и ушиљени као иглице. Почешће нагињао је своју ћелаву 
главу и масне бркове па ми се жалио како је костобољан, · 
нудио ми да једем „пробајте само, фино прасенце“ и нешто 
ми поверљиво објашњавао. А ја сам га сваки час питао: 
„Јел те молим вас, може ли се иначе2“ Па се све почело 
таласати око мене као некад у кабини „Вердона“ кад сам 
болестан путовао у Бизерту. Све сам стрепио да не падне 
лампа што је висила над нашим главама и мора бити да сам 
имао упрепашћен изглед као жена оног ратног богаташа у 
возу. Само што је она увек гледала доле у амбис, а ја сам 
гледао горе као да ће се небески свод сручити на мене. 
Господин са масним брковима, који је имао још и ту навику 
да нервозно подиже десно раме, молио ме је стално да опо- 
менем Николу те да идемо тамо где је мало час предложио. 
„Није далеко, ту на крају вароши, знате. А време је и вреди 
отићи, нема говора, јер је модерно уређена ствар и нема 
бојазни, што се тиче... онога. Мене, знате, мрзи и нерадо 
идем тамо, жењен сам човек, природно, али ради друштва. 
Има финих комада, нема говора, има и нових. Код вас, нема 
говора, има и бољих ствари, али за овде је добро, средње, 
на пример“. И чудио се да нисам знао како је онај господин 
у остатцима официрске униформе поп. „Кад је дошао из рата 
затекао копиле па га сад чува и воли као своје. Само не 
станује заједно, на пример, с попадијом, и то, рецимо, фор- 

мално, а иде ноћу и цепа јој дрва; дању води дете за руку, 
и... све као иначе. Сад није као пре рата, нема говора, сад 
све пролази, не2 Други је, рецимо, морал. Па лепо, сами 
кажите: ко је сигуран у жену за време окупације У свакој 
кући официр, јел' те2 Једна кућа, брате. Стари поспе, деца 
поспе, а негде је и без деце, нема говора. Ту ти је једини 
Господ Бог сведок. А кад си се вратио она не може да ти се 
наприча о поштењу. И све друге неваљају само она поштена. 
Она ни за једну није, вели, сигурна. А ти је гледаш, обрћеш, 
мериш, мислиш: деца, брука, развод кошта, да се жениш 
понова не иде, нема говора, — и онда слегнеш раменима, 
зажмуриш, помислиш што је. ко добио нека носи и идеш 
сваки дан на ракију, само идућег дана пијеш по једну чашицу 
више. А овде је добра ракија, нема говора. Па, Бога ми. 
Погледаш у првог комшију он болује од исте муке. Ако није 
жена, а оно је ћерка. Ето мала Лела што станује до Цркве, 
девојчица, вели, видећу је сутра на прозору, окопилила се 
и цео свет зна да је апотекарово; и он се сад жени другом; 
а кад је полиција дошла да тражи дете што је негде бачено 
она лично служи полицију кафом, смеје се и занима с поли- 
цијом. Па и власти нису као некад, нема говора“... и тако 
нешто од прилике. „Ћерку бившег председника општине 
сликале швабе голу као од мајке рођену, а сад се верила. 
Кршна девојка, нема говора, бубац, свако вече на корзу. 
Лично сам видео голу фотографију; дивна је, свеца му, нема 
говора.“ 

Па ми дуну сав пухор са цигарете у очи. 

ја трљам очи и погледам у лампу; љуља се. И под 
и дуварови и таван све се таласа, а ја га сваки час питам: 
„јел те молим вас, може ли се иначе 2 јел предратна косто- 
боља 2“ А он ме вуче за капут, показује главом на Николу 
који је задремао и вели: „Ви знате муж последњи види. Ето 
и он. То је судбина сваког мужа“. После ми је показао 
једнога господина врло услужног и досадног. „За време оку- 
пације био овде председник општине и није било већег зло- 
твора од њега; интернирао, батинао, жарио и палио и 060о- 
гатио се, па сад као да ништа није било, опет први. Свима 
нам, истина, чини, све нас помаже, има јаких пријатеља горе. 
Једнога дана ађутант Крајс-команде послао војника код шнај- 
дера Андрејевића да му испегла панталоне. „Носи, вели, код 

Андрејевића да лично он испегла“. А војник није разумео, па 
у место код шнајдера Андрејевића, однесе код Андрејевића, 
председника општине. И он узме пеглу и фино испегла и 
пошље ађутанту. Зна цела варош, и ађутант је причао“... 
А ја све одмичем главу да ме не убоде онај брк што је 
шиљаст као игла. Само студент седи непомично, гледа ме 
подсмевачки и добацује ми сваки час, климајући обешењачки 
главом: „Сервус, бато, готов си“. Крајња неучитивост јер се 
нисмо лично упознали. Ја осећам да је глупо што ћутим и 
да је потребно колико толико да подигнем свој углед, па 
устајем да одржим здравицу. И устајући погледам у огледало. 
Тамо, у том огледалу, испрсканом милионима ситних црних 
пега клатило се нешто у магли, зацрвенело, тршаво, тупо. · 
Загледам боље и познам своју нову машну на завезивање, 
искривљену, развезану, пијану. Погледао око себе или у огле- 
дало, свеједно: свуд се угибало, таласало, клатило. Као да 
сам на сред океана и да јашим даску. Али по сваку цену 
требало ми је подићи свој углед и ја отпочех здравицу: 

— Господо, срећан сам што се налазим у овако 
одличном... дакле, друштву. Као што вам је познато ја сам 
допутовао вечерас, брзим возом... 

И охрабрен течношћу почетка наставих ватреније: 

— ... Допутовао сам, дакле, брзим возом. Ја увек путујем 
брзим возом. јер он, дакле, полази из станице елегантно, 
клизећи, без оног, дакле, досадног сецања и шкрипања... 
Доносим важне, повољне новости. Држава се рапидно консо- 
лидује. ја не волим, дакле, да употребљавам стране изразе, 
али овде их не могу избећи... Цене ће пасти јер чекамо... 
Америку. Војска дише једним духом и... Марина, исто тако. 

— Јел, дакле, на један оџак2г — прекиде ме студент. 

— Не упадајте, чекајте... Нема, дакле упадањаг — 
Заграјаше остали. Ја сам се прикупљао и неколико секунада 
размишљао сам да ли да физички нападнем студента, чији 
ме свирепи подсмех погледа доводио до беснила. Али се 
одлучих да то оставим за после и наставих: | 

— Господо, одговараћу доцније на интерпелације, а сад 
хоћу да кажем: Имајте пуно поверење. Ја сам, дакле, на лицу 
места, ја знам. Верујте, тако је као што вам ја кажем. А ви 
знате, дакле, шта вам ја кажем. И све што вам ја кажем 
истина је, очију ми. 

Па разјарено, јер случајно погледах студента: 

— ... Нема, дакле, врдања, нема устука. Ми гурамо 
напред и само напред и опет нап... то јест напред. Само 
треба, дакле, слоге, треба опште... Живело опште... 

— Општеје васкресеније, убаци опет крезуби студент са 
очевидним изразом завидљиве ироније. 

— Живело општеје васкресеније! — захори се са свих 
страна и цигани засвираше „туш“. _ 

— ... А сад, господо, — заврших ја у паничном страху. 
— Недајте, дакле, таван! Придржите лампу! Аман! 

— Недајте таван! Придржите лампу! — викали су сви 
око мене. Па ја седох у највећем узбуђењу, а сви прилажаху 
да ми честитају. Али од честитања ништа није могло бити 
јер кад сам лупио челом о астал учинило ми се као да цела 
васиона потону. И нисам га могао подићи поред највећег 
напрезања. Само сам осећао као да се купам у нечему што 
је мирисало на мрве, дуван и чаршав умочен у вино и чуо 
како неко каже: „Нека га, док се одмори.“ А кад ми нека 
течност уђе у рукав неко је опет казао: „Пустите му руку, 
нек' исцури“. Уплашио сам се да није крв, јер знам да сам 
једног тренутка помишљао да убијем студента па у том 
страху подигох главу. Онда сви повикаше: „Дајте му коњака 
да пресече; да пресече, да пресече“. ја сам разумео да ће 
ми пресећи руку, па сећајући се да сам увек био против 
сваке операције, узвикнух очајно: 

— Не пристајем да се сече, разумете ли! 

И тада се опет угледах у огледалу, али тако мртавачки 
блед, блед као дух, никад нисам био. Међутим било ми је 
лакше и ја сам молио за тишину да наставим здравицу. 

Никола се клатио, бечио и трабуњао: 

— Побратиме, бравос;... није вајде, бравос, бравос, 
брааавос! Али сви рекоше да Никола који се лудачки кикотао 
треба да иде и да ја морам ићи с њим. Ми смо се неко 
време опирали, али, напослетку, послушасмо. И кривећи се 
на климавим ногама понесмо наше капуте па напустисмо 
кафану остављајући друштво у најбољем расположењу. 

Ја сам, за чудо, на пољу са свим дошао к себи и водио 
Николу испод руке. (Да сам дошао к себи познао сам по 
томе што сам се већ почео стидети). Била је прошла поноћ 
и јасна месечина обасјавала је паланку, нему као сеоско 

гробље. Он је вукао ноге и сваки час спотицао сео шиљато 
камење калдрме. 

— У ногу, друже, у ногу. 

Стезао сам нос да не прснем у смеј. Тако ми је нешто 
смешно било. 

Он се тетурао, наваљивао на мене свом тежином, ишао 
час брже час лакше. - 

— Држи темпо, друже, темпо! — опомињао сам га. 

— Е, мој побратиме, ето докле сам дотерао. 

Кад пролажасмо преко пијаце сетих се његовог оца. 

— Слушај, рече он заплићући језиком, — видео сам 
пропалица, али као што смо нас двојица — нигде нема. 

Па се лудачки смејао као да јеца. А тај смех, ох благи 
Боже, необично ме подсети онај његов плач у земуници на 
фронту. 

— Али запамти, — продужи он, — 'ако једног дана. 
чујеш да је нестало Николе Глишића... 

— Па где ћеш, несрећниче 2 

— Гдег То незнам. Али одох, знај од-ох... 

Прођосмо цркву и скретосмо у његову улицу коју сам 
познавао. Велике, црне сенке липа покретале се на земљи 
потајно као утваре, На клупи пред берберницом кашљао је 
и гласно зевао ноћни стражар. Испружен полеђушке он је 
гледао у месец, док су се плехани тасови покретани лаким 
ветром, тајанствено брујећи, лелујали. 

Кад стигосмо пред кућу он истрже своју руку: 

— Причекај, побратиме. 

ја застадох, а он продужи клатећи се, пипајући и држећи 
се зида без чије би се помоћи срушио. 

Затим уђе на капију па се мало после зачу његов про- 
мукли и пијани глас и испрекидани, престрављени шапат 
жене. А одмах затим као нека борба, очајно задржавање и 
нешто се сурва и откотрља низ високе дрвене степенице. 

ја журно ступих унутра и угледах црну прилику Нико- 
лину згрчену у грозну гужву на дну степеница. У истом тре- 
нутку, према светлости из предсобља, спазих и жену где 
дршће на врху степеница. 

Кад казах ко сам и да се не плаши ње нестаде да се мало 
после понова појави, усплахирена, са свећом у руци: 

— Ах, свемогући Боже, ви сте 

С крајњим напрезањем подизао сам Николу, отомбо- 
љеног, млитавог, опуштеног и тек после неописаних мука 
успео сам да га положим на постељу у истој оној соби у 
којој смо разговарали оне вечери, на два дана пред његово 
венчање. Није се мицао. 

Заиста много муке беше ме стало док сам га изнео и 
положио у постељу његове спаваће собе. Али у том напре- 
зању које ми је снајка олакшавала придржавајући га, она и 
ја додирнусмо се неколико пута и увек се чудно погледасмо. 
Нешто пријатно до заноса, неко слатко узбуђење које ми је 
уливало нове снаге, прострујало би кроз мене и заголицало 
би ме при сваком од тих случајних додира. А кад бих ја 
заустио да се извиним она би ме, преко јадног, разбару- 
шеног Николе, пресекла неким пожудним, страсним погледом 
до лудила. 

У салону, где смо прешли, по том, он ме је молила за 
опроштај њихове неизгладиве срамоте преда мном. Рекла ми 
је: да се стиди од мене, да ништа сигурно није знала о мом 
доласку, да јој је живот чемеран. Захваљивала ми што сам 
дошао, а он ме је позивао само на њено наваљивање, те да се 
заједнички посаветујемо: може ли што год бити од њиховог 
живота и од Николе, који се од доласка из војске, а наро- 
чито од скорашње смрти своје мајке, са свим изменио, 
изгубио, пропио, искварио у служби. То је последње сред- 
ство и она више неће да буде луда. Па страстан плач и 
одмах затим осмех какав никад нисам видео на њеном смерном 
лицу, нешто чудно нестално, извештачено, циничко, чулно, 
нешто дражасно што више није било чедно и невино. 

Покушавао сам, колико сам могао, да објасним да 
умирим, да изразим веру: да ће се све изгладити с обзиром 
на њихову племениту, херојску љубав која их је сјединила, 
на децу која их понова чврсто и нераздвојно морају везати; 
и обећавајући да ћемо, сутра дан, кад будем дошао, о свему 
хладно и паметно размислити, наумих да изађем. 

Али се она енергично успротиви: 

— Не, нећете ићи, — рече она хватајући ме за руку 
која од тога додира задрхта. — Има места. Сутра већ нећете 
га познати. Стидиће се и покајнички молити за опроштај. 

Неодлучан посматрао сам је муцајући нешто и падајући 
у све већу забуну. Витка, али бујних форми, са великим гру- 

дима које су се уздизале, зажарена, уплакана, била је дра- 
жесна у својој лакој хаљини са свим припијеној уз тело. 

Понова сам узео капут да идем, да је не гледам, кад, 
изненада, кутија са жутим ималином испаде из џепа па се 
откотрља под астал. Ја се сагох да је дохватим и како се, 
мачијом хитрином, она пожури да то учини пре мене, ја 
поклецнух и падох обгрливши је. 

У слаткој напренутости, узрујан алкохолом, морао сам 
је чудно погледати устајући. Ох, оне исте жарке очи засе- 
њене другим трепавицама! 

— Остаћете,... морате, свакако морате остати. 

— 0, хвала... молим... кад кажете. 

Из дечије собе зачу се испрекидан, гласан уздах у сну. 
А из црног оквира на зиду посматрао ме строги израз очију 
старога оца тако одлучно опомињући да се скамених. 

Али блудна пара слатке пожуде избијала је помамно из 
жене, опој се распростирала око ње и била јача од свега. 
Све се око мене окретало. И не знајући више шта чиним ја 
страсно прошаптах : 

— Снајкице. 

Па је бесно зграбих око паса. И док се она сва упи- 
јела у мене ја сам је гризао у оној безумној страсти која — 
сина јела Ба —=иеи=—-н => Али ма'ните, господо. То на 
страну... 


М 


Сјајно сам се провео у гостима, моје ми части. Прошло 
је од тада неколико дугих месеца, а ја ни о чем д угом и 
не мислим. Све што ме тиштало то је: да пронађем какав 
било посао или измислим какав му драго разлог па да понова 
одем у Вујановац. А кад ономад прочитах у неким новинама 
да је Николе Глишића, тамошњег шефа благајничког оделења, 
мога побратима, заиста нестало, ни мало се нисам зачудио. 
јер по знацима моралне пометености које сам на њему при- 
метио, приликом прошлог виђења, ништа друго и боље није 
се од њега могло ни очекивати. У новинама стоји: да се 
још незна је ли и шта проневерио и да никакво писмо, при 
одласку, није за собом оставио; као и да је инспектор Мини- 
старства отпутовао да утврди стање касе и остало. Међутим 
стигло ми је и опширно писмо од снајке. Пише ми: да је 

Николе нестало сутра дан пошто су издали седмицу Боби 
која је, у овој последњој великој епидемији грипа, настрадала. 
Како изгледа за оно друго двоје деце није много ни марио. 
Имање је остало прилично. Чим сам прочитао писмо појурио 
сам у другу собу и рекао девојци: 

— Ах, Марија, спремите ме за нужно путовање вечерас 
брзим возом. И не заборавите кутију са жутим ималином 
као прошли пут, тако вам Бога. 

Али кад је све било спремно одустао сам, ма да никаква 
посла нимам имао. Међутим доцније свратићу, о разуме се. 
Морам, живота ми, видети како стоји дубока црнина мојој 
двоструко ожалошћеној снајки. Чак се носим мишљу да је 
сасвим преселим у Београд, јер, ако ћемо право, оно сунце 
и није за паланку. Само чекам да се она мало смири... А 
чим одем потражићу исто оно друштво да још једанпут 
онако славно испијемо за душу мога „покојног“ побратима. 
Шта, врага2г Ако не буде црк'о, као што он говораше за 
свога кума, и њему неће бити рђаво. јер забадава се није 
говорило како је на фронту имао везе са неком Енглескињом 
која га је, док је лежао пегави тифус, веома нежно неговала. 
Можда ће на њеним равним грудима наћи онај мир што га је, 
овде, на облим, узалуд тражио. У осталом, како му да Бог. 
Има једна ствар само: њему овамо више места нема, он 
овамо више ништа нема да тражи. И само зато јавно ово 
причам, што знам да међу вам има лапарала, а кугла зем- 
љина није више оно што је била, пространа и непроходна, 
те да бар од вас, кад вас нека комисија случајно нанесе тамо 
где је он сазна права наша осећања и да овамо не долази 
јер нема где. Може по целом свету тражити своју срећу, ја 
сам своју нашао. А то ћу рећи оном истом поштованом дру- 
штву кад се понова будемо искупили код „Лафа“, и тоу 
виду једне дубоке и духовите, дакле, здравице, коју сам већ, у 
главном, сачинио. И Микобер нам мора декламовати једну 
громку, А том приликом, ево моје речи, истући ћу на мртво 
име крезубог студента, само ако се тамо буде затекао; тога 
подсмевала према коме од оног вечера осећам несавладљиву 
одвратност. Биће русваја. Јест, једино чекам да се снајка 
мало смири. Јер неби било лепо, части ми. И жалост има 
своје време. И цело моје морално биће побунило би се... 
Зато нека прође што треба да прође... Части ми, не би 

било ни најмање, лепо... Шта ви на то кажете 2 Рад сам да 
чујем ваше веома цењено мишљење и... да вас умолим за 


једну цигарету. Збиља, невероватно, попуших вам све цига- 
рете, господо ! 
ДРАГИША ВАСИЋ. 


ПУСТИЊАК И МЕДЕНИЦА. 
(Крај.) 

Планина у коју ме изведоше, звала се Осоговска. Тако 
сам „јако звезда многосветла от запада к встоком проходил 
в страни гори пустини Осоговскије“. Како да вам опишем 
лепоту оних места и чудну дивљину која ме је окружавала. 
Два кршна младића приведоше ме донде, наоружани добро 
стрелама и копљима због успутних разбојника, а узвикиваху 
страсно да би чули свој глас како се одбија с једне стене 
на другу. Лако сам уз њих скакао по камењу. Моје је звоно. 
звонило као да читаво крдо туда пролази. још из далека ми 
показаше брег са пећином што ће ми бити кровиште, а 
испод ње и изнад ње литице неукротљивом шумом обрасле. 
Али је дуго било испети се до горе; ишли смо удолином за 
коју ми рекоше да се зове Рабин до а уз речицу Скупицу. 
Кад дигох поглед, језа ме обузе; срце ми затрепта од страха. 
неког неочекиваног и од радости. Копци летећи у висинама 
били су ми драги другови, а поток младост неизмерна. Да 
сам одрастао са младићима што ме пратише, не би ми изгле– 
дали ближи и више браћа. Чуо сам их како су још у колевци 
нестрпљиви за дојком материном, па дечаци за победама, па 
људи за младим женским телом. Притискам дуго главу уз 
њина рамена, пребацујем им руке низ плећи, нудим им једино. 
благо своје, меденицу, да је понесу собом. Расплака их раз- 
драганост, сузе им капљу по прсима, руке шире смело као 
да су чврста гавранска крила. А стигли смо мети. Одбише 
ми дар. Кад се удалише, заболе ме нешто под срцем, копље 
да продире. За мало их видех да се указаше на чистини од 
џбуња, крај речице, тамо где смо заједно давно били. Кликнух 
им отегнуто. Освртоше се, одговорише, глас им сићушан, 
бедан, отпустише стрелу у висину, кобац један затрепта у 
висини па се стрмоглави на мах. Они замајаше рукама и 

продужише пут кроз грање. Стојим, стојим тако до пред 
вече сасвим сам, сасвим усамљен: Нови бог, где је он! 
Пећина је доста малена, прашна, пуна паучине и безбојних 
провидних гљива. Доста дана сам се морао навикавати, док 
сам научио да разазнајем по њој. Ено у углу наслагао се 
пепео ; угарци још стоје, окрајци њиних су дрва скоро посе- 
чена. Наднешени свод пећине што се као оџаклија губи негде 
и пропушта хладноћу, надимљен је. То је неки процеп кроз 
стену; пролазници су га опазили и искористили. Чобани, док 
је олуја или пљусак, дотерају овде своје стадо и ложе огањ. 
У истини по земљи као да има још отисака сићушних копита, 
Можда разбојници. Ускоро, чим настане гадно време, не 
сазнавши још да сам овде, потражиће своје старо склониште, 
и онда ће се изненадити. Потераће стоку напред; стока ће 
се прво тискати око уласка, покисла, одижући мокро руно, 
затим осетивши присуство туђинца, стаће престрашена, забле- 
јаће, звона ће зазвонити. Они ће дојурити, мислиће да је 
вук, батинама ће замлатати, викаће, грдно ће се изненадити. 
После ћемо разговарати, после ћемо певати а очи ми сузити 
од дима. Ако су то само дечаци, или опори људи нетрпељиви, 
који и не брију браде нити масле косу... Ако су то жене; 
ако је то каква јака збијена женка... У сваком случају ја 
нећу више да силазим у долину. Тамо није ништа моје. На 
најудаљенијој стени пећине, гле, пронашао сам чудне слике 
животиња, и много. Неке су врло ситне, неке веће, Једне су 
црвеним, друге црним: коњи спутани ласом, бесни биволи, 
краве с тешким сисама, и неке животиње оштрих чекиња, 
сличне туровима које никад нисам видео, сем што сам чуо 
за њих у причама. Страх ме је већ што осећам да су многи 
људи прошли испод овог кровишта још ако су многи од њих 
изгинули или помрли. Бити у колиби коју сам сам сазидао и 
у коју нико пре мене није ступио. Ускоро се реших да при- 
онем на посао. Тако сутра дан све је у наоколо одјекивало 
од удара моје кратке сикире. Млада стабла, кад падају, 
закаче се круном белолисном за свога суседа, и дуго остану 
шумећи, приљубљени у неком красном пољубцу. Морам се 
обесити и заљуљати свом снагом да их одвојим. Један ми је 
друг причао како је на смешан начин сусрео вука на планини. 
Закачени стражњицама вук је вукао своју женку између дрва; 
из очију им текле као сузе, а један глас да пусте. Радим, 

радим, тешем, везујем стабла конопом и ликом, опкопавам 
уравнину да киша отиче, радим тако журно, тако мило, као 
никад до сад кад бејах у задрузи, и где су ме с тога лењивцем 
сматрали. За време док сам на послу, никога да угледам, 
скоро ни једног живог створа, сем ако не, копајући, гљисте, 
или тице кад одлећу са грања дрвета у које стабло замахнем. 
Једном једна ласица пројури и поздрави ме осмехом. Кат-кад 
бацим поглед на чистину између џбуња доле, крај Скутице : 
да ли когод не долази. Врло бих волео да не примим ниједног 
госта док се сасвим не настаним, па да га много изненадим. 
Уморан седнем да се наручам дивљих опорих крушака, сасу- 
шених јесенас на сунцу, или сиришта што ми га даде кнез 
при испраћају. Још ћу имати хране за неколико дана. Онда 
ће ми до пролећа доносити нове, кад ћу сам себи почети 
прибављати. Понова синуло сунце, понова снег се топи. За 
шта год дохватим руком влажно је; и блатавим се непре- 
стано. Крај наложеног огња сваки час одвијам удвојене 
обојке с ногу да их сасушим. Стопале ми поцрвенеле па 
сврбе. Нови дом је готов, дуг да се два пут могу прућити, и 
толико широк. Над улазом вешам меденицу. Ветар дува и 
меденица звони. Да ли звони меденица, да ли моје срце то 
куца, да ли богови ударају чекићима у ковани свод небески 
тамо где је свод попустио 7 Да ли стада пролазе по вас дан 
око моје кућице2 Причу да причам желео би у ноћи црној 
над ватром, кад дим очи штипа а груди осветљене пламеном, 
топле. Појуримо из колибе огради, браћо сви, погледајмо по 
путањи, топи се снег, ај снег се топи, сунце га побеђује 
дрхтећи. Бог долази с друге стране нашој огради, наслони. 
се рукама на њу и брбља без престанка. Младе девојке, 
младе девојке да видимо, соколи, да им провучемо руку у 
недра па да их тако себи привучемо на прси, да се чинимо 
да нам је то свеједно а да нам глас трепери ипак. Зверове 
малене да помилујемо по гривама на којима светлаци бле- 
скају, да се играмо њиним чедним и бесним погледима, и да 
се радујемо сред опасности кад се растежу похотно, зевају, 
облизују гипким језиком у жељи да нас виде раскидане у 
комаде, мокре крваво, у пушењу топлом, у дрхтању распута- 
ности. Море далеко упињати се да видимо преко дванаест 
планина, и двадесет четири реке, и тридесет и шест житница. 
Како да се вучем окрвављен до ограде, ја пустињак наречен 

да богу љубим стопе. Као јелен извору у време жетве, тако 
пожурих из дома гадног и загушљивог. Само бих да испричам 
причу што се испреда од времена, кад су моји први претци 
тупим ножем урезивали у стабла шумска песму о јунаку који 
се једва креће од силне тежине планинске, па, раширених 
руку и ногу огромног трбуха, лежи окренут небу. Отрован 
и сам паклом његових незгода, хтео сам да ослобођен постанем 
чили младић, од брега облак. И попех се на врх ове планине, 
па, место да је обвих и обљубих облаковски собом, само је 
повећах. Загракта планина подамном, усуд раскида браду, 
све се колевке заљуљаше махнито. Три дива искочише из 
земље, растргоше ме, разнеше на својим мачевима, распла- 
каше, заслинише у подне, појури један младић одгурнув чамац 
с песка у воду, отплови по сунце. И снег се тек топи. А кад 
ће земља обновити се биљем. 

Гле, гле, шта мислих ја; често о богу. Зар само о богу, 
зар свуда о богуг Бар тако мишљаху они доле што ми 
донашаху јело и чекаху благослова од мене. Ево ме, ево ме, 
приступих насмејан, ведар, раширених плећа, те бих разго- 
варао с њима дуго о свему. Занимљиво је да су они мислили 
да од мене уче о богу, а оно сам ја напротив о њему све 
од њих сазнао: кад дођох једва да сам појма имао. И заволео 
сам ускоро тога скрушеног кротког младића што је корачао 
кроз неку далеку врућу земљу, одевен у хаљину дугу до 
стопа; што је миловао децу, — заволео сам га нарочито, 
што је био напрост и племенит, спреман на ужасни суд. 
Заволео сам га у то време био нарочито. Но чим сам пове- 
_ровао да је можда он најачи, он господар над нашим сло- 
венским боговима, њему да служи Морана, Купала, Лада, 
Велес, њему Перун, Свантовид, Хорза, Дајбог, обузе ме ужас. 
Сакрих онда главу у прашину и разголитих плећи до појаса, 
загњурен чеках да дође и бије ме кнутом по варварском 
телу. Чекао бих га јутром до вечери тако, и онда бих се 
уморан дизао и излазио пред пећину тако, утапајући поглед 
у сумрак, излажући хладноме ваздуху голе прси и мишице. 
Најдивљачнију песму певам, најстраснији глас кликћем, очима 
гризем купине што још нису ни цветале а камо ли дозреле. 
И сутра опет долазе људи да се туже. Зашто 2 Што се бију 
по кућама, што се псују, силују, гладују, чине једно другом 
неправду. Да би имали коме да се јадају, и да им ко обећа 


24 Српски Књижевни Гласник. 





мир од бога, хране ме добро, све се ваљда боје да не умрем. 
Али ја, ако га се и страшим сам, не ћу заборавити да нисам 
стварно због њега дошао, но само тако рекао, а да сам 
побегао од дома гадног, загушљивог, и био повео собом 
друга што ми одузеше успут. Неће да знају да са стрепњом 
очекујем пролеће, са стрепњом ко да може никад не доћи, 
да би се опет могао нажвакати горких травуљина и ваљати 
по земљи. Опет ноћ, опет ноћ. Да ли се младић који је отишао 
чамцем по сунце, вратио, — да ли је за њим бела пруга на 
реци што се сребрни од светлости ноћне светиљке 2 Да ли је 
његова младост као моја неподношљива, дивна и отрована 2 
Они што су у пећини сликали звериње најчудноватије, — 
кад умрем, поседаће у круг око мог тела да ми одаду последњу 
пош После ће бити наложен огањ да будем спаљен, и један 
ће с љих ускочити за мојим телом у пламен. Боље би било 
да ме лусте да одем сам на онај свет Морани или новоме 
богу без и једне сенке прошлости. Само да се ослободим 
једном. 

У то време, пошто земља наново оживе, и како могох 
наћи довољно којечега чиме би се одржао у животу (одучен 
од тешких медних посластица) подигох колебу даље на исток 
и дубље у планину. Тиме свакако примише драги ми Словени 
на знање да се пустињаштву желим одати потпуно, те ме 
престадоше походити. У накнаду ипак зато кад сам отишао 
после неколико дана на старо место да скинем неке замке, 
нађем доста хране: суве рибе, ражи и један крчаг сурутке. 
Увек су још мислили на мене као титрајући се самном и 
пркосећи ми. То се продужи. Више нисам јутром налазио 
под ногама својим речицу ни озеленило џбуње ни распупело 
дивље воће, ону дубоку долину из које бије пара влаге и 
свежине а обојадисана је јаким густим бојама. На неколико 
корачаја од улаза у колибу дизала се стена као зид; из ње 
је ницало неко сиромашно бодљикаво биље. За завијутак 
даље била је шума пуна дивокоза, рисова, медведа, зуброва, 
вукова; шта ли. 

Једном догодило ми се овако штогод. Већ одавно нашавши 
на гнезду малену срну, однеговао сам је код себе како сам 
умео, тако да се уза ме припитомила за увек. Удаљи се 
подоста у гору међу другарице, али с часа на час дотрчи да 
ме гледа влажним очима. Дотрчи, дотрчи, чупка ми узицу од 

обуће, загњури ми њушку међу шаке, шишти кад дише. А 
ја је гледам, а ја је милујем онако млађану по гипком врату. 
Кад јутра једног улети престрашена, а одмах за њом кроз 
кров проби стрела и зари се у тло. Уздрхтах бесно, крв ми 
се сва узбурка. Скочих и коракнух излазу, а баш један 
ловац испуни га свим својим неукротљивим телом, главом је 
додиривао попречну греду, у руци је држао запети лук наперен 
на дубину кућарице. Остаде нерешен угледавши ме, очи му 
затрепташе и збуњено и младеначки. Одманух руком, без 
снаге да реч проговорим толико ме је расрдила његова нео- 
базривост. Он само спусти оружје, па ми се поклони дубоко 
са капом кунином на прсима. Исправивши се забаци охоло 
главу па седе према мени крај огњишта. Тако остасмо дуго 
ћутећи, 

— Срница је моја, рече он најзад, траг сам јој ја открио 
и гонио је правилно ловачки. И ако ти је прибегла опет ћеш 
ми је издати. 

— Можда и нећу, одговорих исто тако узношљиво; ма 
да, док си под овим кровом, дугујем ти свако гостољубље. 
У мојој земљи ловци су до скора ловили само дивље зве- 
риње, а оружјем нису скрнавили домове. Нашто да у овој 
огради задрхће твоја стрела. И ако сам пустиник а не борац, 
довољно ће бити утрине и у мени смелости да ти изађем 
гласно на мету. 

Ловац устаде. То је био диван зеленооки младић нашега 
племена. Из сваког његовог покрета клицало је јунаштво. 
Руку дугих и тврдих, шака широких, стопала чврсто припи- 
јених уз земљу, грла подливеног крвљу. Хтеде да се извини, 
али да се и расплаче од горчине што то мора. Пред крај 
растасмо се без непријатељства; силазио је хитро низ брег. 
Не прође ни неколико дана па опет дође, са још два своја 
друга, храмајући. Онда исприча безброј незгода што му се 
од оног јутра догодило. Само се био удаљио тада, кад склизну 
низ камен и одлете ниже за две човечије висине. Ногу је 
изврнуо да је ужасне болове трпео, и онда се одвукао некако 
до пријатеља. Потом је скоро без свести остајао на сену, из 
дана у дан. И нигде друга два ловца најмањи лов да улове; 
зли људи им ноћу покрадоше оружје и још јутром под 
узглављем налазе склупчане змије. У том болесник усни 
отприлике овакав сан: пођу њих тројица у лов и улове за 

час три огромна јелена. Они повадише ножеве, спремни да 
их одеру, кад се појави један крилати старац, па ономе што 
сања заустави руку. Затим га узе за руку и поведе их сву 
тројицу, натоварене пленом, кроз шуму. Иди тако, иду без 
престанка, ноге већ хоће да им отпадну од умора, док сти- 
гоше пред колибу моју, јоакимову. Ту им старац рече: Оста- 
вите једног јелена, и вратите се одакле сте дошли! Пробуђен, 
позва ловац другове те им све по реду исприча, и оцет им 
понови како је гонио срницу до у само станиште побожног 
човека. Ништа друго, смислише они, него нам бог шаље све 
ове јаде за казну што си увредио слугу његовог: а сад нам 
показује пут којим да се искупимо. Тако, чим се опорави 
болесник, дођоше да ми се поклоне, и да затраже од мене 
опроштаја са пуно обећања да се само на њих ослоним за 
све своје потребе. Остасмо до вечери у најбољем разговору. 
Од њих чух причу о великоме богу Перуну. Како сам их 
радо слушао кад дознадох да га својим очима по кат-кад. 
виђају. Одагнан новим богом, лута некако све овим шумама 
ко прост ловац. Раст му је џиновски, брада златна ко жито 
жуто, а очи ко две зелене гране. Па какво му је само оружје: 
зашиљеном батином стрели са лука начињеног од читавог 
стабла младе јасике, њим турове убија као лисице: кабат му 
је широк да би се ловачка колиба могла лепо њиме превући. 
Кад корача, глава му се увек налази међу лишћем, и још 
две три круне дрва за њим рашчешљавају му перчин. На 
прстима му бурме којима би се опасати могли добри мла- 
дићи; шаком може да запти извор планински, ноздрвама 
може да удахне облак горски, уснама може да пољуби читаву 
пољану. Пасом може да заузда чопор дивљих ждребаца ; кад 
се купа, река прелије обалу; кад се насмеје, сви му се биволи 
поклоне. Кад чисти зубе, ражњем их чачка. И кад се креће, 
као да се брегови крећу. И кад говори, као да арслани ричу. 
И опет је побегао од новога бога, који никад мачем није 
завитлао нити се бацио камена на белегу. 

Шта ћу даље да чиним 2 Богу се молим у прашини, као 
најгрубљи варварин, робовски. Ништа не радим, а снага ми 
прилива све више. И мишице ми се притежу и збијају. Док се 
приносим богу, тело ми хоће мучења и батинања; глас мој 
испод грла, грохотом се смеје. Ватреним језиком својим 
хоће ми се или да жваћем студени врх брдски, или да пијем 

зажареног пића. Каква је моја коса 2 Моја је коса у прљавим 
бичевима; мирише на малу децу или на знојаве ноге рат- 
ника. Каква је моја душа 2 Мола је душа од увек старо-сло- 
венска. Она примитивна, нова душа. Љубљена. Каква је моја 
жеља Жеља је, и она, старословенска. А дланови2 И они. 
А прси2 И прси су, гле, старословенске. Па тако све. Отуд 
се у оволиком понижењу богу молим: са мржњом у очима, 
а љубављу превеликом. Пун красноречивости која њему 
можда изгледа лажна, пун химни неизмишљених још у Бизанту, 
где ће ми их покрасти па их певати после као своје. Каквом 
бедом и каквим јадом поступа он према мени кад неће да 
ми се потврди снажно, да ме поплаши. јер на мене се само 
"страхом могло дејствовати дубоко и трајно, или неким див- 
љењем кад осетим снагу. Но доста овакве поетике: ја је 
мрзим, она ме роби и разблажава. 

Главно је да су ловци почели долазити све чешће код 
мене, заволели ме као једног од својих. Морам рећи да у 
прво време, уплашен још мојом високом заштитом која ми 
их може потчинити, осим поштовања, гајили ми и неку злу 
досаду. Но нисам ништа тражио, а примао сам онолико дара 
од њих колико да их не увредим. А њима је било необично 
мило што их не штетим, и то још на начин који им не ће 
достојанство да наруши. Кат-кад, дошавши после хајке доцкан 
у вече, остајали су да ноће код мене. Неколико шумских 
кокошију запретали смо у супрашку пуну жара, па тако 
очишћене од перја порили, чистили, пекли на ражњу, и јели 
уз гласно жвакање. Били смо умашћени до лаката; и по 
свем лицу и врату; о чакшире и о косу смо брисали руке. 
Место пенушавог пића налазили бисмо само студену изворску 
воду,.и сањали бисмо један час о пуним кацама долинских 
богаташа. И онда бисмо се већ пружили по земљи да пре- 
живамо; врата смо остављали широм отворена на красну 
пролетну ноћ, а задржавали близу копља у случају да нас 
походи какав немили гост, незвани медвед или вук, или ко 
други. Прво би хтели да буду љубазни према мени, те су 
почињали какву причу детињски свежу и лепу, пуну невиђених 
раскоши и љубазних дивки поред којих се може ноћити сву 
ноћа да зла мисао не падне на памет, — просто чувајући је од 
змаја или аждаја. Али преморени заспали бисмо на најзамрше- 
нијем месту. После доста времена приповедач се пробуди, упита: 

— А, јест! Где сам стао 2 

И одмах се окрене на другу страну и продужи спавање. 
Онако уску одају, својим снажним телима, нас четворица 
закрчили би сву. Сви су спавали без узглавља, разбацаних 
руку; један полуотворених очију. Уши ми је испуњавало 
њихово равномерно дечачко дисање, а нос, уста, груди, били 
пуни једног опорог мириса ловачког. "Цео дан корачајући, 
гонећи зверове, прескачући јаруге, знојили су се. И још су 
одисали сасушену крв, кожу прљаве шумске стоке, восак, 
горко планинско биље: све се то од њих растирало као да 
су читава ловишта своја садели у крепка, сирова тела. 
Одједном осетих бол, прободен стрелама и копљима. Болеле 
су грчевито ноге жељне да трче од јутра до вечери, па да 
се преморе; болеле руке жудне хрвања и прси сударања; 
глава је осећала снагу као да је кована челиком. А лежим 
мирно у куту, као слабић на огњишту, у сред планине, и још 
јој удишем њене тврде дахове. Колибица моја с часа на час 
одјекивала је кратким узвицима хајке, тела су се трзала 
кат-кад узнемирено, рука би замахнула те ударила песницом 
о тле — један пут одјек. То су пријатељи настављали и у 
сну свој занат. О залетети се у планину, замахнути копљем, 
ускликнути и сам овако, зарити кратки нож медведу у грло, 
умрети за слободу и отаџбину. Хтедох да пробудим најближег 
до себе и да му кажем: хајде, устај! сад је баш најзгодније 
да хватамо бусије за дивље свиње... Зар си већ заборавио ! 2 
Хоћемо ли пробудити и остале 2 Не, ја мислим да је довољно 
нас двојица, нека они продуже својим путем, па ћемо се већ 
лако сусрести за ручак у подне. Ноћ, ноћ, ноћ. Дивна месе- 
чинаста ноћ, — и стена је испред колибе осветљена. Кад 
сам се пробудио ујутру, моји гости били су већ поустајали 
и наложили огањ: на пресецима сирових стабала кипела је 
вода. Младићи су стајали код извора, разголићени до појаса 
прали зној и прашину. Читаве црвене пруге укрштале се 
преко коже од трљања чворновитом песницом ; а под вратом 
био је руб докле су сунцем препланули. Нешто су се пре- 
пирали и корели хитро, а глас им је у простору био сло- 
бодан и неочекиван. Пролазећи испод вратница дотакох 
меденицу која зазвони; на њен јек ућуташе млади људи, 
осврнуше се, насмешише се и рекоше: 

— А, а, лењивац! 

То ме подсети на дом и на срам прошлих дана. Узбу- 
них се и порумених. Како се они изненадише, кад им рекох 
да бих радо пошао с њима у лов; не толико да се користим 
колико да пробавим време и да будем уз њих. Сами ми уде- 
сише оружје те пођосмо. О, а она је шума била пуна нај- 
чуднијих зверова, и много их је било: између грања раза- 
пете су биле мреже за турове, црне бикове кратких ногу, 
високе грбе, пљоснате главе, очију усађених пламених, широких 
рогова, брадати, гривасти, тврде чекиње, охоли толико да 
презиру своје потомке; усамљени, ћутљиви, они бесно ричу 
уплетени у мреже, а ловци их гађају копљем у слепоочницу. 
После треба много дана крпити мрежу док понова буде за 
употребу. Низ литице опружене коже намазане медвеђом 
машћу. Уз огромну вику, исто тако уплашени као и звер, 
хајкали смо зубра, гонили га, не би ли се склизнуо у про- 
валију. Онда појуримо, појуримо уским стазама, па се опрезно 
вучемо' на коленима између џбуња. Да ли је заиста погинуо 
или ће повијених рогова побеснео залетети се на нас2 Не 
дишемо, ено га гле, обаљен је пребијених ребара, полом- 
љених бокова, са главом која незгодно лежи на стени, и 
поглед нам је управљен скоро угашен, низ жвале, и под њом 
низ стену, мало бола и пене, а слабине се шире пуне грче- 
витих растрзања, и ноздраве удишу шиштаво. Велика дрхта- 
вица радосна нас обузима; искочимо из склоништа; вичемо, 
груди нам пуне смелости, глава нам пуна таласа. Или ласом 
вијамо јелена. Јелен трчи; одједном глава му је затегнута 
конопом у назад; још један скок хоће да начини у напред 
као да се ништа није догодило; пропне се, затресе главом, 
падне на узнак, и остаје непомичан, згранут. Док нас опази, 
копитом задњом струже земљу. Као мртву телесину вучемо 
га кроз шуму, онда. му забодемо нож у грло, и одмакнемо 
се док је у грчевима. Кат-кад га натакнемо на ражањ јасиков, 
који, кад прожме пут, горчином замени сољење. Некад опет 
огулимо месом са костију, па га натрпамо у бивољи или 
рођени његов бураг, још додамо воде и опорног биља, те 
кувамо, обесивши га о грану над ватром. Лисице хватамо у 
клопке, веверице гађамо као тетребе, као кокоши, као голубе 
стрелом; нападамо на дивље свиње и на вукове са копљем и 
мачем у руци, и на медведа у загрљају кратким ножем. И 
рисови, и дивље звери, необуздани ждрепца, видре, дивокозе, 

јазавци или хитри зец. Пошто бих се вратио у колибу после 
неколико дана, уморан, изможден, бицио бих се на постељу, 
а усне ми суве, мрзи ме да се машим суда с пићем, али ми 
још трепти у прсима од великих и малих узбуђења. Па тешко 
заспим, све бројећи колико сам и каквих животиња поубијао 
последњег лова, и да ли сам већ довољно вешт да одбацим 
ласо или замахнем копљем. Зором заспим, пред вече се про- 
будим ; гладан, и жедан, и смирен. Глухо се смирује планина. 
Тек онда сетим се опет господара свих наших богова и свога, 
коме сам се посветио. Није ме жао што сам га напуштао, 
но роб се пробуди у мени научен да служи. Варварин. Раз- 
грнем пепео на угашеном огњишту. Збацим кабат и рубину 
и обућу, па са лицем к земљи прострем се, па чекам шибу; 
глув, без молитве, скоро без свести. И тако даље. 

Опет одем у лов, и ловим, ловим; опет напустим дом 
за читавих неколико дана. Сада се и посвадим са ловцима, и 
грдим се да бисмо се опет заволели као браћа. Ни трага 
више поштовања немају према мени. У том се по долини 
пронесе вест да је против словенског кнеза Свјатослава, што 
дође однекле са севера из даљине и покорне земље бугарске 
на истоку, подигао се бизантски базил Јован. .У свима дели- 
јама се узбурка младачка крв; жељни борбе и пљачке, спре- 
мише се да нападну одреде и посаде до којих прво стигну. 
Дођоше тако и моји другови ловци засјаних очију, да се 
поздраве самном. Место што ће се борити са зверовима, 
бориће се са људима; истим копљима и стрелама; давно су 
желели тако шта. Ту ноћ смо ноћили заједно. Пре покоја 
замишљени и узбуђени лутали смо сви. Они су ми се тако 
обраћали, као да су већ далеко од мене, да је лабава веза 
између нас: ја пустиник и они ратници. Но кад зором пожу- 
рише, покупих и ја све што ми је било најпотребније да 
пођем. Младићи се закикоташе, па и ја с њима. За час сти- 
госмо на речицу Скупицу, а затим остависмо Осоговску пла- 
нину. Ево га село. На моју жељу не уђосмо међу домове, 
него их далеко заобиђасмо, да они који остају појма немају 
да испосника више нема, -— оног што је потекао као јелен 
извору у време жетве, и „јако звезда многосветла от запада 
к востоком приходит в страни гори пустини Осоговскије“ да 
ралом вере бразду обради, и да семе духовно засеје, е да би _ 
строструки клас нашао и Христу принео род врлина. Јоаким 

неукротљиви горјак. Јоакиме, Јоакиме, зар се тако нови бог 
служи2 А кад много даље изађосмо на друм, придружисмо 
се доста великом броју младића и јаких већ зрелих поже- 
њених људи из нашег села и других. Уз пут пред плотове 
нам износили домаћини каце са славином или сурутком, 
појили нас и пунили наше буклије. Много смо певали; спа- 
вали смо по лестама; девојке смо дирали у сусрету, обећа- 
вали им бурме и колајне по повратку са пљачке. Гомила је 
била све већа: ускоро је сав друм био закрчен ; прашина се 
дизала облацима. Неки, надајући се у богат плен, понели су 
врло мало јестива; други су гонили испред себе и по два и 
по три овна, чак и брава; много је паса такође ишло за 
господарима. Ишли смо, ишли тако, а сунце нас је пекло и 
прашина нам падала у очи. Ако би са раскрсница у даљини, 
на другом друму, видели сличну бугију, знали би смо да ће 
нас бити још више. Поплаших се чак да ће нас бити одвише 
при деоби уплењеног; саопштих то друговима те се и они 
снуждише. Ево како смо ишли све даље под видријим капама, 
у опанцима бивољим, са копљима и мачевима и округлим 
штитовима од јареће коже. И на све смо били спремни: 
јунаци, млади, охоли. Прва насеобина на коју наиђосмо после 
· неколико дана, била је већ опустошена: мртви су отицали 
на сунцу, а гаврани их кљуцали и пси им ноге лизали. Убр- 
замо корак, пожуримо, пожуримо, стигнемо. Улогорисмо се 
на ливади испред палисада. И попалимо огњеве. По која 
стрела буде избечена оданде, па мир. Стегло нам се у гру- 
дима од узбуђења и чекања нечег неочекиваног. 

Да сте видели наше миле Словене како се разголите 
сасвим, па обрасли риђим длакама скачу свуда около и гоне 
се необуздано. Да сте видели како им црвене косе лете у 
зрак, кад поскоче, као пламене тице, и како су гојни и велики, 
и како ломе преко колена дрва за ватру, — груди би вам се 
испуниле сигурношћу и дивљењем. Да сте видели! Позвали 
би можда најстаријег словенског певача да испевамо песму 
какву више не умемо. 

Почели смо град опседати са свију страна, гађајући га 
каменицама, стрелама, ударајући одасвуда најбесније. Један 
замахне стеном више главе, заљуља је клатећи се из бедара 
на чврстим ногама, па је одбаци преко палисада, и тамо се 
зачује кукњава. У дрвене диреке забадају се наше стреле 

охоло, а заклањајући главе штитовама ударамо неуморно 
секирама, да далеко одлеће иверје а одјеци се разлежу у брда. 
Са оне стране дрвених бедама сипају стрелама као кишом и 
плочама каменим; то нас само жести више и жури да им 
што брже смрсимо конце. Неки се пуже гипко уз ограду, 
па ускаче са ње у гомилу опседнутих, одмах ковитлајући се 
у круг са опруженим мачем у руци. Ако успеју да му се 
приближе, он се бесно рита, уједа их за мишице, бутине, 
стражњице, размахује главом као пањином. Искежену нам 
кат-кад на врху копља покажу његову главу. И нас то ни 
мало не збуњује; бар нас има доста. Ударамо, ударамо као 
таласи о зид све бешље, све јаче. Низ плећа и бокове зној 
измешан са земљом и прашином оставља велике маснице; и 
уз то плави убојци, и трагови угасити крви и огреботине. 
Видим једног човека који са забоденим мачем под груди јури, 
виче, дивљу песму, и на крају поља сруши се. Једног другог 
нашег видим како ускочивши у град, хоће да побегне натраг. 
Он се пуже оданде. На глави су му место ушију и носа 
крваве ране; брада му се тресла под крвљу. Остаје на истој 
висини ма да се опажа напор врата и.прсију, као да су му 
ноге приковане уз диреке; то га ваљда вуку, за час потом 
нестаде. Или стрелу кад се забоде право у око, а оно прсне 
ко мокра печурка. Шта сам све још видео, како да вам 
испричам кад ни сам нисам био тога свестан у силној хитњи, 
у огромној прашини, у трзајима и хуци и гурњави борбе. 
Давно горим од жеђи, а воде не сетим се да пијем. Него 
нападамо, нападамо тако као да се снага никад неће исцр- 
пети. У том се спусти ноћ. Потпалисмо огњеве, зачуђени да 
помрчина тако брзо наступи; поразговорасмо мало, тешећи 
се да ми можемо мирно спавати док они морају целу ноћ 
да су на опрези; и огладнели наједосмо се и написмо; увисмо 
главе огртачима, и предадосмо се сну. Ноге нас бриде. У 
оближњој шуми чули су се одјеци горосече; то су одређени 
ратници обарали стабла за ломачу на којој ћемо спалити 
своје мртве. Сад су нас ти удари уљуљкивали. У зору погле- 
дасмо се, како смо на одблесу јутарњем зелени и изубијани. 
Дим се велике ломаче дизао огромно, и ширећи се пољаном 
гушио нас. Сирова дрва нису хтела да се распламте. И поло- 
жисмо мртве од горе којих није било много, а са њима 
њихово оружје, и стоку ако су је довели. За све време по. 

палисаду шета се по неки бизантинац; исто зелен ко и ми, 
дронгер или логотет; и гледајући нас, превија се од смеха, 
презирући нас можда, или да се охрабри; увијени у сагуме 
и пениле, и под сјајним калпацима и пасовима. Великих очију, 
дугих вратова, руку, лепи, као слуге новога бога; снажни и витки 
но без крила и без окриља. Једна стрела на њих избачена 
започе борбу. Опет јурнусмо, опет поломисмо под собом 
пободене колце, запенушисмо горчином, прелетесмо јаркове. 
Под нашим налетом, не мање смелим него јуче, под још 
неотупљеним сикирама попусти палисад ускоро. Процеп нас 
као волове упусти у тврђаву. Дограбисмо се у коштац са 
војницима, бацисмо се на њих варварски, те са наших канџи 
разлетеше се перјанице, и свилене кокарде, и мараме од 
крепова или броката; тупицом сикире мрскасмо лубање, и 
проваљивасмо трбухе мачевима. Крв нас њихова обли, заслепи; 
и они су се бранили колико су могли: многи од наших 
остадоше копајући дивље ногом у ледину. Ми млади, ми јаки; 
они су бежали испред нас. Никада толико меса нисам видео 
наслаганог у лову, никада толико борова посечених у гори. 
Али несити још: јурили смо кроз градске улице, уске, камених 
и дрвених домова, кољући све људе на које насрнусмо. 
Никоме не опростисмо ни живот, ни младост. Само нас је 
охолост водила. Упадасмо у домове међ клечеће и унезверене 
створове. Смејасмо се на сав глас. Силујући жене, нож смо 
им забадали у гушу, и грохотом викали; крв нас је из њиног 
грла пљускала по грудима. Да ли су младе или старе, нисам 
гледао. Бабама смо пољупцима и зубима чупали уста, гледао 
обамрла тела девојчурака. Крвавим сузама грцао и смејом. 
Распорисмо трбухе мајака и блудница. Шта ли ћемо наћи у 
њима, о нови боже, шта ли ћемо наћи 2! Ништа, само гадну 
утробу што још дршће и одише смрад. И децу им прико- 
васмо копљима уза зид. О те чудне дечије зенице, уста 
искривљена! Никада више неће ме гушити онако црни плач 
и грохот као пред њима. Што нам допушташ, ти нови боже, 
који си их волео, да их прибијамо копљима 2 Камо ти бичеви 
да нас шибаш по побеснелим плећима2 Камо кнуте2 Чеках 
их забадава у прашини горској, у пепелу шумском. Та зар 
нико не види да смо варвари; камџијама по лицу треба- нас 
ударати, да из препуклих образа крв шине. Крви нам не би 
доста, јер нам душа беше невина, чедна, не џелатска него 

мученичка опојношћу. Да, да, робови, варвари, крда, али 
величанствени... Опет јурих улицама, заморен бесом, не 
опраштајући животе ипак. Спотицах се о тела и наша и 
њина без жалбе, док једно не познах. 

То је био млади мој синовац, Рад, син Славов. Лежао 
је раширених руку, заваљене главе и кроз дечачки врат му 
пробила беше стрела. Ма да висок растом за своје године, 
био је још тако мален да ми је сад на наручју лежао као срна. 
Црвена коса му се расплела улепљена крвљу и земљом. Ево 
га, витак као једногодишњи јаблан, негда чио а сад отежао. 
смрћу на рукама стричевим. Бркови му никад неће бити 
обријани од оца; никада му неће маље изнићи. Хтео бих га 
извести негде где би он био једини леш да му се сва при- 
рода поклони: храстови, јелени, вукови, веверице, брегови. А 
куд, кад смо свуд крвљу залили. Седох, спустих његову главу 
на моје крило, откапах неколико суза. Затим покрих га огр- 
тачем и удаљих се. Ипак се осврнух да запамтим место на 
коме ћу га опет наћи. Јер пожурих да пљачкам. 

Тек тад сам приметио да су сви домови у тој околини 
већ поробљени и попустели. Одасвуд само очи мртве да гле- 
дају. Трчах, трчах да не задоцним; задувах се и ознојих. 
Опет ме онај стари бес обузе, потреба за гужвом и борењем. 
Завиках. Ни ларма се из далека не чује. Гадно је остати сам 
међу толиком штетом начињеном и пустошју... Већ при- 
премам копље и мач, у трку их стежем уза се, којима ћу 
понова парчати жива меса. Крв да пљуска. Ево ме опет са 
нашим Словенима. Лармају и довикују се, те се ни један не 
разазнаје, вуку плаштеве по земљи, пуне гвоздених судова, 
тканина, ланчева и светњака. То је неко пијано друштво што 
се задржало у оближњим подрумима; целивају се, дижу руке 
у вис и клањају се као кад се започиње игра; сагињу се 
толико да косом чисте прашину са земље. Један леже, затури 
ногу иза главе, па тако стаде скакутати. Пођох и сам да 
изберем неки дом. Ловаца мојих не видех од зоре; сетих их 
се. Закорачах. Кад се зачу из уличице касање људско. Три 
војника бизантска искочише предвођена картулером темским : 
исукане мачеве носе у рукама, срџба им се на лицу чита. 
Војници се бацише међ пијанце, картулер мени прискочи. 
Стадох да се борим како боље умедох, и већ ми се учини да 
сам савладао, кад угледах сјајни врх мача да ми се устрем- 

љује право у груди. Никаквог спаса више нема. Мој кабат 
шиљком процепљен, и рубина, и кожа на прсима засечена. 
У ужасном очајању крикнух што игда могу. Све ми се груди 
напеше криком; крв јурну у главу. 

Онда се тргох из оног живота и уђох у овај други. У 
ушима ми још звонио узвик што је био задњи покрет из моје 
младости за време Старих Словена, и што је њу тако срећно 
прекинуо. Налазио сам се на скоро пустом тргу велике 
вароши, у којој сам завршио после школовање. Оно што 
испричах није био сан, него нека врста чудне јаве: доказ 
што сам био на ногама, иу тренутку корачања. Људи су 
пролазили крај мене и неопажајући ме. Многа кола су се 
укрштала као да траже начина да се сударе. У средини се 
диже обелиск. Убрзах корак до првих трговина чији су спољни 
зидови били у огледалима. Погледам се. Гле, све је на мени 
измењено, раст, одећа, осмех, лице. Једино су још очи остале 
мојих прадедова, зелене словенске очи, и још одблес косе и 
боја браде неизбријане тога јутра. Видим у стаклу да сам 
младић збијен, широк, а мршав, скоро здепаст, не сувише 
хитар, али са покретима наглим, освртањем и презањем. Очи 
ми врло топле, меке и тамне, густо зелене; коса врло густа, 
у мокрим бичевима који се растурају. И сав ружан, ружан, 
и сувише мало диваљ. Тако сам ја ушао у овај живот, ни 
мало изненађен, у коме ми је остао још увек жиг старога 
времена, као некоме који се по вас дан не може да ослободи 
утиска последњег сна. Почнем се грохотом смејати; свет се 


стаде освртати изненађено. 
РАСТКО ПЕТРОВИЋ. 

ЗА ДОН КАРЛОСА! 
(17) 
ГЛАВА ДРУГА. 


ХОЛОФЕРН.! 


На столу, била су два сребрна светњака, једна генерал- 
штабна карта, сва ишарана цртицама, једна чинија с тешким 
крвавим говеђим печењем, један упола пун жбан с портом, 
и мач са златним темњаком бригадира Гилимера. 

Он затвори врата за Алегријом. У дну собе, назирао се 
мрачан алков, постеља, чаршави. 

Дограбивши жбан, он напуни две чаше. 

— Пиј, рече он. 

Она није пила. Њени изнурени погледи ишли су месу. 

Он се подругљиво осмехну. Затим, дочепавши једну 
ножину, он одсече од говеђег черека једно велико парче и 
баци јој га на тањир: пљус! 

— Једи. 

Несретница поче да гута. 

Дон Јорг стаде иза ње. Кроз њену полу-отворену хаљину. 
он виде њена удубљена и топла леђа. Војничина прислони на. 
њих своја прождрљива уста. Алегрија дуго задрхта. 

У истом тренутку, неко залупа на врата. 

— Напред, рече бригадир громовитим гласом. 

Један стражар, блед као крпа, стајао је на прагу, с писмем. 
у руци. 

Гилимер отпечати писмо, страшно псујући. 

— Добро, рече он окамењеном војнику. И не излази ми 
више на очи. | 

Његове ужасне сићушне жуте очи блистале су се. Он 
узе једну чашу и пружи је Алегрији. 

— Пиј, заповеди он наново. 

Она испразни чашу. 

Он ју је већ био стегао. Она се оте смешећи се. 

— Дон Јорго, Дон јЈорго, рече она, кад бисмо ми мет- 
нули мало реда у наше послове. Има времена за све. 

Он загрокта. Она му измаче. 


— Не пре но што ми дате оно што сам дошла да вам 
иштем, рече она. 


' Нагукодоносоров гекерал, кога је за време сна убила Јудита. Пр. 

— Да нећеш да ми диктираш своје услове! рикну он. 

Између њих је био сто. Кроз откопчан копоран Гили- 
меров и кроз његову раздрљену кошуљу виделе су се његове 
космате груди. Они се одмерише погледом. Трипута се окре- 
тоше око стола, Алегрија смешећи се и пуна ужаса, он 
дахћући као медвед. 

— Шта хоћеш од мене2 рече он најзад, гушећи се. 

— Да се одмах пусти у слободу господин де Пренест, 
Француз који је, пре три дана, заробљен на Монте-јури, 
рече она. 

Он осу псовке. 

— Биће стрељан сутра, у зору, заурла он. А дотле... 

Био је скочио. Мрвио је сада тело Алегријино. А она, 
укочена, била је скрстила своје мишице, као непробојну 
преграду. 

— Ах! промумла он, одгурујући је бесно. 

Алегрија се лупи о сто. 

— Дон Јорго, Дон јЈорго, рече она кратко, требало би 
ипак да се споразумемо. 

Она се смешила, намештајући на грудима своју јадну 
исцепану хаљину. 

— То би могло трајати тако читаву ноћ. Верујте ми, 
драги Дон Јорго, у предузећу као што је оно које ви сми- 
шљате, потребна је тесна сарадња. 

Он одговори грдњом. 

— То су само речи, речи, Дон јорго. Зар се ми нећемо 
споразумети 2 

Он ју је гледао с необичном мешавином изненађења и 
беса. Он се уздржа. 

— Ти хоћеш да помилујем овог Француза2 рече он 
најзад. 

— Да, то хоћу, драги Дон Јорго. 

— Е па добро, нека буде. А сада... 

Алегрија се опет оте. | 

— То је врло љубазно од вас, драги Дон јЈорго. Али, 
молим вас, да метнемо мало реда у наше погодбе. 

На столу је било хартије са заглављем бригаде. Она 
узе један лист, замочи увлаку у мастионицу, док јој је Гилимер, 
који ју је наново био шчепао, мрмљао на уво ужасне речи. 

— Пишите, пишите, Дон јорго. Има времена за све. 

— Шта 2 рече он, узимајући махинално увлаку. 

- Наређујем команданшу гарнизона Гвардије да одмах 
пусти у слободу господина Оливја де Пренеста, француског 
грађанина, заробљеног 19 фебруара ш. 2. 

један злобан осмех набирао је усне бригадирове. Он 
написа. 

— Ево! рече он, јеси ли задовољна 2 

— Сад потпис, рече Алегрија. 

Он потписа. 

— Печат, рече она. 

Поред мастионице стајао је један влажан жиг. Алегрија 
га удари на заповест. 

— Кујо! узвикну генерал. Ти се разумеш у војничким 
стварима као какав официр. 

Она је мирно савијала хартију. Он је није испуштао из 
вида. Виде је како подвуче заповест под ногу једног од свет- 
њака. Он се пакосно смешио. 

И она се смешила. 

„Ах, Дон Јорго, Дон Јорго, ви ме држите за неко дете ! 
Ви сте потписали врло брзо, драги бригадире Гилимере. Али 
је даљина која дели ваш потпис од пламена у камину већа 
но што ви мислите.“ 

Затим рече гласно: 

— ја захваљујем смерно Вашој Екселенцији. 

— Ти си задовољна, надам се, рече он. 

Он ју је стезао уза се, грцајући од страсти. 

— Још не сасвим, додаде она. Али ћете се сада, Дон 
Јорго, ви сложити са мном. 

— Шта јег 

— Има тренутака када је врло мало пријатно бити 
узнемираван. Један стражар је лупао малочас на ова врата. 
њи то треба да се понови више пута ноћас, ја признајем 

, у пркос све моје жеље да вам докажем да немате посла 
с иу еве: незахвалницом. 

— Имаш право, рез генерал. 

Зграбивши је у своја наручја, он је однесе до постеље 
и спусти је у њу, затим, пошто је навукао завесе на 4 
залупа у звонце. 

Бледи стражар појави се опет. 

— Слушај, рече му он шкргућујући зубима, остаћеш на 
вратима целе ноћи. Ако неко дође да ме узнемири, чујеш ме 
добро 2 добиће две недеље апса за себе ако је војник, и две 
недеље притвора ако је официр. Никаквим поводом, ти си 
ме разумео2 У осам сати, доћи ћеш да ме пробудиш. У осам 
сати, ни минут пре... Јеси ли разумео 2 

— Разумем, Екселенцијо, промрмља војник, скрушен од 
страха. 

Гилимер затвори бесно врата. Затим, скинувши своје 
велике чизме, приђе алкову. 


Свеће у светњацима биле су се угасиле, догоревши. 
Једна од њих још је пуцкарала. Соба је била осветљена само 
последњим призрацима цепаница у камину. 

Поводећи се, Алегрија се диже, приђе камину и погледа 
колико је сати на часовнику. Четири сата и по. Она задрхта. 

— Ах, промрмља она уплашено, ја сам спавала ! 

Она узе једну нову свећу из једног светњака и запали 
је. Опет се појави све што се видело синоћ. 

Алегрија се наслони уза зид. С чиодама које је нашла 
у једној празној кропионици, она стаде да удешава своју 
поцепану хаљину. Капљице зноја блистале су јој под пазухом. 
Ноге су је издавале. Ах, с тим Гилимером, није било лако 
борити се. 

Она се погледа у огледало, затим залупа у звонце. 

= Отиди, рече она злосрећном стражару, и позови 
потпуковника, команданта гарнизона. Нека дође одмах. Гене- 
ралова заповест. 

Није протекло ни пет минута, а пуковник Сабалс дође. 
Није био ни легао. 

Он уђе у собу. Алегрија опет затвори врата. 

— Паг прошапта он. 

Алегрија метну прст на усне. Извукавши испод свет- 
њака заповест за ослобођење, она је показа Сабалсу. 

— је ли у реду 2 запита она. 

— Да, у реду је, промрмља пуковник, запрепашћен. 

— Добро, рече она; а сада, ходите. 

Узевши га за руку, она га одведе до алкова. 

Он стаде да дрхће. 

— Полако, рече он, гледајући унезверено, полако, не 
треба га будити. 

— Можете говорити јаче, пуковниче Сабалсе, рече она 
гласно. 

Сабалс се наже ка постељи. 

— Шта, прошапта он, шта2... ја... 

И он крикну од ужаса. 

Са светњаком у руци, Алегрија се смешила, врло бледа. 

Велики нож није више био на столу. 

Сабалс занеможе. Он паде на колена, с главом међу 
испретураним чаршавима. 

Ипак се придиже и пође ка Алегрији. 

— Беднице! рече он безбојним гласом. 

Затим понови, све јаче: 

— Беднице, беднице ! 

Алегрија га ухвати за руку. 

— Ако још једанпут викнете тако, рече му она, мали 
Рамир је изгубљен. 

Потпуковник склопи руке: 

— Беднице! рече он опет, али сада тихим гласом. 

Она га је гледала са сажаљењем. 

— Доста с разговором, рече она суво. Што је било, 
било. ја сам у вашим рукама, али ви сте у мојим. Зар ви 
доиста толико држите до тога да изгубите част ни за штаг 
Док смо ми овде, прегонећи се око ситница, доња Карлота 
вене од грозничаве стрепње, а људи који ће погубити малог 
Рамира већ су назначени. 

Она отвори врата. 
— Приђи, рече стражару. 
Он се опет појави. 
-— Какву заповест ти је издао синоћ бригадир 2 
— Да га не будим пре осам сати. 

Добро, иди. 
Она опет затвори врата. 
— Ви видите, захваљујући мени, ви сте оправдани, Не 
може вам се пребацивати што сте извршили дословно једну 
заповест која је потпуно у реду. А после, доста, време про- 
лази. Кроз четврт сата, господин де Пренест треба да је већ 
изашао из Гвардије. 

Оливје је спавао. Он се пробуди. У мрачној тамници, 
он виде три сенке, потпуковника, каплара, Алегрију. 

Ова, крај његових ногу, љубила му је руке. 

— Ах! шаптала је она, бедници! усудили су се... 

И :аслањала је своје чело на ланац који је везивао руке 
де Пренеста. 

— Усудили су се, усудили су се... 

— Алегрија, рече Оливје. 

Он није био изненађен што је види ту. Покушао је да 
провуче руку кроз њене кратке коврџице. Тешки гвоздени 
беочузи зазвечаше. 

— Алегрија! 

— Одвежите га, нареди она. 

Каплар га одвеза, и ланци падоше. 

Они се попеше уз степенице с рабатним степенима. Сабалс 
је ишао напред, с војником који је носио фењер. На својим 
изубијаним рукама, Г. де Пренест је осећао усне Алегријине. 

— Срце моје, понављала је она. Твоје миле руке!... Усу- 
дили су се... 

Они прођоше кроз двориште, улицу, трг... 

Били су изашли из зидина Гвардије. Сабалс узе фењер. 

— Врати се у стражару, рече он каплару. 

Киша више није падала, али су потоци хујали у помр- 
чини. Дувао је оштар ветар, наговештавајући блиску зору. 

— Идите, рече Сабалс. 

Тада ће рећи Оливје: 

= А господин де Мањоак 2 

Алегрија задрхта. 

— А господин де Мањоак 2 понови Г. де Пренест. 

Алегрија ухвати пуковника за руку. 

— Ћутите, прошапта она. 

— Где је господин де Мањоак 2 запита Оливје. 

— Ослободили су га пре вас, одговори она. Он нас 
чека горе. 

И она показа помрчину. 

— Журимо се. Збогом, пуковниче Сабалсе, 

Стари официр је задржа. 

—- јесте ли задовољни Запита он дрхтавим гласом. 
Све је свршено за мене. Али бар, реците ми да ћете стићи 
тамо на време, на време да спречите... јадни мали! 

- Чинићемо све што се може, потпуковниче Сабалсе, 
рече Алегрија. - 
Нарочито, не причајте му, не реците му по коју цену... 

— Дајем вам своју реч, потпуковниче. Збогом. 

Они прођоше обоје испред кућерка где су Шико и његови 
другови чекали спавајући бледу јутарњу смену... Затим 
скретоше с пута, десно, и почеше да се пењу у мрачне планине. 

— А господин де Мањоак 2 рече опет Оливје. 

— Даље, даље, одговори му она. 

И, узевши га за руку, стаде да трчи. 


Они су ишли. Покаткад, каква сметња : планинска падина 
или џбун невидљивих жутилица, зауставивши их нагло, бацили 
би их једно уз друго. Тада, као преплашени овим случајним 
додиром, они би се брже боље раздвојили и наставили трчати. 
Једанпут, кад се Оливје спотакао, његова уста дотакоше се 
голих леђа Алегријиних. Она јекну и потрча брже. Он 
помисли на ноћ у Толози, и сам се себи учини ужасним. 

„О најневинија међу свима, прошапта он, је ли могуће 
да те тако дуго нисам познао !“ 

Тужни месечев срп јездио је пред њима између ниских 
и црвенкастих облака. Затим га, наједном, не видеше више. 
Био је запао иза црне линија планина. Њих опколи једна 
бледо сива помрчина. Обоје су били слеђени. Спотицали су 
се о трње, одакле су тешко излетале невидљиве ноћне птице. 
Гране џбуња шибало их је по лицу. Затим, полако, полако, 
сви ови непријатељски предмети заобличише се. Ветар постаде 
мање хладан. Дан се рађао. 

Они су били стигли на једну висораван, обраслу у меку 
маховину у коју су упадале њихове ноге. Они застадоше... 

Иза њих, тамо доле, одјекну неки одсечан, страшан, 
дуготрајни прасак. 

Алегрија јекну и паде пред колена Оливјеа де Мренеста. 
Она се прекрсти. 


У истом тренутку, у опкопу око утврђења Гвардије, 
једна дремљива четица војника одређених за погубљење 
дефиловала је пред посмртним остацима графа Матјеа де 
Мањоака. 

ГЛАВА ТРЕЋА. 
МОЋ ВРХОВА. 


Изнад њих небо је бледело. Једно дрво нихало је у 
својим голим гранама чупу имеле, налик на какво велико 
празно гњездо. 

Оливје је седео на једном камену. Алегрија, опружена 
по земљи, скривала је своју главу у његове руке. 

Он је привуче к себи и примора је да га погледа. 

— Ти ми прашташ2 прошапта она уплашено. 

Он се насмеши, и одговори: 

— Алегрија, Алегрија, сад кад извесне ствари почињу 
за мене да бивају јасне, једна једита има важности: живети. 

Она спусти своје чело на његова колена. И наједанпут, 
задрхта. Показивала је, спрам југа, у јутарњој магли, црн- 
касти хаос Гвардије. 

— Ах, прошапта он, ја сам мислила да смо врло далеко. 
одатле. 

И наставише јурити. 


Ишли су стрменитим стазама које су секле завојити 
државни друм. Више пута застали би да се неби срели 
с војницима који су ишли као и они ка северу. Главчине од 
топова и муниционих кола остављале су по насипу од пута 
широке влажне и црвене бразде; мазге су фрчале у штрангама; 
војници су псовали... Дрхћући у свом куту, бегунци би чекали 
да прођу последња кола, затим би продужили да се пењу. 

Нису више говорили једно другом. Чак су избегавали, 
изгледало је, и да се гледају. И ако их је све унапред при- 
уготовљавало на то, они се нису осећали лагодно сами у 
четири ока. Толико речи пркоса, мржње, и на једном је 
дошло откриће онога што су они били једно за друго! 
Нашто, кад су мисли до те мере истоветне, измењивати их 2 
Драго ћутање, које прекидају само кишне капљице што падају 
с грана и брзи и одсечни ударци, као чекићем, детлића који 
се пео као завртањ око дебла једне црне јеле. 

„Ако овај дан није последњи, мислио је Оливје, једном 
приликом ја ћу опет прећи овај пут. Мала купино која си се 
малочас закачила за сироту исцепану хаљину Алегријину, ти 
нећеш можда више бити на овоме свету, али ће друга купина 

израсти место тебе. Лисната жабо која бежиш под маховином, 
зеленом као и ти, да се сакријеш у њу, тебе ће заменити 
друга жаба. Одавно ће већ потоци који плачу јутрос доћи 
до Ебра, затим до мора, затим до небеских магла, али ће 
други потоци, синови ових, плакати опет на истом месту, на 
овом месту где ја желим да се вратим, да покушам учврстити 
успомену на тренутак који осећам како вене, с брзином која 
дира у срце.“ 

Хладно зимско сунце било се родило у долини. Околна 
магла начини од њега једну велику жуту куглу. Равнице 
ишчезоше. Око њих се видела само једна зеленкаста светлост, 
која није удвајала никаквом сенком силуету јела. 

Затим се и јеле проредише. Кржљавих храстова било 
је све мање. Пред Оливјеом и његовом другарицом отварао 
се сада један широк, бледо сив простор. 

Врх Сиере. Ситна трава. Џбунови ариша и борови-ице. 
Овда-онда, узлетела би по која птица, са жалобним слабачким 
криком. Пољски мишеви — сићушни кенгури — скакали су,. 
велики колико скакавци. Нека велика тужна и мирна тишина 
лебдела је над ретким кретњама ове детињске фауне високих 
врхова. 

Целог дана ишли су тако, не проговоривши ни речи, 
само би се, овда-онда, погледали, и после тога би се осећали 
окрепљени. 

Од јутрос, Алегрија нија била престала да служи као 
вођ у њихову бегству. Оливје није знао ништа о грозним 
заплетима који су је били довели до Гвардије; он је могао 
да слути само један сасвим мали део умора који је обрвао 
ово драго тело. Али он се осећао сам толико уморан да 
није хтео предложити да се стане ни за часак. А уз то, око 
њих је владало ћутање, велико ћутање, које је било тако 
тешко прекинути усред овог очајно тужног предела. 


Нигде се вече не спушта с толико предострожности као 
на врховима планина. Нигде падање ноћи није мање сурова 
појава. Гле, ова сенка, малочас тако скромне слезове боје, 
сад готово црна. Где ли је прелазни прелив 2 Било га је, али 
га ја нисам приметио. Природо, колико пажње да не дођеш 
да узнемириш моје снове који тумарају у мом срцу! Другде, 
како је твоја лепота тиранска! Шта ме се тичу ове шуме, 


За Дон Карлоса ! | 45. 





ове долине, ова језера, ови водопади, и песма извештаченог 
дивљења која се одатле издиже ! Ја желим да будем властити 
творац своје палате, једини приређивач дивних светковина 
које дајемо себи у њој. ја сам довољно богат да не станујем 
у намештеној соби за издавање. Међутим, на другом месту, 
Природо, ма шта да радим, ти ми намећеш своје предрачуне, 
своју старудију. Овде ти ме остављаш слободним, на овим 
врхунцима где не видим више ништа, где не чујем више 
другог шума до куцања свога срца. 


(Наставак у идућем броју.) 
(С француског превео М. М. Илић.) ПЈЕР БЕНОА. 


БАТЕУ. 


О Боже црни очаја и суза 

Одреши чула моја од крвавог плама 
Болесне селене... | 
Бескрајпирамиде лешева стрвних 
"Терете их, 

Претанка чула светлог визионара!... 


О Боже бели љиљанове пути 

Што ватром мириса пржи кужне земље 
Опрости руке моје од злочина, 

Руке непорочне, мисаоне 

Руке васељенског бола, чежње и сање!... 


О Боже светли што златном олујом 
Сунчаних пожара крваво веје азурпростор 
Сипљући пелуд плодну стваралачки 

На нежну женску селену. — 

Опрости тело моје муља прљавости 
Стеница, станбених тамница — 

И светлу душу од људске подлости... — 
Она је недужна несташна голубица 

На грани бехара твојих светих тајна 

И нежно гуче у славу твоју 

у славу вечног белог ти Празника!... 


О Боже рујни ружичних зора, 

Оркана светлости, 

Драгуљних вијавица, 

Смарагдних зрцала језера, 

Бескрајних модрих кругова пучина океана, 
Вијоглави боже вечних снегова, ледених брегова 
И плешућег азура, 


Бог у Ноћним Улицама. 


вв 


Кристални осамљени боже јужног и северног стожера, 
Зеленим светлом цикћућих северних зора 
Са залепршаним црвеним заставама у Вечност !... 
Боже, трептећих у огњу језера купајућих се звезда 
Крвавих свемирских вулкана сунаца, — 
О дај да уђем у велебне плаве мермер храме 
Твоје 
Чист, умивен и почешљан 
Са ведром промисли на челу 
И лиром у схрваној руци... 
И ту проклечим Време Простора 
И Трајање Бола 
Коленима нагим у кристалној чистоћи 
И само Теби уздишем, јецам и молим!... 
ЈОСИП КОСОР. 


БОГ У НОЋНИМ УЛИЦАМА. 


У ноћ 

торањ за торњем пада, 

прозор за прозором гасне, 
"у ноћ црну се руше 

предграђа, улице, куће 

и звезде светле и јасне. 


Ноћ је. 

У стрепњама гину 
последњи крикови града, 
на кровове жутих касарна 
олуја тмине пада. 

Ноћ је. 

У панџама мрака 

беле болнице, ћуте, 

и сви су вртови пусти 

и сви су путеви празни, 
само слепе даљине 
нешто тајанствено слуте. 

Ноћ је. 

У хладну вечност 
полако часови тону 
и капљу црне минуте. 


Све је мртва даљина 

и свуда се, свуда кочи 
бескрајни, празни простор 
и језа пусте ноћи, 

ко да је црни застор 

пао пред наше очи. 


Тко зна 

дали смо управо сада 

пред вратима правог живота 
или за његовим плотом 2 
јер све је далеко од нас 

и све нам је близу; 

све је мртво пред нама 

и све се пропиње, живи 
новим, чудним животом. 


Дању нам певају песме 
хареми блудница боја, 
дању из сребрних чаша 
пијемо рујну светлост, 
дивно и опојно пиће. 


На другој обали, ноћу, 
исток је наше душе; 
на другој обали, ноћу 
наша душа ко сунце 
свиће, свиће и свиће. 


Ноћ је. 

Шуморе крошње, 
певају стабла и шуме, 
путују потоци, реке, 
пене се далека мора. 
О нису очи слепе ! 

О нису душе пусте ! 

У нама је шумор крошња, 
у нама је песма шума, 

у нама је оргија мора, 

у нама далека, модра 
ћутња поља и гора. 


Ноћ је 

тиха, без гласа, 

а слепе очи виде 
како улицом пустом 
Бог невидљиви иде. 


Иде, и око 'чела 
венац светла му гори, 
и само душа слуша 
у црквама својих тишина, 
песму, што за њим се ори 
из бескрајних, мрачних даљина. 
ГУСТАВ КРКЛЕЦ. 


из КОВНИЦЕ ИЗАШАВ. 


· О шумо, горо, загрлим ли те јутрос бреза мирисних, 
Би стид ме века о коме причу усних : 

Да отац је хладно погубио свога сина, 

Па у сенци га закопао великог мога млина, 

А да лав младунца свога закла; 

Са паром шуме дишем и пару једног пакла 

Густог. 


О шумо, горо, напијем ли се жедан вина залуталог облака 
Опета стид ме неког дванаестога века. 

Сним : богумиле гоне усана жеђју пуклих ко рака 

И незаситљивих бола, уморних, самртних без лека; 

И ту се животу сметало да тече 

Да величанствено свиће јутро, а плодоносно леже вече 
Моћно. 


Чим у жудњи опасах бедра друмом журним кроз горе, 
Стид ме би... видици, бескрај, пароброди запловише море; 
А као тикве журне у пољу, 

Као хлеб врућ, извором 

Сањам. 


Из ковнице изађох, навукох на себе небо ко кабан, 

Под главу жеље старе, да одморим своје удове џина; 
Около свуда пољана, словенски ветар хабан 

Душе са гора. Желим да спим у среди летњих јазбина, 

А међ зубе запало пуно звезда ко жита презрена 

И руке су ми у кладенцима а недра пуно зелена. 

Ноћас ја слушам топот љубавнога млина међ таласима, 
Ноћас! месец студенац, месец реч из срца што се отисла, 
Он диже мора; љубавно диже се плима. 


Из Ковнице Изашав. 51 
Па шта 2 Ко да то није само понор, а у људима љубав ! 
О ви, што ситнији сте но скакавци упрегнути у кола цара, 
Но варнице, ипак сте за мене бољка и жељка стара. 
Човека љубим ја сада. 
Ко да то није само понор! 
Човека. 


Али, гле живи он од неколико љубазних речи 
Као од мало зрна лана; 

У пролеће му се душа дрвима лечи, 

У јесен је већ уморна и онда је сама. 

Човек снева о љубави, 

А љубав сања о летима без болова 

И љубав сања о зимама без мразова, 

По кат-кад да је штета ранити 

Невина срца: због тога ће се љубав пропити. 


Обесиће се о крушку радо, 

Нашто живот му овај; 

Та више му се и не живи! 

О једну једину крушку у шљиваку, 

И ветар ће му њихати ноге у мраку, 
Збогом ! њему је добро и да се обеси 
У зрелом неком вотњаку 

Сред мрака 

Без зрака, 

Замро. 

Конопац једини од њега носи срећу, 
А скромно, место палата, настанити топлу врећу 
Па у реку. О беде! 

Рудници 

Затрвени 

У Боливији где је планина Сан Симон. 
И живи од побирчења осмеха 

Као од два три зрна пшенице: 

Не нађе у тајни греха 

Чари, па бескраја не нађе у звуку меденице. 
Спрема се да умре, 

А душа му је жалост и тад бескрајна: 
О кад би била бар пратња сјајна. 


= 4“ 

То тада на чудан начин сазнам 

Да ми је душа раскидана на хиљаду крпа вековима, 

Да ми је тело великим просторима, 

Ко облак да сунчам своја тврда леђа на сунцу 

Над Охридским језером и манастиром Св. Наума. 

Залутах разбојништво стечено у дружби са Словенима Старим, 
Одбацих поштење надајући се у боље дане, 

Нисам хтео ништа да научим, нити за шта да марим, 

Да се ичега прихватим. Па ипак пун чежње јутра да сване 
За славу и путовања, за славу и путовања, са друма 

За корак једног детета, за покрет његов у ходу — 

А аероплани и тице пролећу кроз облак 

И цепају га ритмом дугих песама 

Крај Охридског језера и манастира Св. Наума — 

За мирни пут бескрајни и дубоку набрану воду, 

Раскидам облак над вама. 


РАСТКО ПЕТРОВИЋ. 


ЈУЧЕ И ДАНАС. 


Сирене се закикотале пискаво изван нас, Сирене. 

Али не сирене грчких архипелага 

На које су капали пали Одисејеви пољупци 

Као вечерња киша измешана са соком од поморанџи. 

Сва је митологија умрла била за увек. 

Тако отпочео нови неки раздрузгани живот: 

На аутомобилима црвеним који су јурили кроз ноћ 

И између кућа 

Војника четири држала се усправно, 

Па затрубеше увертиру смрти, разоравања и победе, 

За њима запуцаше топови. 

Пројури аутомобил носећи на себи четири соколара 
раздражена. 

Баража је гађала у небо да би спречила улазак тицама : 


Око града тако је зид од ватре, динамита и експлозије. 
Око града, 


Да ли се сећаш 2 
Кад се сетим моје је сећање онда јаче од свести. 

Кад се сетим да онда ареоплани улетеше светлуцајући. 

Они су били тамо, 

Ти дивни храбри авијатичари 

Под кожним капутима. 

Само смело стремити и завртати, и нека елиса хуји, 

Само слободно нека је мој дух са вама. 

Шта мари! Сад ћемо спустити две три гранате 

Да видимо како то изгледа кад ноге лете, и главе; 

Сад ћемо спустити нашу душу на конопчету 

Да измеримо размак између нас, неба и земље, 

Сад ћемо покушати и да умремо. 

Тамо артиљерци пуне своје гиганске луле, 

Њине су луле огромни топови. 

Тамо нека је моја снага са вама 

Да испушимо целу једну фабрику нитро-глицерина. 

Ко каже да пушење шкоди младости 2 

Сад су нам груди експлозивне, 

Кад први дим пустимо 

Угледаћемо у њему пламени пољубац, 

И докле ћемо се одбацити полазећи у рај. 

Ми артиљерци смо тешки сељани који димом гоне комарце; 

Сва ноћ, била је ноћ електричних таласа, светлог челика и 

Несавладљива кашљања, 

Шлајм је био пун крви. 

Сва ноћ, нека ноћ ужасно смешна: 

Тениса се играју велике војске на размаку од 100 км. 

Магдалена умаче своју босу ногу у облаке наше фосфорне, 

Као Сузана Рембрантова каже: купатило још није довољно 
млако ! 

Онда казани захукташе јаче. 

Још смрти, смрти браћо, и мало муње; 

Разумимо се добро: нема се страха од тако ситних ствари. 

У кругу експлозива 'аероплани играју игру пролећа. 


Ко иде2 

Ново време. 

Шта носи2 

Руке без прстију. 

Јест, патрљице саме, али виолину задобисмо. 
Хоћемо да обновимо врло мелодичне концерте 


54 – __ Српски Књижевни Гласник. 

Талијанских анђела из петнаестог века: 

Нека је музика бескрајно проста и игра простија још — 

Успаванке кад су мало смешне. Е 

Људи без једне ноге и жене без пола главе 

Сићи ће да пољем за плугом пођу 

У зеленкастим одећама, у црвенкастим чакширама, 

За плавкастим ралима, за шареним воловима по _ 

Бескрајним пољима. 

Један ће нови живот почети једним новим балетом оштећених 
снага ! | 

Лепше ће бити сада кад заиграмо ћопави, 

Но раније кад ни играти нисмо се сећали. 

Рат, то је свршено, механичка снага ми се досадила, 

Надам се да ће сад све настати као на шареним сликама 

Пољопривредних календара, | 

Где на једном крају окопавају винограде а на другом крају 

Котарице грожђа односе. 


Ко иде2 

Ново време. 

Шта носи 

Руке без прстију. 

Јест, патрљице саме, али српове убаве задобисмо. 

Хоћемо да обновимо време, на ливадама, кермеса пролетњих : 
За улазак добровољни прилози у лепршавим осмесима, 
Изгубљене сукње на касама враћају се. 


РАСТКО ПЕТРОВИЋ. 


НОВА ПОЕЗИЈА. 


„Да ли је случајно, или све стоји у некој интимној вези 
са свиме, што се, у ово хаотично доба пропадања старих 
ствари и преживелих традиција, у уметности културнога 
света завитлава један револуционаран вихор2 Све је једно 
да ли ће неко имати смелости да, објашњења ради, васкрсава 
локојну социолошку теорију, по којој друштвени живот и 
фазе кроз које он пролази снажно утичу на уметност чове- 
кову; или ће можда, психолошким путем, све што је ново и 
на први поглед лудо у данашњој уметности тумачити духовном 
поремећеношћу човечанства после дугогодишњих ратних ката- 
строфа. Чињеница је несумњива да се савремена уметност, и 
поезија на првоме месту, налази на оштром преокрету у 
својој еволуцији. И више него узроци, нас данас могу да 
интересују смерови нових стремљења. 

И у нашој литератури постоји изразита нова струја. 
Било би лакомислено и узалудно не веровати у њену снагу. 
Као и увек, тако се и сада појава нових јавља у огорченоме 
сукобу са „старима“, и књижевно јавно мњење узбуркало се 
као никада до сада. С једне стране, млади, војници „футу- 
ризма“, „експресионизма“, космизма“, „зенитизма“ и Т. д.- 
жучно нападају, и у своју борбу уносе, као и сви они на 
које се диже хајка, пркос и инат, радећи многе ствари не 
· толико да нешто позитивно створе, колико да „скандализирају.“ 
С друге стране, стари, „класици“, „традиционалци“, браниоци 
„реда“ у литератури, упорно стоје на предратноме бедему, и 
одбијајући оно што је истински наивно и лудо у нападима 
нових, неће не само да приме, него ни да разумеју, ни да 
појме све оно друго, и много тога, што је оправдано, пози- 
тивно, добро у њиховим делима. 

Међутим, ништа горе за правилан развој једне литера- 
„туре него строга предубеђења са којима се примају нови 
песници. Не треба ништа судити а рпоп. Осудити унапред, 

значи не хтети видети, не хтети, чак ни из просте радозна- 
лости, покушати разумети. У уметности, више но игде, мора 
се имати потребна ширина. Ако је уметност доиста најспон- 
ганији израз човеков, онда се мора поћи од принципа да је 
легитиман сваки напор да се што непосредније и што јаче и 
што свежије изрази оно тајанствено и дубоко интимно што 
се крије у уметниковој души. „Сви су људи слични, и сви су 
ипак тајне једни за друге“. И зар је допуштено спречавати 
човека да што расветљеније каже своју тајнуг Они који, у 
принципу, неће да чују нове песничке изразе, у ствари не 
допуштају никакав напор да се оде даље од места на коме 
смо сада. Место тога, треба имати широке груди и проницљив 
поглед, и свакој, " и најфантастичној уметничкој манифе- 
стацији наћи пос (2 из којих је поникла. Са добром вољом 
се да појмити сп" 'што је појмљиво, а по оном старом ада- 
ђију, разумети значи пола опростити, што ће рећи у пола 
примити. Тај симпатичан став према свему што је ново први 
је услов за правилну еволуцију сваке уметности. 


Одавно је речено да је све већ испевано за ових неко- 
лико хиљада година од када људи певају. Па ипак човек увек 
осећа потребу да нешто ново каже, и да из себе извуче 
нешто своје, чиме ће да се обележи од других, и што ће да 
га утврди у вечности. Главни мотиви и основне теме остају 
исти, и у томе смислу доиста може да се тврди да више 
ништа ново нема да се каже. Али људи исте ствари осећају 
различито, чак и онда кад се ради и о најосновнијим емо- 
цијама. Те разлике су најчешће пута врло нејасне и некад 
невидиве и недокучиве. Што се дубље залази у старост 
човечанства и цивилизације, те нијансе у осећајима и распо- 
ложењима све су финије, и све их је теже изразити. Отуда. 
је све теже бити прави песник. још непрестано се пева врло 
много, и можда ће се увек много певати, али добрих песама 
све је мање. Емотивне тананости савремена човека све више 
измичу могућности да буду изражене досадашним поетским 
средствима. још Виктор Иго је рекао, да је несрећа у томе 
што је реч увек стара, а емоција увек нова. Треба новим 
емоцијама наћи нову експресију. То је проблем којим се 
печали модерна поезија. 

Треба моћи изразити ствари које се сматрају за неиз- 
разиве. Све што се да лерцептовати чулима саопштено је до 
сада небројено пута. Уметност треба да напусти репродук- 
тиван став, и да се потпуно уздигне над средином, којој је до 
сада ропски била подвргнута. Импресионизам је, према томе, 
преживео, и зато треба кидати са импресионизмом. Гола 
импресија сама собом нема више вредности. Тек прера- 
ђена, преживљена у унутрашњости уметниковој, она постаје 
чинилац у уметничкој творевини, као експресија једног новог 
осећаја. Осећај предоминира, апсолутан, независан од спољних 
утицаја. 

Исто тако, разум је недовољан да руководи уметничком 
креацијом. Класични принцип здравога разума изгледа новима 
врло филистарски. Поезија се, после романтичарске рево- 
луције, већ и сувише класицизирала, и рационалазирала, да 
би могла да задовољи нове потребе. И зато, доле са раци- 
онализмом, и нека се иде изван онога што може да се појми 
голим разумом. За нову поезију првенствену вредност имају 
ствари које се дају тек наслутити, и зато нови песници делају 
по интшуицији. Они прокламују њену свемоћ у поезији, и 
труде се да и најнејаснијим, мутно назрелим слутњама даду 
један израз. 

У суштини, нови покрет има чисти романтичарски 
карактер. Као што су „побуњени“ са почетка прошлога века 
викали противу класицизма и рационализма, и прокламовали 
владу осећаја у поезији, тако и данашњи „дивљи“ („Таџуез“ у 
Француској) не признају вредност чула ни разума, који се 
управљају у главном према спољњем свету. Они уздижу 
човека изнад природе, хоће уметника да ставе у исти ред са 
Богом, као појмом онога што је стваралачко у природи, и 
траже „чисту креацију“. У ствари, модерни „уметник— Бог“, 
како га зове један футуристички естетичар, неће више да 
имитује природу у њеним спољашностима, већ претендује 
„да ради као и она, подражавајући је у основи њених кон- 
структивих закона“. Као што се види, разлика између роман- 
тичарске и данашње "књижевне револуције није толико у 
квалитету, колико у степену. Постромантичарска поезија раз- 
вила се била до једне високе компликованости, и формално 
и садржајно, и хтети ићи даље, значи конципирати нове ствари 
много смелије него што су то хтели романтичари, који су 

имали да руше штуру и укочену класичарску и рационали- 
стичку књижевност. 

И као што су романтичари, на супрот класичним узо- 
рима, пронашли били Средњи Век и народну поезију, тако 
и данашњи нови имају своје још даље угледе у уметностима 
примитивних, дивљих народа. Све је за њих данас извешта- 
чено и круто, цивилизовани човек је и сувише укалупљен у 
традиционалне шаблоне, и тако рећи није више у могућности 
да спонтано и непосредно изрази своју чисту емоцију. При- 
митивац је своја основна душевна расположења манифестовао 
у извесним уметничким експресијама, које нама данас изгледају 
наивне, грубе, можда чак и комичне, али које су несумњиво биле 
најнепосреднији израз његових душевних догађаја. Оне су 
бмле чист израз побуда које су их изазвале, јер спољашње 
преокупације нису мењале спонтану експресију. Без обзира 
на спољашњи утицај који његова уметничка манифестација 
може да учини, не бринући се за т. зв. „техничко савршен- 
ство“ свога дела, примитивац је својом песмом, свирком, 
игром и т. д. најнепосредније изражавао душевна располо- 
жења. Данашњи револуционари хоће да се у уметности дела 
по строгој аналогији са примитивном уметношћу. Несум- 
њиво је да савремени човек има да изрази бескрајно ком- 
пликованије ствари од јужноамеричких црвенокожаца, али баш 
зато што су данашње наше побуде тако неухватљиво фине, 
оне измичу могућности да буду изражене освештаном екс- 
пресијом. Илузорно је хтети тумачити нашу модерну душу 
кроз окамењене калупе. Увек ће остати нешто неизражено, 
сахрањено у нама, и то оно што је баш ново, што је до сада 
неречено. Треба наћи ту апсолутну синтетичну експресију, 
и њом непосредно изразити голу емоцију, онако како су то 
једино најпримитивнији људи могли. 

Отуда данас у свима уметностима може да се конста- 
тује једно запрепашћујуће упрошћавање техничких средстава. 
Све најглавније уметности — поезија, сликарство, скулптура 
(архитектура чак), музика, и т. д. (једна од особина данаш- 
њега времена је да све уметности хоће да се обнове истим 
духом, и нови покрет је општи) -— све најглавније уметности 
имају својих многобројних новатара у том правцу. Најнепо- 
свећенији посматралац може да уочи чињеницу да уметничка 
дела нових стваралаца показују једну необичну сличност са 

примитивним производима. једна њихова песма, исто тако 
као и каква слика, статуа или музичка пијеса, изгледају нам 
чудно, намерно неусавршене, рогобатне и раскомадане. То 
је метода која, по формули једног теоретичара нових, „деком- 
позицијом тежи обнови композиције.“ Разрива се све старо, 
да би се у лутању нашло ново. У поезији се има влада сло– 
боднога стиха, који понекад постаје анархичан. Реченица 
је лабава, раскидана, са понављањем израза који каткада 
немају никаква смисла, и честом употребом питања и узвика, 
који понекад изгледају као чудни крици, и т.д. и Тт.дД. У сли- 
карству и скулптури обожавају се египатске и старокинеске 
творевине, па се чак као најдаљи узори, узимају полине- 
зијске и афричке статуете. И доиста, пред многом кубистичком 
или футуристичком творевином, раздешених и изломљених 
линија, искривљених и унакажених форама, човеку неминовно 
падају на памет све оне бизарне негрерије које је гледао по 
разним музејима. Или, рецимо, у музици, зар напори Мари- 
нетијеви да створи једну музику шума, галаме и лупе („Вгш- 
и5те“) не значи враћање црначком „гонгу“ и „там—таму“ 2 
И тако даље. 

"Као што се види, неоромантичарски покрет у уметности 
хоће да сруши стару форму, да би преко једне нове створио 
неслућене могућности да се обнови садржај. Било би погрешно 
и' једнострано схватити побуну нових само као устанак против 
деспотске класичне форме. Прави ствараоци у новоме покрету 
одричу послушност старој форми не зато да се ослободе 
напора које она условљава, већ да би новом експресијом 
били у стању да кажу нове ствари. У садржајном смислу, 
главна одлика нових је што се они много не брину о „теми“ 
о којој хоће нешто да кажу. Као што су некада романти- 
чари рушили „поезију са тенденцијом“, тако данашњи нови 
одбацују „тему“. То јест, они никада не полазе од једног 
утврђеног предмета који желе да изразе у поетској форми, 
него теже својом песмом не толико да кажу једну дефини- 
сану ствар, колико да сугерирају извесна своја расположења, 
да учине да се наслути „штимунг“. „Фабула“, „анекдота“, 
„сиже“, и т. д. више немају свога значаја. Нови се ту битно 
разликују од „класичних“ песника, који и у најлирскијим 
тренутцима увек имају, у неку руку, да испричају своју 
песму, јер увек казују догађај. Нови песници се, отуда, не 

паште много да буде логично оно што казују, јер од тренутка 
сад престају да причају нешто одређено. смисао је споредан. 
Ко им прилази са намером да у њиховим песмама тражи 
прецизнога смисла, где све до нијанса одговара захтевима 
логике, биће свакако непријатно изненађен многим нејасно- 
стима, и више још, бесмисленостима о које ће се спотаћи. 
У новој поезији се не оперише сигурним, нормалним рече- 
ницама, већ набацаним фразама које у најбољем случају једва 
да имају међусобно неке лабаве везе по смислу, а врло често 
чак једна уз другу, логично, стоје сасвим страно. Речи, фразе, 
реченице не служе песнику да њима нешто одређено каже, 
већ да изазове, пробуди код читаоца извесно расположење. 
Он жели да изрази оно што измиче досадањим средствима 
изра што је изнад или испод могућности да буде саоп- 
штен' класичном формом. Зато он одбацује саопштавање, 
или тумачење, или причање, т. |. аналитичан начин изража- 
вања, већ хоће да створи један нов начин, који би деловао 
не смислом преко разума, већ сугестијом директно на осећај. 
Раскомадане, кратке, задихане реченице и фразе, често наба- 
циване само као просте речи, или као одломци од речи, 
усклици, питања, чуђења, и т. д. речене у једном неуједна- 
ченом, али зато врло мобилном ритму, без велике спољашње 
помпе, која спречава да се непосредно прими утисак, треба 
синтетшично да изразе, да у један мах сугерирају читав уну- 
трашњи живот који се манифестује. То је та т. зв. синше- 
шична експресија нових песника, која има многу аналогију 
са средствима којима се служе врло модерни сликари. И 
тамо разломљене линије, деформисани облици, унакажена 
сличност, без добре старе перспективе, нису сами себи циљ, 
већ представљају напор да се добије т. зв. синоштички 
резултат, т. |. да се постигну могућности да се представа 
ствари која се слика сугерира у свима њеним облицима, у 
исти мах са свих страна, и у свима димензијама. 

Као што се види, две су основне тенденције, заједничке 
свима новаторима: у форми, упрошћавање поетске технике 
до најпримитивније спољашности, у погледу стила као и у 
погледу ритма; у садржају, одбацивање „теме“, према томе 
одстрањење фабуле, анекдоте, догађаја, уз презирање смисла, 
на место чега долази интуитивно сугерирање „штимунга“. 
Место аналитичнога причања уочљивих ствари, оних које се 

дају чулима перцептовати, синтетично изражавање најскриве- 
нијих, најнедокучнијих расположења. Ако би требало у једној 
формули сумирати ове тенденције, онда би се то дало учи- 
нити овом реченицом једног француског критичара: нови 
претендују да постигну „максимум поетског садржаја са 
минимумом техничких средстава“. 

Уг ове главне основне тенденције које треба да препо- 
роде поезију, има свакако још читава серија спореднијих и 
мање споредних одлика, како у форми тако и у садржини, 
које су више или мање заједничке новим песницима, и по 
којима се управо већ и сами нови деле на велики број разних 
школа. Тако нова поезија хоће да буде по превасходству 
демократска, и колико је могућно иде у корак са револуци- 
онарним друштвеним тежњама. У времену социјалнога интер— 
национализма, и у поезији се руше све границе, песници 
саосећају са целим светом, дишу подједнаком љубављу за 
сва бића, траже једну заједничку душу свему што постоји, и 
много даље још, посежу за васељеном. „Унанимизам“, „уни- 
верзализам“, „космизам“ и т. д. крајње су манифестације тих 
и сличних осећаја. Нова поезија се, затим, одушевљава научним 
прогресом нашега времена, и савремена техничка чуда наро– 
чито је инспиришу. „Машинизам“ у поезији, онако како га 
је Гијо још величао, налази данас своју пуну примену. И 
тако даље. 

Остаје питање како има да се схвати нова поезија. 
Један део критичара, и на страни и код нас, склон је да нове 
песнике посматра као декаденте, као последње дегенерисане, 
блазиране изданке једне богате епохе на издисају. Све важне 
и велике епохе у историји светске литературе завршавале су 
се декаденцијом, која се по некад изражавала врло шумно и 
бучно у књижевним делима. Тако многи верују да и данашња 
нова поезија није ништа друго до продужење или понављање 
декадентске књижевности, која се јавила још крајем прошлога 
века. Мени се чини да је ово схватање нетачно. ја бих био 
за оно мишљење по коме данашње нове тенденденције у лите- 
ратури имају револуционаран карактер, и да према томе 
значе не крајњу тачку опадања, већ прву, полазну тачку 
једног новог пењања. Поезија декаденције се јавља увек у 
знаку претераног усавршавања и прециозног префињавања 
старих средстава; разнежена је, мекушаста, напудерисана и 

намирисана као лака жена. Данашња нова поезија је пре свега 
рушилачка за све што је старо, и сва је згрчена у ставу 
једног снажног напора да се истински нађе нешто ново. _ 
Да ли ће се успети, и када ће се успети ствар је будућ- 
ности. Ма да несумњиво већ и у почетној периоди лутања и 
тражења, која се јавља још у првој десетини овога века, могу 
да се назру извесни позитивни резултати, дефинитивни 
закључци још не могу да се донесу. Нова поезија, и на страни 
и код нас, може већ свакако да покаже приличан број одличних 
нових песника, али је уз њих исто тако и врло велики број 
неозбиљних, шарлатана и мистификатора. Невероватно велики 
је број данас оних који се прикопчавају уз нови правац 
само да би се ослободили свих великих напора које стара, 
„класична“ форма захтева. Ти „забушанти“ у поезији, ако је 
допуштено тако се изразити, схватају нову форму као осло- 
бођење од свих тешкоћа поетске технике, и без талента, под 
револуционарном маском, хоће лављом кожом да прикрију 
своје голо убоштво. Они су врло опасни за будућност нове 


поезије. 
"МИЛАН В. БОГДАНОВИЋ. 


ЊЕГОВО ВЕЛИЧАНСТВО КРАЉ ПЕТАР. 


| > 
Његово Величанство Краљ Петар |, после дуге и тешке 
болести, умро је 16 августа на Топчидерском брду. Рођен 
јуна 1844 у Београду, — који је напустио 1858 са својим оцем 
Кнезом Александром Карађорђевићем, — вратио се у Београд 
јуна 1903, као изабрани краљ Србије. Миропомазан је у 
манастиру Жичи, а крунисан у Београду 1904. Најстарија кћи 
краља Николе, Зорка, постала је јуна месеца 1883 његова 
жена, са којом је живео на Цетињу до 1890. После њене 
смрти, настанио се са децом у Женеви, где му је депутација 
Народнога Представништва саопштила да је изабран за краља 
Србије. Године 1915 повлачио се кроз Арбанију као и сви 
други војници, и докле год Србија није била ослобођена, 
пробавио је нешто на Халки нешто у Солуну, где га је болест 
задесила. 

Име Краља Петра остаће везано за најважније догађаје 
и у нашој и у светској историји. За његове владавине 
сахрањена је аутономија Маћедоније, извршена анексија Босне 
у којој је четовао 1875, створен је Тројни Споразум, успешно 
је завршен Балкански. рат 1912 и 1913, свршен је велики 
Светски рат, и довршено народно уједињење. За Краљем 
Петром жали данас цео наш народ. Народна жалост је искрена 
не толико што умире краљ - човек, колико што нестаје 
дичности која је оличавала: напоре, страдања, мучеништво 
наших знаних и незнаних јунака и спасење, васкрс, нашега 
народа, његово у ослобођење и целокупно уједињење. Смрт 
оставља за собом увек нешто извесно, стварно. 


|| 


Краљ Петар је дошао у Србију, после избора одмах, не 
познавајући ни људе ни ствари у њој. Оно што је знао то је 
било у главноме из новина, са Цетиња, и од људи који су 
били као и он далеко од земље. јаша Ненадовић и Живојин 
Балугџић, његова два непоколебљива пријатеља, били суи 
сами већ неколико година пре 1903 у иностранству, те су и 
они своја обавештења имали. из друге руке. И зато први 
његови кораци нису могли бити сигурни. Ново стање, ство- 
рено једном завером, требало је с једне стране одржати, а 
«с друге легализовати, и унутра и с поља. Две народне странке, 
од којих једна добро организована и јака у народу, признале 
су одмах стање створено 29 маја, те је унутрашњи положај 
земље био колико толико повољан. С поља није било тако. 
Аустро-Угарска, која је прва ново стање у Србији признала, 
довела је Краља Петра, одмах у почетку новога доба, у 
неприлику. Она је очекивала компензације за свој гест; рачу- 
нала је да јој он то дугује. Она је то чак захтевала; и у 
једноме тренутку, пред царински рат Србије с Аустро-Угар- 
ском, њен утицај за мало те није превагнуо на Београдскоме 
двору. Тада је настао прелом, који је види се, био срећан за 
нашу будућност. 

Две три прве године његове владавине имале су утицаја 
на његово држање до краја његове владавине. Да ли његова 
"ближа сазнања у Београду из историје политичке борбе у 
"Србији, борбе између партија и Круне, и између самих пар- 
"тија; да ли његово прво искуство са државницима; да ли 

неизгладљиве успомене из 1858; да ли уверење да треба за 
управљање земљом много знања, да ли што друго, -— тек он 
се решио да остави потпуно одрешене руке партијама у Народ- 
ној Скупштини да оне воде послове у земљи. И о ту своју 
одлуку, за време своје десетогодишње владавине, једва да се 
једном огрешио. Њему је често због тога много пребацивано 
и из свих наших партијских логора, али данас нема полити- 
чара, који може одрицати да је краљ Петар био строго уста~ 
ван владалац. 

Не треба мислити да је њему увек било лако чувати то 
своје држање. За десет година његове владавине, њему је 
требало и воље, и снаге да се уздржава, да ћути. У владама 
од 1903 до 1914 било је и владиних поступака које није одо- 
брравао, и министара које није трпео. Али, и те владе и те 
министре није он задржавао или отпуштао, него Народна 
Скупштина. Било је дана када је због њих долазио у праву 
јарост. Тада није било пријатно бити у његовој околини. Краљ 
Петар је имао својства својих предака: дар да трпи, али и 
склоност да планс и учини какву жестокост. 

Остављајући својим владама одговорност за унутрашњу 
политику, Краљ Петар се није много мешао ни у спољну поли- 
тику. Он је осећао као један просечни Србин из Србије. Његова 
осећања су била непроменљива, расла и опадала заједно са 
осећањем Београда из 1905 године па на даље. 

Он је имао нарочито симпатије за Французе, са којима 
је провео најбољу младост, а највише је ценио Русију. Фран- 
цузе је волео због њихове бравуре, због успомена из ђако- 
вања у Сенсиру и француско - прускога рата. Русе је сматрао 
за најјачи народ, јер је Русија трајала и поред онаквога страш- 
нога режима. Осећаји неповерења према Бугарима, као и неве- 
ровање у грчку постојаност, преовлађивали су код њега. 
Превариће нас, говорио је у доба када су се водили прего- 
вори за закључивање савеза с ова два суседа. Оба уговора 
је са тим осећањима и потписао. 

Немце, против којих је као Сенсирац војевао 1871, пошто- 
вао је као војнички најјачи народ. Али Аустријанце и Мађаре 
није трпео последњих година, и ако му је Бечка влада знатно 
олакшала положај 1903 год. И за владе Милована Милова- 
новића, кад се говорило о његовој посети цару Фрањи Јосифу, 
а и доцније, за владе Пашића, Краљ Петар је био противан 

тим посетама. „Вама је можда, говорио ми је он, влада наре- 
дила да радите на томе да ја посетим бечки двор. ја вам 
кажем да моја нога неће ступити тамо никада; утувите никада. 
— ја сам покварио посету коју је Милован спремао у Будим- 
Пешти. :. Кад је моја мати умирала она ми је дала три савета: 
Никад немој узимати истога слугу по другипут у службу, — 
чувај се људи које је Бог обележио, — запамти да је наш 
највећи непријатељ Аустрија! Пре ћу абдицирати али тамо 
нећу отићи.“ Италијанску окретност, гипкост, хитрину ценио 
је далеко више него војничке врлине. „Да се нешто може 
освајати дипломатијом, освојише опет цео свет!!“ 

И кад су 1906 године обновљени дипломатски односи 
са Енглеском који су 1903 били прекинути, краљ Петар није 
показивао никакве велике склоности да иде у Енглеску. Велику 
"пажњу је обраћао нашим односима са Црном Гором, чији је 
народ врло волео ради његове безазлености, бравуре и дуго- 
трпљивости. 

Ш 


Дошавши у Србију, краљ Петар ју је нерадо остављао. 
Сва његова бављења у иностранству од 1903 године до смрти, 
била су само званичнога карактера или по нужди (1915 —1918). 
Као Краљ Србије био је посетио званично Петроград, Цари- 
град, Софију, Рим, Париз, а у Београду примио Бугарскога 
Краља. Најбоље је везе одржавао са Краљем Италијанским 
својим пашанцем. Краљ Виктор и краљица Јелена били су у 
правоме пријатељству, — са њима је стајао у редовној преписци. 

Његове везе са Фердинандом Кобуршким билесу више кон- 
венционалне. А везе са краљем Николом готово никакве, нешто 
због професионалне владалачке саревњивости а више још због 
улоге коју је Србија почела добивати за владе краља Петра. 

Узвик, који се чуо приликом крунисања краља Петра 
„Живео Југословенски Краљ!“ и тадање манифестације омла- 
"дине српско – хрватске и бугарске у Београду, мучили су много 
"унука Филипа Орлеанскога и потомка Црнојевића, како су 
биографи краља Николе тврдили. Године 1912 оба балканска 
владара потписали су савезне уговоре са Србијом с уверењем 
да ће се они свршити на штету Србије. С истим таквим 
"уверењем су улазили и Кобург и краљ Никола у светски рат, 
и ако један као савезник Немачке а други као савезник Србије. 
Везе са Руским двором, учвршћене удадбом књегиње Јелене 

; 5 

за кнеза Јована сина Великог Књаза Константина Констан- 
тиновића, биле су од утицаја на држање Русије за време кризе 
од 1912—1913 и рата од 1914. 

У личним односима између краља Петра и краља Николе, 
Краља Петра је врло много одређивало држање његовога 
таста према Шумадији, коју је, сваком приликом исмејавао. 

Код Грчког и Румунског владара ценио је само вештину 
са којом су управљали народима својим. 


У 


Краљ Петар је имао нешто од оне љубави за њиву, оне 
привезаности за земљу која је толико јака код нашега сељака. 
А нико му у земљи није био толико близак као сељак. „Погле- 
дајте како су дивни“ ; „видите како раде“ ; „све што ви поква- 
рите сељак ће поправити“; и т. д. говорио је он. И, никада 
није тако слободно и с више срчаности ниским разговарао 
као са сељацима; и њему и сабесединцима сељацима дрешио 
се језик. Утегнут у походну генералску униформу, коју није 
скидао до смрти, срдачан, без афектације, с доброћудним мани- 
рима старога човека, прилазио је људима. Мало је њих који 
нису ценили ту његову лепу особину. 

Исто тако волео је војника, онога простог српскога вој- 
ника. У њега је имао неку безазлено неограничену веру. При- 
ликом једне свечане ревије трупа у иностранству, ревије трупа 
једне Велике Силе, запитао га је Главни Командант те стране 


војске: „Шта кажеш за ове војнике“, — који су и ако мали 
али снажни у новој опреми од цокула до перјаница доиста 
сјајно изгледали — „Мој један за твоја три“, одговорио је 


краљ у шали која је била збиља. 

Сам лично живео је као војник, радио је од ранога јутра 
до у мрак; држао је и сам тражио у кући војнички ред. Штедљив, 
и побожан, сазидао је породичну цркву, костурницу „Св. Ђорђа“ 
на Опленцу код Тополе, можда једну од најлепших цркава на 
Балкану. Крај ње је мислио и желео да проведе последње дане. 
Усуд, у чије је одлуке веровао, доделио је друкчије. 

Са тим краљем, који је до 1903 имао буран живот про- 
гнанога кнеза а од 1903—1918 имао кризу за кризом и своје 
земље и целога света, одлази једна славна епоха остављајући 
„Будућност на коленима Богова,“ 

ЈОВАН М. ЈОВАНОВИЋ. _ 


НАУЧНИ ПРЕГЛЕД. 


Прилози за књижевност, језик, историју и фолклор. 


По примеру других стручних часописа, ових дана излази 
прва свеска новог часописа: „Прилози за књижевност, језик, 
историју и фолклор“. Оно што у својој области чине „Гео- 
лошки анали“, „Гласник географског друштва“, „Архив за 
правне и друштвене науке“, и др., то ће нови часопис чинити 
у области књижевности, језика, историје, фолклора нашега 
народа. Шест наших старијих и млађих научних радника, 
махом професора нашег университета, основали су га и пред- 
стављају у главном његову редакцију. То су ГГ. Веселин 
Чајкановић, Владимир Ћоровић, Милош Ивковић, Павле Поповић 
(уредник), Павле Стевановић (секретар уредништва), Тихомир 
Ђорђевић. Часопис је намењен стручној публици, и излазиће 
два пут годишње у свескама од десет табака од прилике. 

Прва свеска доноси — у првом одељку који хвата шест 
и по табака — расправе ГГ. Љ. Стојановића (Млади Вук), 
П. Поповића, В. Ћоровића (Доментијан и Данило), П. Колендића, 
Тих. Ђорђевића (Књижевне прилике у Србији Кнеза Милоша), 
М. Ивковића (један чакавски изговор), В. Чајкановића (Једна 
расправа о пословицама, писана на латинском језику), Д. 
Руварца, М. Костића, М. Васића (Црква св. Богородице на 
Левиши), А. Ивића. У другом одељку су стручне оцене, при- 
кази, реферати, белешке о многим књигама и расправама 
дане струке. Оцена има — дужих и краћих — близу осам- 
десет, и њих су писали, поред неких од поменутих, још и 
ГГ. М. Решетар, В. Ђерић, Д. Анастасијевић, М. Тривунац, 
В. Петковић, Г. Новак, М. Будимир, У. Џонић, С. Матић, 
Б. Миљковић, М. Богдановић и др. Оне хватају четири и по 
штампана табака, петита, у ћирилици и латиници (некад и на 
руском језику), у врло мешовитом слогу (цитати латински, 
грчки, старославенски и др.), а све у лепој и богатој опреми, 
какву може да да само наша Државна Штампарија. 

У место сваког нашег разлагања о значају, потреби и 
програму овог часописа, ми ћемо донети уредникову реч у 
целини, коју нам је редакција „Прилога“ љубазно уступила; 
у њој ће наши читаоци наћи све што је потребно као оба- 
вештење о овом листу. | 

Циљ овога часописа веома је прост. Као сви научни 

часописи, он ће у својој области неговати науку, и чинити 
специална научна истраживања. Он ће још да ради на што 
бољем организовању научног рада и на што јачем удружењу 
научних снага. Његово ће бити још да буди што шири 
интерес за питања наше струке. 


Одавна је како је нама потребан часопис ове врсте. По 
струци Литатога, код нас заправо није ни било научног 
органа какав већ ол дужег времена постоји за извесне гране 
природних наука или за науке правне и друштвене. Међутим, 
интерес за хуманистичке науке, нарочито националне, данас 
зе много шири него што је недавно био. И рад на њима данас 
је интенсивнији, као што је и број радника знатно већи. 
Током последњих година, нарочито оних које су непосредно 
претходиле великом рату, — код срећнијих броје и ратне 
године — накупило се доста научне радње коју је рат спречио 
да дође до израза. Није мали број наших научних радника 
који имају препуне фиоке фиша, картона, свезака, систе- 
матски сређеног градива, сваковрсних бележака и запажања, 
готових прилога, израђених студија и монографија, — које 
све стоје више или мање спремне за штампу. Надамо се да ће 
ускоро тога и више бити, кад се прилике среде и кад научне 
студије достигну и престигну полет који су раније имале. 

Међутим, прилике за публиковање научних списа данас 
су горе — надамо се, само привремено — него пре рата. 
Књижевно-научних листова наших данас је мање него пре. 
Страни научни часописи који су се нарочито бавили пита- 
њима наше националне науке престали су већином, на свагда 
или привремено. Највећи је губитак у „Архиву за словенску 
филологију“ Г. Јагића, и овај ће часопис дуго остати неза- 
мењен ако не и незаменљив. Руски научни часописи, — 
органи Академије, научних друштава и университета — данас 
су такође по готову суспендовани. Наше су академије и учена 
друштва претрпани, и радови у њима имају више година да 
чекају на ред. Тако данас наша специална научна испитивања 
немају скоро ни једног органа — или полу-органа — у којем 
би се могла јављати. Криза је општа, у целом свету не само 
код нас, али је и општа тежња за поправком, па је сасвим 
природно да то буде и у нас. 

Програм нашега часописа казан је већ у имену његову. 
„Прилози“ ће одиста имати као своје предмете књижевност, 
језик, историју и фолклор. Наравно, реч је о науци нашој, 
домаћој, националној, југословенској, а страна наука може 
улазити само спорадично, и то у малој мери, и док се за 
научну радњу наших Литатога не изврши диференциација 
и не оснују посебни часописи. 

Књижевност свих периода и свих покрајина наших бића 
предмет наших студија. Ни теорија књижевности и упоредна 

књижевност неће бити заборављене, јер се све то држи 
заједно с основним питањима наше домаће науке. Домаћа 
историја улази у програм толико исто можда као и књижев- 
ност, и у целом обиму свом : — политичка историја, културна, 
историја цркве, историја уметности. Поред књижевности и 
историје, „Прилози“ ће неговати и науку о језику, и доно- 
сити све врсте студија из ње; тако и фолклор, митологију, 
историју религија. Уз то ће неговати и друге сродне дисци- 
плине. Ми узимамо наш програм врло широко, и сматрамо 
да наше студије имају ширу позадину него што им се обично 
даје у часописима за славистику. Оснивачи овога часописа — 
ГГ. Веселин Чајкановић, Владимир Ћоровић, Милош Ивковић, 
Павле Стевановић, Тихомир Ђорђевић фигуришу на њиховој 
листи — сами по својој вредности, као и по научним рела- 
цијама које имају, довољно гарантију да ће се увек дати пуни 
научни карактер радовима из сваке од ових наука. 

„Прилози“ ће нарочито обраћати пажњу оценама књига 
и расправа. Ми бисмо желели пратити целокупно кретање 
наше науке. Нама то изгледа специално важно: Као што лепо 
каже изрека коју смо ставили као мото другом одељку нашег 
часописа : поп Та бгогит ез! атташтп гидтогит, еЕ талшта 
егидтотз рагх ехасјат ћађегте содпшопет. Сем те опште 
важности, бележење и пропраћање књига и расправа може 
врло много утицати на организовање научног рада и ширење 
и одржавање научног интереса у нас. Како је потребно држати 
наш свет у течају свега што се у науци ради! И како је то 
нарочито потребно за оне мале и скромне научне студенте и 
раднике наше који су далеко од научних центара, и за све 
младе духове које наша наука интересује! Нама би било највеће 
задовољство ако бисмо њима нарочито могли бити од услуге. 
Оснивачи овога часописа, који су скоро сви университетски 
наставници, сматрали би то као један од својих најбољих 
утицаја, као неко продужење свога наставничког рада, као 
ширу и бољу манифестацију тога рада. 

Да ли ћемо успети у овом послу, ми, наравно, не знамо. 
Али се надамо да хоћемо, ако прилике буду иоле згодне. 
Хвала буди Г. Миши Трифуновићу, бившем министру просвете, 
излажење свог часописа постало је могућно, а имамо наде 
да ни његови последници неће прекидати са једном добром 
традицијом. 

За сарадњу држимо да немамо разлога бојати се. Круг 
сарадника за ову прву свеску ограничио се само на оне који 
су најближи редакцији; то зато што се за њу нисмо ни обра- 
ћали свима научницима које мислимо позвати: позивање је 
остало да се учини тек са публикацијом ове свеске. Али је 
по себи јасно да ће се круг сарадника доцније све више ширити. 

Можда ће наша најближа потпора бити Друштво за 
српски језик и књижевност. (Ово младо друштво, о којем 

укратко реферишемо у једној белешци, и које изванредно лепо 
напредује, даће, надамо се, једним добрим делом свога рада 
обилате помоћи нашем часопису. Даља потпора биће, држимо, 
сви други научни радници по нашој струци широм целе наше 
отаџбине, и можда и још шири круг. Никаква уска гледишта 
не постоје код нас — о томе држимо да већ ова свеска даје 
доказа — и свакоме је слободно хоће ли публиковати свој 
рад у ћирилици или латиници, у српско - хрватском језику или 
у словеначком наречју. За будућност, наше наде расту и кад 
погледамо на озбиљни и вредни подмладак на нашем универ- 
ситету, а уверени смо да се то може рећи и за подмладак на 
свима университетима и факултетима наше земље. Ако данас 
и има нешто кривих и лажних идеја о науци у наших студе- 
ната, ми смо уверени да ће само мало времена требати да 
се ови врате старим традицијама. Они ће још у већем броју 
и с више разумевања заволети рад, знање, солидност студија. 
Они ће доћи до пуног познања како је детаљно, тешко и 
сувопарно испитивање увек основ оним занимљивим, јаким и 
књижевно добрим научним делима, која су њихова претежна 
симпатија. Неће много времена проћи а букнуће живот млад 
у једној јачини и. ширини незапамћеној у нашој науци. 


Наши ће читаоци бити љубазни да за прво време воде 
нарочитог рачуна о тешкоћама на које данас наилази уређи- 
вање оваквог часописа. Стање после рата донело је сасвим 
нове тешкоће. Не само што смо у рату изгубили доста врсних 
млађих снага које су могле бити јака потпора нашега часо- 
писа, него су и научне прилике, за оне који су остали, много 
теже. Жалосно стање наших опљачканих јавних и приватних 
библиотека и архива, оскудица често елементарних средстава 
и књига, дезорганизација рада, опште невоље данашњег живота, 
— све то знатно отежава данашње научне студије, и где је 
пре рата био потребан минут два да се један закључак про- 
вери или који потребан податак нађе, данас треба огромно 
много времена, труда и врло често путовања и трошка. 

Даће Бог те ће се ово стање убрзо побољшати. _ 

ПАВЛЕ ПОПОВИЋ. 

СПОЉНА ПОЛИТИКА. — ГОРЊО-ШЛЕСКО ПИТАЊЕ ПРЕД ЛИГОМ 
НАРОДА. — РЕПУБЛИКА БАРАЊА. 


Врховно Веће је имало неколико састанака у Паризу. 
Дискусија се водила о Горњој Шлеској, о Малој Азији, о 
помоћи гладној Русији. Између Француске и Велике Британије 
није могло доћи до споразума о Горњој Шлезији. И, да се 
не би дошло због Горње Шлезије до раскида, а ради овога 
питања је и било сазвано Врховно Веће, — решено је да се 
преда на решење Лиги Народа. Обе стране примиле су да се 
повинују решењу Лиге Народа. Лига Народа се сад јавља 
као Суд пред којега ће изаћи са подједнаким правима одбране 
и Немци и Пољаци. У Врховноме Већу, из кога су Енглези 
изоставили, први пут, белгијскога представника, Французи су 
били усамљени. Италија и Јапан били су на страни Енглеза, 
Амерички представник, на којега су Французи рачунали много, 
дао је изјаву да неће да се меша у европске послове као 
што је Горњо Шлеска граница. 

Лојд Џорџ је, као што је већ овде писано, заступао 
мишљење, да је Шлеско питање у ствари једно од најлакших 
европских проблема. Као географски, економски и статистички 
проблем њега је врло лако решити. Али, као политички про- 
блем он је врло замршен. Многи Французи мисле да кад се 
одузму од Немаца угљени рудници, оловни рудокопи, гвоздена 
индустрија из руку немачких да ће Француска бити обезбе- 
ђена од Немаца. Такво поступање, као и питања о радницима 
по рудницима, о надзору над њима, о њиховоме удруживању, 
још више отежавају ствар. Лојд Џорџ је и овога пута тврдио 
да је Горња Шлезија и по броју становника, и по броју 
вештих и невештих радника, и по величини уложенога капи- 
тала, немачка покрајина. И како у Уговору Версаљскоме 
јасно стоји да се Горњо-Шлеско. питање има решити по 
бројноме, економскоме и географскоме положају у Горњој 
Шлезији, а не по политичким разлозима Француске која је 
хтела одузети све од Немаца па предати Пољацима. По његову 
мишљењу такво решење била би једна неправда, која би, 
кад-тад, довела до рата у Европи. Французи у ствари не суде 
хладно, те не виде где је за њих права гарантија да их Немачка 
неће напасти. Сигурност Француске није у шлеским оловним, 
угљеним рудницима. Њена сигурност зависи од три услова. 
Један је да се Немачка потпуно разоружа; докле год Фран- 
цуска не буде убеђена да не постоји више она велика немачка 
војска, која је спремана последњих десет година, дотле неће 
бити Француска сигурна. Данас те војске нема, јер се не 
могу у тајности спремати ни велика војска, ни велики топови, 
ни ратни бродови, ни ваздушне лађе. Немачка не може да 

спреми више ништа велико да цео свет изненади. Други услов 
за сигурност и Европе и Француске јест онај слом на дому 
што је снашао цео Немачки народ после овога рата. Трећи 
услов за сигурност јесте у томе што ће сваки онај који 
намерно изазове нови рат изазвати против себе цео цивили- 
зовани свет. Ко буде рат изазвао, може у почетку имати и 
некога успеха, али што већи први успех, тим тежи 1 притисак 
на изазивача, и већа несрећа за њега. 

Оваква разлагања Лојда Џорџа, изазвала су велику јавну 
дискусију, јер је он говорио овако и у Врховноме Већу и у 
Доњему Дому. У Доњем Дому је добио једногласно одобравање 
и својих и опозиционих партија, и ако не у свој енглеској 
штампи. Француски председник владе одгдворио је Лојду Џорџу 
у Народној Скупштини. Бријан је одбио да се Француска у 
решавању Горњо Ш1лескога питања руководила само обзи- 
рима своје сигурности. Французи су најод који воли толико 
исто правду као и Енглези, и они хоће да се изврши Версаљски 
Уговор. Лига Народа ће решити ко има право они или Енглези; 
али француски правници једнодушно тврде, да по томе Уго- 
вору Горња Шлезија треба да буде подељена. И, та деоба 
њена треба да се изведе на етичкој основи; један поглед на 
карту Горње Шлезије довољан је па да се' човек увери да 
је она подељена на два дела, западни Немачки, источни 
Пољски; ту деобу је и плебисцит утврдио. Економски разлог 
је у корист француске тезе; Немци су оних пет милијарди, 
које су 1870—1871 узели од Француза у име ратне оштете 
потрошили на подизање индустрије у Шлеској, и. то баш у 
овоме спорноме пољском делу Шлеске. 

Ми смо навели ова излагања оба шефа влада француске 
и енглеске, да се види како и зашто се не слажу, и да се 
види каквим се разлозима брани и једна и друга политика. 
Један поглед на карту Горње ШЛлеске, на предложене гра- 
ничне линије, на резултат плебисцита и на чл. 88. Версаљ- 
скога уговора, довољни су да поколебају мишљење да је 
становиште париске владе чврсто и оправдано. Оно је оправ- 
дано само са чисто француских данашњих интереса; иначе, 
ни са становишта пољскога ни са опште европскога није. 

Савет Лиге Народа је већ скупљен да претресе и одлучи 
овај дуготрајни спор између Лондона и Париза. Данас сутра 
знаће се да ли је могао да нађе то решење, јер не треба 
заборавити да, на основу устава Лиге Народа, одлуке Савета 
треба да буду донесене једногласно. Ако Савет буде једно- 
душан онда је све у реду; али, ако се не могадне доћи до 
једнодушне одлуке Ствар ће се опет морати вратити Врхов- 
номе Већу, које је 7. августа изгубило право да се зове 
Светским Судом. Тога дана се Врховно Веће огласило неспо- 
собним да реши један проблем, његови методи и процедура 
су рђави и узалудни; његово даље функционисање чак је и 

једна погибија за енглеско-француски споразум, који је стварна 
база за одржања данашњега стања у Европи. А зар би могло 
бити друкчије 2 Две године како то Веће ради. Оно се састаје 
само кад се појави каква криза. Шефови владе се на брзу 
руку скупе; на врат на нос решавају, њихове одлуке, чак и 
кад су стручњаци спремили цео потребни материјал, јесу 
онакве каква је владина политика. Стручњаци су унапред 
навијени према захтевима владине већине и партијске; они 
који искрено траже средњу линију за измирење оба мишљења 
често бивају исмејани. Радгона и Корушка с једне и Горња 
Шлезија са друге стране пружају пример, како треба рачу- 
нати с одлукама Врховнога Већа. Кад се тиче нас онда се 
грми из Париза: морате испунити уговоре; кад се тиче њих 
онда се ради овако као данас са границама у Горњој Шле- 
зији. Ако је последња седница Врховнога Већа била његово 
надгробно слово, а Ускрсење Лиге Народа, онда је то једна 
велика добит за цео цивилизовани свет и за светски мир. 


· Евакуација Барање је ишла брже него се очекивало. 
Врховно Веће, коме су се обратили и наша влада и маџарска, 
наредило је да наше власти имају испразнити одмах рударски 
басен. Врховно Веће је нашло и овога пута да је уговор 
Тријанонски јасан и да га треба без поговора извршити. Докле 
су се о томе водили телеграфски разговори, дотле су неки 
наши људи прогласили „барањску српско-мађарску репуб- 
лику“, заклели се да ће чувати њену независност и цело- 
купност. После неколико зборова и декламација овде и у 
Печују, Барања је предата мађарским властима. Разочарања 
и жалост су код Срба Барањаца следовали оваквоме свр- 
шетку једне започете и из раније припремане ствари. Бела 
Линдер, бив. министар у Карољијевој влади, подржаван од 
неких наших одговорних лица у Београду, радио је већ 
неколико месеца у Барањи на оснивању ове републике. Он 
је веровао да ће Мађари, Јевреји и Срби у Барањи створити 
неку самосталну и револуционарну Републику, и наметнути 
свршен чин Европи. Можда је рачунао да ће га и наша 
дипломација подржавати. Обмануо је и себе и људе, и они 
њега. Нико није хтео да брани ту неозбиљну ствар. Оваква 
·" експериментисања наших Жечтовских, д'Анунција, Корфантија, 
само наносе штете угледу наше државе и достојанству наше 


дипломације. 
ИНОСТРАНИ. 


ПОДСЕТНИК. 


Авгусш 12—1921. — Врховно Веће одлучило да преда Савету Лиге Народа 
Горњо Шлеско Питање на решење. 

Авгусш 14. — Врховно Веће одлучило 1) да се економске санкције про- 
тиву Немачке смање и да се припреми план за смањинање окупа- 
торске војске у Немачкој; 2) за ревизију Севрскога Уговора није 

још дошло време; 3) да се помогне Рускоме народу који пати од 
глади али под извесним условима; 4) да се наша држава позове 
да прими одлуку о опраштању ратнога дуга Аустрији. 
Авгусш 17. — Састао се интерпарламентарни Конгрес у Штокхолму. 
Авгусш 18. — Одлучена евакуација Барање. 


ЕКОНОМСКИ ПРЕГЛЕД. 


ЖЕТВА И АЖИЈА. 


Крајем августа, када су, у срећно време, објављиване 
међународне статистике земљорадничке производње у дотичној 
години, ми још немамо ни приближно тачних података како 
је испала овогодишња жетва у нашој земљи. Карактеристично 
је, да су недавно објављени у страној штампи подаци о свет- 
ској жетви, али нигде није било помена о држави С. Х. С. 
Међутим, и Румунија и Бугарска биле су заступљене у тим 
прегледима. Ми као да не улазимо у састав међународне 
трговине и као да се на нас уопште не рачуна. 

То је донекле разумљиво. Саобраћајне, царинске и друге 
тешкоће толико су одвратиле стране купце од нас, да ни 
једна западно-европска држава не долази да купује наше 
производе. Ми смо упућени у главном на непосредне суседе 
(Аустрија, Чехо-словачка и Италија) од којих прве две државе 
имају валуту гору од наше. 

оцени овогодишње жетве изгледа да је претерано 
сувише оптимистичко, као и песимистичко гледиште. Ми смо 
имали, заиста, ове године једну ретку, незапамћену жегу. 
Али, на супрот томе, један део (Босна) страдао је пре тога 
од поплаве. И као што је претерано мислити да услед суше 
„изгоре све“, исто је тако вероватно да ни поплава није 
нанела толико штете, као што се у први мах мисли. | 

У оскудици званичних података, ми смо принуђени да 
се послужимо трговачким извештајима, који се слажу у томе, 
да је жетва јечма и овса била испод осредње, местимично 
рђава, али да је пшеница дала средњи годишњи просечан 
принос. Јужна Србија и брдовити крајеви (Ужички округ, 
Источна Србија и један део Хрватске) имају жетву боље од 
просечне. Војводина је дала средњи принос пшенице. Овсаи 
јечма нема квантитативно много не само с тога што јеу 
извесним крајевима жетва била рђава, него што је ових 
житарица мање засејано него ранијих година. Узрок овоме 
треба тражити сталној забрани извоза ових артикала иу 
опасности, да се не реквирирају или откупе по таксираној 
цени за државу (војне потребе). 

Што се кукуруза тиче, изгледи на жетву били су врло 
неповољни. Тек од последњих киша (средином августа) 

сматра се, да је ситуација за 500/ поправљена. И од тога 
времена осећа се лабавија тенденција на житвим тржиштима 
у земљи. Дотле је, под утицајем депресије, створене сушом, 
цена пшенице достизала фантастичне цифре од 280 до 300 
динара, па и преко тога. Понуда је уопште била врло слаба, 
јер је дсвоз био минималан, пошто земљорадник са свим 
опрезно поступа и не продаје пшеницу, док не види какав ће 
бити принос кукуруза. Оне високе цене биле су изнад сваког 
светског паритета, и тек сада почеле су да се спуштају. 

Кад се узме у обзир да је око 2,000.000 јутара било 
засејано пшеницом у целој земљи и да је просечан принос 
шест метарски центи од јутра, онда се оправдано рачуна да 
ће овогодишњи жетвени принос пшенице изнети 12 милиона 
мет. центи. Ако се од тога одбије количина потребна за семе 
и за исхрану становништва, онда остаје за извоз око 15.000 
вагона пшенице. Заједно са јечмом и овсом, укупан извоз 
жита биће на 20.000 вагона. Ово ће се моћи у толико пре 
очекивати, ако се у последњем тренутку спусти извозна царина 
на пшеницу. Наша роба проћи ће добро у иностанству, јер 
. је овогодишња пшеница одличног квалитета. Хектолитарска 
тежина достиже 83 и 24 кграма, а обично износи 77—78 
(прошле је године била 72—73). 

Кад је реч о жетви, да поменемо овде и бербу шљива. 
У Србији се рачуна да ће бити за извоз око 2500 вагона 
сувих шљива. Босна ће дати свела 1.500 вагона, јер је род 
овогодишњи слабији него 1920. Укупно, дакле, биће за извоз 
на четири хиљаде вагона, за које ће се унети у земљу екви-– 
валенат стране валуте скоро за двеста милиона динара. 

И- поред овако добрих изгледа на јесењу извозну сезону, 
наш динар јаче пада у другој половини ове године, него 
у првој. 

То је једна појава, до сада незапажена код нас, и ми 
ћемо покушати да је објаснимо. Докле је прошле године 
Београдска берза унапред рачунала са жетвом и динар се 
почео још у мају месецу поправљати, тако да су у јулу кур- 
севи страних валута и девиза били најнижи, дотле је ове 
године, у јулу, динар тако нагло и страховито падао, да се 
Трговачка комора нашла побуђена да сазове једну конфе- 
ренцију трговаца и банкара ради саветовања, шта треба 
предузети па да се динар поправи. 

Та конференција била је крајем јула, и на њој су узети 
у обзир сви моменти који утичу на курс; говорено јео 
трговинској, финансиској и саобраћајној политици, о накнади 
штете итд., али је и после тога ситуација остала иста. 

За последњих педесет дана, курсеви страних девиза су 
се кретали овако: 

! Јула 30 Јула "20 Августа 
Динара. 
Лондон 140:— 159:50 161:75 
Париз 300'-— .  342:—— 341'— 
Њујорк 37'—— 43:80 44: — 
Женева – 625:— 130: — 740: — 
Солун 201'— 230:— 230:— 
Рим 183: — 18640. 188:60 
Берлин 50:25 54:95 ЈАЧА 
Беч са 465 4:18 
Праг 50:75 56:— 52:71 


Као што се види, једино су чек на Беч и Праг у паду, 
а сви остали курсеви иду навише. Чак и италијанска лира, 
која у Паризу стално пада, овде се диже на истој ВИСИНИ. 
Чек Милано пао је на Париској берзи, од почетка јула, за 
6 франака (од 61 на 55 франака за сто лира), али се код 
нас то не опажа. Чек на Лондон у Паризу је стационаран за 
последњи месец и по дана, а код нас показује толики скок. 
Исто тако код долара су биле незнатне промене, докле је 
код нас показао велике вариације. 

То долази отуда, што се код нас паритет израчунава 
према француском франку, а овај је стално у скакању. Та 
појава, међутим, не може довољно да се оправда, кад су све 
главније берзе у свету биле релативно мирне. Општа еко- 
номска ситуација земље врло је повољна. Жетва је добра, 
извоз врло интенсиван. За прво полугође ове године вред- 
ност извоза износила је преко једне милијарде (у 1920 год. 
свега 455 милиона динара за исто време), а у другој поло- 
вини године извоз је свагда јачи него у првој. Увоз је, 
напротив, слабији него 1920, нешто због повећаних царина 
и високе ажије, а нешто и због тога што је земља при- 
лично снабдевена најпотребнијим артиклима. Пасива у трго- 
винском билансу ни у ком случају не може бити онако велика 
као 1920. 

Питање се поставља: зашто онда динар падаг Ми 
мислимо да су у првом реду политички догађаји за последњи 
месец и по дана силно дејствовали на курс динара. У ино- 
странству немамо штампу која објективно посматра нашу 
политичку ситуацију. Беч има јаког утицаја на Загребачку 
Берзу, и ми видимо да у последње време она утиче и на 
Београд. Даље, Министарство Финансија води једну политику, 
која не ужива поверење пословног света. Уредба о девизама 
и валутама укинута је у најнепогоднијем моменту. Један 
добар део здраве валуте (поглавито долари), уместо да оде 
за наша плаћања у иностранству, отишао је у Беч, а у нак- 
наду зато добили смо аустриске круне. Држава се за своја 

плаћања у иностранству покрива и сама не берзи. То је 
увек био разлог код нас да се курсеви држе чврсто. 

Пре неки дан објављено је скоро у свима листовима, 
како је Министарство Фининсија предузело мере за поправку 
динара. То је једно наређење, које је потекло из Генералног 
Инспектората, а тиче се трговине златним новцем. Ово је 
наређење један документ више, како се наредбама Министар- 
ства Финансија постижу супротна дејства од оних, која се 
желе постићи. Од како је то наређење саопштено, на Бео- 
градској Берзи не котира се више курс наполеодора! А 
колико се курс динара поправио, видели смо из предње 
статистике. 

Главни је циљ тога наређења био да се спречи износ 
злата из земље и несавесна спекулација, а остављено је 
широко поље да се из земље износе долари, швајцарски 
франци и друге валуте које су еквиваленат злата. И зар 
Министарство не зна, да курс наполеондора стално зависило 
од курса долара и швајцарског франка и да је чек у то време 
био испод паритета 2 

Државни буџет за 1921/22 годину још није готов, и са 
неизвесношћу се гледа, дали ће предвиђени дефицит износити 
_ једну или две милијарде. Онај министар финансија који нађе 
начина да извуче новац од сељака, из масе народа, тај ће 
решити проблем. Војводина није платила порез ни за 1919 
годину, а у Мачви један добар домаћин сеоски признаје сам, 
да је пре рата продавао педесет товара пшенице да плати 
порез, а сада измири дужан порез са три товара пшенице. 
Докле је цена пшенице двадесет пута већа него пре рата, 
дотле је порез на земљиште остао исти. Тек сада је решено 
да се порез на принос земљишта три пут повећа, 

Садашњем министру финансија припада заслуга, што је 
почео енергично и без много обзира да повећава приходе. 
Закон о таксама, са повећаном тарифом, треба да ступи на 
снагу 1 септембра, а тако исто повећани су ставови и код 
државне трошарине. 

Ако се хоће да наш динар добије пристојан курс и да 
дође бар на висину на којој је био прошле године у ово 
доба, онда би требало отклонити све оне узроке који су деј- 
ствовали на неповољан курс, а наиме: 

1) Реализовањем зајма на страни платити све подужице 
државне, и за дуго спречити да се држава не појављује на 
берзама као купац страних девиза. 

2) Забранити потпуно узоз луксузних артикала, и завести 
строгу контролу не само на граници, него и у земљи. 

3) олакшати извоз побољшањем саобраћаја и укидањем 
свих извозних царина, које још постоје. Задржати осигурање 
валуте и обезбедити да се девизе, добијене од извоза, став- 
љају првенствено увозној трговини на расположење. 

4) Рочна плаћања наших увозника у иностранству про- 
лонгирати за дуже време, те избећи да се девизе купују и 
за измирење раније датих кредита. Ако је потребно, овде треба 
и држава да гарантује иностранству. 

5) Да Народна Банка сваких 8 дана објављује редовно 
своје стање, а не да се стање новчаница у оптицају дознаје 
после месец дана. 

6) Да се држава више не задужује код Народне Банке, 
већ да постепено плаћа дуг на тај начин, што ће завести 
строгу штедњу у издацима, а приходе знатно повећати и 
енергично их прибирати. У томе поступати без милости и 


без икаквих обзира. 
Н. СТАНАРЕВИЋ. 


ВЕЉЕНЕЕ, 


Народ. — (Сарајево, власник Д-р Никола Стојановић; 
Нова серија, год. ђ Око овога листа који је један од сасвим 
добро уређиваних недељних листова не само у Босни и Хер- 
цеговини него и у земљи, окупило се неколико сарадника 
„Народа“ старе серије. У традицијама свога првога уредника 
Ристе Радуловића, данашњи „Народ“ покушава опет да окупи 
у једно све што је напредне и здраве интелигенције у Босни 
и Херцеговини, „Народ“ не знајући за три вере, за три имена, 
отвара очи заслепљеним националистима, сузбија паланачке 
идеје и схватање на задатке народа и његових вођа, указује 
на погрешке, и упућује на подизање народних маса. Акту- 
алан, реалан, озбиљан, „Народ“ је за неколико месеца свога 
излажења постао нека врста регулатора и коректора јавнога 
мњења у Босни и Херцеговини. А објављујући да ће од сада 
излазити двапут недељно, па и сваки дан, „Народ“ показује 
да његов рад налази одзива ван Босне и Херцеговине. 


Краљ Никола и предаја Ловћена. — (Књижара 
Г. Кона, 1921. стр. 31). Бивши аустријски војни изасланик у 
Црној Гори ппуковник Хупка, штампао је у Пешзсћез Кеуџе, 
нека своја сећања о бив. Краљу Николи. На те успомене 
осврнуо се г. Св. М. Јакшић у овој брошури да утврди 
неискрен рад његов у току 1914 и 1915 године. И ако при- 
јатељска и у доброме смеру ова открића потпуковника Хупке, 
утврђују оно што се знало раније. Краљ Никола у вечитој 
игри за своје и за туђе, за ситно и за велико, потоњих 
година без осећања за стварност, губи и себе и цео свој 
владалачки дом. Један сјајан почетак, а један мрачан крај. 

Мих. М. Ђокић, Из полициског живота, — две 
свеске 1919. — Г. Ђокић је прикупио у своме делу „анегдоте, 
црте, епизоде“ из своје велике праксе полициског чиновника. 
Читалац има утисак да писац прича ствари онако како су 
се десиле, и зато његово причање има сав интерес једног 
документа за познавање нашег друштвеног живота. Начин 
његовог причања опомиње на начин познатог полицијског 
приповедача Тасе Миленковића. 


Темељ југословенскога уједињења. — Нег- 
тапп Мепде!: РПег ЗсМших ет аег 5пахаугсћеп Етприп2, 
· Пешвзеће Рок, св. 31., 30 јули 1921). Овај неуморни работник 

на зближању између Југославије и Немачке, написао је овај 
чланак о нашем новоме уставу. Оно што је излагао о Уставу 
и о намерама група из већине, о извесним одлукама пре 
доношења устава (криза због имена државе), тако је сигурно 
као да је цитирао од речи до речи мисли шефова владајућих 
странака. Због тога и због објективности са којим овај 
публицист посматра и пише наше ствари, и овај је чланак 
од интереса. 


_ један од млађих француских приповедача, Жан Жироду 
(јеап Оапдоцх), познат као нежни хумориста са сувише 
утанчаном психологијом и са сувише духовитим мегафорама, 
написао је, под именом Сузана и Тихи Океан (Зихлаппе е[ 1е 
Растуие) модерну француску варианту старога енглеског 
Робинсона Крусоа. Оба романа описују историју једнога бро- 
доломника избаченога на једно пусто острво, на коме је он 
једини становник, али, остављајући ту полазну тачку на 
страну, све је у француском роману друкчије него у његовом 
енглеском обрасцу. У енглеском роману, тај је бродоломник 
човек; у Француском, није човек него жена. Жироду је имао 
чудновату идеју да на Робинсоново острво мете једну 
модерну Францускињу, и то још девојку: госпођицу Сузану. 
Али између Сузане и Робинсона не постоји само разлика 
пола, него и разлика расе, и та друга разлика још је може бити 
важнија. Робинсон, као што је Тен лепо показао, јесте Енглез 
од главе до пете. На свом острву, он се понаша као један 
англо-саксонски колонист, предузимљив, истрајан, практичан, 
методичан, који, силом воље и тачном оценом чињеница, 
ствара сред дивље природе једно ново огњиште цивилизације. 
Упорним и смишљеним радом, Робинсон, имајући од алата 
само секиру и ренде, подиже свој дом и развија свој домазлук, 
тако рећи ни из чега. Он живи као један сеоски домаћин, 
коме недостаје само људско друштво па да буде сасвим задо- 
вољан. То острво на коме је засновао свој ћоте, Робинсон је 
као прави Енглез одмах анектовао за своју отаџбину; спасен и 


0 Српски Књижевни Гласник. 








враћен у Енглеску, он се не одриче свога острва, настањује на 
њему своје људе и ствара једну колонију. Оваква чуда енергије и 
овакве колонизаторске способности није тражити од једне 
слабе женске, и зато је и Жироду изабрао за своју Сузану 
једно рајско острво на Тихом океану, острво цвећа и тица, 
на коме је вечито пролеће и на коме целе године има воћа 
за јело. У овој погодној средин Сузана нема ни потребе ни 
воље за радом; цео њен острвски живот пролази у левенто- 
вању и сањању... Интерес таквог романа у коме има само 
једна лачност, па и та једна не ради скоро ништа, — интерес 
таквог романа може бити само психолошки. Ако је енглеза 
Дефо занимало, како би се један човек, бачен на пусто 
острво, могао одржати у животу, француза Жироду зани- 
мало је, како би се једно тако друштвено створење као 
данашња Францускиња морала изнутра променити, када би 
у један пут остала у потпуној самоћи. Он показује како та 
жена, чим је истргнута из друштвеног живота, почиње осе- 
ћати његову извештаченост коју пре није осећала; многе 
ствари које су јој пре изгледале занимљиве и важне, више 
јој не изгледају такве. Али, у колико се одваја од друштвеног 
живота и губи интерес за њ, њено сећање слаби, она забо- 
равља имена и ствари које је знала, и у том општем забо- 
рављању цела њена морална индивидуалност прети да ишчили. 
И у страху да не изгуби своје ја, Сузана тражи на све 
могуће начине да парчета сећања која су јој остала, сачува 
и учврсти... Ако Робинсон представља борбу за одржање 
физичке личности, Сузана представља борбу за одржање 
моралне личности. Ова борба могла је бити врло патетична. 
У једном роману Џозефа Конрада, један човек остављен сам 
на острву, губи потпуно духовну равнотежу, и из страха од 
самоће врши самоубиство. Жироду не иде тако далеко. 
Његов је роман држан стално у тону хумористичне фанта- 
зије, и све се свршава лепо. 


Власници, Јован М. Јовановић и Владимир Лацковић. 


СВЊЉСЉИ 


КЊИЖЕВНИ ГЛАСНИК 


НОВА СЕРИЈА, Књига 1У, Број 2. — 16 Септембар, 1921. 


ЗАГРЉАЈ. 


у 


Негде на Истоку живео је отац са сином. Син је био 
плав и нежан, сушта слика оца. Али отац је ипак говорио 
да би друкчији син био љубљено и право његово дете, а 
овоме је пребацивао да је такав као да је Бог зна чији, и 
једаред му је у љутњи казао да га и не познаје. Говорио је 
старац тако због тога, што је желео сина кротке нарави и 
тиха гласа, радљива као мрава, који би се дивио очеву богат- 
ству, и трудио се да га још повећа. И који би брижљиво и 
нежно превијао старцу рану, што се сваког пролећа јављала 
на истом месту његове леве руке. Син је међутим био прек 
и охол; трошио немилице; опијао се; и у пијанству се гнушао 
болесне руке старца, који би, говорио је, требао да има тело 
чисто као у свеца. 

Али, када је једном приликом трљао своје тело мирисом, 
син спази на себи нешто што га је више од свих знакова 
сличности подсећало на оца. На левој руци, на три прста 
испод лакта, црвенела се врела пега болести као и она у оца. 
Син ју је сакрио и ћутао. А рана се ширила и дубила, поста- 
јала ружнија и болнија. Исто као у оца. Најзад, под зиму, 
она се охладила, и покрила се танком, лажном покожицом 
исцељења, као и у оца. 

Опет је, једне вечери, избила распра између оца и сина. — 
Свако у нашем граду има ваљану децу, само ја храним нева- 
љалца | — Син се смејао из свег гласа. — Свако, сем тебе 
једног, има ваљано дете! Па то је прекрасно, старче мој 

А знаш ли шта је страшно и ужасног Страшно је то, што 
нико на свету нема ваљаног оца!... 

А кад идућег пролећа рана на руци очевој није више 
кувала и пробијала, и он се тим похвалио, загрнуо је рукав 
свилене своје одеће син, тргао завој три прста испод лакта 
леве руке, и говорио: 

— Кад си већ почео да делиш наследство, доврши. Иди 
у комору и изнеси све што је мој део у накиту и новцу, и 
нареди да се из стаје истера све што је мој део у коњма и 
камилама. 

— Сине, сине мој! — дрхтао је отац уплашено збуњен. 

— Оче, оче мој! — понављао је син неколико пута. — 
Као што развејан пепео јелин још увек мирише мирисом 
лека, тако ће растурене кости твоје и моје још увек пока- 
зивати белегу истог порекла. А сада ћемо се растати. Раста- 
ћемо се без суза и без довиђења. 

Загрлише се отац и син, и загрљај њихов беше страхо- 
вита борба. 

Узео је затим син свој део имања, убио коња који није 
хтео одмах из куће да га понесе, и кренуо се у свет. јахао 
је не осврћући се за кућом, и нестао је најзад у црвеној 
вечерњој магли, што се као пламен дизала над. луком. 

Отац је запомагао, па је после занемео. Дигао је биоу 
један мах руку да прокуне, али се савио као црв, кад је у 
тај час последњи пут залепршала на ветру плава свилена 
хаљина одметника. 

Син се затим предао слободи, раскоши и уживању; 
јелу, пићу и женама; нераду и неспавању. Мењао је толико 
одела колико љубави, а толико љубави колико ћуди. Говорио 
је: деспот разбија пехар из којег је једаред пио. — А ојађени 
отац се сакривао од људи, и једва је узимао храну и једва 
се одмарао. Очи би му некад и заспале, али срце његово је 
непрестано бдило. А чело му беше облак из кога једнако 
плачеви ромињаху. Миловао је децу у плавим хаљинама. На 
плавој свили је писао дуга писма у непозната места. 

Једнога дана, међутим, дође оцу оваква мисао: син мој 
је био нејак, и ја сам му снагу дао; био је сиромах, и ја 
сам му богатство дао. ја сам дакле и господар и властелин 
над њим и сада, и нећу више да плачем за неблагодарним. 
Окоснуо се старац на болну душу своју, погордио се незаслу- 

женом судбином својом, узео поносит ход и велељепну хаљину 
жалости, и стао пред људе као мученик и жртва. 

Тако су живели, с ове и с оне стране растанка, отац 
и син. Син охол у греху, отац охол у страдању. Сваки од 
њих у вери да је његово право, и да је његова победа у 
будућности. И очекиваху ту будућност. 

А будућност, тај ничији савременик, то средиште веч- 
ности коме се ни за корак нико не може да приближи, та 
будућност је знала да и у тој распри једно морају најзад бити 
и хтети противници. Баш као што сунце пече и суши, а 
киша влажи и хлади, а обоје су слуге једном и истом делу. 

Прошло је три године дана. Син је осетио да су му 
досадни злато, вино, руже и жене. Нешто га је кињило и 
узнемиравало. Наљутио се, и предао се опет помами најра- 
скалашнијег међу раскалашнима. Викао је: оца свога пре- 
зирем, а Бога да ли има, ко то може да рекне! А када га, 
савладаног од преситости сваке врсте, људи упитаху да се 
није можда сетио дома, ударио је у сву силу смеја и пркоса. — 
Немам ја пи рода ни дома; као камичак од планине, тако 
сам се одронио од колевке своје. 

Али, пошто се људи одмакоше, охолост клону. Син осети 
да му уживања леже на души као тешко камење. И одједаред 
се, као животиња, испружио по земљи и није могао главу 
да дигне. 

Неколико дана после тога стигоше одметника и глади 
дроњци и презирање. Штака овчарска се обрела у руци 
бившег деспота и господара. Викао је међу стоком: — Шта 
је то у мени празном и истрошеном што ме још раскида и 
мучи Ако си ти, Боже, изађи из мене! Јер нећу да познам 
ни смиреност ни кајање. Не верујем у грижу савести. Не 
верујем у човека и тајне. Хоћу да са мном буде као са цветом 
који изгуби мирис и мртав је, као са вином коме изветри 
снага и мртво је! 

Душа се на то мало притајила. Али у толико више 
стаде глад да мучи тело. — Кора хлеба или купица млека 
би ми живот повратиле! — Али земља беше штура и 
неплодна, а вимена оваца висила су сува као сува болест. 

Освртао се овчар и тражио коме би тугу своју казао, 
и вређало га је равнодушно блејање стоке и чудан поглед 
магарице. Ушао је у колебу, а сузе се просипале по грубој 

одећи дотле, док се све нити не напише туге, и хаљина поста 
горка и отровна. ; | Ј0К 

Једнога јутра опази овчар да џбун крај колебе његове 
још цвета, и ако је хладноћа већ почела. Обузе га нешто 
топло и благо. Радост, милост, или Бог — питао се. У том 
часу прође стазом жена с којом је уживао и грешио. Благост 
прође, у овчару гракну нешто врело. Он позва жену да му 
откине гранчицу џбуна. Жена га погледа са страхом, и пружи 
руку да се маши стабла. А човек жудно дохвати и стабло и 
руку. Али цветови се, сви до једног, сасуше жени у про- 
стране рукаве, а блуднику остаде у руци само црна грана. 
Као што је грешној Потифаревој жени само хаљина јЈоси- 
фова остала у руци. 

Застидео се бедник пред овцама око себе и пред ритама. 
на себи. Ударао се у прса и желео смрт. Завидео је лешини 
псета, коју је сунце сушило и у пару претварало. Камење и 
дрвеће око њега говораше: покај се, и биће ти лако души 
и телу. Али он не осећаше смисао тишине, и не виђаше 
друго до камење и дрвета... 

А отац одметников је међутим живео овако: о првој 
годишњици одласка свога сина он је, тих и мудар, говорио 
људма око себе да сада зна да душа деце не води порекло 
од родитеља, да је детиња душа старија и од очева оца, да 
су безбројне године старости њене и незнано порекло њено. 
О другој годишњици одласка синовљева отац је изгледао као 
да ће скоро умрети. Ноћу га је мучило нешто тајно. Почео 
је на дугим молитвама да клечи, да се кара; али је падао у 
сан с надом да за патње и страдања његова награда ипак 
мора доћи. О трећој годишњици одласка блудног сина десило 
се старцу неочекивано. Као да му је одједаред прсло нешто 
у грудма, стао је сам себи да виче: Гле, пут порока и греха, 
којим дете твоје оде, тај пут није почео у пећини или у шуми 
каквој; тај пут је почео ту, пред твојом кућом, на твоме 
имању, од твојих рођених стопа!... 

И старац тражаше наочари да би видео води ли пут у 
пропаст од његових свакидашњих и рођених стопа. Нашао 
је стазу и без наочари. И пошао је том стазом, вешто и 
хитро, као по давно познатом и много гаженом путу. Иђаше, 
иђаше, м одједаред, с оне стране, по истој стази, долажаше: 
му у сусрет син. 

А син се као на крилима журио оцу. Угледао је прво 
виноград, па имање и кућу, па оца свога на вису, и сенку 
очеву по стрмој падини брежуљка. Дошавши сасвим близу, 
паде и загрли сенку очевих ногу. 

А отац је осећао стид, већи но што му беше радост. 
Стид се још појачао кад се старац сетио да је то оно што 
је чекао од будућности и од свога права: грешника на коле- 
нима у праху пред собом... Дрхћућим рукама је дигао са 
земље сина, али хаљином својом, хаљином која није више била 
црна, не усуђиваше се покривати рите и голотињу његову. 

Загрлише се чврсто дугим, топлим, слатким загрљајем. 

Али и тај загрљај беше страховита борба. 

__Ушли су затим у кућу, затворили врата, и запалили 
многе светиљке. А напољу се међутим спустила ноћ, и настала 
велика и свечана тишина мира. Око поноћи је стражар над 
имањем изашао пред кућу, и запевао молитву кајања и изми- 
рења, молитву која се зове молитва загрљаја. Звуци се раз- 
легали, чаробни, свечани, топли. Анђео, који око поноћи 
преноси сунце са запада на исток, срео је молитву која се 
дизала Богу. И погледао је доле, и видео како се две душе 
провиде кроз тела. 
| Пред зору се отац и син разишли. А нашавши се сами 
у својим одајама, син се зарадовао благу јер је осетио да 
му је он још господар; а отац се праштао од имања свога, 
јер је осетио да се разметник вратио кући. 

Ујутру се ватрено загрлише син и отац, јер свака борба 


почиње загрљајем. 
ИСИДОРА СЕКУЛИЋ. 

ЗА ДОН КАРЛОСА! 
(18) 

Алегрија је била застала. Она је показивала Оливјеу, 
од прилике на триста метара, један дрхтав и ружичаст цвет 
који се нихао усред све црње помрчине: ватру. 

У исти мах, зачу се лавеж. један пас облетао је љутито 
око њих. Алегрија му рече неколико речи, и он се смири. 

Ускоро су били крај ватре. Један стари пастир грејао 
је на њој руке, седећи на прагу своје колебе од грања. 

Унаоколо, нису се виделе овце, али се чуло шуштање 
вуне на њиховим телима, збијеним једно уз друго. 

Алегрија приђе пламену. Старац не мрдну. Кевћући, пас 
је говорио да су дошљаци пријатељи. 

— Ми смо гладни, деда, рече она. 

И пружи му две пезете које је добила од логорске 
крчмарице. 

— Чувај то за град, кћери, рече пастир. 

Био се дигао. Његова кабаница се размаче, и Алегрија 
виде на брђаниновом груднику извезено Исусово срце, знак 
Карлиста, једно потавнело, готово истрто срце. 

Она извади из џепа своје хаљине срце од финог злата, 
које је, пре три дана, блистало на њеној хаљини за јахање. 

Обоје се згледаше и прекрстише. 

— Где је краљ2 запита пастир. 

Алегрија уморно махну руком према северу. 

— А, тако, рече старац. 

И одмах се прибра. 

— ја сам био, 1837, међу онима које је Марото издао 
непријатељу, и нисам очајавао, кћери моја. Не треба очаја- 
вати. Има у мом стаду оваца од којих нећу видети јагањаца. 

Он баци на ватру неколико гранчица. 

— А твој друг 2 запита он. 

— Њега су, рече она, Кристиноси били заробили и 
осудили на смрт. Он је утекао. 

-— Нека не да Бог, рече старац, да га опет ухвате. 
Гилимер командује у Гвардији. Знаш ли то2 

— Знам, рече она. 

— ја немам Бог зна шта да вам дам, настави он. Идем 
најпре да донесем воде са извора. 

И врати се с пуним крчагом. Затим изнесе из колебице 
две бедне зделе, једну с млеком, другу са сиром. 

— једите, рече он. 

И, севши с друге стране ватре, стаде да пребира лагано 
мрке и црне куглице својих бројаница. 

— Шта ћете сад да радите 2 запита он, кад су се они мало 
заситили. 

— Да наставимо пут, рече Алегрија. 

Старац затресе главом. 

— Планина је сва у магли. ја не знам да ли бих знао 
сам ноћас да се разазнам. А ви, ви бисте се сигурно стрмо- 
главили у Ергу, која тече доле. Треба сачекати да сване. 

Па онда додаде: 

— У осталом, ти ниси погледала свога друга. 

Алегрија баци поглед на Г. де Пренеста, и разумеде да 
он не може да иде даље. Тада осети и сама свој вла- 
стити умор. 

— Моја колеба није здраво велика, рече старац. Али 
има овчјих кожа. Неће вам бити зима. 

— А ти, деда 2 

—- Ако једног дана ја прођем поред твоје куће, тако 
изнемогао као што си ти сада, мени ће се учинити сасвим 
природно да ми ти понудиш своју собу, одговори он кратко. 

Било га је нестало у колеби. Али одмах изађе. 

— Уђите, нареди он. 

Они се опружише обоје. Пастир набаци на њих коже 
с коврџавом вуном. 

— Нарочито ће вам по ногама бити хладно, кад буде 
свањивало, рече он. Ова трећа кожа биће за ноге. Дотле ћу 
је ја задржати за себе. 

Опружени једно поред другог, Оливје и Алегрија нису се 
више мицали. Ниједно од њих двоје није никад знало да ли 
је, у току ове чисте тајанствене ноћи, оно друго спавало. 
Ускоро се магла разреди. Кроз гране од колебе, појавише се 
звезде, као плави, ледени жишци. 


У зору наставише пут. Ишли су целог дана, као и јуче, 
с разном срећом, прелазећи покаткад по читаву миљу више 
да би избегли какво сумњиво сеоце. Пред вече, видеше на 
обзорју, изнад једне стрмени, некакву огромну грађевину, 

полу замак, полу касарну, с многобројним прозорима, чија 
окна су се блистала спрам сунца на заходу. 

Они су ишли у том тренутку поред једног малог пла- 
нинског потока који је текао кроз теснац, и чији таласи су 
се разбијали о огромно стење. 

Алегрија застаде. Оливје, зачуђен, застаде и сам. Пун 
сажаљења, он одмах погоди разлог овом застанку. 

На равном камењу што је оивичавало поток, виделе су 
се румене мрље. 

Алегријине платнене ципеле биле су се потпуно распале. 
Г. де Пренест паде крај њених ногу, примора је да седне, и 
опра крваве глежње. 

Млада жена га је пуштала да ради што хоће, смешећи 
се замишљено. Дан се клонио крају; тамо горе, на брду, 
прозори великога мрачног замка нису се више блистали. 

Г. де Пренест љубио је сад ноге своје другарице. 

— Алегрија, прошапта он. 

Она спусти на његово чело своју врелу руку. 

— Опрости, рече он. 

Поток је ваљао своје црне и беле таласе. 

— Опрости, понови Оливје. 

Тада, врло тихо, Алегрија стаде да говори. 

— Ја сам била љубазница војводе де Сантурца, Ре она. 

— Шта ме се тиче! Алегрија. 

— И капетана Пенка Верде. 

— Шта ме се тиче! 

— И војника Јуана Арквила. 

— Шта ме се тиче! 

— И поручника де Сабрадиела... 

Она их поброји све тако, мртве или живе, лаганим, 
махиналним гласом. 

-— Шта ме се тиче! понављао је он, с нежним бесом, 
љубећи и даље њене ноге, у заносу. 

— ја сам... продужи она. 

И, нагнувши се, шапну му нешто на уво. 

— Ја сам то знао, ја сам знао, говорио је он, смешећи 
се и блед. Шта ме се тиче, Алегрија, шта ме се тиче! 

— Ја сам све казала, рече она одахнувши од ужаса. 

И паде у његова наручја. 

Више се нису видели шумни таласи оближњег потока. 

Г. де Пренест притискао је дуго на своје срце лепо тело које 
му се било предало. 

— Ти си све рекла, Алегрија, и ја сам знао све. Сад 
ја треба да говорим, да ти кажем нешто, нешто што ти 
можда још не знаш. 

Он је осећао да она дрхти од стрепње. Сам је, пак, 
био утонуо у неки непознат занос. 

— Кад сам оставио Вилелеон, Алегрија, кад сам прешао 
границу, кад сам дошао у Диранго... 

Она се није мицала у његову наручју. 

—- ...То није било да идем за њом, за Луцилом, Але- 
грија! Алегрија, то је било ради тебе! 

Он понови: 

— То је било ради тебе, то је било ради тебе! 

"Она спусти своју ледену руку на његову. 

— Има ствари које треба рећи само кад је човек у 
њих сасвим сигуран, прошапта она. 

— ја то онда ни сам нисам знао, Алегрија. Једанпут, у 
кабинету среског начелника, хтео сам да те убијем. Затим, 
ноћу, видео сам, њу, Луцилу, у твом наручју. Колико сам 
патио, Боже мој! 'Затим сте ви отишле, обе, и ја сам отишао. 
Нисам знао тада. Нисам могао знати. Ишао сам својим путем. 
"Затим сам разумео, Алегрија. То је било ради тебе, то је 
било ради тебе ! 

Између бледих грана врба, месец је био изгрејао, плавичаст. 

— Ти ми верујеш, је ли2 Ти ми верујеш 2 

— Ја ти верујем, одговори она озбиљно. 

Била је устала. 

— ја ти верујем, рече она опет. Ходи. 

Она га је држала за руку. Он пође за њом. 

Стаза којом је била ударила пела се. Оливје, не водећи 
рачуна о путу, мислио је само на то да обасипа дугим пољуп- 
цима руку своје водитељке. 

После по сата хода, он виде где се уздиже спрам мрког 
неба нека црна маса, са стражарама на крововима. Учини 
му се да познаде тешку грађевину коју је малочас опазио 
спрам сунца на заходу. 

Обишавши око зидова, они стигоше пред једна висока 
мрачна врата. 

Алегрија зазвони. 











90 Српски Књижевни Гласник. 


ГЛАВА ЧЕТВРТА. 
ПЛАВА СВЕТЛОСТ. 


Г. де Пренест био је спавао на трима даскама, поду- 
пртим гвозденим ногарима. Кроз прозор с решетком, звезде 
су још блистале кад се он пробудио. 

— Кроз по сата, доћи ћу по тебе да идемо на службу, 
рече Алегрија. 

И изгуби се, као нема сенка, оставивши свој фењер на. 
црвеним плочама од собе. 

Оливје се диже. Умор га је био мало прешао. Узевши 
фењер, он стаде посматрати ту собу, где су га синоћ били 
довели, и где се чак није ни сећао да је заспао. У једном 
куту, стајао је један прост умиваоник од белог дрвета, бокал 
и лавор од црне земље. Скинувши се, он загњури главу у 
ледену воду. 

Светлост од фењера оцртавала је на омалтерисаном 
зиду једну џиновску сенку. Оливје јој приђе. То је био крст, 
висок два метра, на коме је био обешен један Христос у 
скоро природној величини, не Ессе ћото из музеја у Тулузи, 
нежни Галилејац с ружичастом кожом, с лепим коврџавим 
власима, с брадом која би се допала каквој каћиперној Фотини, 
већ некакав жућкасти разбојник, достојни садруг Димаса и 
Гестаса. 

Обнаженост разапетог тела била је скривена од појаса 
једним огртачем од црне кадиве, извезеним мртвачкмм гла- 
вама и сребрним сузама. На ногама сломљеним Римљани- 
новим буздованом, штрчале су, испод меса које је висило, 
ивице пребијених цеваница. Мрки грумени усирене крви нала- 
зили су се око четвртастих клинаца. Из ране на бедрима 
текао је један зелен млаз. 

Очи, нарочито очи биле си страшне. Немилостиви и 
наивни уметник био је утиснуо у њих парчад беле срчи, 
која су се блистала као многобројне сузе, на ивици капака 
с отпалим трепавицама. 

Г. де Пренест склони с ужасом фењер, врати се те седе 
на постељу од дасака, и очекну. 

Решетка на прозору оцртавала је у хладном плаветнилу 
ноћи други један црн крст, око кога су трепереле звезде. 
Једна за другом, оне побледеше, и утрнуше. 

Једно звоно стаде да звони. 

Оно је звонило још кад Алегрија опет уђе у собу. 

— јеси ли готов 2 запита она. 

Кад он махну главом да јесте, она му даде знак да 
пође за њом. 

Они прођоше кроз дуге хладне и пусте ходнике, освет- 
љене, у једнаким размацима, малим светиљкама обешеним о 
таваницу. Овда-онда, у даљини, отворила би се и затворила 
нека невидљива врата. Једна хладна ваздушна струја, која је 
долазила негде из далека, духнула би тада ходником и зани- 
хала велике сенке. 

Они дођоше испод једних увијених степеница, и попеше 
се уз двадесетак степени. Тада се нађоше пред једним вра- 
тима које Алегрија отвори опрезно. Ваздух заструја јаче, и 
угаси фењер. 

Алегрија га више не запали. Она само затвори врата. 
Звоно наново стаде да звони. 

Њих двоје се се налазили у једној одаји сличној оној 
у којој је спавао Оливје, засвођеној као и она, али без про- 
зора. Нека далека светлост, која је долазила није се знало 
одакле, једва ју је осветљавала. 

Три стране ове собе биле су начињене од тешког омал- 
терисаног камења. Четврта страна била је од мрког дрвета. 
Уз њу, два наслона за молитву. 

Алегрија, све једнако ћутећи, доведе Оливјеа до наслона 
с десне стране. Она клече на онај други. С главом увијеном 
у свој црни вео, она се више није мицала. 

Звоно је било заћутало. 

Наједном, Оливје задрхта. Страна која је била спроћу 
њих стала је лагано клизити, озго на ниже, откривајући мало 
по мало, пред њима, једну црну рупу. Затим се престаде 
спуштати, направивши ограду, на истој равни на којој су 
били наслони за руке на молитвеницима. 

Г. де Пренест виде тада да је соба у којој се налазио 
с Алегријом чинила као неку трибину подигнуту на истој 
раздаљини од пода и свода, у једној широкој дугуљастој 
дворани, чије. појединости се нису опажале, будући је још 
била утонула у помрчину. један широк, једва провидан 
заклон, разапет од једног зида до другог, делио је у два 
дела. Део над којим је стајала трибина био је сасвим мрачан.. 


92 Српски Књижевни Гласник. 





Онај други изгледао је светлији. Нејасно, кроз вео, Оливје 
назре један правоугаони предмет, с крстом озго: олтар. 

Једно за другим, око крста, сенуше шест златних тач- 
кица. Воштанице на олтару биле су се запалиле. 

Затим одјекну један сребрн звук. Једна прилика појави 
се иза вела, с једном другом, мањом, поред себе. Оне кле- 
коше обе пред олтар, две сенке које су жмиркаве свеће наиз- 
менице увећавале или смањивале. У то се зачу мрморење. 
Алегрија се прекрсти. Служба је била почела. 

. Црквењаково звонце зазвони први пут. Г. де Пре- 
нест сав задрхта. Из мрачног амбиса над којим је био наднет 
учини му се да се нешто пење, нешто као какав дуг тајан- 
ствен талас. 

Он се наже више, и разумеде. Део цркве над којим се нала- 
·„зила њихова трибина, који је био утонуо у помрчину и чинио 
му се пуст, он је осећао сад да је тај део пун, пун неке чудне 
множине утвари. | 

Звонце зазвони последњи пут: просфора је била осве- 
ћена. Оливје виде како се беле прилике занихаше. То се 
гомила бледих глава полако уздизала. 

— Алегрија, прошапта он. 

За тренут, она разгрну свој огртач, и метну прст на 
уста. Огртач се опет склопи. Г. де Пренест утону у неки 
неодређени страх, пред призором коме ће сад присуствовати. 

Између свећа оцртавала се сенка свештеникова. Затим се 
зачу један лак и металан шум. Оливје разумеде да свештеник 
отвара ковчежић са светом тајном. 

А затим чу неко тихо шуштање тканина које се вуку 
по земљи. Његове очи, најзад навикнуте на помрчину, допу- 
стише му да види. | 

Усред капеле, по главном пролазу чије плоче су се 
сијале под разнобојним окнима, једна бела поворка ишла је 
лагано, без шума, ка застору. Дуж провидног вела, Оливје 
разазнаде један камени степен, и преграду. 

Сенка која је ишла на челу осталих застаде, клече, и 
очекну. 

С друге стране застора, виделе су се црне сенке све- 
пиштеникова и црквењакова. : 

— Сотриг дотшг позит јези СПт8П... 

У истом тренутку, отвори се у застору некаква мала 

изнад бледе утвари прострте ничице по поду. 

— Сизгофа! аштат Шат... | 

За тренут, Оливје могаде да види, ван њеног превеза, 
једно чисто женско лице. Затим се калуђерица диже, усту- 
пајући своје место својој најближој сестри. Она се врати 
нема и покривена превезом, сусрећући поворку других калу- 
ђерица које су ишле ка часној трпези. 

Оне прођоше тако све, у правилним размацима, испред 
застора иза кога'их је пркечешћивао свештеник, човек коме 
су оне, чисте невесте Христове, смеле да виде само освећене 
прсте. Затим, наста дужи размак. Оливје одахну. 

И наједном, он задрхта целим телом. . 

Из једног мрачног кута, била се дигла једна последња 
калуђерица и пошла такође ка застору. Не знајући тачно у 
чему, Г. де Пренесту се чинило да се извесне појединости 
на њену оделу разликују од одела њених другарица. Она 
клече и замаче мало позади вео који јој је скривао главу. 

Тада, један велики крик одјекну по мирној капели: 

— Луцила ! 

Г-ђица де Меркер била је већ примила нафору. Њен 
тужан профил био је наново ишчезао под белим велом. 

Последњи пут, Г. де Пренест опази њену танушну при- 
лику где клечи; једно шарено црквено окно плавило ју је сада 
својим трагичном плавом светлошћу. 

— Луцила! викну он опет, у једном дугом јецају, 
Луцила ! 

Нешто одсечно лупну: тешки храстови заклон који му 
је, спустивши се малочас, био допустио да присуствује при- 
чешћу кармелитских калуђерица, био се нагло подигао. Ка- 
пела се више није видела. · 


Кад се, унезверен, Г. де Пренест опет дигао, Алегрија 
није више била поред њега. 


(Наставак у идућем броју.) 
(С француског превео М. М. Илић. ПЈЕР БЕНОА. 


ГАВРАН. 


Једном, у глуво поноћно доба, 

Седећи замишљен, уморан и малаксао, 

Над неким чудним, старим 

Књигама пуним заборављене мудрости, 

Тешке главе, и скоро дремајући, — 

Одједном зачух неко лупкање, 

Као неко тихо куцање, 

Куцање на вратима од моје собе. 

„То мора да је неки посетилац“, промрмљах, 

„Који куца на вратима од моје собе — 
Само то, и ништа више,“ 


"Ох, врло се живо сећам, 

Беше то у хладном децембру, — 

Угарци, један по један, гасећи се 

Бацали су своје сенке по поду. 

Ја сам жудно желео да сване, 

И залуд сам се трудио 

Да у књигама нађем заборава болу, 

Болу за изгубљеном Ленором, 

За дивном, сјајном девојком, 

Коју сад анђели зову Ленором — 
Овде је неће звати нико више. 


И свилено, нејасно, сетно шуштање 
Мојих пурпурних завеса 

Прође ме као језа, испуни ме 
Фантастичном стравом дотад непознатом; 
Тако да сад, да умирим куцање 

Свога срца, ја понових: 

„То је неки посетилац који тражи 
Приступа на вратима од моје собе, 

Неки закаснели посетилац који тражи 
Приступа на вратима од моје собе; 
Само то, и ништа више.“ 


Тада се у својој души охрабрих, 
И не оклевајући даље, 
„Господине“, рекох, „или Госпођо, 
Заиста вас молим за опроштај; 
Али право да вам кажем, ја сам дремао, 
А ви сте тако слабо закуцали — 
А ви сте тако тихо куцнули — 
Куцнули на вратима од моје собе, 
Да нисам знао да ли вас заиста чујем“ 
И ту отворих широм врата — 
Напољу беше мрак, и ништа више. 


Загледавши се дубоко у помрчину, 
Дуго сам стајао неодлучан, страхујући, 
Сумњајући, снивајући снове 

Које смртни до сад не смедоше снити; 
Али тишину ништа не прекиде, 

Али мир ништа не наруши, 

И једина реч која се чула 

Беше прошаптана реч: „Ленора 7“ 

Њу ја бејах прошаптао, 


И одјек ми је шапатом одвратио: „Ленора!“ 


Само то, и ништа више. 


Вративши се поново у собу, 

(С душом која је сва горела у мени, 
ја опет чух куцање, 

Куцање нешто јаче но мало пре. 
„Извесно“, рекох, „извесно, 


То нешто лупка на капцима од прозора; 


Дај да видим шта је, 
Дај да испитам ту тајну; 
Да умирим часком своје срце 
И да испитам ту тајву: — 
То је ветар, и ништа више.“ 


|(о 

Отворих нагло капке на прозору: — 
Лепршајући, шуштећи крилима, 
У собу улете величанствен Гавран 
Из давнашњег светог доба. 
Ни најлакшим поздравом ме не поздрави, 
Ни за тренутак не стаде и не застаде, 
Но у ставу охолог господина 
Узлете право изнад врата од моје собе, 
Узлете на Паладино попрсје, 
Баш изнад врата од моје собе: 

Узлете, седе, и ништа више. 


И видевши ту црну тицу, која 

На мом сетном лицу изазва осмејак 

Достојанственошћу свога држања, 

Озбиљношћу свога израза, 

ја узвикнух: „И ако ти је ћуба острижена, 

И обријана, ти плашљивица ниси извесно, 

Ти црни, страшни и стари Гавране, 

Што боравиш на Ноћним обалама; 

Реци ми, које је твоје 1осподско име 

На Плутоновим Ноћним обалама!“ 
Гавран рече: „Никад више.“ 


Много се зачудих кад чух ову необичну 
Тицу да тако разговетно разговара 
(И ако јој одговор не имађаше 
Много везе са мојим питањем); 
јер морате признати да досад 
Ниједно живо људско створење 
Није имало срећу да види 
Тицу над вратима од своје собе, 
Тицу на извајаном попрсју 
Над вратима од своје собе, 
Са таквим именом „Никад више.“ 


Али Гавран седећи сам горе 

На мирном попрсеју, рече само 

Ту једну реч, као да је сву своју душу 
У тој једној речи издахнуо. 

Он не изусти ни једног слога више, 

Он не мрдну ни једним пером више — 

Док ја, једва чујно, не промрмљах : 

„И други су ме пријатељи оставили; 

Сутра ће ме и он оставити, — 

Као што су ме и моје наде оставиле“. 
А тица на то рече: „Никад више“. 


Изненађен кад у тишини 

Чух овај тако. прикладан одговор, 

„Нема сумње“, рекох, „то што он рече, 

То је све што зна и уме, — што је чуо 

Од неког врло несрећног господара свог, 

Кога су свирепе коби гониле 

И гониле, док од његове песме 

Не остаде свега један припев, 

Док му од тугованке над пропалом надом 

Не остаде само тај један тужни припев: 
„Никад — никад више“. 


Али гледајући даље црну тицу, 

И ако тужан, ја се опет насмеших, 

И примакох своју меку наслоњачу 

Ближе тици и попрсју и вратима; 

И заваливши се у кадиву 

Стадох везивати мисао за мисао; 

Узех премишљати шта та тица, 

Та злослутна тица. из давнашњег доба — 

Шта та црна, чудна, кобна, страшна 

И злослутна тица из давнашњег доба 
Мисли грачућ' „Никад више“. 


О том сам седећи премишљао; 

Али тици не рекох ни речи, 

Тици чије су ватрене очи 

Палиле моје срце у грудима; 

О томе и још о другом премишљао сам, 
Одмарајући своју главу на узглављу, 

На љубичастом кадивеном узглављу, 


По којем се светлост од лампе жарко играла; 

Али на чијој љубичастој кадиви, 
По којој се светлост од лампе жарко играла, 
Она неће починути никад више. 


Тада ми се учини као да ваздух постаје гушћи, 
Испуњен мирисом из невидљивих кадионица, 
Којима машу серафими, чије су ноге 
Звецкале по чупавом ћилизу. 
„Јадниче мој“, узвикнух, „твој Бог ти је дао — 
Преко ових анђела ти је послао " 
Мир, — мир и непент ! 
Твоме сећању на Ленору ! 
Испиј, о испиј на душак тај добри непент, 
И заборави изгубљену Ленору !“ 
Гавран рече: „Никад више“. 


„Пророче!“ узвикнух, „црни злогуче ! 

Пророче, нема сумње, —- па било да си тица 
или ђаво ! 

Било да те је послао Нечастиви, 

Било да те је бура избацила на ове обале, 

Тако очајног, но тако неустрашивог, 

У овај пусти опчињени крај, 

У овај дом у коме ужас влада -— 

Реци ми, преклињем те, реци искрено: 

Има ли — има ли мелема у Гилеаду 2 

Реци ми, реци ми — преклињем те!“ 
Гавран рече: „Никад више“. 


„Пророче! рекох, „црни злогуче! 

Пророче, нема сумње — па било да си тица 
или ђаво ! | 

Тако ти оног неба што се над нама своди, 

Тако ти оног Бога коме се обојица клањамо, 

Реци овој души коју су јади опхрвали, 

Да ли ће се кад год, у далеком Едену, 

Загрлити са једном светом девојком 

Коју анђели зову Ленором, — 


1 Чаробни напитак од којег човек заборави на све своје јаде. 


Гавран. 








Загрлити са једном дивном и сјајном девојком 


Коју анђели зову Ленором 2“ 
Гавран рече: „Никад више“. 


„Нека је та реч знак нашем растанку, 
Тицо или враже!“ вриснух скочивши; 
„Пођи натраг у своју олују 

И на Плутонове Ноћне обале! 

Немој ми оставити ни пера једнога 
Као траг те лажи коју си сад изрекао! 
Остави ме мојој самоћи! 

Остави попрсје над мојим вратима ! 

· Извади свој кљун из мога срца, 

"И уклони свој облик са мојих врата !“ 
Гавран рече: „Никад више“. 


И Гавран, непомичан, 
још и сад седи, још и сад седи 
На бледом попрсју Паладином, 
Баш изнад врата од моје собе; 
Његове су очи као очи 
У Демона који сања; 
Светлост од лампе која пада на њ 
Баца његову сенку на под; 
А моја душа, испод те сенке 
Која по поду трепти 

Неће се дићи — никад више ! 


" (Превео с енглеског Б. П) 


· По 


ЈЕДАН СТАРИ КЊИЖЕВНИ ЛИСТ 
(ВИЛА, 1865—1868.) 


[1 — КАРАКТЕР ЛИСТА. 


Позната је ствар да су се српски књижевни листови — 
као, у осталом, и цела нова књижевност српска — јавили 
најпре међу Србима у Угарској. Први је „Летопис“ (1825), 
који и данас траје, после близу сто година; најстарији наш 
књижевни часопис, и први, ако не рачунамо Орфелинов. 
покушај из ХУШ века. За њим су се ређали други, чисто 
књижевни или претежно књижевни, који су сви престали, 
давно и давно. „Српски народни лист“ (1835), „Српске народне 
новине“ (1838), Арнотов „Магазин“ (1838), „Скоротеча“ (1842) 
излазили су у Будиму и Пешти а растурали се махом по 
Војводини, и били дуго година једини српски књижевни 
листови. По другим крајевима нашим, било је тада само 
нешто политичких листова и годишњих алманаха. 

У Србији се дуго није јавио никакав књижевни орган. 
Потребе књижевности задовољаване су, за време кнеза Милоша, 
алманасима као што су Вукова „Даница“ (1826) и Тиролова 
„Уранија“ (1837), или листовима који су у Војводини изла- 
зили, или напослетку самим званичним „Српским новинама“, 
поред књига, разуме се. Тек се за времена Карађорђевића 
јавио први књижевни лист Србије, „Подунавка“ (1843), која 
је у ствари била недељни додатак званичних новина, и 
излазила неколико година. Кад је основано старо београдско 
читалиште, кренуте су „Новине читалишта“ (1847) које су 
обраћале доста пажње књижевности. Оне су убрзо престале, 
и Србија је понова остала без свога књижевног листа. Праз- 
нину је попунио Љ. П. Ненадовић. Он се није наслонио ни 
на званичне новине, ни на читалиште, нити уопште на коју 
јавну установу, него је сам кренуо новине, на своју руку, са 
својим средствима. Његова „Шумадинка“, која је трајала од 

почетка 1850 па до краја 1857, са извесним прекидима 
додуше, била је један мали, недељни породично-књижевни 
лист, врло интересантан и популаран. Наравно, средства су 
била слаба, одзив такође слаб, прилике и иначе лоше, и 
„Шумадинка“ се није могла одржати; чудо је како је и 
толико трајала. У то дође пад Карађорђевића и ресторација 
Обреновића, и Србија повише година остаде и даље без 
књижевног органа. Све што се односило на књижевност ула- 
зило је у тадашње политичке новине „Световид“, „Видовдан“ 
и листове војвођанске. То је била као нека срамота за 
Србију. Она, тако бујна и напредна у томе тренутку, па нема 
ни једног књижевног часописа, а Војводина у то доба има 
четири: „Летопис“, „Даницу“, „Словенку“, „јавор“, и пети — 
„Матица“ — је на помолу ! 

У години 1865, Стојан Новаковић креће своју „Вилу“. 
И он ју је кренуо као Ненадовић „Шумадинку“, својим сред- 
ствима, и држао ју је четири године, до краја 1868, кад је 
престала. То је био један мали лист, симпатичан, брижљиво 
уређиван, створен по обрасцу „Данице“ (ова је почела још 
1860), и као и она излазио десетодневно (само у првој години 
недељно), на једном табаку или табаку и по, био пријатног 
изгледа и лепе техничке израде. Имао је лепо заглавље, — 
доцније са кратким садржајем броја у њему, — не као неки 
доцнији наши часописи код којих, кад су укоричени, не 
можете да распознате кад број свршава а кад почиње. 

_ Новаковић је савесно вршио дужност уредника и главног 
сарадника. Али у оно доба, уредник је био све и сва у листу. 
Сем тога што је радио уредничке послове, он је био и 
издавач, и благајник, администратор, експедитор — све, 
наравно, бесплатно, пошто се у то доба није знало за хоно- 
раре. Сву кореспонденцију с претплатницима и сарадницима 
сам је водио. Као често код наших старих листова, кореспон- 
денција је та вођена преко самога листа; и одиста, у „Вили“ 
ћете наћи овакве поруке, на крају броја: „Госп. Х: новце у 
60 гр. чарш. примили смо“, или: „Бориславу : Сувише је слабо; 
не би шкодило да у чему кориснијем време проводите“, итд. 
На Новаковића је падао и сав посао „савијања“ листа, „пове- 
зивања за пошту“, „лепљења“, „писања адреса“, као што он 
сам на једном месту каже (Вила 1867, 725). ИМ нико му није 
помагао сем „кућне чељади“, тј. његове жене, која се онда, 

млада и тек доведена, није устручавала да ради и те грубе 
и просте послове. још је тежа била брига око финансиске 
стране листа. Претплатника није било много, и познати 
управник Државне Штампарије, где се лист и штампао, Стева 
Рајичевић, пријатељ Новаковићев и његова друштва, морао је 
сигурно много кроз прсте гледати својим клијентима кадгод 
је био рок плаћању. 

Све је било оскудно и у малим размерама, у том листу, 
па, наравно, ни редакција „Виле“ није имала свој засебан 
стан, него је приватни стан уредников. служио у исто доба 
и за уредништво. С почетка је била „у сокаку г. Др. Ан- 
ђелковића куће на шанцу идући на Стамболкапију“, како 
се то живописно каже у једној белешци листа; то је на Оби- 
лићеву венду данашњем, одмах до Љубичине улице, у кући 
старога Ваљевца, таста Новаковићева. Тако је било 1865; а 
доцније, током 1868, она се налазила „у десној улици од 
Два бела голуба у којој је полициски кварт, при средини 
десне стране улице идући од вароши“, како се то опет у 
другој белешци слично каже. „Два бела голуба“ — сваки се 
старији Београђанин те куће сећа — била је на углу Поен- 
кареове улице, одакле се рачвају данашња Битољска и Хилен- 
дарска улица; познато је и зашто се тако звала. 


Ј. Скерлић је једанпут рекао да је „Вила“ омладински 
лист. То је добрим делом тачно. Главни сарадници овога 
листа били су врло млади људи. Уредник његов, Новаковић, 
тек је био напунио двадесет и две године кад је лист покренуо. 
Стубови редакције, главни сарадници листа били су све мање 
више вршњаци уредникови. Милан Кујунџић је био неколико 
месеца старији од Новаковића, Г. Ч. Мијатовић само месец 
дана, Г. Владан Ђорђевић млађи две године, Радмило Лаза- 
ревић четири године; и тако даље. Било је, наравно, и ста- 
ријих сарадника. | | 

Уз то, „Вила“ је одржавала везе са омладинским дру- 
жинама, које су биле центри омладинског покрета, жиже и 
извори њени. Многе приповетке, песме, чланци и прилози 
који су у тим дружинама поникли, и тамо читани, налазили 
су своје место у ступцима Новаковићева листа. Из Побра- 
тимства, дружине београдских великошколаца, ушле су тако 
у „Вилу“ — ја овај списак састављам по подацима растуреним 

овде онде кроз све четири године листа — балада „На 
гробљу“ и преведена приповетка „Јеврејско девојче“, обе од 
Ђуре Јанковића, песма Гаје Матића „Сваке зоре“, припо- 
ветка „Несрећна љубав“ у преводу Влад. Н. Илића, две при- 
поветке у преводу Милана М. Радовановића „Бугари старога 
кова“ и „Далибор“, чланак „Припитомљавање наше домаће 
животиње“ у преводу Л.К. Лазаревића. Из Преоднице пештанске 
ушла је песма „Српским гусларима“ од И. Ћирића. Из бечке 
Зоре ушли су преводи Г. Бранка Николајевића из Бјернсона 
и Хајнеа под заједничким пасловом „Како постаје уметник“, 
уз то његова изворна приповетка „Лепа Ева и лепи Стева“, 
затим један превод Милана Лакића „Слика од гипса“, више 
песама Милана Ђорђевића, предавање Г. Владана Ђорђевића 
„Два листа из јестаственице“. Из бечке Задруге, која је била 
друштво ђака из Србије и убрзо се спојила са Зором, ушао 
је реферат К. Д. Николића о „Хемији“ М. Јовановића и песме 
„Сломени“ од М. Крстића. Из пожунске Слободе ушло је 
више песама Симе Поповића и песма „Похода“ од Бене 
Павловића. Из безимене „омладинске циришке дружине“ ушао 
је чланак „Наука и методи њезини“ у преводу Мите Ракића. 
Из „Виле“, дружине гимназиалаца у Новом Саду, — која је 
постојала 1867 и 1868, и о којој ме је први обавестио Г. Др. 
М. Савић, пошто о њој иначе нема података у литератури, — 
ушла је Јокајева приповетка „Осуда на смрт“ у преводу Васе 
Арсенијевића. У Крагујевцу оснива се 1866 „Шумадија“, дру- 
штво млађих људи, не право ђачко, и у њему Г. Владан 
Ђорђевић, још ђак, држи предавање „Беседа у Срба“, и 
„Вила“ га одмах штампа. 

„Вила“ и иначе прати рад омладинских дружина. Ако 
се јави која нова, или ако је што важније међу њима, она 
то региструје. Кад су београдски великошколци основали 1866 
дружину „Србадију“, „Вила“ доноси краћи допис о томе. Кад 
су београдски гимназисти основали дружину „Наду“, — тада 
звану „Српска нада“, и чија је правила и сам уредник Нова- 
ковић потписао 26 марта 1868, док је био професор те гим- 
назије, — „Вила“ је донела два извештаја о њој; донела би 
и радове из „Наде“ да није убрзо престала. Кад је уједињена 
омладина држала своје скупштине, „Вила“ је забележила што 
је потребно о њима. И сама омладина је каткад сматрала 

„Вилу“ као свој лист, и на. једном састанку бечке Зоре од 
21 октобра 1867 решено је да се извештаји њој шаљу. 

„Вила“ је, ако хоћете, и иначе донекле омладински лист, 
у колико један део њених прилога спада у омладинску књи- 
жевност. Приповетке и песме овога листа имају одиста у многом 
исти карактер те познате и слабе књижевности. Омладинска 
је „Вила“ и по томе што су њени главни сарадници, и сам 
уредник, активно учествовали у тадашњем ђачком покрету. 
Најпре су они сами кренули „Лицејку“ (1862) пошто су се 
пре тога вежбали у „Видовдану“ за књижевне послове. А 
доцније, кад је омладински покрет дошао до правог израза, 
и они су били с њим. Г. Владан Ђорђевић је био „перовођа“ 
на првој омладинској скупштини у Новом Саду (1866). На другој 
у Београду (1867), то је био Новаковић. На трећој (1868) 
у Бечкереку, Кујунџић је изабран у главни одбор. На чет- 
вртој (1869) изабрани су у поједине одборе Новаковић и 
Кујунџић; итд. 

Али „Вила“ ипак није омладински лист у правом смислу 
те речи. Сам Скерлић је приметио да она „има нечега озбиљ- 
нога у себи“ и да је „нешто професорска“. Она је одиста 
таква по свом карактеру. 

Она, на пример, није орган омладине, нити уједињене, 
нити којег било дела њена. Она није ни „Млада Србадија“, 
као што није ни „Лицејка“ или „Побратимство“. Она и неће 
да то буде, чува се од тога. Ако узме у реч омладинске 
скупштине, она не даје опширне извештаје о дебатама на 
њима као што ће то доцније чинити „Млада Србадија“, прави 
и званични орган омладине. Она просто региструје одлуке 
њихове, или штампа предлог устава њена, или помене ствар 
најкраћом белешком. Ако помене публикације омладинске, 
она то чини скоро као што би и сваки други лист чинио, 
деташовано некако: „од омладинских књига изашла је, итд.“ 
(Вила 1867, 787). Она се неће ни сматрати органом омла- 
дине. „Главни органи омладински остали су и даље Србија и 
Застава“, каже она у једној врло краткој белешци о трећој 
омладинској скупштини (Вила, 1868, 612). Кад је Зора, како 
смо навели, решила да шаље своје извештаје „Вили“, уред- 
ништво је одговорило да их оно не може примити него само 
извод из њих, и то о књижевном раду. То је вероватно било 
и због малог простора листа, али још вероватније због тога 

што је уредништво хтело, додуше, да се обазире на омладину 
и да ради с ном, али не да буде њено. 

Ако је „Вила“ и примала радове из ђачких дружина, 
она се ипак самостално односила према њима. Она их је 
често одбацивала, или из основа прекрајала и мењала. Тако 
је нпр. одбацила критику Др. Лагара Стефановића — тада 
још само члана бечке Задруге и медицинара — на „Поуку 
о домаћем лечењу болести“ од Др. М. Розена (Даница, 1866, 
330). Тако је изостављала повише партија из критике другог 
члана Задруге, Др. К. Николића — доцније познатог апоте- 
кара шабачког и београдског — на „Хемију“ М. Јовановића 
(Вила, 1866, 231; Даница 1866, 307 и даље). У полемици која 
је изазвана баш поводом те критике, сам је уредник „Виле“ 
изјавио ово: „ја сам — каже он — и пре тога добијао чла- 
нака за које ми је писано да су пред Задругом читани, па 
или их нисам могао никако употребити, или ми је око њих 
доста посла шребало“ (Вила, 1866, 231). Новаковић, одиста, 
није хтео да се пода ђачким дружинама, него их је држао 
на растојању. Он је имао своје сараднике и ван тих дружина, 
и тих је сарадника било много више. Он је њих сматрао за 
праве сараднике, те израђене и готове писце, а не почетнике 
и полетарце. Што је ипак публиковао и списе постале по 
ђачким  дружинама, то је зато што је хтео да се користи и 
радом тих дружина, које су, ма какве иначе биле, ипак пред- 
стављале извесне мале књижевне центре и радионице. Он је 
узимао и радове почетника, да би њихову воду навратио на 
своју воденицу, поред тога што је хтео и да их осоколи. То 
исто раде уредлици и данас, и у најбољим листовима. 


Одиста, сасвим би погрешно било замислити да су на 
„Вили“ сарађивали само почетници. Напротив, они који су 
били главни или бољи међу сарадницима, били су махом људи 
на угледним местима или с већим значајем у друштву, науци 
и књижевности, а баш у времену док је „Вила“ излазила. 
Сам уредник, Стојан Новаковић био је професор гимназије 
— тада је то звање било врло угледно — и редовни члан 
Српског Ученог Друштва. Кујунџић, Г. У. Мијатовић, Гершић 
и Милан Јовановић су професори Велике Школе, прва двојица 
још и редовни чланови ученога Друштва. Милорад Шапчанин 
је само писар Министарства Просвете али је већ члан С. У. 

Друштва. М. Ђ. Милићевић је секретар Министарства Про- 
свете, и један од првих редовних чланова С. У. Друштва, 
пошто је пре тога био члан Друштва српске словености. 
Стојан Бошковић је професор и директор гимназије. затим 
секретар Министарства Спољних Послова; уз то је „коре- 
спондентни члан“ Српског Ученог Друштва. Ђура Јакшић нема 
никакав нарочити чиновнички ранг, али је песник на гласу. 
То су ближи сарадници „Виле“. Сарадници који су мало 
даљи такође су од положаја и угледа. Дамјан Павловић је 
инжињер, Милош Милојевић секретар суда, И. Руварац синђел 
у Карловцима. Професори гимназије су Милутин Стојановић, 
М. Зечевић, Стеван Каћански, које је и почасни члан С. У. 
Друштва пошто је био члан Д. С. Словености. Директор је гим- 
назије Ђ. Малетић, професор Војне Академије је С. Г. Пантелић, 
обојица редовни чланови С. У. Друштва. Алимпије Васиљевић, 
П. Срећковић и Јован Бошковић су професори Велике Школе 
и чланови истог Друштва, први почасни, друга два редовни. 
Змај је такође члан Друштва, „кореспондентни“ као и С. 
Бошковић, уз то већ врло цењен као песник. Љ. П. Ненадовић, 
такође редовни члан оба учена друштва, начелник је Мини- 
старства Просвете. Најзад, Филип Христић био је, — да не 
помињемо друге титуле његове — чак председник Министарства 
пре но што је постао сарадник „Виле“. Како се онда може 
говорити да је „Вила“ лист полетараца и орган омладине ! 
Нарочита веза постојала је међу „Вилом“ с једне стране 
и ученим телима и заводима с друге. Као што у наше дане 
„Српски Књижевни Гласник“ често штампа приступна пре- 
дањања професора университета, тако је „Вила“ доносила 
предавања онда тек засноване Велике Школе. Три су про- 
фесора уступила своја уводна предавања „Вили“ у години 
1866 : Кујунџић „Свет хармоније“, Гершић „Нешто о прав- 
ништву уопште“ и М. Јовановић „Природна .наука у служби 
законодавства“. Као са В. Школом, тако је „Вила“ имала веза 
и са Српским Ученим Друштвом. „На седници од 12 маја 1866, 
Друштво решава да се позив за археолошку изложбу у Москви, 
на коју је оно позвано, „преведе и наштампа у нашем лите- 
рарном листу Вили“, — тако гласи званични извештај дру- 
штва — и позив је ту и публикован. На седници од 18 јуна 
1868, ]. Бошковић предлаже да се критички издаду сва дела 
Стеријина, и подноси попис нештампаних дела његових; тај 

попис убрзо изађе у „Вили“. И иначе су неки радови, наме- 
њени првобитно за: „Гласник“, налазили места у „Вили“. 
Једанпут је Светозар Никетић, професор, тада само државни 
питомац, поднео Друштву свој чланак „Доситије Обрадовић“; 
ово га одбије 31 августа 1867, ипак нађе да је „главни поглед 
у овоме чланку добар“, и да је ствар „написана с добром 
вољом“, само није за „Гласник“ и више је „фељтонски чланак“. 
Новаковић, који је, као члан и секретар Друштва, прису- 
" ствовао седници, прими чланак, вероватно га мало дотера, 
и штампа у „Вили“. Новаковић се, у своме листу, и иначе 
обазирао на учено друштво којем је био члан. Као год за 
омладинске дружине и скупшине, тако је исто, и још више, 
и сасвим уредно и систематично, извештавао читаоце свога 
листа о радњи Српског ученог друштва. Како се по свему 
овом види, „Вила“ је била у неку руку орган Велике Школе 
и ученога Друштва. Далеко од тога да буде лист омладинаца 
и почетника, она је напротив била више један академски 
лист, књижевни и научни орган тадашње Србије. 


У Енглеској се често класификација књижевних периода 
прави према политичкој историји, и периоди се означују 
именима односних вадалаца: књижевност краљице јелисавете, 
поезија и проза у времечу Јакова, Викторијино доба, итд. 
У француској књижевности познат је такође „век Луја ХМ.“ 
Кад би се у нас таква класификација завела, „Вила“ би се 
могла означити као књижевни лист кнез Михаилова времена. 
Она то и јесте, исто као што је „Отаџбина“ Г. Владана 
Ђорђевића сличан орган за доба краља Милана и „С. К. 
Гласник“ за доба последњег Обреновића и Краља Петра; не 
смета то што је она била врло мали лист док су ова друга два 
часописи већега стила. Две су периодичне публикације обе- 
лежје Михаилова времена: „Гласник С. У. Друштва“ за чисту 
и више сувопарну науку и научно истраживање, и „Вила“ 
за књижевност, поуку и ширење научних идеја. „Вила је 
једини књижевни лист кнез Михаилове Србије; постала је кад 
је Михаилов режим већ био у велике заснован, а угасила 
се исте године кад и он. 

„Вила“ има сву озбиљност и мирноћу тога времена, и 
ако су је уређивали и на њој радили млади људи. Она неће 
никако бити израз нових и немирних политичких и дру- 

штвених идеја и теорија које ће се јавити крајем Михаилове 
владе или у времену Намесништва, Светозар Марковић није 
у њој написао ни једне речи, и ако се већ почео јављати у 
другим листовима. Исти је случај с Г. Владимиром Јовано- 
вићем, и Светозаром Милетићем. Ако Драгиша Станојевић 
пише у њој, то су само песме, ништа друго. Живојин Жујовић 
такође је као сарадник потпуно „складан“. Пелагић ће се 
јавити тек у „Младој Србадији“, и ако је још 1865 послао 
уреднику „Виле“ своју фотогафију са пуно комплимената. Друк- . 
чија је „Матица“ (1966 и даље) која је зборно место многих 
немирних и незадовољних. Још је друкчија „Млада Србадија“. 
која се већ „меша у политику“ и коју цензура Намесништва 
једнако забрањује па мора доцније да се штампа у Панчеву, 
ван тадашње Србије. „Вила“ је, напротив, увек штампана у 
Београду, и то у државној штампарији. И она пати по који 
пут од цензуре. једанпут ова јој избаци неколико редова 
у једном чланку Стојана Бошковића, други пут једну врсту 
из једне народне приповетке (Вила 1867, 320, 628). Али 
„Вила“ то само забележи, без протеста, просто ради изви- 
њења и објашњења читаоцима, „да се не чуде ако су опазили 
да мисао није изведена јасно“. једини протест који она чини 
против цензуре, то је што штампа познату Змајеву песму, 
„Слободну штампу“ крупнијим словима, па и то чини тек за 
време Намесништва. 

„Вила“ има и програм кнез Михаилове Србије. Сређена 
влада Михаилова сва се посветила националним задацима; 
тим истим задацима служи и „Вила“. Познавање Србије и 
народа у њој била је стална преокупација духова у Михаи- 
лову времену: у „Вили“, М. Ђ. Милићевић објављује своја 
„Путничка писма“, која су најбољи прилог томе познавању. 
Кнез Михаило хвата везу с Црном Гором; „Вила“ такође 
одржава везу с њом и изазива интерес о њој код. публике. 
Она штампа песме Ј. Сундечића, који је тада био секретар 
"кнеза Николе; доноси путописе и чланке о Црној Гори од В. 
Дентона, Г. Б. Николајевића, Гаје Матића; покаткад у беле- 
шкама и рефератима говори о ситним и ретким публикацијама 
црногорским. Кнез Михаило хвата везе и са осталим српским 
центрима по Далмацији, Босни, Херцеговини и: даље. „Вила“ 
се тако исто интересује за те крајеве, — доказ: чланци 
„Јужне словенске земље“, чланак „Дубровник и Далмација“, 


Један Стари Књижевни Лист. 109 





и др. Она тражи и сараднике по њима; нашла је тако Љубишу, 
који је први пут кроз њу ушао у књижевни живот Србије. 
Југословенски програм кнеза Михаила такође је и програм 
„Виле“. Преко Даничића који је већ у Загребу, она одржава 
везе са Хрватима, и редовно прати национални, књижевни и 
нарочито научни покрет међу њима. Она се добро држи 
с добрим Хрватима, али негодује и протестује против Старче- 
вића и Кватерника, и њихових настраних теорија. Она се 
такође обазире и на Словенце; видети, поред осталога, чланак 
" „Омладина у Словенаца“ који је изразито написан у. југосло- 
венском духу. још би се и друге паралеле могле наћи између 
националног програма кнез Михаилова и програма „Виле“. 
И то би била једна од њих што се у „Вили“ не тражи Маке- 
донија, као што она није изричито тражена ни у програму 
Михаилову; језик Македоније тада још Новаковић не сматра 
за српски. 

_ Исти је случај и са културним програмом. Време кнеза 
Михаила показује се, на пример, и у том што се тада радило 
на ширењу књиге и дизању просвете. То је исто „Вила“ 
радила. Она је сва у томе. Све у њој дише тим духом, од 
првог позива на претплату „Виле“ до последње белешке у 
последњем броју где се објављује да ће почети излазити 
„Мтепас“. Има два чланка који су нарочито речити у овом 
смислу. То је „Наша публика и наши листови“ у којем се 
прави. један јаван рачун с читаоцима и напада се на наш 
немар за књижевност. Други се чланак незгодно зове „Из 
зелеке књиге београдског певачког друштва“, а у ствари је 
један леп и жив опис како ширење добре књиге не може да 
успе, јер увек наилази на нехат и старовремска схватања 
паланчанска. 

Напослетку, кнез Михаилово време се одликовало и рела- 
тивном толеранцијом према тада „горућем“ питању новог 
правописа. Кнез је сам јамачно много допринео да се, неко- 
лико месеца пред смрт његова оца Милоша, скине забрана 
са новог правописа (23 јануар 1860) сем са службених списа, 
а пред крај своје владе (12 марта 1868) укинуо је и то огра- 
ничење. Он би можда још више толеранције у томе показао 
да питање о правопису, у ондашњим неразвијеним временима, 
није имало и своју политичку страну. Познато је, међутим, 
колико је „Вила“ била присталица Вукова правописа. 

Може нам се рећи да је цео овај програм — нацио- 
нални, културни, правописни -— у исто доба и програм омла- 
дине, не само Михаилове Србије, и да, према томе, што се 
„Вила“ држала њега, то није морала ићи специално за идејама 
тадашње Србије него просто остајати у општим омладинским 
водама. 

Али на то ми одговарамо прво да нам се чини да је 
овај програм више и озбиљније изражен и изведен у Нова- 
ковићеву листу него у омладинским публикацијама и гово- 
рима. У овим последњим -— бојимо се — скоро је само 
фраза, а у оном првом изгледа нам да је озбиљнији напор 
да се тај програм изведе. А друго, нашто приписивати деци 
тако велики и важан покрет и програм који смо сад изложили, 
а не главним, правим и меродавним чиниоцима, пошто су га 
ови у исто доба стварали и одржавали2 Кад је 1904 изве- 
дено прво зближење југословенских интелектуалаца, ко га је 
извео, млади ђаци кад су позвали југословенске књижевнике 
и уметнике у Београд, или они озбиљни и зрели људи који 
су својим дугим и истрајним радом припремали то зболижење 
и везу, и после ствар прихватили, узели из невештих руку у 
своје јаче 2 Шта од тог програма управо припада омладини 2 
је ли га она измислила, или је он постао ван њег Ово 
последње, наравно. Национални програм постоји Бог вас 
пита откад, културни од Доситијг, правописни од Вука. Све 
заједно постало је много пре но што је омладина постала. 
Полако, током деценија, у круговима сасвим другим него што 
је омладина, стварале су се те националне и културне идеје које 
је она доцније присвојила. Нарочито у Србији, те су идеје 
узимале маха. Од Карађорђа, па преко Милоша, и даље, за 
шездесет година, оне су једнако крчиле пут себи, шириле се, 
постајале сваким даном све више својина целе Србије. У 
време кнеза Михаила оне су дошле до јаког израза. Право- 
писна борба ту је нашла најаче упориште, с Даничићем и 
његовим деловањем у Србији, и победа је тада извојевана 
потпуно. Културни програм тад се највише изводио, тежило 
се за ширењем просвете у народ, поред тога што се и на 
школама радило врло много и врло добро. Што се нацио- 
налног програма тиче, оп се баш под кнезом Михаилом развио 
до пуне мере и постао оно што се доцније назвало „српска 
државна мисао“, као што је врло познато. | 

„Вила“, наравно, није нимало лист кнеза Михаила, ни 
његове владе. Нити ју је он издржавао, ни помагао чим било. 
Лично с њим или с његовом владом, она није имала никаквих 
веза. Кнез је читао „Вилу“, и то је све. Почетком 1866, Мили- 
ћевић однесе кнезу своја „Путничка писма“, која су била 
оштампана из Новаковићева листа. „ја радо читам — рекао 
му је кнез тада — сва ваша писма, али сам седмо, верујте, 
више пута прочитао.“ То седмо, међутим, није било оштам- 
пано у Милићевићевој књизи — оно ће ући тек у друго 
издање од 1868 — него је само изашло у „Вили“, дан два 
пре поменуте аудијенције. Кнез га је ту, дакле, једино могао 
читати; јасно је, ко се сећа шта је у њему, и зашто му се 


допало. 
(Крај у идућем броју) 


ПАВЛЕ ПОПОВИЋ. 


ДАНТЕ АЛИГИЕРИ. 


У СПОМЕН ШЕСТОГОДИШЊИЦЕ ЊЕГОВЕ СМРТИ, 
14 СЕПТЕМБРА 1221. 


Данте је за талијанску литературу не само исходно 
сунце, већ и цвет целог њезиног развитка и њезина снага 
све до најновијих дана. 

Кроз један цели век тражења и кушања није Италија 
могла да нађе пута до вулгарне литературе. Домаћих епских 
прича није било, кад није било у расшепканој земљи ни 
поноса ни јунаштва народног; у магли мистицизма драми 
није било живота, а световна пи духовна лирика била је од 
вишег образовања и одвећ далеко, да се садржајем и фор- 
мом обогати. Бенедиктинци Монте Казина у Х! веку труде 
се да у својим духовним песмама забораве стерилну црквену 
форму, и моле се Богу у духу и језику Хорација, Овидија, 
Вергила, Јувенала и Цицерона. Ни „Сицилијанска школа“, 
песнички двор Фридриха П у својој конвенционалној лирици 
без оригиналности и живота, није могла да се одржи: Смрт 
Манфредову код Беневента и уморство Конрадина године 1265 
није ниједна талијанска песма оплакала. 

Непосредно прије Дантеа, што је било уметне лирике 
у језику народноме, утонула је у религиозно дитактичну тен- 

денцију, приказивањем оОожанске објаве у симболизму и 
алегорији. Тек ХШ век донео је песника који је све ове недо- 
теране елементе у себи сјединио, и створио једно савршено, 
оесмртно дело. | 

Чудно је да се у Италији тако касно појављује литера- 
тура на народноме језику. Док је Француска већ у ХИ веку 
угледна и самостална дела пред Европу изнела, Италија тек 
почима да се за њом поводи. Узрок том закашњењу је у 
упливу античке муниципалне културе особито у школама, 
уплив који је и зауставио развој средњевековне културе и из 
Италије створио земљу ренесансе. У Италији није ни разлика 
образовања свештеника и световњака била тако велика 
као у немачким и уопште северним земљама. Дух науке 
састојао се у објашњењу формалистичког знања. Световна 
школа, коју нису тада имали северни народи, гајила је све 
световне знаности: граматику, реторику, медицину, правни- 
штво, и одгајила је тако просветно рационалистички дух. 
Дантеову би снагу у северним земљама покосила монашка 
суптилност и моралистичке проповеди. 

Фиоренца је Дантеова отаџбина, град што се из силне 
материалне благодети подигао на висину културног и умет- 
ничког центра, град интенсивног духовног живота и крвавих 
страначких борба. Година 1265 донела је Дантеа свету. У 
најранијој младости, године 1274, сусрете се са Беатричом Пор- 
тинари, и то је био јамачно најпресуднији догађај његова 
живота. Од године 1288 служи домовини као војник и чиновник; 
године 1289 бори се у битци код Камполдино, а затим се ожени 
Ђемом, из куће Донати. У страначкој борби, што је његов 
страствени дух собом занела, подлеже скупа својом странком, 
жртва несрећне политике папе Бонифација УШ, прогнан из 
домовине, лутао је пуних двадесет година, понајвише по 
северној Италији, обијајући туђе прагове, убог и заборављен. 
Кад је Хенрик УП Луксенбурговац године 1310 прелазио Алпе, 
много је прогнаника било помиловано, али не и Данте. Цар у 
којега је огорчени прогнаник сву наду био положио, окруни 
се 1312 у Риму, и умре. још једном од отаџбине запостављен, 
склони се на двор Гвида да Полента у Равени, где на дан 
свечани Узвишења Крижа, 14 септембра 1321, премину пле- 
менита снага једног страственог духа, што га ни љубав ни 
мржња није могла сломити. 

У старој Равени, где гробови причају о крунама и све- 
титељској ауреоли, под тамним сводовима, што их је злато 
и лепота искитила, гдје је гроб Плацидија и огромна кула 
над костима Теодориковим, почину и немирни дух великог 
Гибелинца. 

К трима царским маузолејима Гибелинизма, к гробу 
Фридриха П у Палерму, Конрадина у Напуљу, Хенриха УП у 
Пизи придружио се у Равени и гроб овог убогара, чије је 
царство вечито. 

У чудном овом човјеку показао се свету идеалист какова 
од времена Платонових није било, дух чудовите универсал- 
ности, пророк мислилац и песник све у једној, ватреном 
"страшћу прожетој души. Над свим богатством што га је његов 
учитељ Брунето Латини у својему 7гезог (1265) набројио, 
лебдео је његов неуморни дух. Љубав, поезија, сликарство, 
архитектура, политика, историја, астрономија, физика, правне 
науке, национална економија, стратегија, трговина, све се то 
сакупило у дивноме складу у души једног човјека. Али све 
то га није заситило; он је жеђао тражећи вечно и непро- 
лазно, па се повукао натраг у своју унутрашњост, да ствара 
свој свет, своје небо, свој живот, који је маћехи земљи крути 
бој навестио. Већ у његовој лирици опажа се гигантски корак 
којим је надмашио своје предходнике у „слатком новоме 
стилу“ Гвида Гвиничели из Болоње и Гвида Кавалканти (умро 
1300 у прогонству) свога доброг пријатеља, чијег старца 
оца сусреће Данте у Х певању свога „Пакла“. Љубав прелази 
у филозофију, а љубовца је симбол вечне лепоте и љубави. 

У делу „Упа пиоуа“ сакупио је по раној смрти Беатри- 
чиној (1290) своје љубавне песме, и додао им објашњење у 
прози. То је први покушај једне аутобиографије у модерноме 
језику уопште, мали ево-роман на биографској подлози. Већ 
у овом делу никла је велика мисао о апотеози овога идеалног 
бића, а сазрела је тек у горчини прогонства. 

У својем „Солутто“, где му је Боециус учитељем, подао 
је прву интродукцију у филозофију на талијанском језику. 
Док је овде, мајка његове деце, Ђема Донати симбол земаљ- 
скога сазнања и идеал животнога рада, Беатриче је постала 
симболом мистичне вере: два пола хришћанске филозофије 
ХИ и ХШ века, томистичка спознаја и францисканска мистика, 
Елементи обих ових полова нераздруживи су у Дантеовој души. 

Двоје је од њега на латинском језику: „Пе Мопагста“ и 
„Пе ушрат егодиеппа“, обоје написано у прогонству, обоје 
изазвано политичком и језичном анархијом Италије. Расправа 
о монархији је гениално, мање практично, дело, што се преко 
световне силе јаког папе Бонифација УШ уздиже до контем- 
плације светске историје, и проповеда идеал универсалне 
монархије. Световна власт је она што носи и остварује кул- 
турне циљеве, које ће једино монархија у својем миру да 
штити. 1/етрте с'езЕ Ја ра:х ! 350 година прије Воззџе-а пише 
дело „Огвсошг5 зиг | тзтоте штуегзеПе“ — да покаже у вођењу 
избране монархије, не као Аугустин, ђавоље дело, већ божју 
руку и благослов човечанства. 

„Де ушрал еодиеппа“ је прва критична расправа 0 
једном романском језику. Интересантно је, што већ тада тај 
универсални дух наглашује неоспориву потребу једног једин- 
ственог књижевног језика. 


Ну све су ово само фрагменти једног великог гениалног 
живота и рада, и само су пут до једног. колосалног монумен- 
талног храма, који је Данте својим задњим делом у прогон- 
ству створио. Својој „Соттеаа“ Данте је дао форму визије 
која још од Боециуса остаде и кроз цели средњи век 
обљубљена песничка форма. Ну детаљ ове грандиозне архи- 
тектуре његов је, индивидуалан је, снага је његова духа. Баш 
у овом индивидуализму што је тако искрено и у класичној 
постепености изведен, праћен од једног гениалног уметничког 
ока, велика је разлика од облика осталих средњевековних 
визија прије и после њега. Из МГ књиге Вергилијеве истекао 
је најгениалнији епос новога доба, безобзирни строги суд 
светске историје, громки глас надчовека што суди прошлост, 
садашњост и будућност у жаркој ватри велике љубави и 
страсти, у дубоком спекулативном тражењу Бога, човека и 
света. Пут кроз ова три царства — кроз пакао, чистилиште 
и рај алегорија је животног путовања грешног човека, што 
ће, прочишћен мукама, доћи до праве светлости и живота. 
Баш стога је Данте ценио Вергилијево дело и узео римског 
песника себи за вођу, јер му је Енејила била алегоријом 
. људске душе. Његову чежњу за знањем и жеђу љубави 
филозофија није могла да утоли, те је његово уточиште 
к прекогробном мистичном животу постулат трагичног горког 

разочарења о свему што је људско и земаљско. Његово 
бесмртно дело је велелепни готски храм што се уздиже из 
тамних дубина у високе висине светлости и сунца. 

У грађи и распореду радње влада дивна архитектоника, 
у форми грандиозна музикална симфонија, неприсподобива 
хармонија строфа, прегнантност, снага и милота, па поносита 
слобода речи и слика. Данте је створитељ књижевног талијан- 
ског језика, који се у главноме ни до данас није променио. 

Песник је сам главно лице ове величајне игре; он, 
земаљски испосник што се рве да кроз таму до светлости 
продре. Баш то, и још к тому епски карактер, дају делу 
живота и радње, а он, да избегне типичну претераност и 
апстракцију, изнео је кроз ову живу ватру, кроз ову борбу 
суза и крви, дивну слику своје љубави, те је подао тиме овом 
делу прави драмски карактер. 

_ Док Шекспирове животне слике надмашују библијске 
живом пластиком, дајући не атмосферу ствари већ сами пла- 
стични лик, Дантеове слике паклених мука опет надмашују 
Шекспирове. Ту је све само доживљај, Дантеове се муке на 
телу осећају, ништа се не оснива на компарацији, све је 
директни и непосредни живот; компарација је само одношај 
слика је биће и живот. 

Тешко је и у којем светском песничком делу наћи више 
живота и борбе, лирске милоте и драмске јачине. Неисцрпива 
је то галерија крајних контраста, од гротескне грдобе до 
дивне етеричне лепоте. Све то тече силним набујалим током 
реке што нигда не стаје, нигде се не умара. Свуда је обилна 
пуноћа и снага свију векова и времена, а он гигант сред те 
величине пролази кроз реку светске историје свуда велик и 
поносит, а ипак свуда само човек, син ове убоге земље, судећи 
суд народима и вековима. Његова јака личност пробија гра- 
нице алегорије; из дидактичне песме рађа се грандиозна и 
фасцинирајућа исповест љубави и мржње изгнаног фиорен- 
тинца. Има времена и духова код којих се класично и роман- 
тично не раздваја, већ је сливено у дивну хармонију. Ту се 
рађа величина: грчка трагедија, Шекспир, Данте ! 

Његова филозофија стара је сколастична, дакако уз 
утицај античке и Авероесове. Учитељем му је Аристотел, пре- 
одјевен у монашко руво Томе Аквинца, пак Алберто Велики 
и Бонавентура. Уза све то оштри поглед тог великана знао 

је да елементе те филозофије прекује поносом индивидуалне 
слободе једног великог творца, којему све мора да служи. 
У реду којим је, строги судија, кривду и правду људску 
поредио, владају само политички и поетски мотиви, а никако 
теолошки ! 

Као Хуманизму и Ренесанси, тако и овом Дантеовом 
слободном становишту према наравима, животу и паганској 
култури извор је више религиозно мистичног него световног 
карактера. Фрањо Асишки и спиритуалисти зачетници су 
овог духовног препорода. Враћање нарави на чисто човјечно 
ослобођење из догматских спона и спутаног верског фари-– 
сејства био је циљ ове школе: чисто људско ванцрквено 
хришћанство. Одавде добива Данте и сви Хуманисти духовну 
слободу, одушевљење религиозно и национално за класичну 
старину, на темељу које ће да се препороди човечанство. Тек 
Реформација је покварила овај склад и раздвојила хри- 
шћанско од античког схватања живота. 

Сав културни, литерарни и уметнички живот Италије 
кроз пуних шест векова иза смрти овог великана огрејао се 
је на његовом сунцу. Данте је био и остао Хомер народу 
своме. Његов утицај на уметност почима у приказивању 
прекогробног живота Андрије Оркања (1308—1368) и Луке 
Сињорели (1441—1523), а кулминира у грандиозном прика- 
зању Буонаротијевог посљедњег суда, где је проговорила 
иста поносита и мучена прометејска душа. А за оно што је 
Хуманизам на њега као и на остали средњи век на час 
заборавио, избила је та несавладива снага наново у ХУШ веку | 
и у немачкој и енглеској литератури, те све до данас у 
дубоком цртању света и живота и у литератури и у умет– 
ности даје најтеже задаће нараштајима, који к њему приступају. 

ДР. ВИНКО ВИТЕЗИЦА. 

НАШИ ОДНОСИ СА РУСИЈОМ. 


Русија је од вајкада била наш пријатељ и помагач, и 
наш дуг према њој велики је. Но било је, изузетно, периода 
кад њена политика није била поволна за нас. Ја овде не могу 
ређати све што је она за нас учинила, али ћу, у неколико 
речи, изнети узроке њеном држању према нама у тим изу- 
зетним приликама. Два су главна узрока због којих политика 
Русије, у извесним приликама, није била повољна за наше 
интересе. Та два узрока лежала су: један, у руској политици 
према Аустрији, а други, у руској политици према Бугарској. 

Русија је вековима упућивала своју политику на Цари- 
град и Мореузе, и на Балканско полуострво. На том путу 
она се сусрела са Аустријом која је такође на Балкану тра- 
жила експансије. Супарништво које је при том сусрету између 
њих избило постало је за њих сметња пред заједничким 
непријатељем, Турском, и оне су, да би ту сметњу отклониле 
прибегле погађању и споразумевању. Први такав политички 
споразум закључен је још у ХУШ веку, између Катарине 
и јосифа П. После тога, идеја о подели сфера на Балкану 
између Русије и Аустрије појављивала се, с времена на време 
све до најновијег доба. Она је добила већег маха кад је 
Аустро-Угарска, после 1866 године, морала да упути своју, 
спољну политику готово искључиво на Балкан, и да, као 
авангарда Немачке, изводи велики политички програм : немачки 
Пгапо пасћ Озгеп. У таквој ситуацији, Русија је нашла да 
њени чисто руски интереси захтевају да, према потреби, чини 
концесије Аустро-Угарској. Ту се ти чисто руски интереси 
нису поклапали са нашим; јер концесије које је Русија чинила 
биле су, наравно, на нашу штету. То је био први узрок због 
кога смо ми у неколико махова били напуштани од Русије. 

Други узрок био је у вези с првим и његова последица, 
и он се састоји у фаворизирању Бугарске на наш рачун. 
Русија је на свом путу за Цариград, на источном делу Бал- 
канског полуострва који је био у њеној сфери интереса, 
наишла на Бугаре, и држала да треба да их придобије, тим 
пре што их је сматрала као Словене. Из тога политичког 
разлога, она је створила нову бугарску државу, надајући се 
да ће јој она бити од користи као залеђе Цариграда. Но тај 
разлог био је само привидно основан; Русија се преварила 

и њено велико разочарење дошло је отуда што није позна- 
вала Бугаре. Кратка историја нове Бугарске показала је, и у 
односу према Русима, да се нико у њу не може поуздати, 
нити с њоме предузети какав политички посао. 

Овим главним узроцима могао би се додати још један 
трећи — само много незнатнији од прва два — који је покаткад 
неповољно утицао на држање Русије према нама. Тај узрок 
није лежао у самој политици Русије већ у обичајима који су 
владали у руској дипломатији, и у личностима, у појединим 
руским дипломатима. Рад руских дипломата који су заступали 
Русију на страни често није био сложан; није било склада и 
јединства у њему. Док су други европски дипломати били у 
свом раду једнодушни, јер су сви поступали по упутствима 
своје владе, дотле се дешавало да је руски дипломат у Паризу 
говорио и радио друкчије него онај у Лондону, онај у Берлину 
друкчије него онај у Риму, онај у Бечу друкчије него онај у 
Цариграду. Понеки руски дипломати одметали су се од своје 
владе и водили своју личну политику. На тај начин они су 
стварали неред и забуну. У време нашег и руско-турског 
рата, 1876—78 године, био је у Цариграду руски амбасадор 
гроф Н. П. Игњатијев, а у Бечу Е. П. Новиков. Гроф Игња- 
тијев био је вођ и представник словенофила и, као такав, 
противник Аустро-Угарске. Е. П. Новиков, међутим, био је 
противник словенофила и препоручивао споразум са Аустро- 
Угарском. Он је био ближи и поверљивији према грофу 
Андрашију него према Игњатијеву. То поверење ишло је тако 
далеко да су он и Андраши одлучили били да о преговорима 
које су њих двојица водили не сме ништа сазнати гроф 
Игњатијев. | 

Тако је и код нас било руских дипломата који су својом 
личном политиком или својим невештим држањем уносили 
забуну у наше односе са Русијом. Било их је иу првим 
почетцима нашег државног живота и, с времена на време, 
све до краја. Руски консул за време Карађорђа К. К. Родо- 
финикин, Грк по пореклу, није нам лично био пријатељ, и 
мешао се у наше унутрашње послове. Истина, то мешање 
било је донекле разумљиво, с обзиром на право протекто- 
рата Русије над Хришћанима у Турској које је она имала 
све до Париског мира 1856 године. Али је Родофиникин у то 
уносио своја лична расположења и, као непријатељ Карађорђа, 

радио против њега. Како је он био представник Русије, такав 
његов рад изазвао је неповерење тадашње Србије не само 
против њега лично него и против Русије. Слично је радио и 
барон Рикман, Немац по пореклу, који је био руски изасланик 
код Кнеза. Милоша; с том разликом што је Родофиникин био 
лукав, а овај охол и груб, и заузео био према кнезу Милошу 
држање претпостављеног према потчињеном. Руски консул 
А. Н. Карцов био је такође непријатељски расположен према 
нама, и у том смислу радио је и у Петрограду. Он је, на 
пример, навео Александра И да, у свом познатом говору у 
Кремљу, покуди нашу војску у рату 1876 године. При крају 
његове службе у Београду, њему је сам цар изреком забранио 
да се меша у нашу унутрашњу политику. Својим незграпним 
понашањем, В. В. Жадовски, који је био руски посланик у 
Београду кад је краљ Милан, после абдикације, по други пут 
дошао у Србију, још је више помутио односе између Русије 
и Србије. 

У најновије време, претпоследњи посланик царске Русије 
Н. Х. Хартвиг подражавао је својим удаљеним претход- 
ницима из Карађорђеве и Милошеве Србије. Он је заузео 
један свемоћан став, мешао се у наше унутрашње послове, 
и такође водио своју личну политику која није била у складу 
са нашим интересима. При том, и ако је био без правих 
симпатија према нама, он је некако успео, са много шума, 
да стекне глас великог пријатеља Србије и да створи мишљење 
о својим великим дипломатским заслугама, истичући себе на 
рачун своје владе. У ствари, таквих његових заслуга није 
било. На најнадлежнијем и најважнијем месту у Петрограду, 
у Министарству Спољних Послова, о њему је постојало 
неповољно мишљење и зато му није веровано колико треба; 
чак је сматран као бугарофил. Према томе, његова акција 
код руске владе од које је — владе — руска политика и 
зависила, није могла имати оног успеха који би имала да 
су били други односи између руске владе и њега. 

Ограничена само на своје представнике код нас, Русија 
није могла увек бити довољно и правилно обавештена о 
нама. Но ни ми, са своје стране, нисмо довољно познавали 
Русију. И једно и друго долазило је отуда што између нас 
и Русије није било оног тешњег додира који је био потребан. 
А што га није било лежало је у неколико у природи ствари: 

у нашем географском и политичком положају. Ми смо били 
далеко од Петрограда, ближи Западу. Поред тога, она мало 
пре поменута политика коју је Русија, у више махова, водила 
према Аустро-Угарској, слабила је везу између ње и нас. 
Бугарска је у том погледу боље стајала него ми; али је зато 
и њен положај према Русији био бољи него наш. Живљи 
политички интерес који је Русија имала за Бугарску створио 
је онај тешњи додир. Томе је допринео и нарочити положај 
који је Русија у прво време имала у Бугарској. Руска при- 
времена окупација и управа над Бугарском, руски министри 
у бугарским владама и руски официри у бугарској војсци, 
учинили су тај додир још тешњим. Из тих разлога, Бугарска 
је имала велики избор у људима који су познавали Русију и 
који су, у важним приликама, могли бити од користи у раду 
са њом. Ми нисмо имали такав велики избор. За Запад смо 
имали доста људи, али за Русију врло мало. Па ни ови нису 
увек правилно видели ствари. 

У нашем раду са Русијом, требало је, пре свега, испи- 
тати и оценити с којим чиниоцима ваља радити. То, међутим, 
није учињено, и зато наша акција у Русији није увек била 
на правом путу. и 

У Русији је први чинилац био цар, као неограничени 
владалац. Уз њега је, као други чинилац, била влада. Но, 
дешавало се да је важност другог чиниоца, владе, постајала 
већа од оне која јој је припадала: зависило је од личности 
цара. Александар Ш имао је своју чврсту вољу, и његови мини- 
стри морали су га у свему слушати. Никола И, међутим, 
који је био наш пријатељ и, као такав, пун добрих намера 
за нас, није имао ту вољу коју је имао Александар Ш, и 
зато су његове добре намере, покаткад, и остајале само намере 
кад их и влада или други чиниоци нису имали. Н. К. Гирс 
је са страхом прилазио Александру 1 и покоравао се његовој 
вољи. А. П. Извољски, напротив, успевао је да наметне своју 
одлуку цару Николи. Кад сам му једном саопштио шта ми 
је цар на једном дипломатском пријему био рекао, он ми је — 
пошто му цареве речи нису биле по вољи — одговорио: „ја 
се нећу упуштати у то што вам је цар рекао, али вам могу рећи 
да ће бити онако како вам ја кажем.“ — И тако је и било. 

Код нас се, нарочито у последње време, није уочила та 
промена у односу између цара и владе, или се о њој није 

водило рачуна. Као у опште на Русију, тако је и на цара 
тледано нереално, старински; прецењивана је царева воља, 
и у њу је полагано више наде него што је требало. И, у 
колико је она прецењивана, у толико је потцењивана важност 
влада. Чак је према владама постојала нека врста непове- 
рења, и у том није чињена разлика између А. П. Извољског 
који нас ничим није задужио, и који је, пред анексију Босне 
и Херцеговине, био на путу да нас жртвује Аустро-Угарској, 
— и С. Д. Сазонова, који је био наш пријатељ и увек нас 
помагао кад је и колико могао. Уопште, са мање воље 
рађено је непосредно са руским владама, и заобилазан пут 
претпостављан је правом путу. 

Због таквих погледа и навика, код нас је грешено и у 
другом једном питању: у питању о јавном мишљењу у Русији. 
У том погледу код нас није чињена разлика између Русије 
и Запада, и придавана је већа важност руском јавном миш- 
„љењу него што га је оно имало. Енглеска и Француска су 
„земље јавног мишљења“ — оно је ту врло важан чинилац 
— а Русија то није била. Није, разуме се, требало занема- 
рити ни руско јавно мишљење, али га није требало ни пре- 
денити. Требало је измерити до кога степена ваља с њим 
"радити — наравно, дискретно и смотрено, што такође није 
увек био случај — и не прећи ту меру, да не би било штете 
по нашу дипломатску акцију код владе, што се, међутим, 
такође дешавало. Руско јавно мишљење могло је у неколико 
утицати на владу, али је није могло водити. Оно је, у питању 
анексије Босне и Херцеговине, енергично тражило од владе 
да да отпора аустро-угарском насиљу над. нашим народом. 
У балканском рату, оно је тако исто енергично захтевало да 
Русија заузме чвршће држање према Аустро-Угарској и да 
нас одлучније помогне. Но, и у једном иу другом случају 
његов утицај на владу био је врло слаб и, на крају, остало 
је онако како је влада одлучила. 

Далеко би ме одвело кад бих се упустио у набрајање 
још и других кругова од утицаја. Споменућу само да јен 
више друштво („топде“) у Русији имало приличног утицаја 
на државне послове. На жалост, оно није, у својој целини, 
увек словенски осећало, већ је, будући једним делом немачког 
порекла, било више космополитски а покаткад и германо- 
филски расположено. 

То што што сам напред изложио представља неповољну 
страну руске политике према нама, коју смо ми у више при- 
лика осетили и од које смо имали штете. Но та штета мала 
је према помоћи коју нам је Русија давала, а ишчезава 
према помоћи коју нам је она указала у најтежем тренутку. 
Кад је, 1914 године, опстанак наше земље и нашег народа 
доведен у питање, Русија нам је притекла у помоћ и спасла 
нас: она је ушла у рат, у нашу одбрану ; разуме се, и из својих 
политичких разлога, али и из симпатија према нама и сло- 
венске солидарности. Жртва је у толико већа што је она, 
ушавши у рат, и сама пропала. једно је извесно: да није 
било Русије, ми бисмо данас били немачко-мађарско робље 
и, што је још много страшније, и бугарско робље. 


ж 
ж ж 


Сад долази на ред Русија после преврата. 

Сваки рат који је Русија водила имао је неповољног 
одјека у земљи, јер су се у ратовима јасније показивале 
погрешке, неспособност и корупција. Тај одјек бивао је све 
озбиљнији и тежи у колико се даље ишло. још после Крим- 
ског рата, Александар | то је осетио и ослободио је „мужике“, 
да би ублажио неповољни утисак који су погрешке у рату 
учиниле. После рата 1877—78 године, учестали су нихили- 
стички атентати којима је као жртва пао и сам Александар И. 
После руско-јапанског рата избила је права револуција која 
је силом угушена, али само за време. У току великог рата 
букнула је револуција која је из корена изменила стање. 

У тој последњој револуцији прешло се из једне крајности 
у другу крајност: из аутократије у бољшевизам. Људи који 
су дотле били на дну избили су на површину да заузму 
место оних који су били на врху. Учињен је огроман скок, 
јер средине није било. С једне стране цар, с друге крајњи 
елемзнти, а између њих добри али још неспремни руски 
народ који се дао водити и заводити. Средине која би при- 
хватила власт и повела земљу није било. Дума, политичке 
странке и уопште политички живот, све је то било још у 
зачетку, неодређено и збуњено, и према томе недорасло да 
ствар узме у своје руке. 

Колико ће трајати нередовно стање, и како ће се ствари 
развијати 2 

ја држим да је сваки онај који иоле познаје Русију 
морао, још у почетку револуције, доћи до уверења да ће то 
нередовно стање дуго трајати. Ни у мањим, национално хомо- 
геним земљама, такви потреси не свршавају се преко ноћ, 
а у Русији, пространој, национално хетерогеној, са станов- 
ништвом чију велику већину чине сељаци; у Русији, са нешто 
апатичним народним карактером који се не бори против зла 
већ му се привикава, — дуге трзавице још су вероватније. 

То би, у неколико речи, био одговор на питање о тра- 
јању; а како ће се догађаји развијати, на то се теже да 
одговорити. Ипак, кад се пође с тога факта да је у овој рево- 
луцији учињен један скок из једне крајности у другу, може 
„се закључити да се у крајностима неће остати, и може се 
предвидети бар оно што је вероватно — отприлике овакав 
развој догађаја. 

После бољшевизма може доћи нешто налик на старо: 
стање, али у нешто блажем облику него што је раније било. 
Но оно ће морати бити кратког века — нарочито ако они 
који се буду вратили „не буду ништа научили и ништа забо- 
равили“ — и замениће га опет нешто слично бољшевизму, 
опет у нешто блажем облику. Та игра ће се понављати и ствари 
ће осцилирати између ове две крајности — као шеталица на 
сату кад се завитла с једног краја на други — с тим што ће 
првобитне крајности постајати све блаже и приближавати се 
једна другој, док ствари не дођу на своју праву меру. 

Такав развој догађаја био би најприроднији према оном 
што је људски могуће предвидети. Могу, истина, наступити 
непредвиђени и неочекивани догађаји и прилике, и ускорити 
овај процес, или променити предвиђени правац, али ми на 
то не смемо рачунати, већ морамо пре бити спремни на ону 
прву прогнозу. У сваком случају, ми не смемо мислити да ће 
са нестанком бољшевизма бити и крај смутњама, и да ће, 
чим бољшевици оду, одмах све бити добро у Русији. 

Кад тако стоје ствари, ми се морамо, прво, и за прво 
време, наоружати стрпљењем, чекати да се прилике сталоже 
и среде, и сачекати онај режим који ће одговарати особи- 
нама руског народа и који ће он сам себи изабрати. Разуме 
се, то не треба криво разумети и претерати, па чекати баш 
оно дефинитивно стање које ће на крају морати доћи, и које 
је према томе питање нешто даље будућности. Ми се морамо 

умети наћи и у ситуацијама ближе будућности. Данашње 
стање у Русији најгоре је, и зато, је оно и за наше односе 
са Русијом најнеповољније. Али, пошто је најгоре, оно затим 
мора бити само боље и, према томе, и за наше односе 
повољније. Наше је, дакле, да се, у том ходу на боље, опре- 
дељујемо према самим догађајима, и да одмеримо кад иу 
којој мери треба васпоставити и одржавати наше односе са 
Русијом, и учинити их тешњим. 

За то време, по мом мишљењу, двоје је за нас јасно, 
Прво, нас у нашем држању треба да руководе наше симпа- 
тије и наша захвалност према руском народу, и наш поли- 
тички интерес који нас везује за Русију. Према томе, ми ни 
у ком случају не смемо предузимати какву непријатељску 
акцију против ма кога режима у Русији, ни у друштву са 
другим нама пријатељским земљама. Српска пушка не сме 
пуцати на Руса, ма то био и војник данашње Русије. Нису у 
питању људи који данас држе власт у рукама, већ руски 
народ с којим не треба да имамо омразе. Наши односи. 
треба да буду чисти, без и једне црне тачке, која би их 
мпомрчила. Из тога разлога, ја држим да је и наше учество- 
вање у Мурманској експедицији била политичка погрешка. 
Ако су га савезници од нас тражили, требало им је предо- 
"чити наш нарочити и изузетни положај према Русији. 

Друго, док се прилике колико-толико не среде, ми не 
смемо имати предилекције ни за какав режим, нити се за њ 
ангажовати, зато што ће сваки тај режим морати бити кратког 
века. Према томе, ми не треба да претпостављамо ни стари 
режим, потпуно онакав какав је раније био, јер њему више, 
или нема места, или, ако сеи васпостави, биће пролазан. 
Он није више могућ као стално стање нигде, ни у Русији. 
У данашње време, није могуће да судбина једног народа 
зависи само и искључиво -— без икакгог ограничења — од 
једног човека који може имати недостатке сваког обичног 
човека и који може грешити као и сваки други човек. 

Најбољи али и најтрагичнији пример за то даје Русија 
за време великог рата. Цар Никола био је несумњиво лојалан 
и поштен човек. Легенда која га је пратила и према којој је 
он хтео да закључи засебан мир са Немачком, пала је, и 
доказано је да би он до краја остао веран савезницима. Ни 
царица није била пријатељ Немачке, ма да је била из једне 

немачке династије, и лакомислено је било осумњичити је као 
немачког агента. Напротив, она је била добра Рускиња и, 
као таква, противник Немачке, а нарочито цара Виљема. 
Али, њен је утицај био несрећан не у спољној већ у уну— 
трашњој политици. Њу је опчинио и потчинио својој вољи 
лукави и неваљали сибирски сељак Распућин, а она је, са 
своје стране, имала утицаја на цара, и овај му је у последње 
време потпуно подлегао. Болесна идеја коју јој је улио 
Распућин била је чврсто уверење у богодану моћ цара Николе 
да сам лично неограничено влада. Са таквим уверењем, она 
је, кад је настала забуна изазвана тешким догађајима, укла- 
њала из околине цареве способне људе и патриоте, зато што 
нису хтели само да слушају, већ су цару, по савести, давали 
поштене и корисне савете. На дошаптавање Распућина, она 
је тражила, и цар је послушао, да распусти Думу, да би 
могао владати по „својој“ вољи; одузео је команду од великог 
кнеза Николе Николајевића и узео је у своје, много неспрем- 
није руке; отпустио је председника министарста В. Н. Коков- 
цова и министра спољних послова С. Д. Сазонова. А довео 
је Штирмера, Протопопова и друге, људе без патриотизма и 
без поштења, који су Русију бацили у срамоту и довели је 
до пропасти. 

Други пример, опет из великог рата, тиче се нас. Уочи 
рата, у тренутцима кад се ломило, цар се још колебао. 
Ретко се кад владалац нашао у тако трагичном положају у 
каквом је у то време био цар Никола. Слабе воље, поводљив, 
остављен самом себи, без одговорне владе, без правог парла- 
мента, без слободног јавног мишљења, који би му показали 
којим путем треба да пође — стављен је био пред дилему: 
или понижење и срамота, и напуштање вековне руске поли– 
тике, са свима тешким последицама ; или рат, страшан рат — 
коме се није могао предвидети исход — и револуција, коју 
је видео како тиња, и која ће, кад букне, претворити Русију 
у. пустош и као бујица и њега самог однети. 

Кад је приспео један од последњих телеграма Виљема П, 
цар Никола поколебао се и хтео је већ да задржи мобили– 
зацију војске. Али у том одсудном тренутку наишао је, на 
нашу срећу, С. Д. Сазонов и, тек на његово настојавање, 
цар је наредио да се мобилизација ипак изврши. Да је про 
пуштен само један дан, у тренутцима кад су се догађаји — 

један крупнији од другог — ређали муњевитом брзином, све 
би за нас било изгубљено. Ми бисмо били остављени себи 
самима према удруженим непријатељима који су тражили 
наше унишшење. Француска и Енглеска не би могле бити 
већи Словени од Русије. Француска је ушла у рат као савез- 
ница Русије, а Ерл Е. Греј је отворено био изјавио да би 
Енглеска остала равнодушна ако би се сукоб ограничио само 
на Србију и Аустро-Угарску. 

Такав режим у ком случајности одлучују у најкрупнијим 
питањима не може дати никаква јемства, ни Русији, ни нама. 
Ма колико да морамо бити захвални владаоцима и нашим 
пријатељима из прошлог режима који су, срећом, били много- 
"бројни, ми такав режим не можемо желети ни помагати. У 
политици, симпатије и антипатије морају бити искључене, јер 
оне ометају правилан суд, оно што је у политици, као иу 
свему, главно. Тако исто, само искрено и отворено истра- 
живање истине може бити од користи, и обзири који томе 
сметају морају пасти; истина је преча од тих обзира. 

У осталом, ми немамо потребе да се везујемо за личности 
и за један режим. Аустро-Угарска је, у својој политици према 
нама, морала тражити наслона на лични режим, јер, за своју 
непријатељску политику према нама, није могла тражити 
помоћи код народа против самог народа. Ничега сличног нема 
у нашем односу према Русији. Ми имамо симпатија баш код 
самог руског народа, и онда је природно да у њему и тражимо 
ослонца. Данас он, на жалост, као да не постоји; али кад 
Русија изиђе из ове тешке кризе и прилике се у њој среде, 
владе у Русији мораће се, у својој спољно! политици, руково- 
дити тежњама народа. Кад то буде, и он ће бити друкчији: 
искуство које он данас скупо и тешко стиче пробудиће га из 
успаваности, подићи ће његов ниво разумевања; она средина 
између цара и крајњих елемената које није било у очи рево- 
луције а без које нема политичког живота, формираће се; и 
народ ће бити спремнији да узме учешћа и у спољној поли- 
тици. Корист ће и за нас бити већа јер његове симпатије 
према нама постаће дубље и свесније, и онда ће и пријатељ- 
ство између Русије и нас бити положено на здравију и 

ЛАВОАЗЈЕ И РОБЕРТ МАЈЕР. 


Има научника чије се дело, и ако врло знатно, завршава 
са њиховим животом. Дело других научника пак наставља се 
и после њихове смрти, развија се и даље, доноси нове пло- 
дове, тако да величина тих умова расте и с оне стране 
гроба. 

У те ретке изабранике судбине спада Лавоазје. 

У следећим редовима видећемо како је из тековина 
„Лавоазјеа, који је основао модерну хемију и физиологију, 
поникло у духу другога великога човека једно велико откриће. 
Тај је човек Роберт Мајер, а откриће је начело неразорљи- 
вости или консервације енергије. 


| 


У другој половини осамнаестога века извршена је у 
хемијској науци револуција, која је отргла хемију из тмина 
у којима је дотле лутала и упутила је сунчаним путем којим 
од онда није престала напредовати дивовским корацима. 

Никада никоја наука није тако брзо напредовала. Пре 
стопедесет година састав воде и ваздуха беше непознат; 
држало се да постоје четири елемента : вода, ватра, земља и 
ваздух ; мислило се да се вода може претворити у земљу, ит. д. 
Данас је хемија једна од најбогатијих и најпотпунијих наука. 

За тај велики научни преврат везана су многа славна 
имена, јер ни у науци револуције нису дело једне особе 
Блак (В!аск), Шил (5сћееје), Кевендиш (Сауепаћ), Пристлеј 
(РпзНеу), главни су јунаци тога доба. Али назив научнога 
превратника припада у потпуноме смислу једино Лавоазјеу. 
Јер док су његови славни савременици градили нову зграду 
на староме темељу, Лавоазје је уништио и сам темељ, заменио 
га, новим на коме данас полива сјајна грађевина хемијске 
науке. 

Стари темељ беше тајанствени флогистон. Докле год се 
на њему градило, хемијска се наука није могла винути у 
висину. Стога сва велика открића тога доба остајаху непо- 
везана, наразумљива, неплодна, јер беху у оквиру теорије о 
флогистону. 

Ниједно од тих великих открића, ни откриће кисеоника, 
ни откриће састава ваздуха и воде не припада потпуно 

Лавоазјеу. У овоме случају као и у другим, који су готово 
правило у историји науке, идеје и открића сазревају у исто 
доба у више мозгова игром детерминизма, као што јабуке у 
једно доба године падају са дрвета. Није дакле разумно 
хтети их приписати једноме јединоме човеку ослањајући се 
на датуме кад су обелодањени, и мислити да је мања заслуга. 
онога који је неколико недеља или дана доцније дошао неза- 
висно од првога до истога закључка. 

Велико откриће пак, које нико није имао част делити 
са Лавоазјеом, јесте управо оно, које је изазвало речену 
хемијску револуцију. То је откриће улоге кисеоника у поја- 
вама сагоревања, то је смртни удар нанет теорији о флоги- 
стону. Не само да нико није поделио са Лавоазјеом ту славу, 
већ су његове идеје наишле на. једногласно опирање његових 
савременика. ; 

Флогисшон, шта је то било, те га се нису могли ослобо- 
дити ни они који су несвесно својим открићима радили на 
његовој пропасти 2 То је била „материја ватре“. Свако сагор- 
љиво тело сматрало се да је састављено из своје особене 
материје и флогистона. При сагоревању флогистон се осло– 
бођава у виду пламена и топлоте. Жарећи разне метале 
посматрало се да се претварају у друга тела називана 
њиховим кречом (наши оксиди). По теорији о флогистону, 
метали су грејањем губили свој флогистон, а оксиди су били 
метали ослобођени флогистона. Према томе, мислило се да 
су метали сложена тела а оксиди проста. Нашавши да ваздух. 
у коме неко тело сагорева постаје неспособним да одржава 
сагоревање и дисање животиња, то се објашњавало тиме 
што се велело, да се је ваздух заситио флогистоном, Т. ј. 
да се је флогистовао. Пристлеј, пронашавши кисеоник, сматра. 
га ваздухом ослобођеним флогистона, т. ј. дефлогистованим. 
ваздухом. А како објаснити да је ваздух потребан за саго- 
ревање 2 Зашто се сагорљиво тело не би могло ослободити 
свога флогистона и кад није у ваздухуг На то се одгова- 
рало да ее флогистон може ослободити само ако је ту неко 
друго тело, на име ваздух, с којим се може спојити. Нази– 
вало се подједнако флогистованим ваздухом и онај ваздух 
који је само изгубио свој кисеоник оксидишући какав метал 
и онај чији се кисеоник претворио сагоревањем каквог орган- 
ског тела у угљен-диоксид. 

Е Знамо данас у какву је велику заблуду била запала 
хемија теоријом о флогистону, чији је основалац био немачки. 
хемичар Штал (Згаћ), 1660 -1734). Док је она владала, хемија 
није могла поћи напред, јер су њоме нова открића погрешно 
тумачена и збрка постајаше све већом. 

Као што рекосмо, Лавоазјеова је неподељена слава, да је 
флогистону задао смртни удар. За дивљење је, како је Лаво- 
азје извршио тај научни преврат простим огледима и ведром 
логиком, који необично контрастују са мрачном и замршеном 
теоријом о флогистону. 

То је знаменито дело Лавоазје отпочео огледима који 
су изложени у једној белешци преданој Академији Наука у 
Паризу 1772 године. У њој Лавоазје саопштава да сумпор, 
далеко од тога да нешто губи сагоревањем, повећава своју 
тежину. Он такође показује. да се грејањем живиног оксида 
добива један гас који одржава дисање и сагоревањем и који 
представља онај део ваздуха који нестаје сагоревањем и диса- 
њем. Кад се то грејање пак врши у присуству угља, добива 
се гас што га је раније пронашао Блак и назвао „Нхед ан“, 
то јест наш угљен-диоксид, и Лавоазје закључује, да је тај гас 
састављен из угља и кисеоника. Сагоревање је дакле, по 
Лавоазјеу, спајање сагорљивога тела са кисеоником. Претва- 
рање оксида у метале састоји се у отпуштању кисеоника. 

Ма како да су били убедљиви докази које је Лавоазје 
давао у прилог својој теорији, ова није наишла одмах на 
пријем у његових савременика. Како се далеко ишло у томе 
да се његова открића ставе у оквир флогистона, нека нам 
послужи овај пример: један чувени хемичар онога доба при- 
писује флогистону негативну тежину, да би објаснио повећа- 
вање тежине метала жарењем: јер кад метал који жарењем 
испушта флогистон постаје тежи, значи да флогистон не само да 
није тежак, већ да његовим присуством тела постају лакша! 

Али ипак победа Лавоазјеових идеја дошла је брзо, за 
његова живота још, и при крају осамнаестога века и последњи 
противници положише оружје. 

Читајући данас Лавоазјеове радове, читалац је изненађен 
како се они разликују. својом · јасноћом од хемијских списа 
истога доба. Његови су огледи тако прости, његово је раз- 
лагање тако логично, да би се могло посумњати у величину 
његова дела, кад не бисмо знали да је оно било тако смело, 

да се оно толико косило са владајућим идејама, да га нико 
од његових савременика није смео признати без оклевања. 

Ево примера те поменуте јасности. Пре Лавоазјеа, хеми- 
чари су држали, да се вода може претворити у земљу. Они 
су своје мишљење оснивали на томе што дистилисана вода 
која дуго кључа у једноме стакленоме суду даје, кад се испари, 
један земљаст остатак. Док су други хемичари покушавали 
да реше тај проблем анализом те земље, Лавоазје пође 
краћим и поузданијим путем: измеривши празан суд преи 
после кувања воде у њему, Лавоазје нађе да је суд, пошто 
је вода у њему дуго кључала, постао лакши, и то управо 
онолико колико је тежак остатак што га вода даје кад се 
испари. Према томе, решење је загонетке просто: вода се не 
претвара у земљу већ делимице раствара стакло. 

Лавоазје има и ту велику заслугу да је знао издвојити 
у хемијским појавама оно што оне имају материалнога од 
топлотних појава. Он утврђује, да хемијске реакције не 
мењају тежину тела која се налазе у затвореноме суду и ако 
развијају топлоту која се губи ван суда. У хемијским реакци- 
јама, тела која узимају у њима учешћа не мењају своју 
тежину: „Ништа се ке ствара, ништа се не губи“. Обративши 
се и топлотним појавама хемијских реакција, Лавоазје оснива 
термо-хемију мерећи топлоту. коју развијају разне реакције. 


Лавоазје није само основао модерну хемију већ је он 
творац и савремене физиологије. 

Знало се и пре њега да, у затвореноме простору, ваздух, 
у коме се налази каква животиња, губи способност да одржава 
горење и дисање. То се тумачило тиме што се велило, да се 
ваздух у плућима флогистује. И на тај начин права улога 
дисања остајаше у тами. Најраспрострањеније је мишљење 
било да ваздух служи на хлађење крви при пролазу кроз 
плућа и да својим притиском приморава флогистон да остане | 
на површини сагорљивих тела ! 

Док је таква заблуда владала о природи појаве дисања, 
физиологија није могла напредовати као ни хемија у којој је 
владао флогистон. Јер док се није дознало за суштину дисања, 
није се знало за основу :а којој почива животни механизам, 
није се знало за извор на коме црпе живот енергију којом 
се изражава, нису се могле схватити улоге органских функ- 

ција. И у томе је предмету Лавоазје одједном створио светлост, 
као мађионичарским штапићем. Он право улази у срце питању 
и даје му решење које ништа није поколебало до данас. 
Читајући данас његове радове на дисању животиња, нема у 
њима готово ничега што треба изоставити а мало им се шта 
начелнога има додати. 

Лавоазје најпре течно утврђује које промене ваздух 
претрпљује дисањем животиња. Кисеоник се претвара у угљен- 
диоксид („астде стауеих аегтогте“) онако као што је био 
констатовао да се помоћу угљенова праха претвара у тај 
исти гас. „Дисање, вели Лавоазје, није друго до споро саго- 
ревање угљеника и водоника, у свему слично ономе што се 
збива у лампи или запаљеној свећи, и, у томе погледу, живо- 
тиње које дишу управо су сагорљива тела која горе ни 
троше се.“ 

Ш]то- се тиче места где се збива то сагоревање у орга- 
низму, Лавоазје није с тим питањем био начисто. Он вели, 
да је могућно да се оно врши у плућима, али је такође 
могућно да се оно врши у самој крви, те да се у плућима 
само врши размена кисеоника и угљен-диоксида. Знамо данас 
да је ово друго мишљење ближе истини, јер се прелазак 
кисеоника у угљен-диоксид, не врши у плућима, а додуше ни 
у самој крви, већ у самим ткивима. Тачно је пак да сеу 
плућима само врши размена тих гасова. 

Интересантна је чињеница коју Лавоазје наводи у прилог 

мишљењу да се сагоревање збива у крви. Кисеоник даје 
крви отворено црвену боју; разни метали, као што су жива, 
олово и гвожђе, дају са кисеоником једињења црвене боје. 
Не једини ли се кисеоник са крвљу као што се једини са 
металима, пига се Лавоазје2 Данас знамо да је то тачно, 
иако аналогија боје нема с тим никакве везе, алито показује 
како је Лавоазје био уверен да у животноме механизму влада 
_ иста хемија као и у неорганском свету. 
Лавоазје је дакле утврдио природу и важност дисања: 
дисање је споро сагоревање и ово је извор животињској 
топлоти. То је било нешто сасвим ново и сасвим различно 
од улога које су дотле приписиване дисању. 

Лавоазје је отишао још дубље у анализу те појаве про- 
нашавши да се сав кисеоник који је нестао у плућима не 
појављује у виду угљен-диоксида, он мисли да један део служи 

на сагоревање водоника и да се на тај начин гради вода у 
организму. И то је тачно, данас, после стопедесет година. _ 

Полазећи даље, Лавоазје поставља основу биоенергетици, 
т. |. грани физиологије која се бави изучавањем енергетског 
промета у живих бића, а која је данас више него икада на 
дневном реду. Са својим сарадником Сеген (Зегшп), Лавоазје 
мери на човеку гасовите размене дисања у разним физиоло- 
шким погодбама, при раду, при одмору, пре и после јела, и 
утврђује, да се потрошња кисеоника повећава мишићним 
радом. Лавоазјеова жена, која је била и његова сарадница, 
оставила нам је цртеже који приказују те историјске тре- 
нутке кад је модерна физиологија угледала света под сводо- 
вима скромне Лавоазјеове лабораторије. 

Оснивалац физиологије већ онда назире енергетску везу 
између разних појава којима је жив организам седиште. „Та 
врста опажања, вели он, води нас ка поређењу разних упо- 
треба снаге између којих изгледа да не постоји никакав 
однос. На пример, може се знати којој тежини у ливрама 
одговара рад једнога говорника или музичара који свира 
какав инструменат. Могло би се чак одредити чега механи- 
чкога има у раду филозофа који размишља, књижевника који 
пише, музичара који компонује. Та делања, која се сматрају 
чисто душевним, имају нечега физичкога и материалнога“. 

Пошто је утврдио физиолошку важност дисања, Лавоазје 
се одаје животињској калориметрији, т. ј. он мери помоћу 
својега калориметра (калориметар са ледом) топлоту коју 
производе животиње. Он то радиу сарадњи чувеног Лапласа 
(Карјасе) поглавито у циљу, да би проверио своју хипотезу, 
по којој је сагоревање угљеника и водоника главни извор живо- 
тињској топлоти. У томе послу, Лавоазје узима без дискусије, 
као нешто што се само по себи разуме, да једно тело саго- 
ревајући у организму производи исто толико топлоте као 
кад сагорева изван њега. То међутим није било очевидно у 
оно доба, то је тврђење било чак једна велика смелост у 
доба кад се живот сматрао механизмом који пркоси зако- 
нима физике и хемијс; према томе, то је било једно велико 
откриће. Као доказ томе што велимо довољно је напоменути, 
да читавих четрдесет година доцније, знаменити физиолог 
Деспре (Резрге!2), нашавши у својим огледима, да је коли- 
чина топлоте развијене у организму већа од оне која је изра- 

чуната из потрошенога кисеоника, (а данас знамо да та 
разлика почива: на једној грешци принципа самога рачуна), 
вели: „Не наилази се у овим огледима на ону једнакост и 
сталност као у огледима на неорганској материји. Овде је 
афинитет елемената, под утицајем животне моћи, коју године 
живота, температура, здравље, природа хране и разне друге 
околности могу мењати.“ 

____ Лавоазје није на то помишљао, да једно дано тело саго- 
ревши у организму до истог ступња као и ван њега може дати 
разне количине топлоте у та два случаја. И имао је право. 

У огледима са Лапласом, Лавоазје је најпре измерио 
колико једно морско свињче троши кисеоника и производи 
угљен-диоксида у одређеноме размаку времена. Затим је изра- 
чунао колико би топлоте развио тај нестали кисеоник да се 
ван организма сјединио са угљеником и водоником у оним 
размерама у којима се то збило у организму. Најзад је у 
своме калориметру измерио колико речена животиња стварно 
производи топлоте. Те две добивене вредности потпуно су се 
поклапале, одакле је Лавоазје извео закључак који и данас 
вреди, чак са мање ограђивања него што је Лавоазје учинио 
у следећим редовима: „Када прилике у којима се налази 
једна животиња не мењају знатно њену крв и сокове, тако 
да после више часова организам није претрпео никакву 
знатну промену, тада животињска топлота, својим највећим 
делом бар, припада оној топлоти коју производи једињење 
кисеоника, што га је животиња удисала са угљеоником.“ 

То начело, да једна хемијска реакција производи исту 
количину топлоте у организму и ван организма, било је доц- 
није, као што ћемо видети, полазна тачка Мајеровом открићу 
неразорљивости или консервације енергије. 

Интересантно је узгред забележити, да су у горњему 
огледу, Лавоазје и Лаплас, случајем само нашли оно подуда- 
рање вредности које се односе на нађену и на израчунату 
топлоту. јесте, њихова је претпоставка била тачна, али су 
је хтели проверити служећи се погрешним начелом, на име 
они су у својим рачунима узимали као да се кисеоник једини 
у организму са слободним угљеником и водоником; то је 
међутим погрешно, јер нису исте количине топлоте произ- 
ведене, кад угљеник и водоник сагоревају као слободни еле- 
менти или као састојци органских тела. 

Трачична смрт тога великога човека кога је револуцио- 
нарни вихор онога доба однео, грубо је прекинула његово дело. 
Лавоазје је под Лујем ХМ био Гегтлег пепбта!, т. |. он је 
припадао финансијскоме друштву коме држава уступаше уз 
напред одређену цену право наплате посредне порезе. Реше- 
њем Конвента, Лавоазје и осталих 27 Тегтлег5 оспегаих бише 
стављени у затвор а потом осуђени на смрт. „Истина је 
дакле, писаше Лавоазје из затвора једноме пријатељу, да ни 
грађанске врлине, ни знатне услуге учињене отаџбини, ни 
корисно употребљен живот на напредак индустрије и људ- 
кога знања, да све то није довољно да човека заштити од 
трагичног краја да не умре као кривац.“ 

Осмог маја 1794 године Лавоазје би погубљен. Био је 
рођен 26 августа 1743. Било му је дакле педесет година. 

Чувени математичар Лагранж (Гасгапсе) рекао је том 
приликом : „Један им је тренутак био довољан да одрубе 
главу, какву можда сто година неће дати“. 

(Крај у идућем броју) 
ИВАН ЂАЈА. 


КЊИЖЕВНИ ПРЕГЛЕД. 


СТРАНА КЊИЖЕВНОСТ. — МОРАЛНА КРИЗА У ФРАНЦУСКОЈ. 


За последњих десет година француски писци не престају 
писати о „моралној кризи своје земље.“ ! Интересантно је да 
се о тој моралној кризи није писало само пре рата, него се 
пише и сада, после рата. Пре рата главни знаци кризе видели 
су се у друштвеној несређености и пометњи иу политичким 
снађама. За време рата, као доказ моралне кризе, наводила 
се извесна неспособност за сложан и организован рад. Због 
те неспособности, говорило се, рат је и трајао тако дуго, и 
није 'окончан са свим онако као што се желело. После 
свршеног војног рата, Француска се нашла пред једним још 
тежим и опаснијим еконпомним ратом, и неки њени забринути 
синови питају се, да ли она може тај рат водити с успехом, 
ако се претходно не излечи свога болесног антисоциалног 
индивидуализма. Француској, веле они, треба један заједнички 
циљ и идеал, који ће све њене енергије повезати и упутити 
у истом правцу. 

Из велике књижевности о моралној кризи Француске, 
ми издвајамо, као дело вредно нарочите пажње, Испиш наше 
савести од Пола Готија. Ту се као главне махне и болести 
данашње Француске обележавају: претерани индивидуализам, 
говорљивост, ситничарство, немар, недисциплинованост, сарев- 
њивост, лакоумност, политичка циганија... Сваки је Француз 
нешт да се „извуче“ и из најтежег положаја: он је, од вре– 
мена на време, у стању учинити и какво велико дело, али, 
по правилу, он мало мисли на опште ствари, и види их само 
кроз своје личне интересе. Политика је сва прожета тим 
индивидуалистичким духом. Друштвена солидарност и опште 
добро само су празне речи: личне амбиције и интереси, уза- 
јамним паралисањем, кваре сваки заједнички посао. Саревњи- 
вост и завист царују у истом друштву, истој партији, истој 


! Ми наводимо само нека познатија дела: Раш Вигеаи, [а спве 
Че5з Тетрз поцуеаих; Раш Сашт ет, Мобге схатеп де сопзсјепсе; ГСу5:, 
Сотте Ропратеће Нпапстеге ; Гузг5, Ропг гепанте; Углог Вогег, ба Вагаше 
емопошдуџе де детат; Малог Сатбоп, Мофте аустг; Местог Сатбоп, Оп 
аПопз пошз> Едопџага Негтоћ Авзт; МеПерат, [2 Нуге де 1 Езрегапсе; 
Зесгећап, Та роршаћоп еј Јев тосиг5; /. Рауог, Те Ттауа тпиејестит ет Та 
уојопге; 7. Рауоћ, 17 Едисаноп Че ја Оетосгапе. 

котерији. Француз никако не увиђа да је свачији лични интерес 
тесно везан за интересе друштвене заједнице, и да се нешто 
мора жртвовати од личних интереса општем интересу. Због 
тога у државној управи влада неред и недисциплина, у поли- 
тичком животу честе промене и кризе. Сваки Француз узет 
за себе вреди много више него узет у друштву с другим 
Французима; појединац је јачи него народ. У политици, у 
уметности, у књижевности, у војсци, у индустрији, у државној 
служби, Французи само крхају врат један другоме. | 

Рат је. затекао Француску у нереду и неспремну. За 
време рата, није било слоге, организоване сарадње, коорди- 
нације између разних надлештава и комисија: то је падало 
тим више у очи што је француски дух јасан, логичан, мето- 
дичан. Француз има реда у животу и у идејама, ипак зато 
француско је друштво неорганизовано. Зашто 2 Зато што 
је Француз недисциплинован. Нико пе воли да слуша, па зато 
ни власт не сме да заповеда. Министри се боје штампе, 
бирача, јавнога мњења; изгубили су кураж управљања, попу- 
штају на сваком кораку; нема тога министра који би на 
улаз у своје министарство смео истаћи објаву: „Овде се не 
праве послови!“ У приватном животу, у породици, у школи, 
у радионици, види се то исто. Ни родитељ ни учитељ ни 
газда ни мајстор немају више ауторитета код својих млађих. 
У школи се дете научи свачему само не ономе шта је нај- 
важније, -– законима заједничког рада, друштвеној дисциплини 
и солидарности. | 

Француз је аљкав. Свакоје француско надлештво прљаво, 
прашљаво, испрскано мастилом, замагљено димом од дувана. 
Ипак зато, чиновници и служитељи проводе у тим одајама 
задовољно цео живот. Публика је иста таква; пљује где год 
стигне; квари јавне и државне ствари. По хотелима првог 
реда она се мора опомињати да пази на чистоћу. Иста нечи- 
стоћа у приватним кућама, и на селу п у вароши, — на 
човеку и око њега. Па ни тачност није француска врлина. 
Мало ко долази у уречено време на састанак; на писма се 
не одговара никако или доцкан. По јавним надлештвима, 
ствар која би се могла свршити зл десет минута, развлачи 
се десет месеца. За окореле бирократе француска су надле- 
штва прави рај; са најмање напора, увек по обрасцу онога 
што је рађено раније, ствари се отправљају просто меха- 
нички. Канцеларијска је рутина благодет га чиновника, али у 
исто време то је што спречава и упропашћује сваку иници- 
ативу и сваки полет у држави. И државне и приватне канце- 
ларије скалупиле су се у празне форме и застареле методе. 
Због те своје немарности, Французи нити умеју да запазе 
нити хоће да прихвате предузимљиве и напредне елементе. 
Они се поводе за људима од имена и гласа, чија је снага 

већ сва истрошена. Младима се не да напред; француска | 
„геронтократија“, влада стараца; мртви управљају живим;г. 

Леност је такође једна видна особина сувремене Фран- 
цуске. Леност је страх од напора и рада. Радник бежи ол 
умора; рентијер се једино бави сецкањем купона; чиновни“ 
ради само колико мора; министар колико да се одржи на 
власти; индустијалци и трговци колико да добро живе; роди- 
тељи и учитељи колико да деца не буду сасвим рђава. 
Свуда само трка за уживањем ! Дужност, рад, напор, — три- 
чарије! Уживање је све! 

Тврдичење и ситничарство осећа се свугде: на дому. 
у раду, у политици, у држави. У место великих ствари 
Француз воли ситне; штеди као Кир Јања, неће да има мног. 
деце, не мари за новачења.. Он зна све најбоље, виче на 
ауторитете и на државу, али опет зато улаже новац 

државне обвезнице. 

Француз је рођени критичар, критичар у рђавом смислу 
речи. Оговара пакосно, злобно, некад духовито, „у варни- 
цама,“ али понајчешће просто палаца. Охол, саревњив, славо- 
љубив, скептичан, Француз не пушта никога испред себе. 
свакога свлачи доле, никоме не признаје ништа. 

Највећи недостатак Француза то је саревњивост. једнака пл 
код сељака и код варошана, она је затровала све друштвене 
односе. Туђ комад земље, већа плата у другога, гризе Фран- 
цуза као рак. Индустријалац и трговац, пре ће се одрећи 
добре добити, но што ћејеподелити с другим. Грађански рат 
више занима људе него спољашњи, јер се у грађанском рату 
може учинити више пакости својим познаницима. Туђу заслугу, 
туђу вредност нико не подноси. Пастера су, у своје време. 
звали убицом. У политици саверњивост превазилази сваку 
меру. Министру нико не опрашта што је сео на министарск; 
столицу. Интерпелација за интерпелацијом, питање за питањех, 
-— због какве ситнице, рђаво калдрмисаног пута или поква- 
реног места, цела се влада узима, на одговор. Нико не 
верује у министрову добру вољу, нико му не признаје какв< 
било заслуге. јавно мњење исто је тако немилосрдно: 
последњи међу последњима мисли да има Зи раде право 
критике. Јавно мњење мрзи своје најбоље службенике, и у 
својој непрестаној зачкољичарској критици не штеди ни њихог 
приватни живот, Оно је готово да одмах прихвати највећу 
измишљотину и најгнуснију клевету: оно не тражи доказе, него 
тражи. само предмете за оговарање. Друкчије и не може 
бити, кад сваки гледа шта други раде, у место да гледа себе 
и свој посао. 

Ко мисли да Француз воли да учи, да чита, да зна, 
вара се. На прсте се могу избројати они који имају код куће 
књижницу. За просечног Француза читање је кулук и губитак 
времена. Француске књиге чита једна иста публика од сто 

хиљада лица, уз коју треба још додати странце. У Енглеској, 
књижевни листови и часописи броје читаоце на неколико сто- 
тина хиљада; у Француској једва на неколико хиљада. Али 
зато цео свет јури у позоришта, а још вишеу биоскопе. 
У новинама се више говори о глумцима и њиховим крава- 
тама него о друштвеном питању, економној експансивности, 
уређењу војске и спољашњој политици. 

Французи су невероватно површни. Разговори у високом 
друштву очајно су празни; у буржоазији и радништву налази 
се са мање отмености иста празноћа; жене, кад не оговавају, 
говоре о ситницама; учени људи, када су заједно, говоре о 
свему, али ни о чему не долазе до закључка. У министарским 
седницама није ништа озбиљније; зар пре рата један мини- 
стар војни није јавно говорио, да више никада неће бити рата 2 

Француз воли да ужива. Кавака, позориште, излети, мода, 
жене, авантуре, то је његов главни интерес. Завирите у 
локале за забављање: маса света! Завирите у скупштину, 
када се претреса какво озбиљно питање: свега дваестак 
посланика (напротив, када је на дневном реду какав скандал 
или када треба оборити владу, све је дупком пуно). Погле- 
дајте о чему пишу новине: фељтони, дневне вести, извештаји 
из суда, полиције и позоришта. У енглеским и немачким 
листовима, напротив, налазе се многобројни чланци, озбиљно 
и сручно написани, о разним политичким и друштвеним пита- 
њима. Али Французу су озбиљне ствари досадне; он за њих 
нема никада времена. Зар да лупа главу о каналима, желез- 
ницама, путевима, пристаништима, болницама, школама... 
Француз напушта сваки посао за који се тражи већи напор. 
Француз је почео Панамски канал, али су га довршили други. 
Иста неиздржљивост и несталност огледа сеи у француској 
спољашњој политици: за час -се напуштају пријатељи и савез- 
ници, и од њих праве непријатељи, чије ће се пријатељство 
после неког времена опет тражити. 

Французи су парламентаран народ у томе смислу што 
воле да држе и да слушају говоре. Од политичара се не 
тражи ни знање ни карактер ни енергија; довољно је да 
уме говорити. Добар говорник се одмах проглашава за великог 
човека, и данашња је република режим говорника и адвоката. 
Колбер, који је муцао, не би данас могао бити министар. 
Французи су толико навикли на фразе, да не цене људе по 
њиховим делима него по њиховим беседама; зато у њиховом 
јавном животу много се говори, а мало ради. 

С овим моралним особинама какве се виде код дана- 
шњих Француза не може се отићи далеко, — али како да се 
изврши морални препорођај француског друштва 2 _ 

Писци који су се бавили тим питањем не слажу се међу 
собом. Сви увиђају да се мора наћи један заједнички циљ 
који ће надахнути н одушевити све Французе у њиховом раду. 

Али, докле једни траже тај циљ у вери, други (међу ове 
с ада и Готије) траже га у пробуђеној и ојачаној дру— 
штвеној свести, која има свога основа у позитивним наукама. 
Католици су ти који траже спаса у вери; соњиалисти ти 
која га траже у друштвеној. свести. Али и једни и други 
слажу се у томе, да јединка сама за себе, — као земља у 
васељени, тако и она на земљи, - не значи ништа. За католике 
човек је сићушни делић нечега непојмљивога и недостижнога, 
нечега над нама; за социалисте човек је део велике дру- 
штвене целине која се да научно проучавати и сазнати. У 
свакоме случају, и за католике и за социалисте, човек има 
свој циљ ван себе самога; отуда за њега дужност да се 
жртвује. Без пробуђенога духа пожртвовања ни католици 
ни социалисти не очекују повратак моралнога здравља у 
Француској. 

Ми свраћамо пажњу на ову француску кризу зато што 
је она у многоме и наша. Ми имамо, ако не све француске 
махне, а оно доста од њих. Сваки народ, чак и један тако 
велики и даровит народ као што је француски, има скло- 
ности ка назадовању. Он се од те склоности може отети 
само понављаним напорима. Зато је потребно чинити од 
времена на време овакав „испит савести“, какав је за Фран- 
цузе учинио Пол Готије са толико немилосрдне увиђавности. 
Само такав испит савести може нам показати, шта се у 
нашем народном карактеру почело да квари, и шта треба 
поправљати. За сваку је похвалу, да се Французи нису дали 
опити својим великим ратним 'успесима, — и да код њих 
има куражних и увиђавних људи који, сутра дан после једног 
победничког рата, устају да говоре о моралној кризи. То 
треба да буде за поуку и нама. Ми се не смемо успавати 
великим успесима нашег народног уједињења, и почети уобра- 
жавати да смо један народ без махна, који нема потребе да 
се усавршава, и који постоји ту само тога ради да му се 
други свет диви. То уображење било је фатално за друге 
народе, па би могло бити фатално и за наш. 


ЈОВАН М. ЈОВАНОВИЋ. 

ПОЗОРИШНИ ПРЕГЛЕД. 


ПРЕД НОВОМ ПОЗОРИШНОМ ГОДИНОМ. 


Ево је трећа сезона Народног Позоришта, у којој позо- 
ришна управа није у стању објавити свој стварни програм. 
Место утврђеног репертоара она може изложити само план 
својих напора и својих жеља. 

: Две позоришне године у Мањежу послужиле су.да се 


драма — иза дугог прекида — обнови и поново подигне до 
онолико стила колико се успело израдити у очи рата, и, да 
се опери — једва основаној — даду озбиљније размере. 


Кад се имају на уму очајни покушаји с драмом без 
позорнице, без глумаца и без дела у биоскопској сали 
Касине, допуштено је бити задовољан с оним што се 
постигло. до данас. Последње премиере у сезони 1920/21 

- Тартиф, Отело, Занат Госпође Уорн, Скапенове подвале, 
Тентажилова, смрт, Егмонт, Ревизор — посведочиле су не 
само успехе редитеља Исајловића и Ракитина, но и несумњив 
напредак драмске трупе и у изради целина и у развоју 
неколиких млађих глумаца. Чак у техничком и декора- 
тивном смислу, Мањеж је дао неколико подвига изнад 
своје улоге. [ 

С мање оптимизма мора се ценити пренагли напредак 
опере, чија се кариера још не може сматрати као нормална. 
Захваљујући великом броју добрих руских уметника, она је — 
за сад — прескочила једпу подужу почетну етапу. Задовољни 
овим орзим успехом, њени организатори не смеју ни у једном 
тренутку заборављати на у толико тежи проблем — да се 
једног дана тим истим темпом настави својим властитим сна- 
гама. Као трајнија тековина на тој страни за сад се може 
забележити добар оркестар, пун хор и брижљива инсценација 
дела. Добри преводи либрета, чистота изговора и нагласка 
код домаћих певача, израђена игра, рељефни оквир режије и 
уопште савремено схватање музике на позорници, воде 
извесном стилу и отмсности који и скромнијем музичком 
позоришту дају достојан ранг. Представе као што су, на пример, 
Росинијев Севиљски берберин или Вердијева Травиата пока- 
зале су у том правцу тежње и напоре који нису баш без 
резултата. 

Све те високе амбиције — и у драмии у опери — 
ободраване су биле надама на скори прелазак на велику 
позорницу. И кад данас публика с љутњом и чуђењем про- 
лази поред новога „Скадра на Бојани“, како је названо, 
бескрајно одуговлачење са новом зградом, — треба да је 
свесна очајања позоришне трупе и управе, којима сваки дан 
закашњења загорчава данашњи незахвални труд и брише 
"тачку по тачку програма. 

По том програму на хартији, за који се све до јуна ове 
године веровало да ће се почети остваривати у потпуности 
од 1 новембра, и у драми и у опери предвиђен је био рад 
великих размера: и репертоаром дела и бројем представа 
(у две зграде) и амбицијама режијским. | 

У драми, велико место дато је делима класичним, исто- 
ријским и националним, који су иза лепе обнове пре рата 
(Магбет, Сирано од Бержерака, Смрт Ивана Грозног, Кориолан, 
Краљева Јесен) потпуно изостала у репертоару последње две 
године. Највише што се дало у тој врсти, биле су две три 
сценске стилизације (Сан летње ноћи, Отело, Егмонт), у којима 
ту брижљива израда текста, ефекти боја и (на жалост, врло 
седовољне!) светлости имали да накнаде недостатак перспек- 
сиве, линија и покрета. Али тај незахвални компромис, разуме 
не, није могао охрабрити редитеља да у позорницу Мањежа 
утисне форум Шекспировог Јулија Цезара, ни управу позо- 
ришну да за те дименсије потроши стотину хиљада на нову 
опрему националне историјске драме. Али, исто тако, сва 
та ограничења не могу бити ни разлог да се заборави 
велика улога. коју је имао мали Мањеж у обнови нашег позо- 
ришног живота. У извођењу једноставнијих дела Мањеж 
је показао преимућства интимности и топлине, које ће му и 
у новој ситуацији са две зграде резервисати знатан део доброг 


репертоара. За савремену интимну драму он је — с малим 
побољшањем технике и светлости — управо позорница која 
треба. 


У списку новина и реприза у новој обради су из стране 
књижевности: Софоклова Антигона, Шекспиров Јулије Џезар, 
Богојављенска ноћ, Млетачки трговац, Ричард Ш; Расинова 
Аталија, с музиком Менделсоновом, Молиеров Жорж Данден, 
Ростанове Романтичне душе, Кирелов Нови идол, Бријеова 
Симона, Батајева Нага жена, Ибзенов Народни непријатељ 
и Росмерсхолм; Вајлдова Салома; Шо-ов Пигмалион, Мор- 
селиев Глауко, Ш]енхерова Жена враг, Хауптманова Елга. 
Из словенске књижевности: Шума и Пламено срце од Остров- 
ског, Плодови просвете од Толстоја, Пана Малишевска од 
Запољске, Војнарка од јЈирасека. Из српско-хрватске: Војно- 
вићева Дубровачка трилогија и Смрт мајке Југовића; Нушићев 
Наход Момир (први пут) и Кнегиња од Тривала (први пут); 
Бојићева Урошева женидба (први пут), Јакшићева Јелисавета, 
Костићев Максим Црнојевић, Королијино Зидање Скадра, 
Косоров Пожар страсти, Петровићева Рушка. Из словеначке : 
Краљ на Бетајнови. | 

„Од реприза у потпуно новој инсценацији и опреми, 
треба истаћи нарочито једну серију тако званих народних 
комада (Веселиновићев Ђидо, Сремчева Ивкова Слава) у 
којима је до данас традиција неколико добрих глумаца заме- 
њивала озбиљну уметничку обраду. Они имају први пут да 

добију брижљиву израду текста, покрета, и све ефекте боја 
и светлости у декору и костиму. У оживљавању старих дела 
пројектовани су смелг покушаји чак и са наивнијим локалним 
комедијама, кад оне садрже живописне појединости и типове 
једног краја и времена, као што су на пример, они у Окру- 
гићевој Саћурици и шубари. Углед на сјајну инсценацију 
Островског (не заброављајући, разуме се, књижевна одстојања 
између два писца) мора нас храбрити да из тог извора 
исцрпемо највише и најлепше што се може. Ако је сликање 
средине у тој сгарој лакрдији површно, избор мотива огра- 
ничен, конвенционалан и не с много укуса, ипак у свему 
томе има пуно типова и ситуација за глумца, боја за сли- 
кара, и у најмању руку један занимљив уметнички филм за 
публику. Покушаји о другим кљњижевнијим делима даће сва- 
како више од овога. За то нам јемчи данашњи успех толиких 
старих драма и комедија које се данас одржавају на репер- 
тоару голом снагом текста и глуме, без оних мађијских 
ефеката инсценације, костима, декора и светлости, које данас 
удвајају вредност дела на позорници. , 

Што се тиче наше историјске драме, она има да добије 
све ново, до самог типа костима. Већ у очи рата чиниле су 
се студије и припреме за обнављање наше ношње Нема- 
њићског времена, у стилу историјски вернијем и сценично 
живописнијем од досадањих немогућих и фантастичних „ду- 
шанки“. Нушићев Наход Момир и Бојићева Урошева женидба 
биће прве српске историјске драме у костиму свога времена. 

Та техничка и декоративна однова омогући ћен репризу 
многих дела која су до данас била запостављена, и повра- 
тити у опште извесну равнотежу у репертоару, у коме је 
до данас избор био врло скучен и условљен околностима 
које често немају много везе с уметношћу. “ 

Та обнова националног репертоара срећно пада у време 
стварања Глумачке Школе. Њени кандидати треба од првих 
својих корака у националну драму да уђу с извесним респе- 
ктом, с пуним осећањем њеног смисла, стила и традиције. 
Дилетатнизам – безбројних импровизованих Хајдук Вељка, 
Максим Црнојевића, Ђида и Калчи унео је толико лажног 
патоса, рђаве декламације и вулгарности у представљање 
домаћих дела, да ће требати много рада да се национални. 
репертоар комад по комад — обнови и уздигне. 


Закашњење нове зграде пореметиће нарочито програм 
опере. Већи и главни део пројектованог репертоара (Про- 
дана невеста, Кармен, Фауст, Пикова дама, Царска Невеста, 
Аида, Блудећи Холанђанин, Фигарова свадба, Весело жене 
Виндзорске, Коњевићев Вилин вео, Христићев Сутон) мора 
«сачекати велику позорницу. У Мањежу, са великим техничким 

напорима, извешће се само Хофманове приче, Манон, Мајска 
ноћ (Римски Корсаков) и комична опера Виларови драгони. 

У овом огранченом“ броју нових дела и у репризама, 
публика ће ове јесени у Мањежу чути велики број добрих 
певача, којима је и до данас већ добра трупа појачана. На 
њима је, на снажном хору, добром оркестру, вештини 
диригента, сликара и редитеља, да на малој позорници 
Мањежа даду илузију великог филма пејсажа, архитектуре, 
покрета гомиле, сав пустоловни роман Манон Леско, фанта- 
стичне доживљаје Хофманове и вилинско царство Мајске ноћи. 

МИЛАН ГРОЛ. 


ПОЛИТИЧКИ ПРЕГЛЕД. 


СПОЉНА ПОЛИТИКА. — ИСТИНА О БАРАЊИ — ЈЕДНА 
ПОЛИТИЧКА ОСВЕТА. 


Барања је онај троугао део земље између Драве, Блат- 
Ј | : 
нога Језера и Дунава са главним средишним местом Печујом' 


У целој Барањи има око 183.907 становника, од којих су 


15.419 Срби и Хрвати, остало су Маџари и Немци. У Печују 
нема нашега живља, у Мохачу га има врло много и врло 
доброга, и национално очуванога. По Уговору Тријанонскоме 
само је један део Барање припао нама. У томе делу су сви 
православни Срби око 13.000, остало ' Буњевци и Шокци. 
Остало је још много'око Мохача и у њему, где су се добро 
очували. У Барањи живи Србин првога реда; по казивању 
једнога нашега темељнога нлучника. Срби Барањци су бољи 
него сви други Срби, који су живели пој Круном Св. Сте- 
вана. Живот је још патриархалан, а васпитање народно у 
томе духу. Народна песма, традиције гусалл. још су увек, 
као у Лики, као у Херцеговини, у Босни, у Црној Гори, у 
Далмацији, у великој части. По природноме богаству Барања 
је била најплоднији део старе Угарске краљевине; по бога- 
ству угљених рудника у басену Печујскоме, може се равнати 
са Горњом Шлезијом. У Барањи је сва земља у рукама 
туђим (надвојводе Фридриха, кнеза Шаумбург Липе, Естер- 
хазија, католичкога бискупа). Барања чини економски саставни 
део наше државе, саобраћај и трговина Дравом у многоме 
зависе од те области, као и екочомско раззијање целога 
тога краја. 

још у 1914 години, када се утврђивала граница наше 
будуће државе, онда кад се повео рат за ослобођење и ује- 
дињење, граница у Барањи је имала да буде Мечка планина. 
"То је један доста висок планински ланац на северу од града 

Печуја (Мечек) врло згодан као граница. Иста ова граница 
је дата нашој делегацији, кад је из Београда полазила на 
Конференцију мира, као основа за преговоре и захтеве за 
границу на северу у троуглу између Драве и Дунава. Наша 
делегација је приликом првих разговора на Конференцији 
мира безуспешно бранила ову граничну линију. На првим 
седницама паша је делегација била обавештена да ни Преко- 
мурје ни Барања неће моћи ући у састав наше будуће државе. 
Почетком маја 1919 наша делегација је поднела један акт. 
Конференцији тражећи да се накнадно прегледају све гра- 
нице, па дакле и граница у Барањи. И тако су наша четири 
делегата поднела један нов предлог за све границе па и према 
Маџарској. По томе предлогу, који је Делегација израдила 
сама, граница коју је она тражила требала је да буде река 
Карашица јужно од Печуја, једна доста слаба, и ако донекле 
природна граница. Наша териториална комисија била је про- 
тивна оваквоме предлогу наше Делегације, зато што није 
одговарала правом стању ствари и зато што је то радила из 
страха да се не изгуби све. Ову границу је радио Ј. Смод- 
лака по маџарским статистикама, којима је много веровао; 
и при дискусијама је заступао једно иначе правилно мишљење, 
да наша будућа граница треба да буде приближно права 
етнографска граница. Мишљење је ово преобладало у Деле-. 
гацији, те га је као таково предао Председник Конференцији 
Мира, која је упутила предлог великој териториалној коми- 
сији на расматрање и поновно прегледање свих наших граница. 
Ова териториална комисија прими молбу наше делегације и 
позове је да изнесе своје разлоге и одбрану те границе. Тек 
на ту седницу експерата француских, енглеских, италијанских 
и америчких, наши делегати Веснић, Трумбић, Жолгер, Џешић, 
позову и проф. Цвијића да као експерт наш брани Барању. 
Французи, који су раније стали на страну нашу после једнога 
разговора са Ј. Цвијићем, узму бранити Барању и Преко- 
мурје, али „како се они нису могли борити за оно што 
Срби нису тражили“, и „да не иде да граница буде 'Мечек 
планина“, натуре осталима данашњу граничну линију. Ова 
гранична линија иде северпо од Карашице неким. брежуљцима 
пи боља је од Карашице као граница. Та линија гранична није“ 
била довољно проучена, подаци које су дали Барањци били 
су недовољни и непоуздани. Др. јован Цвијић је узео, после 
овога, одмах путовати на своју руку по'Барањи, и утврдио 
је да ствар у Барањи много боље стоји него што је казивала 
маџарска статистика, која је служила нашој Делегацији као“ 
главни материјал. Професор Цвијић поднесе један реферат у 
коме образложи са новим аутентичним подацима и бројевима 
нашој делегацији да треба Барањску границу исправљати у 
корист Срба, Буњеваца и Шокаца, — Тај његов реферат је 
остављен у архиву; он није никад дошао пред Конференцију“ 

Мира. И тако је у Тријанонски уговор ушла гранична линија 
у Барањи и Прекомурју која је горе поменута. 

У току прошле године радила је једна мешовита међу- 
народна комисија, у којој је председник био енглески пред- 
ставник Форстер, а са наше стране два официра, који су чинили 
све да спасу Барању, или бар оно што се од ње могло спасти. 
Та комисија у фебруару месецу о. г. спремила је један спо- 
разум; по томе споразуму наше власти имале су да испразне 
Барању месец дана после коначнога признања Тријанонскога 
уговора. Испражњавање Барање, према томе, ние морало 
бити на брзу руку, већ је могло бити на миру и без велике 
журбе. Оно се међутим извршило и брзо и очигледно на штету 
нашу. Штета је велика; штета је материална и морална. 
Материална штета састоји сеу томе што је у Барањи остала 
велика количина хране купљене за војску, велики број крупне 
и ситне стоке за исхрану војске наше. У Печују је остало 
много машинских инсталација, кожарскога материјала, вагона 
и локомотива, што је било све спремљено за наше државне 
потребе и купљено и капарисано од стране државе нежиго- 
саним крунама, којих је толико много било у земљи. Поред 
овога није регулисано питање о угљену, који нам Маџарска по 
уговору има давати из Печујских рудника за пет година 
за железнице и бродове. Изгледа да је и штета нанесена при- 
ватним лицима прилично велика, због ове изненадне евакуа- 
ције. Морална штета је много већа; тешко је рећи да ли је 
већа у иностранству, или је већа код нашега народа у земљи 
и у самој Барањи. 

Поводом овога питања у јавности се нашој претресало, 
ко је прави кривац за овај неозоиљан начин рада. Мини- 
старство иностраних дела тужило се на Министарство уну- 
трашњих дела, и обрнуто. Министарство унутрашњих дела 
дало је и једно полузванично саопштење, и отворено за барањску 
евакуацију оптужило министра иностраних дела. Та ствар је 
остала неразјашњена до данас; а какви су данас наши пар- 
ламентарни обичаји и наша равнодушност за вођење државних 
послова, остаће и даље само на оптужбама, баш ако би се ствар 
у Народној Скупштини и претресала. Кад ствари бивају повољно 
решене, онда се о томе увек много пише и лепо говори. Кад 
се ствари неповољно сврше, и кад је очевидно да су рђаво 
вођене, онда има два метода. Један је да се ствари заташкају; 
други је да се за неповољно решење окриви други. Овом 
приликом употребљен је други метод; бачена је кривица на 
Енглезе. Необавештени су примили као истину да су Енглези 
доиста криви што су наше власти испразниле на овај начин 
окупирани део Барање. Обавештени знају да није тако. 
Енглези су се држали само уговора и споразума. Они могу 
имати симпатије за Маџаре, али Енглези неће прекршити 
уговор. х 

У Немачкој се десило једно политичко убиство. Матија 
Ерцбергер, бивши министар финансија у кабинету Милеровом 
и народни посланик у Рајхстагу, докле се бавио на летњем 
одмору са својом породицом у малом месту Грисбаху, убијен 
је из револвера. Узрок је убиства политички. Ерцбергер је 
био најутицајнији члан центрума у Рајхстагу, и човек против 
кога је вођена најбешња борба у штампи, а нарочито од 
стране Хелфериха и деснице. Ерцбергер је био човек који 
је опет био најљући опозиционар у Рајхстагу, кога, свако- 
јако, јавно мњење није много волело. Убиство је једна поли- 
тичка освета, и ако још недовољно расветљена, и за поли- 
тичке нарави Немачке пеобичан догађај. 

Ерцбергер, овај релативни млад Виртенбержанин, био је 
један обичан учитељ, па затим мисионар, трговачки агент за 
продају шиваћих машина, после делегат раднички за међу- 
народни раднички конгрес у Цириху (1897), новинар, и најзад 
народни посланик из центрума. У Рајхстагу је био најак- 
тивнији народни посланик, и задавао је велике муке влади. 
Он је био нека врста Клемансоа немачкога. Он је био чувен 
у Немачкој иу Европи што је откривао зло рађење немачких 
колонијалних власти 1906; он је преко католичких новина 
ударао на Поморску лигу, која је спремала рат; он се занимао 
питањем наоружања Немачке пред рат. Кад је објављен рат, 
он је упутио кајзеру и свима другим један мемоар, тражећи 
казнену експедицију и анексију како Белгије тако и дела 
Русије. У 1915 постао је глава познате Тисенове индустријске 
групе у Немачкој, а после његове познате бесне и нескру- 
пулозне немачке пропаганде у Швајцарској, Шведској и Аме- 
рици. Године 1916 Ерцбергер је у Цариграду, у преговорима 
са Талат-пашом и Енвер-пашом, тобоже због Јермена като- 
личке вере, а у ствари због жеље да се њему повери вођење 
немачке спољне политике. Као убеђени присталица Кеарроик, 
Ерцбергер почетком 1917, под утиском мемоара, који је граф 
Чернин поднео немачкој Врховној команди о злу стању 
Аустоугарској, успео је да Рајхстаг донесе познату резолу- 
цију за мир. Кад га је немачка Врховна команда због тога 
најурила из Тисеновога удружења немачких фабриканата, 
он се био тренутно повукао. И, кад је граф Хертлинг добио 
власт немачкога канцелара, Ерцбергер узима удела у раду 
на миру у Брест-Литовску, неко кратко време верује у 
победу Немачке, па се онда враћа опет стварној политици: 
Немачкој треба мир. Он је, у познатоме памфлету о Лиги 
Народа, предлагао „демократски“ мир, и дочекао да буде у 
немачкој делегацији за примирје. И, пошто се свађао при- 
ликом преговора са маршалом Фошом, са члановима деле- 
гације за мир, он је, најзад, склонио немачку скупштину у 
Вајмару да прими савезничке услове за мир. — У влади Миле- 
ровој није могао постати министар иностраних дела већ 

министар финансија, када се ухватио у коштац са бившим 
немачким министром финансија Хелферихом. Ова свађа. завр- 
шила се пред судом, и имала за дејство први покушај убиства 
над њим, који није успео. После овога овај немирни и на зло 
брзи политичар радио је да се сви рудници у Немачкој соци- 
ализирају, и да се заведе штедња, која је под владом Ферен- 
баха била непозната. У тој борби је истрајао, пишући чланке 
и брошуре, нарочито о ратној оштети. Он је имао великога 
утицаја на данашњу владу д-ра Вирта до дана када га је један 
младић убио. 

Председник немачкога Рајстага окарактерисао је ову 
политичку освету као пслитички злочин. који је ожалостио 
све Немце. Сад се озбиљно може страховати за мир и 
сигурност немачкога народа, јер понављање оваквих радњи 
могу имати недогледних последица за Немачку. Ова оцена 
изгледа да одговара правоме расположењу и стању ствари у 
Немачкој. 


ИНОСТРАНИ. 
ПОДСЕТНИК. 

Август 27, 1921 — Ерцбергер, бивши немачки министар финансија“ 
убијен мучки; Ерцбергер је потписао Версаљски угокор о миру. 

Авгусш 28 — Између Немаца и Француза постигнут споразум за рекон- 
струкцију Француске. 

Авгусш 30. — Састала се конференција за међународно право у Хагу и 
Санет Лиге Народа у Женеви. 

Сепшембар 5. — Друга годишња скупштина Лиге Народа. 


УНУТРАШЊА ПОЛИТИКА. — ЗАШТИТА ДРЖАВЕ. 


Такозвана мршва сезола и сувишг је бала испуњена 
догађајима, да би овога лета могла заслужити то име. Кому- 
нистичка терористичка акција, закон о заштити државе као 
реакција на њу, стварање хрватског блока, смрт Краља Петра, 
начинили су ову мршву сезону живљом ма од које друге у 
овој години. За време њено двапут је парламенлт морао бити 
сазван, и тешке су одлуке пале. Први пут је парламенат 
изванредно морао бити сазван да брани државу од комуни- 
стичког терора, други. пут да узме на знање ступање на 
престо новог краља и прими његову заклетву на устав 
земаљски. 

И први и други пут парламенат није могао заседавати 
и решавати у потпуном душевном миру, уравнотежена и духа 
и разума. Убиство министра Дрлшковића, у малом размаку 
после покушаја убиства Регента Александра. оправдано или 
неоправдано очекивање нових покушаја, и отуда осећај личне 
и државне несигурности и сувише су силно ударили на живце, 
да би. се могао одржати потпуни душевни мир, потпуна 

равногежа и духа и разума. Тај мир и та равнотежа нај- 
потребнији су онда кад их је најтеже сачувати: у тренутцима 
велике опасности. Нашу је државу у тренутку комунистичке 
опасности водио или лакомислени осећај сигурности или избе- 
зумљени осећај страха: средине није било. Велики осећај сигур- 
ности и велики осећај страха не предвиђају : ни један ни други 
нису особине правих државника. Тако се десило да се при 
изградњи устава није довољно мислило на комунистичку опа- 
сност, а при изградњи закона о заштити државе није довољно 
мислило на устав. При изградњи устава није се мислило на то да 
су извесни политички принципи на којима почива демократска 
држава, били доведени у питање, као што је принцип слободе, 
и с њим у вези принцип мирног развијања, еволуције; да их 
зато треба изрично унеги у устав, и на тај начин учинити 
изрично неуставном сваку политичку борбу противу њих, 
борбу за диктатуру и револуцију. При изградњи закона о 
заштити државе није се мислило на то да има извесних прин- 
ципа који се некажњено не вређају, и да су ти принципи за 
законодавца и владу у првом реду уставни принципи. Ни у 
првом ни у другом случају на последице се није мислило, на 
рђаве последице, а оне су дошле и долазе. Влада је, оправ- 
дано, хтела да одговори општем осећају народа који се, 
после убиства Драшковићева нарочито, окренуо противу кому- 
ниста терориста, и донела је закон о заштити државе, што 
је било потребно, али је извесним његовим члановима повре- 
дила устав, што је било излишно. И тако су и Влада и њена 
скупштинска већина присвојиле себи право које су порекле 
другима, и које у једној уставној држави нико нема: право 
на повреду устава. Случај је овај необично тежак, нај- 
тежи у својој врсти, једини, кад: може бити речи о апсо- 
лутистичкој владавини скупштинске већине: једна скупштинска 
већина не сматра се везана правним прописима које је она 
сама донела. Несумњиво је да Влада и скупштинска већина 
црпе ово своје право из државног интереса, или боље, из 
свога права да овако или онако схвате државни интерес. 
То је политика државног разлога, којој је, по њеним носио- 
цима, све допуштено. Али та политика значи пуну правну 
неизвесност, и води неминов:о искључењу сваког противног 
мишљења, пуној политичкој нетрпељивости. 

Она фатално води мешању странке са државом, мешању 
борбе противу странке са борбом противу државе. То је 
политика када је само једно схватање о државном интересу 
потпуно допуштено, и то оно званично. То је политичка дегра- 
дација парламента, у колико се оно што под њоме остаје 
може назвати парламентом. То је политика. непотпуне или 
никакве, у сваком случају неефикасне контроле над радом 
Владе и њене већине, јер се врши само у мери у којој то 
допушта сама Влада и њена већина. И тако бранећи државни 

интерес, она га у ствари руши, и рушећи га она окреће про- 
тиву себе државни разлог на који се позива. 

Политику државног разлога водило је у старој Србији 
неколико државника. Сви су они пали. Борба противу њих 
била је и дуга и мучна, јер је био у питању ауторитет Круне, 
који је био велики. Борба противу данашњих представника 
политике државног разлога неће бити ни дуга ни мучна, јер 
је у питању ауторитет Владе, који никада није велики. Борба 
противу оних значила је борбу противу Краља, која увек 
може бити само нелегална, па зато и тежа. Борба противу 
ових значи борбу противу Владе, која може бити и легална, 
па зато и лакша. 

Стара борба чинила је понос радикалне странке... 
Чудном иронијом судбине та се странка данас нашла на оној 
истој страни барикаде на којој је некад стајао само Краљ, 
а на тој страни дефинитивне победе никад није било, али је 


било дефинитивног пораза. 
ђ > ПРИВРЕМЕНИ. 


ПИСМО ИЗ ХРВАТСКЕ. 


Вера у закон, власт и поштену државну политику уздр- 
мана је у Хрватској понајвише тиме, што се свуда опажа, 
да се у пракси не поступа онако како се званично обећава : 
да ће се у нашој држави мерити једнаком мером сваком делу 
народа и сваком крају. Зато су криве поједине котерије које 
раде на рачун целине. 

Истичем нарочито, да свака странка каже да заступа и 
и увек наглашава једнакост и правду, како ју сваки закон 
тражи, али ипак нема ниједне странке данас у нашој држави, 
која би довољно пазила, кад је на власти, да њезини људи 
раде тако, и да се државни послови проводе тако. Странке 
се групишу по великим начелима, али ни многи истакнути 
људи нису дошле у те странке по осећају ових начела. У 
свакој од тих странака имаде много људи недозрелих, па и 

противних тим начелима, а сем тога поједине струје у стран- 

_ кама данас брзо еволуционишу у правцу општег развитка 
прилика, које су пошле путем борбеног племенског става. 
У време такове психозе догађа се оно што је у таковим 
приликама логично : да је једна овакова струја компактнија, 
а потом и јача од претежног дела своје велике странке, 
која начелно не би хтела да иде тим путем. Већину ставља 
једна вешта струја пред готове чине, па већина не може 
назад. Та је метода имала досад увек успеха. Вештина лежи 
ни у томе, да се позивом на исправно страначко начело 
постави претешка диагноза случаја, и позивом на битни 
државни интерес траже изузетне привремене мере, па ето 
поља за нескрупулозне политичаре. 

Греси ове струје падају на леђа целе странке. Главна 
је значка овог криумчарења, да се доведу на површину 
„своји људи“, а то су редовито екстреми, спремни да слепо 
слушају. Дође ли до власти један режим, он у пракси уводи 
крајњи курс једне врсте, а дође ли до власти други режим, 
он уводи опет крајњи курс противне врсте, и како је општи 
развој прилика узео несрећни правац племенске психозе, 
свака се овакова политичка композиција развија сама од 
себе тако, да један и други курс једнако подубљују племенски 
јаз. То је било тако за режима г. Протића, као што јеи 
сад за режима г. Пашића. На ствари не мења много, што 
је то било онда оним а сад овим начином, и још мање је 
важно, што то није хтео ни г. Протић ни г. Пашић. За оба 
случаја карактеристично је то, да је све то дело екстремних 
струја, на који се ослонио сад један а раније други од ових 
државника. Ниједан није могао ништа против њих, јер се 
груписање странака за владу није вршило по јасном и опре- 
дељеном циљу. Без израђене идеологије не може ни парла- 
ментарна група а камо ли странка, да ваљано изврши своју 
мисију. А нити парламентарна нити демократска заједница 
нису имале јасне идеологије, а камо ли да су окупиле политичаре 
по тој идеологији. Тако могу крајњи елементи да навирују, 
камо који хоће, и у том метежу они имају најбољу згоду, 
да целу групу одведу својим путем. То је за режима г. 
Протића учинио хрватски блок, а за режима г. Пашића један 
део Срба пречана, с неколико Хрвата, преданих им пошто пото. 

Хрватска заједница за режима г. Протића доиграла је 
своју мисију до краја и натерала, уз помоћ згодних прилика 
и разних растројних елемената, већи део Хрвата на посве 
племенски борбени став. Није важно, што је те странке притом 
готово посве нестало; остао је онај део жучљиве интелиген- 
ције, који је био главни инспиратор тога правца. Тај део инте- 
лигенције, задојен племенском мржњом и неваспитан у. идеји 
јединства, и сада је онај квасац који не престаје да подгре- 
јава борбеност против државног јединства, макар и по цену 
нелегалне борбе, какоје то она отворено започела на-збору 
у Осеку против војске и државних намета. Тачно сучелице 
овој- групи стоји онај део Срба пречана, којему је усађена 
мржња на Хрватство и Загреб, и која је за народно једин- 
ство тек привидно, само из опортунитета. Њу не задовољава 
1 децембар као правни акт уједињења; она тражи завојева- 
лачки правни акт за своје „србовање“ ; ну. она поступа опрез- 
није, у јединственим групама и. заобилазним путем.. Она зна 
добро, да се тако лакше напредује. у несређеним. приликама, 
па граби све државне послове у роја руке, да. се на сваком 
кораку осете они и њихови. 

Да је дошло до овако. натегнутог стања у. Хрватској, 
сигурно је томе један од главних разлога и то, што се, готово 

сви котачићи целе државне макине крећу по таковом рецепту, 
у стилу личног режима. И ова се струја развија посве пле- 
менски, јер јој то и лично конвенира, па јој је свако фран- 
ковац и издајник државе, ко јој је на путу, или ко не плеше 
тачно по њеној свирци. Ни овде није важно, што тај правац 
диригира само неколицина људи, док он данас има велик 
"динамички ефекат; једнако није важно, где ће ова струја да 
сврши, кад се довољно прозре њена работа, да ли у којој 
другој или у својој посебној странци. Факат је, да она у 
оваком политичком метежу све више расте, нарочито међу 
интелигенцијом, и да по том екстремном правцу падају у њу 
дапаче и многи они Срби пречани, који су раније били отво- 
рени Југословени. 

Ове две екстремне струје, струја Хрвата и струја Срба 
пречана, узајамно се допуњују и заједнички подгризају народно 
јединство. Хрватска струја тежи расцепљењу, а српска хеге- 
монији и империализму, али обе доводе до истог резултата, до 
парализовања народног јединства и државног напретка. Раз- 
лика је између две струје само у томе, што српска струја 
није била у стању онако захватити већину Срба, као што је 
хрватска струја успела захватити већину Хрвата. 

Обе струје показују извесну сличност и у својој тактици. 
И једна и друга струја хтела би да искључи сваки уплив 
Србијанаца из хрватских послова. Хрватска заједница, за 
време Протићева режима, била се дезинтересовала свих осталих 
питања, само да се нико други осим ње не би мешао у 
хрватске послове. Срби пречани исто тако, под изговором да 
само они познају хрватске прилике, тражили су да у свему 
што се тиче Хрватске они имају пресудну реч. Прошлога 
пролећа, кад год је бан покушао самосталније наступити, 
Срби пречани протестовали су, без обзира на то што ни 
његовом општем правцу рада ни његовим посебним одлукама 
не би имали шта да приговоре. Њима није било криво што 
је бан поступио овако а не онако, него им је било криво 
што се уопште усудио да ради без њиховог питања и одо- 
брења. У исто време, Срби пречани покушали су да, независно 
од постојећих политичких странака, створе једну своју засебну 
локалну групу, чији је искључиви циљ да утиче на вођење 
хрватске политике, и тако су на супрот Радићевим већима 
постала Сељачка већа. Сукобом ове две крајње струје без 
сумње се не може доћи до правилног решења хрватског питања. 

Интересантно је да обе ове групе стоје на гледишту да 
је интелигенција непотребна у политичком животу. Довољна 
је неколицина вођа из редова интелигенције; све остале ман- 
дате треба разделити међу људе из неуког пука, који је навикао 
да слепо слуша. Овакве демагошке методе, у ово време изгра- 
ђивања државе и са једном политичком ситуацијом коју карак- 
терише свемоћ парламента, могу постати веома опасне, јер 

у крајњем резултату доносе собом потпуно искључење инте- 
лигенције из јавних послова, и остављају целу државу на милост 
и немилост неколицине демагога, којима следи једна непро- 
свећена и фанатизована маса. 

Најопасније је ипак код ових крајњих група то што непре- 
стано и систематским начином распирују племенску мржњу 
између Хрвата и Срба. У овом тренутку када се ради на уво- 
ђењу устава и изједначењу управе, само потпуна објектив- 
ност и једнака љубав за сва три племена може посејати здраво 
семе. Код нас је пак племенска мржња појединих пречана 
узела толико маха, да је у једној министарској седници једном 
пречанину један његов иначе политички једномишљеник морао 
рећи: „Мени је доста те ваше Хрватофобије!“ Колико се иде 
далеко са том Хрватофобијом, показује овај пример. Садашња 
загребачка жупанија броји 630.000 становника и прва је била 
ове године у целој држави по наплати пореза и давању рекрута 
(са 979) мањка у српским селима). Око ове жупаније могла 
би се образовати једна загребачка област, која би испуњавала 
све услове за самоуправу. Ту је потпуна хомогеност, довољна 
финансијска снага, развијена саобраћајна средства. Цео овај 
крај тако је везан заједничким интересима и тако има своје 
средиште у Загребу све до словенске међе, да би се од њега 
могла одузети територија само са западне стране. Ако би се 
одузимала територија са јужне и источне стране, загрозило 
би се битним економним интересима; ако би се одузимала 
територија са северне стране, загрозило би се важним државним 
интересима (због туђинског менталитета у Међумурју). Али због 
хрватофобије ова област неће бити образована у својој пот- 
пуности; него ће се извршити на њој неприродне ампутације. 

Правилан рад на увођењу новог устава у живот тражи 
да се свуда задобије поверење народа за тај устав. И онда 
када постоје најнормалније прилике ваља обратити пажњу да 
се за увођење устава употребе људи којима народ верује, и 
да се сав посао сврши мирним и благим начином, без потреса . 
и сукоба. Колико се тек мора на свето пазити код нас где 
је већ посејано неповерење према уставу код хрватског дела 
нашег народа. Тај је део већ раздражен, и сматра да је нови 
устав једна врста одмазде и освете коју пречански Срби врше 
над њиме. И пошто Хрвати сматрају да су пречански Срби 
хтели да им с тим уставом терају инат, то наши политичари 
треба да имају врло много такта, при увођењу новог устава, 
па да на пречански инат Хрвати не одговоре својим инатом. 
1 Докле се устав није донео, била је потребна једна поли- 
тичка група која ће све друге обзире жртвовати интересима 
државног јединства. Данас, државно јединство није више изло- 
жено никаквој опасности, и зато је најпречи задатак да се 
код свих делова нашег народа утврди вера у нашу нову. 
државу, у широку толерантност њене политике и потпуну 

непристрасност њене управе. Ако се пре доношења Устава 
морала водити искључива и непопустљива политика према 
свима онима који државно јединство оспоравају или га само 
условно и са резервама примају, сада, после изгласаног Устава, 
ваља гледати да се тактом и толерантношћу придобију за 
ново стање и они елементи који су му раније били противни. 
Ми смо дубоко уверени да Шумадинци, са својим политичким 
слободоумљем и са својим државничким искуством, имају 
више способности за такву широкогруду конструктивну поли- 
тику него Пречани, који не могу да изађу из оквира уске 
локалне политике и не могу да се уздигну изнад ситних ар- 
тијских мржња и завада из прошлости. Опасност за нашу 
нову државу долази од двоглаве племенске демагогије, која 
тежи да фанатизира српске и хрватске масе за старе исто- 
ријске символе. Спас нам може доћи само од једне умерене 
и помирљиве политике која би сузбила обе крајности и српску 
и хрватску. 

; ВЕРУС 


У ОДБРАНУ СЕЉАЧКИХ ВЕЋА У ХРВАТСКОЈ. 


У „Књижевном Гласнику“ од 16 августа ове године изашао 
је у „Политичком Прегледу“ (Унутрашња Политика) чланак 
„О приликама у Хрватској“ са потписом „Верус“ који садржи 
љут, нетачан и неправедан напад на „Сељачка Већа“ у Хрват- 
ској, а тиме и на мене, јер ја сам та Већа организирао и 
њихов сам вођа, као Главни Секретар Савеза Већа. Ценим 
„Књижевни Гласник“, као угледну нашу књижевну ревију. До 
рата био сам његов сарадник. То су разлози зашто на чланак 
одговарам и ако иначе немам обичај освртати се много на 
нападе у нашој штампи. Налазим да Гласник примајући овај 
мој одговор служи на корист и ствари и својим читаоцима 
и себи, јер мој чланак показаће, како би било штетно и по 
ствар, и по овако угледан лист, када би „Верусов“ напис 
остао без одговора. Захвалан сам, зато, уредништву што 
прима мој чланак. 


Све. у свему што „Верус“ каже за Већа јест да су у 
демагогији, у свом моралу уопште, гора од Радићевих ! Он црпе 
своје доказе из разних поверљивих предмета, које могу знати 
само полицијске и војне власти, због чега мора чланак да 
потиче негде из близине прошле бивше владе у Хрватској. Ово 
је потребно истаћи зато што су Већа стајала у борби против 
те владе, па се са тога гледишта даде напад на Већа разу- 
мети, али се не може толерирати са гледишта. праведности. 

Одбијајући најодлучније нетачан приказ рада Већа, пре 
него што пређем на доказе које чланак наводи, хоћу да 
кажем неку реч о карактеру народа уопште, који је у Већима, 
што ће одмах показати немогућност тврђења „Верусових“. 

Већа су створена у нашим националним крајевима сељач-- 
ким, познатим са својег епског гледања на ствари и живот 
и управо религијске неке вере и љубави према Србији и 
краљу Петру. То су сељачки српски крајеви Лике, Баније, 
Славоније, остале Хрватске, Босанске Крајине и северне Дал- 
мације, који су се пре рата у Аустрији одлучно политички 
борили против Беча и Пеште и зато ишли у тамнице. По– 
зната је велеиздајничка парница у Загребу 1908, поводом које- 
је данашњи орган Већа „Српско Коло“ забрањено било, а. 
његов уредник, брат мој Адам, са 52 народна првака из Лике, 
Баније и Славоније дошао у тамницу. Када је настао рат 
„Српско Коло“ угушено је, уредник опет ишао у тамницу, а 
сељачки свет из крајева где су Већа дао је Србији читаве“ 
пукове добровољаца, што у Русији, што из Америке, Како 
могу Већа таквог сељака бити гора од Радићевих, чији сељаци 
заведени од својих вођа, пре рата Србе нису ни признавали, 
за време рата борили се одушевљено за Аустрију, називајући. 
краља Петра опанчарем 2 Када је била буна због жигосања 
стоке, сељаци Сељачких Већа частили су комисије, док су 
Радићеви убијали чиновнике. Уз све то нека се узме у обзир, 
да сељаци Већа спадају у најсиромашнији део народа у Хрват- 
ској, док су главна снага Радића најимућнији сељачки кра- 
јеви Хрватске. 

Учитељ сељака у Већима било је пре рата „Српско. 
Коло“, и данас је. Оно није никада демагогисало као Радићев. 
„Дом“. Износило је сељаку и његове мане, учило га да оснива 
земљорадничке задруге, читаонице, соколе, чувању здравља и 
бољем обрађивању земље. Тај правац задржало је и после 
ослобођења 1919 када је поновно покренуто под мојим главним 
уредништвом. Ојачала је у листу само социјално- економска 
страна програма и рада, што је природна последица сирома- 
штва народа и потребе да национално ослобођење буде допу- 
њено економским. Све друго остало је исто. Љубав према 
Србији развила се у љубав према целој новој држави. А 
остало је исто и братско држање према Хрватима, које је од. 
увек било један од главних циљева нашег рада у народу где 
су Већа. Каква је разлика у томе између Већа и Радићевих 
одбора! У Већима има и Хрвата сељака, мало, али их има. 
У Главном Већу, које управља Савезом, потпредседник је 
Хрват сељак, а неколико је сељака Хрвата одборника. Пра-- 
вила Већа траже љубав за Хрвате, на састанцима Већа увек 
се манифестира за јединство. Док је тако у Већима Ради-- 
ћеве организације, састанци и правила знају само за Хрвате 
и мржњу на Србе. У правилима Већа је нарочита тачка којом 
се тражи целукопност државе и потпуно јединство народа, а. 
Радићеве организације траже Хрватску републику и воде 
борбу против нове државе. Из овога свега већ оцениће свако. 
где је боље, а где је горе. 

Што се тиче тврђења да је демагогија у Већима већа од. 
Радићеве нека одговори чињеница да тамо где су Већа нема 
комуниста ни других елемената који желе разорити државу. 
И ако је народ у Већима социално-економски у врло тешком 
стању, ипак не устаје на државу. Ако има демагогије у Већима, 
она је у томе да се унесе у народ културно просветни рад, 
баш са циљем да се спречи рђаво дејство разних најновијих 
сељачких демагогија, које би могле разорити душу и тога 
сељачког дела где су „Већа“, ако их по селима не дочека 
готова сељачка организација, свесна својих сељачких права 
али и дужности према држави. Камо среће да је оваква и 
Радићева демагогија ! 

Толико о карактеру народа у Већима. А сада што се 
тиче доказа „Веруса“, одбијам увреду да нека Већа воде роби- 
јаши. За то је потребно изнети имена људи и места, што. 
Верус није учинио. Што се тиче псетарине истичем да је то 
ружна пореза на сељачке псе, које у Србији нема, па опет 
нема у њој бесноће, и да је министар Кумануди, на моје 
питање у Скупштини због ње, изјавио да је треба укинути. 
Сељачки народ где су Већа живи растурено по брдима са 
имањем разбацаним и децом која чувају стоку. У таквим при- 
ликама је сељачки пас врло важан чинилац за рад и имутак 
сељака. Са порезом од две стотине круна на три пса, колико 
се у загребачкој жупанији пореза попела, морало се изазвати 
огорчење народа, тим пре када сеи иначе од увек према 
њему рђаво поступало. Што се тиче овчије зараде Већа су 
могла само из незнања погрешно поступати, наредбе за то 
од водства није било никакве. Најсмелије је тврђење „Веруса“ 
да су Радићевци дали у петрињском срезу за 30%, „више 
рекрута него сељаци Већа којих по „Верусу“ има у томе срезу 
највише. Не знам колико је ко дао рекрута, јер немам зва- 
ничних података. Знам да петрињски срез нема највише Већа 
и да има хрватску већину, за Србе у њему знам да иду доста 
у Америку, као и из остале Баније и Лике. Свуда где су Већа, 
па и.ту у њима, јесу. сви добровољци, многи од њих као 
председници, деловође и повереници Већа. Одбијам најодлуч- 
није увреду да би-таква Већа чак и у питању војске била 
гора од Радићевих, што „Верус“ хоће својим тврђењем о 
рекрутима да докаже. 


Својим приказом Већа хоће „Верус“ да покаже како су 
Срби у Хрватској већи грешници од Радићеваца и да је 
оправдан захтев да се Србијанци преко глава тих Срба спо- 
разумевају са Хрватима. Морам се још и на то кратко осврнути. 

Сва грешка Срба у Хрватској је у томе што су сувише, 
може бити, за осећаје Хрвата, показивали своју радост због 
уједињења, иначе су они у ствари и после рата страдалници 
у Хрватској. Крајеви где су сиромашнији од Хрвата Срби 


156 Српски Књижевни Гласник. 





сељаци Лике и Баније, као пре рата, и после рата су запо- 
стављени, а цео српски део у Хрватској трпи много због 
увреда, које се са друге стране наносе непрестано свему оном 
што је њима најсветије, док су у Загребу подигнуте без- 
бројне нове високе школе, по хрватским варошицама нове 
гимназије, сирота сељачка српска Банија није могла од осло- 
бођења до данас добити ни једну нову основну школу и ако 
је најзапуштенија од пре у просвети! Сиромашни сељаци са 
којима се тако поступа „Верусу“ су мање вредни, па тобоже 
зато неумерени. Радићеви богатији људи бољи су господари. 
Каква неправда у тим речима! 

Иста која у позиву да се Шумадинци без Срба у Хрватској 
споразумеју са Хрватима. То је старо државно-праваштво, 
које признаје Србе у Србији, али не у Хрватској. У томе је 
слаби темељ и целе Радићеве полкетике. У Хрватској има преко 
пола милиона сељака Срба, који имају око 20 својих посла- 
ника према Радићевих 50. Чак Радић са 50 неће да се покори 
вољи 220 што су гласали за Устав, понаша се као неогра- 
ничени господар Хрватске, без обзира на ово пола милиона 
браће сељака Срба. Удара на хегемонију Срба и тражи право 
самоопредељења за Хрвате, а Србе у Хрватској и не пита 
за њихово мишљење. Хоће да води политику сељачку, а вређа 
својим радом пола милиона сељака Срба који живе кућу уз 
кућу са његовим људима. Таква политика је неправедна. 

Ако се искрено хоће споразум нека се направи најпре 
у Хрватској између Хрвата и Срба тамо само такав биће 
потпун и трајан и користан држави. Сваки други неће уро- 
дити плодом. Они који стварају Хрватску Ирску у Југосла- 
вији, треба да знају да стварају и Српску Ирску у Хрват- 
ској, јер без обазирања на вољу пола милиона сељака Срба 
у Хрватској не да се створити мир у њој. 

Искрена велика озбиљна брига и политика за сељака 
треба да нас сложи и измири у великој, у корист сељаштва 
и свих других сталежа, учвршћеној јединственој Југославији. 
Све друге политике не воде циљу, па их зато треба одбацити. 


То је мој цео одговор Верусу. 
МИЛАН ПРИБИЋЕВИЋ. 

ОЦЕНЕ И ПРИКАЗИ. 


Ги де Мопасан, На води. — Београд, 1921. Издање књи– 
жарнице Здравка Спасојевића. 


Недавно је изишао из штампе превод Мопасановога 
значајног дела, које у оригиналу носи наслов: Зиг Г Еаи, и 
у коме је чувени француски писац сабрао своја најсуптилнија 
осећања и запажања, и, у неку руку, саздао роман своје 
душе. Писац је једног пролећа крстарио дуж обале Средо- 
земног мора, и том приликом, ради своје забаве, сваког 
дана бележио оно што му је пред очима пролазило или о 
чему је сам мислио. Књига је, према томе, испала један од 
најинтересантнијих и најинтимнијих написа што је овај велики 
писац и ретки психолог уопште дао. 

Посматрајући са своје јахте Бел-Ами неизмерну морску 
пучину и дивну подневну природу између Нице и Кана, 
Мопасан са тим јединственим крајем и поднебљем доводи у 
везу своје мисли о модерном друштву, о науци, о рату, 
о женама и љубави, о француском духу и језику, 0 чинов- 
ничкој беди, о психологији гомила, и т. д. Људи који су 
навикли да читаји његове ствари, могу већ да се домисле 
с којом је оштрином посматрања и оригиналношћу погледа, 
француски. писац ове разне и занимљиве теме обрадио. 
Његов увек јасан и као суза чист језик, његов прецизан и 
елегантан стил има у себи нечега атичкога. У том погледу 
Мопасан предњачи неоспорно међу свима француским пис- 
цима друге половине Х!Х века; он је знао да француски 
језик прилагоди свима тананостима модерне идеологије и 
модерне осећајности, без данашње увијености и тражења 
оригиналности пошто-пото. 

Знамените су, нарочито, његове рефлексије о рату, 
које се толико свидеше Толстоју, а у којима Мопасан опи- 
сује грозоте, безумност, и узалудност модерног ратовања. 
Полемишући, узгред, са „великим немачким касапином“ мар- 
шалом Молткеом, који је извесном приликом казао да је 
„рат божја установа“ и да би људи без рата „упали у нај- 
гнуснији материализам“, писац доказује како је рат, напротив, 
прости остатак нашег првобитног варварствг, јер — као што 
рече Виктор Иго — ако је злочин убити човека, убијати 
гомиле људи не може бити врлина; ако је срамота украсти, — 
харати и палити не може бити славно дело. Рат је, довикује 
Мопасан, прави „бич божји“, — и стога треба сваким сред- 
ством настојати да га из друштвеног кодекса гбришемо, да 
„га учинимо немогућним, једном речи, да га обешчастимо. 

Женској страви допашће се нарочито странице у којима 
писац карактерише односе између интелектуалних жена, 
писаца и уметника у француском друштву, објашњавајући 

зашто се у француским салонима више воле музичари но 
сликари, а једни и други много мање цене него књижевници, 
а нарочито него песници. Уопште Мопасанови погледи о 
жени сведоче о једној таквој психолошкој проницљивости 
каквој не налазимо примера у француској литератури, која 
је ипак толико пажње поклонила и поклања ономе што се 
обично зове „Чаз емла Мењнсће“. Говорећи о жени, Мопасан, 
који је обично присебан и наклоњен на иронију, може да се 
разнежи и постане елегичан. То је више пута случај у 
страницама ове књиге. Сви. се, у осталом, сећамо његових 
дивних, тако значајних стихова из младеничке му збирке 
Пехг Мег5: а 


„Нешпгеих“, ћецгеих сејш даш реш! уегзег зоп ате, 
5е5 т5рганоп5, езропз, геуез јоуеих, 

Сћавтпз ећ рјешт5 епћп дЧапз 1е згт Фипе Тетште 
Р!еиуе оп | оп бо дез таих | ошђи тузгепеих“... 


Наш чиновнички свет интересоваће ваљда изнад свега 
осталог странице у којима је Мопасан, ретком дубином ана- 
лизе и са осећањем човека који је говорио донекле и из 
личног искуства, описао беду чиновничког сталежа, нарочито 
у његовим нижим редовима. За овај део Мопасанове књиге 
могло би се казати отприлике оно што је Жил Валес духо- 
вито казао у посвети једне своје чувене књиге (Ле Кејта- 
статге;): „Ову књигу намењујем свима онима, који су, задо- 
јени грчким и латинским језиком, скапавали од глади“. Додуше, 
данашњем „скапавању“ наших чиновника нису криви ни грчки 
ни латински језик (које многи познају тек по имену), али је 
жива истина да им у данашњој економској беди слабо помажу 
и великошколске дипломе и високозвучне бирократске титуле. 
| Међутим, што је најзначније у овој књизи, то је оно 
што писац говори о самоме себи, другим речима, аутоанализа 
његове душе. 

Али, да штогод кажемо о самоме преводу. 

Прва четири одељка Мопасановог Зиг | Епи превео је 
добрим делом, још 1893 године, Симо Матавуљ, који је те своје 
преводне огледе штампао у земунском /агору за ту годину. 
Његов превод жалибоже остао је недовршен. Сад је тај превод 
прихватио, употпунио и крају привео [. Марко Цар. Што се 
ова два наша добра писца из Далмације сусретоше у симпа- 
тији према овоме Мопасановом делу, није никакво чудо, јер 
их је, поред осталога, очито привлачила његова приморска 
суштина и психолошка оштрина којом је писац у тој књизи 
разна питања расправио. 

Не у намери да ласкамо Г. Цару, коме не треба наших. 
хвала, али нам ваља признати да нас се овај труд његов 
дотакао као ствар необичне вредности и коју треба нарочито 
истаћи. Данас се у нас много преводи, но нажалост не води 

рачуна о условима који се постављају за добро превођење. 
Код нас се овај посао сувише олако узима, и то је узрок 
с којега тако често наилазимо на преводе који су праве нака- 
раде. Од добра превода траже се две ствари: да је веран 
оригиналу и да је стилистички дотеран. Код нас често пре- 
водиоци не само што не знају добро језик с кога преводе, 
него су врло. невешти и у руковању и ниансирању свога 
рођеног језика. А кад се тако ради, онда није чудо што у 
већини случајева ми никако не можемо ни да запазимо стилске 
особине страног писца чије нам се дело у преводу нуди. 
Међутим, где тога нема, ту се редовно обистињава она позната 
и увек згодна реч ГгадиПоге Ггадпоге. 

Свима овим приговорима, по нашем мишљењу, врло је 
срећно избегао у своме преводу Г. Марко Цар. Он је дивно 
измирио захтев верности са захтевима стилским, тако да се 
његов труд може да сматра не само као добар превод него 
као читава једна уметничка транспозиција француског ориги- 
нала. Ако је ико позван био да ово дело (у коме, између 
осталог, има толико приморскога колорита и приморске фра- 
зеологије) на наш језик пренесе, то је доиста овај књижевник 
— рођени приморац — у кога је језичка гама тако богата, 
а стил тако отмен и гибак. 

Ми овај превод препоручујемо нарочито новајлијама у 
превођењу, који ће у њему наћи згодан образац преводилачке 
савесности и преводилачке вештине. Уједно ће тај превод 
моћи да послужи и као добар угледник чистога и правилног 
књижевног језика и израђеног стила. 


ДР. ЉУБА ПЕРКОВИЋ. 


БЕЛЕШКЕ. 


„Гавран“ Е. А. Поа. — Са преводом „Гаврана“ од 
Едгара Поа (који у овом броју доносимо) завршен је низ 
песама поменутих па једном месту у предговору „Антологије 
новије српске лирике“ од Б. Поповића. Остале три песме су 
биле: „Танатопса“ од В. К. Брајента, Шанфарина „Касида“, 
и Чаурина „Елегија“. Ове последње три биле су у нас мало 
познате; и ми смо мислили да ће за наше читаоце бити од 
· интереса да их познаду у највернијем, прозном преводу. Прва, 
„Гавран“, позната је одавно; али и она спада у низ поме- 
нутих песама; осим тога, њу је још потребније дати'у про- 
зном преводу по остале три, јер је њена весрификација и 
„систем сликовања такав да се превод у стиху и слику одваја 
од изводника још више но преводи других песама. У тим пре- 
водима, и кад су добри, губила се лепота многих ситнијих 

појединости текста, и нешто од целокупног тона песме. Ови 
мањци могу се попунити само верним прозним преводом. 
Најзад, лепота песме правда још један нов покушај пре— 
вода. Данас је мода подцењивати Поовог „Гаврана“. После 
одушевљења од пре пола века, које је прогласило „Гаврана“ 
као најлепшу лирску песму светске књижевности, настала је 
неизбежна реакција, која данас од своје стране претерује, 
као што је и прво одушевљење претеривало, — и то прете~ 
рује у погрешном правцу, и претерује у вишем степену. На 
те помодне промене укуса не треба се обзирати. „Гавран“ 
Поов — ак» није најлепша песма светске књижевности, јер 
такве нема — одиста је једна од најлепших, својом темом 
ожалошћене љубави, интенсивношћу ефекта, својом хоти- 
мичном, али врло успело изведеном градацијом, драматич- 
ношћу, сугестивношћу нађеног симбола, избором описних 
појединости које прате радњу и складно •појачавају осећање, 
суморним, очајним утиском нечег племенитог навеки изгуб- 
љеног, утиском који никад, ни пре ни после њега, ниједан 
песник није лирском песмом боље пробудио у читаоцу. 


Х. 


Савременик, најугледнији часопис хрватски пре рата, 
почео је на ново излазити у издању „Друштва Хрватских 
Књижевника“, а под уредништвом г. Бранка Ливадића. Ове 
године Савременик ће излазити „изузетно четири пута на 
годину у облику алманака“, у свескама од осам штампаних 
табака велике четвртине, с многобројним илустрацијама. Прва 
свеска, по својој техничкој опреми, нарочито по изврсним 
илустрацијама, заслужује сваку хвалу и препоруку ; она спада 
у наша најлепша, скоро бисмо могло рећи, највелелепнија 
издања; Загреб се, као што је познато, увек одликовао у 
таквим издањима која су једно уживање за библиофиле. Садр- 
жина је Савременика врло одабрана; око тога часописа иску- 
пили су се најбољи представници хрватске књижевности почевши 
од Назора па до Крлеже. Судећи по његовој првој свесци, 
Савременик ће поклањати исто толико пажње уметности колико 
и књижевности, и гледаће да нам да један уметнички часопис 
какав до сада нисмо имали. 


Г. Војислав М. Јовановић, по својој жељи, престао је 
биши уредник „Сриског Књижевног Гласника“, остајући и даље 
члан његовог управног одбора и његов сарадник. 


Власници, Јован М. Јовановић и Владимир Лацковић. 





СРПСКИ 


КЊИЖЕВНИ ГЛАСНИК 


НОВА СЕРИЈА, Књига У, Број 3. — 1 Октобар, 1921. 


ПОРОДИЦА ПРИЈОВИЋА. 


| 


Међу породицама, које су се кретале у уском и затво- 
реном кругу најбогатијег сарајевског кварта, Ташлихана, 
једна између најстаријих је несумњиво породица Притовића. 
Не зна се одакле су се Пријовићи доселили, али њихово је 
име било на гласу још за турских времена. Знало се да су 
имали трговачких веза са Солуном и Цариградом, а са 
Западом преко Млетака и Трста. И међу „приложницима и 
ктиторима“ храма светог Арханђела Михаила, који веже, по 
предању, своје постање за Андријаша, брата Краљевића Марка, 
они нису на последњем месту. У аналима овог рама, они се 
спомињу као верни и благочестиви чланови грчког испове- 
дања, а летописац их хвали као „шчедре дароватеље“ који 
сваке, године прилажу по штогод храмовским потребама, било 
то кадионицу или јерусалимски крст од „животворјашчег 
древа“, било по плаштаницу за велику ускршњу недгљу или 
по коју мерицу левантског тамјана и домаћег воска. 

Педесетих година деветнаестог столећа они су чувени 
са својих односа с турским везирима за Босну, нарочито 
откако-су се султанови намесници преселили из Травника у 
сарајевске конаке, на мали хумак више Хусреф-бегове џамије. 
Нешто њихово богатство, нешто њихов углед у српској 
општини, а највише њихова мирна, ућуткана, готово бескрвна.. 
природа широм су им отворили пашине кокаке. Говори се — 
али то су пакосни језици — да се њихови одљоси с конаком 

нису ограничавали једино на пријатељство и поштовање 
везира, него да је ту било и крупнијих присности. Веле да 
је један од Пријовића, који се нагло обогатио, био у турској 
поверљивој служби, док се за другог, његовог млађег брата, 
говорило у чаршији да му један паша Анадолац није избијао 
из куће. Истина, они су се већ тада рачунали међу најотме- 
није у Ташлихану, држали су у цркви своју сталну столицу, 
носили чохане ћурке постављене лисичином, а у домовима, 
који су се из далека белели као грудве снега, палили — тада 
реткост — канделабре од шареног млетачког стакла с десе- 
тином нарочито прављених воштаних свећа. Може бити да 
се мекушном Анадолцу свиђао комфор ове богате трговачке 
куће, која се изнад сивих ташлиханских базара и безистана 
с оловним кубетима дизала као везирски бели шатор изнад 
малих и прљавих аскерских шаторчића, али рђави језици 
клепећу да је паша био бацио око на Пријовићеву младу 
жену чији су се кукови и сувише истицали испод ћерећали- 
димија. Веле још — али то неће бити истина — да је овај 
Пријовић кроз прсте прогледао Анадолчевом мераку, веро- 
ватно да утврди свој положај уз његово колено, и да се 
често дискретно удаљивао из собе, кад би пашине очи чудно- 
вато плануле угледавши широку сенку његове жене. Старији 
људи, бар, мисле да сви ти нови Пријовићи изгледају некако 
анадолски: дугољаста, бледа лица с ватреним црним очима, 
кукасти, птичји носеви и млитаве, сладострасне кретње. Но 
то ништа не доказује. 

За градње нове православне цркве у којој су први пут 
ударила звона место клепала, неколико година пред аустријску 
окупацију, Пријовићи прилично пострадаше у великом пожару 
који је силном снагом плануо на Башчаршији, главној град- 
ској пијаци. Говори се да су они тада, само из пепела неко- 
лико дућана, изгрнули неколико шака истаљена злата које 
се било згрудвало. Али им роба изгоре готово сва, нај- 
лепше луксузне ствари Истока, дамаска свила и стамболски 
мерџани, златна ткања по најтањем анадолском везу и скупа 
солунска чоха у разним бојама. Њих, истина, није укопала 
ова: велика ватра, али се.они од тада оканише трговања 
источњачком робом и бацише се на израђивање херцего- 
вачког дувана који су. у Плевљима секли и тукли у ступама, 
у нарочитој фабрици. 

Кад дође Аустрија, темељи њихове трговине добро посук- 
жуше, јер власт затвори границе ново-пазарског санџака и 

удари монопол на дуван, Они, онда, пустише случају фабрику 

у Плевљима, а после три године, кад молбе код аустријских 
генерала. нису ништа помагале, продадоше у бесцење велике 
плевљанске магацине дувана у листовима који је, неветрен и 
нагризан влагом, био почео да труне. 

Од тада су Пријовићи настојали да успоставе везе 
с новом власти. Али то је тешко ишло. Били су изложени 
тодозрењима да су турски пријатељи. Окупаторима се нису 
свиђали њихови фесови, а још мање њихова трговачка пасив- 
ност, јер се веровало да имају новаца и знало да им се нуде 
многе бечке фирме чији су агенти, по окупацији, у буљуцима 
нагрнули у Босну. 

Међутим, остале ташлиханске породице су се већ биле 
снашле међу освајачима. С урођеном виткошћу и покретљи- 
вошћу, оне се прилагодише новим господарима који су дола- 
зили с девизом заштитника хришћанства. Пријовићи су, 
потиснути, с тугом гледали како већ већи део тишлиханских 
породица отвара врата официрима и како нови тон и нова 
"мода које су окупатори донели, улази у ташлиханске тврђаве, 
некад славне са своје консервативности. За две-три године 
по окупацији нестаде у Ташлихану димија и курјука, при- 
тиснутих вишњевим фесићима, развише се девојачке пече и 
женски сват стаде да баца с ногу папуче и нануле, и облачи 
сукње, угледајући се на официрске жене, док су мушкарци 
полагано одбацивали комад по комад алаватних турских хаљина, 
збацивали ћЋуркове и свлачили тешке чакшире с огромним 
туровима да се повампире у уским бечким панталонама. 

Али нови дух времена осетно је утицао и на Пријовиће. 
Они увидеше да њихова јалова одвојеност од дошљака, настала 
силом прилика, не води ничему и да се, у општој утакмици 
за положајима, неће моћи дуго издржати без нарочитог 
посла. Они, најзад, на савете пријатеља, отворише своје 
конаке новом свету, измешаше се с њим и приредише, не 
«без жалости, прво посело у част окупаторима. Но што су 
стари чинили тешка срца, то су њихови млади прихватили 
оберучке. Једини син млађег Пријовића, младић од драдесет 
година, уђе у владину службу, с неколико разреда своје 
реалке, и стаде вредно преписивати немачка акта. А девојке 

су верно копирале навике чиновничких жена, настојале да 
не изостану за њиховим помодарством, које се огледало у 
неукусним ситницама, и научиле се да уздишу ударајући. у 
гитаре. 5 

Најзад, Ташлихан се ишчаури у укочену отменост и 
присвоји себи патенат на давање тона у новој моди. Он се 
измеша с Латинлуком који се из убогог кварта, потпомогнут 
досељеним католицима и, нарочито, језуитским поповима, 
нагло дизао и већ стао да се шепири као надражен паун, 
журно свлачећи пеленгире и раскивајући тврде печате робољ 
вања под Турцима. Сад је најбогатији део Сарајева, пред- 
вођен од Ташлихана, трчећи затварао магазе, бацао аршине 
у Миљацку и са стидом се сећао живота иза тезги. У ташли- 
ханске радње уђоше некакви досељени Жидови, који су гово- 
рили покварено шпански, и отрцани пробисвети из Беча који 
су своје душе носили на иглама, а цело имање у мршавим 
путничким завежљајима. 

Само се стари Пријовићи, уза све, не предадоше, на. 
ужас сопствене деце и срамоту породице. Они, одлучивши се 
једном да иду у свет, отворише дућанче у безистану, под 
једним оловним кубетом и с излазом на улицу, али су колико-_ 
толико настојали да ради трговачке подређености не изгубе 
додир с ковим светом који је смело и дрско наступао, уно- 
сећи у примитивни ташлихански живот манире бечке надме– 
ности. Нарочито су се упирали да одрже везе с чиновничким 
сталежом који је, однекле, представљао савршенство отменог 
владања и око кога се све као избезумљено окретало. 

Разуме се, њихове су се кћери мучно осећале и, иза 
леђа, тужиле на очеве који су изгледали тако необразовани у 
брбљивој окупаторској поплави, али би се најзад утешиле 
задоцнелим полу-криноли:ама и ударањем у гитар, с испре- 
киданим, сентименталним уздисањем. 


||| 


Млађи Пријовић је имао три кћери од којих је најмлађа. 
истом улазила у десету годину, а кајстарија имала осамнаест, 
Сне три су биле некако чудно провидне, и што су више ула- 
виле у године, изгледале су све тање и јасније. Боја њихове 
коже; њихове крупне очи чија се кестењавост претварала у 
загасито-црно; тешки, врани бичеви њихових коса; звук 

њиховог гласа, таман и затворен; њихове кретње, сувише 
мекане, дискретно-нечујне, као да су се помицале сенке а 
не живи мишићи, — све је то било особено и нимало слично 
расној тврдоћи и смешној непомичности осталих српских 
девојака у вароши. Видело се одмах да већ њихови дедови 
нису били са села, и да је у њиховој танкој крви било свега 
пре него жилавог српског здравља. 

Кад њихов отац отвори кућу и кад чиновници из Лике 
и граничарски официри нагрнуше у њу, с похотљивошћу 
изанђале господе, најстарија, Јованка, већ је помало ударала 
у гитар и трудила се да у новом чипканом оделу с напуханом 
сукњом иде онако као што су ишле официрске жене, пола- 
гано, с једва приметним помицањем кукова, с лаком неве- 
заном покретљивошћу руку. Она одмах нађе удварача између 
којих је један к. унд к. лајтнант Франц Краус, био пријатељ 
њеног брата, онога што је преписивао акта у влади. Брат, који 
је с њим проводио веселе ноћи, уз шампањац, код последњих 
женских у Новој улици коју су аустријски стратези подигли 
за потребе својих војника и оплемењење босанске расе, 
хвалио је његову официрску честитост и у звезде ковао 
отменост његовог порекла. 

___Официр се правио достојанствен, жмиркао водњикавим 
очима као да трпи од мигрене и полагано превлачио ноктом 
преко нокта да им сачува сјај. Говорио је слабо српски и 
шушкетао код љи њ,ижи ш је изговарао као да се дотиче 
нечег одвратно љигавог. Никад није заборављао да је војник, 
и одатле се владао некако снисходљиво-презирно према гра- 
ђанским породицама у које је залазио, уверен да им чини 
нарочиту част. Круг његових идеја није имао ништа зајед- 
ничко с моралним осећањем средине којој је дошао као 
пионер бечке цивилизације, и вртео се искључиво око аустриј- 
ског двора, а у Његовом Апостолском Величанству видео је 
Краус најумнијег и најхеројскијег владара светске историје. 
Православље му се није свиђало и уверавао је Пријовића, 
помоћу неколико штурих српских речи којима није осећао 
боје, да је само вера, коју исповеда папа, права и истинита 
Христова наука. 

3 Пријовић га је гледао зачуђеним очима, слабо га је 
разумевао, али се срдио на његову младићску надменост и 
нехотице правио иепоређења између турских паша и ових 

голотрбаца који су умели једино да бљеште својим златним вве- 
здама под уштирканим вратовима и звекћу усјајеним сабљи- 
цама. Мутним очима је гледао Краусова вртљива умиљавања. 
око Јованке, и гутао пљувачку кад би видео како официр 
при свакој другој речи дотиче њене руке. А кад једном 
смотри како се Краус, у дну сећије, нагао на ухо његове 
средње кћери, Јелене, још шипарице, и нешто јој несумњиво 
безобразно шапће, он подледе, скочи и с две три горопадне 
речи отера је на спавање. 

Разуме се, његов син се морао нарочито испричавати 
отменом лајтнанту за ову очеву неуљудност, али се Краус и 
не нађе толико увређен, сводећи Пријовићев иступ на босанску 
необразованост. Изгледало је као да је он спреман на неугод- 
ности у једној земљи у којој је живот тако груб и неизрађен, 
а страсти тако свирепо-искрене. | 

Међутим, Пријовић ускоро осети да га полицијске власти 
држе на оку. Њега, чак, једног дана хитно позваше полициј- 
ском комесару који га оглоби с пет сребрених форината 
зато што се опазило да једно вече није затворио магазу у 
прописно време. 4 


ШИ 


У Ташлихану је подражавање „култур-трегера“ постало 
заразно. Све је било добро што је долазило од њих: њихови 
манири; њихов начин општења с нижим од себе; њихово 
исмевање сељака чији су им црвени сируци и дуги чибуци, 
увучени за врат, били бесконачно смешни; најзад, и њихово. 
пијанчење на дуг које. је чисто изменило ташлиханску 
омладину. 

Жене почеше да уче немачки, узимале су за учитеље 
фелдвебелске госпође и сматрале да пристојан тон тражи 
да се на улицама и у трговинама брбљају немачке фразе. 
Омладина је, опет, имитовала распуснички живот официра ~ 
бећара и настојала да трајним расклимавањем искида вериге 
старинског живљења које је било уписано у узак моралистички 
круг и имало своје неприкосновене законе. Пило се дивље, 
лумповало по хотелима, који заменише трошне ханове, скла- 
пала су се познанства са свирачицама и келнерицама и у 
мамурлуку се обожавала болесна Венера, са страсним, новевим“ 
печатиме греха на увелом лицу. 

Истина, ова болест нерасудног подражавања, није била 
општа и хватала се само једне друштвене наслаге, оне која 
је била горе, по свом новцу, Стара српска варош остала је 
нетакнута, на својим зеленим и дремљивим висовима испод 
Пашиног Брда, и наставила је живот онде где га је окупација 
била затекла. Фабрика тада још није било и није се још 
увек био створио онај нарочити тип „фабрикуше“, девојке 
која иде на надницу и која је обележена као доступна, 
лака роба. 

Разуме се да ово превирање у Гашлихану, ма колико 
оно било затворено у круг неколико породица, није остало 
без својих судија. Строги критичари су се јављали овде и 
онде, чак су сеи с црквеног амвона чуле благе опомене, пре- 
кривене помало бојажљивошћу од странца који је своје 
поверљиве људе гурао свугде где се свет састајао ма и у 
најмањим гомилицама. Међу незадовољницима је било и ста- 
ријих људи из Ташлихана који су преживели крваве турске 
зулуме; који су се сећали времена кад хришћанска девојка 
није ни у по дана смела без пече проћи улицом; ако није 
хтела да је какав јангин не уштине за образ као роспију; 
који су добро памтили јаничарске намете на вилајет и агинске 
пијане обести. Али, они су сматрали да та времена ипак нису 
била гора од данашњих, јер је човек тада могао сачувати за 
прст поштена образа, само ако је хтео, или каквом кесом 
јаничарском аги, или везом с конаком, или услугом у невољи, 
за ватре и куге. А данас им је изгледало да се опасност не 
може уклонити, јер је улазила у куће прерушена, насмејаних 
очију и слатких уста, и оно што Турци нису могли учинити 
силом, чинили су аустријски људи милом: ласкањима, обећа- 
њима, давањем малих концесија, новцем. 

И млађи Пријовић је био између оних незадовољника 
који су попреко гледали на нови систем, Али његова оронула 
кућа, коју је одржавао танком трговином, морала је да се 
ослања на власти, да тражи с њима веза, да их држи да не 
би сасвим пала. Да су Пријовићи били бар из далека онако 
богати као пред долазак Аустрије, они би учинили оно исто 
што су учинили многи стари Турци из Хаџи-Лојине буне 
који су по окупацији остали у животу: повукли би сеу 
горње вакуфске сокаке над Башчаршијом и ту међу меза- 
рима испреплетеним дивљом лозом, провели последње дане 

живота без икаквог додира с дошљацима. Овако, то није 
било могуће. 

Млађи Пријовић се узалуд љутио што му син, са оно 
нешто аустријских форината плате, готово никако не избија 
из рђавих кућа. Он је видео како га је било забленуло ово 
ново што се развијало пред њим, и за што Турци нису знали. 
"Једна горка примамљивост је била у тим ноћним бдењима, 
у пијанчењу до изнурености, у непрестаном тражењу маџар- 
ских курви које су у Новој улици, у свом скотском легалу, 
голишаве цупкале по мушкарачким коленима или играле 
маџарске чардаше на својим задриглим ногама; једна страсна 
омамљеност је била у овом тетуравом животу која није дала 
да се човек отрезни и уплашено тргне с ивице провалије по 
којој је ишао као циркусни кловн по несигурној жици. 

Пријовић је само тамно слутио опасност оваквог жив- 
љења које су окупатори штитили, и покушавао да свог сина 
саветима одврати од пропалих пречанки и пијанчења по 
хотелима. Али, кадгод је претило да ће између њих доћи до 
раскида, млади човек би истурио Крауса пред себе као какав 
штит, и иза његових леђа гледао како отац преврће јабу- 
чицом у грлу а прави снисходљиво лице пред к. ундк. лајт- 
нантом који је равнодушно трао нокат о нокат. 

Пријовић је видео да ни ствари с Јованком нису стајале 
по његовој жељи. Њено забављање с Краусом било је сувише 
често, њена кокетерија је постала очигледна, и он је, покаткад, и 
нехотице видео у њеним кестењавим очима једну безобразну гор- 
дост која је с хладном презривошћу гледала на оца трговца. Она 
се сад одмах изјутра чешљала као да ће на улицу, облачила 
се у свечана одела и укочена у рибље кости „стезника“ 
ишла кућом с подигнутом главом, забављена. својим машта- 
њима, не обзирући се нимало на кућне потребе. Ако је што 
требало урадити, опајати ствари, истрести ћилиме или опрати 
подове; ако је требало спремити ручак и наместити сто, она 
се с важном мином уклањала од посла као да се чувала да 
јој се радом не претргне струк или не опрљају њени ружи- 
части нокти. Пријовићу, који је с болешљивим братом стењао 
у свом дућанчету, притиснут безобзирном конкуренцијом. 
Жидова и бечке фукаре, није никако ишло у главу ово кће- 
рино господство и није схватао каквог смисла имају за живот 
ударање у гитар и читање немачких књижурина. А и трошка. 

га је стајало ово кћерино надимање, јер је тражило безброј 
ситница, врло скупих и врло беспотребних. 

Његова жена, поодавно болешљива, некако је млако 
посматрала ово кћерино кинђурење и каћиперност, и При- 
јовић је имао утисак да и она из тиха симпатише Јованкином 
новом начину живота који је, однекле, требао да буде савршено 
отмен. Бар Пријовић код ње није нашао оног разумевања 
које је желео, уза све што јој је јасно и готово сурово пред- 
ставио своје трговачке прилике и тражио да одлучно утиче 
на кћер. Она се некако млитаво скањивала, а у очима јој се 
видело да хоће да каже како друкче не може бити, јер је 
ново време и Јованка на удају. | 

Пријовић је сад свако подне затицао Крауса на кућној 
капији где се искашљује и звекће сабљицом, док је Јован- 
кино провидно лице са сјајним, срећним очима извиривало из 
дворишта. То више нису била обична забављања него љубав. 
Он је то бар сигурно знао за Јованку. И на вече је к. унд 
к. лајтнант стајао на капији, трао нокат о нокат и покаткад 
треснуо мамузама, док је Јованка успаљено гледала у његове 
тупе, безизразне очи и слушала његов глас као музику. 

Коначно, Пријовић увиде да то не ваља и одлучи да се 
«с кћери озбиљно поразговори. 

— Синак, рече јој он једне вечери, пошто је рђаво јео, 
— мислиш ли се ти оканити оног сабљаша 2 

Она је ћутала. 

— Слушај ти, чедо! Ја не знам ко је они шта је он, 
али да је једна вуцибатина и поганин, то видим. 

— Али, тата... 

= Шта, тата2 Како, татаг Од кад ја гледам то твоје 
будаласто кинђурење, као да не живимо о сиротињском 
нокту. Те некаке жице, те некаке швапске књижурине, те 
некако ашиковање с оним лутераном... Да је честит, не би 
он тебе сваки дан ишчекивао пред кућом, те лале-миле, те 
тамо-овамо, док ти памет, не д'о бог, заврти, него би те 


мушки и поштено запросио... Јакако!... А овако, нит' му 
ко зна за вјеру, нит крсти ли се с пет прстију, нит' је ли 
лутеран... Синко, синко, не би' ја реко да он не јеле 
жаба... 


Млади Пријовић је: покушао да посредује, уверавајући 
оца да је к. унд к. лајтнант Франц Краус човек од части, да 

вуче лозу од неке старе грофовске куће из Тирола, да је 
врло богат. А већ о његовим везама са самим двором, он 
није хтео ни да говори... . 

— Да си умук'о, пезевенк! скочи на њега Пријовић и 
жиле му избише дуж чела. -— Ти ли ћеш мени, фитме једно, 
да солиш памет! Напоље, и да те моје очи нису више виделе! 

Али ствари су опет пошле по старом, и Јованкино саста- 
јање с Краусом наставило се као и пре. За њу је сад вадио 
кестење цео млађи Ташлихан, онај модернизовани његов део 
који је кокетовање с официрима и љубакање с чиновницима 
сматрао саставним, битним делом савременог образовања. 
Као да су с прекидањем веза са животом под Турцима“биле 
одмах пресечене и све моралне традиције прошлости и као 
да је требало све ствари, у част новог времена, поставити 
наопачке, дићи горе оно што је било доле, а оно што је 'било 
горе свући у блато. 

То је био један од оних као пустињски самум лудих, 
врућих ветрова који се покаткад јављају, у прелазним исто– 
ријским пернадима, и који упаљују мозак једног друштва 
дотле да оно као сноходац пође кроз живот, тапајући по 
мраку, без компаса, у једном духовном мамурлуку маја све 
ствари приказује друкче но што оне јесу. 


ЈУ 


Пријовић је ишчекивао да ће се јованкина историја, 
најзад, тако развити. Он се нимало не узнемири кад та жена 
дочека једне вечери у сузама и саопшти му, ломећи руке, 
да је њихова Јованка тај дан иза подне рано отишла и да је 
још нема. 

— И не треба нам! Официруша! узвикну он бесно, а 

глава му се тресла и рамена поигравала као да ће га мека 
час ухватити падавички грч. | 

Али он према кћерином бегству није био онако равно- 
душан како се правио. Ма како се ствар унапред развила, 
његова је кућа једном за увек била осрамоћена. По његовим 
схватањима, као и по схватању друштва у коме је настао, 
овакав случај није био само срамотан за онога који га је 
учинио, него је своју прљаву сенку бацао на целу породицу. 
Његова прогрушана коса је сад била осрамоћена,/ његова 
жена је учињена кривом што није умела да васпита своје 

дете, а његове друге две кћери су као прокажене требале да 
седе код куће, исплићући обелеле курјуке. А то је и било 
оно „најстрашније. Јованка је својим неразумним бегством за 
вечита „времена затворила својим сестрама, и најмањи путић 
до „среће. Колико себичњаштва! Човек се нијао улицама као 
обезумљен, а по ноћи узалуд зевао распињући вилице и 
бескорисно склапао очи; — сна није било. 
Но јованкино бегство се није тако тумачило у младом 
Ташлихану. Као да је на позорници велики глумац извео 
сјајну сцену, младе ташлиханске госпође, и саме обремењене 
прељубом и глава успушених романтичним авантурама, жестоко 
су пљескале младој девојци. За њих, то је било херојско 
дело, много веће од оних која су оне саме чиниле, перверсно 
се предајући аустријским. штакорима и равнодушно варајући 
своје блесаве босанске мужеве. Оне су сматрале да је ово 
био први енергични покушај отимања од родитељске тираније, 
и уживале су што је једном догорела свећа старинској само- 
вољи која је женила и удавала по својој вољи, по својој 
оцени и ло свом интересу без обзира на онога кога се 
женидба или удаја непосредно тицала. А да би и практично 
доказале да су сагласне с Јованчиним делом, оне је обасуше 
посетама и трудиле су се да је у очи хвале пуним устима. 
У ствари, до ње их је више терала радозналост но накло- 
ности према девојци или пркос према старима. Оне су хтеле 
да уђу у све, желеле су да знају како је у стану младог 
официра — бећара, настојале су да испипају шта се дешава 
у њеној души и показивале су перверсног интереса за изну- 
рену девојку чије су се очи мутно прелевале у тамним подоч- 
њачким колутовима и чије су носнице нервозно трепериле 
под врућим дахом разбуђене страсти. И чудно! Ова оскврнута 
девојка која би још пре неколико година била јавно бичевана, 
на пању, и изјурена из благочестиве заједнице хришћанске, 
сад се сијала од бесловесне среће и мирно гледала у будућ- 
ност... Материад за посела је био ту... И ташлиханске 
госпође су савршено биле задовољне. 
Е ђ Једне вечери освануше код Пријовића Краусови девери. 

Обадвојица су били официри и нису знали ни речи српски. 
Тумач им је био Пријовићев син који је и сам био приправљен 
за ову посету. 

Пријовић је натмурено гледао у дебеле официрске образе 
који су се сијали од руменог здравља и с тамним наслући- 
вањем зурио у њихове очи, ослушкујући тврде, неразумљиве 
речи. Настојао је да буде миран, али све га је нешто копкало 
да безобразнике истера и да разговор сврши одлучном и 
да више неће да чује за. кћер. 

Али његов син, који је тумачио официрске предлоге, 
уверавао је оца да је сад најбоље да ствар мирно заглади и 
да уштеди кући оруку која би сигурно настала, ако одбије 
благослов за кћерино ступање у брак. Тврдио је да се они 
могу венчати и без његовог одобрења, али да ће он онда 
несумњиво страдати. јер, по његовом уверавању, Краус је 
одлично стајао на Мусали, и у влади је.имао једног кућњег 
пријатеља, човека угледна на двору, дворског саветника и 
једног од подшефова владиног Црног Кабинета. Уз то, млади 
Пријовић се плашио да неће, одбијањем да да кћери благо- 
слов, изазвати против себе официрски кор који је у овако 
деликатним стварима, које су се тицале једног између његових 
чланова, био и сувише осетљив. А Пријовић, и иначе, није 
био најрадије виђен код власти... 

Стари Пријовић, најзад, одману руком: 

— Ајд", нека буде! Да је благословена! Али, кажи ти 
тим њушкама да ја за њу нећу да знам док се не вјенча ! 
Нека ме не позива у сватове! Нећу ни да чујем за лутеранску 
цркву ! 

Он је мислио да је с овим давањем благослова довршена 
мучна ствар, и да младенци само треба да се венчају па да 
дођу да га пољубе у руку; али официри се нису дизали, и 
ако им је млади Пријовић саопштио да отац пристаје, и чудно 
су се некако сашаптавали, правећи свечана лица. 

Пријовић, коме је цео овај разговор изгледао бљутав, 
нарочито од како је сматрао да се Јованкина срамота не 
може поправити, љутито се окрену сину и упита га, не кре 
јући своје зловоље : 

— Што не идуг Шта хоће још 2 

— Сад! Сад! прекиде га син преплашено, јер му је било 
много стало до тога да се ствар правилно сврши. 

Пријовићева домаћица по други пут унесе црну кафу и 
послужи дуваном. Официри запалише, и чудно су се мешко- 
љили увијени у сиве таласе густог дима. 

Најзад, млади Пријовић прекиде мучно ћутање, и зави- 
јено стаде разлагати оцу да је Краус официр, да много полаже 
до официрске части и да може ући у брак само онда, ако 
положи извесну кауциу у пенсиони фонд као главницу за 
осигурање породице ако погине у рату. 

— Па шта се то мене тиче 2 обрецну се на њега стари 
Пријовић. 

— Али он ће сад да буде твоје дијете! филозофски рече 
млади човек. 

— Какво дијете, какви бакрачи! узвикну старац. — Не 
може лутеран бити моје дијете! Јок, то нема ! 

__Млади Пријовић је видео да овај заобилазни пут не 
води успеху, јер се отац некако гије никако досећао шта му 
син хоће. Млади човек стога притисну на најосетљивије стар- 
чево место, све једно што је знао да ће болети. 

"__— Али ти, тата, видиш да ми, ради угледа наше куће, 
не можемо пустити Јованку без мираза. 

Пријовић се пркосно насмеја. 

— А, то ли је2 Ради угледа куће2 Е, све сам до сад 
мислио да си само млад и зелен, али сад видим да си будала ! 
Ради угледа куће2 А је ли она пазила на углед куће, кад је 
отрчала за ону тамо поган и без црквеног и без родитељског 
благослова 2 јок, роспија једна! А сад, кад треба треснути 
кесом да се зачепе уста оној сабљашкој скитници и агарјану 
једном, ти ми ту лудујеш о прћији. Јок, славе ми, док 
сам жив! 

Пријовић се био-· узрујао и ст:о викати, ударајући 
песницом о сто и потрескујући јаросно табачићем за пепео 
који је стајао пред њим. Официри су се збуњено погледали, 
не схватајући изненадну Пријовићеву срдитост која је била 
и из његовог зарумењеног лица и из његовог повишеног, 
промуклошћу раздртог гласа, и испод његових удараца. Млади 
човек није знао шта да ради да га умири: и дотицао му је 
рамена као да га је хтео да упозори да није сам, и опет се 
обраћао официрима с печалним и постиђеним гримасама лица 
које су деловале и плачно и смешно. 

— Али, тата, говорио је он кроз сузе, — тата, молим 
те, смири се! и туткао је матер, која је изишла из кухиње, 
да ублажи оца. 

Пријовић је дуго отпухивао, с тешкоћом избацујући из 

себе ваздух који се мучно дизао из груди, притиснутих задухом. 
Најзад се смири, и ћутке је гледао испред себе. | 

— Па колико је тог упита он доцније. — Он сигурно 
хоће новаца 2 

Испало је да је та сума округло осамнаест хиљада фори- 
ната само за фонд, као кауција, а прћија би се у роби и 
стварима дала по врху као што је тада био обичај при уда- 
вању имућнијих девојака. 

— Нема! одби он енергично. — Нека развади као што 
је довео, нека уради с њом шта хоће, али ја нећу ни за шта 
да знам! | 
Млади Пријовић је покушао да убеди оца да кауцију 
мора положити, ако неће да га власт стане прогонити и 
војска узме на зуб. Доказивао му је, са страсном преплаше- 
ношћу, да ће, у противном случају, увалити кућу у страхо- 
виту невољу и потрпати све путеве који се отварају за 
младићеву каријеру. Покушао је да утиче и на његово срце, 
куцајући непрестано, и представљао оцу могућност да би 
ради његове тврдоће могле трпети и његове две млађе кћери 
које нису криве што је' од јованкине памети било јаче 
њено срце. 

Све једно. Старом Пријовићу није никако било јасно 
шта сад свет хоће од њега кад је већ једном осрамоћен, и 
није схватао зашто јованка тражи благослов и прћију, кад 
се свега одрекла побегавши од куће2 

— Нека, размислићу! рече он најзад, и мрдну офици- 
рима главом у знак поздрава, па се срдито окрену и оде из 
собе, несигурно се лелујајући на својим сувим ногама као 
притка у влажној земљи, под јаким ветром. 


(Крај у идућем броју) 
БОРИВОЈЕ ЈЕФТИЋ. 


си Урошева Женидба. 175 


УРОШЕВА ЖЕНИДБА. 
КОМЕДИЈА У ТРИ ЧИНА. 


ЛИЦА: 
Цар. 
Царица. 
Краљ Урош, син царев. | 
Саниша Немањић Палеолог, царев полубрат, господар Епира. 
"Томанда, кћи Ане Палеологове, деспотице, даљна рођака царева. 
Капетан Палман, инструктор коњице 
Протовестијар Никола Бућа, епископ которски. 
Двородржица (маршал двора). 
Хрисанта, његова жена. 
Лодовико од Фиренце. 
Опат Мануело. 
Калуђери, стари и нови племићи, ловци, стрелци, пажеви, дворкиње. 


ЧИН ! 


један забачен шумарак у царском зимовнику у Серезу огрнут по- 
следњим зрацима позног сунца дубоке јесени. У дну један стари рибњак 
пун увелог лишћа, и над њим се нагле модре црне гране оголелих 
дрвета. Кроз ваздух струји тежак суморан дах, а каткад се чује одјек 
далеких ловачких хајкања. Снегом покривени врхови планине спавају у 
густој магли, а небо једноставно и сиво. Камене стазе се спуштају и 
губе у шуми Хладни повстарац предсказује скори мраз. Свуд је предзнак 
смрти. Старе камене клупе и један сто причају о старини овог дома и 
врта наслеђених од Грка. 

На сцени су Синиша и Хрисанта. 

Синиша је леп човек, висок, округле браде Има му двадесет седам 
година. Смеђ Тип гиздаво страсног Грка Од мајке Гркиње, друге жеке Сте- 
вана Дечанског, остао му је правилан нос и меке, али пожудне очи. Раскошно 
држање и безбрижниост чине га симпатичним, али кад и кад загонетним. 
Лака иронија што му игра на уснама и лукавост што се крије у угло- 
вима очију збуњују човека, и никада није јасно да ли оп говори збиљу 
или тера шалу. У његовом тогу има увек нечег дискретно подсмевачког. 

Хрисанта има двадесет девет година. Лепа, али јој памет у обрнутој 
сравмери с лепотом. Има заносне очи и лепе руке. 


Синиша. — Стани. 

Хрисанта. Што да стојим 2 

Синиша. Не мичи се. Тако. 
Сад си два пут лепша. Просто ко кип неки, 
Сада тај ти набор с груди дршће лако, 
А низ плећа вали таласају меки. 

Жрисанша. Тин ме мучиш. 

Синиша. 


Хрисанша. 


Синиша. 


Хрисанша. 


Синиша. 


Хрисанта. 


Синиша. 


Хрисанта. 


Синиша. 


Хрисанта. 


Синиша. 

Мучим 2 Не, већ љубав снивам. 
Уносим у тебе сву дубину среће 
И оваплоћење божанства уживам, 
Гледајући само твоје бело плеће. 
Сад си к'о русалка у сутон пурпурни. Ј 
Кад ноћ јој низ груди простре плашт прозирни, · 


И заигра лахор њима танац журни, 


И распе се као реком уздах мирни. 
Чудно збориш. 
Је ли2 Ко да слушаш бајке. 
А муж твој кад прича 2 
Ах ! Е 
Говор му сличан 
На досадну песму распукле свирајке. | 
Ја сам као... (с ћа се) 
Шећер. 
| А он као сичан. | 
Дивно је речено. (За себа) О, јаде мој! (Хрисанти) 
Је ли 
О, мени се смеје кад видим вас двоје, — 
Тебе, чије око само чежњу жели, 
И њега ком нису умели да скроје 
Преци чак ни руке, — ја се смехом давим. (Гледа јез 
Ти млада, пупољак миришљав и чедан, 
Грудва снега, коју хтео бих да кравим. = 
А он2 
Ћути |! 
Смешан ма одакле гледан. 
И зар ниси никад у постељи брачној 
Осетила да те целу хвата језа 2 
И зар ниси клела у поноћи мрачној 
Оног ко те за тај угарак привеза 2 
Све погађаш ! 
То се у твом оку чита, 
У њему ја видим сву тугу што спава. 
Тугу што је лажних врлина већ сита, 
И поштење, видим, које очајава. 
И сад ево мене да ти живот речем. 
Још си као роса, но старост наступа. 
Ја хоћу ту старост... 

" Боже! 
Да претечем. 
Да се твоја душа у мирису купа. 
Но ипак ја мислим, превара је ружна. 
То превара није. 
Него 2 
Крик потомства. 
Нова поколења траже остварења, — 
Да их задовољиш ти си себи дужна, 
И Бог благосиља таква вероломства ! 
И Богородица, у час искушења, 
Пример за то даје. 
Веру не скрнави ! 
Тако ти Спасења, о Господу ћути! 
Сен лажне чистоте у себи задави. 
Немој... 

Онда на ствар. Пролазе минути. 
ја те позвах овде, ти на позив приста. 
Па зато сам дошла. 

То је сасвим јасно: 
Чим си дошла овде, ниси сасвим чиста. 
Но ипак разговор свршиће се часно. 
Пољупцима. 

Никад... Не. 
Жена си права. 
Но спашења нема ни лево ни десно. 
Ког матица узме, тај се не спасава. 
Но зажмури... 
Како 2 
И умире свесно, 
још не тонеш, али не видиш обала. 
Пусти се! Доцкан је, да се талас спречи. 
Сад имају дужност твоја уста мала, 
Али за пољупце, не за мудре речи. 
Ја не знам шта хоћеш. 
Све иде полако. 
Цео живот то је осека и плима. 
Шта ће ти тај веог Нека вече млако 
Голица ти недра. (Хоће да јој скине вео) 
Па мени је зима. 

Ох! Љубав нас греје што око нас кружи. 
Видиш, сутон пада. И он љубав схвата. 
И пева песмицу о шеви и ружи... 
је ли тако 2 
јесте. 
(Пошла је с њим корак даље и нагази блато ) 
О шта је ту блата! 
Па шта нас се тиче то блато, те баре 2 
Ми смо изнад земље. Не чујемо звуке... 
Не видимо ништа... Љубав грубост таре. 
А јесен умире... 
Што ми стежеш руке 2 
То је љубав, која не зна другог знака. (Води је 
лагано напред) 
Седнимо на клупу крај старог рибљака... 
Прозиран и препун увелог живота, 
Згаженог шимшира, згрченог локвања. 
Јесте. Гле и мирта пала с оног плота. 
А сутон је препун сребрнастог ткања. 
А твоје дубоке очи, пуне боје 
Коре од неранџа, кестенова, липа... 
Сиво-мрке, светле, топле очи, које... 
Замисли, мој муж ме све под очи штипа. 
Воли кад ми се под очима модри. 
ја бих пољупцима маглу са њих спрао, 
Да ме њихов поглед на клик бојни бодри... 
О дај ми те очи! Јест, с тог сам те звао, — 
Дај ми да просањам чар небеске среће. 
Неко иде... Авај! Бежимо ! 
Ни крока. 
Не бојиш се2 
Витез главу под нож меће 
Рад једног погледа из таквога ока. 
Нико не сме прићи. ја сам цар царева. 
Ти си вила, тица... не, не... златна мрежа... 
Пламен зоре... роса... сунце што изгрева... 
Сан снова... чар звезда... 
Боже ! 
(Обгрли је.) Смоква свежа, 
Како ме те очи у грех смртни зову ! 

С њих ја читам љубав и. заповест строгу. 
Сунце где си, срећу да позлатиш ову 2 
Зло би било, јер тад видети нас могу. 
Па и да нас виде, зар ће да се сете 2 
Но, још боље ноћу да ти дођем вешто, 
Када поноћ црну завесу оплете... 
А мој муж Зар не знаш: он већ сумња нешто. 
Сумња 2 Ах дивно је кад опасност прети. 
Твој муж на дужности, ми у кући сами. 
(0, ти не знаш шта ће та ноћ нам донети, 
Та ноћ исповести речених у тами, 
Гледаћемо месец... О дивно ће бити... 
А мој муж, а дворац, шта ће на то рећи 2 
О нашој љубави зар ко може снити, 
Љубав у којој тек ћеш срећу стећи. 
Љубав где сваког часа самрт грози, 
Али смрти нема, јер Бог љубав штити, 
А ноћ је с љубављу од увек у слози. 
Сунце јој је злотзор: 
ја се не знам крити. 
Срце ће ти рећи, срцем се помози. 
То је пргва љубав, то херојство значи, 
Кад се срећа ко плен из замке украде. 
Нешто шушну. Неко кроз мбун се провлачи. 
Нико није. То су голубице младе... 
Сад у јесен 2 
Добро, па шта те се тиче 2 
Уходе мог мужа... 
(Ослушне,) До врага! Кораци. 
Уходе мог мужа! Ох, кад се развиче. 
Бежи! Он ће да ме голу у свет баци, 
Па склонићемо се... (Хоће десно. 
Не, ја не смем тамо, 
Па куд ћемо онда 2 Два су пута само. (Чује се говор.) 
Брже десно... 
Не смем. Неко отуд иде. 
Никог нема... 
Муж ће тамо да ме спази. 
(Бесно.) Па куд ћемо онда 2 
Јао, кад ме виде! 

Синиша. _ Овуда! (Вуче је међу стене,) 
Хрисанта. Зар 2 Јао, по тој уској стази... 
Синиша. _ Урош. Ох будало! Ни десно ни лево. 
(Њој падне вео. Синиша га дигне и вуче је.) 
До ђавола! Хајде. 
Хрисанта. Ох Пресвета Дјево ! 
(Изгубе се међу стањем.) 
На сцену долази млади краљ — престолонаследник — Урош и 


инструктор коњице немачки капетан Палман. Младоме је Урошу девет- 
наест година, слабуњав је и мало уморан, али тај умор не изгледа тре- 
нутан. И ако има једва видне науснице, у очима му већ спава разочарење. 
Види се да је последњом сценом збуњен. Палман има четрдесет две. 
године, човек од позива. Енергичан је и послушан Оличење поштовања 
закона и државотворне логике. Палман носи у руци извађен мач. За 
њим иде један паж. 


Палман. — Чекај. Куда журиш2 Сад мало борења. 
Урош. Марим ја за борбу. 
Палман. Па куда тамо хиташ 2 
Урош. Досадно ми. (Тражи погледом Синишу и Хрисанту.) 
Тако. 
Палман. Шта гледаш врх стења, 
Ко да ћеш из таме нешто да прочиташ. 
А што те се тичу те дрвљике црне 2 
Шта ћеш овде2 
Урош. Волим овај кут осаме. 
Ах, гле траг курјака и траг младе срне ! 
Палман. _ Курјак у сред двора. Све глупости саме. 
Де мало борења. | 
Урош. То ме не весели. 
Палман. _ Треба да се вежбаш: и сам цар то жели. 
Урош. Цар. (Нешто га мучи.) 
Дај коцке. 
Палман. Жалост, ту губити сате. 
Урош. Онда књиге чија слова живот злате. 
Палман. _ Књиге2 Сад у мракуг И бар да што знају... 
Што пише с почетка, то је и на крају. 
(Пажевима.) 
Дај коцке. (Паж оде Палман иУрош седну за сто да играју). 
Палман, Твој отац, млад као ти сад што си, 


Друкчији је био кад Бугаре здроби. 
Цара Михаила мач још и сад носи. 


Велбужд. Каква битка! Шта се плена доби! 
(Паж догоси геку игру налик на даме,) 

Палман. 
Урош. 
Палман. 
Урош. 


Палман. 
Урош. 
Палман. 
Урош. 


Палман. 
Урош. 


Палман. 

Да почнемо. (Игра) Девет ! 
(Слабо га занима.) 

Гола шума чека да нов плашт огрне. 

Је ли да је сетан плач јесењег грања, 

Кад с далеких страна северац нагрне. 
(Сања.) И сваке године рађати се с нова... 
Волиш јесен кад се шири смрад мочари, 
Ето чему тебе уче глупа слова. 

ја повукох. 
(Игра.) 
(Смеје му се.) 
Ти си паун кога реп шарени кити, 

А без срца. Теби рај се божји скрива. 
Па што ће ти срце, када цар ћеш бити... 
Шта 2 


Ти то не разумеш, стари. 


Тешко тој земљи где владалац снива ! 
(Као да пада у сан.) 
О погледај јесен како самрт сеје, 
И застире земљом покров боја разних, 
И прах свелог лишћа по коси нам веје. 
(Гледа га дуго.) 
Где научи говор тај умова празних 2 
А сам си тражио да Сиргијан рече 
Псалме Вавилонске... 
Тај безбожник глупи 
Дивни су то псалми, реч ко сребро тече. 
Ја повукох... 
Псалми... Рај ти души купи. 
(Рецитује једап од чувених вавилонских псалама.) 
Тешки су греси, Господе, моји. 
Лутах. Нико ми не пружи руке. 
Жедан сам. Нико мене не поји. 
Громко позивам. Не чујем звуке. 
Плачем. Вај, нико ме не жали мене. 
Страдам. Уздишем, јечим и патим. 
Усне ми жедне и испивене, 
И залуд сунцу молитву пратим 
Господе, грех ми кишама спери, 
Недела нек ми ветар разнесе... 
ја играм. О краљу, де се разабери.,, 
(Урош повуче досадан потез.) 


Чуј песму јаблања ! 

Палман. _ јеси ли за метеж у Бизанту чуо 
Урош. Да. 
Палман. Кантакузени с престола су пали, 

После овог Бизант биће сасвим труо. 

Цар ће га узети као да се шали. 
Урош. Страшно су досадни ти ратови стални. 
Палман. А овај ће поход све до сада тући. 

Донеће се свила, пехари, кристали, 

Злато ће с оделом колима се вући. 
Паж. (Јавља.) Цар ! (Обојнца се дигну) 

На сцену долази цар. То је Стефан Душан, цар свих Срба, Грка 

и Арбанаса, краљ Романије. То је једна моћна фигура, за главу већа од 
осталих. Коса му је бујна, румено мрка, брада лепо очешљана изразита 
и мало отворенија од косе. Нос као у орла, а очи сиве, боје мора, 
с енергичним зеницама Кошчат, моћан. Даје експресију дубоке проница- 
вости, непопустљивости, самоуверења, не схвата финесе, ниансе, види све 


оштро. Има готов суд о свему. Не зна за елегантну етикецију Непо- 
средан, искључив, личан. 


Цар. (Види игру) 

Губите време. (Палману. Чега новог има2 
Палман. _ Лодовико пита, што овога јутра 

Примио их ниси, да говориш с њима. 


Цар. Не морају знати. Нека дођу сутра. 
Палман. _ (Хоће да иде.) 
Цар. Чекај. Жито ноћас трговци донеће. 


Нареди да спреме гвожђа и алата. 
Ради ко да поход ујутру се креће. 


За час ће пролеће куцнути на врата. 
(Палман полази.) 


И сваком нек дужност одреди се јасно. 
И дознај, где уз пут биће воде питке. 


Све нек буде спремно. После биће касно. 
(Палман се поклони и оде) 


Цар. (Сину. Успех није случај. Само треба реда. 
Урош. __ Докле, оче, само мислићеш на битке 
Цар. Док Константинова престоница седа 


Зове ме и понос вековни ми нуди. 

Метеж тамо. Ја да будем ћутљив лутак 2 

Све што можеш узми. Тај те наук чуди 2 

Хладно мотри, спремај се — чекај тренутак. 
Урош. Но та хука крај нас... Страх ме је тог врења, 


(и а ириуи 


Цар, 

Урошева Женидба, · 
Зар комешај тај ти ум не усхићава 2 
Не чујеш у њему песму остварења 2 
Али бес тај... 

Који бич мој зауздава. 
Ја све узде држим и шибам и гоним. 
Растргнуће бура разастрте мреже. 
Неће. Кад с торњева бизантских зазвони 
Горд велики псалам наше вере свеже,.. 
(Застане, погледи сина.) 
А ти нешто друго ко да мислиш 7 
Оче! 
То су стари знаци свима нама знани, 
Људав 2 
Није. 
Љубав своју владу поче. , 
Али грех се такав младости не брани. 
Умири се. Знаш да у Филипа краља 
Просим кћерку младу и лепу за снаху. 
И још наследницу богатих земаља. 
Опрости оче, мом младићском маху, 
Али признаћу ти своју грешну тајну. 
Чуј. Ја волим, оче, више него ико. 
Сви смо ми мислили: волимо бескрајно 
И волети више нећемо толико 
Никад у свом веку. 
Но грех чуј ми цео. 
Нећу ону коју твој ми избор пружа. 
Волим другу. (Цар гледа питајући) 
ја сам одрећи се хтео, 
Јер ма да је волим, неће ме за мужа. 
Хтедох да је мрзим, здавим у дивљини, 
Али, авај, видех волим је све више. 
(Насмеје се) 
О, мали мој, увек тако нам се чини. 
Али нова жена слику старе збрише. 
Та жена не значи баш велику срећу, 
Играчка за људе кад у занос падну, 
Али ке да због ње главу под нож међу. 
Жене су да сина мужевима дадну, 
јер смоква тек ваља када је под плодом 
Али жена може и корисна бити; 


+ 

Урош. 
Цар. 


Урош. 
Цар. 


Урош. 
Цар. 
Цар. 


Паж. 


Цар. 


—— 


Српски Књижевни Гласник. 


и 


На пример да с добрим ороди те плодом. 
— А љубавг — Та глад се понајлакше сити ! 
Оче, не разумеш. Срцу се не влада. 
Но када постанеш муж краљеве кћери 
Ишчезнуће јаук љубавних ти јада. 
Зар мислиш и љубав да се скиптром мери. 
(Лупну рукама. Улазе пажеви.) 
Карту земље брже донесите. — Све ће 
Свршити се лепо. Но само стрпљења. 
Жене ли су циљ наш2 (Доносе карте.) А ево решења. 
Ту је наша судба и кључ наше среће. 
(Развија карту.) 
Прво да се ова обиђе планина, 
Па на Бизант. 
(Гледа карту.) 
Далеко је. 
Зар за нас постоји сметња и даљина 2 
И зар мојој вољи отело се ишта 2 (Паж долази.) 
Шта је2 
Томанда. 
Нек дође. 


(Улази Томанда. То је лепа девојка од деветнаест година, сањалачких 
очију, жива, ведра, плаве косе, једна од оних девојака, које се могу са 
страшћу волети, али за којима се ипак не лудује. Поклони се.) 


Томанда. 


Цар. 


Томанда. 


Цар. 


Урош. 


Томанда. 


Урош. 


Теманда. 


Урош. 


Наш царе, 
Царица нам светла молбу за те има. 
Због рођака неких својих сузе таре, 
Јер не зна како би да помогне њима. 
И хоће 2 

Моли те да јој чујеш тугу, 

Или да к њој пошљеш ђаче перу вично 
Или неког старог верног слугу... 
(Сину. Ти ме чекај. Добро отићи ћу лично. 
(Томанда пропушта цара и полази за њих.) 
(да њом) Чекај. 
(Врати се, Ти ме зовеш 2 


Ти си жена ретка. 
Волим да те видим. 


Шта ме се то тиче 2 
(Збуни се.) Видиш сад не умем даље од почетка, 
А сам кад сам смислим за те праве приче, 


поре пи пити ттаитт 


Томанда. 
Урош. 
Томанда. 
Урош. 


Томанда. 
Урош. 
Томанда. 
Урош. 
Томанда. 
Урош. 
Томанда. 
Урош. 
Томанда. 


Урош. 
Томанда. 
Урош. 
Томанда. 


Урош. 
Томанда. 
Урош. 


Томанда. 
Урош. 
Томанда. 
Урош. 


Томанда. 


Урош. 
Томанда, 

Тад једна за другом мисао ми стиже. 

Врло сам разложан кад сам у самоћи, 

На све заборавим, чим ми приђеш ближе, 
Смешно,.. 

Ја ти у том не могу помоћи. 
ја лагати не знам, а жене лаж траже. 
Шта то има везе 2 

— Ђаво том их учи. 

Не воле кад им се љубав јасно каже, 
Но од љубавника траже да их мучи. 
Каква дрскост. 

— Стог те Синиша и мами. 
Он! Да нечег има ја признала све бих, 
Гле образа како букнуше ти плами. 
Ох, да је истина, лагала те не бих. 
Весељак је. (Осмехне се). 
— Искрен. 

И леп је. 

— Веома. 
Најзаноснији је члан царскога дома. 
Штета, што к'о ован читати не уме. 
Но кажу, куцање срдаца разуме. 
Он ни нема срца. 


(Заједљиво ) 


— Бар не зна да плаче, 
А тиме тек дражи и опија јаче. 
По читаве сате причања испреда. 
Божанствено збори. 

— И лаже без реда. 

У томе је послу достојан признања. 
Главно да је храбар и пун поуздања. 
Ту будалу волиш 2 

— Волим 2 

И још кријеш. 
А мени се ругаш, дрско ме исмеваш. 
Једва чекаш да му руке о врат свијеш, 
А он: те,.. 
А он ме2... 
Реци, што оклеваш 2 
Исмева и лаже. 
— Е2 И ништа више 2 

Урош. 


Томанда. 


Урош. 


Томанда. 
Урош, 


Томанда. 
Урош. 


Томанда. 
Урош. 
Томанда. 
Урош. 
Томанда. 


Урош. 


Томанда. 
Урош. 


Томанда. 


Урош. 


Томанда. 


Урош. 


Томанда. 


Урош. 


Томанда. 


Урош. 


Томанда. 


Урош. 

нв 





(Показује стазу којом је отишао Синиша са Хрисантом,) 
Читав сат га гледам. С Хрисантом се шета. 


Шта 2 


И мало час се за жбун један скрише. 
Ни ветар, ни магла, ни мраз им не смета, 
Шта збориш, лудаче 2 


(Показује.) 


Увери се сама. 
Гле им 


(Пође стази“ погледа и цикне.) Ах ! 


(Пакосно.) 
ДЕ рају 
Авај ! 


Бар да чека да се 
спусти тама. 


Диван човек. Баш те много воли. 


Ти због њега реку суза проли... 
Где је паж! Нека га овамо позове. 
Лажљивац ! Јутрос се тобож у лов крену... 
Па туђе се жене боље но зец лове 
И боље је ући у постељу њену 
Но у вучје легло. 


Ћути! Пажа зови. 


(Пљесну рукама) Паж. 


Деспот нека дође. 
Нека сиђе доле. 


Реци ја га зовем. 


Ах ! (Паж оде) 
Прекрасно лови 


И тај му је наук од најбоље школе. 
Срну још никада не ухвати. 


Ћути ! 


Јелен му је увек утекао. 


Доста ! 


Вукова се боји, медведи му љути. 


Ох! 


Једном му чизма у бежању оста. 
Морао сам због ње ја блатом да касам, 
Мало што не падох у поток рлзливен. 
Иди некуд. С њиме сама хоћу да сам. 


Ево га. Одлази. 
(Губи се са сцене) 


Бићу овде скривен, 


Синиша. 


Синиша. 
Томанда. 
Синиша. 
Томанда. 
Синиша. 
Томанда. 


Синиша. 
Томанда. 
Синиша. 

Томанда. 


Синиша. 
Томанда. 
Синиша. 


Томанда. 
Синиша. 


Томанда. 
Синиша. 
Томанда. 


Синиша. 


Томанда. 
Синиша. 
Томанда. 
Синиша. 


Урошева Женидба. 


__Е4 


(још раније пре но што су они спазили њега, спазно је 


њих Брзо загрнуо рукав и запарао мало мишицу. Види се 
да зна у чему је ствар Елегантно се поклони.) 


Шта 2 Уроша нема 2 (Љубазно) Зар ти си ме звала 2 
Срам нек те је. То је за љубав ми хвала, 
Ништа не разумем, 
Грлиш туђе жене, 
Каква је то шала 2 
Е О, то је поштење ! 
Вараш ме. Бар да ти образи црвене ! 
Шта сумњаш у мене2 Зар неповерење 2 
Не сумњам. Све видим, 
Кад 2 
Пре два три трена. 
С Хрисантом. 
Хрисантом 2 Која је то жена 2 
Њу волиш, а мени подло љубиш косе. 
Волим те. И никад то нећу порећи. 
Зар крај тебе другој да ме снови носе2 
Ужасно! Ти никад нећеш стида стећи. 
У лов си пошао! Тако ли се вара 
Жена, што у реч ти верује бескрајно 2 
Жељан твојих уста, тог мирисног нара. 
Место у лов, ја сам лутао очајно, 
Ко да изнад мене кружи врана јато. 
Лутао с том женом пун повода ниска. 
Заклињем се. 
Душа, срце ти је блато, 
Стог та глупа жена била ти је блиска. 
Не. Ти си за мене почетак и мета. 
Да сам сит твог срца, зашто би то крио 2 
(Бесно) Ја крајеве значим. Са средином шета. 
ја бих тада хуља, варалица био. 
То и јеси. 
(Гледа је луго) 
Сад си иста ко све жене. 
Парче меса, које говори без реда, 
Ком су груди гадним грехом покривене, 
Што тражи да човек химне му испреда. 
Сад си жена, круна божјих створења; 

Томанда, 


Синиша. 
Томанда. 
Синиша. 


Томанда. 
Синиша. 


Синиша. 


Томанда. 


Синиша. 


Томанда. 


Синиша. 


Томанда. 


Српски Књижевни Гласник. 





= иннннннннних ниши 


Лаж. Превара, згрчен роб што страсно сиже, 
Жена, крпа, круна људског понижења, 
И те лутке да су људског ума жиже | 
Сад си и ти клупче лажних усхићења, 
Сад си жена. 
Коју ни гледати нећеш. 
Пребацујеш. Бар да имаш сажалења, 
Ћутиш. 
Кад речи смисао окрећан. 
Дрскости ! 
То значи, ти с љубављу кидаш, 


Због најмање сумње2 Тај растанак боли. 
(Гледа га запр: пашћено.) 
(Стеже груди.) Јадно моје срце, залуд, залуд ридаш. 
(Томанда да изиђе из кожг.) 
(Говори свом срцу) 
Сабраћа твоја јаблани су голи 
Истом песмом плачу ко туга у мени. 
Нашто двор 2 Весеље2 Све буја, све цвета, 
А у мојој души већ јесен јесени, 
Мре срећа и моја умиру дрвета. 
(Гледа у небо.) 
Боже, зашто сруши олтар свих идола, 
Да у срцу моме фијуче пустота 2 
Јуче река среће, данас море бола. 
О и смрт је боља од овог живота. 
Ко би ту умео збиљу да прочита 2 
Узео си маску, но истина где је 
Све је збиља. Душа лажи ми је сита 
У двору, у коме само плесан веје. 
Да. Доста је било лажи и притворства, 
Лик не уме више, да се срећним чини. 
Мучио сам себе скоро до уморства. 
Крај је лажи (Стеже срце) Бол је овде у дубини. 
(Најзад уплашсна ) 
Шта ти је 
Све пусто. Досада ме стеже. 
Чини ми се и сам поглед ми се мрчи, 
А у срцу јек се ждралова разлеже. 
Ти ме лажеш, али усна ти се грчи, 


прићи 


_ Урошева Женидба. 





Синиша. 


Томанда. 
Синиша. 


Томанда. 
Синиша. 


Томанда. 
Синиша. 


Томанда. 
Синиша. 
Томанда. 
Синиша. 


Не лажем, јер мрачне пронирем видике. 
Видиш ли, чујеш ли, како закон зове 2 
Сива киша роси спаљене звонике, 
А духови ноћи своје жртве лове. 
Шта 2 | 

Данас кад царство наше живот значи, 
Кад пурпурне звезде над престолом бљеште, 
Данас изнад мене покров се навлачи, 
Данас кад фанфари на нов позив треште. 
Данас тутњи бакар, шлемови од нади... 
Чуј... „На Бизант!“ Нове славе нови венци, 
Шта ту мене чека 2 Нов бол нови јади. 
Али... 

Вечни слуга у царевој сенци. 
(Хоће да пође.) 
Идем да чаробне неке нађем тице, 
Па да ме однесу у незнан незнану, 
Где пир среће звони и мру срама клице, 
Далеко, у неку земљу обећану ! 
О даље одавде где све лажју звони, 
Где лаж у смрт зове, где лаж у бој гони, 
Где се лажју рађа, живи, мре и труне. 
Куда За Хрисантом 2 

Твој савет не тражим. 

Пусти да мог бола све зајече струне. 
Идем, у самоћи да свој бол ублажим. 
Девојка којој сам цео живот дао, 


Баца моју љубав рад сумње ништавне, 


Стара песма. Само крај јој нисам знао. 
(Дрвећу.) 

Будите ми од сад љубав горе тавне. 

Јер ја сам изгнаник из љубавног раја, 

Јер ја сам несрећник. Дајте ми склоништа, 
И причајте бедну песму мога краја. 


И страшну срамоту мога прогоништа, 


Па шта тражиш 2 
Љубав. 
Зар је имаш мало 2 
Хтео би да страдам са љубавних мука, 
Да целујем блато што јој с ногу спало 

И да сав се пренем од њезина звука; 

Да осетим љубав к'о самрт бескрајну, 

Што не зна за плашњу и воли без крика, 

Не зна за кајање и не зна за тајну 

И живи сред собом изатканих слика, _ 

О, љубав, где падаш, умиреш без јава, 

Љубав што све може, а ништа не ствара, 

Где вољом очију Господ васкрсава, 

Љубав, што живећи гроб себи отвара. 
Томанда. Такву љубав 
Синиша. Шта ће нов дан да ми роди, 

Где ће пољуб један сву прошлост да збрише, 

И да се преда мном не беласа више, 

Иста стаза која истом циљу води. | 
Томанда. (Сва збуњена, готово клонула више уздахне но што рекне.) 

Ја те не разумем. 


(Гледа горе мокре гране. Сутон се лагано навлачи помешан 
с последњим осмехом сунца Мали тајац.) 


Гле кроз слој облака 
Како се мучно сјај сунца прикрада, 
Хотећи да продре у долину мрака, 
Где се залуд бори, где се залуд страда, 
А прозирна румен у последњем часу 
Сва се растурила и поносно дроби. 


Гле, како се злато рубом стена расу. 
(Болно.) 


Та самрт светлости сав ми мозак роби. 

Томанда. – (Меланхолично.) 
Вече. 

Синиша. Док се блиста сјај смрти црвене 
Хтео бих да поглед од сунца одмарам 
На зеници лепе и вољене жене. 

Томанда. О! 

Синиша. Пољупцем дану да опело створим. 
Да. Јер утонули дан не васкресава. 
Он мре као младост, брзо, а нечујно. 
... Да будемо сами... Вече крај нас спава 
Само сутон клизи и жуд расте бујно. 
Прошлост сва избледи. Тренут срца спаја, 
Тад и само време престане да тече, 


Томанда. 


Синиша. 


Томанда. 
Синиша. 


Томанда. 


Синиша. 


Томанда. 


Синиша. 
Томанда. 
Синиша. 

Мир, мир савршени сав мозак осваја. 

Само срце срцу куцњем љубав рече. 

(Сва је утонула у његове речи Гледа како сунце умире. 
Чини јој се да је и она сама несрећна, јер је све око ње 
пусто и мрачно.) 


И не волиш никог зар2 
(Нагло, као да се тргао из сањарија. Тобож плаши га то 


питање, а у ствари цело расположење је удесио због тога 
питања ) 


Ни речи о том. 
Јер лаж тад ћу рећи од свих лажи већу... 
Лаж 2 | 
Да тебе волим, за твојом лепотом 
Да чезнем тражећи у твом недру срећу; 
Да ме залуђују твог говора чари, 
Рећи ћу, да сваки твој покрет ме плени, 
И да твоја жеља мноме господари 
И да лепшег стаса не видех на жени, 
Рећи ћу... 
(Сва клоне поведена његовим страсним речима.) 
Ох реци, све реци. (Тргне се.) 
Шта зборим 2 


(Ватра јој удара у лице) 
(Све страсније) 


Томанда, подло лагао сам пређе. 

Јест. Волим те, волим. Сав дршћем и горим. 
Волим твоје усне и косе и веђе, 

И твој дах и осмех, врх стопале мале, 

И вео што крије дражи твога бедра. 

И очи што снопом врелих стрела пале, 

И мирис што млада голица ти недра. 

Твој сам... 


(Стукне уплашено. Буни је ова бујица речи што пада на 
њу као златна киша Као да пита: Лажеш ме2...) 


Ипак сам лудо срећан. 
(Као плашећи се пита.) Зашто 2 
Љубавно пијанство сву ми тугу крије. 
Волети срећа је, ма волети ташто: 
Ако вино лаж је, лаж пијанство није, 
Јер у мени љубав биће увек жива. 
Грејаће ме она ко пепео среће. 
Ја ти праштам, Можда ни ти ниси крива, 


Томанда. 


Синиша. 


Томанда. 


Синиша. 
Томанда. 


Синиша. 


Томанда. 
Синиша. 


Томанда. 
Синиша. 
Томанда. 
Синиша. 


Томанда. 
Синиша. 
Томанда. 
Синиша. 


Синиша. 
Томанда. 
Синиша. 

То се вечни закон у рад људи плеће, 
Јер он неће срећу. Па нек тако буде. 
Ја сам мали да му вољан на пут станем. 
Шта ја могуг Мравак ове трошне груде. 
Зар да својом судбом Закон Вечни ганем 2 
Ти говориш као да ме волиш, али... 
Немој да се правдаш. Сажалења нећу. 
Свршено је. Тешко том ког неко жали. 
Мртвоме убица зар да пали свећу 2 
Као да те волим2 Та поруга нашто 2 
Па ако ме волиш2... 

Чему сва та шала 
Кад свако правдање моје биће ташто 2 
Па ти знаш да сам ти све што могу дала, 
И зашто с Хрисантом 2 

Ох, докле то име2 

Не мучи ме. Не знам ни ко је ни шта је. 
О, жена се увек заводи ма чиме. 


"С њом си био2 


Ту већ моја памет стаје. 
Па кад хоћеш да ти све речем, ти слушај. 
Но 2 
Двобојем једним... 
Шта 2 
Мој лов је спречен, 
Убица сам. 
У ви „7 
Зато ме се гнушај. 

Дво:. :: 

Од те болести још нисам излечен. 


(Урош извири у друштву једног калуђера. Сакрије се за 
жбун да их Синиша и Томанда не виде) 


Ма да нисам стражар, ја над дворем бдијем. 
Зар 2 

И чувам цара. Пре два три минута 
Морао сам да се с једном хуљом бијем. 
Ено га, где лежи мртав покрај пута. 
(Тобож случајно му се загрне рукав, да се види рана) 
Некаква ухода, стражи на срамоту 
Спремао је замку царевом животу. 


Томанда. 
Калуђер. 


Синиша. 


Томанда. 


Синиша. 
Томанда. 
Синиша. 


Томанда. 
Синиша. 


Томанда. 
Урош. 


Томанда. 


Синиша. 


Томанда. 


Урош. 

Но, на срећу своју, за главу је смањен. 

То је цела прича. 

(Спази рану) Крв. Па ти си рањен 2 

(Тихо) | Е 

Овоме ђаволу Бог на руку иде. 

А ништа. Тек само убоди се виде. 

Ништа су спрам речи којом ти ме рани, 

Јер ја сам убица. Гнушај ме се с правом. 

То гнушање својом лудом плаћам главом 

(Вади мач као да хоће да се убије) 

Нек буде. 

(Не могући да издржи тортуру до краја, цикне.) 
Синиша! ја те волим! Стани! 

Волиш 2 а 


Вај што рекох ! (Хоће да бежи) 
(Као у екстази ) Волиш. Боже, хвала ! 
О, сувише среће за једног убицу. 
Ти не знаш шта. си ми једном речју дала. 
(Стеже очи руком као да плаче) 
Ох, први пуг сузе осетих на лицу. 
(једном руком је хвата) 
(Одиста плаче) Несрећница ја сам. 


Ко божанству вишем 


Прилазим ти бедан, изгубљени самац, 
Те ћу сузе топлим пољупцем да збришем. 
Богомајко ! (Пада му у наручје. Он је љуби 
(Извири. Бесно полугласно.) 

Лаж је, лаж је жени мамац. 
(Извија се из загрљаја.) 
Видеће нас. 

Хајде у врт где ћарлија 

Ветрић и где шуме јаблани и тисе. 
Волиш ме2 

Мој мужу... 
(Припијени једно уз друго одлазе.) 
(Сав бесан кад они оду) ; 

1), Лисица и змија. 
Једно сам мислио, а десето зби се. 
Све је измислио. А ја сав се сплетем. 
Знам, после ће да се тамо горе врати. 
О смео бих главу на коцку да метем: 

Неки бедник ту ће досетку да плати. 
А мени све иде ко да Бог ме куне. 
(Први калуђер изишао је из жбуна и убедљиво.) 
И куне те, сине. Грех очев испашташ. 

Урош. Да. 

Калуђер. јер знаш, наследник проклете си круне. 
Треба да се кајеш и много да прашташ, 
Да испостиш грехе нашег Господара. 
(Тихо.) 
Колико од њега чедност женска пати. 
Кћи многога себра, роба и бољара, 
Постаде од њега к'о девојком мати. 


Урош. (Уздахне ) 
Да 
(Ту је већ и други калуђер.) 
/. калуђер. И тако грешном сину престо даће. 


И син какве глупе сељанке без стида 
Ногом на честити рашки престо стаће. 
Урош. Буде ли то, дужност с мог се срца скида. 
Крв ће пасти. Мене Божја правда штити. 
!. калуђер. А уз цара стоји сва нова властела 
П. калуђер. Лукава гомила што би власти хтела. 
/. калуђер. ИМ Вукашин, веле, цара наговара. 
Веле ти си нејак, цар не можеш бити. 
Урош. Чудан човек. Али вешто се претвара. 
Од оца, од мене траг свој уме скрити. 
Кога од нас лаже 
!. калуђер. И још поред свега 
С ужасом се чудим царевоме смеру: 
Хоће папу. Људе слао је до њега, 
Да с народом прими католичку веру. 
Ужасно ! 
П. калуђер. Страхота ! 
(Паж јавља) 
Цар. 
1. и П. калуђер. Па да идемо. 
Он и ми се врло мало разумемо. 
Цар. (Наиђе. Спази их.) 
Камо светлост 2 (Пажени доносе свећњак«.) 
[. калуђер. Своје душе смерне 
Склањамо понизно испред твоје круне. 


Урошева Женидба. 19 








Цар. 
Н. калуђер. 


Цар. 


Урош. 


Бућа. 


А пркве су празне. 

| Прости слуге верне. 
(Оду први н други калуђер.) 
Вечито ти главу молитвама пуне. 
(Пажу) Одмах нека дође. Сад баш стиже Бућа. 
(Немарно.) А... 

Не радујеш се2 Увек онај стари 

Пун сумње, млакости, снова и чезнућа. 
(Улази ) 


Господару ... 
(Нервозно ) Како текле су нам ствари 2 


Краљ је Филип био обрадован чашћу, 
Што његову ћерку син твог царства проси. 
Но живот је, рече, „под божанском влашћу“ 
Случај хтеде да нам дивне наде скоси. 
јер кћи му је летос за некога кнеза 
Верила се... 
Лаж је... Смицалице гадне. 
Но Господар Филип чашћу се обвеза, 
Да рођаку једну за Уроша дадне. 
још ми се подсмева. 
Можда тако све је. 
(Бући) Ником то не реци. 
Гроб ћу бити. 
Иди. 
(Бућа оде.) 
(Сину) 
Ти си чак весео. Стара сумња где је2 
Подругљив ти подсмех у оку се види. 
Шта ћуг2 Са женидбом имам слабо среће. 
Волиш ону другу, и можда се надаш 
Муж јој бити. Али ту се вараш. Све ће 
Бити што ја хоћу. 
Мора, јер ти владаш. 
(Мисли се) Можда је истина. 
(Гневно тресне мачем) Кнез да ме претече. 
Шта можемо, оче2 Господ тако рече. 
— Завеса. — 
(Наставак у идућем броју) 
МИЛУТИН БОЈНЋ. 

ЗА ДОН КАРЛОСА! = 
(19) 
— Где сам прошапта Оливје. ЈЕ 

Он отвори очи, и виде где лежи. на слами, под гомилом 
покривача. Кола на којима се возио; једна 'огромна, широка 
кола, покривена заокругљеном мушемом, ишла су кораком, 
труцкајући се потмуло. Хладан ветрић продирао је унутра, 
заједно с бледом сивом светлошћу. 

Напред у колима, један човек, седећи на' дасци, · терао 


је мазге, од којих је Оливје видео само уши хема у црвене 


ет 
- Где самг понови Г. де Пренест. 

очи се окрете. 'Оливје: виде једног човека "одевеног 
свег у прно, с-дугим голобрадим мрко-плавим лицем. Он 
одговори, не вадећи-из увта своју кратку лулу: 

— Прешли смо Габас пре по сата. Сад ћемо стићи у 
Паклени Мост. 

— Габас, Паклени Мост, промрмља Оливје. 

— То је пут из Јаке. -за бео преко Пурталеа; рече 
кочијаш. 

— Значи, онда, да нисмо сасвим дасок о од француске 
границе2 рече Г. де Пренест. 

— Има сат како смо је прешли и како смо у Француској, 
одговори вођа. 


Г. де Пренест се усправи и седе. Тада осети да има 
тело и да је то тело прошло кроз велико искушење. Мисли 
које се трудио да прикупи, звониле су као прапорци у каде. 
тужној и празној глави. 

Он уклони платно које је затварало задњи део кола. 
Огромне црне планине, покривене снежним јелама,. уздизале 
су се изнад узане пантљике пута усеченог у стену. Доле, у 
једној рупи дубокој двеста стопа, јурио је поток. 

— Ососки поток, зар не2 

Вођа потврди главом. 

— Колико је сати2 запита Оливје. 

— Сад ће бити девет. 

— Који је дан данас 

— Субота, 26 фебруар. | 

— Субота, 20 фебруар, понови Оливје. 

·. Он: стаде "рачунати на прстима, затим задрхта. 19 фе- 
бруара. Да, 19 фебруара су Г. де Мањоак и он били заробљени. 
Недеља дана! Већ! Тек! Није ни сам знао. 

·. __ Био: сам болестан запита он. __ 

— Његов вођа му пружи цигарету. "Он је. одби с ужасом. 

== И сад сте још болесни, одговори кочијаш мирно. 
— Шта ми је било | 
'— Зар ја знам> рече вођа слежући раменима, Знам само 
да је то дошло у четвртак 24-ог, на тихој миси. 
— На тихој миси! рече Оливје. ита 
И крупне сузе стадоше да теку полако низ његове образе. 
Сада се сећао. 
(+. = Ми смо на путу од четвртка у вече, продужи она! 

црни човек. И у обично време далеко је од манастира кар- 
мелитских калуђерица у Амезкрети до њиховог манастира у 
Ларену. Али, кад“ су путеви и раскршћа закрчени комором и 
овако двапут је даље. Хоћете ли да једете2 

— Он му пружи хлеба и белога сира. Оливје поче да 
"једе; најпре махинално. затим облапорно. Ах! јадно тело које 
је мислило да пати једино од љубавних болова. 

— Врага! рече његов сапутник, који га је гледао. с благо- 
наклоном пажњом, нисте ништа окусили од пре три дана. 

= Куда ме водите2 запита Г. де Пренест. 

-• — ја сам улак између кармелитских калуђерица у Амез- 
квети и у Ларену, објасни кочијаш. Сваке године идем тако 
десет-дванаест пута тамо и овамо. Наредили. су ми да вас 
водим 'у ларенски манастир с овим писмом, 

Он показа једну запечаћену куверту. 

— Ово што видите овде, у углу коверте, то је потпис 
генерала Квесаде, команданта либералне војске, с његовим 
печатом. Тај потпис нам је допустио да будемо сада где смо, 
то јест с друге стране границе. Вероватно, да је знао ко је 
управо Француз за кога му је игуманија тражила. пропусницу. 
вани Квесада не би јој тако брзо испунио молбу. 

Миа а улак засмеја се грбтом. 

— јер изгледа да сте ви сами за један једини дан потукли 
четрдесет од ових либералних скотова, рече он. 

"Он промрмља, с уздахом туге и дивљења: 

— Двадесет девет више но ја за шест годнна! 

Он је посматрао свога сапутника. Видело се да се трудио 

да разуме како је овај сувоњави младић могао бити јунак. 
гако изванредних подвига. Зрак дивљења заблиста у његовим. 
малим риђим очима. 

— Пијте, рече он ватрено. +: 

И пружи му тиквицу коју је носио брижљиво принанеу 
под својим капутом. ~ 

У тој тиквици била је нека страшна ракија. Оливје стаде 
да пије, и би му мање хладно. 

— Мора да су нас успут често заустављали2 рече он, 
враћајући тиквицу. 

— Него како... десет, двадесет пута можда. Ах, да није 
било писма Квесадина, свршили бисмо своје, пре но што бисмо 
прешли и две миље. Између Пампелуне и Јаке, било је пуно 
карлистичких заробљеника. Нису могли да се докопају границе, 
несрећници. Предали су се, и либерали су их одмах десетковали. 
Било је ту скоро сто педесет лешина, голих као од мајке рође- 
них, поређаних дуж пута. Наша кола су прошла мимо њих. Пазио 
сам што сам више могао да им моји леви точкови не поломе 
ноге. Нисам сигуран да ми је то увек испало за руком, пошто 
сам био приморан да одговарам лакрдијама на шале које су 
ми, поводом њих, добацивали ти гадови, либерални војници, 
стојећи иза својих купа од пушака с десне стране пута. 

Манастирски улак опсова нешто страшно. 

Ах, заврши он, стежући дршку од ножа који се 
помоли под његовим капутом, и боље је, младићу, што нисте 
могли то видети! 


Заћуташе. Пут је силазио, с наглим кривинама. Кома су 
ишла брже. Кочијаш узе Оливјеа за руку. 
- Гледајте, рече му он. 
На једно сто корака напред, видела се, на белом друму, 
једна црна гомила. 
- Карлисти који су успели да пређу границу, рече улак. 
Било их је тридесетак, опкољених француским војницима 
под заповедништвом једног подофицира. 
— Воде их у Ларен. Одатле ће бити упућени у места 
где треба да буду интернирани. + и 
Чу се све јасније нека песма. Карлисти су невали да би 
ишли у корак. Ускоро су се могле разазнати речи које су 
певали. Г. де Пренест махну руком с одвратношћу. 

Елио ;е продао Билбао, 
· А Мендири, Караскал, 

Калдерон Монте-јЈуру, 

А Перула све остало. 

Наша два путника их престигоше. Оливје виде сасвим 
близу себе исцепане шињеле, бледа и мршава лица, босе ноге... 
један раздешен гитар пратио је песму. 

= То није истина, викну им Оливје, нагињући се из 
кола која су јурила. То није истина. Калдерон није издао! 

— Брђани, изненађени, погледаше младог човека. Затим 
се насмејаше подругљиво и засуше га увредама. 

Улак ошину своје мазге. 

Калдерон Монте-Јуру, 
А Перуло све остало. 

— То није истина, викао је непрестано Оливје. ја сам 
био на Монте-јури, био сам тамо. 

Пут зави, и заклони им ту бедну гомилу. Оливје је јецао. 
Његов сапутник потера кола лакше. 

— Не треба обраћати пажњу, рече он озбиљно Г. де Пре- 
несту. Тако је увек кад је човек вршио дужност и кад је побеђен. 

Поток је сад бучао с леве стране од њих. Наједном се 
кланац рашири. Усред мирне сиве равнице указа се пред 
њиховим очима једно село: Ларен. 

Елио је продао Билбао, 
А Мендири Караскал 
_ Недостојни припев чуо се сад испод прозора собе у 
којој је Г. де Пренест био ручао сам, и која се налазила у 
згради дограђеној уз кармелитски манастир. 

Поводећи се, он се налакти на прозор, и виде један мали 
трг, С десне стране била је црква с гломазним торњем, с 
леве општинска кућа, с мрачним ходником на сводове. Испод 
тих сводова, под стражом једне чете француских жандарма, 
било је скупљено стотинак карлистичких војника. Једни су 
стајали, други су лежали, увијени у дугачку шарену ћебад. 
Већина. су. били рањени. Они су суморно гледали своје пушке, 
набацане на гомилу усред трга, крај ногу жандарма. 

_ Г. де Пренест сиђе на трг. Био је тако слаб да је ишао 
наслањајући се на штап. 
-“ Два човека усред жандарма и војника, издавали су запо- 
вести. један је био мајор. На својим грбовима носио је број 49. 

„49. пешадијски пук, помисли Оливје. Овај мајор био је, 
вероватно, међу официрима који су били позвани у среско 
начелство на дан мога доласка у Вилелеон, пре два месеца. 
Већ два месеца! Тек два месеца!“ 

Онај други човек носио је црну бунду са сребрним везом. 
Г. де поене приђе смирено и дотаче га за руку. 

- Без сумње, Г. Кастелен, срески начелник из Опарн 
· Сент- „Марије 
- Да, господине, одговори. запитани, мало оавненићан. 
Могу ли знати с ким имам част2.. 
Г. де Пренест. се осмехну једним бледим а. осмејком. 
- Не, не, није вредно, рече он. 
И удаљи се. 


Окренувши леђа селу, он је ишао. Убрзо неста кућа. 
Изнад једног зида од сивих шљунака, једна крава која је 
пасла у пољу опружи своју главу лепим зелено-плавим очима. 
· Оливје је благо помилова и продужи пут.. ; 

Зачу се жубор, у вечеру које се спуштало. Поток је 
текао равницом. Сваки камичак његсвог црног корита имао 
је круну од беле пене. Оливје замочи своје руке. и своје чело 
у ледену воду. аи 

Ту се налазио један мост, подигнут између две стене 
обрасле у маховину, о које је поток с хуком ударао. С друке 
стране моста, један човек је седео на камену. Носио је црн калпак 
са златном плочицом, као што носе карлистички официри. 

Оливје пређе мост и упути се официру, који га је мирно 
гледао где му прилази. 

Г. Оливје де Пренест, престави се он. 

Капетан де Пенха-Верде, одговори овај поклонивши се. 

Допуштате ли ми да седнем поред вас, господине > 
запита Оливје са скрушеним осмејком. 

= Официр и главом. 

Ви сте овде2 запита· Оливје. 
ја сам овде до вечерас, господине. Из Ларена послаће 
ме у Ох, где треба да будем интерниран. 

Они заћуташе и погледаше воду како тече. Једна гове- 
дарка обилазила је око њих скакућући. 

— Наједном Г. де Пренест РСА своју ЗИЕАу на руку 
капетана Пенха-Верде. 


~ ње: 

· — Ви на њу мислите, је л' те, господине 2 

Официр подскочи. 

— На кога, господине2 Шта хоћете да кажете2 

— На њу, ви знате добро о коме хоћу да говорим. На 
њу... треба мислити на њу. То би ми било мило. 

И зајеца, за тренут. 

— Била је тако лепа, зар не2 

Пенха-Верде био га је ухватио за руку. Његов поглед 
испитивао је очајно Г. де Пренеста. Оливје окрете у страну 
главу смешећи се с бескрајном благошћу. 

— Не, капетане де Пенха-Верде. Не, није оно што ви 
мислите. ја не, ја не! једини, можда. Зато имам право, капе- 
тане де Пенха-Верде, да вам говорим као што то чиним, да 
вам кажем: Треба мислити на њу. Треба је волети. 


__Они се вратише у село лаганим корацима. Ноћ је била 
сасвим пала. Више пута, Г. де Пенха-Верде морао је да при- 
хвати у своја наручја свога друга. 

Он му поможе да се попне у своју собу. Они не запалише 
лампу. Кроз отворен прозор улазио је ледени планински ветар. 
По тргу су хитале сенке с фењерима. 

Око десет сати одјекнуше опори гласови. 

— Прозивка! рече капетан. Одводе нас у једанаест сати. 

Он се уви у свој шињел. : 

= Хоћете ли да ми стегнете руку, господине 2 промрмља 
он несигурним гласом. 

Оливје не одговори. Али капетан осети уз своје тело 
тело Г. де Пренеста. Два човека се загрлише. Спотичући се 
низа степенице, Г. де Пенха-Верде, док није затворио врата 
за собом, чуо је дрхтаву молбу Оливјеову: 

— Треба мислити на њу, треба је волети. 


Сутрадан, око једанаест сати ујутру, манастирски све- 
штеник уђе код Оливјеа де Пренеста. 
— Оставићете. Ларен у подне, господине. Ово писмо, 
које имам налог да вам предам, даће вам потребна објашњења. 
Надам се да сте се мало одморили. 


(Крај у идућем броју. ) 
(Е француског превео М. М. Илић. __ ПЈЕР БЕНОА. 


ТЕМА. 


Уредник ми пише; он би песму хтео, 

Па по соби ходам с рукама у џепу, 

Смишљам. Шта бих почог Ноћ, месец и степу 
Где с копљем на белцу јури бојник смео2 


Пред зрцалом ено, онамо у куту, 

Слика драге стоји, па бих мого Лепо 
Накитити како још осећам слепо 

Све боле кад с денцом сретнем је на путу. 


Ил да тражим тему у дну срца, где је 
Негда било пуно башта и фонтана, 

А сад гробља ћуте испод сухих грана 
И с прашином снега само ветар веје2 


Или да опишем Срба и Хрвата 

Слогу и Јединствог... Како будна ока 
Стојимо на стражи и к'о слепа стока 
Сви гонимо срећу са нашијех врата2... 


Како се Србија, да би била с Братом, 
У темеље Браства узидала сама2 

Како с њеног блеска са нас оде тама 
Па сад Браћа на њу бацају се блатом 


Нећу. То је тужно... Ја ћу друге грађе 
Потражити. Идем на прозор. По путу 
Има хрпа тема и у сваком куту 

И крају Мостара по која се нађе. 


Ено, мој комшија, што већ у свануће 
Галами, пред својим дућаном на пању 


Тема. 








Испечену овцу расеца и на њу 
Све зове и виче: Вруће месо, вруће! 


Једноме сељаку, ту одмах на среди 
Моста, под бременом дрва сивац пао, 
Расуле се биље, стари сељак стао, 
Гледа неће ли му ко помоћ у беди 


Мимо-њ неко дете, што му рита груба 
С леђа виси, ђугум носи, пева нешто, 
И у дно ђугума шаком, тако вешто, 
Хитајући чесми к'о уз добош буба. 


Онамо на углу, пред крчмом „Три Сеје“ 
- Нека жена лежи пјана а све јаче 

_ Мрљаво и бледо њено дете плаче, 
Мајку зове а свет гледа па се смеје... 


На раскршћу, ено, крај згрбљене бабе, 
Са дрвеном ногом стоји један слепи, 


Он уз вергел свира... Негда „херој лепи“ 


Што је ослобађ'о нас ружне и слабе... 


Над реком, где кумре гучу зоре целе, 
Видим чардак бегов. Видим испод свију 
Прозора му уских пењу се н вију 
Слатковине бронзе црвене и беле 


Из прозора средњег, у оделу што је 

К'о гримиз, к'о шипак саздрео на грани. 
Једна цура маше, а њени ђердани 

Севају и сипљу запаљене боје. 


Ено и Подхумља старог у бехару 

И путељак видим вијугав и бео, 
Куда сам се на брег са Дучићем пео 
И са њиме чек'о на шокицу Мару... 


Ето хрпа слика, ето хрпа тема, 

Па сад треба сести и писати само... 
Но чекаћу вече и етићи тамо 

У луку крај реке где никога нема. 

Када звезде плану и по тихој луци 
Разлије се. бела месечева срма, 
Она ће ми доћи из густога грма, 
Моја ореада са харфом у руци. 


Као блесак лепе и краљевске круне 

Сва ће она- сјати.и са мном уз реку 
Сести ће да мени, уморну човеку, и 
Срце крепи песмом и звуцима струне. 


Слушаћу је страсно, нека слатку чесму 
Својих трила слије у дно душе моје — 
То ће бити тема... Са чаробне боје 
Њених речи жељну уграбићу песму. . 


Мосшар, у Априлу 1921. АЛЕКСА ШАНТИЋ. 


ЈЕДАН СТАРИ КЊИЖЕВНИ ЛИСТ. 
| | | (ВИЛА, 1865 — 1868.) 


'П — ПРОГРАМ ЛИСТА. 


Ми смо од детињства читали „Вилу“, — кад је она; 
наравно, давно била престала излазити, — и онда нас је њен 
књижевни програм потпуно задовољавао. Ја се сећам колики 
су утисак на мене онда чиниле украјинске приповетке Марка 
Вовчка, и разумем да је Јанко Веселиновић — како он сам 
причаше — „гутао“ те пријатне и наивне идиле које ће њему 
доцније служити као један од образаца. Остала ми је у памети 
и „Рапачинијева кћи“, фантастична и егзотична приповетка, 
и био сам не мало зачуђен кад сам много доцније чуо Љ. 
Недића да хвали њена писца Н. Хоторна, и видео после да 
он преводи његова „Давида Свена“, као што ће г. Влад. 
Савић још доцније превести његово најбоље дело „Скерлетно 
слово“. ја сам тада мислио да је Хоторн само дечија лектира 
а не неки познати и угледни писац. Од стихова знам да сам 
највише волео Сундечићеве песмице, јер су биле кратке, и 
један почетак из „Махабарате“ у преводу Симе Поповића: 


„У Видарфу Фим је влад'о, 
Власт му беше страшна сила; 
А на двору цветала му 
Дамајанта ћерка мила“, 


и ти су ми стихови навек изгледали изванредно чисти и глатки. 

Кад бисмо данас имали да окарактеришемо књижевни 
програм „Виле“, ми бисмо рекли да је онај који је могла 
дати Кнез Михаилова Србија. Приповетка је била скоро сва 
у рукама Србијанаца — Милорад Шапчанин, Г. Владан Ђор- 
ђевић и др. — ако не рачунамо Ђ. Јакшића, који је у то 
доба стално живео у Србији: — једини је изузетак Г. Б. Ни- 
колајевић, који је, у осталом, написао само једну приповетку. 
Поезију негује и Србија и Војводина скоро подједнако, нешто 

и Далмација и Црна Гора; најважнија су имена Змај, Јакшић. 
Љ. П. Ненадовић, Каћански, Сундечић, Љубиша, Л. Костић, 
М. Кујунџић, Сима Поповић. Уз то је негована народна песма 
и приповетка, стално, с великом пажњом. Све то тачно одго- 
вара оном добу које је настало одмах после Вукове смрти. 

Преводи су мешовитог укуса. С једне стране је Балзак, 
Иго, Хајне, Дикенс, Хоторн, Пушкин, Гогољ, Тургењев, Бјернсон, 
а с друге Јокај, Ваднај, Герлино, Розенхајн и слични. Публика 
у времену Кнеза Михаила била је врло далеко од тога да има 
виши књижевни укус; вероватно се и сам кнез гушио у сузама 
жад је читао „Гусарског Краља“ од Јокаја. Класичних — старих 
грчких и римских писаца и нема у „Вили“. У то доба, класи- 
цизам је био сасвим одбачен; и то је ваљда био један од 
резултата победе националног Вука пад класичарем Светићем. 

Књижевни есеј није у то доба постојао у нас, а критика 
уопште била је врло неразвијена. Са изузетком Доситеја и 
проте Матије, који су добили по један чланак или реценсију, 
може се рећи да ни о једном нашем књижевнику „Вила“ није 
говорила с пажњом и студијом. Ни Вук, ни Бранко, ни Стерија, 
нити тадашњи сувремени писци нису узимани у шире расма- 
трање; страни писци још мање, о њима се говорило само 
узгредно у којем чланку, или у белешкама, које су у ствари 
биле библиографске и врло штедљиво садржавале по коју 
реч похвале или покуде. Позоришна критика вођена је мало 
и с прекидима, пошто тад није ни било сталног позоришта; 
у 1865 водио ју је неко анонимно, а у 1867 Кујунџић и 
Шапчанин. Филолошко мерило владало је у критици, у колико 
се ова види уопште. Књижевност је добра само од Вука на 
овамо; оно пре не ваља скоро ништа, — то је од прилике 
била књижевна теорија редакције. 

Науке је такође било у „Вили“, националне: језик, исто- 
рија, географија. Она никада није била стручна, него само 
популарна, за развијање и ширење научних новина. Стручне 
расправе остављао је Новаковић за „Гласник ученог друштва“ 
и налазио је да им није место у једном листу намењеном 
широј публици. Кад је Иларион Руварац штампао 1868 једну 
своју потпуно стручну расправу о „краљицама и царицама 
српским“ у „Матици“, која је такође била лист за ширу 
публику, Новаковић му је писао (јун 1868) да није требало 
да је тамо штампа него у неком стручном научном органу. 

„Да сте оно мени послали –- каже он —, с нарочитом жељом 
да у Вили изађе, ја бих вам најпре ову примедбу саопћио, 
па бих вас тек после послушао“.! 

Сем ове домаће науке, „Вила“ је доносила и другу, светску, 
тада модерну, и то је једно од њених главних обележја. 


један се интелектуални покрет јавио у Србији кнеза 
Михаила, који је нашао израза у „Вили“. Он нема везе са 
државним програмом кнежевим, — сем у колико спада у 
науку и просвету уопште, — него је просто поникао међу 
младим људима тадашње Србије, дошао као плод њихова 
жнитања, путовања, интересовања. То је оно што је ]. Скерлић 
назвао утицајем „западне демократије“ и „новом науком“, а 
што се у ствари своди на нове идеје у моралним и политичким 
"наукама, у природним наукама, у историји. Те се нове идеје 
јављају добрим делом, или и почињу, у кнез Михаиловој 
Србији и „Вили“. 


још од 1839 српска држава почиње слати питомце на 
страну, — који су богатији, иду сами —, и за двадесет година, 
док није Михаило дошао на владу, у Србији већ има приличан 
број младих људи који су школовани на страни. Они иду понај- 


више у Француску и Немачку — у кнез Михаилово време 
поћиће и у Енглеску и Швајцарску — и тамо са запрепа- 
шћењем виде какве напредне идеје владају, и како је то све 


далеко од безазлене патриархалности у којој се налази 
интелектуална Србија. Науке се баш тад нарочито читају у 
Европи -—— историске, политичке, моралне и природне — а 
наши се ђаци нарочито изненађују тим променама, и, као 
млади људи, обично усвајају оно што им изгледа најмодерније. 
Њихова уишљења примају од њих и њихови другови који су 
остали у Србији, и покрет „западне демократије“ и „нове 
науке“ захвата све младе интелектуалне кругове. Тако се он 
јавља и у „Вили“. 

__У времену о коме говоримо, и у обиму у којем је у 
„Вили“ долазио до израза, покрет је још на почетку. још 
нема крајњих теорија, још је прво интересовање за модерне 
_ научне правце. Ни оно није пуно, ни врло интенсивно. У при- 


' Преписку ову љубавно ми је ставио на расположење Г. прота 
Дим. Руварац 

родним наукама још се не зна за Дарвина и Хекла. Тек ђе. 
се, кад „Вила“ престане, 1869, јавити први трагови дарвинизма 
у нас; то ће доћи најпре од оних из редакције баш овога . 
листа. У Новаковићеву преводу Шлајхерова чланка „Дарвинова 
теорија и наука о језику“ (Матица, 1869) чист је дарвинизам, 


примењен на „благородну науку филологије“ како ју је сам: 


Дарвин називао. Језици су феле, диалекти разлике међу фелама, 
корени ћелије; постанак језика је исто што и постанак фела, 
– ето у тим се идејама од прилике креће овај чланак. још 


ће се један сарадник „Виле“ бавити Дарвином, исте године;“ 
мислимо на Панту Срећковића, који је — како су наши. - 


библиографи констатовали — дао први превод једног одломка_ 
из Дарвина (Србија, 1869). Доцније у седамдесетим годинама; · 


браћа Радовановићи — оба сарадници „Виле“ такође — даће. : : 


своје преводе главних дела Дарвинових и Хеклових. За сада 
пак, за времена кнеза Михаила и „Виле“, интерес за природне 
науке своди се на Вирхова, Либига, Карла Фокта, Шлајдена; 
да поменемо само важније. Од свакога је преведен по један 
чланак у „Вили“ — код Фокта, дат је „извештај о једној серији 
његових предавања -—- и махом су их преводили студенти 
медицине а доцније лекари. Но ти чланци нису увек чисто 
природњачког интереса. 

Моралне и политичке науке такође су заступљене у 
„Вили“. Писци ове врсте, а из којих је она доносила преводе, 
слободоумни су, демократи, филантропи, позитивисти; те су 
се црте онда највише допадале младим људима. Између многих 
својих дела, Жил Симон написао је „Школу“; (1864) у којој 
се речито заузимао за бесплатну и обавезну основну наставу; 
„Вила“, која је волела да се бави школом, доноси један краћи 
одломак из те књиге (1866), као што ће идуће 1867 године 
донети један дужи чланак истога рода, „по једном француском 
писцу“, вероватно по истом. Едуард Лабуле заступљен је 
чланком „Васпитање себе сама“; вредно је забележити да су 
овога писца у нас популарисали махом баш сами сарадници 
„Виле“; Милићевић, Влад. Николић и др. „Вила“ је попула- 

: Ка библиографији Е. Лабулеа у нас. (Ј. Скерлић, Омладина, 252) 
додајмо и његову политичку сатиру „ће рппсе Сатсће“ (1868). Она је. 
преведена у Хрвата, под насловом „Кгај Кидгоуа“, М Рохог 1878 (в.. 
Ујепас 1869, 142) Приказ о њој с карактеристичним наводима донела је 


„Матица“ 1869 (в. чланак: „Један француски писац“); наслов је преведен 
„Царевић псето“. 

рисала и американског економиста и социолога Хенрија Чарлса . 
Керија (Сагеу) и донела његов чланак „Наука и методи њезини“ 
у преводу М. Ракића; то је у ствари једна глава из његове 
књиге „Јединство закона“, коју ће доцније у целини преводити 
Ст. Р. Поповић и Миша Вујић, 
Нови правци у историји нарочито су интересовали „Вилу“. 

Она се прва занима Боклом и Дрепером. Јован Виљем Дрепер 
је Енглез, али је дуго живео у Америци. Он је природњак, . 
хемичар и физиолог, а писао је „Историју умног развића. 
Европе“. Како сам каже, он је од студије физиологије прешао _ 
на студију историје, хотећи да примени на човека оне исте. 
законе еволуције који владају у природи, Његово је дело. 
добро, ван сумње, — у њему се, додуше, много. осећа. да 


је писац природњак, + >РАФЛИ се. нашим младим људима оно... 
учинило као нешто изванредно, нешто што није досада било, МЕ 


и они су га узели читати и преводити, не осврћући се има 
ли које обичне, просте а целе светске историје на нашем 
језику. Мало година пошто је изашло (1862), Мита Ракић, 
који ће га убрзо цело превести, штампа у „Вили“ (1868) 
прву главу из њега; то је први превод Дрепера у нас. 

Бокл је био нарочита српска симпатија. Ни Карлајл, ни 
Маколе — који се тек у последње време јављају у. нас, -—— . 
ни многи француски историци нису превођени, а Бокл јесте. 
„Вила“ га је пронашла једна од првих. Његова. недовршена 
„Историја цивилизације у Енглеској“ изишла је 1861 (прва 
свеска 1857); „Вила“ је 1866 и 1867 донела две главе 
из његове друге "књиге !: „Историју протективног духа“ и. 
„јачину протективног духа“, као што је 1868 донела нарочити 
чланак „Историк Бокл и нови принципи историске науке“ од 
Ж. Жујовића. И други су га волели. Г. Ч. Мијатовић издао. 
је једну свеску из Боклове „Историје“, 1871, која хвата само 
мали део, првих пет глава прве књиге. Божа Кнежевић превео 
је, мало доцније, све из нова. Па и иначе, колико се негда 
волео и читао у нас овај енглески историк, међу младим 
људима! Гутала се његова књига просто. Српски превод 
читао се једно време, али, како није био потпун а и књига 
је убрзо постала ретка, то је немачки превод слободњака и 
револуционара Арнолда Ругеа, кружио осамдесетих година 
међу нашим великошколцима, Не само код нас, код Хрвата 


' У мене је издање Голстапз, Огтееп « Со, 1867, у три књиге. 
14 

и Словенаца је било исто у то време. Загребачки „Вијенац“ 
(1869) превео је и извео две прве главе Боклове књиге 
„Средстваза изучавање историје“ и „Утицај природних закона“. 
У студији Др. И. Пријатеља о Јанку Крснику (стр. 117) видим 
да је овај словеначки новелист, кад је још био ђак у Бечу, 
пажљиво читао Бокла. још у гимназији њему је била обраћена 
пажња на њ — први му је споменуо о том Фрања Левац — 
а 1870 године он је писао својој матери из Беча: „целе недеље 
нисам никуд излазио; непрестано сам читао изводе из Боклове 
Исп.орије цивилизације“. Доцније, — како је, поред осталога, 
и интерес за светску историју доста пао у нас — Бокл је 
„изашао из моде“, и ја не знам колико се читао превод 
Кнежевићев, а изгледа ми да је данас доста заборављен. Нико 
више и не помиње Бокла, сем што га је Г. М. Дрводелић стао 
понова преводити у Загребу. Додуше, има један помен у последње 
време, али тај је сасвим без смисла. Г. Давид Богдановић, који 
је публиковао један преглед српско-хрватске књижевности, сад 
за време рата, извињава се у предговору како није имао великих 
претенсија са том књигом. „ја нијесам ни ишао за тим да 
будем хрватски Тен или Бокл“, каже он. За Тена разумем, 
али шта ће код историје књижевности Бокл2 

Бокл је одиста историк великог стила. Његова књига 
је пуна идеја. Она даје полета, заноса, издиже у више регионе, 
у шире видике, философске мисли, — поред тога што је врло 
учена и рађена с великом акрибијом. У нашој младости ми 
смо се одушевљавали њиме, и можда више него икојим другим, 
па га и данас волимо и ценимо, и ако с мање одушевљења. 
Данас нпр. „закони историје“ које је Бокл с великим исти- 
цањем објавио, Не изгледају нам ни сигурно утврђени, нити 
довољно генерални, да их баш сматрамо за праве законе, за 
темељ историји као науци; каткада изгледају као просте, 
обичне, баналне истине. Исто тако, његов покушај спајања 
историје са природним наукама, колико је грандиозан, ипак 
је у основи неуспех, пошто чисто историски проблеми ничега 
не потребују да се „за њих веже историја и видови материалне 
васионе“. Али, при свем том, Бокл је велики историк. 

Ми знамо, међутим, да је у својој отаџбини, тако богатој 
великим људима, Бокл мало цењен. Одиста, то је да се 
човек зачуди кад чита, у данашњих енглеских позваних судија, 
овакље оцече: Бокл „није имао укуса, нити много суда“, али 

је имао „добар део предрасуда“. Или: „он је скоро потпуно 
био под утицајем и влашћу оног неинтелигентног иконо- 
клазма и анти супернатурализма ХУШ и раног ЖХ/Х века“. 
Или: „специалисти по разним струкама гледаће на њ више 
као на бриљантног аматера него као на правог научника“, · 
Или: „не може се баш рећи да је Бокл потпуно схватио 
значај историског метода;“ итд. Али данас је таква мода, а 
доцније ће Бокл понова доћи до цене и признања. 
| Наши су волели Бокла из више разлога. Најпре што је 
био слободоуман; после, што је решавао и улазио у крупне 
проблеме; напослетку, и његов живот и начин рада могао им 
је изгледати симпатичан или импоновати. То што је он, као 
дете од дванаест тринаест година, измолио у оца да га извади 
из школе, па ће он сам по својој вољи читати и учити; 
што је, сасвим сам, и без ичијег упуства, него просто 
вођен својим рано сазрелим погледима, јаком вољом и лепим 
одушевљењем, жудно улазио у науку, боље рећи у све науке, 
пошто је он за све њих имао пробуђеног интереса и научне 
радозналости; што се одмах окружио књигама, и још врло 
млад створио себи огромну библиотеку, и давао годишње по 
три стотине фуната тј. око педесет хиљада динара данашње 
вредности, на набавку књига; што је из сваке књиге гравио 
извод и за сваку своје личне примедбе; што је, кад још 
ништа није био написао, цео учени Лондол знао за њега као 
за једног топзтит зстепнатит, — све те црте, тако енглеске 
по стилу и нарочито по размерама, морале су изгледати 
високе, завидне и недостижне нашим даровитим младим 
људима с краја прошлога века, који су једва назирали прве 
научне видике, а на својој ђачкој полици имали махом 
уџбенике, или књиге добијене као награду „за одличан успех 
и примерно владање“. Уз то, његова рана смрт, и трагична 
судбина да тако много почне и да све остави у траљама и 
једва почето — све је то могло изазвати нарочите симпатије 
и нежности у нас. Код „Виле“ као да се ипак Боклово сло- 
бодоумље највише допало, пошто је узела баш оне главе из 
њега које се том цртом највише одликују. 

Преводилац Боклов у „Вили“ није много разумевао свог 
аутора. Ко је то био, не види се — потписано је само слово 


1 Затвзбигу, А зћом ћМфогу о Епризћ Јега(иге, 1916, 764; Згерћеп, 
Кабопа! В!оггарћу- 8. у. ВисИе. 
14" 

5. —; главе које су преведене не налазе се у књизи Г. Мија- 


товића да би се могло сигурније помислити да је он прево-, 


дилац. Ипак изгледа да је с енглеског превођено, пошто код 
појединих израза стоје у загради енглеске речи; колико је 
преводилац знао енглески, види се што је „ће 014 та ипоп5“ 


превео са „стара начела“ (1866, 284). Примедбе испол текста 


које су код енглеског научника врло развијене и богате, он 
је потпуно изоставио, што је сасвим разумљиво кад се ствар 
публикује у листу а не у књизи. Али, што је мање разумљиво, 
он је на више места знатно скраћивао сам текст, на штету 
излагања и често смисла. Бокл нпр. чини поређење енглеске 
револуције и француске Фронде. Једна од основних ствари у 
тој паралели то је што су вође прве били све људи нижег 
порекла, а вође друге скоро увек племићи. Бокл онда даје 
једну дугу листу енглеских имена и казује код сваког његово 


занимање, а код француских имена даје све њихове племићске _ 


титуле. Наш преводилац изостави све те титуле, и уз то изо- 
стави целу енглеску листу, тако да читалац изгуби сву разлику 
ове две револуције коју је енглески историчар нарочито хтео 
да истакне (Пор. Вила 1867, 784, 799; Бокл П књ. 3 гл.). Уз 
то, француска имена рђаво су забележена: „Нуарму“ место 
„Ноармутије“, „Еспинанс“ место „Естисак“ (стр. 799). Или је 
забележено: „к. Марсељак, г. Понс и гр. Флекс“, што треба 


да значи кнегињу Марсиљак, госпођу. де Понс, графицу. де. 


Флекс“ (стр. 814). Главно је било превести у јужном наречју 
и рећи „инглиски“ место „енглески“, а ко вас пита за тач- 
ност имена и прецизност титула 


„Вила“ је била па је и престала. Како је живела само. 
од прет лате, јасно је било да се не може дуго одржати. . 


Прве године имала је око 600 претплатника, последње — 
четврте -— око 400; те године не би ни изишла да је није 
Коларчева задужбина потпомагала, 


Била је у своје време врло добар лист, и однеговала је | 


~ 


приличан број људи од заслуге: — Г. Ч. Мијатовић, Мита. 
Ракић, браћа Радовановићи и др. Била је и актуална често, и. 


пратила је ствари по свету са доста пажње. Кад је у мају 


1867 откривен надгробни споменик Мицкијевићу, „Вила“ је. 


истог месеца донела једну песму његову, нарочито за ту 


прилику преведену. Све је то, наравно, није сачувало од, 

напада и полемика. Она је лепо живела са „Матицом“ и 
„Србијом“, али је била у честој борби с „Даницом“ и „Све- 
товидом“, за који је Новаковић једанпут у то доба рекао да 
_је „представник... оног што је могло бити сувремено прије 
четрдесет година“. Било је и личних напада на уредника. У 
· 1866, Новаковића је напала Задруга, ђачко друштво у Бечу; 
учитељ Никола Мусулин, протестујући против неке невине 
· белешке о његовој књизи; Светозар Здравковић, преводилац 
„Вечитог Јуде“, и написао један памфлет с насловом „Он“ 
који „се тиче уредника Виле“. Било је и приватних осуда и 
. испада. Г. Др. Јован Данић, један од старих сарадника „Виле“, 
причао ми је овај случај. Новаковић је веома поштовао кнеза 
- Михаила, али се некако десило да је број „Виле“ који је 
непосредно изишао после смрти кнежеве био без црног 
оквира и без икаква помена о кнезу; даљи број је лепо 
· поправио погрешку. један претплатник, међутим, врати због 
-тога број с примедбам: „да је ово права српска вила, она 
би се у црно завила“. Новаковић се на то јако љутио. 

_- „Вила“ је иначе уживала леп глас у озбиљним круго- 
вима. „Матица“ је с респектом наводила њена мишљења о 
појединим књижевним појавама. Даничић ју је једанпут у једном 
писму Новаковићу јаче похвалио. Зато је престанак „Виле“ 
био и ожаљен у своје време. „Матица“ каже да је „Вила“ 
престала „на жалост и тугу свију свесних пријатеља наше 
књижевности“. Г. Бранко Николајевић, и он стари сарадник 
„Виле“, љубазно ми је недавно написао да је престанак тога 
листа „све нас редом ражалостио и растужио“. „Били смо 
· — пише он — сви љути на немар и нехатост српске публике 
шго је допустила да тако угледан књижевни лист пропадне.“ 

С престанком листа, растурили су се и сарадници. Нова- 
ковић је отишао у загребачки „М!епас“, тада тек основан, 
и у „Матицу“, и није више улазио у уређивање листова. Неки 
млађи сарадници Гаја Матић, Ђура Јанковић отишли 
су у „Зору“, коју су — како сам Новаковић каже „неки 
млади људи“, „нејаке младићске силе“ кренуле 1869 „као да 
замене Вилу“, ч која је убрзо престала. Кујунџић је 1870 
основао „Младу Србадију“, где је окупио доста од старог 
друштва. Још доцније (1875) Г. Владан Ђорђевић кренуо је 
„Отаџбину“, у главном опет са старим и главним. сарадницима 


„Виле“, али на много вишој скали и много ширим дименсијама. 
ПАВЛЕ ПОПОВИЋ, 

ЛАВОАЗЈЕ И РОБЕРТ МАЈЕР. 
| 


Обично се вели, да начело неразорљавости или консер- 
вације енергије важи и за жива бића, као да се ту тиче 
једнога начела откривена у физици или хемији, па примењена 
на физиологију. 

Међутим принцип консервације енергије открио је један 
лекар, вођен посматрањима физиолошкога реда. 

Тај лекар, који није оставио имена у медицинској науци, 
али који је наткрилио својим именом физику, хемију и грен 
гију, звао се Роберт Мајер. 

Управо речено, начело које је Роберт Мајер открио не 
припада, као многа друга начела, само извесним научним 
дисциплинама ; јер поред тога што је у основи физике, хемије 
и биологије, он је изишао из оквира тих наука да би постао 
један од важних елемената сваке свести о васељени, сваке 
филозофије која неће потпуно да игнорише науку. 

Пошто је један принцип такве универсалности рви пут 
опажен у функционисању живога организма, могло би се 
помислити да је очевиднији у механизму живота него ли у 
физичким и хемијским појавама познатим у првој половини 
прошлога века, те да у томе лежи узрок што га је пронашао 
један лекар а не један физичар. Али како знамо да ствар 
стоји обратно, т. ј. да је начело неразорљивости енергије“ 
очевидније у физици него у физиологији, где је управо нај- 
мање очевидно и где је најдоцније проверено, то се с оправ- 
даном радозналошћу питамо којим је путем Роберт Мајер 
дошао до свога великога открића. 

По самоме Мајеру, он би имао да захвали за своје 
откриће једино случају. Колико је то мишљење и скромно и 
нетачно, видећемо из овога што следује. Можемо већ сада 
рећи да Мајерово откриће није један од оних пуких случа- 
јева, један од оних слепих стицаја околности који су сами 
по себи један проналазак. Ако уопште постоје такви случа- 
јеви, — у што је дозвољено сумњати, — међу њих се заиста 
не може уврстити откриће Роберта Мајера. 

Рођен 25 новембра 1814 године у Хајлброну на Некару 
као трећи син сопственика апотеке „Код руке“, млади Родерт 
дечаком још бавио се грађењем једнога ретрешит тобпе, 

управо онога механичнога система који је његов доцнији про- 
налазак прогласио бесмислицом. Неостварење дечјег сна било 
је полазна тачка доцнијем проналаску зрела човека, Што се 
тиче школовања Роберта Мајера наилазимо на ону црту која 
није ретка у биографији великих људи и из које слаби ђаци 
могу прпсти наде за будућност: у гимназији је био рђав 
ученик, често најгори; на университету у Тибингену треба 
му шест година да доврши медицинске науке, које су у то 
доба изискивале само три године. Ал: испод те неспособности 
за књишку науку једна црта из тога дода одаје у њему смисла 
за огледну науку: да би дознао како се опекотине најуспеш- 
није лече, уместо свакога дугога расправљања он на своме 
лакту учини низ таквих рана које је затим упоредно лечио 
на разне начине. 

Почетком 1840 године Роберт Мајер се укрца као лекар 
на један холандски брод, који заједри пут Јаве. Бура и рђава 
времена пратили су његов брод, али то га не спречи да 
почне размишљати о вези између топлоте и рада, дознавши 
једнога дана од крмара да су таласи шибани буром топлији 
него обично. Стигавши на Јаву након 110 дана путовања, 
Роберт Мајер се одаде над оболелим мрнарима у то доба 
уобичајеноме, „љуштању крви“. Том је приликом учинио она 
посматрања која су га довела до открића великога принципа. 
Ето како се он изражава о томе предмету 1850 год., прелаз 
који морамо због своје важности у питању којим се бавимо 
у овим редовима, превести у целини: 


„У лето 1840 године приметих при пуштању крви 
Европљанима који Сеху тек приспели на Јаву, да је крв 
узета из венг на лакту готово без изузгтка необично 
отворено црвене боје. 

„Та појава привуче сву моју пажњу. Полазећи од 
Лавоазјеове теорије по којој је животињска топлота 
резултат једнога процеса сагоревања, сматрах двоструку 
промену боје коју крв поетрпљује у капиларима малога 
и великога крвотока као видљив знак, рефлекс оксидо- 
вања које се дешлва са крвљу. Да би се одржала стална 
температура човечјега тела, његова производња топлоте 
мора стајати са његовим губљењем топлоте, па према 
томе и са температуром средине, у једном извесном 
односу, и стога производња топлоте и процес оксидо- 
вања, као год и разлика боје двеју врста крви, морају 
бити мањи у топлим пределима него у хладним, 

„По тој теорији, и с обзиром на познате физио- 
лошке чињенице, треба сматрати крв једном течношћу 


која. полако сагорева, превире, и чији је главни циљ · 7 


одржавање, једног процеса сагоревања — постигнут а 
да при томе саставни делови. крви као такви (т. ј. изу- 


"зевши производе распадања) не напуштају крвне судове 


нити да ступе у материалне размене са органима. Другим 


·речима, највећи део асимиловане хране сагорева у самим 
„крвним судовима у једној физичкој сврси, и само један 


сразмерно мали део служи нижему циљу, који се састоји 
у продирању у масу органа, у произвођењу тека И 


аута истрошених делова. 


· фАко“ излази из тога да се уопште у организму 
може повући биланс између примања и издавања, или 


између производње и потрошње, тада је неоспорно један 


од главних задатака физиолога да се упозна што тачније 
са буџетом предмета својих истраживања. Потрошња се 
састоји у сагорелом материгалу, а производња у разви- 
јеној топлоти. Ова последња производи се на два начина, 
јер животињско тело делом развија топлоту непосредно 
у својој унутрашњости и уступа је својој околини, делом 
пак помоћу својих апарата за кретање који су кадри да 
производе топлоту, мехапичним путем, трењем и томе 


сличним, и на удаљеним местима. Питање је сада, треба 


ли ставити на рачун процеса сагоревања само кепосредно 
развијену топлоту, или суму топлоте развијене посредним 


и непосредним путем 2 


„То је питање које засеца у основу науке и без 


чијега је решења једно здраво развиће ове доктрине, 


немогућно.. 

"Физиолошка теорија сагоревања полази са основног 
начела да количина топлоте која је произведена при 
сагоревању једног даног тела, јесте једна непроменљива 
количина, независна од погодаба у којима се сагоревање 
извршило; одакле излази да хемијски ефекат горива не 
претрпљује никакву промену своје вредности ни под 


утицајем животног процеса, т. ј. да жив организам поред 


свих својих загонетака и чудеса није у стању да про- 
изводи топлоту из ничега. | 

„Прими ли се тај физиолошки аксиом, тада је тиме 
у исто доба дат одговор на постављено питање. јер ако 
се неће поново да придене организму моћ стварања 
топлоте, што му је малочас оспорено, тада се не може 
узети да сума топлоте коју он производи може испасти 
већа од хемијског ефекта. Према томе не остаје теорији 
сагоревања друго, ако неће у напред сама да се преда, 
до да прими: да целокупна. топлота, делом непосредно, 

делом механичним путем произведена од организма, одго- 
вара квантитативно, 1. |. једнака је, ефекту сагоревања.! 
| Одатле излази сада истом неминовношћу, да меха- 
нична топлота коју производи живо тело мора стајати 
у једном сталном односу са радом утрошеним на ту 
производњу топлоте. Јер када би се, према томе како је 
саграђен механизам који служи на производњу топлоте, 
могле добити из истога рада и при истоме процесу 
изгоревања разне количине топлоте, тада би произведена 
топлота при истој потрошњи горива испадала час већа 
час мања, што је противно ономе што смо усвојили. 
Пошто пак између механичке производње животињскога 
тела и других неорганских врста рада не постоји никаква 
разлика : у каквоћи,. то је према томе један сталан бројни 
однос између, топлоте и рада постулат ода ЋЕ тео- 
рије сагоревања,“ = 


з 


Разлагање сре а врло је тачно. Његов је проналазак 
логична последица Лавоазјеове теорије о пореклу животињске 
топлоте. Али се мора признати да се та последица није сама 
"собом наметала, Затим треба имати на уму да Лавоазје није 
„био строго доказао да једно тело сагоревајући у организму 
"даје увек исту количину топлоте, и то исто онолико као и 
изван организма. Нисмо ли видели како је Депре мислио да се у 
„животном мехапизму, наилази у томе погледу „на ону једнакост 
и сталност као у огледима на неорганској материји.“ То показује 
да је тим чињеницама и други пут разложења био отворен 
осим онога којим се је Мајер онако поуздано упутио; тим пре 
"што је 1824 године један хемичар, Сади Карно, у своме чуве- 
номг делу Зиг Ја ршазалсе тоштсе ди (еџ, држао да топлота 
производи механички рад не ишчезавајући при томе. 

У осталоме интуитивни карактер свога открића потврђује 
„сам Мајер: „Поставка, да једна вредност која не постаје из 
ничега не може бити ни уништена, тако је јасна и проста, 
да. се њеној тачности тако исто мало шта може замерити 
основанога као год и каквом коментаријскоме аксиому, докле 
год неоспорне чињенице не буду супротно утврдиле.“ 

Роберту Мајеру је дакле просто и јасно да се топлота 
не може губити као ни механички рад, пошто се ни једно ни 
друго не могу добити из ничега: према томе, када топлота 

1"Т. |. топлоти коју иста тела, храна, развијају ссгоревајући изван 
организма. 


· 2 Кобе! Мауег. Вететкипшеп иђег Чаз тесбатасће Асушкајег. ег 
У/агте 1850, 

производи рад, или обрнуто, када се помоћу механичкога 
рада добива топлота, у тим се процесима ништа не губи, 
већ се само једно претвара у друго по сталним односима. 
А то није ништа друго до проглас консервације енергије и 
механичког еквивалента тоглоте, за које Роберт Мајер вели 
даље да „припада експериментисању да потврди потпуну хар- 
монију између закона мишљења и објективнога света“. 

Ето, у тим „Оепкресетеп“ лежи порекло Мајерова 
открића; само што у овом случају, на основу материјала 
чињеница којима је располагао Мајер, тим законима мишљења 
могло се доћи и до сасма различних закључака од Мајерових. 
У једном писму Роберт Мајер вели са хумором: „Моја начела 
нису. хипотезе, које све скупа проклињем. На против, ја 
постављам две тезе: |. као аксном — а ни за хиљаду ђавола 
као хипотезу: једна се сила не може, као ни материја, уни- 
штити; ПИ. кретање које престаје наставља се као топлота.“ 

После онога што смо видели у претходним странама, 
несумњиво је да Мајер није неким „срећним случајем“ открио 
начело консервације енергије. Јер иако је посматрање које је 
учинио о боји крви у топлим пределима полазна тачка његовим 
размишљањима која су га довела до великога открића, ипак 
посматрана чињеница није имала у томе погледу ничега изу- 
зетнога, већ је само стајала у односу са начелом неразор- 
љивости енергије као ма која друга природна појава. Управо 
речено, тешко је наћи чињеница у физиологији исхране и 
кретања у којима би то начело било мање видљиво него у 
оној у којој га је Роберт Мајер открио. 

Жив организам није механизам у коме је принцип кон- 
сервације енергије очевидан, и Роберт Мајер има заслугу не 
само што је пронашао један велики принцип, већ и што га 
је пронашао онде где је најмање јасан. Мајер је своје откриће 
учинио интуицијом, што га ни мало не умањује; јер се свако 
откриће врши случајем или интуицијом, а ова се мора нео- 
спорно ставити изнад првога. 

Како је плодна основа, како је јак замах што их је 
Лавоазје дао физиолошкој науци најбоље нам казује горе 
изложена генеза. открића начела неразорљивости енергије: 
добивши подстрек од једнога фигиолошкога опажања, Роберт 
Мајер, вођен Лавоазјеовом теоријом, долсзи једном моћном 
интуицијом до открића начела неразорљивости енергије, | 

Сада, мислим, читаоцу није више загонетно зашто је 
принцип неразорљивости енергије пронађен у физиологији а 
не у физици: пронађен је у физиологији стога, што је Роберт 
Мајер био по занимању лекар а не физичар. 


ИВАН ЂАЈА. 


да пи пи 


НОВ СВЕТСКИ ПРОБЛЕМ. 
РАЗМАТРАЊА ПРЕД КОНФЕРЕНЦИЈУ У ВАШИНГТОНУ. 


Уговор о савезу између Енглеске и Јапана несумњиво је 
непосредни повод оном предлогу за разоружање, који је 
Председник Савезних Држава истакао као привидни циљ кон- 
ференције у Вашингтону. 

Значајно је да су склапању тога уговора у 1902 прет- 
ходиле неколике понуде Немачкој, и од стране Јапана и од 
стране Енглеске, за споразум, који би се односио на крајњи 
исток. У то време, ни Енглеска ни Јапан, нису још гледали 
у Немачкој опасног противника. Обоје су сматрали да је 
Русија непријатељ са којим ваља што пре рашчистити. Русија 
је 1894 после мира у Шимонесеки узела иницијативу да 
спречи Јапан да искористи своје победе над Кином и да се 
утврди у Кореји. Енглеској су се пак чинила врло опасна, за 
режим њен у Азији, продирања Русије ка Персијском мору, 
која су се у то време јасно обележила, као и све већи поли- 
тички утицај руски у Кини. Енглеској и Јапану изгледало је 
да је Немачка њихов природни савезник у напорима, које су 
предузимали да сузбију ширење Русије ка истоку. Немачка 
је тада одбила да уђе у те азијске споразуме и то је врло 
појмљиво, пошто је она имала интереса да се Русија што 
више ангажује у источној Азији, те ју је и сама тамо гурала. 
Познате су речи које је Бизмарк казао Билову 1890 године, 
да је корисније за Немачку да се експлозија руска изведе у 
Азији него у Европи. „Чувајмо се и останимо у заклону, 
рекао је он тада, јер се иначе можемо јако опећи.“ И тако 
је место савезног уговора, који је требао да обухвати Енглеску, 
Немачку и Јапан, дошао 1902 после дугих разговора до првог 
савеза енглеско-јапанског. 

У томе се уговору, у првом члану, признају Енглеској 

специјални интереси у Кини, а Јапану у Кореји, па се онда у 
осталим члановима формулишу. обавезе узајамног помагања 
_у случају да једна од уговорних држава, у обрани тих спе- 
цијалних интереса, уђе у сукоб са две или више сила. Тај 
први уговор са Јапаном сматрао се као велики успех Енглеске, 
нарочито у време великих тешкоћа, у које је она запала 
после ратова са Бурима. Али се показало да је тај уговор 
имао куд и камо већег значаја за Јапан, јер му је он омо- 
гућио успешан рат са Русијом, чије су последице биле његово 
утврђивање у Кореји, и јачање његовог утицаја у Кини. Без 
обзира на те непосредне користи, несумљиво је, да су тим 
„уговором постављене. основе за величину Јапана, јер се он 
од то доба свуда у светској -политици јавља као“ савезник 
Енглеске, „својство, које је у међународној Мрејиаге имало 
великог дејства. Е 

За · Енглеску саму много је важнији изгледао други 
„уговор закђучен 1905, при свршетку руско-јапанског рата и 
пре.јоји него што је првом уговору истекао-рок. У њега су 
унесене биле две нове одредбе, једна, према којој се Јапан 
обвезао да брани Индију, и друга којом савезнице обећавају 
узајамну. помоћ у случају, да једна ма која -сила. нападне 
једну од њих. И тај је уговор имао још увек руску опасност 
"у виду. Значај његов међутим за Енглеску умањен је 1907 
године споразумом, који је она закључила са Русијом у 
погледу Персије, Авганистана и у опште у погледу на њене 
интересе у. Азији. У самом Јапану тај други уговор био је у 
маси. нерадо примљен. Привидно се нису њиме Јапану зајем- 
чавале, 'од стране Енглеске, никакве особите добити у накнаду 
за велику опасност, којој се он излагао примајући обвезу да 
брани Индију. У ствари је међутим званични Јапан ценио тај 
уговор. толико, да је чак пристао да при обнављању његовом, 
пре него што му је рок истекао, 1911 године, напусти једну, 
за њега најважнију, одредбу само да уговор. остане у' снази. 
По члану 4. тога уговора од 1911 који и данас важи, Енглеска 
није више била обавезана да укаже Јапану војну помоћ у 
случају да он зарати са Америком. Како је, у то време, 
опасност од сукоба америчко-јапанског била сваког дана све 
јача, то је одустајањем Јапана од претенсија на помоћ енглеску 
несумњив доказ да је обновљени уговор од 1905 имао за 
њега ипак велике вредности, 

“Уговор од 1911 има у виду не више руску него немачку 
опасност. Руска опасност била је за Енглеску отклоњена | 
споразумом руско-енглеским од 1907, а за јапан прелими- 
нарним споразумом јапанско-руским од 1910. Како се пак 
Немачка агресивна политика необично испољила већ 1905 
у сукобу са Француском због Марока, а 1908 још безоб- 
зирније, приликом анексије" Босне и: Херцеговине, то је и 
уговор јапанско-енглески од 1911 поглавито са њом рачунао. 
· Продирањем преко Мале Азије ка Персијском заливу, Немачка 
је угрожавала Индију, а насилним утврђивањем у Кјао-Чау и 
у Шантунгу, она је постала. моћна у Кини и тиме врло 
незгодан сусед Јапану. Систематским и брзим извођењем 
навалног плана од 1901. Немачка је почела добијати и велику 
надмоћност. на: мору тако да је сукоб са Енглеском, која јој] 
је била главни противник, изгледао свима неизбежан. Уговор“ 
езглееко-јапански ослобађао је Енглеску брига око покрајина 
у Тихом Океану и Азији и давао [јој могућност да у случају 
рата са Немачком сву своју поморску снагу прикупи према 
њој. Јапан пак, који је несумњиво веровао да ће се тај сукоб | 
свршити. савлађивањем Немачке, или који је бар желео то, 
гледао је у том уговору средство да се ослободи присуства 
њеног у Кини, да наследи ту њене тековине и, без отпора 
се, дефинитивно, утврди на континенту азијском, што је био 
циљ свеколиких тежњи његових. 


Под незгодама, које имају Северна Америка и остале 
земље- са · Јапаном, обично се разуме емиграција јапанског 
становништва, које у својој отаџбини не налази исхране. Ова 
повика на: „поплаву јапанску“ није особито основана и више 
је резултат опште одвратности, коју бела раса показује према 
жутој, “но. стварног надирања. Јапанаца. Јапан је несумњиво 
тесан његовом становништву, које се множи са 700—800 
хиљада душа годишње, Пре педесет година Јапан је имао 30 
милиона становника, данас он броји око 57 милиона. ' По 
густини становништва он долази на четврто место, после 
Белгије, Холандије. и Енглеске. И док ове земље, чије је 
становништво гушће од јапанског, имају грдне колоније у 
које оно стиче, Јапан је био до скоро без икаквих колонија, 
те је био принуђен расељавати се у суседне земље, Али је 
то расељавање било нпак за саме суседе мало осетно, да 

педесет година иселило се истина'из Јапана преко 2 милиона 
700 хиљада душа, али од тога преко два милиона прешло је 
на северно острво Хокајидо, које припада самом јапану, а 
само 700 хиљада отишло је у друге државе. Северна Америка 
примила је за педесет година свега 70 хиљада Јапанаца, сва- 
како незнатан број према броју усељених Немаца, који се 
попео на неколико милиона. Па ипак се, нарочито последњих 
година, диже од стране Американаца велика вика на јапанску 
опасност. | 
Та опасност несумњиво постоји, само она није у усеља- 
вању Јапанаца у суседне земље већ у великој експансивној 
привредној моћи Јапана. Њега обично пореде са Пруском и 
при томе се има у виду више спољашња војна снага његова, 
но његов унутрашњи привредни рад. Сличност је међутим 
баш на овом пољу много већа. Систематски рад заснован на 
строгој касарнској дисциплини, управљен подизању свију 
грана привреде, за које је Јапан способан, карактерише цео 
живот његов од уставне реформе шесетих година. Материјални 
напредак Јапана нарочито се испољио после рата са Русијом 
и за време светског рата. „Тајмс“ је прошле године донео 
чланак, у коме је оцртао тај силан напредак а нарочито 
указао на опасност коју јапанска памучна индустрија пред- 
ставља за Енглеску на светским тржиштима, где је она до 
сада искључиво господарила. За привредни развитак Јапана 
значајна је његова потрошња челика, која износи данас око 
милион и пет стотина хиљада тона. Ту унутрашњу потребу 
задовољавао је Јапан пре рата сопственом производњом тек 
у пола, данас је задовољава потпуно и ако та потреба стално 
и нагло расте, тако, да се рачуна, да ће она кроз годину 
две достићи цифру од три милиона тона. Својом производњом 
свиле Јапан је заузео прво место. Његов извоз непрерађене 
свиле достигао је огромну суму од 600 милиона франака. 
Нарочито је пак код њега у силном напону електрична инду- 
стрија, која је 1906 године још представљала свега 4.000 
киловата, а данас, после 15 година она броји преко 60.000 
мотора са преко 200.000 киловата. Он се данас не само 
ослободио зависности, у којој је био од Немачке за све јаче 
динамо машине, већ их производи и за извоз. Стакларном 
индустријом својом јапан је успео да на целом Истоку 
сузбије толико цењене производе белгијске, а производњом 

вунених тканина улази већ у озбиљну конкуренцију са земљама 
које су до сада имале монопол тих предмета. Хемијска инду- 
стрија, као и фабрикација играчки, којима је некада Немачка 
доминирала у свету, узимају у Јапану озбиљних размера и 
намећу се својим производима и Европи. На кратко, својим 
напретком у свима гранама привредним Јапан почиње да 
заузима угледно место, међу земљама са најразвијенијом про- 
изводњом. Као најбоља карактеристика за силан развој инду- 
стрије у Јапану служи факт, да је он само за три године, 
од 1914—1917, увео у индустријска предузећа преко 6 мили- 
јарди франака. Томе грдном привредном напретку служи 
необично развијена трговачка флота, која је 1904 бројала 
само 700 хиљада тона, која данас броји око три милиона, а 
која ће, судећи према конструкцији бродова у току, за пет 
година бити од шест милиона. 

"Сасвим је природно да се тај силан, до сада невиђен 
привредни напредак, не може задовољити уском островском 
територијом, која је Јапану на расположењу стајала. Већ 
поодавна ол тежи да пређе на азијски континенат, у Кореју, 
Манџурију, Кину, и да се утврди на по неким острвима у 
Тихом Океану, као што су Маршал и Каролине. Јапан нема 
на својој сопственој територији гвожђа ни из далека колико 
му је потребно за ону моћну привреду, и у томе погледу био 
је у потпуној зависности од Америке. И ако он у себи има 
знатне количине угља, он га нема довољно доброг за израду 
кокса, а без овог му је фабрикација челика немогућа. Тако 
је он исто из Америке и Кине морао увозити сву количину 
памука за производе, којима је он брзо постао озбиљан 
ривал Ланкаширу. Тај пнеприродан однос, који је у Јапану 
постојао, између грдне производне моћи и ограничених извора 
примитивног материјала, гонио га је да води ратове, да прави 
савезе, да злоупотребљује своју војну снагу према Кини, 
према Кореји, те или да осваја читаве покрајине, или да 
изнуђава концесије, које би му зајамчиле елементе за про- 
изводни опстанак. Рат са Кином, са Русијом, савез са Енгле- 
ском, онај чудновати још неразјашњени споразум са Кином 
од 1915 имају исти велики циљ, да Јапан снабдеју овде угљем, 
тамо гвожђем, онамо опет памуком или поташом, да отворе 
нове пијаце за све силнији извоз, па да донекле осигурају и 
одлив становништва, Ова потреба за проширењем, услед 

чисто материјалних прилика, манифестује. се у облику импе-. 
ријалистичких тежњи, којима се даје час расно. а час рели- 
гиозно обележје. Јапан се истиче као носилац било монголске 
било будистичке идеје са програмом уједињења свију земаља, 
у којима та раса или та вера доминира, И благодарећи нешто 
ратовима, нешто згодним међународним комбинацијама, чију 
је основу чинио његов савез са Енглеском, он се више мање 
сигурно утврдио у Кореји, Манџурији, дубоко у Сибиру, на 
многим острвима у Тихом Океану, па је најзад, Версаљским 
Уговором о миру, под његову моћ стављен и Шантунг са 
близу 30 милиона становника. Он је постао сила првога · 
реда на крајњем истоку. 
Али је привредни утицај његов отишао још много даље. . 
Користећи се заузетошћу европских држава за време свет-- 
ског рата, он је успео да својим производима преплави многе 
земље не само у Азији но и у Јужној Африци, Аустралији па 
чак и нарочито у Јужној Америци. Нико, разуме се, не мисли: 
одрицати услуге, које је Јапан учинио савезницима, али факт 
је, да је он војнички стајао више у страни, и да је цео свој. 
привредни живот продужио још интенсивније но дотле, снаб- 
девајући разним материјалом савезнице а после, захватајући 
пијаце о којима се оне нису могле старати. Ширећи свој 
привредни утицај Јапан је продро брзо у сферу. економских 
и политичких интереса Америчких Савезних Држава. . Пошто : 
је попео у енглеској Индији увоз својих производа од 1914— . 
1917 од 25 милиона на 250 милиона франака, и у Аустралији. 
од 700 хиљада на 3 милиона енглеских фунти, Јапан се бацио · 
свом снагом на Јужну Америку. Његов увоз ту био је пре. · 
рата никакав, 1916 године он представља за све јужно-аме- . 
ричке државе 26 милиона франака, 1917 већ 70 милиона-а 
данас преко 120 милиона, Али је значај продирања његовог | 
нарочито важан с погледом на флоту. Бродарство јапанско : 
узело је за време рата необичних размера и то је појмљиво, . 
кад се има у виду, да је флота свију других земаља (била. 
ратом заузета. За четири године, од 1914—1918 она је донела . 
Јапану око 2 1/2 милијарде франака, нешто у виду кирије за. 
бродове савезницима уступљене, али поглавито као ноли. 
за пренос робе на све стране света. Трговачка флота јапанска 
апузима сада већ прво место у саобраћају са Кином, Индијом, 
Аустралијом, Новим Селандом, са Филипинама и онда — са 

Јужном Америком. Она не само почиње да добија монопол 
за пренос робе између Јужно-америчких држава и свију при- 
станишта у јужној и источној Азији, већ узима знатног удела 
у саобраћају и између тих држава и Северне Америке, између 
њих и Европе. И природно је да тако силним трговинским и 
бродарским напретком, који заталасава.све крајеве света, 
Јапан изазива неповерење и непријатељство на првом месту 
Савезних Држава Америчких, у чију непосреду сферу инте- 
реса долази Тихи Океан. 


__Сукоб између Јапана и Савезних Држава постаје све 
нероватнији због тога, што и Савезне Државе мењају свој 
унутарњи привредни склоп, и улазе у светску утакмицу са 
сасвим новим тежњама. 
| „Све до краја деветнаестога века Савезне Државе Аме- 
ричке биле су познате извозом својих земљорадничких про- 
извода, жита и меса. Овде онде тек и каквим полупрерађеним 
артиклом. У светској привредној размеки оне нису играле 
никакву улогу као индустријска земља. Сам. памук, који је 
јужни део Савезних Држава производио у изобиљу, извожен 
је непрерађен у Енглеску, и ту се прерађивао. Извоз Америчких 
Савезних Држава пре педесет година представљен је са три 
четвртине извозом земљорадничких гроизвода а само једном 
четвртином извозом полупрерађених предмета. Северна Аме- 
рика имала је у неку руку монопол за снабдевање светских 
тржишта житом, месом, петролеумом, непрерађеним гвожђем. 
Однос се постепено мења крајем деветнаестог и почетком 
двадесетог века, и индустријски производи почињу узимати 
јачег размера у извозу Северне Америке. Али је.у ствари 
тек светски рат дао тој индустриализацији америчке привреде 
великог импулса. „Све савезне земље биле су принуђене, да 
се, њој обраћају за велики број фабричких производа и за 
војску и за своје становништво, чије су снабдевање саме 
лорале занемарити. И преврат, убрзан ратом, изведен енер- 
гијом за коју су само Американци способни, учинио је, да 
данас Северна Америка извози око 2 милијарде долара земљо- 
радничких, а преко 4.милијарде индустријских прсизвода. И 
несумњиво је да ће се. однос и даље · реметити у корист 
индустрије, јер су у Северној Америци створене за ноћ за 
време рата грдне. нове фабрике, које су својим производима 

задовољавале многоструке потребе светских тржишта. Познато 
је да су америчке фабрике аутомобила биле за време рата 
главни извор за све војне аутомобилске потребе, али њихов 
надмоћни утицај није престао ни после рата. Аутомобили 
амерички праве грдну конкуренцију и у самој Европи свима 
највећим фабрикама, али се они дефинитивно утврђују у свима 
деловима света у Тихом Океану, и искључили су и у самим 
колонијама енглеским производе енглеских фабрика. Произ- 
водња хемикалија била је у Северној Америци без мало непо- 
зната, и своје потребе у њима она је задовољавала увозом 
из Немачке. За време рата од једном су поникле неколике 
велике фабрике сумпорне киселине, соде, бензола, па су се 
онда низале једна за другом друге фабрике хемијских произ- 
вода и лекарија, и Северна Америка данас улази тим произ- 
водима у светску утакмицу извозом који се пење на скоро 
200 милиона долара. Целокупни извоз памучних производа 
био је почетком двадесетог века свега 17 милиона долара, 
данас он досеже цифру од 150 милиона. Пре рата увозила 
је Северна Америка из Немачке потребну поташу, данас она 
располаже неколиким великим фабрикама које извозе погташу 
на све стране света. Прерадом свиле, коју у главном непре- 
рађену добија из Јапана, Северна Америка сузбија данас већ 
свилу лионску и доводи целу грану те индустрије француске 
у незгодан положај. И тај напредак привреде американске 
силан у свима правцима, избацује на светске пијаце „потпуно 
израђене свршене производе, који су до сада изпледали мо- 
нопол занатлија старе Европе.“ (Деманжон). Северна Америка 
је увећала извоз челика у полугама за 75 пута од 1913 до 
1919 године, а за пет пута извоз жица за исто време. Извоз 
разноликих машина, који је раније чинио изузетак, и 
данас већ вредност од 250 милиона долара. 

Овај преврат у америчкој привреди имао је за последицу 
стварање трговачке америчке флоте, која пре рата светског 
није у опште постојала. Кроз читав век и по своје историје, 
Америка је мирно чекала да страни бродови и страни трговци 
дођу к њој и купе предмете за које је она имала монопол. 
У своме говору у Питсбургу 1916, Вилсон је истакао нера- 
зумљиву небрижљивост толиких генерација америчких према 
трговачкој флоти, и потребу да се та погрешка поправи. У 
своме месажу у конгресу те исте године, он је рекао да је 

„крајње време да Америка задобије своју независност трго- 
вачку на мору.“ „Нама није чак дозвољено, рекао је он онда, 
да се служимо бродовима других пардда у случају да бисмо 
имали да правимо конкуренцију еспапима њиховим, и ми 
немамо никакав начин да проширимо нашу трговину, и ако 
су нам пијаце широм отворене и наши се производи свуда 
траже.“ Ово је жалба те нове индустријалне Северне Америке, 
вапај њен не само за поморском независношћу но и за доми- 
нирањем на Тихом Океану. Јер, каже Вилсон, трговачка флота 
америчка има, поред задатка да осигурава пренос америчких 
производа на све стране света, још и тај да „од целе Америке 
створи једну целину утврђујући нарочите пријатељске везе 
на. овој обали океана.“ И Северна Америка успела је да за шест 
тодина створи трговачку флоту првога реда. Она дакле већ 
има 203 грдно великих бродарских радноница са близу 400 
хиљада раденика, место 50 хиљада 1915 године. МИ она је 
избанила на море 1916 године нових бродова са укупном 
"тонажом од 504 хиљаде, а 1918 нових бродова са тонажом 
од преко 2 милиона. Целокупна њена трговачка флота изнс- 
сила је 1914 године милион н осам стотина хиљада тона, 
данас преко 12 милиона. Не само Француска но и Енглеска 
остале су далеко за њом у том погледу. И Северна Америка, 
привредно преображена, навално свемоћна, бацила се на све 
стране, да својом трговином захвати што више просторија. 
Да би задовољила захтеве своје скрог нове индустрије, Се- 
верна Америка је морала прво увећати увоз извесних сирс- 
вина за прераду, и у тохе погледу је значајно, да је њен увоз 
из Европе, од 19:2—1918, пао па трећину дотадашњег, а да 
се њен увоз из Азије увећао за пет пута, из Јужне Америке за 
три пута, из Аустралије за два пута. Северна Америка почела је 
да увози за своју младу моћну индустрију вуну, коже, дрва, 
непрерађену свилу, каучук. И све те, а и друге сировине, које 
су пре рата јуриле ка Лондону, иду сада ка Њујорку, који 
постаје центар за прераду предмета са свију територија у 
Тихом Океану. — 

Извоз израђених предмета је на тој страни такође знатно 
ојачао. Нови Селанд. Аустралија, Нидерландска Индија, дакас 
су преплављене северо-амсричким производима, од којих се 
веки, као што је стакло, чарапе, пнеуматичне гуме, предмети 
од коже, нису уопште никако појављивали раније, а сада се 

вредност свих заједно пење на стотине милиона. И за увози 
за извоз створили су се, после рата, у Америци моћни тру- 
стови, као што је „међународна корпорација“ и други, са 
стотинама милиона франака капитала, са озбиљном помоћи 
државном. Забрањени Шермановим законом у земљи, тру- 
стови су данас фаворизирани у раду напољу, и они сада 
рукују са ретком предузимљивошћу и умешноћу трговином, 
америчком, истеривајући из најјачих позиција, у свима куто- 
вима Тихог Океана, досадашње свемоћне чиниоце, Енглеску, 
и Француску. Несумњиво је да је отварање Панамског канала 
1915 године знатно допринело овом преврату, јер су благо- 
дарећи том каналу Аустралија, Селанд и Јапан знатно ближи 
данас Њујорку и Њуорлеану него Лондону. И тако су „Средо- 
земно Море, Источни Атлантик, Ла Манш, Северно Море, 
напуштени у корист Тихог Океана и Западног Атлантика. 
Једна гомила европских презузећа је погођена и настрадала, 
у корист Јапана и Северне Америке. То је права економска | 
револуција, друкчије се не може обележити тај преврат,“ 
(лежандр). 

У Тихом Океану налазе се данас једна према другој, 
две нове моћне индустрије и, што је још важније, две нове 
силне трговачке флоте, обе незајажљиве у жељи да освајањем , 
великих тржишта, обе систематски подржаване владама, којима. 

на расположењу стоје грдна финансиј ска средства. 


У познатој књизи својој, „Злочин Енглеске“, Честертбн | 
је истакао велику погрешку коју је политика Енглеске учи 
нила, помажући кроз цео деветнаести век стварање и Поди 
сање Немачке; Та је „погрешка“ међутим била за. Енглеску. 
једна неопходност, јер Јо] је она омогућила да се ослободи 
а француског | а после, руског притиска, др“ утврђивању | у 
при Мика: Енглеска је одмах почетком: двадесетог века почела 
помагати подизање Јапана на крајњем Истоку, најпре. противу 
руске а после противу немачке опасности. Јер несумњиво је, . 
да је Јапан, само благодарећи савезу са Енглеском, задобио 
свој данашњи међународни. положај, који је нарочито за време 
преговора о'миру у Паризу свестрано искористио. Подржаван | 
Енглеском као њен ближи савезник, Јапан је успео да се (без, 
икаквих уговора утврди. „У ДЕЛО] северној „Азији, користећи · се: 

забуном, која је у Русији настала, а да у самом уговору опет 
на штету Кине задобије великих териториалних концесија. 
Све је то код његовог великог противника, код Американских 
Савезних Држава, морало изазвати врло природно незадо- 
вољство. Борећи се противу Јапана за економску и поморску 
надмоћност у Тихом Океану, Северна Америка не може допу- 
стити никакве међународно признате привилегисане положаје 
своме противнику. И она тражи сада да се те привилегије 
јапана укину, а међу осталим нарочито да се острво Јап, 
преко кога иду за Америку важни каблови, интернационалише. 
Јапан има за собом Версаљски мир, и има, што је још важ- 
није, савез са Енглеском, па ослањајући се на један и други, 
ве мисли лако попуштати од својих привилегија. У осталом 
супротности између Јапана и његовог конкурента нису у једној 
или другој локалној добити, већ у општем привредном раз- 
вићу тих земаља. 

За Северну Америку нарочито је _незгодно, што се за 
јапаном налази Енглеска као савезница. Јер, и ако је чланом 
четвртим савезног уговора искључена помоћ енглеска Јапану 
у случају његовог судара са Северном Америком, ипак сам 
факт, да у свима међународним догађајима и актима Јапан 
фигурише као савезник Енглеске, отежава положај Савезних 
Америчких Држава. И када се у јуну ове године, почело 
претресати у Лондону питање, да ли да се тај савез обнови 
или не, појавио се у „Тајмсу“ допис из Вашингтона, инспи- 
рисан, како се тврди, из Беле Куће, и у коме се место савеза 
са јапаном саветује Енглеској савез са Северном Америком 
на основи поделе сфера, тако да Енглеској буду признати 
специални интереси у Атлантском, а Савезним Државама у 
Тихом Океану. У Енглеској самој нису више одушевљени за 
савез са Јапаном, најпре зато што он нема за Енглеску ранијег 
значаја, пошто су и Немачка и Русија за дуго постале безо- 
пасне на крајњем Истоку; за тим зато, што су се све енглеске 
Доминије изјасниле врло резервисано о њему, и најпосле зато, 
што је он толико непријатан Савезним Државама, са којима 
Енглеска жели да одржи што боље односе. Али је са друге 
стране за Енглеску опасно отурити просто Јапан од себе и 
створити од њега непријатеља у тренутку, када она има толиких 
тешкоћа у. азијским покрајинама, на које Јапан може лако 
имати утицаја. Енглеска би волела прекинути савез а не 

раздражити Јапанце. Тврди се, да је идеја за конференцију у 
Вашингтону потекла од саме Енглеске, и то после једног раз- 
говора енглеског краља са америчким амбасадором. У сваком 
случају, та је конференција добро дошла Енглеској, која ће 
се трудити да на њој свој споразум са Јапаном претвори у 
неки шири, и ако можда мање одређен, споразум са Аме- 
риком, Јапаном и Кином о интересима у Тихом Океану. Јер 
је у ствари циљ конференције такав један споразум, који 
би лишио Јапан свију привилегија, које је он себи осигурао 
на штету Кине и посредно на штету Савезних Држава. Фраза 
о разоружању је убачена да би се од стране Јапана лакше 
примила конференција, несумњиво управљена противу њега: 
Савезна Америка, која се од рата налази у новој улози свет- 
ског банкара, желела би искрено разоружање и мир, али су 
изгледи за то, она то увиђа, врло слаби. Бријан у име Фран- 
цуске, која је такође позвана на конференцију, већ је изјавио, 
да изузетан положај Француске према Немачкој, не допушта 
јој да може мислити на смањивање своје сувоземне војне 
снаге. Председник Хардинг примио је знању ову изјаву, изра- 
жавајући наду, да ће се у смањивању издатака за флоту моћи 
бар доћи до споразума. Али и та нада разбила се ових дана 
о пројект енглеске владе, према коме ће се, у току ове године, 
почети са градњом четири до сада нечувено велика ратна 
брода. На примедбу опозиције у доњем дому, да је незгодно 
сад, пред конференцију у Вашингтону, излазити са таквим 
пројектом, Черчил је одговорио да је, на против, дужност 
Енглеске да се на конференцији појави са што више снаге. 
И то је тачно. Конгрес светски у Вашингтону, јер ће у ствари 
конференција бити то, имаће да покуша расправити многа 
животна питања великих сила, и сасвим је природно да оне 
изиђу на њега спремне да бране своје интересе. Председник 
министарства Аустралије рекао је у једној од првих седница 
царевинског већа енглеског, да је основ светске политике 
данас — Тихи Океан. Све силе су ангажоване тамо, и кон- 
грес у Вашингтону ће имати несумњиво значај Париског кон- 
греса из 1918 и 1919 године. Противник са којим ће се силе 
имати носити озбиљан је, и већ саме резерве које поставља 
за своје присуство на конференцији, показују да он не мисли 
лако попуштати. Сенатор Виљемс изнео је у американском 
сенату бојазан да се Јапан, без рата, неће решити на уступке 

у концесијама које му је у осталом Париски конгрес зага- 
рантовао. А огласити данас рат Јапану, послати са једне 
обале Тихог Океана на другу флоту и војску, предузеће је 
на које се Северна Америка не би лако решила. 

Један сенатор, говорећи о присуству Италије и Фран- 
цуске на конгресу, изјавио је бојазан да ће те силе унети 
своје ситне европске зађевице у велики проблем Тихог Океана. 

_ Северна Америка је горда на пројектовани конгрес, којим 
она мисли да постави справедљивије основе за сарадњу народа 
бар на Истоку, тамо где је она заинтересована, кад се већ 
у Европи, како она мисли, идеја потпуне једнакости истро- 
шила у ситним зађевицама. Гледана из Вашингтона и Њујорка, 
питања Шлезије, ближег Истока и Средоземног Мора изгле- 
дају играчке према проблему Тихог Океана, који интересује 


стотинама милиона душа. 
ЖИВОЈИН БАЛУГЏИЋ. 


ЕКОНОМСКИ ПРЕГЛЕД. 


ПАД ДИНАРА. — РЕГУЛИСАЊЕ ТРГОВИНЕ ВАЛУТАМА И ДЕВИЗАМА. 


Ако се посматра кретање курсева страних валута и девиза 
на Београдској берзи у прошлој години, видеће се да су нај- 
виши курсеви били у марту, најнижи у јулу месецу, и да су 
с јесени, нарочито у септембру, скоро сви курсеви (нарочито 
девиза на Париз, Рим и Беч) били непромењени, стални. 

"Ове године, напротив, колебљивост курсева је врло 
велика и достиже у септембру кулминацију. Докле се у првој 
половини године чек на Лондон кретао између 127—140, 
Париз 228—282, Њу-јорк 31—36, Милано 128—182, Берлин 
52—62, Праг 45—50, — дотле су другој половини разлике 
биле много веће. За последњи месец дана (од 25 августа до 
23 септембра) промене су биле оваке: 


25 августа 15 септембра 23 септембра 
Дом вса"ро а 


Лондон 165: — 225 — 199' 
Париз 340:— 426:— 375'— 
Њу-Јорк 45'— 60:25 52:90 
Беч 4:20 3:67 3:19 
Милано 186: — 256'— 224:— 
ди ја Шраг 53:— 76:85 63:40 


Берлин 52'— 35935 50:20 

Питање се поставља, зашто је динар био најнижи баш 
15 септембра2г У унутрашњој политици није се десио тих 
дана никакав изванредан догађај, а ни у спољној. Осим дифе- 
ренција са Мађарима, на свима другим странама стање је 
редовно. Министар финансија ради свима средствима, да 
доведе буџет у равнотежу. Повољан упис унутрашњег зајма 
од 500 милиона динара лају само у прилог државним „финан- 
сијама. 

Стање Народне Бани краљевине С. Х. С. показивало је 
тога дана 4,294.782 динара новчаница у оптицају. Повећање 
према претходном стању (7 септембар) износи само 7,548.025 
динара. Државни дуг код Народне Банке није се много повећао, 
већ су се повећали зајмови по меницама и залогама, што 
значи да је новац отишао за потребе трговине и фанка 
привреде. 

Вредност извоза за седам првих месеци ове године износи 
1,316.06, динара, или онолико исто колико за целу 1920 
годину. После живе стоке, највише је извезено кукуруза (3455: 
вагона) и грађе. Међутим, у наредним месецима долазе храна 
и све шљиве, а за тим јачи извоз свиња, масти и меса. Имамо 
дакле пред собом још пет најјачих месеци за извоз. 

О увозној трговини нема још података (осим за три 
месеца ове године), али су оправдане претпоставке, да ће. 
увоз бити мањи у другој половини године, због великих сто- 
кова робе у земљи, високе ажије и ограничења у девизној 
трговини. 

Све су ово факта која могу само повољно дејствовати 
на курс нашег динара. Ако се обазремо на курсеве у Паризу, 
видећемо да се не може ни утицају страних берза приписати 
ова нагла промена у курсевима страних девиза. јер, докле |е 
чек Лондон скочио у Паризу од 47 на 53 франка, дотле је 
код нас пораст за исто време 60 динара! Долар је скочио 
тамо од 12,82 на 14,29 франака (свега дакле за 1,50 франак), 
докле је код нас порастао за 15 динара. Италијанска лира 
показује у Паризу повећање за 5 франака, а код нас за исто · 
време равно 70 динара и 1. д. 

Мора се признати, дакле, да ни стање на светским бер- 
зама није могло допринети овом наглом паду динара, ако се 
неће, ваљда, узети у обзир вратоломно стање Бечке берзе. 
која, на жалост, врши један убитачан утицај на целокупну 
нашу народну привреду. 

Најживљи посао код нас био је тих дана у бечким кру- 
нама. Наши су берзијанци нашли рачуна, да на наше тржиште 
бацају круне, ла би у Бечу продавали доларе, франке и ита- 
лијанске лире, које су тамо биле далеко изнад београдскоћу! 
паритета. 

Пошто је Бечка берза у сталној грозници и у паници 
која долази пред слом, на њу се не треба обазирати, — ни. 

желети је да се наше везе са "Бечом, у интересу здравих 
економских односа, сведу на најмању меру. јер не треба 
губити из вида, да Аустро-Угарска банка штампа и пушта у 
оптицај сваке недеље за три милијарде круна нових новчаница. 
__И при таквом стању ствари, њима није ништа скупо. 
Кад се, најзад, морало констатовати да на пад нашег 
динара не утичу толико економско-финансијски, па ни поли- 
тички узроци, — већ психолошки и спекулативни моменти, 
министар финансија нашао се побуђен да донесе нов пра- 
вилник о регулисању промета са девизаха и валутама. Њиме 
је слобода девизне трговине, која је владала скоро три месеца, 
морала бити укинута. И потпуно с правом. 
_' Они који су тражили слободу — у првом реду, увоз- 
ници — разочарани су и траже ограничење валутне трго- 
вине, у нади да ће доћи до јевтинијих девиза. Остаје само 
нерешено питање, како да се" регулишу обавезе плаћања 
иностранству које су засноване пре 1 јануара 1921: По тексту 
правилника, за таква плаћања нема више могућности да се 
дође до девиза. Из једне крајности отишло се у другу. Предлог 
за пролонгирање тих обавеза пропао је, јер се није могао 
прихватити без извесног ризика за државу. За потребу увозне 
трговине девизе ће одобравати један одбор, установљен кол 
Народне Банке, који ће свагда ценити документа на основу 
којих се правда тражња средстава за плаћање у иностран- 
ству, — и то само за робу увезену после 1! јануара о. г. 
Осим Народне Банке, право располагања у иностранству 
путем чекова имају и „домаће установе чији уплаћени капитал 
износи најмање 2,500.000 динара, односно 10,000. 000 круна.“ 
По једној ранијој уредби која је важила до 1 јула, тражио се 
један милион динара. Сад се, извесно, нашло да ни новчани 
заводи са једним милионом не дају довољно моралне гарантије. 
“__ - Ми мислимо да је то погрешно. Образ се не цени по 
кеси. Има банака усред Београда, које имају по 3—5 милиона 
динара капитала, али код којих улози на штедњу једва достижу 
један милион. Међутим, Београдска Задруга и Прометна Банкг, 
са два и по милиона динара акционарског капитала (по 
билансу за 1920), имају по десет милиона динара улога ва 
штедњу. Према поверењу улагача може се ценити солидност 
| морална јачина једне банке. 
“ГИ, најзад, кад је требало подносити жртве за државу и 
уписати зајам, онда су се у обзир узимали, поред капитала, 
још и фондови и улози на штедњу. Сразмерно томе одређује 
се'колико ће која банка примити на себе државних уље 
тица. Заштб се-није и за овај случај тако поступало 2 Ил, 
бар: да је остављено дискреционарној власти министра Фиће 
сија, односно одбора при Народној Банци, да може дати 
одобрење за чековску радњу у установама, које имају мањи 
капитал од 2,5 милиона динара, али иначе по свом угледу, 

улозима на штедњу и добром гласу, заслужују то право. 
С друге стране, требало би дати могућност томе одбору да 
може одбити и не дати одобрење оним заводима који не 
пружају довољно моралне гарантије, ма да иначе испуњавају 
услов из члана 7 правилника. Јер морамо признати, да је ин 
раније, док је важила слична уредба о девизама, било злоупо- 
треба и очигледних грешака баш код тих завода који бри- 
љирају великим капиталима. Ако остане овако како је у 
правилнику, девизна трговина биће искључиво у рукава. 
страних банака. 

За валуту која се добија 8 извоза земаљских производа, 
понова се заводи контрола, т. |. тражи се гарантија, да ће се 
вредност извезене робе у страној валути ставити на распо- 
ложење увозној трговини, односно држави (за једну трећину). 
Слична одредба постојала је и раније, и она ништа није 
ометала рад домаћим правим извозницима. 

Остаје само да се регулишу извесни детаљи око обра- 
чуна. Из искуства се зна, да представници држава нису били 
свагда тачни да известе интересенте брзо и на време, ако-не 
полажу право на извесну валуту. Осим тога, могу проистећи 
знатне диференције и за државу и за извознике, ако се 
обрачун врши по курсу претходног дана, а не на основу 
понуде и тражње дотичног дана -— у случају да тог дана 
нема средњег курса _-, као што предвиђа чл. 19 правилника 
у последњој реченици. 

Код питања о обезбеђењу валуте за извоз учињена је 
још једна грешка, што није предвиђен, у прелазним наређе- 
њима, никакав рок до кога се имају ликвидирати извозни 
послови, по којима је валута промењена унапред и роба 
купљена за динаре, али ће извоз (прелазак робе преко гра- 
нице) наступити у моменту важења новог правилника. 

Исто тако недостаје рок за ликвидацију оним заводима 
који су отварали кредите и давали позајмице на подлози 
страних валута и девиза (члан 20). До сада такве банкарске 
операције нису биле забрањене, и оне се не могу за један 
дан ликвидирати, чим правилник ступи на снагу. | 

И поред тога што је овај правилник прилично строг, 
с обзиром на тешко време у које је постао, он ипак омо- 
гућава лак путнички саобраћај (максимум повећан на 3.000 
франака), и за ситне потребе долази се до стране валуте 
без великих формалности и тешкоћа. Оправдано је, дакле, 
што су Народној Банци пружене све олакшице да свима 
средствима која јој стоје на расположењу, утиче у земљи и 
на страни да се курс нашег динара поправи. Да ли ће Народна 
Банка оправдати наде које, у овом тренутку, на њу полажу 
не само министар финансија, него и цео пословни свет, пока- 


заће нам најближа будућност. 
НИК. СТАНАРЕВИЋ. | 

ПОЛИТИЧКИ ПРЕГЛЕД. 
СПОЉНА ПОЛИТИКА. — АРБАНАСИ И ЛИГА НАРОДА 


Конференција амбасадора Аустроугарске, Немачке, Русије, 
Француске, Италије и владе Британске одлучила је у Лондону 
1913 да се установи самостална кнежевина Арбанија. На 
предлог и молбу румунске краљице Јелисавете (Кармен Силве), 
Бечка влада је изабрала њенога нећака кнеза Вида за владара 
Арбаније. Велике силе су признале Вида за кнеза и доделиле 
му две контроле, жандармерију холандску и међународну 
финансијску контролу: Влада српска настојавала је да се не 
ствара једна таква држава, јер је она била једна политичка 
комбинација аустријска, коју је граф Ерентал оставио у 
аманет, пред саму смрт. графу Берхтолду. Идега графа Ерен- 
тала је била створити Велику Арбанију под заштитом Беча, 
те на тај начин изаћи на Балкан као господар економски и 
политички. Кад није успела да осујети ту намеру Аустрије, 
Србија је настојала да Арбанија постане доиста неутрална 
држава, и ако су границе према Арбанији биле и за Србију 
и за Грчку неповољне. (У састав Арбаније ушли су Северни 
Епир, Корча и Аргирокастро, а све доминирајуће тачке нашом 
граниџом припале су Арбанији.) 

Велики рат је све то пореметио. Вид је побегао из Драча, 
изигран од Италијана; Арбанија прешла у руке две групе 
арбанских политичара Исмаил Кемала и Есад-паше, али и 
границе и владе бише збрисане. У току 1918 и 1919 наши 
Савезници, који су Лондонским уговором од 1915 дали Ита- 
лији готово целу Арбанију, узимају поново у претресање ар- 
банске границе и успоставу самосталне државе. У томе прего- 
варању Енглеска је подржавала Грчку, а Италија је настоја- 
вала да северни део Епира припадне Арбанији као целини. 
Француска је најпре подржавала грчке тежње, али доцније, 
у жељи да добије дипломатску потпору Италије за њене тежње 
противу Немачке, прешла је на страну Италије. Вилсон, кога 
су на конференцији мира мешали у све, био је наклоњен да 
Грчка добије Аргирокастро а Арбанаси Корчу. Венизелос 
поквари ова решења, јер се погоди с Италигом, која му уступи 
и Корчу и Аргирокастро, у замену за компенсације у Средо- 
земкоме Мору и у Малој Азији. С тим арбанаско питање није 
било скинуто са дневнога реда: влада римска оповргне своје 
раније уступке, и тако ствар остане до јануара 1920. Тада 
Врховно веће призна у главноме све грчке захтеве у северкој 
Арбанији. Доцније, кад је требало утврдити и границе и донети 
статут, конференција амбасадора, пуномоћник Врховнога Већа, 
пронађе да одлука Врховног Већа није била кокачна, те се 
питање опет отвори. У децембру 1920 Арбанија буде прим- 
љена у Лигу Народа као потпуно независна држава, и ако јој 

границе нису биле још одређене. Ствар о границама оде пред 
конференцију амбасадора, а влада арбанаска у Тирани се 
обрати савету Лиге Народа тужбама противу наше државе 
због напада на границе. Француска и Енглеска опет мењају 
своја мишљења о Арбанији, или бар показују колебљивост. 
Енглези су за потпуну независност Арбаније, а Французи бн 
пристали да Италија узме доминирајуће острво арбанаско 
Сасено, којим затвара улазу Јадранско Море и у јужну Арба- 
нију: Конференција амбасадора је одредила једну комисију за 
разграничење између наше државе и Арбаније. Та комисија 
је вољна, изгледа, да прими неке исправке границе око Дебра, 
у правцу Подгорице и у околини Дрима, и тиме, обезбеди 
донекле наше интересе економске и стратегијске. 

Наша влада је у скупштини Лиге Народа, са нешто непру- 
личне жестине, бранила ово своје мишљење: да постоје две 
владе, миридитска и тиранска, хришћанска и муслиманска; 
признавши владу из Тиране, али не и владу миридитску, Лига 
Народа не води рачуна о начелу самоопредељења; да у 
погледу граница, Лига Народа мора водити рачуна да их још 
нема, те да се о повреди њиховој не може ни говорити; да 
је, најзад, Арбанија ушла у Лигу Народа на ар- капију. Ова- 
ково гледиште Лига Народа није до сада прихватила и није 
донела своју одлуку. Према начину којим је вођена ова ствар 
у Женеви, изгледи су сви да ће резултат Би неповољан; 
нити ће се успети да се добију исправке граница обележених 
1913 нити ће наша држава изаћи овога пута са неким бољим 
моралним успехом. Цела ова арбанаска политика вођена је 
без светлости и без дискусије, без обавештавања. јавнога 
мнења, нашега и европскога, без припремања. И овде, као и 
код других питања, помоћ и потпора њихова тражи се кад 
се ствар заплете и замрси. Према Арбанасима могу бити две 
политике. Једна је да се призна пуна независност њима; друга 
је да се заузме силом и изврши подела Арбаније. Ако се усвоји 
прва, онда треба искрено и брзо радити да се утврде границе 
према њој,и да се односи што пре са њом уреде на основи 
доброга суседства и пријатељства. Ако се усвоји она друга, 
онда треба с Грчком и Италијом уредити цело ово питање. 
Водити неку помешану политику, споља за независност, а унутра 
противу ње, значи имати на нашој граници и унутра у земљи 
трзавице, несигурност, немире, дакле оно што се у главноме 
има данас. Ми бисмо били пре за једну независну Арбанију. 
На тај начин могла би се постићи боља исправка наше 
границе; могао би се међу нашим Арнаутима лакше успо- 
ставити мир и ред; могао би се лакше учврстити један кул- 
турни и економски утицај нашега народа на Арбанасе; могли 
бисмо са правом тражити да се Италија не меша у унутрашње 
«ствари њихове и да не тражи разнолика осигурања; могли 
бисмо лакше умирити и нашу источну границу; стекли-бисмо 


Политички Преглед. ..· 23 





право на боље поштовање у свету цивилизованоме, који нас 
још сматра као завојеваче. Тога ради не би требало улазити 
ни у какве споразуме с Италијом, која ће понудити, као некада, 
и Грцима и нама, извесне делове Арбаније. Сваки споразум 
са.другим сем са арбанаским народом, биће у будућности за 
нашу државу неповољан. Колико: је нама познато, један такав 
споразум је био могућан. Ако Лига Народа ништа не уради, 
и тако нам не наметне своје решење, онда није још све 
изгубљено. Један добар напор, и ствар се може уредити како 
је данас најбоље могуће. 

Маџари, охрабрени својим дипломатским успехом у 
Барањи, учинили су један покушај да у Бургенланду изазову 
нереде. какве је дАнунцијо изазвао у своје време на Ријеци. 
Крајем августа аусријске трупе су имале ући-у западни део; 
Маџарске, који је по Тријанонскоме уговору о миру требао. 
да припадне Аустрији. Кад су ушле унутра, маџарски добро- 
вољци и наоружано становнаштво дочекала су их ватром из, 
пушака. и митраљеза. Маџарска влада је ову ствар прикази- 
вала као један обични гранични догађај, и на захтев Савезника. 
обећала урадити ствар, „Али, место да се ствар уреди, у Бур- 
генланд навалише чете маџарске састављене од официра и 
подофицира, тако да су се трупе аустријске морале. повући, 
испред њих како не би дошло до боја. Ствар је ова пред 
конференцијом амбасадора, која има да реши шта да се 
ради, пошто се Маџари ни на опомену, из 3, Париза нису отуда 
повукли. 

Поред овога посла Маџари су. узели још један;, почели 
су бунити наша гранична села у Прекомурју да би их при- 
волела да пред међусавезничком комисијом за разграки!а- 
вање с. Маџарском изјављују, да хоће да се присаједине Ма- 
џарској. Овај рад Маџара можда ће покренути нас, да пођемо 
напред енергичније него до сада..Ако наша влада није. до 
сада. имала увек на својој страни уговоре-о, миру, она сад 

има једно јако.и здраво право иу њима и у. гарантним. уго- 
ворима са Чешком и Румунијом. Нека се тиме користи што 
јаче. „Маџари треба да. осете то саћа, па слагали се у томе 
ми са нашим савезнипима или не. Даља попуштања могла бџ 
се.тумачити као слабост и свршити меповољно по мир. · 

Лига Народа заседава у Женеви и даље. На њеним седт 
ницама расправљају се мкоге ствари. спор између Литве и 
Пољске; пријам Немсчке у Лигу Нгрода; пријам Угарске у 
исту. Лигу; избор сталног међународног суда; разоружање 
опште; спор између Арбавије и Грчке; целокупност Русије;. 
ит, д. Кад Лига. Народа и савет Лиге Народа донесу своје 
одлуке, онда ће се оце: ити њен рад. Лањска скупштина није 
много урадила, данашња има да приведе у дело неке од Каојах 
прсјеката. и да санкционише рад. својих комисија. а Ла 

ПОДСЕТНИК. 

Сепшембар, 12-1921, — Грчка војска повукла се на целој линији испред 
Турака у М. Азију. — Маџарска влада не напушта још западну 
Угарску Аустрији И. 

Септембар 15. — Ирска је одбила предлог енглеске владе за споразум. 


— Изабран сталпи м:ђународни суд у Женеви. 


УНУТРАШЊА ПОЛИТИКА. — ПРОГЛАС Г. ПРОТИЋА. 


Г. Стој. М. Протић упутио је, „читаоцима“, један позив 
на претплату, врло невин по своме облику, врло озбиљан по 
својој садржини. Свет који је очекивао проглас, преварио се, 
али се вара и свет који га сматра обичним позивом на 
претплату једног новог листа. Г. Протић објављује да покреће 
нов дневни лист Радикал, под својим власништвом а под 
уредништвом Г. Др. Момчила Иванића. Он у исти мах објав- 
љује и то,да ће правац новом листу бити „програм Народне 
Радикалне Странке онако како је он редигован септембра 
месеца прошле године ни објашњаван и развијан чланцима и 
расправама потписаних,“ с том разликом што ће „јаче да 
истакне и развије пету тачку програма, која говори о разви- 
јању и усавршавању земљорадње и земљорадника, а која је 
у програму остала без ближег определења“. 

И насупрот Г. Пашићу, који у своме Прогласу Радика- 
лима вели да је у овоме уставу остварен програм Радикалне 
странке, Г. Протић тврди да се „од овога програма одсту- 
пило и отишло на један пут који води и земљу и странку у 
реакцију, и који је приморава да иде заједно с једном странком 
која себе зове демократском, а која није ни демократска ни 
слободоумна и која има скроз погрешне и наопаке појмове 
о реду у земљи, о државој управи и слободи грађана“. То 
одступање донело је до сада „тај жалостан резултат, да је 
Радикална странка морала с једне стране да пориче свсје 
рођено дело, Устав од 1888. године, у место да га усаврши, 
а с друге стране да се упрегне у кола једне политике која 
ствара и одржава несносне и неприродне односе између 
браће: Срба с једне стране и Хрвата и Словенаца с друге, 
политике која мора да се служи средствима из најгорег 
напредњачког режима, да би се одржала на власти“. 

И насупрот Г. Пашићу, који у своме прогласу каже да 
нови устав садржи у себи „све елементе који ће нашој Отаџ- 
бини обезбедити сјајне дане, а нашој деци мир, правду, сло- 
боду и благостање“, Г. Протић тврди ла нови устав „нити 
може да обезбеди добру управу државну нити лаје основу за 
добре и правилне односе између три гране нашега народа“. 

Програм Раднкалне странке, „како је он редигован сеп- 
тембра прошле године“, садржи у ствари само општа места, 
и по томе он може чикити програм и ма које друге странке. 

Јединство народно, слободе народне, истински демократизам, 
"развијање земљорадње, трговине и индустрије, итд. све старе 
странке ствљају у свој програм: све су оне демократске, 
слободоумне, за народно јединство и за општи народни 
напредак. По томе, између њих нема разлике, разлике писаних 
програма, ако оно што оне истичу као програм заслужује 
уопште име програма. Где настају разлике7 У пракси, у 
практичном извођењу онога што оне зову демократизмом, 
народним слободама, народним јединством и народним на- 
претком. И Г. Протић и Г. Пашић усвојили су и потписали 
један исти „програм“. И један и други пошли су од једног и 
истог програма, па је један отишао једном нацрту устана, 
други другом. Сваки је схватио на свој начин и демократизам, 
и народне слободе, и народно јединство, и народни напредак. 
„Програм“ не демантује никог јер даје право сваком. 

У свом прогласу Г. Протић ставља на терет влади све што 
се, у последње време, десило неповољнога, — и атентат на 
Регента, и убиство Драшковића, и погоршалу финансијску 
ситуацију, и побуне у разним крајевима земље. и полицијске 
пропуснице, и цензуру, н, како он вели, „забрањивање ђутуре 
новина.“ Ова је оптужба без сумње претерана; као год што 
једна влада нема заслуга за све успехе који се, за њено време, 
постигну, тако није крива ни за све недаће које, за њено време, 
сналазе земљу: н у успесима и у недаћама има велики део 
случаја. Г. Протић је био нарочито оштар у својој критици 
владиних мера противу комуниста, али, поред свега тога, не 
бисмо рекли да главне разлике између Г. Протића ин Г. Пашића 
треба тражити у питању комуниста. У својој критици Г. Протић 
више замера влади због начича на који је гонила комунизам, 
него што јој замера због самог гоњења. Главне разлике између 
Г. Пашића и Г. Протића налазе се у Хрватском питању. Г. 
Протић има сасвим друкчију хрватску политику, — и докле 
Г. Пашић не да Хрватима ништа више од ове децентрализа- 
ције која је предвиђена уставом, Г. Протић би хтео да им, 
ма н по цену уставне промене, да аутономију у најпотпунијем 
смислу речи. 

У овој ствари, Г. Пашић има несумњиво једно тактичко 
цреимућство. У корист свога устава и у корист своје хрватске 
политике, он је успео склопити једну коалицију странакл, 
и та коалиција има већину у Скупштини, Г. Протић још се 
не може похвалити да је успео извршити уједнњење свих 
оних политичких група чија му је потпора потребна, — н на 
ир. неизвесно је још и данас да ли би се хрватске странке 
задовољиле том аутономијом коју он нуди Хрватској. Ази, 
баш да би Протић и успео образовати на супрот Пашићевом 
блоку, свој блок, он неће моћи одмах кренути уставно питање, 
бар не властитом снагом. За решавање уставне промене тражи 
се већина од 3, од укупног броја посланика: такву већину 


240 Српски. Књижевни „Гласник. 





нема ни Пашићев и Протићев блок. Г. Протић нашао је један 
начин да се-уставној промени приступи и без овог претходног. 
решења од 3/. На име, у случају да уставну промену одлучи 
Краљ, тај се предлог Скупштини само саопштава; она о њему: 
не решава ништа него се одмах распушта, и наређују избори 
за Уставотворну Скупштину. Али да би Г. Протић могао овако 
кратким. путем променити Устав, било би потребно, да га 
Круна позове на владу. Ако би он успео саставити блох јачи 
од Пашићевог, Круна, јамачно, не би чинила тешкоће његовом. 
доласку на владу, али, претпоставимо да блок Г, Протића 
буде слабији, мало је вероватно да би Круна, из властитих 
побуда, оборила једно министарство већине, и предала власт 
мањини да она прави изборе. И ако не изгледа да акција 
К Протића може "а; успеха у скорој будућности, она ипак 
може бити ксрасна, · Протић, и са својим добрим и.са 
својим рђавим ин] особито је подесан да оживи данашњу 
прилично успавану опозицију. јака и будна опозиција јесте 
прека. потреба. У њеном одсуству, свака влада почиње мислити 
да јој је све допуштено, и када један пут добије то уверење, 
одмах се место поштовања закона и бриге о великим државним 
интересима јавга м инистарска самовоља и ситно партизанства. 
е ПРИВРЕМЕНИ. 


БЕЛЕШКЕ. 


„Урошева Рија дба.“ — У овом броју почињемо доно- 
сити, из 'песничке заоставштине М. Бојића, Урошеву Женидву; 
историску комедију; у три чина, у стиху. Засновано и већим 
делом -написано још пре рата, ово је дело завршено у изгнан- 
ству, на Крфу, 1916, али је. са већим бројем песникових руко- 
писа остало и до данас необјављено; његово приказивање 
извешће «се први пут на позорници Народног Позоришта у Бео= 
граду тек у току идуће позоришне сезоне. Као што је познатд, 
М. Бојић је имао заслуженог успеха са својом драмом Кра- 
љева Јесен. Урошева Женидба да:ге једно сведочанство више. о. 
драматичарским · способностима рано преминулог : песника. 
Поред бујне и кладачке маште, љубави за животом и лепотом, 
поред језгровитих и снажних стихова, сјајног и живелисног- 
језика, звучних и звенких слихова, Бојић показује јошти један 
знатан талент драмског песника: смисао за крупније и једин- 
ствене концепције пуне радње и живота, вештину у позоришном 
цртању карактера, снагу за јаке драмске сцене и ефекте. У _ 
том погледу, објављење и скори приказ овог песничког дела 
није само један знак пиетета према умрлом песнику, већ и један 
стварни добитак за · ташу-: драму и нашу носзије а Ут 

· Власници, јекаа М. Јовановић. И Владимир Ланковић иу 


С РЉОКИ 


КЊИЖЕВНИ ГЛАСНИК 


НОВА СЕРИЈА, Књига ЈУ, Број 4. — 16 Октобар, 1921 


ПОРОДИЦА ПРИЈОВИЋА. 
(Крај) 
М 


Прошло је десет дана док је Пријовић скупио потребни 
новац да га тутне у руку незаситном странцу који га је 
сад пљачкао, пошто га је најпре осрамотио. Морао је да 
заложи један читлук у сарајевској околици, земљу мрсну, од 
неколико стотина Дунума, коју су кметови обрађивали; узео 
(е од неколико пријатеља на веру, и једва је успео да намири . 
тражену суму: осамнаест хиљада форината у сребру! Али се 
морало, не ради Јованке; на њу више није мислио; но ради 
куће и.остале деце којима није хтео да помрачи будућност. 

Тек што је дао новац Краусу, кад му дође до ушију 
глас да ће Јованка прећи у католичку веру. Као да је био 
громом погођен! Сад, кад је добила благослов; кад је новац 
за кауцију био у њеним рукама, а прћија се већ налазила на 
путу; сад она, да се захвали, оставља прадедовску веру 
готова је да се крсти с пет прста, да се клања киповима, да 
ране папу. Нема сумње, ускоро ће још да једе и жабе. 

а Пријовић отрча у митрополију и ухвати за мантију првог 
прбту кога је нашао у конзисторији, готово луд од дивљег 
бола, И сад истом прсну из њега све оно што се скупљало 
од Јованкина бегства, и он стаде смешно нарицати, сиро- 
тињски се купећи око протиних колена. Али помоћи више 
није било. Владика није могао забранити да девојка пређе у 
католичку веру, кад је сама хтела. Он сазнаде од проте да 


~ 

је владика већ био дао допуст, и да неки језуита у велико 
спрема јованку за крштење. Чак су јој прекрштавали и име 
из Јованке у Јохану, да би се затро сваки траг јереси коме 
је била подложена као припадница одметничке источне цркве. 

То су били страховити дани за благочестивог право- 
славца. Он се као кроза сан сећао да је, за његова детињства, 
нека Луција, католикиња, прешла на ислам и удала се за Тур- 
чина. Али то је тада био тако необичан догађај да се године 
по њеној превари говорило о њој као о одвратном примеру 
покварености. Фрањевци су је с олтара проклели и осудили 
на вечну паклену ватру, а жене су је сањале као вештицу и 
и плашиле децу, кад би билг аемирна, да ће доћи по њих 
Луција була. 

Међутим, сад се њему дешавало нешто слично: Његова 
рођена крв је остављала веру својих отаца, газила свети закон 
српски; и пљувала на мученички крст православља само зато 
да би с једним поганим лутераном могла делити брачну 
постељу. Он више није видео разлике између ње и најобичније 
жентурине која се за новац давала првоме који би је 
затражио. 

Тај дан, кад се венчавала, звона с католичких цркава 
парала су му уши као ужежени сврдлови; и њихови звукови 
· су дубли унутра, у мождини, огромну рану која се није могла 
сносити од болова. 

А кад му рекоше да је Јованка изашла из цркве као 
Јохана Краус, и да су у сватовима били многи високи офи- 
цири и чиновници, он пљуну и на Јохану Краус и на официре 
и на чиновнике, и дуго је, чисто избезумљен, ногом дрљао 
оно место, на које је пала пљувачка, као да је хтео да 
некога разгази у прах и прашину. 


М] 


Деси се да, у време јовинкине свадбе, старији Пријовић 
једног дана, на повратку кући, паде од капи. Он је остављао 
иза себе жену и једну незбринуту кћер, која је већ добро 
била ушла у године. 

Ништа није било страшно колико то што се сад први 
пут, кад се јавише веровници с тефтерима, показа да су се 
Пријовићи врло истањили. Ваљало је продати братовљеву 
кућу и сву његову кметовску земљу да се подмире сами 

дугови, и тако млађем Пријовићу паде на врат и снаха и 
братичина. - 

"Но тај изненадни терет не би био неподносив да је 
његова трговина цветала. Али на пијаци се већ од дуже вре- 
мена водила тиха, али окрутна борба између домаћег елемента 
и странаца који су, уз безобзирну конкуренцију, били без 
премца и у примамљивању купаца. У осталом, сама власт им 
је ишла на руку запостављањем домаћих трговаца у оним 
широким пословима с државним надлештвима који су били 
увек готова корист. Највише су трпели ћурчијски и терзијски 
занати, чије је споро рађене, али солидне производе исти- 
скивала јевтина бечка роба и увиштавала све мања потражња 
откако се Сарајаво стало модернизовати; док је Башчаршија, 
са својим опанчарима, калајџијама, туфегџијама и уопште 
рукотворцима, готово изумирала под притиском и прак- 
тичних и јевтиних фабриката бечке индустрије. Уз то су борбу 
у корист странаца одлучивали једним делом и официри и 
чиновници који су, начелно, куповали робу само код својих 
земљака. А за њима се поводило и цело оно Сарајево које 
је рачунало на везе с отменијим светом. 

Да издржи повећану породицу, Пријовић је морао да 
прода онај читлук који је био заложио за јованкине удаје. 
Он га даде у руке, прилично скупо, једном пештанском Жидову 
моји је хтео да на њему дигне пилану. Али тај новац, 
неуложен у посао, није могао дуго трајати. Међутим, од 
сина није било никакве користи: он је живео на исти, недо- 
тупавни начин као и пре, и није показивао никакве воље да 
оца ма у чему одмени. Чак, он је Пријовићу био само 
ва штету, уносећи међу девојке онај дух улице који је јованку 
измамио из куће, и сугеришући младим душама извесно 
лакомислено гледање у живот и поуздано надање да ће он, 
хладни и немилостиви живот, сам од себе устакнути не- 
срећним пепељугама на главу круну среће и богатства. 
Страшнијег противника рада није било од њега. 

Пријовићу је, међутим, капа била и превише пуна брига 
да је имао кад да мотри синовљева предавања сестрама, 
зачињена радосним смехом једне трутине која је живела ла 
деде и ужива. Док је старац, као миш у крлетци, трчао по 
својој мрачној магази и зебао у влажној рупчаги, ишчекујући 
ретке муштерије, дотле је његов син учио сестре новој школи 

живота која је почињала с окретним играма, ишла, уз зву- 
кове клавира, преко углачаних паркета, под пљуском свете 
лости, а свршавала се негде у наручју каквог кицошкос 
официра или у Новој улици, на Олудничкој постељи, под 
суровим пољупцима пијане солдатеске. ом 

Једног дана откри млади Пријовић, који је редовно по- 
сећивао сарајевска гостовања бечких оперетних трупа (не из 
љубави према музици, он је није разумевао; него ради глу– 
мица), да Јелена има сопран, звонак као најчишћи метал, 
коме треба само школе да заблешти у својој обимној снази. 
Он шеснаестогодишње девојче толико смете да оно пристаде 
да покуша вредност свог гласа у кругу једне ташлиханске 
породице која је важила као музикална. | 

Покушај потпуно пође за руком. У јелени су одједном 
нашли уз одличан материјал гласа и деликатан слух, и нису 
престајали да је наговарају све док се она не одлучи да. по- 
сећује једну истом отворену музичку школу. 

Разуме се, млади Пријовић није смео ни помислити да 
од оца тражи новац за Јеленино издржавање у школи. Мати; 
опет, непрестано. болешљива и увек дремљива као да ће овај 
час оборити главу на прса и заспати онде где седне, била је 
равнодушна према синовљевим форсираним разлагањима и 
јелениним потребама. Но млади човек не клону и обрати се 
јованци. Краус, после много одбијања, пристаде да плаћа 
Јеленино похађање музичке школе, али уз погодбу да му се 
гарантује да ће добити уложени новац кад га затражи. Младом 
Пријовићу се, истина, нису свиђале писмене, и уз то поро- 
дичне обвезнице, али он своју коначно даде, корећи у себи 
Јованку која се у целој овој ствари чудно владала, и и 
хтела ни једном речи да утиче на себичног мужа. ; 

Тако, најзад, Јелена уђе у музичку школу, без очева 
знања, и вртела се у гомили младих људи који су ласкали 
њеној лепоти, истезала гушу да погоди прави тон и немило– 
срдно ударала по клавирским диркама да измами из њих 
пиштеће звучање. 

УН 


Две даљње године прођоше Пријовићу у безброј поро- 
дичних неприлика и у мучном тражењу услова да издржи 
кућу. Уз то су се гомилали једни на друге прогони полицијске. 
власти. Било је очевидно да с Мусале диригују један нарочит 

режим, који је био пун нетрпељивости према постепеном 
разбуктавању националне свести. 

Док је један део Срба, онај који је, у главном, био 
затворен у уски круг Ташлихана, улазио у државне службе и 
апатично посматрао народно превирање, подстакнут лепим 
изгледима у каријери; дотле је други део, онај коме је оку- 
пација донела материалну пропаст, као Пријовићу, или који 
се уопште осећао тешко, притиснут животом, — дотле је 
тај други део покушавао да нађе утехе у националној соли- 
дарности, у што чвршћем и тешњем узајамном везивању, у 
што снажнијем и сложнијем опирању утицајима туђинства. 
У то време већ доспевају први изданци интелигенције, а у 
села и варошице улазе свештеници и учитељи, образовани 
по Србији, у Београду, или по слободнијим српским среди- 


" штима у монархији, у Новом Саду, у Карловцима, у Пакрацу, 


и уносе у масу извесно пуно српско осећање, подижу духове 
везујући их концима традиције, отпочињу, најзад, борбу против 
ренегата. 

· Незадовољницима се придружио и Пријовић, силом при- 
лика. Две последње године су за њега биле најмучније године 
у животу. Морао је да пусти Јелену у Беч, на конзерваториј, 
с Краусовим који се нису с њим ни опростили. Син му је, 
после једне скандалозне афере с неком касирицом, био пре- 
мештен у провинцију, одакле више није дао ни гласа. А његова 
је жена, у последње време згрчена на постељи, умрла с изве- 
сном мучном равнодушношћу за ствари у породици, просто 
као да јој је мозак био изводнео и срце постало камен. 

Сад је цела кућа била спала на њих четворо: на њега, 
његову најмлађу кћер Љубицу, и братовљеву жену и кћер. 
Али он је морао да води бригу и о Јелени која је сваки час 
тражила новаца и у дугим писмима, да оправда своје прете- 
ране: захтеве, износила кроз срдачне редове своје успехе у 
великом граду и сјајне изгледе у необичној каријери. 

"Отац је однекле извлачио новаца, као да их је копао 
из земље, и слао их, гунђајући кроз зубе, незадовољан што 
се школа одуљује и уверен да се у Бечу нема шта друго 
научити до зло. 

Све је то тиштало Пријовића и шарало му косу седином, 
а очима давало онај израз љуте забринутости који се види 
у људи непријатељски расположених према животу. Све је то, 

уједно, продубљивало у њему живо осећање мржње према 
окупаторима јер он није умео да као правоверни муслиман, 
с леним гестом спокојности, одбије све своје несреће на 
судбину и да јој се безусловно покори за сваки немилостиви 
ударац у лице. Кад је сабирао недаће за последњих неколико 
година, видео је да оне све потичу од тог несналажења у 
новом стању. Прва непоправљива материална несрећа, слом 
дуванске фабрике у Плевљима, дошла је од Аустријанаца; 
Јованкину пропаст, њено сурово одбацивање прадедовске вере, 
приправио је Аустријанац; од Аустријанца је дошло страдање 
његовог сина, Аустријанци су му отели и Јелену. 

Било је сасвим природно што је он полагано затворио 
кућу непожељеним гостима, али с другим осећањима но. кад 
је био присиљен да им је отвори, како би појачао њихове 
наклоности према себи. Тако је исто било природно што је, 
удаљујући се од туђинца, прилазио све ближе онима који су 
на аустријску мисију у Босни гледали истим злочестим очима 
као и он. | 

А њих је било сваки дан све више као да су 'ницали 
испод земље. Што је туђинац економски више стешњавао 
мале српске трговце; што је његова конкуренција била. бешња, 
го је отпор међу Србима јачао. Као да су између њих биле 
постављене тајне цеви за споразумевање у невољи. Што су 
се случајеви прозелитизма више множили, приправљани са 
системом у језуитској курији на Бањском Брегу, то је осе- 
ћање верности према православној цркви било. јаче међу 
њеним члановима. Што се више на сарајевским улицама "чула 
немачка и маџарска реч, то се у школама, на веронаучким 
часовима, више славила српска историја и живље “учила 
ћирилица. Што се, најзад, с Мусале енергичније настојало 
да се прибави поштовање Калајевој босанској застави,. чије 
су црвене и жуте боје сличиле на боје местви у закукуљених 
ханума; што су научњаци живље форсирали босански језик 
на устук Србима, то су се више виле српске заставе по 
домаћим кућама и с више воље приправљале свето-савске _ 
беседе да се што очигледније нагласи историјска везаност 
босанских Срба са Србима у Србији, оличена у заједничкој 
писмености, утврђена у слављењу истог монаха Саве, кра- 
љевског Немањића. · 


„4 
Ф. 

Пријовић је, да утуче сопствени бол, трчао свугде 
где се славило српско име; виђао се у литијама и на спро- 
водима; улазио у одборе певачких друштава; развезивао кесу, 
и више но што је могао, гдегод се радило о помоћи српске 
деце на школама, и чинило му се да му срце расте у овом 
пркосу према туђинцу који је намрштено посматрао живот 
овог чудног, несавитљивог племена. 


УШ 


„Једне јесење вечери, док се киша спуштала на град у 
дугим, хладним млазевима, и улични фењери мутно пламтели, 
заданути кишном росом, Пријовић поче спремати робу да 
затвори магазу раније но обично. Мангала, коју је држао 
под тезгом, почела се гасити, и пепео се слагао у колутовима 
"по побелелом железу. Он управо хтеде да утрне лојаницу, 
која је чкиљила у прљавом левку фењера, кад у дућан уђе 
један висок, плећат човек с крупним, риђим брцима, огрнут 
у кабаницу без рукава какве су се тада много носиле. 

Пријовић је овог човека донекле познавао, из виђења 
и знао је да је негде чиновник, да је Личанин и да се крсти 
с три прста. Он га је чешће сусретао у цркви, виђао по 
српским селима, или о њему није имао никаквог одређеног 
мишљења, и једино што му је сличио, по свом узрасту, на 
оне многобројне Личане жандарме који су служили по Босни. 

— Добро вече! извикну посетник тешким, рапавим гла- 
сом, стресајући са себе воду, и пружи руку Пријовићу који 
је одмах сео за тезгу и укрутио се. 

__— Па како поса'2 А2 А, врага, ова киша ка' мора. Баш 
хладно. 

— Јест, киша, рече Пријовић пуштајући дуге димове из 
чибука и сумњиво гледајући у дошљака. 

— А, овај, рече дошљак, -- нисам доша да шта купим. 
а ни да сметам, не да' бог, но у важну послу, бога ми! 

Он погледа у Пријовића који је пушио и ћутао, не пока- 
зујући интереса за чиновниково брбљање. 

— А како поса'2 Како2 упита он поновно, намештајући 
се на једном празном сандуку који је изваљен лежао близу 
тезге. 

— Тхе, помало, по божјој вољи, процеди Пријовић кроз 
зубе, очевидно нерасположен да говори о овој ствари. 

А ја ка' мислим, рече чиновник, — да би могло и 
боље. Оно, да речем, није да се не може живјети, али није 
ни ка' прије. Хе-хе-хе! СР 

-– Шта ти то говориш2 мргодно упита Пријовић. – 
Слава и милост богу, ја не ропћем. Хљеба има доста. 

Ама јес', не велим ја, журно додаде дошљак. — Али 
ка' мислим: могло би и боље. 

— Како боље2 

Чиновник погледа у своје руке и насмеши се тајанствено, 
у браду. 

Боље, вјера и бог, боље! рече он, па се сумњиво 
окрете и погледа око себе. 

А нема више никог овди2 упита он Пријовића. 

Никог до мене и тебе. А све једно да и има. Не 
говоримо против власти, хвала богу. љ 

Ма, знаш, чудно некако рече чиновник, — не бих 
'тио да се напоље чује. Знам те ка' часна чоека, па бих рад 
да с тобом проговорим коју у четира ока, а ла други не 
знају. је ли вјераг на | 

Пријовић извади чибук из уста, и зачуђено погледа у 
дошљака. уз 

А што ће ти нјераг рече он. -- Ако је до кази- 
вања, кажи и без вјере. Из мене неће. 

- Е, мило ми је, мило, тако ми бог помога'. Знам ја 
да си ти чоек од ријечи, знам. 

Он дохвати Пријовићеву дуванкесу, која је лежала на 
тезги, рашчепрка је и увуче кроз направљени отвор два 
прста, па узе напрстак прашине. Затим лено натра оба палца, 
увуче их дубоко у носнице, и промешкољи нос, па изненада 
отпоче несуздржано кијати. ИЕ 

Назеба' сам, баш сам назеба', рече он пошто преста 
да кише и погледа сузних очију у Пријовића који се све 
више мрштио. 

Али одједном, као да га је кијање надражило, он поче 
да жустро говори о томе како би Пријовић могао да подигне 
трговину с мало добре воље. Он спомену како се сад Босанци 
налазе у моћној хришћанској царевини која помаже оне који 
су јој верни, а немилостиво сатире незадовољнике. и 

Па ка' велим и теби, настави он, — да се угледаш 
на остали свијет. Жа ми је да пропаднеш. А из ништа. А, 

ето, ти идеш међу српско житељство, чујеш шта се говори, 
знаш шта попови и учевњаци снују, па ка' мислим да би 
мега! да и мени покадшто провучеш коју кроз уши. Тек да 
се зна. А не би ти од мене фалило. Платио бих, ако "ћеш, 
и златом. 

Пријовић се ужасну. 

— Зар шпијун упита он, срдито трепћући очним 
капцима. 

Чиновник га погледа с мирном испитљивошћу. 

Не разумијеш ти то, рече он, очевидно неугодно 
дирнут звуком који се осетио у Пријовићевом гласу кад је 
изговорио реч „шпијун.“ — Зар ја шпијун онај који служи 
власти и пази да ли се поштују царски закони2 Не, ни да' 
бог! А зар би ти бија шпијун да послужиш своме цару који 
нае све храни и ода зла брани2 · 

Пријовић устаде. 
— Доцкан је, рече он збуњено и немирно истресајући 


пепео из чибука. — Оглобиће ме, ако не затворим на вријеме. 
Чиновник се загрну у своју кабаницу и пође. 
Па размисли, рече он, прилазећи вратима. — Свра- 


тићу се ја теби још који пут. Оно, да речем, о новцу ћемо 
се већ здоговорити. Знам да ти није лако. Али ни царева 
хазна није празна. 

Пријовић га, одједном, енергично заустави. 

= Мани се ти мене, тако ти бога! он чисто зајаука. - 
И не долази ми више. Џаба ти и твоје паре и твоја милост! 
"Бе би ја знао шта цар хоће2 Остарио сам. Оматушио. Није 
то за мене! 

И он тужно и споро изађе из магазе и мучио се дуго, 
под све јачом кишом, да погоди кључ у браву и закључа 
магазу. 

Х 


Јеленин повратак из Беча био је сензација за Ташлихан. 
Не само њене лаке. одеће, широки деколтеи, пенушава и 
провидна материја блуза кроз коју су се назирале беле ми- 
шице руку и румене |агодице дојки, него највише њене чудне, 
коврџаве витице које су радосно лепршале изнад њеног ма- 
јушног лица, — просто усхитише ташлиханске даме. О Јелени 
се говорило као о идолу. Било је необично њено лако, весело 
скакутање с предмета на предмет, извесна површна образо- 

ваност коју је усисала у бечкој атмосфери; била је необична 
н грациозна њена слобода кретања и она рафинована коке- 
терија с којом је своје лепо вајане ноге показивала забле- 
нутим мушкарцима или пушила своје цигарете; али су најне- 
обичнији били њен глас и њено свирање. | 

Она је, истина, коректно певала музичке фразе, али у 
њеном гласу није више било недужне, девичанске звонкости 
и преливених висина, пуних чудног, тихог сјаја; она је, исто 
тако, добро свирала, са зрелом умешношћу, али то је била 
научена школа, занимљива, но хладна, и она се свугде и вечно 
јављала испод прстију, нипошто осећање и душа. 

Свеједно, њу је ипак Ташлихан обожавао. 

Кад је отац угледа први пут у бечкој разбарушености, 
с. цигаретом у устима; кад је виде како седи на дивану с. 
испруженим ногама које су се дрско беласале до колена, 
њему се учини да сања. 

јело, јеси ли ти тог упита он, у нади да ће се пре- 

варити. 

– јесам, папа! 

Господе боже! Папа! 

Њему се пред очима одједном раздани, и он сад истом 
виде оно што му је до тада било нејасно: И јелену која је 
изгубила невиност, и Јелену која пева као Швабица, и Јелену 
која пуши као Турчин, и Јелену која пред очима рођеног оца 
показује голишаве ноге, и јелену... | 

Али последњу мисао није смео изговорити. Но она је 
била ту. јест, курва! јелена је курва! 

Роспијо! цикну он, и одједном се његови жилави и 

суви прсти заплетоше у њене напарфемисане витице и ста- 
доше да вуку, да тегле и да млатарају као полудели. 

Око њега се окретала соба; окретала се Јелена, облетајући 
га на коленима, као бич држаље; окретали су се њени испре- | 
кидани јауци и њено обешчашћено срце; окретао се цео 
прошли, пропали живот и немоћна, срамотна будућност. | 

Оставио је на поду полумртву, али бес му је био толики | 
да се, пошто је једном изашао, опет повратио у собу да је, 
као лешину гурне ногом и с одвратношћу пљуне, | 

Ташлихан се згрануо на ову родитељску консерватив- 
ност и од срца раширио руке да заштити невину уметницу. 
Но старап није слушао што му је говорила улична мудрост 

и није хтео да зна за оно што су Ташлиханци код Јелене 
називали талентом. Он заповеди кћери да скине са себе 
белосветске дрангулије и отера је у кухињу, претећи 10] да 
ће је најурити из куће, ако се још једном појави пред њим 
с цигаретом у зубима. 

Но девојка је већ била осетила сласти слободног и 
нерадиног живота, и отргнута једном испод будне очеве 
пажње, с уснама разгорелим за пољупце, није више умела да 
нађе онај смисао који се крије у породичној тишини и осети 
ону лепоту коју даје родитељска кућа. Све ово што је сад 
имала пред собом: и спремање постељине и претресање 
ћилима и пржење уз разбуктану ватру и прање судова и 
немо, дуго, бесконачно спавање, све јој је то било не само 
далеко, него и некако маловарошки сићушно, простачко, са 
задахом на груби рад и тежачко знојење. Она се гадила 
Оно што је она хтела били су бучни успеси пред светином, 
лак живот на велико; радосне кратке ноћи и лепи мушкарци 
с врелим уснама и дивљом снагом у прстима. који ломе 
кад грле. 

И она побеже. 

Х 

Ударац је био сувише јак. Он је волео Јелену нарочито. 
нипошто као другу децу, и био је вољан да само њој плаћа 
толико м тако дуго издржавање у Бечу, некако уверен да ће 
јеленине школе извући целу кућу из дубоког, љигавог блата 
у коме је грцала. Уз то, овоме осећању с Јеленине несреће 
· придружио се сопствени, пламени стид ради оног разговора 
с чиновником. Чинило му се да је већ то довољно да изгледа 
у очима света непоштен што је уопште допустио да та чи- 
новник намамљује. У свему, најсташније је било сазнање да 
је чиновник дошао правце њему, да га је нарочито тражио, 
и'да је имао смелости да му понуди један тако одвратан 
посао. Значи, мислио је он, да су на влади били уверени да 
он није од оних тешких Срба који падају као дубови, али 
који се не ломе. 

Ово осећање је било у толико теже што је тада управо 
била отпочела борба за верску аутономију која је здружила 
две конфесије, и православне и муслимане, обе једнако поти- 
штене у једном искључиво католичком режиму. Пријовић је 
осећао да је његово место међу оорцима, и ако није могао 

да дубоко уђе у значење те борбе. Он је схватао да се овде 
ради о борби за слободно исповедање вере и слободно про- 
светно васпитање, у границама закона. Али није провидео 
национални и социални карактер ове борбености, није видео 
да ће она, буђењем духова, скренути народни живот у Босни 
на сасвим друге колосеке него што су били они којима је 
он до сад ишао. 

Па ипак је ушао међу борце, можда мало са „страхом 
и са стидом, али решен да издржи до краја. И мада стари 
православац, сав збијен у то знамење крста са три прста, 
он је ипак окренуо леђа цркви не ради цркве, него ради 
њених главних пастира који су били просто и савитљиво 
оруђе режима, и био спреман да умре неопојан као што су. 
умирали други борци око њега. А осећајући задах борбе. 
свестан да је она у првом реду револт против Аустрије, он 
је почео да се шири, да се негује од мржње, да јача у отпор- 
ности, и помало је осећао, како у њему умиру жалосни 
утисци прошлости као да их је нежна рука без бола кидала 
из срчаног жилишта. : 

Вест да је Јелена побацила. ванбрачно дете само му је 
више седином протрушала косу, али је изгледало да не трпи. 
Остао је на очи равнодушан кад је сазнао за сина да је, 
негде у провинцији, проневерио државне новце и побегао у 
Америку. Ударци као да су падали на нешто меко, и нису 
болели. 

Али је зато, вероватно да заборави, свесно све дубље 
улазио у хук борбе која се распламтела с једног краја Ћосне 
на други, и ишао на све скупштине где се већало о бор- 
беној тактици, скивале молбе на ћесара и правиле резолуције 
на бечке министре. У њему је био утрнуо сваки страх од 
опасности, није се плашио ничега јер није имао шта изгу- 
бити, и равнодушно је гледао на полицијске агенте који су 
га по трагу пратили као ловачко псето немирну лисичју 
путању. Чак је био решен да иде цару у Беч, на лично пода- 
стирање молбе, и несумњиво би отишао да га није гушио 
све тежи кашаљ. - 

У пролеће више није могао да се макне с постеље. 
Задуха се полагано дизала с дна груди према гуши и све 
је више стезала. Од болова су му очи испадале из јабучица. 
Непомичан, у тренутцима олакшања, он је кроз прозоре 

гледао на гајеве више Миљацке који су се гушили у тамном 
зеленилу. Посматрао је како се, више њих, на белом небу 
укрштају сенке усуканих јабланова, горостасно дуге, с меким 
и паучинастим сенкама џамија, и покаткад се тихо осмехивао 
широкој капи Дебелог Брда, с фортицом на рбату као пегом, 
изнад. које је стрелимично трчао у вис Требевић, пепељав и 
накострушен као рптењача у вепра. 

Ноћи су биле спокојне, без ветра; осећао се густ и 
тежак мирис бехара; хоризонти су се по ивицама дубоко 
светлели као да иза њих стоје велика и разбуктана, а невид- 
љива светлила. 

Једне такве ноћи, он издахну после крваве борбе са 
задухом која је бесно притискавала јабучицу његовог гркљана 
и страсно дозивала смрт. Сахранили су га без свештеника, 
без молитава, без појања. Носили су га другови из борбе, 
на раменима, измењујући се сваки час, ћутке. Око њих су се 
журили шпијони, с погнутим главама, с узвереним очима. 
Али људи из спровода нису отварали уста као да су била 
заклетвом запечаћена, и као да је терет, који су носили, био 
окужен. И у истину, изгледали су као сенке носача за време 
великих зараза. Недостајале су им само кукуљице. 

БОРИВОЈЕ ЈЕВТИЋ 


УРОШЕВА ЖЕНИДБА. 


= КОМЕДИЈА У: ТРИ ЧИНА. 
(2) 
ЧИН | 


Урошева соба. У њој је све у нереду По поду, по столовима расту- 
рене боце, разбацано одело. У соби су Урош, ппки калуђер, први и 
други племић, први и други паж, калуђери, племићи. Сви спавају сем 


Уроша, првог калуђера и пажгва. Пажеви се шћућурили у углу и нешто 
шапуђћу. 

!. паж. _ Ту беше Симеун. 

1. паж. Из Трнова 2 

!. паж. · Главом. 


Потом из Охрида, Скопља и Видина... 
(Застане као да се нечега сећа, и сањиво.) 
Просуло се сунце плочама и травом, 

Краљ блиста у плашту модрог дамаскина, 
У злату : сивом бисеру с Цејлона. 
Краљица у плашту од камиље длаке, 

У сјају јашпера, срме и циркона, 

У велуту мреже млетачке и лаке, 
Покривена танким камењем спинола. 

У ушима два се румене рубина, 

А на млечном врату блиста кожа бела, 
И трепери плава балес-коларина. 


П. паж. (Слуша нетремице.) 
Какав сјај! — А ручак 
!. паж Јело се и пило. 
Ту левантско грожђе, ајвар и канела. 
ПО чдре 2 
!. паж. Чак и бибера на столу је било. 


Најзад се на рибу цела гозба свела 
Охридске, преспанске, с Мораче и Плава... 
ИП. паж. О! 


!. паж. Мирисни мошус с амбром догорева. 
Малвасија медна вече зачињава. 

МИ" пало“ "О 

!. паж. И бруји химна и с десна и с лева. 

И. паж. 0! Читаве бајке! 

!. паж. Блистају панцири. 


И шлемови звоне... Тамјан се прелива, 
И на мачевима блескају сафири... 
(Хвата га сан) 
А априлско сунце златно одсјаива. 
(Обојицу их |јг ухватио дремеж Они већ спавају. За то 
време су Урош и први калуђер разгокараљли шапатом. Кад 
ови заспе опи почињу гласно ) 
Урош. (С уздахом) 
Да. Господ је гневан. 
1. калуђер. Смак света је близу. 
Страховита казна на Хришћанство пашће. 
Већ отровни црви стуб Истока гризу. 
Развејана биће наша тиха гнезда. 
јао Византији! А и сам цар наш ће. 
Клонути под буром татарских најезда. 
(Мења тон и прича мистичним гласом.) 
Зимус једне мукле ноћи пуне иња, 
Затресе се земља калипољског брода 


Урош. 


/. калуђер. 


Урош. 
!. калуђер. 


!. калуђер. 

И заурла дивљи талас мора сиња 
И зачу се топот татарскога хода. 
Расуше се куле и камене зиде 
И престрашен живаљ утече без јава 
А кад јутро свану, Калипољ се виде 
Опустео, како смет га завејава. 
Лукави Сулејман наредбом је хитном 
Превезао Турке на то пусто место, 
Док се у Бизанту, у метежу ситном, 
Гложила Господа о прљави престо. 
А наш цар2 Види ли прст божји у том 2 
(Уздахне.) 
Не знам. 

Не види га, но слепилом гоњен 
Чека да бизантске вране крила сломе, 
Да на трули престо крене чете горде, 
Док га у заседи чека Татар склоњен 
И спрема мачеве и соколи хорде. 
Ништа не разумем. 
(Видећи моћан утисак својих речи, сипа их и даље) 

Куд га ђаво вуче 2 

Доцкан биће када цар стане престрављен 
Место од Бизанта примив ада кључе 
И падне у крви властитој задављен. 
А тад. православље ко ће да нам чува 2 
(Урош гледа тупо, не говори ни речиа 
Ти си нам још нада, ти Господу веран 


· Ти спасавај народ докле бура грува, 


Урош. 


!. калуђер. 


Урош. 


И ублажи бол нам горак, неизмеран 
Уздам се у Бога, да ми дела брани. 
ја нисам к'о отац. 

Јер ти имаш циља. 
Не даш да светиње невера сахрани. 
Господ нек те храбри, нек те благосиља ! 
(Дремајући гокори) 
Тада ћемо дићи горостасне лавре, 
Да пропоји земља на све четир стране. 
Дух Господњи нека пољима нам навре, 
А монаси нека свету веру бране. 
(Он је клонуо дохваћен ском. Из друге собе се чује песма 
другог калуђера ) 

Волим топле очи, 
На уснама малим, 
Кад се сладост точи. 
Тебје Бога хвалим. 
Жалост овог света 
Блажим вином старим. 
На многаја љета 
Тебје благодарим 

· Гоосподи.. 


(Пенајући „Господи“ појави се на вратима с фењером у 
руци, коме гори свећа, и ако је дан, носи и флашу с вија 
1. калуђер. (Пробуди се) 
Што се дереш 2 Видиш: све спава. 
1. калуђер. Дивота. 
Да се какав добар батак и бут смота... 
(Тражи што за јело Истога часа се чује споља глас Дво- 
родржице ) 
Двородржица. Ту су се сакрили. 


(Он у друштву неколико стражара улети на: сцену.  Спава 
слику и забезекне се) 


Тако ми спасења!... 

(Урош који се пробудио ) 

Господару ! Пиће!... Авај, цар кад чује!.. 

(Једном калуђеру ) : 

О, Господе, оче... Таквог искушења !... е 
!. племић. (Буди се) Зар се тахо, старче, сан господе штује 2 
Двородржица. (још пе може да дође к себи.) 

Ни сањао нисам... Авај кад цар дозна. 

Ако рекнемо му, зло по наше главе! — 

Ако прећутимо, казна биће грозна, 

Кад му неки други за догађај јаве. 

/. племић. (Продужује за свој рачун неку ранију свађу) 

Зар скоројевићи да нам темељ граде 2.. 

Он црвене чизме... Он мене да вређа!... 
Дворолржица. Грозна биће казна: чупаће нам браде... 
1. племић. Чик нек своје славне предке к'о ја ређа!.. 

Он црвене чизме да понесе!... 

1. калуђер. Ћути ! 
Двородржица. (Урошу) 

Шта да кажем цару2 О, судбине јадке! 

1. племић. Жутокљунац! Нису ни опанци жути. 

Ри пе = ПЕВА пазе а, % с па пе зсин == ЕВИНИНа —— 


Урош. Шта да кажеш2 Реци шта ти на ум падне. 
Догађај испричај и још к томе додај: 
„Несрећна га љубав убија...“ 
Двородржица. Ни речи. 
Урош. (Наставља.) 
„Ону коју воли за жену му подај... 
Она само може да му зло излечи,“ 
Јест, њено ме око, коса и стас витки 
Гоне да у ноћи тражим одморишта. 
Не драже ме ни лов, ни мачеви бритки, 
Нити ме се тичу гласници с ратишта. 
Сањам да се дижем до божјих висина, 
Мислећи на сјај што у оку јој спава, 
И гледам уз песму, уз пехаре вина, 
Како, док Рим пупи, Бизант доцветава. 
И пијан ћу бити и ноћу и дању. 
Власт, благослов очев, слава — крпа стара, 
Све то има вредност од љубави мању. 
Двородржица. (Разочаран.) 
И ја сам волео... 
Урош. Али с мање жара. 
То му реци, а сад идите куд који... 
Збогом. (Многи се разилтзе.) 
Двородржица. Млад царевић, а какво мекуштво ! 
Љубав. Од ужаса чело ми се зноји... 
(Одлазе. Чује се:). 
Наш благослов... Збогом. 
Двородржица. Какво лепо друштво ! 
(Превлачи руком преко чела ) 
К'о да врућ је зејтин нада мном изливен. 
Пред очима магла, а у око труње! 
Куд нађосте овај простор нега криавен Р 
(Буди једнога.) 
Устај! Ено тамо пружи се у жбуње. 
(Наређује.) 
Све те боце, јело, напоље. избаци... 
(Филозофира ) 
Ах, рат спрам овога играчка је права. 


Ми чувари части прави смо јунаци, 
Паж. (Извирио и јавља.) 
Цар иде овамо ! 

Двородржица. (Крајње клонуо Зло. Оде ми глава. 
(Сви побегну сем Уроша и двородржице.) 
Цар. (Долази ) 
Прекрасан надзорник! Да дивних стражара ! 
Видиш ли како је ноћ протекла цела 2 
Тако ли се штити понос Господара 2 
Двородржица. Несрећа је једна мој рад ноћас смела. 
Брат твог силног царства... 


Цар. Синиша 2 

Двородржица. Он главом... 
У мом стану... Стид ме... Моја жена... Срамно. 
Несрећа... 

Цар. Шта велиш 2 

Деородржица. Као с неким правом... 
И кад га затекох, драо се помамно. 

Цар. И ти их затече 2 

Двородржица. Нећу да те мучим 


И да своје срце дугом причом жучим. 
Дуга је та повест, страшно заплетена. 
Доста је што целим двором подсмех тече. 
Сви знају, да ме је преварила жена. 
И она ми сама, најзад, тајну рече. 
ја те молим... 
Цар. Зашта 2 
Дворолржица. ја жени опростих, 
Јер она је злато, анђео и срећа, 
И молим те, срам кад овакав премостих, 
Не дај да срамота буде ми још већа. 
Цар. Па 2 
Дворолржица. Свога страсног брата из двора уклони. 
Та он је и тако Господар Епира. 
Шта ће овде, да ми кућу у срам гони. 
И да прља чедност мог домаћег мира. 
Цар. (Насмеје се за себе.) | 
Мој законик ту ме грешења спасава. 
Двородржица. (Забезекнут.) 
авг. 
Цар. Морам прибећи том писаном леку, 
Педесет четврти члан за блуд кажњава; 
Нос и руке да се обома одсеку, 

Урош. Оче!... 
Цар. Ћути ! 
Двородржица. Тим се не би беда спасла. 


(Види да је терао лисицу, па истерао курјака.) 
Немој, Господару. Мене бар не уби. 
Тим би ми срамота још већма порасла. 
Не сакати тело, кад већ част се губи. 
Она није крива, зато њу поштеди. 
Цар. (Размишља се.) 
Добро. Онда сам је казни како умеш. 
Видим, да ти мало твоја мушкост вреди, 
Кад бичем над женом бдити не разумеш. 
Место ове молбе два добра ударца 
Њу би научила како муж се штује, 
Да не сме варати чак ни мужа старца. 
Кад камџије падну, не сме да се чује. 
Иди и пошљи ми амо Томанду. 
Двородржица. Господару, хвала. Наш оче и мати. 
Цар. И Синишин грех ћу имати у виду. 
Казна биће мала, но бол ће му дати. 
(Двородржица оде збуњен) 


Цар. (Мачем дигне с пода једну заосталу мрку мантију.) 
| Све прича о страшној ноћашњој пијанци. 
Урош. (Мукло.) Да. 
Цар. С људма што треба тебе да се боје. 
(Пауза ) 


Дружба с потчињеним то су надни ланци, 
Што везују мисли и наредбе твоје. 
Зар мислиш штоваће твоје заповести 
И дрхтати кад ти поглед само спазе, 
Кад су те видели пијаног бес свести 2 
Урош. Оче нећу више. 
Цар. Адске су то стазе. 
(Пауза. На цареком лицу се грче боре) 
Сви напори моји узалуд су били. 
Страшљивца, глупака, ти називаш братом. 
Реч црних монаха по мозгу ти пили 
| И одева дела и замисли блатом. 
Урош. Оче, увек роб сам био речи твојих. 
Цар. Па зашто си онда молитвама предан 2 
Ја, у твоје доба, већ Велбужд освојих, 


17• 

А ти не доживе још двобој ниједан. 
Место крви — млеко, место кости —- слама. 
Унук Немањића по словима лута, 
Док суседи тајом замке плету нама 
И цере се подло из свакога кута. 
(Снажно ) | 
Мој удар све боли. Јад зададох сваком. 
Сви ме мрзе, али страх их од мог реза, 
Чак ми савез нуди Луј на кавгу лаком 
И Оном што куне језик се завеза. 
Плашећи се казне сви суседи стрепе, 
А ја око себе страх и трепет сејем. 
Сви су жељни чути једне речи лепе, 
И дан их озари, кад се ја насмејем. 
А ти2 

Урош. (Осећа да је немоћан.) 

Не кори ме. 

Цар. Ти Љигаво тесто ! 
Шта ко хоће, може од тебе да прави. 
Ти ни самог себе не разумеш често, 

А још мање људе чија лаж те слави. 

(Он је љут.) 

И једнога дана, кад смрт мене скоси, 

Ко ће дохватити разапете мреже, 

Да претњом и мачем славу свету носи 2 

И представник ко ће бити крви свеже 

Ко да држи узде2 Ко нов сок да наспе 

У вино, што у рат гони чете царске 2 

Богомољац ! (Гледа у сина, који је збуњен ) 
Сав ће труд мој да се распе. 

Место лета пашће ноћи јануарске. 

Ти, бескрвни мајмун што све подражава, 

Што се игра речма, том, за људе, звечком 2 

Зар од тебе да се земља ужасава 2 

Од тебе Остаћеашн вечно јадним дечком ! 

(Отац наставља све жешће.) 

Ово није земља, но сабор војника, 

Ја цар нисам, него укротитељ звери, 

Побуњеник стоји до побуњеника, 

А закон ми штите иконе и двери, 

(Застане.) 

Урош. 
Цар. 


Паж. 


Цар. 


Урош. 


Јест, треба ми цркв, к'о роб да ми служи. 
Ово нису људи, но пси жељни меса, 
Царство где све кључа, Бог се с врагом дружи. 
Ја цар нисам него укротитељ беса. 
А ти 2 (Гледа га оштро) 
Шта за тебе сав тај напор значи 2 
У твом срцу сумња пружила је корен. 
Јадни сине тебе измирна привлачи... 
Опрости ми, оче, ја сам тако створен. 
(Страшан бес му прелети прско лица. Он се угризе за усне, 
да га заболи. Хтео би за ово да удари сина, али се савла- 
ђује и продужује нервозно ) 
Да, ти си паметан ко и други људи, 
Колико и руља око тебе што је. 
Али то је мало да се људма суди, 
Да се њима влада и да те се боје. 
(Улази и јавља) 


Томанда. 
После. (Паж оде) 


Памет значи мало. 
Главно је задати свуда страх и трепет. 
Са памети већ је много царство пало, 
Јер не вреди много мудрих речи клепст. 
(Цар шета, хоће да пређе на другу тему) 
Најзад бићеш пајац ћуди ко зна чије. 
(Шета, мучи се) 
Бар да те је љубав друкчијим створила. 
(Урош се убезекне.) 
Код тебе ни љубав к'о у другог није. 
Друге диже, док је тебе оборила. 
(Шеста и спрема се за крупне речи) 
Што те дуже гледам, збуњенији бивам. 
По читаве ноћи твоју бригу бринем. 
И кад заспим само твоју немоћ снивам. 
Не знам како вео да са тајне скинем. 
(Застане. Гледа сина у лице.) 
И да би се једном рашчистило с тиме, 
Томанда нека са двора се крене. 
Ми имамо друга посла ове зиме, 
А не да гледамо успех ћуди њене. 
(Гледа какав је утисак оставио на сина.) 


Оче! 

Цар. 
Урош. 


Цар. 
Урош. 


Цар. 


Урош. 
Цар. 


Цар. 


Томанда. 


Цар. 


Урош. 
Цар. 


Томанда. 


Цар. 


Урош. 


Цар. 


Томанда. 

Но! Говори, 
Оче ја те молим... 
Не знам којим путем да свој грех искупим. 
Склонићу је. Добро. 
Оче, ја је волим... 
(Уплаши се, да није увредио оца, и брзо.) 
И хтео бих да у калуђере ступим. 
(Гледа га.) 
Сав мој напор, да због једне жене страда 2 
И да се укочи можда поход цео 
(Очајно. Ако будем без ње умрећу од јада. 
(Мирно. Онда нека буде како сам си хтео. 
(Урош не разуме ништа и гледа у оца збуњен.) 
(Пљесне рукама Улази паж) 
Нек уђе. (Паж излази и пропушта Томанду.) 
(Поклони се) Мој царе... 
(Седа на столицу. Две су столице поред њега.) 
Овде, поред мене, 
Седите... Ја желим да све дознам јасно, 
Ма да знам вам жеље и мисли скривене. 
Боље пре, но после, кад би било касно. 
(Махинално ) Да... 


Без завијања и лажнога стида! 


Будимо искрени! Прилике нас зову, 
Да се брзо, чисто нови темељ зида, 
Морамо бранити име, кућу ову. 
(Осећа у чему је ствар) 
Господару... 

Многе ја не трошим речи. 
Да ли се волите, одговор ми дајте. 
Нека страх од казне говор вам не пречи. 
Не с царем, но с другом говорите, знајте. 
(Кад га отац пресече погледом) | 
Ја је волим... оче... Волим као себе... 
И... (Збуни се.) 

И... све ти рекох... 

А тил 
(Она није очекивала онакво 
с одговором.) 


(Томанди.) 


питање. и 


Моћни царе, 
Кад дође дан да се за увек погребе 


околишава зато 

Цар. 


Томанда. 


Цар. 
Урош. 


Томанда. 


Урош. 
Цар. 


Томанда.. 


Цар. 
Урош. 


Томанда. 


Цар. 


Томанда. 





Девојаштво и да прах се с крина старе, 
Размислити треба о свему, о свему,.. 
(Цар је слуша. Она продужује као стидећи се) 
О мужу су жеље поносне ми биле, 
Замишљах га увек к'о борца у шлему, 
С оклопом, никада с одећом од свиле. 
Поглед му је дрзак, мишице му смеле; 
Он преко гробова долази до циља. 
Груб. А знаде само песму борбе вреле. 
Не уме да моли ни да благосиља. 
А кад дома дође, сав у модрој пепи, 
Прострељеним да ме мишицама грли. 
И тај крвав ратник, да у мојој зени 
Нађе чар живота што му правце хрли; 
И сребрна поноћ када затрепери, 
Заспи ми на руци... 
Доста. То су приче. 
У данашњици се, девојко, разбери. 
О, једна на другу како жене личе ! 
Ти си хтео. С тога срце ти отварам. 
Смисао ти речи не могу да схватим. 
(За себе.) Но ја схватам. 
(Цару) ја ти жељи одговарам. 
(Исто) Све пропасти мора, чега ја се латим. 
(Видећи да Томанда околиши, мисли да се стиди и хоће да 
јој] помогн:.) 
Размишљаш се Стид тег Стид те чини милом. 
(Начини презрив гест, погледавши пејахог Уроша Нопнпа:о 
је опна то учинила кришом, цар спази и разуме) 
(Дрекне.) Наследник је царски ! 
(Види куд води сцена) | Оче, немој силом. 
(Видећи да увијања не помажу ) 
ја нећу. 
(Престрављси сав позеленивши.) 
Шта 2 
(Он чисто не верује ушима 
ницама ) 


Жиле му играју па слепоч- 
Реч ту још једном понови! 

Тако ми Господа платићеш је скупо! 

(Тресне руком по столу.) 

(Пред овим разјарењим колосом, који из крајне очинске 

нежности прелази у оркан, осећа да падају сви разлози, 

с тога падне на колена и тихо, лажљиво.) 

Непознати мени закони су ови. 
Проста сам за престо и било би глупо, 
Да се после кајем, зашто се удомих 


(Она ово говори погледајући « са страхом, кад ће се песница 
спустити да је здрозга) 


Цар. Преда мном легије трепере к'о трска 
И народи стрепе, јер ја царства згромих, 
А ти, бедна жено, преда мном си дрска. 
Ко твој отац беше 2 Властеличић мали, 
Дужан, увек гладан, жељан топла кута. 
Не могаде да се ни сабљом похвали: 
Из борбе утече небројено пута. 
Ко је твоја матиг Ћерка сиротана. 
Деспотица горда исцепаних скута. 
Гладује годишње бар стотину дана. 
Ви, грчки потомци Бизанта што стење, 
Наследници бедни царства што је свело, 
Царева, чији се понос к небу пење, 
А алеме скиптра продају за јело... 
Ви, гробари славе... кржљави изданци... 
(Не заврши реченицу, но начини презрив гест.) 
И ти, сенко сјаја, сад када те проси 
Син цара, о коме јече сви пропланци, 
И чији мач главе војсковођа коси, 
Одбијаш му љубав... (Уноси јој се у лице) 
Но ја брак тај желим: 
Нећеш ли, смрт грозна други муж ти биће. 
Говори. Још једном питање ти велим. 
Томанда. Царе... 
Цар. (Говори лагано.) 
Прво смола твоје тело скриће. 
Потом врело уље очи ти испећи, _ 
Туп нож ће ти језик одсећи и уши, 
Затим ћеш морати на врућ угаљ лећи, 
Где пламен још тиња, а густ дим се пуши. 
А свет око тебе и с десна и лева, 
Обучен свечано као сват до свата... 


Урош. (Замишљајући вољену девојку у мукама.) 
Немој... 
Цар. (Продужује реч по реч) 


И док смола тихо догорева 


рт а рит и= ара ициииииааиараиаи 


Томанда. 


Цар. 
Урош. 


Цар. 


Томанда. 


Цар. 


Томанда. 


Цар. 


Томанда. 


Цар. 


Томанда. 


Цар. 


Урош. 


Цар. 
Урош. 


Цар. 


Томанда. 


Цар. 
Урош. 

Слушаћеш сватовац... 
Ј Ох, језа ме хвата. 
Знај: нико се није мог спасао гнева. 
(Механички ) 
Нико. 
Бирај. 
(Збуњена је) Чекај... 
: 310: 
Још се не реших. 
Како хоћеш да ти венчање се пева: 
На спалишту или... 
Боже! Шта ти згреших 2 
(Пада цару пред ноге и бризне у искрен болан плач као 
покајница.) 
(Видећи је овакву мења тон. То су тренуци, кад нежност 
"треба да победи, и ако је лажна, јер је претња учинила 
своје.) 
Но ти ниси крива, већ охоли преци. 
Они су те, дете, до суза довели. . 
Крв матере твоје! Сад реч своју реци. 
Но! (Помилује је 
(Кроз плач) Све нека буде, како. цар мој жели. 
Благослов вам дајем ! (Урош клекне поред Томанде.) 
Још знамење видно 
Учинити треба. (Сиву,) Прстен с. твоје руке. 
Изгубих га синоћ, у пићу. 
Е Престидно. 
(Плашљиво.) 
То је предзнак буре у сред брачне луке. 
То је само срамно, а не предзнак коби. 
(Скида свој прстен ) 
Благослов вам дајем. Ускоро венчање. 
(Диже Томанду.) 
Сада можеш ићи, пошто прстен доби. 
А нас чека дужност и царско нам звање. 
(У очима јој се чита скоро прстрпљени страх и лаж.) 
Идем Богомајци, с осећањем новим 
Светој цркви главу да ставим у крило, 
Жељна да у реку мирисну запловим. 
(Поклони се.) 
Збогом, снахо. (Томанда оде, 
" Како све је лепо било, 

Цар. И сувише живот упрошћен је, да би 
Преплашени својој дали се судбини, 

Загонетке увек виде само слаби, 
А јак човек судбу својим робом чини. 
... Сад нежности доста. Законик је свршен 2 
(Седа.) 

Урош. Да. Прегледах препис, и с Додатком хитам. 

Но смисао негде изгледа замршен. 
(Даје му рукопис Законика.) 

Цар. То значи: Још једном сам да га прочитам. 
(Отвара рукопис, претура листове и говори полугласно, 
расматрајући да од члана 156 на даље, који је део тада 
додао.) 

Хрисовуље, писма, дужност крајишника, 
Вађење железа и јемства за штету, 

Казне за пијанство, дужност поротника, 
Судија и закон. Жир за цркву свету. 

Закони за новце... Повеље златарске. 
Царски суд... Тамници... псари и станари... 
Закон за крадљивце... За дворане царске... 
Преноћиште царско... Десетак... Глобари... 
Црквена имања... Ко калуђер бива... 
Рокови плаћања царског како греду... 

У црквама не сме женско да ноћива... 
Закон за меропхе (Гласно.) Но, све је у реду... 

Урош. И 2... (Отвара неко писмо) 

Од Лодовика. Кроз месец ће дана 
Посланици папски пред твој престо стати 
Носећи ти звање верског капетана. 


Цар. (Насмеје се.) 
Црвен ће ми шешир пали Бизант дати. 
Нећу папу... 

Урош. (Обрадован.) Збиља 2 

Цар. Морало се. Сада, 


Када Кантакузен у тамници труне, 
Помоћ ми папина чак рђаво пада. 
Све је према ветру. 
Урош. А папа2 
Цар. Нек куне! 
И Каликст ме прокле. Зар то значи нешто 2 
Авињону јави, да сав труд му даљи 


с и и 

Узалуд би био. Али јави вешто. 
А папи и цркви дарове пошаљи. 
Даље 2 
Урош. једна молба од Бранкова Вука. 
Тешко му је што га шаљеш из Епира. 
Сеоба му таква причиниће мука: 
Успомене руши, гони га из мира, 
Да га не премешташ с очевине, моли. 
Цар. Очевина 2 Кад се о држави ради, 
Зар премештај један правог мужа боли 2 
Човек није дрво, што кад се пресади 
Увене! Он треба врлину да сеје. 
Сановник се царски с местом сроди лако 
И очевина му бива земља где је. 
До сад то не беше. Од сад биће тако. 
(Пауза) Даље 


Урош. И још неке молбе истог кова. 
Цар. Пређи преко тога. Е 
Урош. (Претура хартије) _ Узајамне тужбе. 

Цар. (Смешка се 


Старцима пе годе наређења нова. 
Умара их дужност нове царске службе. 
Тја, ја нећу царство снова као пређе, 
Где су породична предања — врлине, 
Него царство људи, што размичу међе, 
Па ма били деца блата и туђине. 
"Главно да су снажни и од цара стрепе, 
Ко -су, шта су, то је споредно. А даље 2 


Урош. Бан Стеван Босански, уз поздраве лепе, 
Да му вратиш земље, неке молбе шаље. 
Цар. Нек ћути! Тај доста милости ужива. 


До сад треба да је у тамницу бачен. 
Тај клетвеник папин, што траг подло скрива. 
Нек ћути, док није у мртве назначен. 


Урош. (С резигнацијом.) 
Чак ни он ми није ћерку хтео дати. 
Цар. Шта ће нам његови иноверни свати 2 


Бојао се папе. Сад он нек га штити. 
На пролеће и с њим чаркања ће бити. 
За тај срам ја ћу му платити ма када. 

Царица. 


Цар. 


Царица. 


Цар. 


Царица. 


Урош. 


Царица. 


Урош. 


Царица. 


Цар. 


Царица. 


Цар. 


Урош. 

(Улази) Царица! (Пропушта је) 
(Ушла је и поклонила се.) 
Мој царе, рећи сам ти рада 
У смерном поклонству неколико речи. 
Томанда све ми каза. 
Зар већ2 Теби 2 
А мајчин ми понос тада рече: „Спречи“. 
Мој син, ја цар да сам, узео је не би. 
Да, љупка је, нежна и витка и плава. 
Са пурпурном косом... Заноси, осваја. 
Али закон вели: Само царска глава, 
А не царско срце брак царева спаја. 
Госпо, увек твоја реч ми драга бива, 
Но овога пута, мада си у праву, 
Не разумеш дубок разлог што се скрива 
И на престо води ту лепојку плаву. 
(Зачуђена.) 
Шта2 Мораш 2 Грех неки 2... 
О мајко... 
Стид да је. 
И једно и друго. Такви греси њени 
Тражи, да се због њих у тамници каје, 
А не на престолу мене да замени. · 
Госпо, греха није. Љубав. 
Нежност срца! 
Царско гнездо мора царска тица свити, 
А не кћи племића што у беди грца. . 
Најзад, ја то хоћу. Тако мора бити. 
Не желим да царство буде под срамотом. 
Желим срећу крупни, и теби и њему. 
Стог те молим да још говоримо о том. 
Па... зборимо... мада размислих о свему. 
(Урошу.) | 
Сутра ћу законик тај Сабору дати. 
Иди и среди га. 
(Разуме у чем/ је ствар. Полази и, осећајући да се ради о 
његовој срећи, погледа болно, као рањен у матер и готово 
завапи) Смилуј ми се, мати. (Оде) 
(Цар шета, још не почиње. Царица чека објашњење) 


Цар. Разлог за тај брак су потребе државне. 


ја унука хоћу, и то што скорије. 


Царица. 


Цар. 


Царица. 


Цар. 


Царица. 
Цар. 


Царица, 
Цар. 

Унука 2 Зар мало господе је славне 2 
У краљева... кнеже... 

Ићи ће спорије. 
За велико дело пролеће ме чека. 
Царевину желим освојити целу. 
Мачева ће страшна зазвонити јека: 
Ради се о њеном или мом опелу. 
Ко зна шта ме чека, када Бизант падне. 
И најгоре да се деси, Боже склони, 
Ту је Урош, правац и нов пут да дадне. 


Наш сина Сам он баш ме на тај корак гони. 


Царством мојим подли повлаче се лисци 
И рију где могу. Док ја водих битке, 
Њему су уходе, гадни црнорисци, 
Сипали у главу лаж и мисли плитке. 
Видиш ли га2 Све је смрвљено у њему. 
Ни снаге, ни воље, ни жеље, ни циља. 
Син мој, а мени је противан у свему. 
Ја мрвим и кунем, а он благосиља. 
Мислио сам дуго, тражио спасење 

И молбом и претњом. Све по старом оста. 
Најзад видех: брак је једино решење. 
Нек унука да ми, и то биће доста. 
(Оборила главу и ћути.) 

Истину не кријмо. Сама знаш да просих 
На два места снаху. Лошу имах срећу. 
Знаш сасма каквим се замислима носих. 
Он сам себи сад је изабрао трећу. 


За презрење није. А мени се (Застане.) хита. 


Он је воли. Можда она ће га спасти. 

Он у њеном оку своју срећу чита. 

А ја моћи имам и снаге и власти. 

Не морају да се нове везе траже. 

А Урош2 Видиш га... Ми ту нисмо криви 
(Застане.) 


Разумеш... Не мора баш све да се каже... 


(Слегне раменима ) 
Нека у свом сину свог оца оживи, 
(Уздахне,) 
Можда... 
Све је тако. Па кад сина роди, 

Царица. 
Наж. 


Синиша. 


Цар. 


Синиша. 


Цар. 


Синиша. 


Цар. 
Царица. 
Цар. 


Урош. 
Синиша. 


Цар. 


Синиша. 
Цар. 


Урош. 
Цар. 


Синиша. 


О унуку своме ја ћу да се бринем 
Он ће да царује и да војске води, 
Кад остарим и кад круну с главе скинем. 
(Премишља се да још нешто каже) 
5 а 
(Улази) Деспот Синиша. 
(Цар да му знак да га пусти.) 
(Улази) Господару брате, 
Чух, да ми се спрема казна... 
На зло лаком, 
Као сви што дужност не знају да схвате, 
Згрешио си. Закон право суди сваком. 
Твој грех ми је познат, ко и ратна дела. 
Стог строг нећу бити. 
(Урош излази из собе, и кад спази Синишу тргне се.) 
И најмања да је 
Казна печат срама бележи сред чела. 
Из руку данашње узимам ти краје 
И шаљем... 
Тог истог часа, царе брате, 
Кад мене прогониш, црни ће монаси 
Лепотицу једну у гробље да спрате: 
Не мене од срама, њу од смрти спаси. 
Тим је већа казна. | 
(Досећа се.) 
(Нервозно.) 
Ко је она2 
Авај! 
Зло је, ако страдам. 
Кајаћеш се, мржњу што са братом поче. 
Име 2 
(Гледа победоносно, пошто је намучио цара. Слог по слог.) 
Томанда ! 
(Тресне мачем.) 


Мужу мој... 
Ја владам. - 


До ђавола! 
Оче ! 
Шта 2 Зар и њу лажеш 2 
(Дубоко увређен овим заузме став и охоло.) 
То је љубав права. 
(Он не зна ништа о намерама царевим и погрешно разуме - 
царев гнев) 

Цар. (Збуњен овом вешћу.) 
Царице, прозбори... 
Царица. (И сама збуњена, гледа час у Синишу час у Уроша.) 
Таква вест ме чуди. 
Синиша. (Који је наопако схватио овај утисак.) 
Што Мислиш да она царство понижава 2 
И да, можда, царској породици худи 2 
(Одсечно готов на све.) 
Волим је ко живот. Она моја биће. 
Цареви ми неће своју кћер да нуде. 
Нисам владар коме време ловор свиће. 
Доста ми је, ако волела ме буде. 
(Окреће се цару и цинично.) 
Наследника царског достојно ожени, — 
За порфиру царску царска су рамена, — 
Но молим те, немој световати мени. 
__ Сирота је, али лепа и поштена. 
Царица. _ Ужасно! Шта мислиш сад у овој тмуши 2 
Два су пута: који мислиш да је бољи 2 
Урош. Смилуј се. Зар кула славе да се сруши. 
Цар. (Одсечно.) 
Биће ко што рекох и по мојој вољи. 
(Насмеје се.) 
( Дивна казна! Биће то шала ваљана. 
Сто решења једним извршићу махом. 
(У лице Синиши.) 
Томанда бива за недељу дана 
Урошевом женом, нашом царском снахом. 
(Синиша, који је очекивао све, само не ово, застане згранут. 
Урошу је лице насмејано. Цар је горд Царица нешто мисли.) 
— Завеса нагло пада. — 


(Крај у идућем броју) 
МИЛУТИН БОЈИЋ, 

ЗА ДОН КАРЛОСА! 
(Крај) 
ГЛАВА ШЕСТА. 
ЗОРА СЕ ШИРИ НАД ПРАЗНИМ МОРЕМ. 


Хиполит Анабитарт био је, баш тога јутра, врло запо- 
слен. Попевши се у зору на кров од своје кућице, који му 
је служио као место за лов, он је био распоредио клопке, 
мреже, гвожђа. Једна промукла зеба, у једном малом кавезу, 
вршила је преко воље свој посао да домамљује друге птице. 
Шћућурен иза димњака, док му је срце било, Анабитарт је 
вребао на жутом зимском небу узнемирен лет птица селица. 
Кад би се каква птичица ухватила, он би јурнуо па њу бесо- 
мучно као људождер. У овом тренутку, он је посматрао једну 
стару очерупану стрнадицу, која је упорно облетала, од пре 
четврт сата, око клопке, с пуно сумње. 

Оздо зовнуше: 

— Ој, господине Анабитарте ! 

Нико се не одазва; Анабитарт је дрхтао. Стара стрна- 
дица била је стала, накострешивши своја последња пера. 

Неко залупа на врата. 

— Еј! зар нема никог 2 Ствар је хитна. 

Зачуше се нови, јачи ударци. Стрнадица одлете. 

— Шта је тог рече Анабитарт огорчен, промоливши 
своју главу преко ивице крова. А, то сте ви, Барумере! 
Извините. | Е 

— Нема зашта, рече писмоноша са дна уличице. ја бих 
га протнуо испод врата, али је препоручено. 

— Причекајте часком, сад ћу сићи. 

— Сто му мука, рече Барумер, кад је ушао у кућу, ала 
мирише код вас! 

И удисао је мирис из лонца обешеног изнад огњишта. 

— Потпишите овде, рече писмоноша, пружајући му своју 
књигу за пријем потврде. 

Анабитарт послуша. Затим стаде да окреће писмо између 
прстију. Прочитавао је више пута адресу: Господину Х. Ана- 
битарту, шрговцу с артиклима за рибаре, кварт Лашепаје, 
Бајона. 

— Дошло је из Сен-Жан-Пје-де-Пора, приметиће опрезно 
Барумер. 

— Познајем одатле само Лескарбуру, кмета, али он не 
зна да пише. 

— Отворите ипак, рече писмоноша. Видећемо шта је. 
Ала жедни човек овде! 

Анабитарт му напуни чашу вином којим је наливао 
своје јело. 

— Добро је, рече Барумер своје мишљење, цокћући 
језиком. Месаишко вино, мора бити 2 

За то време, Анабитарт је цепао коверт. Једна ружи- 
часта хартија, савијена на четворо, испаде на земљу. 

Оба човека ускликнуше. 

— Банка Гомецова. Чек од три хиљаде франака! рече 
писмоноша. 

—- То није за мене, то је нека погрешка! промрмља 
Анабитарт. 

— Чек је на ваше име! 

И како је Анабитарт, дрхћући, упорно понављао: „То 
је нека грешка, то је нека грешка... .“, Барумер, који је горео 
од нестрпљења и од радозналости, рећи ће: 

— Та прочитајте приложено писмо. 

То је било једно кратко и јасно писмо, које је тачно 
говорило што је хтело да каже, писмо по слици и прилици 
оне која га је била написала: 

Кад сам последњи пуш прошла кроз Бајону, ја сам ше 
видела, и ши си ми рекао да ћеш ми, ако се прилика укаже, 
бити на расположењу. Тај шренутак је дошао. 

Ја не мислим да ши швоја трговина доноси више од шри 
хиљаде франака годишње. ја ши нудим шест хиљада, под 
условом да извршиш шшо имам да ти затражим. 

Ти знаш, код Собе Љубави, моју вилу, вилу Лас Ниевес 2 
Та вила ће примити једног госта. Тај гост није из тог краја. 
Пошребно је да он буде миран, шу, за све време докле се буде 
тамо бавио, време које ни он, ни ја, ни ши, не можемо пред- 
видети. Потребно је да неко живи крај њега, ко ће му уште- 
деши бригу о свима појединостима свакодневног живота. О 
свима, ши ме разумеш 2 

Ја шеби поверавам ту улогу. Узимај слуге, отпуштај 
их по својој вољи: Што се тиче кујне, ја мислим да ћеш ти 
највише волеши да се сам стшараш о њој. 

Тај пушник сшићи ће из Бајоне у идући понедеоник, 28 

фебруара. Он ће доћи исшог вечера, у девет сати, у улицу 
Панеко, код Ечепара, чију адресу има. Ради сећања на браћу 
Дечарш, Ечепар ће га, не сумњам, лепо примити. Ти ћеш биши 
ту, и, истог вечера, одвешћеш тог пушника у вилу Лас Ниџевес. 
Треба да он стигне у њу у поноћ. 

Овде је новац за прве трошкове. Упоштреби свој дан да 
проветршши вилу, да је снабдеш. Што ши будеш учинио, биће 
добро учињено. | 


Оба човека се згледаше, потпуно пренеражени. 
– Паг рече најзад писмоноша. 
– Па2 понови Анабитарт. | 
Мислим да можемо довршити боцу, рече Барумер. 
— Причекајте, рече Анабитарт са заносом. 
Он изађе, затим се врати, с другом боцом, и једном 
лименом кутијом с пачјом џигерицом. 
Зеба, која је служила као вабац, певала је узалуд на 
крову колико је грло доносило. | 
Њен сопственик и писмоноша пили су и јели, додајући 
непрестано једно другом ружичасти чек. 


...Киша више није падала. Оливје је био наредио да се 
спусти кош од кола. Слаб и хладан ветар клатио је оголеле 
гране, стресајући, с времена на време, по кују тешку кишну кап. 

Ускоро они чуше неки удаљен шум, јачи од лупе точкова. 

Море, рече Анабитарт. | 

— Где ме водите 2 запита Оливје, будећи се из свог сна. 

— У вилу Лас Ниевес, господине, у Собу Љубави. 

Шта је то Соба Љубавиг Шта је то вила Лас 
Ниевес 2 

Анабитарт није могао веровати својим ушима. 

Соба Љубави, господине, то је бајонска морска обала, 
између куле светиље у Биарицу и куле код адурске уставе. 
Опака обала, где се не треба купати због струја, а и због 
успомене. Тако се зове јер су двоје младих љубавника 
пустили, изгледа, некад, да на њих наиђе плима у пећини, и 
удавили се. 

— А вила Лас Ниевесг рече Оливје, кога ова роман- 
тична историја није била узбудила. 

— Вила Лас Ниевес, господине, то је најлепша вила на 
обали, одговори с поносом Анабитарт. Може се рећи да нам 
судба није ненаклоњена кад тамо идемо да станујемо. 

— А, тамо ћемо становати, рече равнодушно Оливје де 
Пренест. 

Његов сапутник, пренеражен, гледао га је. 

— Чија је та вила2 запита он опет, тек да нешто каже. 

— Чија је2 Господин збија шалу. Господин зна добро 
да је она Г-ђице Дечарт. 

— Ах, рече просто Г. де Пренест. 

— Г-ђице Алегрије Дечарт, продужи Анабитарт, од које 
сам јутрос добио писмо у коме ми наређује да се, са вилом, 
ставим господину на расположење. 

— Ви познајете Г-ђицу Дечарт 2 запита Оливје. 

У његову питању било је толико благости да се Анаби- 
тарту поврати његова велика красноречивост. 

— ја сам добро познавао њеног оца и њеног стрица, 
господине, у време првог рата, јер ја нисам више баш сасвим 
млад, као што је господин могао видети. 

— А њуг 

— Њу сам познао 1874. Била се опасно разболела од 
запалења плућа, јурећи по планини и служећи Дон Карлосу, 
кога нека Бог чува. Натерали су је да дође да се лечи у 
Француској, у својој вили. Отишла је чим се опоравила. Али, 
доцније, с обзиром на добре односе које сам имао с њеним 
оцем и њеним стрицем, ја сам допустио себи да јој одем и 
да је замолим за једну малу услугу, због поверилица који су 
хтели да ми продаду трговину. Она ми је одмах учинила. 
Она је тако добра! Господин зна... 

— Знам, знам, рече Оливје. 

— Ја сам јој се тада ставио на расположење, продужи 
Анабитарт. ја сам се врло обрадовао јутрос, добивши њено 
писмо, кад сам видео да она то није заборавила и да при- 
стаје да се обрати на мене. Ја сам стар, господине, истина 
је, али — ја то не кажем да ласкам себи — могла је и горе иза- 
брати. Господин неће, мислим, нарочито што се тиче кујне 
имати да се тужи на избор Г-ђице Дечарт. 

Говорио је био с великом ватром, с руком на срцу. 
Г. де Пренест се осмехну. 

— Значи, промрмља он, да је она становала овде. 


15" 

И опет потону у ћутање, које његов сапутник не смеде 
више да ремети. 

једна велика жута светлост блесну, очисти небо, обасја 
за тренут око њих бледе предмете, затим ишчезе... 

— Кула светиља, рече Анабитарт. 

Готово у исти мах, кола стадоше. Хујање мора поста 
тада сасвим блиско, огромно. 

Они сиђоше. Анабитарт запали свој фењер и исплати 
кочијаша. 

Ходите, рече он Г. де Пренесту. Једва има да се 
пређе двеста метара, али се овуда не може ноћу ићи колима. 

Најпре пођоше уз брдо. Кад су стигли до врха, наје- 
данпут их дохвати ветар с пучине. Његов влажан дах рашири 
њихове огртаче. Испод њих, невидљиво море непрекидно је 
хучало. . 

Они сиђоше једном стазом оивиченом бодљикавим шибљем. 

Анабитарт стаде. 

Ту смо, рече он, баратајући по брави од врата. 

У истом тренутку прође брза светлост куле светиље. 
Оливје имаде времена да види једну лепу белу вилу, бискај- 
ског стила, прислоњену уз бок прибрежних стена. 

Сад су се обојица налазили на једним малим, прилично. 
узаним степеницама. 

— То су степенице за послугу, објасни Анабитарт. Нека 
ме господин извини. Али нисам хтео да однесем све кључеве 
собом. 

Испадоше у кујну. Анабитарт угаси свој фењер, пошто. 
је запалио једну велику лампу с петролејем. 

— Нека господин изволи погледати. 

С узбуђеним поносом, он показа Оливјеу кујнско посуђе 
хладњачу, усавршен штедњак... Затим хтеде да му покаже 
редом ормане набивене стварима за јело. 

— Сутра, рече Г. де Пренест. 

Ипак није могао избећи да не прегледа целу кућу, од 
подрума до тавана. То је доиста била она велелепна вила 
коју је Анабитарт био обзнанио, и, у тој раскоши, Оливје 
познаде онај мало строги укус који је добро познавао. 

Прођоше тако кроз велике степенице, собе које су, дању, 
морале бити тако светле спрам мора, салоне, собу за рад, 
једном речју свуда. Оливје не застаде нигде, сем у једној 

соби где примети, на камину, један кадивен рам бронзане 
боје. У томе раму је била фотографија једне мале црномањасте 
девојке Г. де Пренест прочита, с наличја, име фотографа: 
Виценше Леон, Циудал Боливар... 


— А сада, рече с усхићењем Анабитарт, господин ће 
видети нешто! | 

Он гурну једна врата. Они се нађоше тада на једној 
огромној веранди, дугачкој колико читава вила, широкој осам 
метара, високој толико исто. Тајанствено дрвеће расло је у 
њој као у стакленој башти, преображавало је у шуму, шуму 
под којом се тискао скупоцен намештај, ћилими и ретки украси. 

У средини је био један велики голубињак, у коме су 
спавале, као мали савијени адиђари, најдивније птичице Новога 
Света. Кад видеше светлост, две-три почеше да лете тамо- 
амо, затим, умирене, стадоше опет на седало. 

Три стране веранде биле су од стаклета. Осећало се 
како морски вихор бесно удара о црне прозоре. 

Анабитарт спусти једно окно. Ветар јурну кроз отвори 
угаси лампу. Страшна хука од буре продре с њиме, на веранду. 

Анабитарт подиже опет окно и запали лампу. 

— Дању је одавде врло леп видик, рече он кратко. 

— Колико је сати2 запита Г. де Пренест. 

— једанаест и по. 

— У колико сати смо требали да стигнемо овде2 

У дванаест. 

— Зашто2 

– Не знам, господине. У писму није стајало ништа друго. 

Оливје заћута. Он седе у једну широку наслочачу од 
треке и прислони чело уз прозор. Учини му се да га, изло- 
женог у овом кавезу од светлог стакла, невидљиве очи вре- 
бају у помрчини, споља. 

Он задрхта. Уз слабу лупу и шкрипу, мале модре при- 
лике појављивале су се из окна, облетале тамо-амо, затим 
ишчезавале... 

— Галеби, промрмља Анабитарт. 

Он виде да Оливје дрхти. Ни сам се није осећао сасвим 
угедно. 

— Гесподину је зима. Господин ће хтети да узме један 
грег, један добар грог. То чини добро! То греје! 

Неколико тренутака доцније, он се врати, сјајних очију, 
влажних усана, носећи грог у који је био налио пуно рума. 

Оливје га попи на душак. 

Овда-онда, нека птичица, сањајући можда, крикнула би 
слабачким гласом у великом мрачном кавезу. 

Негде, унутра у вили, изби поноћ. 

Мало затим, одјекну звонце. 

Оливје и његов сапутник устадоше. Анабитарт је изгле- 
дао врло узбуђен. 

Ко је тог викну он. 

Нико не одговори. 

Он понови своје питање. 

— Склоните се! заповеди нестрпљиво Г. де Пренест. 

И отвори сам врата. 


Два човека стајала су на прагу. Били су малог стаса и 
ишчезавали су под огртачима намазаним катраном с којих 
је цурила киша, и чија кукуљача им је била намакнута на 
главу. 

један од људи извади из џепа своје блузе једно писмо 
и пружи га Оливјеу. Г. де Пренест назре његово као цигла 
црвено лице и његове уско размакнуте очи. Он помисли на 
морнара из Бордоа, на онога који га умало није бацио у 
Гарону. Можда је то био онај исти. Можда неки други. 

Он је стајао нем, гледајући коверт, не усуђујући се да 
га отвори, и, на коверту, крупан рукопис који је добро 
познавао... 

Наједном опази да су два гласника били ишчезли... 

— Господине, господине! викао је Анабитарт. 

Он је трчао за Оливјеом, који се сам био надао за 
Караибима. 

Сустиже га без по муке. Не познавајући место, Г. де 
Пренест се био спотакао и пао. 

Ала ми је то паметно! тужио се сада Анабитарт. Да 
сте крочили још два корака, стрмоглавили бисте се с врх стене 

Он га доведе натраг у кућу. 

— Ето ти на, ево где се сад лампа угасила. Дајте ми 
руку. Овуда. Овуда. Сад ћу да идем да је запалим. 

Он одведе, пипајући, Оливјеа на веранду, натера га да 
седне, као мало дете, затим оде у кујну. 


ловца. = 

Г. де Пренест исцепа у мраку коверт и разви писмо. 

Чуо је Анабитарта где претура по кујни, вајкајући се. 

— Но, шта је2 запита он. 

— Палидрвца, господине. Међутим сам био сасвим си- 
гуран да сам их ту оставио... Не могу да нађем палидрвца! 

— Видите у џепу од мог капута, рече Оливје, наћи ћете 
кутију, пожурите! 

Анабитарт кликну од радости: био је нашао. Затим стаде 
огорчено да гунђа. Оливје га чу како узалуд гребе по кутији. 

— Сумпор се овлажио, господине. Сумпор се овлажио. 

— Дајте ми кутију, рече Оливје дрхтавим гласом. 

Он кресну сам без успеха три, читири палидрвцета... 
последње: и осети под прстима како се мали сумпорни главић 
распаде. | 
Он баци кутију на земљу. 

— Потражићу још, господине, потражићу још; био сам 
сигуран да сам их оставио на кра! стола. 

— Потражите, рече Оливје. 

Анабитарт преврте узалуд кутију са сољу, лонац с машћу, 
гомилу боца... 

Ја сам омађијан, господине, нека ми господин опрости. 
Ако господин хоће да му направим други грог... за то ми 
није потребна светлост... има још топле воде. 

— Не, не, идите лезите, Анабитарте, рече врло благо 
7 де Пренест. 

И оста сам на веранди, с писмом у руци. 

Славујићу мој, што певаш 

На зеленој грани, 

Које су то дражи и који чини 
Код твоје драгане!2 

Та песма звонила је Бог зна откад у Оливјеовим ушима. 
Зидни часовник у вили изби осам сати. Он се сасвим разбуди. 

Веранда је била пуна бледе светлости. Кроз окна, Г. де 
Пренест виде, сасвим доле, морску обалу с покретним и 
белим ројтама таласа, пуст Океан над којим се дан родио 
док је он спавао. 

У дну кујне, Анабитарт је спремао певајући доручак, 
којим је хтео да изненади. 

Оливје погледа писмо, које је непрестано "држао у руци. 
Сада га је било страх. 

У заглављу је стајало: На „Сан-Естшебану“, 28 фебруара 
1876, 11 сати увече. „Малочас, писало је у њему просто, 
с крова од лађе, ја сам видела како су се осветшлели прозори на 
вили. Сада знам да си шу, спасен. Ако нећеш да дубоко жа- 
лостиш једну, не покушавај никад да пронађеш другу. Једног 
дана, можда, ми ћемо се опет видети, ако се застава Дон 
Карлосова наново дигне на брдима бискајским. Тога дана, са 
веранде на којој чишаш ово писмо, ши ћеш видеши како ће 
се појавити на видику силуеша једне лађе: „Сан-Естебана“, 
или друге која је буде заменила.“ 

Неколико опроштајних речи, паписаних невешто, у по- 
мрчини без сумње... то је било све. 

Кроз отворена врата, тежак и топал мирис од чоколаде 
долазио је из кујне. 

О моја љубави, 
У име пријатељства, 


Пожали онога који ти шаље 
Своје последње збогом! 


Г. де Пренест сави писмо. Махинално, он привуче своју 
наслоњачу до стакленог зида и спусти једно окно. 


Затим, налакћен, очију упртих у празно море, он отпоче 
своје чекање. 


(С француског превео М. М. Илић) "ПЈЕР ЂЕНОА. 


~ 


КОЈИМ ПУТЕМ 2 


Велики обично доносе један други поглед на ствари. Једна 
периодичка уметност је обично једна навика, један обичај и 
један канон. Те су каноне дали велики људи и, обично, до 
појаве других, живи се од њих. До појаве великих, читаве се 
периоде заклињу у овог или оног такође великог. При појави 


великог, у име оног прошлог, уметнички властодршци бију 


но новоме. Корнејев Сид је, у име рђаво и погрешно схва- 
ћеног Аристотела, Есхила и Софокла, нападнут свом силом 
малих Мереа, д'Обињака и Скидериа. Кад се Бетовен појавио, 
одмах су, у име најпогрешније схваћеног Баха, његове симфо- 
није крстили „мачјом музиком“. Навикнути на један поглед 
кроз читаву или читаве уметничке генерације, и свет и 
уметници приступају сваком делу са извесним преконцеп- 
цијама. Треба се сетити како је Париз примио љубичасто, 
„ирвено“ и „ултрамарин“ Монеа и групе, за „пеисаже“, после 
толике навике на „пеисаже“ Короа и Курбеа: морао је да 
се зграњава и мисли да је извршено какво обесвећење. На- 
вика је једна огромна друштвена, научна и уметничка особина. 
Ко све није распет, каменован и спаљен, у име ранијег великог 
и навика које је створио, због тога што је старе навике рушио 
и нове ствараог Око Сида биле су читаве битке у име Ари- 
стотелове Поешике, Расина су тукли Корнејем, Волтера Ра- 
сином, и тако уназад и унапред. Кромвел Виктора Ига је био 
читава битка, и Калвин, и Коперник, и Бекн, и Њутон, и 
Кант-Лаплас, па и сам помирљиви Гете. Христос је отишао 
на крст, и многи други на ломачу. Због тога су спаљене 
многе библиотеке а многи форуми порушени, Свет је у основи 
кенсервативан. Навике се тешко стварају и толико исто тешко 
руше. После велике битке и тешких мука, свет прима једно 
ново схватање и гледиште и, после, умире за њега. Кад дође 
трави роса хоуегапо, „краљ песник“, почиње љут бој. Пре 


њега је бко други који је извукао други садржај и изменио 

облик, и створио једну концепцију једној периоди. Пред овога, 
периода у којој је, излази с преконценцијом и једним иску- 
ством, и судар је сигуран као сунце јутром. Ако је и његов 
поглед прав, животни и човечански, као и онога ранијег, и 
ако је периода засићена не толико ранијим великим колико 
његовим ученицима који су га на овај или онај начин, обично 
претерујући га, или ронећи дубље где је он ронио или под- 
влачећи оно што је он већ на силу подвлачио, или погрешно 
схватајући оно што је он схватио, или идући до краја где он 
нарочито није хтео, који су га, на овај или онај начин, 
компромитовали, довели до апсурдног или изврнули његове 
вредности; ако је, дакле, и његов поглед прав, животни и 
човечански, „краљ песник“ се пење на престо и крунише 
круном једне периоде. Нова периода, на првим и правим 
основама прошле, или неке раније, или комбиноване из неко- 
лико и усклађена и уређена његовом великом главом, — по- 
чиње. Владе и владавине у уметности, дакле, аутократске су и 
аристократске и, каткада, у слабијим периодама, олигархиске. 
На њих се, као и на сваке друге, свет стомака и удова нави- 
кава и прима их до појаве других правих, великих и цели- 
сходних. У колико су веће, у колико је „краљ песник“ већи, 
или и „краљеви песници“, у толико су трајније. Од Омира, 
Аристотела, Дантеа, Шекспира и народних песама, живело се 
много, и у многоме и многоме живи се и данас. То су читави 
законици, пандекше појединих дугих периода, Хитопадезе 
свих искустава, схватања и погледа. У њих се, као у океане, 
сливају све поједине реке са њиховим приносима и, одавде, 
великим бесмртницима, као и тамо, еманирају да се, небеским 
рекама, поново слију. И све тако. „То је то“ старих Упани- 
шада, и то је улога највиших умова човечанства: тако званих 
претеча, предшасника и „учитеља“. Они се, обично, јављају 
при крају великих периода које више не личе на своје по- 
четке и, обично, они их враћају, уз какву комбинацију на те 
почетке. Узмите три или четири највеће уметничке ствари, и 
то ствари које су дале „нове“ периоде, „револуционарне“ 
ствари и нађите, сем ознака, пеисажа и географских ширина 
и дужина, разлике у општем утиску, у главним токовима и 
чак и у идејама. И етички, и филозофски, и естетички, 'и 
правно, и садржајно и у облику — све се окреће око 
неколико општих и општечовечанских израза. Уметност је; 

била, кад је велика, иста код Омира, као и код Есхила, код 
Есхила иста као и код Шекспира, и иста код Фидије и 
Микел-Анџела, и код Баха, Бетовена и Мусоргског, и код 
неимара Гаршенона и Светог Петра, и код Плутарха и код 
Сент-Бева. Кад се прегледа, кроз време и по свима просто- 
рима, та велика уметност, било временска било просторна, 
апсолутно је једна и иста. Њени велики токови теку мирно 
и не знају ни за социалне и економске буре, ни за „ново“ 
ни „старо“, ни „класично“ ни „модерно“. Исти су основни 
облици и изрази, исте су реакције на све у човеку и ван 
њега; онако исто исти као што је и велики уметник, мау којој 
периоди, исти. Примордијални елементи великог уметника, као 
и елементи природе, непроменљиви су; и не само они, негои 
њихове комбинације: и оне се увек на исти начин „везују.“ 
И зато и нема разлике између Махабараше, партенонских 
мермера, Зеусовог боја са гигантима, Херкуловог торзоа, 
Сиктинске Капеле и Бетовенових симфонија, и ако су ту три 
религије, и три разна материала за изражавање, и три разне 
расе, и три разна времена, и три разна простора: исти 
основни замах, дух, основно схватање, и иста мудрост о 
телу, души и природи. То је „ом“ старе индиске филозофије, 
„1 „апсолутна идеја“ уметности. Тако уметност изгледа гледана 
код генија, а у уметности, у главном, само о њима треба, 
кад је реч о филозофији уметности, водити рачуна. Та умет- 
ност је уметност природе и живота, природе и живота 
виђеног, прегледаног, пробраног, прерађеног и концентрисаног 
великим „краљем-песником“ који влада стално свим периодама. 

Има уметничких дела на које је пала временска модрина, 
за која су везани какви историски догађаји и успомене, какав 
занимљив амбијент, или каква временска локална боја или 
чак и какав занимљив лични догађај. Та дела, самим тим, и 
за публику па чак и за историју, имају извесну привидну 
вредност. Та вредност, која није чисто естетичка, социална 
је, морална, етичка, временска и локална и, као таква, сија, 
блистава је и засењује. На њој је одблесак неке друге вред- 
ности која са естетичком вредности нема или има мало веза. 
Али, како је тешко, чак и врло мудрима, разлучити две вред- 
ности, то се привид и опсена узимају за стварност и, на 
основу једне, говори о другој вредности. Нибелуншка Песма 
например, није велико дело. Али, традиције, узак национа- 

лизам, социална потреба, професори и други, пустили су је 
у историју као велико дело. Ни сама Песма о Роланду није 
највеће дело. Река времена, запљускујући, отире га и плачи 
као кречну стену. На њему је сига историје, традиције и 
витештва много више него ли велики уметнички и естетички 
општи садржај. Има, даље, тако званих модерних дела. 
То су дела моде, дана, владајућих мишљења, система и канона 
једне периоде или [једне деценије. Она се, као нестална острва, 
појављују и падају под воду. Живе за једну периоду, одлазе, 
и опет се, у сличној периоди, појављују за узоре и обрасце. 
Њихов јунак је у спољашњем и унутрашњем костиму једне 
периоде, носилац је привремене опште жеље једне периоде 
и, с њом, одлази. Он није општи људски садржај. Он је при- 
времени и модни садржај. Он је само, као комета, део једног 
небеског тела које има општу путању којом се креће и, 
пошто се одвојио, завршава са једном кратком путањом. 
Такви су, сем неколико, општи европски класичари, роман- 
тичари, натуралисти, симболисти, импресионисти, и многи 
други уметници, било претече, било следбеници, било касни 
„последњи Мохиканци“ разних школа и система. Њихова 
дела не противстају времену. Она старе, застаревају и пре- 
старују. Велики Виктор Иго, на крају крајева, један је од 
тих. још нема сто година од појаве Кромвела и његовог рат- 
ничког ЛПредговора који су са толико блеска пали у књижев- 
ност, и већ је Виктор Иго више појава историје књижев- 
ности него ли књижевности. За општу људску духовну благајну 
ту нема садржаја. Једним општим великим људским језиком 
говоре Хамлет, Фауст, Ана Карењина, Заратустра, Карама- 
зови, неки људи из Стендала и, најзад, из Анатола Франса. 
Микел Анџело, да Винчи, Греко, Бетовен... и то је тај језик 
који припада трећој групи уметничких дела, заједнички језик 
на коме су речена дела која су ван времена, места, историје 
и традиција. Река времена, ток који носи, брже или спорије, 
све друго, њих само више теше и глача, њих само више 
челичи и, перући их, чисти. На ушћу те реке времена, кад 
би га негде и некада било, кад би се заградило, све би ту, 
сем њих, било: и један велики део индиских система, и Кон- 
фучије, и Зороастер, и Ту-Фу, и многи фараонови архитекти, 
и они који су око Акропоља срицали, и многе религије и 
етике, и много тога пре, око и после наше ере све до наших 


Којим Путем 2 - 285 





„изама“ који заредише од прошлога века до данас. А она би 
остала тамо где су и била, где су се родила, и где се сва 
та малена породица, која роди све цркве и све друго „на 
небу и на земљи“, скућила ради опште људске куће и среће, 
истине, лепоте и добра. Та су дела као дијамант: време им 
даје још већу тврдину и још лепши сјај. И, као дијамант, 
она су из једног елемента. Тај се елеменат зове истина; 
истина сама собом значи лепоту. И филозофија уметности 
то је филозофија уметника те врсте изражена из његове 
главе. И самим тим она је филозофија тих дела. Та истина 
и лепота то је израз општег људског духа, без обзира на 
време и простор, у' ономе што је у њему и у природи нај- 
конструктивније, најправије и најпростије: људско срце онако 
како куца код највећег обрасца људске врсте, људска душа 
онако како тече у име свих људи и ствари код њега, људски 
дух онако како, у име свих и за све, шестари кроз све 
човека и васељене. И тога човека, онога човека кога даде 
Махабарата, Илијада и Стари Завет, онога човека из Ства- 
рања Човека из Сикстинске Капеле, човека из Еврипида, 
човека из Бетовенове Седме, човека свих људи, свих вре- 
мена и свих простора, -- дају, једино и искључиво, та велика 
дела највећих представника наше врсте. Цело човечанство, и 
све друго, лежи у тим делима. Тих дела је мало. Читаве 
периоде живе само за једнога човека и његово дело. Цело 
човечанство живи у једном моменту и у свима, на једном 
простору и у свима, и све то хрли, са свим својим делима 
и акцијама, у бездани заборав. Страшни жрвањ све смрвљава. 
Остају само велика дела из све те луде акције, као моћна 
синтеза нашега бављења овде, као једини васељенски прото- 
коли у којима су убележене праве мисли великих људи о 
човеку и васељени. И само то вреди, и то неколико књига 
(из уметности и науке), богомоља, статуа, слика, нотних 
страница казује наше право бављење и занимање овде, и све 
друго би какав Омар могао да спали, сруши и поцепа. Јер, 
заиста, више вреде неки делови Бетовенове Шесте него, са 
изузетком још неколиких у неколико, сви они мелодични 
силни токови свих других. Уметност, као Пропилеџ, има своје 
светилиште. У светилиште улазе само првосвештеници; остали 
су у дворанама и ходницима, а неки и на пољу, или највише 
_у сенци /7ропилеја. Само су велики уметници у непосредном 

додиру са „непознатим“. Они су обдарени правом визијом 
човека, и они виде целога човека и човечанство. Они дају 
праву душу и тело, и механику и динамику њихову, и све 
што би се крстило свесним, надсвесним, подсвесним и несвесним 
у њима. Њихова су житија о човеку праве и непобитне истине 
о човеку. Идући, кроз векове и све периоде и школе у њима. 
од једног великог визионара до другог, те су истине једне н 
исте. Као што је велики човек један и недељив, и истине су 
му једнаке и недељиве. И зато је човек Махабарате, Илијаде, 
Божанске Комедије и Фаусша, сем споредних локалних ознака, 
један исти човек. Он не припада периоди, школи и систему. 
Он је сам по себи један и једини систем. Остало што праве 
други, средњи и мањи, то су само делови тога човека и 
делови тог система: понекад прави, понекад нетачни, понекад 
криви и рђави, и увек само делови правог „вечно људског“, 
битно човечанског и свеопштег из душе и тела. 

Само са те тачке треба гледати ствари, и не ићи ни за 
модом, ни за привременим школама, ни за традицијама и 
другим временским моментима и ознакама. Треба прећи цело 
време и сву познату историју и, правећи поређења, доћи до 
искуства. То право искуство људи добијају само читајући, 
гледајући и слушајући велика дела. На тај се начин долази 
до једне мале библиотеке и једног малог музеја на основу 
кога се гледа на све појаве. И само се тако не греши. Добра 
памет, на тај начин, неће се варати, неће погрешно и нао- 
пако крстити ствари, неће се поводити за привидним и кратко- 
трајним појавама, и сваку ће појаву, знајући добро цео низ, 
поставити на своје право место. При таквом схватању нема 
ни „старог“, ни „новог“, јер о томе се говори само у сла- 
бијим периодама и, у њима, у слабијим делима. „Ново“ се 
може да опрости само кад је, у замореним и дегенерисаним 
периодама, побуна и, тако исто, „старо“ кад је, у смислу 
побуне, сећање на добра дела. Али, ни прво ни друго, ис 
даје право на незнање свега што је било, а још мање право 
на шарлатанство и опсенарију. Побуна има смисла само ако 
је занимљиво изражена, ако, као таква, уметнички гледана, 
по својим прикладностима и неприкладностима, значи нешто 
самостално. Иначе, сама по себи, она је доказ слабости и 
декаденције једне периоде. Буни се сама у периодама без 
великих људи. Велики, иначе, аутократски утишају једну 

периоду и, као кроз политичке сличне периоде, кроз њих се 
громко чује само глас правога вође духова. Од седамдесетих 
година прошлога века, наша се периода само буни. За то је 
време измењано више школа и манифеста него што има 
година. У то време умиру или старе неки крупнији уметници, 
или, ако и живе, не припадају ни по чему тој периоди и, сем 
манифестација и манифеста разних школа које не избацују 
великог носиоца, ништа друго и немамо; изузев, можда, · 
што није велика част — она два гиздава пауна који се зову 
Едмон Ростан и Габриеле д'Анунцио. 

Људи, па и критичари, обично се деле на ове и оне: 
на „класичаре“, „медиавелисте“ и „модерне“, и, према својим 
читањима и судовима створеним из тих специалности, налазе 
све велико и лепо само у једној од тих периода, и све је у 
њој велико и лепо. Они. обично, у уметности, налазе да је 
све речено у овој или оној периоди коју, углавном, само и 
знају. Време и старина, па и сама тајанственост, ако није 
доста испитана одговарајућа периода, даје сама собом извесну 
привидну лепоту и, понекад, то је разлог зашто појединци 
све усредсређују на ту и ту периоду. Специалисти у том 
погледу иду најдаље. Сви њихови канони лепоте леже само 
у периоди коју они једино и познају. Познати су доктринарски 
„класичари“ који налазе да после Омира, или Есхила, или 
Виргилија, и тако даље, нема шта више да се каже; или 
после Фидије, после Демостена, после Аристотела, после Пла- 
тона, Цицерона, и тако даље. И то исто, тако исто важи за 
„меднавелисте“ или „модернисте“ који знају само то. Постоји 
код њих нека идолатрија и нека светост извесних периода и, 
у њима, махом свих уметника. Све остало је профано. Њи- 
хови су судови оштри, неукротиви и, као код свештеника, 
канонски. једно дело каквог великог уметника из друге пе- 
риоде не ваља само стога што није у складу са том и 
том главом Аристотелове Поешике, Цицероновог Пе Огагоге 
Боаловљеве Лоешике, Да Винчијевог РеПа Ршига или, нај- 
зад, Холцових предговора и Маринетијевих Манифесша. И 
ти „класичари“, као и разни „модернисти“, на један вар- 
варски начин и у тону најдоктринарнијем, кличу да све „мо- 
дерне“ књиге треба спалити или да све старе музеје и форуме 
треза порушити. На бесомучан начин, као из луднице пуштен, 
у својим Револуционарним Одама, Мајаковски урличе. „Нека 

гори Мурило, — Са петролеумом поспимо Корнеја и извесног 
Расина... Ако се сретнете са човеком из Беле Гарде, — Убите 
га. — И не заборавите Рафаела. — Зашто не спасти Пушкина — 
И друге класике2...“ И тако људи без много смисла за право 
лепо, или зато што су рђаво рођени, или зато што морају 
бити само виговци или само торијевци, јер су једностране 
памети, или зато што им је лакше само с једне стране да 
гледају, или што су кривооки и разроки, или кратковиди, 
поремећени или, најзад, приглупи, — иду најхрабрије за својом 
памети и, без и мало поштења, руше речима и бацају се 
олатом на све што не иде у њихове преуске каноне и неко- 
лико на силу смишљених принципа под које не улази скоро 
никакав проценат добрих дела. Тако је обично са уметничким 
и са другим покретима. Уметнички покрети, обично, мисле 
да права историја од њих почиње, да су они прави тумачи 
природе и себе, ућа тетопае м живот живота и уметности. 
Они хоће своју сенку, с једне стране, да баце на све што је 
било и, с друге стране, чак горе на сунце. Егоцентрични су 
и, као младе странке, хоће да владају. Млади покрети те 
врсте, нарочито ако их води какав амбициозни диктатор, брзо 
у публици обарају праве и тренутно завладају једном сре- 
дином и још више књижарским и изложбеним тржиштем. 
Врло је често ту случаји оне тице која живи у туђим гње- 
здима; понекад и кукавице која подметне своје јаје. Јер, врло 
често, млади покрети вођени од амбициозних, нападају на 
оно од чега стварно идејно живе и буне се на оно што им 
је дубоко у крви. Ту је, стварно, „страх од публике“ и вечита 
жеља бити први глумац. Прави и велики у тим бунтовним 
покретима су по страни. Тек кад се све среди, и кад им дође 
време, они се јављају да даду израз животу. Они су обично 
инициатори, и знају и вредност и порекло својој инициативи, 
али ученици, нарочито слаби и рђави, увек знају — и баш 
зато — више од учитеља, те ови морају да перу руке и 
гледају свој пут. 

Наша периода није периода великих. Деветнаести Век 
је, преко Наполеона, Достојевскога, Ничеа, Толстоја, Бетовена 
и, рецимо, Вагнера, Виктора Ига, Родена и Мусордског, 
казао своје, како је видео и прерадио раније, и затворио 
своју страну. Овај је век, до душе, тек почео. Као и за 
прошли, треба сачекати првих тридесет година да се роде. 

Наполеон је ушао у век као вихор, завитлао сву Европу од 
врха па до дна и, заједно са ранијом Револуцијом, ускомешао 
многе раније идеје и изазвао друге и, доцније, на основу тога 
- дошли су и уметнички покрети да повежу све то за Рене- 
санс и Осамнаести Век. Овај је век отпочео са једним светским 
ратом који је ускомешао цео свет и избацио на површину 
многе појаве које су лежале латентно у народима и класама, 
у традицијама и историјама свих раса, и кроз свет данас 
широко и дубоко многе струје које су биле у психологијама 
ранијих векова, многе понорнице су избиле на површину, многи 
извори су прорадили, а многи усахнули и, као после силног 
земљотреса, осећа се рад давно замрлих вулкана, корита су се 
изменила и пошли су токови негде старим а негде другим 
коритима. Неке успаване расе пробудиле су се и у њима се 
појавили пророци три хиљаде година.стари. Неки „нови“ 
покрети датирају се из психологија из пре Христа. И латински, 
и словенски, и индиски, и монголски дух почели су да се 
враћају на своја стара врела и на својој старој примитиви 
да оснивају. Изгледа да је на видику једно опште Велико 
Враћање: Скоро се четири века ишло у једном правцу. У 
сваком се убризгавало по нешто за даљи живот. Ишло се 
од Верске аутократије на светску, одавде на демократију, на 
индустриску и буржоаску и аутократију и демократију и, 
одавде, на радничку демократију и, најзад, на радничку ауто- 
кратију, али је увек све то било, углавном, по једном току, 
по старом латинско-грчком, уз примесе хришћанске и, у врло 
малим дозама, уз старе примесе из Мале Азије и Азије. Русија 
се овим последњим одужила и, нечим својим паганским и 
прастарим. успела да општи европски ток нешто проживи. 
Калемило се на све стране. Гете се хватао Оријента. Шопен- 
хауер и Ниче су се подмлађивали по старој Индији и Персији. 
Достојевски је био миропомазан и Азијом и Европом. Стендал 
„није био само и искључиво латинац. Римски-Корзаков и, 
нарочито, Мусоргски, везује у музици запад за исток. Дебиси 
се покрштава у Русији. И кад се заситило, почела су још 
храбрија „везивања“. Они „најтрулији од литературе“ бежали 
су на примитивна острва и оданде се подмлађивали, тражећи 
у почецима уметности основе за своја схватања. 

4 Кад се изузму на страну велики људи, онда се о рево- 
луционарима још и може говорити; нарочито то у случају 

кад се појављују, у слабим и дегенерисаним периодама, као 
протест на „беду времена“. Декаденција се обично појављује 
у тренутку кад се једна периода најдаље удаљила од својих 
врела и канона које је дао какав већи уметник кад је, у 
слично слабој периоди, повукао уметност ка основним вре- 
лима: ка народу или каквом свом схватању везаном за какву 
ранију велику периоду. У том случају, револуционари и бун- 
џије, и ако лично, можда, много не значе, значе протест и 
незадовољство. Они, обично, не налазе старога целога човека 
који је, на крају крајева, једини и прави смисао уметности, 
али се буне на делове човека које њихова периода изражава. 
У бољем случају, они нешто наслућују, дају какве абнормалне 
визије о човеку, грубо сумирају извесне појаве, претерују, 
пребацујући или подбацујући, праву мисао о „садржају ствари“. 
У најбољем случају, најзад, они се везују, на известан непотпун 
начин, за централно у уметности, или из ранијих великих 
узора, али не интегрално, узимају линије, боје, схватања и 
извесне битније токове. На тај начин долазе извесне обнове 
или припремне периоде. Оне су пак сигуран знак да се једна 
периода припрема за узвишеног еклектичара који ће да јој 
да пунији и снажнији смисао. Наша је светска периода једна 
од револуционарних периода, и она је таква већ неких педесет 
година. Појављивали су се и појављују се у уметности читави 
низови људи, школа, система, обнављања, изама, пре-пост- и 
нео-изама. Сви они, махом, значе напор и напон за изразом 
и, врло често, у појединостима, значе и успех. Они су, у 
главном, контраакадемичари. Академичарство, као израз сре- 
дине која је задовољна са својим канонима и која је од 
извесних израза створила освештане навике, само собом иза- 
зива протест. Академизам је по себи, баш и кад су га поста- 
вили изузетно обдарени уметници, у пост-периодама знак 
слабљења једнога времена и абнормирања (кад га мали 
подржавају) његових основних норми. Према томе, рушиоци, 
баш и кад су само то, нису без извесног припремног смисла за 
известан прави садржај: било да су ти рушиоци консервативци 
и хоће натраг на старије студенце, било да су „напредњаци“ који 
хоће сасвим напред. За сада, периода је у тражењу. Иде се 
на све изворе и покушава све. једни се враћају, са комби- 
нацијама наравно, на сумаризам и стилизапију старих асир- 
ских и египћанских канона; други иду код Јапанаца, и Хоку- 

заја, на пример, избацују у предњи план као план; трећи 
налазе појединости код великих мајстора и, на основу њих, 
раде; иде се на облике и норме примитиваца, и из њих 
извлаче погодне вредности; праве се и сасвим нови покушаји 
који су понекад абнормални, понекад луди, понекад смешни, 
мли су шарлатанство и опсена. 

а (Крај у идућем броју.) 

БРАНКО ЛАЗАРЕВИЋ. 


АЛБАНИЈА. 


Албанија, са границама и претенсијама од 1913 годинс, 
искључиво је немачко-аустријски производ. Сама племена 
арбанашка, која су се губила по кршевима у западном делу 
Турске царевине, нису дотле пи једним актом, пи једном речи 
манифестовала жељу за самосталним нациокалчим животом. 
Политичка свест тих племена сводила се до 1913 године, 
на отпор противу војне обавезе и противу плаћања пореза. 
"Она не само нису тражила школе, судове, железнице, при- 
вредне установе, него су се чак и оружјем опирала свему 
што би, ма и из далека личило, на културно подизање њихове 
отаџбине. Турска је несумњиво, према буџету бар, трошила 
на ту покрајину око 70 милиона годишње, које је црпла из 
других делова царевине, али та огромна сума није ишла на 
унапређења привреде и просвете већ се, као поклон Плдишин, 
губила у џеповима бегова арбанашс«их. | 

До ратова балканских, политика Аустро-Угарске према 
Албанији није се манифестовала у тежњи, да се тамо створи 
нека аутономна покрајина. На против, штампа оечка трудила 
се да Албанију представи као гнездо сталних нереда, а Арба- 
насе као људе без икаквог заједничког националног осећаја. 
Агенти Бечке владе стално су потпиривали растројство, које 
је иначе већ у Албгнији постојало, и све је указивало на то, 
да Аустро-Угарска тражи повод да интервенише и да на тој 
страни прошири свој протекторат. Ова је тежња нарочито 
бунила Италију, која није могла мирно гледати, да цела 
источна обала Јадранског мора пређе под власт аустрс- 
угарску. „Такво захватање, изјавио је Гитони у парламенту 

римском 1904, мора Италија свима силама спречити“. Отуда 
се најпре код Италијана развила идеја, да се од Албаније. 
створи једна аутономна покрајина, којом би се пресекао пут 
продирању Аустро-Угарске даље на југ. Ту идеју о аутоно- 
мији Албаније, коју је Италија истицала као брану противу 
Аустро-Угарске, прихватила је Бечка влада са необичном 
живошћу као свој захтев, после наших успеха 1912 у Маке- 
донији и нашег избијања на Јадранско море код Драча. Тада 
се појавио онај чланак у „Преси“, број од 14 јануара 1913, 
којим се тражи Албанија са површином од 70 хиљада кв. кМ., 
и која је требала да захвати многе наше данашње крајеве. 
Лондонска конференција била је у то време још сва 
запрепашћена оним наглим распадањем Турске царевине, чији 
је опстанак дотле важио као услов за европску равнотежу. 
Код већине сила владала је неизвесност и забринутост због 
догађаја који су још могли наступити. И онда није никакво 
чудо што-су оне, у тој својој запрепашћености, без много 
размишљања, примиле готово „од корица до корица“ про- 
јект аустријски о аутономији Албаније и њеним границама. јер 
гај је имао за свој ослонац сву снагу Немачке. Познати су 
они демонстративни говори, које је Виљем у марту 1913 држао 
и којима је пропраћао захтев своје владе о ванредном кредиту 
од милијарде марака за војне припреме. Није искључено, 
да су сви ти испади немачког цара били само блеф, којим 
је он хтео да утиче на Конференцију, али, при атмосфери 
која је на Конференцији владала, тај блеф је имао свога деј- 
ства, и њега је, изгледа, нарочито Енглеска озбиљно схватила. 
Како је Италија раније већ бранила идеју аутономије Алба- 
није, то се ни Француска ни Русија нису смеле у томе питању 
одвајати, и својим држањем понети одговорност за евентуални 
светски сукоб, који је Немачка сваким часом могла изазвати. 
Обе су прихватиле како спшту идеју о стварању Албаније, 
у главноме са границама које је Аустро-Угарска истакла, 
тако и оне коерцитивне мере, којима је Црна Гора требала 
да се примора да напусти Скадар. И тако је данашња Алба 
нија, са данашњим границама и данашњим претенсијама, 
несумњиво последњи успех оне политике блефа, којом су 
Немачка и Аустро-Угарска тако дуго терорисале Европу. | 
Појамно је да, при таквим приликама, нису могле имати 
великог успеха ни мемоар којим је Србија признавала · пуРаг 

номију Албаније и само тражили праведније границе према 
њој, ни симпатично држање Француске и Русије, које су се 
искрено трудиле, да се о српским праведним захтевима поведе 
мало више рачуна. У главноме, географски однос наш према 
Албанији остао је онакав какав су желеле Аустро-Угарска и 
Немачка, а то значи неприродан и тежак, 

Албанија је створена статутом, који је конференција 
лондонска потписала 26 Јула 1913 године. По томе статуту 
Албанија долази под заштиту шест Великих сила, које имају 
да јој изаберу владара, да јој израде унутрашње уредбе, па 
и да се старају о извршењу њиховом преко својих представника, 
чија је власт била предвиђена на десет година „а према потреби 
и више“. Несумњиво је да би се онакав један међународни 
протекторат претворио, само да је трајао, у протекторат 
једне од сила, као што то бива обично при установама те 
врсте, и вероватно је, да би та сила била Аустро-Угарска. 

Колико је Аустро-Угарска сматрала и Албанију и њене 
границе као чисто своје дело, види се јасно из оног ултиматума. 
који је упутила Србији, у јесен 1913, тражећи да ова повуче 
своје трупе из Албаније. Те је трупе српска команда послала 
преко границе као стратегијску меру после извршених напада 
арбанашких на српску територију, баш благодарећи непри- 
родности граница. Берхтолд је тада изјавио у делегацијама 
да је Србији упутио ултиматум зато, што је код ње запазио 
жељу да свршеним фактом изигра решење Лондонске конфе- 
ренције. Остављајући на страну питање, у колико су била 
оправдана ова сумњичења бечког министра, несумњиво је, да 
је он себи тада присвојио право, које је по статуту лондонском 
припадало свима силама. И српска влада је у то време 
поступила врло коректно достављајући свој одговор на ултимат. 
не Аустро-Угарској, него силама као заштитницама Албаније. 

Силе нису веровале у способност Албаније да живи к 
развија се својим снагама. Аутономија, коју су јој дале, била 
је једна привремена мера, чији је задатак био да одложи 
међународне сукобе, који су изгледали неизбежни после 
балканских ратова. Догађаји, који су настали у Албанији у 
току 1913 и 191+ године, сви они нереди који су се разви- 
јали по доласку кнеза Вида у Драч, на очи скроз немоћне 
међународне комисије, морале су уверити силе, да су неизбежна 
друга решења албанског питања. И чим је после оглашења 

светског рата престао да дејствује у Европи дипломатски терор 
немачко-аустријски, албанско питање ушло је у нове фазе. 

Лондонски пакт закључен 1915измећу Француске, Енглеске, 
Италије и Русије, предвиђа у тачки 7 сасвим друкчије решење 
албанског питања. Та тачка гласи „како је Италија тачком 
4 добила Тријент и Истрију а тачком 5 Далмацију и острва 
у Јадранском мору као и Валону, то се она, у случају да 
се створи једна мала аутономна неутрална држава албанска, 
неће противити жељи коју би имале Француска, Енглеска и 
Русија, да се северне и јужне границе те нове државе измене 
у корист Црне Горе, Србије и Грчке“. Јасно је, из овога 
члана, да силе 1915 године нису биле више потпуно сигурне 
да ће Албанија уопште и даље морати постојати. „У случају 
да се створи једна мала Албанија“, каже се ту, и намера је 
изгледа била код сила, да се само у центру данашње Албаније 
створи једна аутономна мухамеданска покрајина, у којој би 
се прибрали сви они ·елементи, који не би били вољни да 
живе под новим хришћанским државама балканским. Али 
постојала та држава или не, силе су биле сложне, и чланом 
7 Пакта лондонског осигурале и саизвољење Италије у томе, 
да се северне и јужне границе имају изменити у корист 
Србије и Грчке. Силе већ 1915 године дакле нису сматрале 
више да је Албанија апсолутно потребна, а нарочито, да су 
границе утврђене 1913 нешто што одговара стварним односима 
етничким, историјским и економским, на западном делу аза 
канског полуострва. 

Када су 1918 и 1919 вођени преговори о миру, донета 
су и извесна решења о Албанији, за чију се аулопомтју тада 
нарочито заузимала Вилсонова делегација. Меморандумом од 
9 децембра 1919, коју су потписали Клемансо, Полк и Кру, 
ставља се Албанија под контролу и гарантију Друштва Народа. 
које, са своје стране, даје Италији мандат да управља том 
новом државом. Границе Албаније нису биле одређене, већ 
је стављено било у изглед, да ће их једна нарочита комисија 
утврдити. У првој тачки стајало је, међутим, да решења те 
комисије не треба да спрече Албанију и државу Срба, Хрвата 
и Словенаца да уђу у преговоре за исправке границе „према 
локалним, етнографским и економским условима“. Одго- 
варајући на ноту, којом су јој силе понудиле мандат, Италија 
је изјавила, да га она може примити само над Албанијом, 

која би на северу и на истоку имала границе од 1913 године. 
Овим актом, који је датиран од 3 јануара 1920, Италија 
у питању албанском, у односу према нашој Краљевини, узела 
је, на супрот изјава у пакту од 1915, улогу, коју је до тада 
имала Аустро-Угарска. Влада италијанска осетила је и сама 
незгоду оваквог држања, те је сматрала за потребно да 
изјави на крају ноте да „не треба дискусије и предлоге, који 
су поводом овог питања пали, узети као неки израз агресивних 
намера Италије. према Југославији. На против, италијанска 
влада, ослањајући се у тој политици на цело јавно мнење 
Италије, жели, да са Југославијом одржи односе најширег 
_пријатељства...“ Ово је извињење на том месту, и том 
приликом, врло значајно, јер казује колико је Италија била 
свесна неправде која се чинила Краљевини Срба, Хрвата и 
Словенаца поновним истицањем граница од 1913 године. Силе 
су истог дана склопиле мемоар, у коме су обележени услови 
„који би могли служити као основа за решење талијанске 
Владе, да се прими мандата и који би били додати конвенцији 
између ње и сила“. У томе мемоару опет нису назначене 
границе Албаније, већ је обележено, да ће се оне уписати 
накнадно. Али је важно, што се одмах у уводу овог мемоара 
каже, да силе сматрају да Албанија потребује „савет и помоћ 
једне велике силе, која би руководила њеном администрацијом“. 
Силе нису ни у то време имале утисак, да је Албанија 
способна за самосталан живот. Како су пак оне мало сматрале 
да су. границе те нове државе нешто стално и одређено, 
види се и по ноти коју су нам, на неколико дана после тога 
мемоара, упутиле нудећи нам, тачком 4, врло важне и корисне 
исправке границе према Албанији, ако пристанемо на уступке 
у питању Ријеке. Том нотом стављен нам је био у изглед 
чак и Скадар. 

Свеколико држање сила у албанском питању, од како 
су Аустро-Угарска и Немачка престале утицати на њих, 
показивало је да оне не верују, да је Албанија у стању да 
се организује у једну државу и да нису сматрале границе од 
1913 године као дефинитивне, природне, историјске и етно- 
графске границе њене. Па ипак је Друшво Народа, само 
неколико месеци после овог решења сила, према коме Албанија 
није у стању да сама собом управља, примило за редовног и 
пуноправног свога члана. Пријем није извршен без оправданих 

замерака, које је нарочито енергично формулисао француски 
делегат Вивиани. У одбору за пријем нових чланова изјавио 
је он, 4 децембра 1920 године, да сматра, да статут Албаније 
и њене границе нису утврђене, и да према томе ваља одложити 
њено примање у организацију која може да почива само на 
слободним и уређеним државама. Вивиани је предложио 
резолуцију, према којој „одбор одлаже пријем Албаније док 
јој силе не одреде статут и границе којим би се заменила 
она уредба из 1913 године, чија је важност престала“. И 
одбор је примио ову резолуцију, и. прилажући је извештају, 
који је поднесен скупштини Друштва Народа, он је са своје 
стране додао, да „чланови Друштва Народа, не сматрају, 
границе Албаније као утврђене. Они могу још примити да. 
границе на које данашња Албанија претендује постоје де Тасто; 
али да се оне могу изменити доцнијим решењима дипломат- 
ским. А осим тога чланови су још мање у стању изјаснити 
се, да ли Албанија збиља има какву своју владу или не“. И 
говор Вивианија, и резолуција коју је предложио, и овај 
додатак одборов, сасвим се у духу држања сила у албанском 
питању од 1914 године до данас. Решења која су донесена 
о границама Албаније и њеној уредби 1913, сматрале су силе 
као застарела. Што је Друштво Народа и поред овако јасног 
гледишта свога одбора, у коме су седели највиђенији пред- 
ставници најважнијих држава, ипак примило Албанију за свога 
члана, ваља несумњиво захвалити индиферентности оних пред- 
ставника јужно-америчких и азијских земаља који.су у 
скупштини чинили већину. С 


Повраћај сила на Албанију од 1913 године, о коме се 
данас у јавности толико говори, није ни мало последица неке 
жеље њихове, да јој се осигурају границе на које би она 
имала признатих права. Решење сила у томе питању није 
још дефинитивно, али ако се међу њима постигне споразум 
на основи од 1913 разлог за тај преокрет, који је несумњиво 
у супротности са свим досадашњим држањем њиховим, треба 
тражити у изузетном положају, у који је стављена Италија 
ранијим споразумом. У Лондонском пакту, у члану 7, којим 
се Италија обавезује да не прави сметње проширењу Србије 
и Грчке на рачун Албаније од 1913 године, стајало је, да ће 
„Италија имати права да управља спољашњим односима Алба- 

није“. Први међународни акт у коме је Италија, место тога 
права, истакла захтев о мандату, био је споразум између 
Титонија и Венизелоса у јуну 1919. Примајући чланом 2 тога 
споразума обавезу, да на Конференцији мира брани захтеве 
Грчке у погледу Северног Епира, Италија је успела да тачком 
3 осигура себи помоћ грчку у питању мандата. Тај члан 
гласи: „Грчка се обвезује да подржава на Конференцији мандат 
Италије над Албанијом“. И“ Конференција мира, мемоарима 
од децембра 1919 и јануара 1920, поверила је такав мандат 
Италији под контролом Друштва Народа. Италија је поку- 
шала да тај мандат оствари уносећи у Албанију много новца, 
одашиљући тамо и војску и жандармерију. Њено присуство 
„су примили бегови арбанашки у почетку, истина хладно али 
"не и непријатељски, у нади свакако, да ће буџет италијански 
заступити достојно поклоне падишине. Споразум се међутим 
између њих и представника италијанских није могао постићи, 
и положај Италије у Албанији постао је у толико тежи, што 
Албанија није могла да пружи никакве економске какнаде за 
грдне жртве, које је италијанска влада морала да подноси. 
И ова је била принуђена да ликвидира што пре са својим 
мандатом па чак, да напусти и Валону. Италијанска влада 
сматрала је, да је излазећи из Албаније, одричући се при- 
вилегија које јој је Конференција мира доделила, она сама 
лишена свију обавеза према Грчкој. Она је могла трпети · 
захватање једног дела јадранске обале од стране Грчке под 
условом, да сама остане господар у осталој Албанији. Али, 
да се она повуче а да Грчка остане у Епиру, чинило јој се 
и опасно и немогуће. Зато је она изјавила да сматра спо- 
разум од 29 јула 1919 као ван снаге. Грчка није могла при- 
стати на то и одрекла се да потпише Севрски уговор, ако 
„Италија не призна и даље важност споразума. Да би омогу- 
ћили Севрски уговор, Енглеска и Француска изјавиле су 
Венизелосу, са своје стране, да оне сматрају да споразум и 
даље веже Италију. и Венизелос је на основу те изјаве пот- 
писао уговор и ако сама Италија није дала у томе погледу 
никаквих формалних обећања. Она се сматра у толико мање 
обавезна према Грчкој, што је Венизелос у пролеће 1920 
потписао са италијанским амбасадором Бонином нов споразум, 
у коме нема више речи о Епиру. 

Падом Ђолитијеве владе стварају се сасвим нови односи 
и обележавају нове тежње италијанске према Албанији. још 
нису расветљени потпуно узроци кризе, која је била повод 
тој оставци, али из свега што се зна, два су момента пре- 
влађивала. Сфорци су пребацивали најпре да се упрегао у 
„империјалистичка кола“ француска, а затим да је сувише 
олако ликвидирао Ријечко и Албанско питање. Имајући у 
самој кризи индикације за спољашњу политику коју парла- 
менат жели, маркиз Дела Торета је, одмах по доласку, повео 
разговоре за ближи споразум са Енглеском а у исто време 
испољио јаче интересовање Италије за Албанију. Преговори 
у Лондону воде се већ неколико месеца, али је тешко рећи 
каква ће бити основа споразума, који треба да обухвати и 
Малу Азију и Додеканез и Албанију. Несумњиво је, да би 
Енглеска желела да може за своју политику крупних инте- 
реса рачунати на Италију, или бар спречити да се поново 
изведе оно француско-италијанско зближење, које се почело 
јасније обележавати у Шлеском питању. Али је лако могуће 
да између Италије и Енглеске неће доћи ни до каквог кон- 
кретног уговора, и да ће се све зауставити на „духовном 
сродству“, како се изразио један дипломата италијански, које 
јако годи парламенту римском, врло неповерљивом према. 
„империјалистичким“ тежњама француским. Енглеска би морала 
"чинити уступке Италији онде где је она најосетљивија, у 
Јадранском питању, тим пре што има мало изгледа, да ће 
моћи што учинити за њу у Малој Азији, због својих обавеза 
према Грчкој. Ти уступци би за сада били, да се спречи про- 
ширење наше Краљевине, а нарочито Грчке, на штету данашњих 
албанских граница. Енглеска сматра да би за одржање сло- 
боде јадранскога мора, чије обале за њу почињу имати 
неликог економског значаја, било неопходно жртвовати наше 
и грчке оправдане захтеве. Јер, онајеу разним споразумима, 
од 1915 и за време конференција, пристала на врло важне 
уступке Италији на тој страни, и то најпре на право да 
Италија заступа Албанију у спољашњим односима, а после, 
на њен мандат над Албанијом. Те писмене обавезе Енглеске 
још постоје, и Италија се може на њих позвати, и позива 
се, чим дође на ред питање нашег и грчког проширења према 
Албанији, пошто су у свима међународним актима, од 1915 
на овамо, та проширења у вези са мандатом италијанским. 


У Битољској Битци изнад Облакова. 299 


Овај мандат стао је Италију скупо, и она свакако нема ни 
мало воље да га стварно употреби, али се она користи њиме 
да, у широкој мери, утиче на решења албанског питања. У 
тежњи да спречи поновно утврђивање Италије на албанској 
обали, које се сматра да је исто тако противу енглеских 
интереса, као и противу интереса држава на Балкану, Лојд 
Џорџ мисли да бисмо мии Грци морали одустати од основних 
права наших. По ту цену имале би да се откупе обавезе 
сила дате Италији за време рата и у току преговора о миру. 
Албанија од 1913 се данас подржава као брз и лак излазак 
из заплета створених разним међународним споразумима, а у 
вези са парламентарном конјуктуром Рима. Краљевина Срба, 
Хрвата и Словенаца и Краљевина Грчка имају да подмире 
велике рачуне сила. Нада међутим није изгубљена, да ће у 
последњем тренутку у Енглеској превладати мишљење да 
интереси балканских држава заслужују праведнију оцену. 

жжхж 

Атина, крај септембра 1921. 


У БИТОЉСКОЈ БИТЦИ ИЗНАД ОБЛАКОВА 
(4 и 5 НОВЕМБРА 1912 ГОДИНЕ.) 


Битољска је битка најзнатнија и најинтересантнија у рату 
о Турцима 1912 године. У њој је турска вардарска војска 
претрпела највећи пораз; са њом је наш рат са Гурцима у 
главном био завршен. 

С тога смо дужни, да јој са наше стране свуколику 
пажњу поклонимо и исцрпно је проучимо. А да би се ово 
могло постићи, потребно је прикупити све податке о Битоље, 
ској битци. Сада још у толико пре, што нам је непријатељ 
за време окупације наше земље 1915—18 год., уништио многу 
драгоцену грађу и архиве из балканског рата. 

Из бележака које сам за време рата водио, са свима 
важнијим наређењима и извештајима, у стању сам изнети 
податке за Битољску битку, у обиму дејства Ш пешачког 
пука ! позива и Одреда од три пука, којим сам командовао, 
У колико сам у току операција имао везе са разним једини- 
цама и могао пратити општи ток догађаја у Битољској битци, 

у толико се и они износе. Вероватно ће читаоцима „Гласника“ 
ствар ова изгледати нешто сувише стручна, — нарочито у 
почетку — али сам сигуран да ће они ипак наћи у њој доста 
интереса, због важности саме битке о којој је реч. 


31 окшобра 1912 године, трупе ! Армије отпочеле су 
покрет да заузму припремне положаје за Битољску битку. 

1 новембра са пуком сам био на положају изнад села 
Трновца са задатком, да према потреби потпомогнем 1 пук 
| позива који је од села Трновца наступио Дрвеничким 
косама, чистећи ово земљиште од Турака и Арнаута мештана. 

2 новембра, око 7 и по сати изјутра, дошао је код Ш 
пука код Трновца командант Моравске дивизије | позива, 
ђенерал Илија Гојковић са својим штабом. Он ми је издао 
ово наређење: | 

„Моравска Дивизија 1 позива има задатак да заузме данас фронт: 
село Лисолај — кота 1200 — село Беранци.“ ~ „1 пешад. пук заузео је са 
једним батаљоном већ коту 1200.“ — „Команданту ХМ пешад. пука, под 
чијом је командом [| пеш. пуки Моравски артиљеријски пук, као коман- 
данту левог крила наређено је, да са Н леш. пуком заузме линију од 
коте 1200 до села Беранца закључно, а са остатком да буде код коте 
709 у припремном распореду.“ — „Вама наређујем:.Да се одмах кренете | 
од села Трновца косом Дрвегничком и појачате десно крило — фронт 
кота 1700 село Лисолај, — који ће заузети 1 пеш. пук. Десно крило 
ставља се под Вашу команду, према томе добро га утврдити.“ — „Моравска 
Дивизија П позива има задатак да заузме линију од села Лисолаја до 
села Црневце, и према томе с њом ступити у везу.“ — „Трупне коморе 
. долазе из села Коњаре у село Обршане,“ „Штаб дивизије биће у 
селу Д. Подине.“ 7 НУБ 

Према овоме наређењу, пошто сам прикупио делове пука 
који су вршили осигурања у разним правцима, кренуо сам 
пук у 8 и по сати пре подне 2 новембра. 

У 9 сати и 50 минути пре подне примио сам од коман- 
данта леве колоне Моравске дивизије И позива из Моргошева 
следеће извешће: . 

„И пеш. пук И позива заузео јг косу од коте 990 ка коти 1450 
са једним батаљоном, а остатком на косама изнад села Стругова. У 8 
часова изјутра одред се креће ради заузимања положаја обележеног котом 
1450, а одавде продужиће преко реке Шемнице на Стражево и Облаково 


и даље Црни Врх (1150). Командант И пеш. пука П позива потпуковвик 
Душ. П. Васић“ Би 





ПИ НИНА АРНИНРАКОНА.____. ___-4 


Мотврдивши пријем овога извештаја, команданта ! пука 
1 позива, оријентисао сам га где се налазим и какав задатак 
имам за данашњи дан. 

Са пуком сам око 12 сати и 30 минути по подне стигао 
на гребен западно од села Дрвеника. · 

1 пеш. пук са једним батаљоном држао је коту 1200, 
са једним пак батаљоном положај југозападно од села Дрвеника, 
од кога се спуштају косе к Лопатници селу, а остатак је 
пука био у биваку југозападно од истог села које је попаљено. 
Лева колона Моравске дивизије П позива ступила је у борбу 
преко реке Шемнице уз Облаковске косе. Коњица Моравске 
дивизије | позива наступала је долином Шемнице али је 


заустављена и враћена дејством турске артиљерије, која је 
била на коси северо-западно од села Кукуречана. Десна колона 


Моравске дивизије | позива наступила је преко Гопеша. 
Лева колона Моравске дивизије позива водила је борбу до 
ноћи. | пеш. пук заноћио је на горе поменутим положајима. 
Извршивши утврђивање десног крила мени додељеног поло- 
жаја, и пошто сам поставио из једног батаљона потребан 
део трупа. за обезбеђење и мотрење на долину Шемнице, 
пук сам убиваковао у шуми, где је прошле ноћи био заноћио 
1 пук; нешто мало северо-западно од села Дрвеника; | пеш. 
пук | позива дошао је у везу са трупама Моравске дивизије 
1 позива, чија је лева колона у току 2 новембра стигла на 
висину између села Стражева и Облакова. 

4 И ако је ноћ на овој висини била осетно хладна, лако 
се провела, јер је дрва било у изобиљу а ватре су биле 
згодно заклоњене по шуми. 

Са командантом ! пука | позива, потпуковником Душаном 
Туфегџићем споразумео сам се и решио, да сутра 3 новембра 
потпомогнемо леву колону Моравске дивизије И позива, ако 
за то наступи потреба. 
по 3 новембра после 6 сати изјутра, отпоче артиљериска и 
пешачка ватра код. Моравске дивизије И позива. 

У духу намере и споразума са командантом | пука 1 
позива потпуковником Туфегџићем, да потпомогнемо рад 
Моравске дивизије ЛП позива, кренуо сам пук око 6 сатии 
3/4 изјутра, да заузмем место |! пука, а овај да се крене у 
десно, како би могао потпомоћи лсво крило Моравске 
дивизије | позива. Одмах сам са 1 батаљоном И! пука 

заменио батаљон из 1 пука на коти 1200, како би се овај 
прикупио за покрет. 

Када сам зајсдно са командантом 1 пука вршио ово 
померање (пре 9 сати изјутра), стиже наређење команданта ! 
Армије, команданту Моравске дивизије |! позива, преко коман- 
данта Моравске дивизије 1 позива, упућено преко мене, чија је 
садржина гласила: 

„Да данас све дивизије остану на заузетим положајима, 
да се добро утврде, извиде наступне правце према непријатељу. 
распоред снаге и начин утврђивања, како би се осигурао 
напад кад се нареди.“ 

Ускоро за овим стигао је из Моравске дивизије И позива, 
коњички капетан | кл. Иван Докић, кога је командант Моравске 
дивизије П позива упутио к мени, као команданту десног 
крила Моравске дивизије | позива. са захтевом, да са нашим 
трупама ступимо у борбу и да му се пошаље брдска батерија. 
И без овога захтева команданта Моравске дивизије | позива, 
пуковника Милована Недића, ја сам вршио покрет трупа 
десног крила Моравске дивизије 1 позива, да бих потпомогао 
борбу левога крила Моравске дивизије П позива. Али наре- 
ђење команданта 1 Армије, командантима дивизија, које је 
командант Моравске дивизије | позива, ђенерал Гојковић, 
преко мене, отворено доставио, да га примим к знању ради 
управљања, обуставило је извршење моје намере. Ово наре- 
ђење прочитао је, у присуству мога ађутанта Милутина 
Остојића, капетана, и капетана Докића (из Моравске дивизије 
1 позива), потпуковник Душан Туфегџић, командат ! пука. 

Но ипак, да би огарантовао јачу везу и евентуално 
помоћ левом крилу Моранске дивизије | позива упућен је 
један батаљон 1 пука 1 позива, на положај спрам" села 
Лопатнице, да дође у тешњу везу са трупама левога крила 
Моравске дивизије ЛО позива. У то доба цео пољски арти- 
љеријски пук Моравске дивизије 1 позива био је на правцу 
села Беранца, Није ми било познато, да ли је већ и у колико 
изашао био на положаје, само је брдска батерија била на 
положају у близини 1 пука, Саопштио сам капетану Доскићу, 
да извести команланта Моравске дивизије 1 позива, пуковника 
Недића, о моме раду и добивеним наређењима, с тим да брдску 
батерију тражи од команданта Моравске дивизије | позива. 

Око 2 сата по подне, поставио сам И пук, нешто 

северо-западно од коте 1200, где је пред ноћ убивакован за 
преноћиште. 1! пук је својом главнином заноћио за један 
километар испред Ш пука. 

Око 3и по сата по подне, примио сам накнадно у копији 
наређење команданта Моравске дивизије | позива, које је 
јутрос упућено и Моравској дивизији [1 позива из армијског 
штаба. Оно гласи: 


„МОРАВСКА ДИВИЗИЈА 1 ПОЗИВА 
О. Бр 174 


– 


3-Х1-5 сати и 5 мип пре подне 
| Д. Подипе 


Команданту десног крила. 

Према заповести команданта 1 Армије О. Бр. 412 од данас, дивизије 
имају остати данас на заузетим положајима, исте добро утврдити, изви- 
· дети наступне правце ка пепријатељу, његов положај, начин утврђивања 
и распоред како би се напад, кад сг нареди могао успсшно извршити 
; Команданти крила поступиће по томе и заузете положаје утврдити 
и извидети непријатеља. 

Одржавати вез; сл суседним јединицама 


Да је копија верна оригиналу Командант, 
тврди мајор јов. М. Јонопскић Ђенерал, 
3-Х1-1912 год. Ил М Гојковић с. р. 


Да ли је командант Моравске дивизије И позива, за рад 
3 новембра, добио наређење из армијског штаба, или су ова 
закашњавала, или је сам командант радио из сопствених по- 
буда, није ми познато. Али ова дисхармонија у раду могла 
је бити од осетних последица по ток битољске битке. Неста- 
рање дотичних, да се заповести онима који треба ла их 
благовремено изврше и сигурно уруче, за највећу је осуду. 
Овакав случај и сам сам искусио у ноћ 3-4 новемора, о чему 
ће бити речи. 

У близини бивака горело је арнаутско село Дрвеник. У 
"њему је било, брашна, сламе и других потреба. Пронађош= 
се црепуље, софре, даске и у логору наста мешење и печење 
проја и погача, јер се из позадине храна тешко дотурала. 

Око 7 сати у вече у правцу Битоља и даље чујаше се 
потмула грмљава. Изгледаше као звук тешке артиљерије. Ми- 
шљасмо, да наши градски топови „Шнајдер Кане“ бомбар- 
дују битољске положаје, или још пре да су се Грци приобли- 
жавали Битољу. Али од свега тога ништа! У ствари ово јен 
била грмљава, јер око 9 сати у вече настаде силна олуја са 

КЕ „ 
кишом. Око 10 сати преста ветар, да у 11 сати и 40 минути 
постане још силнији. Изли се силна киша. После три четврти 
сата ветар опет престаде, али киша и даље продужи падати. 


| 


Прикупљеним податцима и личним осматрањем турских 
положаја пред Битољем, на десној страни реке Шемнице 2 
и 3 новембра дошао сам до следећих закључака: 

Приступ битољским положајима, који се са линије Обла- 
ково — кота 1450 — Црни Врх — Кјеромарица спуштају на 
север и северо-запад ка Шемници и на исток у долину Црне 
Реке, отворен је и прегледан. Целокупност турских положаја 
природно је још ојачана препонама пред собом, које чињаху 
реке Шемница и Црна Река, а које поред осталога бејаху 
јако надошле од силне кише ноћу 3-4 новембра. Многобројне _ 
косе, које се од Облакова, Црнога Врха и Кјеромарице спу- 
штају у Шемницу истина су испресецане многим јаругама, 
дубоким и многобројним потоцима, те су косе јако испрела-' 
мане, али на њима на северној страхи има и благих басамака 
са ослоним тачкама, згодним за поседање пешадијом и стев> 
љање под јаку пушчану и митраљеску ватру предтерена. Оне 
су биле начичкане стрељачким рововима и опкопима са којих 
се тукао прилаз Шемници, а овај је нарочито на великом 
пространству тучен турском артиљеријом, која. је стављала“ 
под јаку ватру наше подилажење са Дрвеничких коса, поред 
села Лопатнице, Лисолаја и Црновока. | ЈЕ 

Поред природне јачкене ових положаја, Турци су имали 
дсвољно времена да концетришу све своје снаге код Битоља, 
да положајс благовремено утврде, поседну и тако их спреме 
за најјачи отпор. Турска артиљерија на косама код. села' 
Кукуречана, Секирана и на остали: положајима добро: је 
пласирана, заклоњена и утврђена. Она је јако стављала под 
ватру прилазе нашој пешадији отвореном долином ка Шем-. 
ници, при прелазу ове и даљем њеном наступању на: зураме» 
утврђене положаје. | ср“ 

Што је још најнезгодније и од најосетнијега унавоекеаћ 
пешадија није могла бити потпомогнута при своме најнапор>' 
нијем раду нашом артиљеријом, која је (сва пољског и тежег“ 
модела, сем најнезнатнијега изузетка), због веома тешкога . 
земљишта, које се од Дрвеника спушта преко коте, 1230 ка: 


.: 

селу Црновоку, споро и у малом броју извођена на. ове 
положаје. Па када је наша артиљерија, делимице и пласирана 
на ове прве “положаје, са којих ће потпомагати наступање и 
прелаз пешадије преко Шемнице и напад на утврђене и густо 
поседнуте турске положаје на десној страни Шјемнице, није 
могла имати видних резултата, због недовољног домета. 

Тако је једино остајало самој нашој пешадији, да својим 
грудима све препоне ових природно врло јаких и војнички 
спремљених положаја, сама савлађује. Када се свему овоме 
додаду и атмосферске прилике, баш у очи битке — силна 
киша, која се излила у ноћ 3-4 новембра, од које су јако 
надошле све реке и бујне планинске речице и потоци, затим 
повремена, каткад дужа густа магла, која је обавијала главне 
положаје, онда ће се видети, колико је појачана моћ одбране 
турских положаја пред Битољем, и под каквим су тешким 
околностима наше. храбре трупе имале да нападају отворено 
на фронт турских положаја и бију можда најславнију битку 
у рату. од 1912. Али су оне херојском одважношћу и бес- 
примерном издржљивошћу све препоне. савладале, сломиле 
последњи и најжешћи отпор турских концентрисаних снага 
код. Битоља, и битку добиле. 

4 новембар 1912 године, око 3 сата изјутра известио ме 
је' командант 1 батаљона 3 пука, мајор Тихомир Смиљковић 
ца је дошла једна чета из | пука, да заузме место наше при- 
хватнице. Командир те чете казао му је, да наш Ш пук идеу 
помоћ Моравској дивизији П позива. Командант батаљона пита 
ме шта да ради. 

Да бих сазнао шта је у ствари, послах одмах свога ордо- 
нанса команданту 1 пука, потпуковнику Душану Туфегџићу, да 
ме извести, зна ли он што о томе, јер ја, до овога часа, ни 
од кога нисам примио никакво наређење. 

Око 4 сата јутра потпуковник Туфегџић посла ми на 
прочитање заповест за данас 4 новембра. То је заповест 
команданта Моравске дивизије 1 позива О. Бр. 176, коју нисам 
примио. У њој се вели: Ш пеш. пук према наређењу 0. Бр. 175, 
(од 3 новембра), још ноћас појачаће Моравску дивизију И 
позива. И ово наређење нисам ни од кога примио, нити сам 
до овога тренутка ма шта о томе знао! 

Да сам га примио 3 новембра у вече, као што је требало 
да буде, ја бих још истог вечера пук кренуо у одређеном циљу. 

20 

Сазнавши овако посредним путем какав задатак имам. 
одмах сам, у 4 сата јутра 4 новембра, наредио да се војници 
спреме за полазак. Ускоро је пук са допунским батаљоном, 
граничном четом и осталим деловима био готов, и око 5 сатн 
кренуо сам пук низ Дрвеничке косе, наредивши да се 1 бата- 
љон са коте 1200 прикупи и уђе у састав пука на зачељу. 


Када сам већ био са челом пука на силазу са Дрвеничких 
коса, спрам села Лопатнице, у 7 сати и 55 минута јутра, чу 
се први турски топ наспрам Моравске дивизије | позива. 
Друмом кичевским спазих да се креће коњички дивизион 
Моравске дивизије Л позива. Послах ордонанса у томе правцу, 
да се извести где је Штаб команданта Моравске дивизије 
И позива. Ускоро стиже преда ме коњички капетан М. Жујевић, 
и рече ми да је Штаб дивизије ту у близини друма, на вису, 
показујући ми руком, више куће — хана, шта ли. Тамо је и 
командант дивизије, пуковник Милован Недић. Изађох на вис 
са мојим ађутантом, капетаном Милутином Остојићех, наредни- 
ком штабовским значарем Илијом Трифуновићем и срдонансима. 
Ту на вису, код пласираних топова, био је командант диви- 
зиона потпуковник Љуба Вучићевић. У близини топова бејаше 
и командант ливизије, пуковник Милован Недић, начелник 
штаба дивизије потпуковник Емило Белић, и још неколико 
официра из штаба Моравске дивизије ПН позива, које нисам 
познавао. У пратњи ађутанта а у присуству ових поменутих 
официра јавих се команданту дивизије, пуковнику Недићу. 
Пуковник Недић, кад му приђох рече: 

„Ама где си2 што не долазите 2 јели с тобоми ордска 
батерија >“ – 

Рекох му на који сам начин, када и какво наређење добио 
и да брдска батерија није са мном. Он ми онда рече да је по- 
слао наређење, да му дође једна брдска батерија из његове 
десне колоне потпуковника Божидара Јанковића. Затим ми, 
показујући руком вис над селом Облаковом, рече да на 
највећем вису стоји | пук И позива потпуковника Душана 
Васића, а тамо је отишао и ЈН пук Н позива потпуковника 
Милутина Стефановића и да их Турци нападају. „Ти си. 
од потпуковника Васића и Стефановића старији>“ упита 
ме пуковник Недић. Потврдих му да сам од обојице ста- - 
рији. Потом ми је издао овако усмено наређење, у при- 

суству напред поменутих официра: „Са твојим пуком 
крећи се што брже, на онај највећи вис над Облаковохм 
(селом). Када. тамо стигнеш, извести се о ситуацији од 
потпуковника Душана Васића. Прими команду над свима 
тамошњим трупама; према ситуацији реши се, изради план 
за даљи рад ипо њему одмах даље ради. Извести ме на што 
си се решио, ја ћу доћи.“ При поласку ми још показа куда 
уз Облаковске косе да водим пук. Рече ми да ће ми одмах 
на: Облаково упутити брдску батерију а можда и две батерије. 

Кад сам се јавио команданту Моравске дивизије | 
позива, било је неколико минути прошло 8 сати јутра. У 
разговору и примању заповести од њега, пробавио сам око 
20 минути, затим сам се одмах кренуо на извршење лдобивеног 
наређења. 

· При поласку здравих се са свима официрима и мојим 
другом потпуковником Љубом. Вучићевићем, са којим сам, 
две године раније, прослужио у Књижевачком гарнизону. 

да кратко нреме, док сам се бавио у штабу Моравске 
дивизије И позива, поврх Облаковских коса. куда ми рече 
пуковник Недић да крећем своје трупе, распрскавали су се 
турски шрепнели пребацујући преко Облаковских положоја. 
Гледајући то Љуба ми на растанку рече: 

„Припази и води људе под заклоном коса, да не би лудо 
гинули н пре но што ступе у борбу.“ 

„Не брини, Љубо, није првина. Ово подсећа на књаже- 
вачке висове и гудуре.“ 

„Каква срећа, да пред Битољем примењујемо оно, што 
изводнсмо по Тресибаби н Липници код нанега Књажевца!“ 

Са мојим пуковским штабом, на челу трупа спустих се 
низ косу ка реци Шемници, југонсточно од села Црневце. 
Овде сам изабрао врло згодно место за прелаз преко Шемнице. 
Ма да је турска артиљерија, са малим размацима непрестано 
дејствовала са правца од села Кукуречана н са положаја 
северо-западно од овога села, она ми није могла причинити 
никакве штете. Зрна су се њихова распрскавала и сувише 
високо и знатно у лево од места прелаза преко Шемнице. 

Од кише, која се у току прошле ноћи 3-4 новембра 
онако силно излила, Шемница је још више надоштла, хучи, 
доста је брза и мутна. Дубина је до појаса, негде н већа, до 
груди. Овде је имала ширину већу од 50 метара, а њена 

отока, која се морала прелазити, нешто је плића и за поло- 
вину ужа. Е 4 
Са својим штабом прешао сам тенвину ва коњима. 
Вода заноси и коње, ако се мало. пође низ воду. Вода заноси; 
и војнике. Наредих, да се по 5-6 војника држе-чврсто рукама: 
и. тако прелазе. Ово се показа: корисно, те сам наредио да 
се овако прелази по десетинама. Ипак; “вода поче.носити· по 
што шта од-ствари, нарочито обућу онима који су је били 
скинули. Брзина, којом надошла Шемница: заносаше војнике; 
причинила је, да по неки добије несвестнцу и падне у воду. 
те се тако поче давити. Цео пуковски штаб "руководио је и 
помагао прелаз трупа преко Шемнице. Поред ађутанта капе- 
тана Остојића и осталих лица из штаба, нарочито се у томе 
одликовао наредник штабовски значар пуковског штаба Илија. 
Трифуновић. Требало је пуних 2 сата да пређу Шемницу свих 
5 батаљона, комора и сви делови пука. | 
Када је „гро“ мојих трупа прешао Шемницу, наставио 
сам кретање. За одржавање реда при прелазу остатка трупа 
и установа преко Шемнице, наредио сам да дотични коман- 
данти батаљона руководе, с тим да командант допунског бата- 
љона Ш пука 1 позива, капетан | кл. Миладин Петровић, са 
својим батаљоном последњи пређе Шемницу и одржава ред, 
док реку не пређе и остатак пука, профијант комора и остали 
ситни делови. Потом, да одмах са својим батаљоном и оста- 
лим деловима крене за пуком уз Облаковске косе. · 
Са својим штабом кретао сам се на челу пука. Од. реке 
Шемнице после кратког одстојања настају Озлаковске косе, ' у 
почетку нешто блаже, али сваким кораком унапред пад је 
био све јачи. Сви смо сјахали и кренули се пешке. Отежало. 
мокро одело код војника и јака узбрурица уз Облаконске косе 
оспоравале су кретање. виче ма 
(Наставак у идућем броју.) .: 
ЂЕНЕРАЛ ИВАН С. ПАВЛОВИЋ. || 


КЊИЖЕВНИ ПРЕГЛЕД. 


МИЛАН БЕГОВИЋ : „ДУЊА У КОВЧЕГУ.“! 


“- Најачи стваралачки таленти тако зване хрватске Модерне 
на“почетку овога столећа, јесу Владимир Видрић,. Владимир 


Навор и Милан Беговић; али можда ниједном није анацио- 


налност тога покрета толико нашкодила колико. М; Беговићу. 
Модерна око „Живота“ (1900 —01) бијаше природан и кори- 
стан отпор. против разводњеле стереотипне књижевности која 
се дављаше у вјечно истим патриотским мотивима и тенден- 


"цијама. Присташе Модерне хтјели су практично доказати да 
народна књижевност може бити и без националистичкога 


садржаја или смјера (што је другдје било одавна ван спора); 


али удараше у другу крајност, у нарочито избјегавање скоро 


свега што је народно. Одатле опо њихово обрађивање мотива 


из Индије, Јудеје, Египта и Хеладе, из митологије и Библије, 
"из Средњега вијека, ренесансе и рококоа, па из Шпаније. 


Француске, Русије и из свих могућих (више непознатих им, 


него познатих) средина, књига и прича, само не из своје 
жупе и непосредне околине. 


У таквом комешању Милан Беговић из Врлике у уну- 
трашњој Далмацији постаје Хегез де Ја Магаја, пјесник Зое 
Бокадоро, драматичар старохеленске Мире, италијанске рене- 
сансе, францускога рококоа и Госпође Валевске. „Нити шпа- 
њолски гранд, нити врлички бег,“ како рече један сатирички 
пјесник. Под утицајем моде, а малко и својом кривњом, М. 

еговић се изневјерио сам себи, премда је имао у себи доста 
услова да се развије у народног умјетника, чија би дјела 
била израз наше средине, разумљива свим Хрватима и Србима. 

___Овај приговор се односи само на садржај његових ранијих 
радова, а не на облик. Нека, као на примјер „Стана Биучи- 
ћева“, „Чичак“ и „Живот за. цара“, проста су и од тога 
приговора. До' сада се М. Беговић испољио као лирик, који 
је обликом својих пјесама добро дјеловао на млађе; као 
спретан драматичар; те донекле као приповједач и критичар; 
а сада се са Дуњом у ковчегу испољио као романсиер; шта 
више народни романсиер. 

„Дуња у ковчегу“ је слика маловарошкога живота из 


плодне простране далматинске Загоре. У троуглу између 


' Загреб, 1921 (Ст. Кугли). 

Книна, Дрниша и Сиња, на видику Динарских планина, уздуж 
ријеке Цетине, прострла се лијепа плодна земља. То је завичај 
Ивана Мештровића, Динка Шимуновића, Мирка Королије и 
Милана Беговића. То је крај Ћипикових „Паука“. Ту се налази 
Врлика, Беговићево родно мјесто, „мало неписмено гнијездо“, 
гдје се људи вишега и немирнога духа нелако осјећају „међу 
лихварима и политичарима, карташима ин правдаџијама.“ 
(Страна 109). | 
Роман се догађа у том мјесту и у Бечу, те завршује у 
Кварнерској Ријеци и Опатији. Протагонист, како каже његова 
вјереница Бечкиња, „нема савјести, ни хртенице, ни воље“, 
јер је „сав направљен од немира, утиска и штимунга“. Све 
је то у њему „неповезано и растркано“, због чега нестално 
лети од женске до женске, осваја их и унесрећује, а не 
усрећава себе. Мати му на самрти каже да је то зато што 
га она није могла сама дојити, као осталу му браћу, те за 
то он вјечно бјежи од свога мјеста и очинске куће, увијек. у 
неком лудом немиру, незадовољству и још луђој. неодлучности. 
Протагонистица је безазлена врличка девојка, која је од 
своје десете године волила тога младића, доста старијега од 
ње, да на крају постане жена неког банковног чиновника у 
кварнерској Ријеци, јер се у њиховој цетинској крајини „мало 
пита за оно што женске осјећају и воле“ (стр. 64). — Роман 
може да по свом садржају изгледа намјерно пикантан, али може 
да изгледа и моралистичан, по чем се види да је рађен са 
строго књижевнога гледишта. Моралистичан и поучан може 
да изгледа зато јер јасно износи што женска није, када 
пође за некога против воље; а што би могла бити у обратном 
случају. Протагонистица постаје пуким случајем, само за два 
сата, невјерна жена свог законитог мужа; али кроз то кратко 
вријеме умре јој од дифтеритиса болесна јединица, и касни 
повратак откри мужу све. Она не крије, нити жали, јер је у 
она два сата дочекала оно што је чекала дванаест годива._ 
Како се види овај изнимни случај необичније женске 
ћуди и непрорачунане љубави не представља просјечни обични 
тип наше жене; али није му ни туђ, јер су на југу мотуће 
такве необуздане страсти. 
С друге стране, „Дуња у ковчегу“ може да послужи као 
вјеран докуменат нашега живота и једног нашег краја „са 
својим описима локалних прилика. То је мала варош са једном 
једином каваном и политичком читаоницом, гдје се домаћи 
„угледни људи“ разговарају, читају новине, картају и свађају. 
Од њихових свађа и несвађа зависи сав ток мјеснога живота, 


јер свађа прелази на њихове жене, дјецу и осталу своју. те 
на све њихове присташе. 


Милан Беговић је са овим својим првим романом из 


живота свог родног краја успјешно проширио подручје свог 
књижевно-умјетничког рада. На више страница, особито у 

описима природе, препознаје се познати лири« из „Врела“ и 
извјежбани ' драматичар, који и у роман уноси драматске 
преокрете и напетости. Од много типова, који су оцртани до 
краја, поред два главна, најбоље су представљени протаго- 
нистова мати, добра, радишна трговчева жена; њезин до 
старости љубоморни муж, карташ изјелица-сладокусап, те 
каванар Јаков. (Изгледа да је ова кавана мјесто радње „Стане 
Биучићеве“.) Добро је а са доста хумора и изнијет амбијенат 
те каване и друштва „Слоге“. Поред других добрих страна, 
„Дуња“ има и ту да је писана у кратко, а да не оскудијева 
на јасноћи. Само језична страна могла је да буде још -боља. 
Како Г. Милан Беговић позна више крајева наше земље, 
требао би да настави рад на роману, у тој грани може да се 
најбоље. испољи као познавалац свога свијета и наролни 


умјетник. 
« АРСЕН ВЕНЦЕЛИДЕС. 


НАУЧНИ ПРЕГЛЕД. 


"Гласник Географског Друштва (Вићенп де 1а зостеге де 
С вортарће де Ве!огаде), свеска 5. 324. ст. Државна Штампа- 
рија Краљ. С. Х. С., Београд 1921. —Цена 30 динара. 


__ Географско Друштво са оснивачем и председником про- 
фесором Др. јованом Цвијићем издало је почетком августа 
пету свеску свога Гласника. Друштво постоји од 1910 год. 
и до рата је издало већ четири свеске свога Гласника, чиме 
је стекло себи леп глас и неподељена мишљења не само код 
нас већ и на страни. 
Ова пета, поратна свеска Гласника требала је члановима 
Г. Д. и осталим својим читаопима да накнади оно што су 
они. у току рата, од 1914. год. па до данас изгубили. Управа 
Хруштва и сарадници учинили су те је ово постигнуто. Богат- 
ством материјала, одличном техничком опремом, са 2! штам- 
паним табаком велике осмине, са великим бројем карата, 
фотографија и скица мунициозно израђених, Географско Дру- 
штво је овом свеском заиста пружило својим читаоцима 
изврстан материјал из области Географије и сродних [0] наука, 
и показало да баш никако и ничим не изостаје иза сличних 
установа на страни. 
У првом делу ове свеске налазимо имена признатих нау- 
чних радника: професора Цвијића вест и склоп наше 
земље“ „Конформни и инверсни рељеф.. Ласкарева, проф. 
одеског универзитета („ИО наслони руске низије“); 
Тих. Ђорђевића („Насељавање Србије за време прве владе 
кнеза Милоша“); /. Ердељановића („Неке црте у формирању 

племена код Динарских Срба“); 11, Вујевића („Поглед на поста- 
нак, везе, значај и задатак климатологије“); /. Данеша („Пећине 
у кањону Праче и околини Гласничког Поља“); 6. " Милојевића 
(„Пештер и Сјеница“); Горјановића („Мопојоске | агоргађзке 
ргшке 5пјетзког Језа“) и др. Поред ове оригиналне грађе и 
проматрања, даље стране испуњене су одељцима-из Термино- 
логије и Статистике. На више од двадесет листова. у: „Ире- 
гледу Географске литературе“ реферати су стручњака: проф. 
Цвијића, З1оп-а, К. Оезгегејсћ-а, М. РА рзоп-а, Ердељановића 
на најновија и најпризнатија дела из области Географије и 
Етнографије Балканског Полуострва.: Засебне одељке чине 
Библиографија наших и страних дела, карата и часописа штам- 
паних од 1914—1916 год., и Некролози бивших чланова Р. Д. 


и сарадника Гласника, погинулих и помрлих у току рата. На · 


крају, Управа Географског Друштва подноси извештај о своме 
досадањем раду. 

Овај преглед довољан је да нам покаже да ова свеска 
није само од великог интереса за стручњаке, који ће у њој 
наћи пуно нових и корисних ствари, већ исто тако иза све 
оне који се интересују нашом државом и нашим народом. 

Географско Друштво, које у тишини али енергично и 
експанзивно ради већ више од десет година, овом свеском је 
збиља показало да се и код нас, без обзира на све препреке 
и тешкоће ратне и поратне, може да ради и напредује. Заслуга 
припада Управи тога друштва, уреднинима и оарази и ЧИА 


Гласника. 
| Б Ел 


УМЕТНИЧКИ ПРЕГЛЕД. те: 


_ ИЗЛОЖБА Г. а БОР. СТЕВАНОВИЋА И ДРАГ. АРАМБАШИЋА: | 


Писати у нас о неком уметнику, или уметности уопште, 
веома је тешко. Не зато што не бисмо имали неколико 
одличних уметничких личности, или што не би имало шта да 
се каже начелно о уметности, но зато што у нас, · све. до 
данас, уметничке прилике нису какве би требало да буду, што 
у нас, све до данас, нема још уметничког живота, то јест коопе- 
рације, или тачније, циркулације између уметника и публике. 

Томе је крива, ако тако могу рећи, „безфизиономичност“ 
наше државе и нашега друштва; ни једно ни друго још није 
добило своју одређену, заобљену, изразиту физиономију. 
Држава се показала неспособна да интелектуалне и уметничке 
енергије искористи као носиоце своје државне и националне 
Етике. Друштво, које се, поред сеоског становништва, састоји 
још из малог грађанства, — дакле, у смислу прилика па 

Западу, стоји још на самом почетку почетка, – живи само 
за. најпримитивније потребе, и није подобно за „прожив- 
љавање“ једног више схваћеног живота. Ни држава ни друштво 
још и не назиру какву би корист могли извући од својих 
интелектуалаца, књижевника, уметника, и научника; и то не 
само идеалну, но баш реалну. Данашња Грчка је за последњих 
сто година много пута прошла политички боље но што се 
могло. очекивати; и за те политичке користи она има да 
захвали својим филозофима, песницима и уметницима Старога 
века, који су живели двадесет и пет векова пре својих данашњих 
потомака. Јер та добра су једина која трају увек. 

Даје се замислити судбина која је, у околностима као 
што су наше, пала у део једној, дубоким идеализмом задах- 
нутој фаланги, · писцима, песницима, уметницима подједнако. 
Њихова је судбина могла бити само мучеништво; Њихов 
живот је морао потонути у безбојној, замршеној, скомрачној 
свакидашњици. Ма колики да је етички значај тога нараш- 
таја, уметнички резултати њихова рада јако су, и морали су 
Ота, ОЗЕ МУ ти горе наведеним узрочним чињеницама. 


Но пошто је то речено, и наглашено како заслужује да 
се нагласи, мора се додати да горе поменута, сваког пошто- 
вања достојна воља за пожртвовањем не може послужити као 
ублажавајућа околност кад је у питању оцена уметничких 
вредности. 

Да би неко могао бити прави уметник, он мора имати 
своју властиту уметничку физиономију; он треба да има своје 
створено особено схватање света и да за то своје схватањ: 
света створи еквивалентну уметничку дикцију. 

___Ако кроз такве наочаре посматрамо ову изложбу, она 
онда не значи један велики „плус“. 

_ Ваља одмах утврдити да Г. Б. Стевановић има неоспорно 
спонтаног сликарског расположења. Али, и ма колико оно 


"спонтано било, он није у стању да сопственим моћима потен- 


цира своја осећања. Он није у стању да се уздигне до облика 
једне више уметничке креације. 

"Он је дуго времена стојао под утицајем у борби и 
пустињи преминулог Косте Милићевића. Да, али је незгодно 
што Коста Милићевић пије имао ничега сем свога сликарског 
темперамента; његове могућности развијања нису стигле до 
висине једне савршене уметничке дикције. Његов језик је 
несигуран и неспособан — да се послужим музичким изразом 
за ' оркестрацију. С тим неизграђеним језиком било је немс- 
гућно ући у успешну борбу. 

То је осећао и Бора Стевановић. У својим новијим сли- 
кама, он.је покушао да буде простији, синтетичнији, да створи 
себи стил. 

Али се његова недовољна ерудиција и одсуство“ више 
уметничке креативности јасно назиру и ту. - 

Све то ипак не искључује да смо од њега добили неко- 
лико успелијих слика. Један аутопортре, неколико пеизажа, 
и једна загасито интонирана мртва природа, обећавају много. 

Арамбашићева пластика је, отворено речено, непластич- 
ност, Његове, често сасвим лепе замисли, као на пример 
девојка са разбијеним крчагом, постају баналне због одсуства 
акцентуације. Његова велика композиција је неорганска. Акт 
је једва немогућна литерарна поза. Архитектура, акт, и нату- 
ралистички голубови, стварају једну невероватну дисонанцију. 
Све то међутим, као и горе, не искључује многе детаљне 
лепоте моделапије. - у 

На његовим радовима, осећа се неоспорна ерудиција, 
али та ерудиција је школска. — Пензум је одличан, али је 
само пензум. – иу 

Свакако би било желети да имамо још неколико таквих 
пристојно образованих уметника као он, макар само зато 
што би тада била одмах уочљивија права величина неколи- 


ких наших визнионарних уметника. ЗрР. 
ПЕТАР ДОБРОВИЋ . 

СПОЉНА ПОЛИТИКА. — ПРОЛЕТЕРСКА СПОЉНА ПОЛИТИКА = 
АРБАНСКО ПИТАЊЕ. 


Рат је изазвао кризу у свету. Све државе, и побеђене 
и п бедиоци, боре се за реконструкцију земље. У томе је 
веза између њих, и ту је основа за њихову сурадњу, и ако 
се налазе још у непријатељстну. Због тога мора постојати 
између данашње Русије, совјетске, и капиталистичке Европе, 
уговора. Сваки мора по нешто да попушта. Никад политика 
није сила тако чисто економске потребе као данас. Цео 
политички живот се своди на тражњу хране, горива, сиро- 
вина, фабрика. Иза Версаља је постепено нестајала политичка 
структура саграђена на економским снагама. Чак и национа- 
лизам до јуче подјармљених народа је у ствари МР 
светских интереса, капиталистичких интереса. 

Версаљски Мир је уредио стратегијске интересе европ- 
ских сила; али чим је то свршено истицале су се економске 
потребе. Између Енглеске и Француске нема слоге, у поли- 
тици зато што је Енглеска оставила сгратегијске обзире' 
и Немачку узела с економскога гледишта. Енглеска је желела 
да је очува јаку, а Француска, из страха од будуће немачке 
инвазије, све је чинила да уништи или раскомада Немачку; 
непрекидно жртвујући опште интересе реконструкције. 

Нафта и угљен, то су две главне силе; више него и сама 
жита, што господаре данашњом дипломацијом. Победом Велике 
Силе нису добиле сировине које су тражиле. Због тога се 
данас бије овај бој за удруживање и савезе. Због тога неке 
Силе данас већ не забрањују унос капитала у Русију, због 
тога оне праве са њом уговоре трговинске; не могу без 
сировина. И како је совјетска Русија, непомирљиви противник 
капитала, неисцрпна у сировинама, она је призната од стране 
Сила као конституисана држава. 

Данашња Русија има само једну спољну политику: да са 
евима државама сурађује на економскоме пољу. Зато је њој 
потребан мир, зато она чини уступке. 

Данашњи руско-енглески односи су најзначајнији ; Енглези 
су, управо Лојд Џорџ, најбоље схватили од каква је велика 
значаја за енглеско капиталистичко друштво, трговачки уговор 
са Московском Републиком. Ниједан од капиталистичких 
државника није тако добро уочио значај економске светске 
узајамности у данашњој светској кризи, нити неизбежну 
- потребу за сурађивање између капиталистичких и комуни- 
стичких држава, као Лојд Џорџ. Он се нада да ће изменити 
на тај начин и природу данашње револуције бољшевичке, и 
Совјет Московски се не вара ни мало какве су намере његове. 
Руско-енглески уговор о трговини је само полазна тачка, а 
добри односи с Енглеском траже дуге напоре и искуство. 
Енглеска због својих поседа у Индији мора чувати своје оба- 
везе, а пролетерска совјетска дипломатија опет бдети над 
Енглеском. 

Француска има неку сасвим одвојену политику. И, да се 
владе Лондонска и Париска нису бојале већега зла. оне би 
се. већ одавно разишле. Њихово политичко становиште, 
њихови економски методи диаметрално се разликују; у питању 
Немачке и Пољске не слажу се баш никако, ништа није боље 

и са њиховом политиком према Аустрији, у Маџарској, у 
Турској, у Малој Азији. А политика руска вечити је двобој 
између њих. Француска мрзи из дубине душе Совјетску репу- 
блику зато што се ова 1917 одрекла свих дугова старе 
Русије; до тога догађаја Француска је била према њој љубазна, 
после тога и данас она диже цео свет противу Москве. Страх 
од. обновљене и јаке Немачке неосетно увлачи ову земљу у 
чисто милитаристички систем; она напушта своје животне 
интересе, економске и индустријске; она-тражи од Немачке 
једну продуктивну залогу, контролу над гвожђем и угљеном 
у Рурској долини. У Шлеској Французи намеравају да преко 
Пољака узму у своје руке шлеске угљене руднике. У Малој 
Азији Француска хоће од Турске да створи своју колонију и 
да од ње присвоји најбољи део Анадолије. Она помаже 
Украјинску Републику, а Петлура и остали Украјинци око 
њега праве сплетке и завере за обнову једне аустро-украјинске 

монархије на челу са каквим аустријским надвојводом. Сва 
нада Француске је у против-револуцији у Русији, и њен. „Цер 
рад у Русији, развија се у томе духу. 

Италијанска политика је била покретна као живи песак; 
много обећања и ватрених изјава. Докле су 1918 уверавали 
Совјетску Русију о својим наклоностима и пријатељству, дотле 
су њени војници убијали руске војнике где су стигли. Нити 
је тражио да се дигне блокада са Русије, али је у исто време 
говорио да је немоћан без Енглеске и Француске. Влада 
италијанска даје пријатељске изјаве, али шаље аероплане. у 
помоћ Пољацима противу руске војске. Прошле године слала 
је Русија жито у Италију; и обновљени дипломатски односи. 
Али, Ила. лија се показала неискрена и нема изгледа да се 
Совјетска Русија и Италија могу икад споразумети, и ако 
Русиј а води преговоре са њом за трговачки уговор. _ 

Уједињене Америчке Државе су се под утицајем Фран- 
цуске окренуле противу Русије, и ако је код њих преовлађивао 
други дух. Французи су сугерирали своје начело за Совјетску 
Русију: „прво да врати све што је приватна својина, па онда 
обнова трговачких веза“; Американци ни данас не могу. да 
изиђу из тога. 

У |апану влада војничка клика; освајачка Полића 
Јапана и њени прсти осећају се у целоме Источноме Сибиру. 
Идеја је њихова учврстити свој положај ту, доћи у везу са 
Кином, а преко ове на Индијске пијаце. Сваки покушај да се 
постигне какав споразум између Токија и Москве пропада, 
јер после Порт-Артура, окупације Владивостока. јасно је шта 
хоће Јапан. 

Немачка није још способна да ради нешто на своју 
руку; њена данашња политика је пасивна; она се данас 
брани како уме и како може. Данашња Русија треба да стуви 
у што тешње трговачке везе са њом. 

Чешка је држава са којом ће Совјетска Република да 
уговори трговачке везе. Ова држава, после једне обичне 
декларације у децембру 1919 године да неће ратовати про- 
тиву Московске владе, откад су изашли социалисти из владе 
чешке, нешто се показује хладнија према Русији. _ ЈА 

Пољска, Литва, Естонија, Летонија су у миру са Русијом 
и то је у њиховоме највећем интересу. Данашња руска репу- 
блика је противу завојевачке политике и милитаристичкога_ 
режима, те пријатељ мирнога развоја ових држава Е и 
Финске која ствара присне трговачке везе са Русијом. |". 

Холандска ћути, а с Данском почињу разговори 9 тред:. 
вини. Норвешка је велики формалиста, а Шведска опет држи 
на одстојању руске делегате, а Скандинавска Лига имап 
вредних интереса да буде добро са Русијом. со ин 

Природни пријатељи Русије налазе се у Азији. То "ву 
Турска, Персија, Афганистан; народи у тим државама, кабги" 

у републикама Киви и Бухари, нису комунисти, али Турци се 
почињу препорађати и у Совјетској Русији гледати правога 
пријатеља. Они бране данас своје огњиште од великих финан- 
сијера—освајача, те -се природно ослањају на Русију. У Пер- 
сији Московска република води једну несебичну политику, 
политику немешања у њене унутрашње послове. И ту, као и 
у Афганистану, као иу Кини, која се преооражава, Совјетска 
република тражи само пријатељство засновано на заједничким 
економским. интересима. ; 

Ово је најкраћим потезима спољна политика пролетерске 
Русије, коју она изводи са,свима западним и источним сред- 
ствима, дипломатским средствима, и азијатским путевима. 

У Женеви и у Паризу још се није решило шта ће бити 
с Арбанијом. Италија се јавља са својим претенсијама у њој. 
Политика коју је водио" Сонино у томе погледу, води сеи 
под Бономијем. Једно саопштење са Конференције Амбасадора 
у Паризу има ове три тачке: 1) Независност и територијална 
целокупност · Арбаније представљају један велики међународни 
интерес, а Италија има сав интерес да се то очува; 2) На случај 
да се како у погледу стратегијскоме тако и у погледу еко- 
номскоме не би могла очувати независност и териториална 
целокупност, Лига Народа је позвана да овласти Италију да их 
очува; 3) Ако опет Лига Народа не предузме у томе погледу 
никакве мере, онда ће Силе саме узети ту њену улогу и решити 
ствар на основу ова два начела. Овакве намере Конференције 
Амбасадора су дошле после дужих разговора и преговора 
између римскога и лондонскога кабинета. Француска влада 
је дала. пристанак на све што ова два кабинета одлуче у 
погледу Арбаније. У току овога месеца ова три кабинета 
одлучиће хоће ли очувати начело које је било девиза у пото- 
њем рату, или ће преовладати начело посебних интерес». Цео 
досадашњи рад и држање Италије у томе питању показује да 
је она верна политици својој из доба Тројнога Савеза: Арба- 
нија долази у сферу талијанских интереса. И зато је тешко 
очекивати да ће и наша држава добити оно што је за њу 
тако потребно, добру и сигурну границу према Арбанији. Из 
саопштења која је давао наш делегат и специјалист за Ска- 
дарска питања, из ове наше ужурбаности на граници Арбаније 
иу Паризу, из саопштења које дају званични италијански 
представници. све је јасније да ће тако бити. 

Лига Народа на једној од својих последњих седница решила 
је да се у Арбанију пошаље једна комисија од три члана 
Лиге Народа, да извиди ствари ради којих су пред Лигу Народа 
изнашане неке тужбе и са наше и са арбанске стране. На 
предлог талијанскога делегата, промењена је ова одлука да 
то буде олмах; комисија састављена од три члана неутралних 
држава. поћи ће тамо тек пошто се донесе одлука о неза- 
висности и границама Арбаније у Паризу. Лига Народа је 

примила и нотификацију Марка Ђонија о новоскованој мири- 
дитској републици, с тим да је узме у претрес са врло мало 
изгледа на повољно решење. Арбанска држава са владом у 
Тирани посвећена је не неки начин као једина легална држава 
Арбанаса. ; ј 
ИНОСТРАНИ, | 
ПОДСЕТНИК. пик 
Септембар 29,1921. — Проглашена република у Западној Маџарсксј против 
решења Конференције Амбасадора. 
Октобар 5. — Закључеке Седнице Лиге Народа у Женсви. Е 
Октобар 6. -—- Закључски Споразум између Немачке и Француске о 
ратној оштетн у натури. | 

#54": 
7 


УНУТРАШЊА ПОЛИТИКА. — ПРЕД САСТАНАК СКУПШТИНЕ 


Приближује се дан Скупштинског састанка. Он би требао 
да доведе Краља у земљу ради полагања заклетве, и Хрватски 
блок у Скупштину ради обарања Владе. Млади Краљ ће 
примити оставку коју му, по старом обичају, мора поднети 
стара Влада и поверити састав нове — коме Несумњиво Г. 
Ник. П. Пашићу, ако се дапашња коалиција одржи, Г. Стол. 
М. Протићу, ако се она распадне. Ако се коалиција одржи, 
Наролна Скупштина прелази на редован законодаван рад, у 
првом реду на израду закона о подели земље на области, а 
ако се распадне, приступиће се ревизији Устава која утвр- 
ђује области, за Устав који утврђује покрајине. 

Одржање или распад коалипије у рукама је Радикалне 
странке, не Демократске. Прва може бирати, друга не. Прва 
може бирати између Демократске странке и Хрватског блока; 
друга избора нема: онаје упућена на Радикалну странку. И 
зато, у преговорима који се у овом тренутку воде између 
радикала и демократа, јачи положај имају радикали. И тако 
Г. Сто. М. Протић, одвајајући се од Радикалне странке, 





чини јој ипак услугу, и нападајући Г. Ник. И. Пашића у странци, 
чини га јачим у коалицији. 

Опасност коалицији не прети толико од начелних разлега 
којима Г. Протић правда своју акцију, колико од ужих пар- 
тијских интереса који несумњиво за њу говоре. Један, пример. 
Од како су на влади, радикали и демократи готово се стално 
погађају и о — пропорцији чиновника радикала и демократа. 
У коалицији са Хрватским блоком, ово би погађање отпало: 
Радикална странка имала би пуну слободу у Србији и опим 
крајевима где се распрострља на супрог другим српским 
странкама, Хрватски блок у Хрватској и оним крајевима 
где се он распростро на супрот осталим хрватским стран= 
кама. Те се територије не секу, па се према томе не секу 
ни партијски интереси Радикалне странке и странака Хрват- 
скога блока. Партијски, оне би могле владати свима у својим 

границама и владати „несметано,“ потпуно у Хрватској, нешто 
мање у Србији. И да одоли Г. Стој. М.-Протићу, Радикална 
странка има прво да одоли овом приличном партијском 
искушењу. 

Распад коалиције, ма из којих узрока, приближио би 
Радикалну странку Хрватскоме блоку и приближио у тој 
мери да би њихова заједничка влада била готово извесна. 
Који би био програм ове нове коалиције 2 Програм радика- 
лно-демократске коалиције, оно што их спаја и још држи у 
заједници, то је Устав и њихово схватање, докле оно буде 
трајало, да се он одржи и добије своју пуну примену, наро- 
чито примену у оном свом делу који говори о областима. 
Програм нове коалиције, према томе, не би могао бити овај 
Устав и његова примена, бар не у оном његовом делу који 
говори о областима. Ово би значило да би Радикална странка 
имала да прихвати ревизију Устава, бар његову делимичну 
ревизију, ревизију онога дела који говори о областима. Про- 
грам нове коалиције био би, дакле, у главном негативан, опо- 
зиција Видовданском Уставу, бар једном његовом делу. Тај 
би програм био недовољан да се дође на владу, распусти 
Скупштина и распишу нови избори за ревизију Устава. Да 
се. распусти Скупштина и распишу нови избори за ревизију 
Устава, потребно је изнети, пе само оно што се жели измс- 
нити у данашњем Уставу, него и саму измену. То би био позк- 
тиван програм ове. нове коалиције. Без њега се не би могло 
бити, а он, међутим, још не постоји. Да ли ди те измене биле 
оне које се садрже у нацрту Устава Г. Протића Или оне у 
нацрту Устава Народног Клуба2 Или Г. Радића2 Који је од 
ова три нацрта претегао, шта је заједничко нађено међу њима 7 
Покрајине Г. Протић. разуме на један начин, Народни Клуб 
на други, Г. Радић-на трећи, -— у колико Г. Радић уопште 
мисли о осталим покрајинама, јер је досад мислио само на 
ужу Хрватску покрајину. Јесу ли остало покрајине у исто- 
ријским границама, или су сужене, или проширене2 И која 
је компетенција оних покрајина2 До које мере уопште иде 
децентрализација, и у којој је мери сачуван централизам 2 

Пре него што би се могло приступити Г. Протићу и 
Хрватском блоку потребно је знати, отворено знати, каквом 
се програму приступа. То у овом тренутку. не зна ни: Ради- 
кална странка ни народ, а Радикална странка се познва у 
коалицију, народ на изборе. Најзад ових дана почиње излл- 
зити Радикал Г. Протића. Он ће, можда, рећи ствари ког 
нису још речене и објаснити друге које. нису објашњене. Али 
ако и он остане у оним истим неодређеностима у којима с 
и листови Хрватскога блока, радикално-демократска коалн- 
ција остаће у бољем положају, и моћи ће се одржати. 

ПРИВРЕМЕНИ 


320 "Српски Књижевни Гласник. 


БЕЛЕШКЕ. 


Гетеов. „Фауст“, књижевна студија од д-ра 
Милоша Трифунца, професора београдског 
университета. —- Прошле године добили смо српски 
превод Гетеовог Фауста; ове године добили смо ·једну 
књижевну. студију о томе великом песничком делу. Писац њен; 
проф. др. Милош Трифунац писао је и раније о Гетеу (Жена 
у Гетеовој поезији; Гешеов „Егмонтш“; О „Вертеру“ Лизе К. 
Лазаревића). · Специално о Фаусту држао је низ предавања 
на београдском университету, из којих је поникла нова студија, 
Г. Трифунац, после једног општег погледа на Фауста, описује 
историјског Фауста, који је живео првих деценија шеснаестога 
века у Немачкој; излаже легенду која се створила 'око' те 
историјске ·- личности, и прегледа све књижевне обраде те 
легенде које су претходиле Гетеовој. Овај „уводни део“, како 
га је Г. Трифунац назвао, од са се интереса за стручњака 
него за обичног читаоца, испао је може бити одвећ дуг (он 
обухвата скоро трећину књиге), јамачно стога што је Г. 
Трифунац желео изнети неке своје самосталне погледе 0 
Фаустовој легенди. Онај део који је посвећен специално Гете- 
овом Фаусту, има три одељка: у првоме се излаже садржина 
тога спева, на начин прегледан и занимљив; његова основна 
мисао и унутрашње једикство истакнути су врло јасно. У 
другом одељку даје се оцена Фаусти као уметничког дела; 
објашњује његов склоп и упоређује обрада првога Фауста 
с обрадом другога. Фауста, и противставља интенсивни 
живот првог Фаусша хладном и укоченом символизму другог 
Фауста. Овај: одељак требао је бити дужи; Гете је исто- 
времено велики моралист и велики песник. Тачност опа- 
жања моралиста и виртуозност песника може се показати 
само на већем броју примера и посредством детаљније 
анализе; што овом другом одељку недостаје, то су баш 
примери и анализе. У трећем одељку Фауст се доводи у везу 
са Гетеовом личношћу и излаже како у Фиусшу има врло 
много Гетеових доживљаја и особина. -— и како је то дело 
у великој мери историја једне душе. Г. Трифунац дао нам је 
без сумње изврсну књижевну студију, рађену строго научно, 
али ипак зато необично занимљиву, захваљујући стилу Г. Три- 
вунјца, који са своје правилности, [јасноће и течности заслу- 
жу е нарочитог помена у ово време брзог и аљкавог писања. 
Пошто је Фауст преведен на српски, оваква једна студија 
била је неопходно потребна, јер Фаусш спада у највиша и 
најтежа дела светске књижевности, која се не могу разумети 
без објашњења и тумачења. 


Власници, Јован М. Јовановић и Владимир Лацковић. 





си САНИ 


КЊИЖЕВНИ ГЛАСНИК 


НОВА СЕРИЈА, Књига ЈУ, Број 5. — 1 Новембар, 1921. 


РЕСИМИЋ ДОБОШАР. 


Маршовало се или крвавило и зато рапорт за дуго није 
вршен, а то се уписивало у добре стране рата. Све до једнога 
јутра кад освану снег на заузетој некој турској вароши 
и кад пуковски дежурни, сав узрујан, дозва батаљонске и 
саопшти: да ће командант тачно у подне одржати рапорт код 
штаба пука, испред ућумата., 

Пред само. подне, у дворишту велике зграде, десетак 
озеблих војника, у двоврсном строју, са снегом на брковима 
„и обрвама, зарумењени и узнемирени, нестрпљиво су очекивали 
команданта, који је у топлој турској соби потписивао пошту. 

Најзад појави се командант, висок, намрштен, у тешким 
ратним чизмама и дугачком постављеном шињелу, па замиш- 
љено сиђе низ камене степенице, и приђе узбуђеним људима, 
који се укочише по жустрој команди, као смрзнути. 

Па први војник поздрави га одсечно : 

— Господине пуковниче, на рапорту сам по заповести 
команданта другог батаљона, што сам пред скупљеним војницима 
казао: лако је команданту и официрима што имају коње, али 
је нама тешко што пешице гацамо по блату и води, те нам 
мокре ноге и обућа, а то сам... 

Командант, миран, врло замишљен, приђе другом војнику, 
„коме се строго загледа у очи. 

— Господине пуковниче, ми смо одузели коња једном 
бугарашу... 

— Ви2 А ко сте ви, мајку вам вашу 2 

Господине пуковниче. .. мисмопрвачета. .. комора... 
на рапорту по заповести каманданта четвртог баталијона, 
зато што сам одузео коња једном Бугарину, па сам га продао 
другом... сељаку. 

Аха, аха! 

затим трећи: 

Господине пуковниче, на рапорту сам по наредби ађу- 
танта пука, јер нисам извршио наређење старешине ордонанса 
каплара Камарића. 

Командант као присећа се неког важнијег посла, расе- 
јано слуша војнике, и онда нервозно прелази на четвртог да 
би прекратио рапорт. 

Четврти промрља нешто, па се збуни. 

Јасније, брже говори, не брљави ваздан. 

· Господине пуковниче на рапорту сам... молим за 
три дана одсуства... брат ми погино код Мерћеза. рођени 
брат... ми смо телефонисти ... 

Онда пуцају шамари по озеблим образима тројице првих, 
и писари штаба беже с радозналим главама иза прозора. 
Командант шамара левом руком по десном образу, јер му 
је тако згодно. Онда застаје мало, са рукама на леђима, и 
гризе горњу усну, па после десном руком наставља да шамара 
по левом образу кад бурма зазвекне по зубима или закачи 
за дугме од нарамнице; онда кратко наређује дежурном 
да предпостављени поднесу оптужне рапорте, а четвртом 
одговара да нема одсуства. И док изударани војници стоје 
непомично као крстаче, јако постиђени, са црвеним образима, 
и ошамућени гледају сваки у свом правцу, он прелази даље. 

На реду је пети. Малог раста, чупаве и улепљене косу- 
рине на огромној рохавој глави, кратких и кривих ногу, кроз 
које би се, кад стоји у ставу „мирно“, без муке провукао 
какав дебељко да се не очеше, толико је пространо О што 
га оне праве, у старом преправљеном копорану са масном. 
некад црвеном јаком и тесним подофицирским чакширама 
стално напред раскопчаним и без иједног дугмета, пред 
командантом је добошар, мутавко Секула Ресимић. Нож му 
виси о дугачком бандиском виску. Замуцкује и очајно се мучи 
у говору, кад му се лице грчи, криви, кад страшно запиње, 
отвара и затвара велика жвалава уста као да зева, испушта 
с муком, задахом белога лука и с пљувачком која прска, 

неколико речи, па се опет загрцне. По некад, али то је ретко, 
испадне му да изгура целу реченицу без муцања. 

На рапорту је због безбројних грешака, као: пљачкао 
после борбе, провалио добош и у њему држао покрадену 
пилеж из непријатељских кућа, тукао каплара, задоцнио на 
маршу, коцкао се, изгубио маљицу и шаторско крило. Његов 
командир не зна шта ће с њим, пошто је исцрпао све казне 
своје надлежности. 

Он оштро поздравља команданта, па се нагиње унапред, 
мршти се као бајаги позлило му баш тог тренутка, напиње 
се, пропиње на прсте и трепће. 

— Дроњо, шта клањаш2 Не мрдај, дроњо! 

Он се крути; успија уснама, забацује рамена назад, и 
још се више мршти. 

— Зашто си на рапорту, блесане 2 

И вуче га снажно за уво командант. 

— Го... го... гос... подине п... п... пуковниче... 
а... а... а појма немам. 

Као ашов широка и тешка десна командантова шака 
пљашти по левом, необријаном Ресимићевом образу. 

— Деде, сети се, сети, дроњо дроњави! 

— М... м... мањ ако није што... што... што сам 
т...т... тражио превод за му... му... музику. Па понова 
пљашти ашов и крв све више подилази под широке, подбуле 
образе, док дежурни чита листу његових грешака. 

Битанго, џукело, наказо! Исквари ми пук, наказо ! 
Зашто си на рапорту, маму ти коцкарскуг2 Говори зашто! 
Ин појма... п...Пп...пуковниче“. · 

И командант, разјарен до беснила, наређује да се добошар 
веже за дрво и стави под стражу. Само неколико тренутака 
доцније чврсто је привезан за мишице; али он, нагнут унапред. 
гологлав, црвен као вампир и унакажен, трза из све снаге 
да се одреши и'дречи на сав глас: 


— Ж...ж...ж... живио п... престолонаследник а... 
а...а... Ђорђе... Ж... ж... жалосно, браћо, в... везан 
српски војник. М...м... мајко моја да видиш О...0...0.. 
осветника Ко... Ко... Косова!... 


Зна он да није престолонаследник онај коме кличе, али 
то представља неку врсту бунта, за који му се ништа не сме, 
и зато у инат и неуморно наставља: 

Ж.. ж...живиоп...п... престолонаследникаа.. га... 

· Ђорђе! 

Па се командант појављује на прозору, и наређује да се 
будала пусти, и прети да ће га лично убити у првој борби, 
а Ресимић се смешка докле га одвезују, намигује на војнике 
и сав црвен победнички одлази под свој шатор, узима преда. 
се добош са оном страном што није пробушена, вади изли- 
зане карте из масног копорана, пљује прсте, чешља карте и. 
дозива војнике што радознало извирују из својих шатора. 

— Р...р... радњап... почиње, ајде народе! М..: м 
малоа...а...ајнца,малоф...ф... фарбла. В... видестелик.. 
како пеглам 2... П... плаћање у готову код 6... 6... банке 
Ресимић. Н... н... нема вересије, ајде народе! - 

И војници, обзирући се опрезно према штабу, прилазе 
му, дреше прљаве кесе и крпетине док он лиже прсте да 
лакше подели карте, тискају се погурено испод. шатора и око. 
добоша, па се кикоћу, цере, дувају у смрзле песнице и сецују, 
а крупан снег пада те цврче пахуљице по ватрама, алачу оџе 
са џамија, док у даљини потмуло грме тешки тоџови, и Ја 
раскопчане чакшире Ресимићеве. 


Излази пук из бивака, извлачи се у танку колону, па 
креће на марш кроз облак прашине и псовки и сунце упекло. 

— Ресимићу, еј Ресимићу, друже! 

Он застаје и жмирка за колоном. | мр 

— Ено оста кујнско казанче. врати се, понеси га, Бога ти. 

Ресимићу, бато, подигни ту чутурицу, вере ти, изгуби, 

видиш, нека џукела. 

— Добошар, заборави ми само кочиће од великог шатора! 

И док пук, као огромна сура и светлуцава гусеница мили, 
гурећи се и растежући се прашњавим друмом, он се још. 
вула сам по усмрделом биваку пуном. растурене сламе и 
свакојаких отпадака, и тако увек нешто чепрка маљицом и 
тражи. Онда товари на леђа једну по једну од заборављених 
ствари, па накривљене шајкаче за којом су поређане цигарете 
што вире и с једном у зубима, кривуља тако за пуком и: 
пурња кљакавим ногама и подиже. прашину више него и сама; 
пуковска сака,са ћоравим у оба ока Цезаром, ислуженим. 
артиљериским рудним. 


Ресимић Добошар. 325 





А командант са ађутантом, на коњима, обично стану у 
страну, поред пута, и пропуштају пук да се увере о дисци- 
плини на маршу. И кад прође и комора и санитет са попом, 
коме се, кад јаше, виде везене сељачке чарапе, и кад про- 
макну сви дроњци пука, онда наилази Ресимић, па се прет- 
вара да не види команданта. 

=— Ти опет последњи, мајку ти коцкарску 2 

ВЕНЕ на. 2 ватто"мапсу, гол то 1 ГОГ.. Г. 


—"БЕрра гол сто/'м... М... Мала добошарска. Докле 
ћеш да штрчиш сам у целом пуку 2 
— А... а... а нужду сам вршио. 


Па корбач пуца по добошу и натовареним стварима, и ко- 
морџије са зачеља окрећу се бојажљиво и подлачки смеше. 

После командант, у галопу, праћен ађутантом и ордо- 
нансима, одлази кроз прашину на чело пука. 

А чим настуци замор на маршу, онда запишти коман- 
дант батаљона: | 
~ —" Ресимић, дај такт. 

Он почиње да се спрема: удешава товар, намешта добош, 
попушта кајише да лакше дише и отпетљава маљице. Али то 
командант не види и понова пишти: 

— Шта чекаш свињо! Такт јолпазе ! 

А он отире прстом зној с чела, отреса га журно поред 
себе и брише о чакшире па отпочиње по добошу који шобоће: 

— Пррр... рапетапе, пррр... рапетапе... 

И уморни војници, после тога, маршују механички, лакше 
и ведрије.. 

А тек што се стигло у нови бивак и људи појуре да се 
сваки о'себи побрине, вичу Ресимића: 

“. — Еј ти, наказо, трчи, придржи коња командиру. 
 — Квазимодо, види стиже ли комора. 
Ресула тркни за воду. 

Или : 

— Наложи ватру. 

Или: 

— Носи овај извештај у пук. 

јер и ко би други него Секула. Он, нити носи пушку, ни 
фишеклије, ни ашовче, он је комотан. 

Али њега то никад не љути. Он ради и кад га не терају 
на рад; он је такав, тражи, сам измишља посао кад га нема: 

У јеку колеричне заразе, у Велесу, кад је сва дужност сани- 
тета била да сахрањује, он драговољно помаже болничарима. 
Узме дугачку чакљу и обично закачи за тур или за јаку па 
гако вуче и скупља. модре и укочањене војничке лешине, 
разбацане око станице, поред пруге или на самој прузи и 
слаже их у дубоке кречане онако раширених руку и очајних 
погледа као да проклињу. После,.за вечером, прича војнинима 
како је цео пук он лично сахранио, а они се уклањају од 
њега да их не зарази. 

Тада, као драговољни гробар, Ресула је доживео велику, 
ретку и необичну част. Нашао се био на станици онога часа 
кад је књегиња Долгоруков стигла у Велес да и сама, као 
проста болничарка, улети у борбу која је косила јуначке 
батаљоне. Командант места, са одређеним изасланством, чекао 
је племениту књегињу на перону пуном умирућих војника. 
Па кад воз стиже и она лако и грациозно сиђе. командант 
је поздрави са неколико изабраних речи захвалности, и пружи 
велики букет пољског цвећа у знак топлих симпатија и благо- 
дарности ојађене војске и грађана. Тада књегиња прими букет, 
пољуби га својим малим руменим уснама, погледа око себе. 
и кад примети кривоногог Секулу Ресимића, наслоњеног.,на 
чакљу, пружи му га, рекавши: 

То теби припада, јуначе, не мени. ! 

Било је то случајно, али чудно и сјајно | прпаненин и 
никад више грације и отмености и више неспретности и 
простоте није било сједињено-у дирљивом ... 

И ето тако све док не отпочне борба, а после добош 
иде у комору. а Секула с пушком уз командира. 

Редовно, пошто приме задатке, командири :појуре сваки 
у своју чету и командују, „Збор“. 

Па командир Ресимићеве чете, мрачан и забринут, шета 
поред чете, лупка нервозно корбачем по чизми и редом 
посматра војнике: ЊЕ 

Дедер. јунаци, ко ће драговољно у патролу 7 
- Ја, гоооосподине к-капетане. 

— Па увек ти2 

"Он гледа у земљу. 

Добро. Секула, излази! и 

А у официским патролама, вођ, официр; с места наређује: 

Секула Ресимић напред. 


“ 

јер сви знају да ће он први нањушити непријатеља 
први докучити драгоцене податке и први се вратити на своје 
место, као и да је патролска служба њему омиљена ствар. 
А омиљена му је ствар зато што се он из ње никад није 
вратио празних шака. И зато кад није у патроли „Званично“, 
он се у њој налазио приватно. 

једанпут је случајно, као оно Рус Шаповалов што је 
гонећи зеца набасао на лево крило војске Миратове, открио 
нешто што је значило подвиг велике војничке вредности, 
откриће чију важност, у осталом, нико из Врховне Команде 
никад није хтео признати. 

Маршовала је дивизија ка Иверку. Предња оделења, која 
су наступала са осигурањем још од Текериша имала су 
задатак да се дочепају „Поповог Нарлога“ пошто пото; да 
отерају непријатеља ако је тамо, да се утврде ако пре њега 
стигну, 

Ресимић се налазио у приватној патроли т. |. у пљачци, 
кренуо се раније и пре свих стигао на „Парлог,“ где затече 
попа неког, из оближњег села, како с догледом на очима 
и: поладијом на крилу посматра борбу што се водила на 
неким даљим положајима око Гучева. После је стигла прет- 
ходница и утврдила се. 

~ Од вечери до јутра провела је мртва уморна дивизија 
у најстрожијој приправности, а исте ове ноћи Секула, врља- 
јући по околини пљачке ради, откри да се путем с које се 
стране сву ноћ и грозничаво очекивао непријатељски напад, 
сербез крећу воловске коморе двеју истих дивизија. А кад 
то проверише и официрске патроле, па се извештаји послаше 
где треба, дивизија с места доби ново наређење да се врати 
одакле је и дошла, после неколико дана узалудних, нечувено 
заморних маршева. -д 

Па сутра дан, на маршу, пуше и џакају војници : 

Бре, браћо, да не би Ресуле ми јуче извршисмо јуриш 
на жаше коморе. 

И сви се слатко смеју. 

Ко то каже2г — интересује се командир чете па 
се љути: 

— Слепци! Кад нешто не знате онда шта дробите2 

Ми смо дошли на „Попов Парлог“, јер смо се бојали 
пробоја. 

– Па што се сад не бојимо2 у 

— И шта ћемо позади коморе 2 

— Ајд ајд, магарци. Шта ви имате да резонирате2! 

И тога дана истога, Секула Ресимић, кога колективно 
оптужише сељанке из Јаребица да је од њих куповао јаја за 
официре а није платио, извуче за свако јаје по један шамар 
иза клемпавог увета, које му се црвенело за дуго после тога 
и лок је као несретник, сав бео од прашине, шапесао кроз 
крвави смрад лешина које су грозно баздиле дуж зелених 
гребена Цера. · 


Нити га кад год напушта веселост, нити казне има која 
би могла да поколеба његово лепо расположење. јер шамар, 
везивање или затвор, Секула Ресимић сматра за неизбежно 
војничко следовање исто онако као и пиринач, пасуљ, тајин, 
кратку кошуљу или шајкачу. Војник, за кога се могло и 
· смело рећи да се у војсци родио и одрастао, он је, боље 
него ико, познавао смисао и циљ ове важне институције као 
и оправданост оних драконских мера уобичајених да се у- 
потребљују за темељно израђивање војничког духа и дисциплине. 

— Ијасамо... оф... официрско д... дете, знам шта је 
војска. 

А он је био официрско дете само у толико што је рођен 
У Ч., одоца Јефрема Ресимића, покојног наредника, штабовског 
трубача истога онога пука у: коме, по мишљењу предпостав- 
љених, на његову бруку, а по мишљењу Секулином, на част 
пука, служи и он — његов син, као добошар прве чете 
другог, у свима борбама, прослављеног батаљона. 

Секула своју мајку није упамтио, а у седмој години 
сазнаде једнога дана, док се играо, да мује отац, штабовски 
трубач Јефрем Ресимић, и ако ни часа није боловао, умро 
на сред калдрме ивањичког сокака, недалеко од ракиџинице 
„код ·Ужичанина“, где се бавио увек, пошто би плехани 
писак своје сјајне трубе, увезане зеленим гајтаном, остављао 
у преправљени копоран са крутом и високом јаком од 
црквене ·чоје. : 

И ако је смрт ова за њега значила ослобођење од батина 
и од сад неограничену, најнунију слободу врљања по свима 
привлачним местима вароши, он је ипак много плакао за 
сандуком очевим тога незаборављеног дана, кад је најстарија 

трубач, стара гарда, сахрањен са свима војним почастима 
које су његовом чину и рангу припадале. Али оно чиме је 
особито био тронут, то су били неизрециво болни звуци 
посмрног марша, који је јецајући одјекивао и некако наро- 
чито дирљиво цвилио варошким сокацима, извођен од ожа- 
лошћених ученика покојникових са неописаном вољом и без 
погрешке. - 

А кад старог наредника земљом затрпаше неки људи, 
онда стриц Секулин, сељак из околине, узе његову руку сву 
мокру од суза, па га, целог пута сагнуте главе, одведе својој 
кући да се о њему стара. И пуну годину дана бринуо се о 
њему очински кад га, по навршеној седмој години, уписа у 
основну школу као свога рођеног сина. - 

Али: Секула школу није марио, јер је муцао, и деца му 
се гадно подсмевала, и напретка никаквог није било. И ако 
се трудио да не муца, вежбао, напрезао, знојио, све је узалуд 
било, језик је остао упорно непослушан. 

· Колико би пута друмом-ка школи угледао из далека 
каквог старијег човека, који му иде у сусрет и кога је хтео 
поадравити, рећи му добар дан као и остала деца, и прилазећи 
му гласно изговарао добар дан, добар дан, добар дан, све 
док :старији човек не би наишао према њему. А тада, ох тада, 
језик би му се наједанпут немилостиво укочио, и он би, ћутећи 
и утучено, пролазио човека без поздрава. 

А кад и на крају друге године никаква успеха није било, 
позва га. стриц па му рече: 

— Ево две године, Секула благо мени, како те слушам 
да сричеш о-с, н-0-с, ос, нос, а твој чича оста бос због 
твојих крижуља, таблица и сунђера. Мораш, није а 
на занат. | 

И већ сутра дан Секу. ла је био у вароши, и тамо нашао 
занат за цео живот, који се некако морао отаљати. 

Тај занат што га је он изабрао за цео живот, био је 
у неколико војничког карактера или боље позива, т. ј. у 
врло тесној вези с војском. То је био бозаџиски занат. Са 
прописном дозволом за искључиво право продаје бозе, алве 
и'салепа војсци, његов газда, досељеник из македонског Крушева, 
«' теста. и оберучке прими Секулу, јер тих дана беше остао 
без. ,шегрта, и јер Секула беше на њега оставио повољан 
утисак: А дужност. Секулина, као ученика поменутог заната, 

била је веома проста: пратити трупу дотичног гарнизона у 
свима њеним тактичним кретањима, ићи за њом у стопу: на 
маневре, у ратну службу. као и на егзерциришта, стрелишта, 
гађање и купање. 

Ето на тај начин и из оних побуда једног ведрог мајског _ 
јутра, кад сва деца жураху у школе, ступи он у нов живот 
са својим кривим ногама и новом кантом опточеном жутим 
месингом, који се сијао као еполете. И од тога дана, увек, 
раним јутром, кад је време лепо и докле јеци звонке трубе 
буде из слаткога сна топле, ватрене девојке што скривене иза 
завеса, у кошуљама спалим са рамена, извирују да виде 
командире на коњима, :ега он позади батаљона, искривљен 
препуном кантом, задуван, знојав, али ведар ни пркосан. А 
чим батаљон изађе из вароши и пређе у маршеви бојни 
поредак. он је с главном трупом предходнице, коју прати док 
се задатак решава, па после чека у ладовини док се јуриш 
сврши, кад предузима осигурање канте, коју опкорачи да је 
не би оборили борци, и наплаћује унапред од оних у којима 
нема поверења. или на чију се војничку част и врлину .не 
може рачунати. И тако с дана на дан, у нераздвојном контакту 
с војском, он је полако стицао разна војничка знања из 
тактике, стратегије, фортификације, из ратних вештина; он 
је знао ратну службу у прсте, и сам се изражавао чисто 
војничким језиком, са псовкама или без псовки. 3 

Кажу му например: 

Секула, отиди, Бога ти, до мртве страже нумера | и 
однеси ову лепињу с кајмаком потпоручнику Ћосићу. 

А он отпоздрави по војнички : 

Р... р... р.:. разумем. 

Оде, и тачно нађе ђћувик, на коме чучи мртва стража 
нумера 1. | 

Или: 

- Секула, ти знаги где је левокрилна објавница 7 


Зна, зна, како не би знао -_ заграје официри. 
— Е, бићеш онде. А чим наиђе командант батаљона, 
ти нам јави. «по уин 


Официри, после тога, безбрижно, као у логорској бараци 
кад нема занимања, играју „санса“ или „рауба“ све док Секула 
три пут не завречи као јарац, кад они скачу, прилазе. војнв- 
цима које буде и настављају теориско предавање о бочнем 

нападу, коњичком јуришу на пешадију. кад се командује „у круг“ 
или тако чему сличном... 

А на егзерциришту, по највећој жези, и кад му се досади 
да се подсмева регрутима од којих боље ради „вежбање 
с оружјем и стражарску службу“, он одлази у јаругу код 
значара и тамо убија гуштере, слуша масне приче, дува у 
трубу или лупа у добош да одмени значаре, док се сити наспавају. 

Само ако нема вежбања, или ако су теорни часови те 
војници мање жедне, он је у вароши. 

- Обично по ручку, о највећој врућини кад сунце пржи 
да прокључа мозак, док зује муве зунзаре у прозорима, а 
врућ ветар гони маце преко празних сокака, и сва паланка 
спава у знојавим кошуљама; кад небо и брда потамне од 
јаре, а у баштама са клонулим главама. као обешени људи, 
блену погурени сунцокрети, он се поводи пустим улицама по 
усијаној калдрми, обилази целу вароп: 

== Боза л-г. л... ледена... 

И од клупе до клупе, од хладовине до хладовине, слуша 
како рчу мајстори на тезгама, у поливеним дућанима, и гледа 
како се тешко гегају и шичу гуске по врућој калдрми, а у 
хладу боса и голуждрава деца играју пиљака и чаврљају као 
и" врапци под стрејама. 

2": : Па дрема, клима главом и млатара ногама. 

А шегрти, испред дућана, задевају га: 

Еј, Секула, попише ти бозу. 

“=: == (Секула, дај две чаше за маријаш. 

> Он полако отвара очи, гледа око себе, трепће и изговара 
једну једину реч, гадну и непознату ван ове вароши, а на 
коју се не љути нико, јер се сваки њом служи да другом 
затвори уста. 
гнев Порав.:: 
шнеги— Циде. 

— Циминајца. 

= Држ'се, држ се Секула. 

„Све тако до вечера кад освоји ладовина, и зјапе прозори 
као отворена огромна уста, или промаја лепрша завесе као 
"исплажене језике. Тада се враћа у дућан да поднесе рачун. 
спреми газдину собу, изриба канту, попуши цигарету, па да 
се отегне на клупи дућанскеј... 

Па је Секула растао, јачао и после годинама носио по 
две канте на обрамици увек са истом дужношћу: да иде за 
трупом: лети с бозом, зими са салепом и алвом. МИ тако до 
деветнаесте године кад је постао општински добошар, после 
једнога конкурса на коме је победио, и остао на тој новој 
дужности све докле је општински буџет имао могућности 
да одвојено плаћа свога добошара, лице које ће лупањем 
прикупити грађанство, и друго, исто тако важно лице које 
ће, иза последњег енергичног удара маљице, том сакупљеном 
грађанству прочитати јасну и, с позивом на односне прописе 
законске, строгу општинску наредбу о чишћењу, пред кућама, 
травуљине и корова „који постоји на срамоту и штету угледа 
лепе нам вароши“ или какву сличну. А кад су се обе дужности, 
услед буџетске немогућности, сјединиле у једном једином лицу, 
он је отпуштен као неупотребљив у овом случају, пошто је 
општинска управа ипак предпостављала да задржи оно друго 
лице што је способно било да чита њене наредбе, иако није 
знало да рукује добошом онако мајсторски као Секула. 

Тада се Секула понова вратио војсци и постао рабаџија 
војничког лиферанта. То је најсрећније доба његовог живота, 
о коме често прича на маршевима, поред ватре или ноћу на 
предстражи... Натовари пуне канате паприка, купуса, лука 
или сена, и крене ноћу клисуром кроз Јелицу. Ноћ тиха. 
По белом, од месечеве светлости и прашине путу, вочићи 
одмичу сами, кола шкрипе, циче, велики месец залази за 
дубраву, и брује бандере и Морава шуми, а он, испружен на 
сену, гледа у небо пуно звезда, удише мирис траве и пева, 
нева: О... о... ој] Мораво моје село: равно, кад си равно 
што си водоплавно, или Сунце јарко не сијаш једнако... 

Само што је та срећа мало трајала, јер је дошло време 
да се активно посвети војсци. И баш је требало да одслужи 
стални кадар и да се поврати свом старом занату, кад насташе 
мучни, страшни, јаој бескрајни ратови. 


(Свршиће се) 
ДРАГИША ВАСИЋ. 








УРОШЕВА ЖЕНИДБА. 


КОМЕДИЈА У ТРИ ЧИНА. 
(Крај.) 
чин Ш 


Велики низак трем у лепој резбарији. Предњи део отворен и одатле 
пукао видик на далеке висове обучене у маглу. Лево у дну су огромна 
двокрилна врата, која воде у трпезарију за званична дворска весеља. У 
предњем плану, с леве стране, још једна врата, мања. Десно у дну врата 
воде у ходник. Десно у првом плану степенице, која воде на спрат. 
Доцно по подне. Скоро ће ноћ. По трему се врзмају многобројни калу- 
ђери, племићи, стара и нова властела, пажеви, дамз и др. У једном углу 
Никола Бућа прича једној групи. 


Бућа. Верујте, не видех ништа томе слично. 
Рекоше Петрарка да је име њему. 
Имао сам част да упознам га лично. 
Тај се човек просто разуме у свему. 
Зна грчки, латински, законике давне, 
У знању се нико с њим борити не сме, 
Највештије води послове државне, 
Свирач је, а кажу чак пише и песме, 
К'о посланик зимус у Млетке се крену. 
Дужд је то сматрао као почаст ретку 
За државу своју. С тог властелу њену 
И племство по крви, знању и иметку 
Позва да почасна пратња њему буде. 
И док девојке га прате оком смерним 
Маркизе му кришом своју љубав нуде. 
А он речима је плаћао бисерним. _ 
Кад он збори, тајац влада на све стране. 
Слушају га госпе и кнежеви седи. 
Да, он је посланик земље једва знане, 
ја посланик царски — и он више вреди. 
И. племић. (Који је то слушао.) 
Ретка почаст. Ретка. Тој завидим слави. 
Једна дама. Ничег горег нема. Куга цар је зала. 
!. племић. (Који с њом говори, 
Краљицу Француске за дан у гроб стави 
И сахрани равно седам кардинала. 
И три сина краља од Француске здроби, 
И брат Патријархов, бизантски прваци, 


Бућа. 
/. племић. 


Лоловико. 


!. племић. 
!. племић. 
племић. 
племић. 
племић. 


!. племић. 
. племић. 
!. племић. 
. племић. 
племић. 


Ш!. племић. 


. племић. 
!. племић. 


. племић. 
1. племић. 
. племић. 
. племић. 


[. калуђер. 


Бућа. 
!. калуђер. 


Ш!. племић. 


П. племић. 


Ш!. племић. 


. племић. 

Монахиње многе подлегоше коби, 
А живи вапију: „Срећни су мртваци“. 
(Првом племићу. 
Како Кантакузен 2 
Веле, зло је с њиме. 
Примиће монашки чин још ове зиме. 
( Једној групи.) 
А ваш цар је папу изиграо дивно. 
(Првом племићу.) 
Не разумем, што је господство вам хивно 
Што 2 Још гологлавац пита ! 
Рад бих знати. 
Јер је дворац препун новодошлог гада. 
(Увређен.) 
ја сам племић 
Још ће и краљем се звати. 
Што ја да сам гори2 
Нисам за смех сада. 
(Љут) За мог цара крв се моја реком просу. 
Хвалише! Леп од вас цар наш има донос! 
(Презрико ) 
Таквог племства свуд је к'о ти, бедни, што су: 
Племство које не зна за име и понос! 
Реч мери! 
Шта велиш2 Ти још тражиш свађу 2 
Говедар ! 
У боју глава ми је била. 
Иди о јунаштву лажи „браћу млађу.“ 
Шта ми се ти гордиш, ти ленштино гнила 2 
(Смеје се.) 
Цар их из милости дигао из праха. 
(Свађа је све оштрија. Око њих се купе људи.) 
Никад да се „нови“ са „старима“ сложе. 
једни су због других увек пуни страха. 
Па то до побуне чак довести може. 
Било би, да цар наш нема руке снажне, 
(Вади мач) 
Зар мене да вређа син глупога себра 2 
И сам цар је сит вам оданости лажне ! 
(Вади мач) 
Жутокљунче ! 


Урошева Женидба. 





И. племић. (Полети да се бије Задржавају га) 
Пусти да му сместим ребра! 
Пусти ме да смрвим торокало гладно. 
Ни паре у џепу, а нос небо пара! 
(Метеж.) 
Мануело. _ (Прича неким женама.) 
Некакве три жене, вели прича стара 
Мучио је ђаво... 
ГУ. калуђер. (Улази и трља руке.) 
Бррр... Ала је хладно ! 
Мануело. "Тад свети Доминик са молитвом приђе 
Женама што вриште и моле и туже, 
И к'о црни мачак сотона изиђе 
Из њих и утече уз звонарско уже... 
Једна дама. То је чудо право! 
Мануело. Но још већих има. 
Свети Бенедикт се гадио од жена. 
Одједном испаде пред њега из дима 
Седам девојака... 
(Сви око њега, зину а он наставља) 
Све голих рамена... 
1. племић. (Првом.) 
Клипане... 
Мануело. – (Прича) Одело са себе су свукле... 
Једна дама. А светац 
Мануело. Утече крст узевши на се. 
Потом су га косом као бичем тукле. 
Тад анђео сиђе да га беде спасе... 
Лодовико. (Бући) 
И место да папске посланике славне 
Дочекамо овде с готовим решењем, 
Због неке цареве намере ништавне 
Враћамо се, а под страшним понижењем... 
!. калуђер. (Другом калуђеру 
Од полумесеца што се крадом јавља, 
Кажу, цар се боји. 
Мануело. _ (И даље прича) Све то зли су дуси. 
П. калуђер. Какав срам за једног цара православља, 
Да кћер своју нуди емиру у Бруси! 
Лодовико. (Бући и још некима) 
А сад ту срамоту ко да папи јави 2 
А знајте: царева то је чиста штета. 

/. калуђер. О боље да целу земљу крв задави, 
Но да-дочекамо Татарина — зета! 


(Трећи и четврти калуђер прелазе у разговору преко 
позорнице.) 


Ш!. калуђер. И Сава постаде патријархом! Брука! 
ТУ. калуђер. Шта ћеш 2 Улизице цар високо диже. 
Ш. калуђер. Онда нашто Сабор, сав метеж и хука, 
Кад цар оног бира, који му је ближе 2 
ТУ. племић. Ко је достојнији нек се мачем реши! 
Ко од нас верније своме цару служи 2 
Ш. калуђер. Што увлачи странце цар ужасно греши. 
1. племић. Старо племство зар да са ритом се здружи 2 
ТУ. племић. Ми смо новодошли, но верности пуни. 
Наша реч је дело, цар нам Богом бива. 
Наша срећа лежи у верности круни. · 
Да. Ми нисмо свилен дроњак који снива. 
1. калуђер. Та је распра смешна. 
Ш. калуђер. Стид ми образ жари. 
Цар нас увек бучно на сабор позива, 
А, међутим, он сам увек господари. 
П. калуђер. (Извирује да види иде ли цар.) 
Цара нема, хој, хој... ала ми се зева. 
Ш. калуђер. Пита нас за савет, а шта хоће, ради. 
17. калуђер. Зове нас на сабор да нам се подсмева 2 
Ш. калуђер. Или да нов страх нам у срце усади 2 
Ту. калуђер. И за законик је тобож било веће. 
А све смо чинили оно што он тражи. 
Двородржица. (Дотрчи.) 
Цар иде! Овамо дајте брже свеће. 
(Једном пажу ) Иди и нареди „поздрав“ целој стражи. 
1. калуђер. (Зева) 
Гле како се гласно чује коњски рзај. 


Бућа. (Двородржици ) 
Што си тако тужан 2 
Двородржица. (Махне руком.) Зли су дани моји. 


Моја жена... (Пажу који ослушкује) · 
Иди, куваре убрзај... 
(Паж оде.) 
Зло кад жена почне капу да ти кроји. 
Ради шта ти воља: шибај, моли, трзај — 7 
Ништа. Зло кад мрзи, зло кад те се боји. 


Бућа. 

Знаш, тукох је бичем, јер је била крива, 
Кад, а она ноћас монахињом поста. 
Сад за мене није ни мртва ни жива. 
Да се давим, то ми још једино оста. 
(Гледа га подругљиво.) 
Загонетка, ништа друго жена није. 
(Уздржава смех.) 


Двородржица. Нека се само врати. Даћу јој сва права. 


Дворкиња. 


Царица. 


Дворкиња. 


Царица. 


Дворкиња. 


Царица. 


Дворкиња. 


Царица. 


Дворкиња. 


Царица. 


Нек ме лаже, нек ме и пљује и бије. 
Шта ћу 2 Кад сам без ње, луда ми је глава. 
(Труба.) 
Цар! 
(Сви се ускомешају. Жагор па потом тајац. С десне стране 
са степеница силази царица у пратњи једне дворкиње. Оне 
обе застану и очекују цара с осталима Царици се указује 
почаст клањањем ) 
Царица данас уморна је. 
јесте. 
Сањала сам страшне снове ноћи целе. 
Летела сам преко једне црне честе, 
А доле, пода мном, вране па све беле. 
Потом дође песма неких крокодила, 
Јаук једне жабе... 
Ух! 
Па модра река.. 
Против таквих снова треба да се кане 
На око кап чистог Девичиног млека, 
Или капља крви из Христове ране... 
Где тог има 2 
Тог је у Бизанту било. 
Но Латини све то однели су собом. 
И палац Симонов, Гаврилово крило 
И сузу Пречасне над Господњим гробом ! 
Разграбише... 
Страшно ти ме снови плаше. 
Урош је залуђен. Цар венчање жели. 
Љубав лечи уље из свадбене чаше 
Мртвих заручника. 
Онда иди, прели 
Постељу му уљем. У мојој је соби 
Чаша моје снахс и покојног брата. 

(Чује се галама.) 
Не... доцкан је... 


Један глас. (С поља) Згодно хитац доби! 
Царица. _ Зло ми је... 
(У трем улази читава војска пажева, ловлца, трубача, стра- 
жара Гужва, метеж. Испред свих жури Синиша.) 
Један од ловаца. Тако се само медвед хвата ! 
Синиша. _— (Клања се) О, царице снахо, лов наш беше богат. 
Царица. _ Сви сте срећно стигли 2 
Синиша. Сви! Цар је пун славе. 
Њим погођен паде један јелен рогат. 
Од њега ће сутра вечеру да справе. 
Но опрости, морам ићи. Цар ми рече, 
Да лично надгледам чорбе и печење. 
За све госте десет овнова се пече, 
јер цар свима спрема... 
Царица. Шта 2 у 
Синиша. Изненађење 
(Оде нагло лево) 
Царица. _ Ах, мој сан... 
1. калуђер. (једном ловцу) Због неког, веле, новог стања... 
Дворкиња. (Теши Царицу) 


П. калуђер. 


Можда неће бити... | 
А Бранко ми каже, 
Да смо сви позвани због неког венчања. 


Царица. (С уздахом) 
Опчинила их је... 

Двородржица. Лево... десно... страже 
(Сви се размичу. Шпалир стражара. Улазе: Цар, краљ Урсш 
Вукашин, Деспот Оливер идр... Поред цара су картинерије,, 
цаконе и др.) .- 

Царица. Срећан лов ти здравим! 

Цар. Хвала, госпо. Зборе, 


Здравим све с којима данас срећно лових. 
Све зовем на гозбу... Нек се песме хоре 
У част Патријарха и закона нових. 
Госпо, пожуримо. Скуп реч чека нашу... 
Краљу... (Урош прилази насмејан.) 
Такав сјај ми твог погледа годи. 
(Сви полазе лево у дну ка трпезарији.) пи 
Патријарху прву наздравимо, чашу, 
А потом осталој по реду господи. 


"Синиша. 


„Палман. 


„Урош. 


1. калуђер. 
„Урош. 

(У гужви се сви изгубе лево, одакле се чују трубе, царски 
поздрав и др. Позорница је за неко време празна, а по том 
на њу ступају с лева Синиша и Палман.) 


И рекнеш ли неком о чему се ради, 
Онда бежи, старче, испред руке ове... 
Зар да се свађамо мој јуначе млади, 
Још због таквих трица, што се женско зове. 
(Они су прешли у разговору преко позорнице и пењу се 
степеницама десно. Из трпезарије излазе Урош, први и 
други калуђер, и двородржица ) 
Те здравице... блесак... досадно... замара... 
А ја бих да сањам. О чему 2 Не знате... 
О нечему што се с пеном разговара 
И чији погледи земљу, брда, злате. 
Знаш ли то створење створено од звука 2 
Боже мој! 
Од песме, од сребрне струне, 
Од плавих конаца и мреже паука. 
Од раскошног беса месечине пуне, 
Од седефа, шкољке и винскога даха, 
Златне кише што се низ врх снежни спира, 
Од ружиног уља и звезданог праха, 
Од мрамора глатка, врх кога се јати 
Ред тица и клизи ружичасга пена 2 
Знаш ли то створење што влада и пати 2 
Име му је... 


"Оба калуђера. Чудо ! 
„Двородржица. Загонетка ! 


„Урош. 


1. калуђер. 


Жена ! 
Да. Вољена жена. 
Можда. 


Двородржица. Имаш право. 


„Урош. 


Али твоја слика није сасвим тачна. 

У њој још постоји лаж, самовласт, ђаво, 
Змија пуна смеха и притворства плачна. 
У вољеној жени све је лепо... 


„Двородржица. Јао, 


Ш. калуђер. 


Да знаш како брзо сласт буде горчина. 
Доста. Зар си зато овамо нас звао 2 
Марим ја за жене и притворства њина. 

Урош. Боље и то слушај, но лагања тамо, 
- Где похвала гадна просто те задави. 

1. калуђер. Куда год се макнеш, лаж царује само. 
Паж. ___ (јавља) Поклисари неки. (Оде у трпезарију.) 
Урош. | Цару нек се јави. 
П. калуђер. Чистимо се, брате. (Оду обојица 
Двородржица. (Као за себе.) 

Жена, то је риба. 

Све овако врда. Но риба бар ћути, 

А жена говори, праћака се, гиба 

И калуђери се. Тек да те наљути. 


Цар. (Излази из трпезарије.) 
Поклисари где су2 
Двородржица. Чекају. 
Цар. Па иди. - 


Ако писма носе, ти ми их донеси. 

(Двородржица оде.) 
Цар. (Сину) 

Што бежиш2 Зар тако друштво ти се свиди 2 
Двородржица. (Враћа се) 

Господару, двома сад потребан јеси. 

(Њега прате дка византиска пажа носећи јастучиће. На 

једноме је писмо, на другоме писмо и иски завој) 
Двородржица. Палеолог ! (Дајг цару писмо) 


Цар. Дивно. 
Двородржица. Кантакузен. (Даје му друго писмо.) 
Цар. Славно ! 
(Пажеви оставе и оду Двородржица такође.) 
Цар. (Отвара Палеологово писмо.) 


Красно! „Ма да познат нисам ти одавно, 
Помози ме“. Хоће престо да утврди. 
Дарове ми нуди, назива ме братом. 
Све цареве друге проклиње и грди. 
Урош. Хм. 
Цар. Пред унутрашњим Бизант стоји ратом. 
Да видимо друго. 
(Отвара Кантакузеново писмо и читајући га говори.) 
Из тамнице јечи. 
Сећа ме на прошлост, почасти му дане. 
О што је ту слова, непотребних речи! 
Писмо му је дуго, равно четир стране, 
И он тражи помоћ. Сву почаст ми нуди, 

„Урош. 


Цар. 


„Урош. 


Цар. 


„Урош. 


Цар. 


Ако Палеолог што пре срушен буде. 
Два цара, а један другог подло куди. 
А обојица ти славу и част нуде. 
Но то је опасно. Можда каква замка 2 
Вечито сумњало. 
Крвав пут је циљу. 
Без крви се, синко, не узме ни сламка, 
А не град што живи сав у изобиљу. 
Бизант, тај кључ славе, богатства и дражи, 
Бизант, тај црвени рубин, камен части, 
Сад мој златни прстен за свој оквир тражи, 
И мој бич, реч моју, печат моје власти. 
Зашто хиташ, оче2 Што си земље несит 2 
Јер ме мора зову, јер ми куле кличу, 
Јер ме к себи вуче град мучења пресит. 
Преда мном капије његове се мичу, 
И зове ме к себи круна уздисања, 
Та круна на којој нема места чиста, 
Што памти убиства, тровања и клања, 
И што кроз векове остала је иста. 
Та круна, тај златни летопис времена, 
Што се сећа ниско палих великана 
И царева малих и великих жена. 
(Са досадом ) 
Ах!... 
Пуно је звезда и блиставих дана. 
О вест таква зар ти не улива радост, 
Што у нама Бизант наследника стече 2 
Не. 
Ми смо та нова византиска младост 
И крв Андроника и у нама тече. 
Гле, шта Кантакузен шаље ми уз писмо! 
(Развија онај завој на јастучету.) 
Шта 2 
Карту Бизанта. Требаће ми, каже. 
(Развија карту и простире по поду.) 
Скоро мој ће бити, јер далеко нисмо. 
(0, жељени граде, ми смо твоје страже ! 
јадни град! Туђ биће крај два своја цара. 
Страшно. 
(Неки су дошли из собе и гледају Цара, који је раздраган.) 

Дело руку мојих то сазрева. 
Гледај, себе једе немоћна и стара 
Змија, која ми је пила сунце днева. 
Читаве сам ноћи лутао к'о сени, 
И чекао жудно грч блуднице свеле. 
Сад је дошло. Дршћу сви удови њени, 
А на рамена су јејине јој селе. 
(Гледа у карту.) 
Гле, двор Василијев, храм достојан Бога. 
И Никола Бућа у звезде га кује, 
Мада и сам чуда видео је многа. 
(Похлепно.) 
Пуст је. Чека моје фанфаре да чује. 
И задрхтаће му шестнаест стубова 
И грунути благо, што је жудно крао. 
(Смеје се.) 
Палеолог, сенка достојна гробова, 
Кантакузен роб је, у тамницу пао ! 
Роб! Судба. 
Ево ти дворца свих Комнена. 
Слушао сам да је то круна лепоте. 
(Путује и даље мачем по карти.) 
И ризница ево, негда пуних плена. 
Празне су. У њима сад се бубе коте. 
(Гледајући са зебњом у карту.) 
Велики је Бизант. 
Моја моћ је већа. 
С ње осам дворова царских ужас рове, 
И Палеологу од ње дршћу плећа, 
јер Господ Бог мене за спас Града зове. 
Страх ме. 
(Насмеје се) Од победа2 — Гле врти маслина. 
Ево ти и Сколе, Магнаура ту је, 
Трибунала ево челичних зидина, 
Чије горде куле први зраци рује. 
Ево ти ходника. На три стране воде. 
Гле Библиотека !... 
(Усхићено.) Пуна светих списа! 
И капеле царске гордо дижу своде. 
Ево купатила ол чистих јасписа. 


_ Урош. 


Цар. 

Ево цркве, цркве... Гле безброј их има. 
Пуне су сутона, божанства и страха. 
У њима трепери дах свештеног дима. 
И грчи се демон сломљенога маха. 
Страсно волим цркве. 

Моћ у њима спава. 
Али тебе зове звон стократих звона 
С галије што тоне и што очајава. 
(Даље на мапи) 
Кубикум! Па Филакс. Ево Октогона! 
И Софија Света! Опет цркве ту су! 
Што бројати цркве 2 

Зборника су пуне. 

Цела прошлост спава ту у папирусу. 


Но блед сјај је митре наспрам сјаја круне. 


Блед је, али љубак. Та ми нежност годи. 
Нежност, кад џин грца, џин пропале славе 
И мртвачко лице огледа у води 2 

Вали вруће крви улице му плаве 

И читаве руље к'о утваре круже. 

Чекају да куга косиром их зграби. 

Док се ловор дроби и вену му: руже, 
Моја горда војска бољем циљу граби. 
Љуља се и јечи болник препун злости, 
А празне му куле одјекују тупо. 
Источноме цару дршћу труле кости, 


А смрвљен му поглед у ноћ стреми глупо. 


Чуј! Бизант нас чека. — И к'о дужд, пун 
Под стегом, док ветар из пустиње реже, 
Венчаћу се с морем што светове спаја 
И до светог Гроба разапећу мреже. 

(Он се усправио Гледа гордо, занесено.) 

Из четири мора дохватићу воде, 

Нек с четири мора крик слава захори, 
Реч закона нека божје стреса своде, 
јер један је закон: владај и покори. 
Нек се проспе понос низ мемљиве зиде 
И смрт страшну Граду освету прозбори, 
Да врагови моји у праху се виде, 

Јер једно је право: владај и покори. 


сјаја, 

Царица. 
Цар. 


Урош. 
Цар. 


Урош. 


Палман. 


Цар. 


Палман. 
Урош. 
Палман. 
Урош. 


Цар. 


Четрдесет лета још преда мном стоји, 
Четрдесет лета нек страст власти гори, 
Свако нека нови алем круне броји, 
јер један је морал: владај и покори. 
(Долази из трпезарије ) 
Мој царе, властела тражи те. 
Сад, сада. 

(Једноме пажу који је ту.) 
Томанду зови. Сад нек буде славља. 
Оче, хвала, оче... (Царица се мршти) 

Ти том ниси рада 2 
(Пружа 10] писмо.) 
Дивне вести Бизант вечерас нам јавља. 
Начинимо зато весеље обилно, 
К'о када се војска на нов поход спрема. 
Нек у сваком буди осећање силно. 
(Паж се враћа у друштву с Палманом.) 
Господару, овде Томанде нема. 


(Запрепашћен.) 


Него 2 
Са Синишом... 


(Ужаснут.) Утече по мраку 2 

ја сам знао, али мишљах : „шта то мари 2“ 
Оче, одмах пошљи за њим стражу јаку. 
(Палману) И још им поможе ти, глупаче стари! 
Платиће ми скупо! (Многи се разилазе.) | 


Један војвода. (Шапатом) Створиће се чудо! 


Цар. 
Палман. 
Цар. 


Обоје ћу. 
ја сам... 
Пијан цело вече! 
Ништа не разумеш, ти, матора лудо. 


Један од оних што беже. 


Урош. 
Цар. 


Палман. 
Урош. 
Царица. 


Склонимо се, биће метежа и сече! 
(На позорници остају Цар, Царица, Урош и Палман. Остали 
су побегли ) 
У потеру, оче. 
(Палману.) Ти пожури орже. 
Нек двородржица одмах дође... 

Хоћу. (Оде.) 
Гневан сам. Хајдемо. Мој коњиц већ рже. 
Господару, зашто метеж ствараш ноћу 2 
Прикримо срамоту. 


Урош. 


Царица. 

Цар. 

Цар. 

Царица. 

Са мном да се шали 2 
Са наредбом мојом 2 

Па зар друге није 
Да сви виде, да смо на њу само спали 2 
А и сам знаш ко је, од родбине чије. 
Нама друга треба, за нашега сина, 
Кад овако зби се, нека тако буде. 
Спасимо се једног недостојног чина. 
Мајко, твоје речи зар ми љубав куде 
ја клечим пред вама, мужу мој и дете. 
(Клекне ) 
Мајко... 

Госпо... 
У срам не хрлите сами. 


(Види се да га непрестано мучи последњи догађај. Ону 


души одобрава царичине речи.) 

Смеје ми се! Такве увреде се свете! 

Па где да их нађеш сад у ноћној тами 2 
А сутра на коме ко зна биће крају. 
Венчаће се ноћас кришом, и шта тада 2 
Хоћеш да срамоту целим царством знају 2 


(Очајно.) Венчаће се! 


(Плаче.) Мајко ! 


Син мој у плач пада! 


Мајко, и сувише то је горка чаша. 
Знаш ли син чији си, знаш ли своје претке 2 
(Више за себе.) 
Да. 

Знаш ли шта значи царевина наша 2 
Зар ти годе дворске поруге и сплетке 2 
У ноћашњој хуци бестидница оде, 
Да је сву ноћ грли Синиша, без стида. 
И ти хоћеш с њом да преци ти се сроде2 
Наше име да јој ране части вида 2 
И зар твојој деци таква треба мати 2 


Царе, зашто ћутиш 2 
(Резигнирано.) Реч ти мудрост прати. 


Из тебе говори царица и мајка. 
Не могу је стићи, да коњ има крила. 
Па и да је стигнем, на што цела хајка 2 


Томанда није више што је била. 
(Двородржица и Палманп долазе.) 

Палман. _ Господару... 


Цар. Ви сте... Зашта сам вас звао 2 
(Смишља изговор.) 
Шта је са јестивом 2 

Двородржица. Готово је. 

Цар. Иди. 


(Двородржица оде. Палман почека, па, видећи да га цар не: 
задржава, и сам оде) 
Урош. (Ва себе) Готово. још један зрак наде је пао. 
И свуд тама влада, докле око види. 
(Из собе се чује нечија здравица.) 
За цара на Бизант поћи ћемо хучно. 
За цара! Наздрављам чашу тој... 


(Поправља се.) Том делу. 
„За цара! "кликнимо сви сложно и бучно 
(Чује се.) 


За цара! (Онај исти говори.) 
За такву реч храбру и смелу... 


Цар. (Слуша) Вино већ их креће. И старци се младе. 
Храбре се и они што су већ пред гробом. 
Урош. (Као за себе) А у моме срцу боли корен саде. 


ја бих јаукао над срећом, над собом. 
(Резигнирано.) 

Једва жељу своју с твојом жељом спојих. 

И сад Залуд слатком радовах се воћу! 
(Тужно.) 

Има нешто јаче од назора твојих, 

Нешто што је јаче од нашега „хоћу.“ 

(Стоји као кип, не миче се ни једним делом тела, само му 
речи клизе болно и монотоно.) 

О како је празан напор људског „рада ! 

Низ челичних кула сив пепео бива. 

Само фијук ветра изнад гробља влада, 

И сањива пустош над таштином снива. 
Јунаштво и слава, то су празне приче 
Грешника што за грех свој доцкан се каје. _ 
Само стена стени кроз векове виче: 

„Чему вечност која два тренутка траје 2 
Чему сласт што пружа будућност незнана“ 2 · 
(још болније.) 

Машамо се звезда и путање млечне, 

А што ће нам њина светлост с муком збрана, 


Цар. 


Урош. 


Цар. 

Кад ни оне нису, као ни ми, вечне 2 
Рођен си да умреш! Вај, истино проста; 
ја ти славу ширим од кутка до кутка. 
Живи само данас и нек ти је доста 
Бедно задовољство једнога тренутка. 
Све је прах и ништа. И гложења чему 2 
Оставимо тигра да крв дивље лоче. 
Господ Бог нас створи да певамо њему, 
јер у тихој ћутњи сва је мудрост, оче. 
(За све ово време њему су играле жиле, вилице се стезале. 
Он се питао да ли је то збиља истина што чује. Крв му је 
појурила у лице. Оп се поводи, заљуља, срушу у столицу 
и као експлозија, бесно.) 
Не, ти син мој ниси, но крв ко зна чија. 
(Опази да је претерао. Уплашено.) 
Сузе. 

Црв... Сањало... Заљубљени мољац. 
Авај, то у теби семе клетве клије... 
(Као са страхом одбија те мисли, застане, па прегрикво.) 
Отац цар царева, а син богомољац! 
(Устаје. Претећим гласом) 
Ти нагризаш корен и младицу сочну. 
Дахом смрти пахнеш царевину целу. 
(Царица не уме да се нађе у ситуацији. Хтела би нешто 
рећи, али јој реч застане у грлу. Из собе се чује химна.) 
Еј, доста са химном. Нек запевке почну. 
Ви нисте на гозби, него на опелу. 


(Са тужно ретким подсмехом и болом сруши се опет у 
столицу.) 


На Бизант! О доста, доста биће шале. 
Византијо, спавај! Мирујте стражари. 
Не бој се за куле и за арсенале, 
јер ми нисмо војска, но бедни гробари. 
Мачеви су тупи, копља зарђана, 
Под одећом царском монашке су траље... 
(Плачевно.) Оче... 
Ти си сутон мог сунчаног дана.. 


Оче.. 


(Ван себе) Даље... (Гнекно,) Даље... 
(Клонуло ) Даље!... 
(Умирујући га прилази му. Царе... 


Царица. 


Цар. 


Царица. 


Цар. 


Царица. 


Цар. 

(И даље у екстази.) Одлазите, авети и сенке! 


· Умукните хорне, утрните луче. 


Доста је певања, доста теревенке ! 
(Хотећи да га умири.) м 
Царе, какве црне замисли те муче 2 
Син твој, ево, чека твој позив да гине, 
Да донесе нове победе, нов ловор, 
Да с торњева царских круну за те скине. 
Цар (Понавља махинално, као пијан) 
Он чека... 

О чему сав тај мрачни говор 2 
(Као да се буди.) 
Он чека... да син мој... опрости, опрости... 
То је занос. Само ружан сан сам снио. 
(Као да хоће самог себе да увери.) 
Уморан сам... Нека властела се госте. 
Господару, ноћас сувише си пио. 
(Као у бунилу.) | 
Треба лећи... 

Хајде, и нек поноћ збрише 
Траг на успомену страшне ноћи ове. 
Нека свежи ловор врх нас замирише, 
Да сањамо славу и победне снове. 
(Раније усхићење га опет обузима. Диже се) 
О, тамо су снови, кад се сунце проспе. 
Кад позлати мрамор и кад мора грли. 
(Пада у екстазу.) 
Тамо поноћ блиста, кад се сребром оспе. 
Молитва оданде у небеса хрли. 
Тамо тече пожар месеца разливен. 
У орлове царске сјај ћу да му стопим. 
Васкрснуће Господ на Голготи скривен: 
Тамо Бизант чека да му очи склопим. 
Тамо, видиш тамо, где плаве маглине, 
Тамо ћу престоле мождином да шкропим, 
Тамо да поробим кланце и долине, 
Тамо Бизант... 
(Окрене се са широким гестом као да зоке сина. Но кад га 
спази смрвљена крај прозора и оборене главе, он понова 
јаукне.) 
Сине! 

(Више се сруши но што седне у столицу. Падне му мач. 
Он осећа сву трагедију, чита сву будућност.) 

Урош. (Резигнирано диже главу с. очима пуним суза. Царица пре- 
стрављена стоји као кип) 
(На позорници је потпуно ноћ, само ова три узбуђена лица 
осветљава светлост из трпезарије.) 

Цар. (Диже глаку лагано. Он више није бесан. Као рањена звер 
која тражи саучешћа, гледа тупо, неодређено у сина, а 
с усана му склизи, као одјек тешких мисли што му јуре по 
глави, недовршено питање.) 


... Кад ја очи склопим ! 
— Завеса. — 
1914—1916. МИЛУТИН БОЈИЋ. 


ФЛУИДИ СУТРАШЊОСТИ. 
| 


Дете плава ока, златних меких коса 

гледа у будућност ко у бистру реку. 
Види башту поред стаза што се секу, 
смотри лисну гору, полет албатроса; 


или опет руже, крине, мирис роса, 
усхићену наду у лепоме веку, 

непознату Љубав као спас и меку, 
работнички ритам жетелачких коса. 


Можда и ја некад веровах у тему, 
што је деле виле поред зипке свише; 
можда и ја снивах срећу нежне пратње; 


али сада живим своју анатему, 
љубави и наде не сећам се више: 
обмане без краја врве путем патње. 


П 


Јер сваком друму Бол је крсно име. 
На сваком плоду лежи шака праха. 
Пред сваким прагом нестаје ми даха. 
А Тајна скрива живодајно виме. 


На свакој клупи сусрео сам миме, 
и пут је спаса иронија плаха. 

И сваки глумац, од првога маха, 
части ме језгром вечне пантомиме. 


Тек ругло среће врачара ми гата, 
и само стрепим да ћу новог дана 
умрет са маском подно божјих врата. 


Флуиди Сутрашњости. 





Бар да процвета крв из мојих рана! 
Али ја знадем: испод мојих пета 
у блато тоне кап далеких мета. 


| 


Па ипак газим, поврх права трна 
и жеље ружа, поврх басме слика. 
И преко трава, ватре тамјаника, 

крочим у сенку свога пада црна. 


Главно да штеди срам и богоскрвна 
зар јагодица и бледоћу лика. 

Па макар пала врх хриди и сака 
сувишна плодност поверених зрна. 


За руга чувам кнуте својих руга, 
за стару сфингу пропаст одгонетке, 
а за кумире осветничке метке. 


ја ипак познам обајања луга. 
и, див сазнања, с мало душе јетке, 
частим и казним Ноћ и лажи дуга. 


У 


Из бола у бол, то је пут сазнања. 
А идеали блистају у хладу. 

И да ми кажу, ако ишта знаду, 

о срећи Смрти и о паду здања. 


А изгубљене тлапње нуде прања 
у срцу Буде, у широком Граду, 
који се гради, цвет у водопаду, 
и у алеји чежње христограња. 


О Сунце, даруј златни венац славе, 
црвен лампијон у кермеси збиље, 
за овенчање мученичке главе ! 


Изагнао сам страх из своје спиље, 
а кушње мрака само друге муче 
ту испод Сунца, наше мале луче. 


АВГУСТИН УЈЕВИЋ., 


ПАКЛЕНА СРЕЋА. 


Када се ноћас тама разнити,. 

и месечина 

очи занесе, 

са зрацима ћу доћи далеким 

из невидљиве 

мукле висине, 

обамро слатком чежњом безумном. 
И на твом крову 

чудно, сатански — 

играћу своју игру велику ! 

Моје су руке зраци бескрајни, 
обухватићу 

њима. планине ! 

Моје су очи звезде усјале, 

и засенићу 

њима ветрове ! 

Моја су уста мукла висина, 
замука, нема, 

страшна висина — 

што се над тобом ноћу наднела ! 


Играћу игру, игру паклену ! 

И док све воде 

с хуком певају 

злослутну песму слатког дављења, 
на месечини 

белој, свиленој, 

занесен, страсан, махнит и врео, 
о, разнизаћу 

слатким потресом — 

кичмено моје врело прстење ! 


Паклена Срећа. 


И распет тако међу зрацима, 
и уткан тако 

међу нитима 

мога потреслог даха дубоког, 
у томе смртном 

грчу заносном: 

стегнућу болно међу прстима 
већ онесвесло, 

живо, зането, 

малено моје срце гануто! 


О, чућеш затим, стравом пресвисла, 
чућеш одједном 

како ужасно, 

у васиони светлој, пламеној, 
тебе, још тебе 

вечно тражећи: 


Гори мој гроб!... 


ПН ЦРН 


а 


РАНКО МЛАДЕНОВИЋ. 


ДАХ. 


Док месечина немо сипи, 
Ходи и припи 

Дах свој уз мене; 

И стојмо тако на врху стене, 
И света буди! 

Пружи ми руке 

Нежне и голе. 

Тако! 0, тако ! 

Погледај сада у понор доле... 


Чујеш ли хуку 

Страшну и тмулу 

Са дна тог ада2 

О, драго моје, 

Припи уз мене образе своје! 
Тама већ пада 

И ноћ се нише... 


А понор хуји и тмуло поје. 
Чујеш ли сада 2 

Чуј! 

Хуји све више... 


О тише! О тише! 


То дубина дише!... 
РАНКО МЛАДЕНОВИЋ. 


КОЈИМ ПУТЕМ 2 
| (Крај.) 

Један колико и уметност стари принцип је „верно при- 
'" казивање природе“. Тај се принцип почетком деветнаестог 
века био толико академизирао и уобличио да се већ био 
изобличио, и на место „верног приказивања природе“ на. 
основу себе и природе код старих мајстора дошло је верно 
приказивање природе на основу већ приказане природе у 
делима великих мајстора, — дошао је рад мањих и малих: 
књиге су писане на основу књига, „сликало“ се на основу 
„слика“, компоновало на основу композиција, вајало на основу 
вајарских дела и играло на основу игара. Природа и човек, 
стварно, нису се ни приказивали. Побуне су брзо дошле на 
свима линијама и, кад су већ почеле, наравно да су морале 
и доћи до праве линије, и прећи, и отићи у разопасаност, 
разобручаност и у екстреме и чак иу лудост и лудило. Прво 
се, као увек у тим периодама. отишло у пуну и праву природу, 
и ту се дотле ишло да је један сликар „сликао“ снег из снега, 
назебао и умро. Импресионизам као побуна донео је много, 
Он је донео праву визију природе, и то целе природе, га 
место академске природе књига и музеја. На палети се 
појавио прави сунчани спектар боја које је у то време 
и наука дала, стМагозсиго постаје с/атозсито боје, а не 
академски сл агозсиго који базира на црном и белом, а 
остали уметници иду на „голога човека“ и живу природу. 
Цела се уметност, академизирана за тако дуго време, враћа 
природи и старим мајсторима који су је добро видели, и 
импресионизам, на тај начин, као и Ренесанс, није ништа 
друго до продужавање и реновирање визија великих визионара. 
У том смислу, по свима гранама уметности, претерујући, или 
само коригујући, или разобличавајући, или једнострано гледа- 
јући, дошли су неоимпресионисти, „дивизионисти“, „поенти- 
листи“, и негде помогли, негде одмогли и, понекад, забасава- 
јући, отишли и ван академизма, и ван природе и човека, и ван 

великих узора на које су се позивали. Али, углавном, цела 
се уметност, и ако није дала сасвим великог уметника, везује 
за раније велике периоде. Постимпресионизам, који је желео, 
по Сезановим речима, да „од импресионизма створи нешто 
солидно и трајно као што је уметност старих мајстора“, 
заједно са Ван Гогом који је желео да „слика човечанство“ 
и Гогеном који је био, једновремено, и револуционар аи 
човек Који је писао да је „своје добро“ нашао код Микел- 
Адџела, Рембранта и Дирера, —цео тај постимпресионизам под 
свима својим разним именима, и покрај врло успелих ствари, 
већ значи абнормирање и извртање норми и вредности, враћање 
"на неке старе споредне вредности, непрапроизведено позај- 
мљивање из примитивних уметности, неприродно изражавање, 
— једно, углавном, интересантно абнормално виђење ствари 
и човека и један, и ако и ту једнострано, добар покушај за 
упрошћавањем облика и израза које, најзад, скоро редовно, 
прати добре уметнике. „Експресионизам“ је поставио читав 
један програм по свима гранама уметности и по „шлагвортима“, 
он је читав један систем: прелазак из емпириског света појава у 
трансцендентално, из монотематичног у политематично, из 
статичког у динамичко, из природе и природних образаца на 
независно уметничко стварање, и тако даље. Да би до тога дошли, 
и Руси и други, а нарочито први, освежавали су се оријенталним 
примитивним уметничким схватањима и везивали се за стари 
руски паганизам (Петров-Водкин, Григорјев, Машков, Куз- 
нецов). Кандинсков „апсолутни експресионизам“ је отишао још 
даље, и он се јавља под знацима реакције противу природе 
и свих њених облика и израза. „Природа“, каже Кандински, 
„ствара своје облике у смислу својих циљева, док уметност 
треба да их ствара према својим циљевима“ и, у том смислу, 
његове изложбе „композиција“ у Минхену 1914 године биле 
су, у истини, један пример денатурализирања уметности и, 
истовремено, само покушај и бацање бомбе у све што је до 
сада дано. Једновремено јавља се и кубизам са два једно- 
страна принципа: да је „јачина лепота“ и да је „права линија 
јача од лучне линије.“ Та два принципа — очевидно је — нису 
тајепа рпта уметности ни у ком случају и, из тих разлога, 
ни њихова г/езаштапо тарпа није никаква гечашгато. У 
основи је велики уметнички принцип дати максимум израза 
са минимумом средстава, али прећи, на тај начин, човека и 

природу толико да нису ни човек ни природа, није ни умет- 
ност. То исто важи и за футуризам. Њихов „универсални 
динамизам“ и „пластично прожимање материје“ и покушај да 
се просторне уметности изразе временски и временске про- 
сторно, заједно са Кандинсковим експресионизмом, „уметношћу 
спиритуалног склада“, није дао велико дело. „Слободни стих“ 
који се јавио још пре њих и, доцније, коалирао с њима, а 
који је стар колико и стара црквена песма, Ла Фонтен, па 
и сам Гете, и којим је певао не правећи ни школу ни поли- 
тику, још Валт Уитмен, такође није дао, сем хучних мани- 
феста (Арно Холц: Револуција Лирике, Маринети: Међуна- 
родна Анкеша о Слободном Стиху, и тако даље), никакво 
ни средње дело. Снажном вољом и организаторским спо- 
собностима, Маринети, песник слабе збирке песама Рушење, 
успео је само да покрет учини међународним и да га попне 
чак до у Португалију и, најзад, да нешто ослободи стих од 
оне ригорозне метрике коју су нам хуманисти пренели из 
старог латинског песништва и која се, спорадично, држала 
по свету све до наших дана. Пред сам Велики Рат, за време 
и после њега, дошао је још читав низ разних изама: „инти- 
мизам“, „интроспективизам“, „дадаизам“ и, најзад, у такми- 
чењу ко ће више опсенити, и „тактилизам“. „Супрематизам“ 
или „апстрактни експресионизам“ (Казимир Малевић и група) 
тражи „нулту тачку уметности“, а то значи лишити се свих 
уметничких изражајних средстава (линија, боја, облик, покрет), 
стварање објеката без објеката из природе, тражити лепоту у 
слободној машти, и тако даље. И све то иде кроз сликарство 
музику, песништво, скулптуру и плес... Негде пред рат, у 
Риму, писац ових редова „слушао“ је једну „симфонију“ те врсте 
која се, ако се не вара, звала „Вечност“ (име композитора 
му није остало у глави), и ту је било аутомобилских труба, 
ракетла, удара у синије и, најзад, ако се то хтело, било је 
пуно смеја. Илустрације ради, а и да све ово не би било 
сухопарно, наводимо овде и неколико идеја водиља из једног 
дадаистичког Манифеста из 1921 године; он каже: 


Дада подиже све . 
Дада зна све. Дада пљује на све. 

Али... 
Да ли вам је Дада икад говорио; 

о Италији 

женским панталонама 

отаџбини 

сардинама 

Ријеци 

Уметности (претерујете драги пријатељу) 
о сласти 

о д Анунциу 

какав ужас 

о јунаштву 

о брковима 

о раскоши 

о спавању са Верленом 

о идеалу (диван је) 

о Масачузету 
о прошлости 
о мирисима 
О 

о) 

о) 


силом О) 


салатама 
генију, генију, генију 
осмочасовном радном дану 
о пармским љубичицама 
Никада Никада Никада 
Дада не говори Дада нема сталне идеје. Дада не хвата муве 
Министарство је оборено. Ко га је обориог Дада 
Футуриста је умро. Од чега2г Од Даде...“, 


и тако даље тај Манирест, који је издан као контра-демон- 
страција Маринетиу који је постао сад „тактилиста“, тера 
шегу са собом, са „кубизмом“, „експресионизам“ „симул- 
танеизмом“, „унанизмом“, „неокласицизмом“, и тако даље, 
док на крају крајева духовиго, уз потписе двадесет и пет 
уметника разних народности „али без народности“, не завршава 
са: „Грађани, данас вам износе, у порнографском облику, 
вулгаран дух и барок, који није чиста идиотија коју тражи 
Дада, кето дог“атизам и напућена глупост.“ Ту скоро је, у 
Чикагу, једна група „интроспективиста“, имала изложбу и, пози- 
вајући публику са „чијим укусом неће да прави компромисе“, 
с којом неће трговину на изложби али „због самоодржања“ 
хоће „ван просторија ове изложбе“, — позвала је да не гледа 
њихова дела „са предрасудама у души“ и да „пре свега сваки 
који уђе у ове собе напусти за собом материални свет“ ако 
жели да му се „душа отвори чистим естетичким изразима“, 

Један најновији вајар (Каигепз АКтз5оп) иде још и даље, тако 
да и сам господин Аршипенко постаје „пасатиста“. Он из 
материалног света узима само вајарски материал и, из њега, 
ствара „преегзистенцију ствари“, „основне снаге у васељени“ 
и „основне идеје из душе“, и тако његове скулптуре „У 
почетку“ и „Рашћење“ и слика „Мир“: прве две не личе 
ни на шта, или највише, прва, на неки део некакве машине, 
друга на неки дегенерисани сталагмит, а „Мир“ на обешену, 
наузнако, мртву шкорпију. И тако је свега тога пуна и њихова 
књижевност у: Зеуеп Аг,5 Магалпе, 1 Ше Кемем, Га Уле дез 
Генгез, АсНоп, ЗУ,штт, и тако даље по свима земљама, рачу- 
најући „Шведску и Норвешку“, и сва тако редом почевши 
са великим именима као што су, од песника, рецимо, Г. Канта- 
рели и, од песникиња, рецимо, Елза вон Фрајтаг-Лорингховен 
која, например, пева : 


„Зима: логични наследник лета - убица по нужди - 
за напредак - нов цвет. 
Природа седи у природином недрима: један два - два 
један – акција - контраакција - ударац - 
нов живот.“ 


Из свих ових последњих педесет година, а из уметности 
те врсте, русу ће главу извући један малени број уметника 
Гоген, ван Гог, донекле и некад Сезан и Матис, Врубел, 
Рерих); остали ће остати занимљиви или слаби подражавачи. 
Неки пак, који су истински имали визуелни и аудитивни 
материал какав су и како су га изразили, остаће више као 
предмет патологије и алиениста него ли уметности. Даље, 
код неких остаће као занимљиво и полууметничко, и то што 
су за своје уметничке норме узимали своје недуге и што 
су своју болесну визију, слабо изражену, узимали озбиљно. 
Најзад, огромна већина, без талента, која је то све схватила 
као начин да свој бенац протури за дукат, остаће, каоим 
слични у свима ранијим периодама, предмет библиографије. 
А из свих њих, узевши их као грађу и користећи се њиховим 
напорима за деакадемизирање једне у истини академске и 
академистичарске периоде, какав велики еклектичар који ће 
доћи даће уметности своје велико дело и ову периоду, са 
горе поменутим као прелазним, повезати за раније велике 
периоде, - · Велики Рат је још више узнемирио нашу умет- 

ничку периоду. Као и после Револуције у Француској, Рата: 
за Независност у Сједињеним Америчким Државама, Фран- 
цуско - Пруског Рата, и тако даље, многи и сада звоне на 
узбуну у уметности (само звоне) и, као оно Госпођа де Стал 
у својој књизи О Ктижевности, мисле да ће сва уметност 
као рукавица да се изврне и да ће потећи „нов дух“ из 
свакога који узме перо, длето пли четкицу; и чак се, као и 
свакада- пре, мисли да ће ова или она странка или класа која 
влада створити „републиканску“ а срушити „феудалну“ умет- 
ност, уништити „буржоаску“ и инаугурисати „бољшевистичку“ 
уметност, и да ће се и живот и смрт, и љубав и мржња, и 
све емоције изменити као што се мењају ситне социалне и 
политичке навике; га ће могрксигам или бољшевизгм, као што 
су раније ти исти мали духови или они који нису без духа 
али су вечито и само узнемирени мислили да ће картезианизам, 
позитивизам или други који систем, — за увек убити ово 
песништво и ову уметност; и да се нова уметност већ јавила 
у Русији, Француској, Немачкој, и свуда около земље. Из 
свега тога испало би још да је уметност ствар државних 
удара, парламентарних аката и револуција, и да је цела исто- 
рија уметности и, уопште, духа, како се је рекло једном, 
„географија која иде“, једна кинематографска демографија и 
политичка историја и, истовремено, „учитељица живота“, 
„слушкиња добра“, „помоћница патриотизма“ или труба кроз 
коју труби феудализам, буржоазија или пролетариат. Међутим, — 
кад смо већ у дигресији—уметност, кад није сасвим највиша, 
може да буде још само народна, да су у њој усинтетизоване 
основне црте једне расе, и да се кроз њу осећа „грчки“, 
„галски“, „руски“ дух, и други, 

Наша је периода у великом замаху. Она је пуна вулкан- 
ских покрета. Она хоће неке вредности да врати, неке да 
покопа и неке да коригује. И материално и духовно, као у 
петом веку пре наше ере, као у време око наше ере, као'у 
Ренесансу и Француској Револуцији, траже други распореди 
израз. Као и сто пута до данас, расе којима се господари 
буне се на расе које господаре и, у њима, класе којима се 
господари на класе које господаре. Вредности су у.томе ко 
ће господарити. То је, уосталом, основна вредност „голога 
човека“ и све његове историје, На томе се оснива и цела 
данашља побуна, Она је „нова“ колико и историја човечанства, 

Све расне и класне културе и цивилизације оснивале су се 
на господарењу. Као и данас, и онда су њихови пророци, претече, 
револуционари и извођачи били за општечовечанско и, одмах, 
у извођењу ина пракси, за расу и класу. Одсвега општечовечан- 
ског остале су само литературе оних који инаугурисаше зоре 
и зазвонише на узбуну. Одмах после њих дошао је човек да 
човечанству покаже да су само највиши духови за опште- 
човечанско, а сви остали, потпуно целе периоде, за владу, 
господарење и ропство. Тако се рушило за време свих 
познатих пет хиљада година, а тако ће се рушити докле год 
ово сунце допусти. У дугој историској поворци, једна за 
другом а једна против друге, иду расе које као класе владају 
другима и, у њима, својим класама и, тачно као дан и ноћ, 
владају и господаре и влада им се и господари. Тај ритам 
је јак и сталан као васиона. Асурбанипализам је једино што 
се не мења, јер је уњему оно што чини квинтесенцију човека. 
Асурбанипализме пак, које је створио, и ако то никако није хтео, 
велики човек, руши наредни велики човек идаје подлогу новим 
асурбанипализмима, и све то тако, бездушно механички, иде 
кроз историју, под истим облицима и истим начелима, и увек, 
код инициатора, под истим видом ослобођења човека и чове- 
чанства. Остају нам, за утеху, само библије оних великих 
који су хтели стварање а не рушење, и оне су све велике, 
истините, лепе и општечовечанске. 

Кад се са свега овога, пређе на уметност, јасно се види 
да су господареће расе и класе, као извршиоци великих 
уметничких замисли, биле велике творачке снаге. Огромна 
уметничка дела, нарочито архитектонска и скулпторска, оства- 
рена су у аутократским и олигархиским режимима. Демо- 
кратске владавине, са принципом „владавине народа народом 
за народ“, нису могле повући народне масе да годинама вуку 
камен и грађу, и новац дају, за велика дела од којих не могу 
имати непосредне и материалне користи. Отула је све на 
Бенаресу, око Нививе, краљ Нила и Тигра, на Акропољу, 
Римском Форуму и Кремљу, — дело тешких аутократских 
режима, религиозних диктатора и расних или класних дикта- 
"тура. Нико данас не може да натера масу да засуче рукаве 
и одреши кесе за оне грандиозне архитектонске планове 
какви су Лавиринт (како га бар Херодот описује), и за Карначки 
Храм, м сва друга велика дела до Ватикана, Демократије 

дају општечовечанску етику, слободу, једнакост, корисне 
огромне индустрије, и све друго што је заинтересовано, али 
велику архитектуру, и скулптуру, и сликарство, под аутори- 
тетом религије, дале су господареће расе к класе: Вавилоњани, 
Асирци, Египћани, Индијци, Грци и Римљани, феудализам и, 
донекле, и, буржоазија; на реду је данас пролетаријат који се, 
где где, појављује као господарећа класа. Наша је периода 
прелазна периода. Њено је обележје владавина једне или 
највише двеју раса и, понегде, у тим расама, влада једне или 
друге класе и, понегде, најзад, влада, под једним или другим 
знаком, површно измирених класа. Прелазност периоде је у 
томе што, сем, донекле у Русији, није чиста владавина. Данас · 
се рашчишћује „на коме ће останути царство“ и, после тога, 
чисто творачке господареће расе и класе даће великој уметности, 
нарочито просторној, уз појаву великих људи, право место. 
Аристотело је учио да се велика култура не може да сагради 
без владајућих и оних којима се влада. И старо-грчки „ари- 
стократски социализам“ је то учио, и социални систем је био 
пола слободан и пола робовски, и дао је што се скоро највише 
могло дати у историји: Есхила, Софокла и Еврипида у траге- 
дији, Фидију, Пракситела, Мирона и Скопу у скултури, Сократа, 
Платона и Аристотела у филозофији, Иктинуса и Каликратеса 
у архитектури, Тукидита и Ксенофона у историји, Демостена, 
Ескина и Лизиу у беседништву, Перикла и Темистокла у 
државништву, и тако даље. Велика уметност нарочито избија 
у таквим перисдама. Сем академства које је редовна појава 
уметничке периоде без великих, и са те тачке треба гледати 
нашу периоду. Буржоазија је сва отишла у индустрију, банке 
и трговину, у заинтересовано. и уско материално, и дала, 
једновремено, уједначене социалне редове, правно и етички, 
социално и политички, ако не економски, и човека попела и 
на један начин поставила да своју судбину сам прави. Велики 
уметнички планови, и кад би се јавили, остали би у скици, 
јер ко би данас платио и хранио човека који би десет година 
седео на скелама и бацао на једном зиду у боје и покрете 
схватања своје главе и ко би, у времену железничких станица 
и фабрика гвожђа, зидао, са плаћеном радном снагом, дивовске · 
богомоље за душу и лепотуг2 Богова и Бога нема више, 
цареви, краљеви и председници република су данас обични 
људи, и папе тако исто, и само се представници трустова 

пењу до божанства и ту га завршавају и уобличавају у утили- 
тарно и грандиозно. Незаинтересованој уметности, под таквим 
околностима, и кад би је било, и великим духовима, нема 
много места. И зато се она толико буни до трагичнога и 
смешнога. Она — то је сигурно — тражи господаре: богове, 
аутократе, расе или класе. И под тим ознакама, а у малом 
и под овим, она се јављала, јавља и јављаће се, као што 
раније нагласисмо, увек као иста, изражајно и садржајно, и 
као једна и јединствена у погледу на човека и природу. 
Побуна, понављам, логична је у свему, и са свима обележјима 
побуне: претеривање, рушење по сваку цену, странпутице и 
беспућа, инкриминације свима вредностима, абнормирање и 
прошлих и садањих норми, доктринарство, атектонизирање 
на место архитектонизирања, и тако даље и, код оних који 
иду за „модом“, а без ичег побуњеног, опсенарија, лакрди- 
јаштво, маскирање, и томе слично. После побуне, доћи ће 
творци да се вежу за велике ранијих периода и да продуже 
велику уметност без школа и канона. 


Вечито шуме мора и земље своју велику симфонију 
покрета, рада, боја и звукова са свом својом вегетацијом и 
флором, географијом, геологијом, минералогијом... а одозго, 
из прастаре васељене, милионе година старо сунце пали, 
бије, рађа нерве и мозгове, баца своје торжествене спектрове, 
све надима и свему даје даха, и лепоту, доброту и истину 
засејава, и тамо, „с оне стране“ себе, везује се за друге 
путнике по овом страшном и беспутном универсуму зрацима 
који путују стотине хиљада година, и оданде, на све стране, 
даље у плаве, та“не и најзад непознате даљине кроз вечиту 
душу и неразоримо тело Свега: и све се то, у тој гигантско 
гигантској радионици, креће исто, вечито исто, и све је на 
своме месту и у своје време... Апсолутни Апсолут Свега, 
унутарња динамика, механика и статика свега, пали светлости 
једнима и гаси другима у свој час, поставља светионике за 
пут великим путницима кроз све, притискује на своју чудесну 
дугмад и баца, као сејач, праскозорја, дневи, вечери и ноћи 
свима по Свету кад треба, и пали, као човек жигице, све 
хиљаде и хиљаде сунца, и у своме џиновском ритму, и из 
њега, рађа, убија, понова рађа, и тако и бескрај и вечито у 
неврат или повратак, кроз сва времена и кроз све просторе. 

На једноме од тих путника, и ми, кроз нерве и чула што их 
даје тај свеопшти динамизам који води од материје до човека 
и натраг, — и ми живот живимо везујући се њима за свем 
за себе и ту, само ту и за себе, бијемо се и једемо, наби- 
јамо на коље и бацамо на ломаче, правимо привремене кул- 
туре и цивилизације, системе, религије, филозофије, уметности 
и науке: живимо живот, „откривамо“ откривено и „прона- 
лазимо“ пронађено, узвишавамо се, трагицизирамо и комицизи- 
рамо, по милости тог Апсолутног Апсолута и, можда, без наше 
воље. И свуда ту, и само тако, као оно детеу причи о Светом 
Августину, захватамо ораховом љуском воду и Океана Свега, и у 
тој љусци, налазећи Све, живимо, осећајући се као цело, као 
делићи делића. Али, и у свему томе, и покрај свих контро- 
версија, има једна општа линија и путања којом се крећу и 
путују велики који на сав овај универсум који носимо у себи 
и који гледамо око себе гледају исто и једнако, онако исто 
и једнако какав је исти и једнак човек и сав његов израз, и 
све „с оне стране“ њега. И само су ти велики прави тумачи 
човека и свега, и само су њихова тумачења права тумачења. 
И; најзад, као што смо то у неколико махова нагласили, та 
су тумачења иста и једнака. И тај пут је једини пут. Та 
царска џада, коју су градили, граде и градиће само највећи 
изрази ове планете, почиње негде у Индији на много стотина 
година пре наше ере, и иде на Египат, на Вивилонију, на 
Омира, на Виргилија, Дантеа, Шекспира па до Толстоја, и 
продужиће и даље. Многи и многи путеви и стазе имају за 
циљ, ма да, понекад, обратно изгледа, да на њу довезу своје 
еспапе. Све велике религије, уметности и филозофије њом 
иду. Она представља човека, живот и природу. Скретања од 
ње скретања су од човека, живота и природе, и та скретања 
потврђују њен правац. Цео живот иде тим путем, и за њим 
сви његови изрази. Кад би се сви велики из целе историје 
скупили на какав банкет, исте би здравице наздравили и 
молитве помолили: здравице и молитве једноме човеку и 
једноме животу : интегралном, правом и стваралачком, „нагоме 
човеку“, од мајке рођеном, општем и правом животу. Као 
крвоток кроз тело, тај човек и тај живот струје, на исти 
начин, кроз све велике изразе људске активности. У тим 
делима има Бога и божјега у највишем степену. Из њих 
извире овај прави живот који се живи и који је пун величине 

и правости. Она су кодекси здравога разума, истине и лепоте. 
Њихов је поглед на живот, на цео, на универсални живот, 
слободан, широк и независан и пун озбиљности и истине: 
она не знају за школе, системе и партије. Из централно 
људског, она гледају на све људско. И због тога се чита као 
једна књига све оно што та дела садрже; и, сем тога, као 
златан новац, та дела имају исту вредност свуда. Јер су она 
у великом додиру са „вечитим људским“, истим и непромен- 
љивим струјањима све наше активности, са билом и крво- 


током право људскога. 
БРАНКО ЛАЗАГЕВИЋ. 


О ПУТУ ШЕФА ИЗВРШНЕ ВЛАСТИ НА СТРАНУ. 


Питање о бављењу шефа извршне власти ван земље 
долази несумњиво у ред интересантних питања уставног права, 
Заиста интересантно је знати, да ли шеф. извршне власти 
може напуштати територију своје државе, кад и под којим 
условима, и у том случају ко га и у којој мери може заме- 
њивати у вршењу његових дужности. У Француској питање 
да ли председник републике може путозати у иностранство, 
било је на дневном реду нарочито поводом пута Феликса 
Фора, тадашњег председника, извршеног у Русију 1897 године. 
Дискусији је нарочито дало повода постојање преседана у 
француском уставном праву у смислу забране за шефа 
извршне власти, да напушта територију француске државе. 

Устав и закони из 1791 забрањивали су изрично краљу 
да напушта државну територију. Повреди ли он овај пропис, 
санкција се састојала у његовом збацивању с престола. Као 
што констатује Есмен,! закон од 22 марта — 12 септембра 
1791 представљао је ову забрану као просту примену једног 
општег принципа, по коме су „јавни функционери дужви да 
станују, за све време трајања својих функција, у местима где 
их врше.“ Исти закон прописује да краљ, кад је скупштина 
на окупу, мора бити крај ње „највише на двадет миља одсто- 
јања,“ а кад скупштина није на окупу, краљу је остављено на 

вољу, да станује ма у ком крају краљевства. А у чл. 8 овог 
закона налази се одредба по којој се краљ, ако оде из земље, 
и ако се, позван прокламацијом законодавног тела, не врати 
натраг, сматрао као да се одрекао престола. То је тако 
звана легална абдикација, у ствари легална фикција, која је 
имала да скрије логичан резултат постојећих уставних и 
законских прописа, наиме да њихова повреда од стране 
краља повлачи по самом праву његово збацивање с престола. ! 

Француски устав од године 1 садржавао је још стро- 
жије прописе у овом погледу. По њему (као што је познато 
он је организовао колективну владу у Француској) ниједан 
члан директорија није могао отићи са територије Републике, 
пре него што истекну две године од престанка њихових 
функција. Али ако је устав од године 1 био строжији у 
питању које нас овде ингересује од устава из 1791, француски 
устав од 1848 био је напротив блажији. Његов члан 63 овако 
гласи: „Он (председник) станује у месту где заседава Народно 
Представништво, и не може отићи с континенталне терито- 
рије Републике без законског овлашћења.“ Значи, дакле, да 
зл путовање шефа извршне власти ван земље није довољна 
само његова воља и одлука, него је напротив нужна сагла- 
сност воља обадва законодавна чиниоца изражена законом. 
Исти принцип усвајају још неки републикански устави (Арген- 
тина, Мексико). 

Познати су историски догађаји који су диктовали ове 
уредбе, а практичне разлоге није тешко погодити. Јер нео- 
спорно има незгода и чак опасности у томе, да шеф извршне 
власти одсуствује из земље, нарочито кад ово одсуствовање 
његово траје дуже времена. Налазећи се на страни, далеко 
од политичког живота своје земље, он може да подпадне под 
ко зна какав и чији утицај, од чега држава може имати велике 
штете. Јер ма како положај био висок, висина му није толика 
да корупција не би до њега могла допрети. Овог утицаја се 
илрочито треба бојати што се тиче вођења спољних послова, 
у коме и он игра видну улогу, јер се сматра као представник 
лржаве према иностранству. Истина, тешко би се могло 
порицати, да не долазе и такве ситуације у којима је пут 
шефа извршне власти у иностранство потребан баш у инте- 
ресу саме државе. Дешава се, да се понекад лична интервен- 


1 Ор. сн. стр.219. 

ција највишег представника државе сматра као неопходна за 
успешно свршавање каквих важних државних послова. Али је 
од интереса знати, ко ће ову важност процењивати и ову неоп- 
ходност констатовати. Да ли је довољно односно целисходно 
ослонити се у овом погледу на такт и мудрост самог шефа 
извршне власти, рачунајући да он, без стварне потребе, неће 
путовати, и нарочито неће се дуго задржавати ван земље 2 
Код нас, као што је познато, постоји пракса по којој највише 
ако министарски савет има каквог учешћа у питању путовања 
краља у иностранство. Међутим, ако се жели потпуна гаран- 
тија за лржавне интересе онда се одлука о путу у иностран- 
ство шефа извршне власти не би могла донети без претходног 
одобрења парламента. Само би таква пракса била у сагла- 
сности с духом и принципом парламентарне владавине. 


||| 


Смрт краља Петра злтекла је његовог наследника на 
страни. Спречен болешћу да дође у земљу и да у року од 
десет дана, прописаном чл. 65 устава, положи заклетву на 
Устав пред Народном Скупштином, он је само једном про- 
кламацијом из Париза објавио народу своје ступање на 
престо. Али настаје питање да ли је он, и пре положене 
заклетве, могао стварно ступити пл владу, то јест могао 
почети да врши акте краљевске власти. Другим речима, да 
ли је полагање заклетве од стране новог краља само извршење 
једне формалности, или је напротив испуњење једног одређеног 
услова да би тек потом могао вршити краљевску власт. 

Г. Слободан Јовановић, говорећи о краљевом полагању 
заклетве по уставу који је важио у краљевини Србији, мисли 
да ово полагање заклетве није услов и за вршење краљевске 
власти. Разлог за овакво своје гледиште Г. Јовановић види 
у томе што „нови краљ полаже заклетву пред једном Скуп- 
штином коју је сам сазвао“, то јест „почиње вршити кра- 
љевску власт (сазивање је скупштине један акт краљевске 
власти), одн. ступа на владу, и пре положене заклетве,“ ! 
Овај навод из Г. Јовановића садржи сасвим тачну конста- 
тацију чињеница, али се ми ипак не слажемо с његовим 
гледиштем које на овоме заснива. јер одатле што нови краљ 

мора сазвати скупштину пред којом има да положи заклетву, 
не може се закључити, да он може уопште вршити. краљевску 
власт и без положене заклетве. У ствари, то би био његов 
први акт краљевске власти, али и последњи, ако он у пропи- 
саном року не би положио заклетву. Треба, дакле, рећи да 
он мора да изврши један одређен акт краљевске власти, да 
би могао затим вршити и остале. Према томе, док не положи 
заклетву он је краљ, али краљ који не може да врши кра- 
љевску власт. Г. Јовановић има право кад каже да „заклетва 
није један од елемената владалачке способности.“! Али ако 
није један од елемената владалачке способности, она је објек- 
тивни услов, услов прописан уставом, за вршење владалачке 
власти. Уосталом, све власти су потчињене уставу, и заклетва 
није ништа друго него манифестација ове потчињености које 
се, ми бар не видимо разлог за то, ни сам краљ не може 
ослободити. 

Питање је само, ако он ову заклетву не положи у 
уставном року, да ли се има сматрати да је прећутно абди- 
цирао на престо. Г. јовановић, доследно свом горњем гле- 
дишту, мисли да овде није случај прећутне абдикације. И то 
је сасвим у логици његовог наведеног мишљења, јер пошто 
нови краљ и без положене заклетве може да врши краљевску 
иласт, његово неполагање ове заклетве не може се само по 
себи узети као знак воље, да се на ову краљевску власт 
аодицира. Напротив ако се узме, као што ми чинимо, да је 
полагање заклетве услов за вршење краљевске власти, онда 
се природно може закључити, да неиспуњење овог услова од 
стране новог краља показује прећутно његову вољу да 
абдицира. | 

У потврду свог гледишта Г. Јовановић се позива на 
чињеницу, да и народни посланик, који не би положио заклетву, 
не би самим тим престао бити посланик,“ Заиста посланик, 
и ако не положи заклетву на устав, и даље остаје посланик, 
али не може вршити посланичке дужности. Само ако један, 
два, десет и више посланика не положе заклетву, и због тога 
не могу да врше посланичке дужности, законодавно тело 
пије обезглављено, оно при свем том и даље може да ради 
и функционише. Међутим, претпоставимо случај, да већина 

парламента одбије да положи заклетву на устав. Очевидно 
је, да у таквој ситуацији, пошто већина посланика не би 
могла вршити своје посланичке дужности, не би могао ни 
парламенат вршити своју. На место парламента који неће да 
положи заклетву, потражио би се парламент који би је хтео 
положити. Тој ситуацији одговара ситуација у којој нови 
краљ неће да положи заклетву. Не треба, дакле, поредити 
краља с једним послаником појединачно, већ напротив треба 
правити поређење између краља и парламента, јер њих двоје 
стоје један према другом као два чиниоца у држави. Кад 
парламент не положи заклетву, тражио би се други; значи 
да и кад нови краљ не би хтео положити заклетву, морао 
би се тражити други, који би такву заклетву хтео положити. 
Закључујемо, дакле, да је неполагање заклетве новог краља 
на устав прећутна абдикација. То што важи за устав бивше 
краљевине Србије, важи исто тако и за данашњи устав кра- 
· љевине С. Х. С., јер и овај устав тражи заклетву и оставља 
рок од десет дана за њено полагање. 

Међутим, што се тиче специално данашње ситуације, 
влада је објавила, да једино У:5 лајог спречава новог краља 
да дође у земљу и пред скупштином положи прописану 
заклетву. Мора се, дакле, узети, бар док У: тајог стварно 
постоји, да се питање прећутне абдикације не поставља. Али, 
у исти мах, влада се изгледа слаже с нашим гледиштем, да 
краљ, док не положи заклетву, не може вршити краљевску 
власт. Због тога она не даје оставку, и ако би то требало 
да уради услед извршене промепе на престолу, јер ако би то 
урадила, краљ би имао да именује новог председника владе, 
а он то, као незаклет, не би могао учинити. Кад влада не 
би тако мислила, она би се можда за своје супротно гле- 
диште и своје супротно поступање позвала и на теорију и 
на извесне преседане у пракси парламентарних земаља. Јер, 
пре свега, у теорији се сматра, да шеф извршне власти, и 
кад је на страни, може вршити бар извесне акте који спа- 
дају у његову надлежност. Не виде се у теорији никакве 
тешкоће које би томе стајале на путу. А што се тиче пре- 
седана, зна се да је енглески краљ Едвард УП у Бијарицу, 
дакле на француској територији, именовао 1908 Асквита за 
свог првог министра, а у Христијанији примио опозивна 
писма норвешког министра у Лондону. У осталом, кад би 

министарски савет стајао чврсто на гледишту, да краљ, 
пошто је у иностранству, не може вршити ниједан акт кра- 
љевске власти, онда ни краљева прокламација не би могла 
бити издана у Паризу. Међутим, како се то у ствари десило, 
значи да је учињен изузетак, али је питање зашто се тај 
изузетак не би проширио и на какве друге краљевске акте, 
чије би се вршење у иностранству исто тако правдало 
стицајем прилика. Ако се то није учинило, зар се не може 
закључити, да је то због тога што се сматра, да нови краљ, 
не зато што је на страни, јер онда не би могао ни прокла- 
мацију издати, већ уопште не може вршити краљевску власт. 
А што је учињен изузетак с прокламацијом, то је стога што 
се она и иначе издаје непосредно по смрти једног краља, и 
пре него што је други стварно у стању да врши краљевску 
власт. Само онда у овом случају влада долази у чудну ситуа- 
цију, да као заступник краља врши акте краљевске власти, у 
име краља који сам те акте уопште не може вршити. 


|| 


Него оставимо овај специалан случај у који се дошло 
стицајем околности, па видимо како је питање о путовању 
краља на страну регулисано уопште. 

Члан 59 новог устава преписује правило да „краљ борави 
стално у земљи“. Али одмах затим предвиђа и могућност 
потребе „да краљ иде из земље на краће време“. У том слу- 
чају њега заступа, „по праву наследник престола. Ако наследник 
престола није пунолетан, или ако је спречен, краља ће засту- 
пати министарски савет.“ Раније је била пракса да краљ 
нарочитом прокламацијом објави свој одлазак у иностранство. 
Међутим данашњи краљ, отишавши из земље као вршилац 
краљевске власти на место свог оца, није о томе објавио 
никакву прокламацију. Поменути члан устава прописује још, 
да се у случају краљевог бављења на страни „заступништво 
врши по упутствима која краљ даје у границама устава.“ 

Шта значи ова одредба, како њу треба разумети, и 
нарочито шта би од ње требало да буде у пракси Да ли 
министарски савет, као заступник краља и благодарећи његовим 
упутствима, може вршити све акте краљевске власти, односно 
да ли га само краљ може у томе ограничити, овлашћујући га 
за извесне акте и не дајући му ово овлашћење за остале 7 

Већ сам овај члан, у свом другом ставу, прописује да 
„за време одсуства краља или наследника престола мини- 
старски савет нема права распуштања народне скупштине.“ 
Одатле би се заиста могло закључити, да он сва друга права 
краљевске власти може имати, разуме се ако их краљ на 
њега пренесе. Ово ограничење није постојало у ранијем 
српском уставу, и његово уношење у нови устав може имати 
само ова два објашњења: с једне стране хтело се распу- 
штање. скупштине, као важна ствар, резервисати на неки. 
начин у корист краља тако, да не може бити одлучено без 
личног његовог присуства, а с друге стране имала се можда 
намера, да се краљ у давању „упутстава“ министарском савету 
ограничи тако да ни он сам, баш и кад би хтео, не би га 
могао овластити на распуштање скупштине у његовом одсу- 
ству. Што се тиче првог објашњења, може се приметити да 
ради тога није била потребна нарочита одредба; и без ње 
краљ је себи могао резервисати право распуштања скуп- 
штине. Довољно би му било да ту своју жељу нагласи у 
упутствима. Што се тиче другог објашњења, питање је да 
ли би краљ у ствари био овом одредбом ограничен, ако би 
му баш нарочито стало, ма из каквих разлога, да не узме 
лично учешћа у распуштању скупштине. јер ако би мини- 
старски савет могао бити овлашћен од краља за све друго 
сем за распуштање скупштине, онда би значило да би он 
могао бити овлашћен да у краљевом одсуству подноси и 
предлог да се у уставу што измени или допуни. У том слу- 
чају, као што прописује чл. 126 устава, скупштина се одмах 
распушта. Краљу, дакле, стоји на расположењу један заоби- 
лазан пут да ипак изврши своју намеру. Излази из овог што 
смо казали, да је горња одредба или непотребна или не баш 
тако много корисна. 

Али остаје да се види, да ли министарски савет, просто 
на основу упутстава датих од одсудног краља, може и треба 
заиста да врши све остале акте краљевске власти. Прва 
сумња у то јавља се отуда што, ако би министарски савет 
у одсуству краљевом могао вршити краљевску власт, то би 
било у ствари намесништво, и онда би се могло питати, 
зашто се одредбе о томе не налазе у одељку који говори о 
намесништву. Затим, треба приметити, да нигде у уставу није 
реч о могућности за краља да, способан за вршење својих 

функција, преноси ово вршење на другог. У чл. 59 реч је о 
заступништву краља кад овај оде из земље на краће време. 
Али пошто је реч о краћем бављењу, и управо да би оно 
заиста било краће, није потребно на министарски савет пре- 
носити вршење краљевске власти. Уосталом, ако овај члани 
предвиђа овако пренашање власти, зар се не треба пре питати, 
не шта је сагласно слову устава у једном његовом члану, 
него духу целог устава. Иначе, ако би се узео само овај 
члан, онда би изашло да краљ може на основу њега тако 
рећи потпуно пренети своју надлежност на министарски 
савет. Довољно би му било за то, да оде на страну и чека 
да готово истекне прописани рок, како би се пред његово 
истицање вратио у земљу и тиме добио право Даепоново 
Тисти период времена проведе ван земље. А нигде: није про- 
писано да је краљу потребно одобрење парламента за“његово 
путовање на страпу. 

Међутим, ми као што сматрамо да је нужност овог 
одобрења сасвим у духу парламентарне владе, сматрамо исто 
тако да је у њеном духу немогућност за шефа извршне 
власти да вршење своје власти преноси на другог. Нарочито 
кад би ово право пренашања било тако генерално, да би га 
краљ готово искључиво по својој вољи, јер ограничен само 
у једној тачци, могао- вршити како хоће. То би изгледало 
као да власт коју има краљ, представља за њега некакво 
сопствено право којим он може располагати по својој вољи. 
Међутим, у ствари, он по уставу има само одређену надлеж- 
ност, коју у начелу не може преносити. на другог. Мислимо 
да се у пракси треба држати овог принципа и да чл. 59 не 
би требало узимати као основ за његово гажење. Јер то, као 
што смо видели, није потребно за ствар о којој овај члан 
говори, а било би супротно самој суштини ограничене и 
парламејуарне монархије, која се састоји у сталној сарадњи 
краља и' парламента. Иначе, не би се имала она двострука 
гарантија, коју и устав тражи за извесне акте: потпис шефа 
извршне власти и премапотпис министара. Остала би само 
једна гарантија: похпис министара. Уосталом, као што каже 
Пирвин, „идеју делегације треба изагнати из јавног права“, а 
не силом је у њега уводити. А Есмен, који је писао специално 

о делегацији законодавне власти, каже да допустити ову дела- 
гацију значило би: „ставити моментано за трајања делега- 
ције нов устав на место постојећег устава.“' То што важи 
за делегацију законодавне власти, важи исто тако, по самом 
Есмену, и за делегацију извршне власти. И она би, на место 
једног, у ствари доводила други устав. А тешко је заиста 
замислити, да се, у парламентарном режиму, једна тако крупна 
ствар остави да буде регулисана „упутствима“ шефа извршне 
власти. 

Наш закључак је овај. Чл. 59 не треба узети сам за 
себе већ у вези с једне стране с чињеницом, да сам устав 
предвиђа разне власти и разне функције њима поверене не 
ради располагања већ ради извршења, и с друге стране 
с постојањем парламентарног режима. Ако се тако уради, 
онда се заиста може створити мишљење, да у пракси мини- 
старски савет не треба и не може да врши краљевску власт 
ни за време краљевог одсуства. У таквој пракси, сагласно 
потпуно с принципима модерног јавног права, налазила би се 
у исти мах и санкција општег правила које сам чл. 59 устава 
прописује: краљ борави стално у земљи. јер пошто не би 
могао преносити вршење своје власти кад путује на страну, 
ово његово путовање би било заиста само „ако се покаже 
потреба“ и „на краће време.“ На тај начин, заступање одсутног 
краља од стране министарског савета, и ако предвиђено 
уставом, не би у ствари налазило примене у пракси. Али ово 
не би било ништа ново: и у другим земљама се извесни 
јасни прописи, исписани у уставу, не примењују у ствари, па 
би тако могло бити у овом стучају и код нас. 

Остаје нам најзад да проговоримо неколико речи још 
о једној интересантној ствари. Наиме како краљу, ако се 
гледа само на уставни текст и на праксу утврђену код нас, 
није потребно ничије одобрење па да може да оде на страну, 
сасвим је могуће претпоставити да краљ оде из земље и бави 
се на страни без „икакве државне потребе. Управо бави се 
на страни онда кад државне потребе нарочито захтевају да 
буде у земљи. Сама могућност ове претпоставке најбоље 
показује сву незгоду од тога што парламент не даје прет- 
ходно одобрење за свако путовање шефа извршне власти у 

иностранство. Јер само благодарећи тој околности, што пар- 
ламент не узима никаквог учешћа у одлучивању оваквих 
путовања, и може да наступи поменута ненормална ситуација. 
Питање је само, кад већ наступи, како ће се из ње изићи, 
јер самим тим што је ненормална, не може се допустити да 
траје дуго. А ненормалност ове ситуације најбоље се може 
увидети кад се помисли, да њено постојање може представ- 
љати озбиљну сметњу за само функционисање парламентарге 
владавине. Зна се да је суштина овакве владавине политичка 
одговорност министара пред парламентом. Али и ако кабинет 
пада у скупштини или због скупштине, он ипак своју оставку 
предаје краљу, који се према парламентарним приликама и 
околностима опредељује при решавању појављене кризе. Али 
ако краљ није у земљи и ако га у вршењу краљевске власти 
заступа овај исти кабинет, онда ко ће примити евентуалну 
оставку владе и решавати о кризи, да оставимо чак на страну 
питање да ли парламент, који може да обори владу као 
владу, може да је обори и као вршиоца краљевске власти, 
и ако не може да је обори и као вршиоца краљевске власти, 
како ће је онда оборити као владу. Ту настаје питање да ли 
краљ, и ако га у земљи министарски савет заступа у вршењу 
краљевске власти, може из иностранства именовати новог 
председника владе. Што се тиче специално ситуације наше 
земље, за нас је јасно да данашњи краљ то не би могао 
учинити, јер он, као што смо видели, уопште још није у 
стању да врши акте краљевске власти. А одатле се види у 
коликој је мери код нас јача и већа ненормалност о којој 
смо малочас говорили. 

Него вратимо се нашој претпоставци по којој се краљ, 
и ако би га државне потребе имале задржати у земљи, бави 
на страни. Уз то допунимо ову претпоставку тако, да не само 
државна потреба, него ни каква његова прека лична потреба 
(н. пр. болест) не принуђава краља да се бави у иностран- 
ству. А он ипак, при свем том, не долази у земљу, и ако се 
зна да га никакав стваран разлог не спречава у томе. Како 
у таквом случају треба разумети држање краљево и где је 
излаз из ситуације створене њиме 2 

По нашем мишљењу, држање краљево у овој нашој 
претпоставци не би могло значити ништа друго него његову 
прећутну абдикацију, јер би њиме он довољно јасно показао; 

да не жели више вршити дужности и права која му као 
краљу припадају. У ствари, краљ није ништа друго него 
државни орган, и као такав он своје место може напустити, 
јер га нико на њему не може силом задржати. Нехад су 
разликовали разне врсте абдикација, делећи их нарочито на 
добровољне и принудне. Данас се разликују само форме у 
којима се абдикација врши, а оне могу бити најразличитије. 
Негде се абдикација вршила писмено, негде усмено; на једном 
месту с помпом и церемонијама, на другом у миру и тишини. 
У том погледу нарочито је интересантна абдикација сардин- 
ског краља Карла Алберта, који се 1849 године, после битке 
код Новаре, одрекао престола у корист свога сина Виктора 
Емануела. Абдикација је извршена, а нити је прокламација 
издана, нити је макакав писмен документ састављен о томе: 
све се свшило усменом изјавом краљевом. Форма је, дакле, 
споредна. Макаква она била, главно је. да се њоме изрази 
и покаже воља монарха да абдицира. А он ту своју вољу 
може показати игречно или прећутно. Питање је сад, да ли 
се краљево бављење на страни може сматрати као један 
случај прећутне абдикације. ; 

Што се тиче преседана за ово, он се може наћи у слу- 
чају пољског краља Хенриха Валоа, „крунисаног дезертера“, 
који је отишао из Пољске да би се попео на француски 
престо после смрти (1574) свога брата Карла 1Х. После 
чекања од године дана на повратак краљев, пољска скуп- 
штина је објавила да је краљ абдицирао.2 Што се, пак, тиче 
устава (као н.пр. некад у Француској, Шпанији, Португалији) 
који ово питање изрично регулишу, очевидно нема никаквих 
тешкоћа: просто се примењују прописи који о овоме говоре. 
Али каква је ситуација, ако устав о томе ништа не садржи 2 
| Уопште само напуштање земље се не узима као пре- 
ћутна абдикација; сматра се да су уз то потрездне још какве 
околности, које би вољу краљеву да абдицира чиниле несум- 
њивом. У том смислу се изражава и већ наведени писац 
Епзећ (стр. 91.). Што се тиче нас, ми мислимо да се краљево 
бављење на страни не мора, али може сматрати као прећутна 
абдикација. Све зависи од тога какво је оно у ствари. Ако 
је оно такво, да ствара уверење о постојању жеље код краља 

! Епзећ, Озг ТАгопуег2ећи Тибитвеп, 1905, стр. 45-46. 

да абдицира, онда оно, и ако није праћено каквим другим 
околностима н. пр. отпуштањем краљевске свите и Т. сл, 
представља случај прећутне абдикације. Код абдикације, као 
што смо видели, главно је констатовати чињеницу да краљ · 
има вољу да абдицира. Зашто би онда били потребни још 
какви поступци краљеви, ако сам пут његов и његово бав- 
љење на страни, с обзиром на своју природу и прилике под 
којима се врше, довољно показују ову вољу2 Може се само 
питати ко има да учини ову констатацију. Одговор је прост: 
скупштина, пошто је она та која по члану 67 устава решава 
о престолу. | 

Нама овакво решење целог овог питања изгледа сасвим 
сагласно и са појмом абдикације уопште, и са нужношћу да 
свако напуштање места, па и од стране самог краља, мора 
повлачити за собом извесне последице, и са потребом да 
ненормалне ситуације ове врсте трају што краће. Најзад ни 
према самом краљу тиме се не врши никаква неправда. Јер, 
у ствари, овде није реч ни о чему другом него о тумачењу 
његове воље. Сматра се да краљ у земљу не долази, јер нема 
више вољу да влада, односно има вољу да абдицира. Ако је 
то тумачење тачно; онда је добро да се из такве неодређене 
ситуације изађе што пре. Ако није тачно, краљу стоји на 
расположењу сасвим лак и прост начин да га демантује: да 
дође у земљу и да тиме пресече сва погрешна тумачења о 
својој вољи. Не уради ли то, значи да он на један истина 
прећутан али заиста сасвим јасан начин, изражава своју вољу 
да абдицира тако, да о томе не може бити више никакве 
сумње. 

Шта у том случају наступа 2 | 

Ако постоји пунолетан наследник престола, онда он одмах 
долази на владу. (Приметимо само, да и ако постоји пуно-' 
летан наследник престола, министарски савет ипак може да 
заступа одсутног краља, ако је наследник спречен да он то 
учини). Ако је наследник малолетан, бирају се намесници, 
али малолетном краљу, а не краљу који је остао у иностран- 
ству. Најзад, ако нема наследника престола, онда ступа у 
важност чл. 67 устава, на основу кога министарски савет 
узима у своје руке краљевску власт и одмах позива Народну 
Скупштину у нарочити сазив, да реши о престолу. 


ДР. МИХАИЛО ИЛИЋ. 

У БИТОЉСКОЈ БИТЦИ ИЗНАД ОБЛАКОВА 
(4 и 5 НОВЕМБРА 1912 ГОДИНЕ). 


Ш 


Када смо већ доста одмакли били уз стрмени, у велико 
су се спуштали низ Дрвеничке косе ка Шјемници пукови 
Моравске и Дринске дивизије | позива. 1 пеш. пук спуштао 
се спрам села Лисолаја, да се по прелазу Шемнице дохвати 
коса западно од села Кабаловци Секирани. Источно од! пука 
са Дрвеничких коса наступио је ка Шемници ПИ пеш. пук. 
Још даље источно, наступали су лево и десно од села Црно- 
бока ка Шемници, пукови Дринске дивизије 1 позива и то 
ХМИ и МГ пук. У дивизијској резерви Моравске дивизије ! 
позива остао је на левој обали Шемнице, код села Лисолаја 
ХМ пеш. пук. Са Облаковске косе, уз коју смо се кретали, 
веома се лепо видела лева обала Шемнице и сви наши поло- 
жаји на Дрвеничким косама, којима су се кретали наши пукови 
ка Шемници. Изглед је био инпозантан. На целом простран- 
ству леве обале Шемнице од Лисолаја до Црнобока и источ- 
није, развијени делови пукова у стрељачким стројевима насту- 
пали су Шемници. Иза њих, са последњих падина што се 
од Дрвеничких коса спуштају ка Шемници, кретали су се 
батаљони у размакнутим еволуционим поредцима, а за овима 
низ Дрвеничке косе вијугали су као змије зачелни батаљони 
и остали делови пукова. 

Турска артиљерија са свију положаја на десној обали 
Шемнице а нарочито са правца од Кукуречана и Секирана 
непрестано је дејствовала, стављајући под јаку ватру наше 
трупе које су прилазиле Шемници. Мање је дејствовала 
наша артиљерија, која не могаше тада, ни за краће време 
ућуткати турске батерије. Када је ! пеш. пук са коса прилазио 
Шемници обасут је био шрапнелима турске артиљерије. 
С тога су ови његови развијени делови трчећи рокирали у 
десно, у неколико ближе месту где је Шемницу прелазио 
Ш пук. Са турских положаја према Облаковским висовима 
такође је артиљерија дејстовала. Шрапнели су се распрска- 
вали високо над нама, а поједина зрна падала су већином 
лево и десно по јаругама те не имадосмо губитака. Што смо 
се више приближавали највећем врху над Облаковом, земљиште 
бејаше јако стрмо, те успораваше кретање које је вршено без 


(2) 

застоја. Нешто пре 2 сата по подне 4 новембра, стигао сам 
на одређени положај, највиши вис југозападно од села 
Облакова. 

За један сат и више, пре но што ћу стићи, упоредне 
а негде испреламане косе, које су појединим чукама и стра- 
нама надвишавале косу којом смо се кретали, заклањале су 
ми доглед у назад ка Шеемници, те не могах више видети 
шта се тамо дешава. Са те стране чујаше се непрестано 
артиљериска ватра. Исто тако и у правцу десне колоне 
Моравске дивизије П позива према 'авату. На наше поло- 
жаје, највеће висове изнад села Облакова, турска артиљерија 
је непрестано дејствовала; водила се пешачка борба, митра- 
љези су такође дејствовали. 

Команданту 1 батаљона мајору Тихомиру Смиљковићу 
наредио сам, да ме заступа, све батаљоне ту прикупи, где 
ће очекивати даље моје наређење. Са мојим ађутантом и 
жандармеријским наредником (кога ми је ставио на распо- 
ложење командант дивизије, пуковник Недић), кренуо саму 
борбену линију, да нађем команданте пукова, потпуковника 
Душана Васића и Милутина Стефановића, да се од њих оријен- 
тишем о стању на бојишту и од потпуковника Васића примим 
команду над свима трупама. Од јаке кише прошле ноћи и 
влаге на:овим висинама земљиште бејаше јако раскаљано, 
те нам ноге упадаху у глиб. При том брисаше хладан ветар. 
После кратког кретања спазисмо један батаљон у смакнутом 
поретку са размакнутим четама на већем растојању. Војници 
су били у клечећем или седећем ставу. Упутисмо се томе 
батаљону. 

То је био батаљон Ш1 пука И позива, којим је коман- 
довао мајор Коста Михајловић, („Коста Рус“). Батаљон је 
био у резерви трупа Пи Ш пука П позива, које су биле 
развијене и уведене у борбу. Код овога батаљона у резерви, 
били су потпуковник Душан Васић, командант И пука И позива, 
потпуковник Милутин Стефановић, командант Ш пука И позива 
и мајор Коста Михајловић, командант поменутог батаљона. 
Сви они јако се обрадоваше кад ме видеше и када им рекох 
да је мој пук са допунским батаљоном и једном граничном 
четом стигао да их ојачам и да примим команду. 

Како су моје трупе стигле, батаљон мајора Косте Михај- 
ловића, који образоваше дотле резерну и бејаше у смакнутом 

поретку, са увећаним растојањима између чета, (трпео је 
тада од шрапнелске ватре, јер су Турци непрестано арти- 
љеријом дејствовали), одмах је са размакнутим стројевима 
кренут да појача први борбени ред. При овоме покрету распр- 
скоше се над батаљоном неколико шрапнела. Над једном четом 
распрскавање је било врло ниско, те рани и избаци из строја 
више војника; један бејаше смртно рањен у кичму. Наредих 
мајору Кости да војници у четама узму већа растојања и да 
чете наступају плитким стројевима. 

У 2 сата и неколико минута по подне 4 новембра примио 
сам команду од потпуковника Душана Васића, команданта | 
пука П позива, над свима трупама на положајима на највећим 
висовима изнад села Облакова. У борби су тада развијени 
били [ пеш. пук И позива од три батаљона са митраљеским 
одељењем (један батаљом овога пука био је још раније дета- 
шован на другу страну) и Ш пеш. пука И позива са сва че- 
тири своја батаљона и митраљеским одељењем. 

Са командантима пукова, потпуковницима Душаном Васи- 
ћем и Милутином Стефановићем, и мојим ађутантом капетаном 
Остојићем изашао сам на борбену ивицу виса, на којем су 
као и на таласастом земљишту пред њиме, били наши стре- 
љачки ровови, у циљу да размотрим бојиште, да се оријен- 
тишем о стању у то доба и решим за даљи рад у духу наре- 
ђења, које ми је издао командант Моравске дивизије | позива, 
пуковник Недић. 

Стање је у то доба било овако: 

Линија наших положаја, идући преко највелих висова, 
који су са неколико врхова југозападно од села Облакова 
високо штрчали под облаке, (уопште познати под именом 
„Облаковски Висови“), имало је у неколико вид полукружан, 
почињући са десног крила северо-источно од села Рамне, са 
извесним угнућем у нашу страну према Големој Тополги и 
левим крилом, које се спуштало крајњим делом, косом високо 
изнад села Облакова са западне стране. 

Опажало се јаче груписање непријатеља према нашем 
десном крилу. Ово су Турцима диктовали и тактички услови 
бојишта и општи стратегијски услови, стање и прилике под 
којима се налажаху у Битољској битци. 

Када Турци буду принуђени на повлачење са битољског 
бојишта, имали би да користе два правца. Један од ових 

ишао је са десног крила битољских. положаја на југ преко 
Кенали, Лерина и високе Неречке Планине за Корчу. Други 
одступни правац ишао је са левога турског крила преко Ђавата 
ка Ресну, делећи се одавде у два правца: на југ врлетним 
теснацем између Преспанског и Охридског Језера ка Корчи, 
и на запад преко Оурида, Струге у долину Шкумбе за Елбасан 
и даље. | 

Док би први главни одступни правац на Лерин у почетку 
био повољнији, изложен је био опасности од сједињења српске 
и грчке војске а тиме и потпуног пресецања. Међутим, други 
правац на Ресан, јако је био угрожен и притиснут десним 
крилом српске армије од Гопеша и Ђавата, и ако га Турци 
не би благовремено осигурали и обезбедили, бачени би били 
на високи и кршни Перистер и Преспанско Језеро. 

С обзиром на ово, Турци су на оба ова правца одсту- 
пања обратили пажњу. Лево крило турске војске у Битољској 
битци, којим је командовао Џавид.паша осигуравало је себи 
правац преко Ресна. Овај правац, идући у почетку знатним 
делом паралелно са турским одбрандбеним фронтом, јако је 
био угрожен. 

Одржање у што дужој власти положаја на највећим 
висовима изнад села Облакова и целе греде, која се проду- 
жава Црном Врху и даље, као и евентуално проширење ове 
сфере одбацивањем Срба на леву обалу Шемнице и овлађи- 
вањем српским положајима на тој страни у овај мах, за 
Турке је било од пресудног утицаја. Успех Турака у овоме 
би имао знатних последица; али што је извесно, у томе 
случају баш и кад би десно турско крило на битољским 
положајима имало неуспеха, Турци би били у могућности да 
јасе снаге извуку у правцу Ресна и даље. 

С тога се Џавид паша на поменутим положајима најод- 
важније и најупорније ангажовао. Уводећи у борбу своје 
најбоље трупе и појачан деловима корпуса Фети паше, он је 
јаким снагама вршио дрске контра-нападе да нас сузбије, 
али, као што ће се доцније видети, ни његов таленат, ни 
његова изванредна одважност и бројност трупа не имадоше 
успеха. 

Сем свега овога за концентрисање јаче снаге према 
нашем десном крилу ишли су у прилог и тактички разлози. 
Према овоме крилу био је тактички кључ положаја турских. 

Док је овај у власти Турака, они осигуравају себи са левога 
крила битољских положаја једину одступницу у празцу Ресна. 
Груписање њихогих резерва на десном крилу, према нашем 
левом не одговара борбеним приликама. Ове трупе јако би 
биле изложене нашим нападним колонама, које су 4 новембра 
изјутра предузеле општи напад на цео фронт битољских поло- 
жаја и њихова би се улога у томе случају одвела на другу 
страиу, те Турци не би били у могућности да врше нападе 
на највише и најважније положаје изнад Облакова, које су 
сада дрско вршили. 

Око 700 метара пред нашим крилом видело се да су 
Турци јаче посели били један вис и косе, које су се гранале 
у више праваца силазећи ка друму Битољ-Ресан, и маркант- 
није се спуштале јужно ка селу Рамни и Српцима а северо- 
источно ка Облакову. 

Турци су имали стрељачке стројеве испред овога виса 
као и према нашем левом крилу и целом нашем фронту. 

У картама овога земљишта врло смо оскудевали; једва 
да се по једна нашла на пук, па и она је била непотпуна и 
нетачна, није се слагала са земљиштем !. 

На положајима према нама, јачи део турске артиљерије 
био је постављен позади њиховог левог крила. Турци су 
наше положаје непрестано обасипали пррнЕријеним зрнима, 
те тиме јако досађивали нашој пешадији. 

По дубини својих положаја Турци су имали неколико 
коса и више већих и мањих ћувика. Све су ове утврдили 
стрељачким опкопима и са ових су погодно цео предтерен 
стављали под ватру. 

Земљиште са нашега десног крила јужно се одсечније 
пушта ка Рамни и уопште на југ ка друму, док су косеу 
северо-источном правцу, у почетку блаже и дуже. 

И на нашој као и на турској страни стрељачки стројеви 
утврђени су на брзу руку стрељачким заклонима, који су 
непрестано ојачавани, у колико се под борбом за то стизало. 

1. Ја сам при себи имао карту аустријског ђенералштаба, секцију 
Битољ. Због њене размере, на њој није било многих висова чука и коса. 
Али је била и нетачнл, што није никакво чудо, кад се узме у обзир 
кад је вршен премер и под каквим условима за време Турака. На картама 
није тачно била обележена кота 1150. Али ипак у то доба, били смо 


срећни да макакву карту имамо, јер, пошто смо са операцијама прошли 
околину Скопља, оне су биле велика реткост. 

У време када сам разматрао бојиште, (око 2 сата и 
четврт по подне 4 новембра 1912 године) водила се борба на 
целом фронту наших положаја на висовима изнад Облакова. 
Ојачани трупама, које су према нама доводили, Турци су се 
напрезали да нас са ових положаја потисну. Турска арти- 
љерија јако је потпомагала рад своје пешадије, и на њу 
благотворно морално утицала. Ова је знатним бројем оруђа 
непрестано дејствовала, стављајући под ватру како наше“ 
срељачке стројеве тако и задње делове и резерве. По зрнима 
се видело да су Турци имали не само брдску артиљерију, 
већ и батерије тежих зрна, већих калибара. Оценио сам да 
су у то доба према нама дејствовале најмање четири батерије. 
А ми у то доба на свима облаковским положајима нисмо 
имали ни једног јединог топа. 

Под оваквим околностима, морални уплив дејства турске 
артиљерије знатно се осећао код наших трупа. 

Ове положаје држао је 3 и 4 новембра изјутра П пеш. 
пук ПИ позива, потпуковника Душана Васића, (три батаљона, 
јер је један раније био деташован на другу страну,) ојачан 
најпре са једним, а доцније са два батаљона Ш пука И позива; 
пре подне пак 4 новембра стигао је и потпуконик Милутин 
Стефановић са осталим батаљонима и деловима свога пука 
и одмах појачао први борбени ред. 

У ово доба, кад сам ја стигао на положај и примио 
команду, ПИ пеш. пука ШП позива (три батаљона) са придатим 
батаљонима Ш пеш. пука П позива, био је сав развијен на 
поменутим положајима, највећим висовима изнад села Облакова, 
продужујући лево крило косом у северо-источном правцу 
високо над Облаковом; остатак 11 пеш. пука ИП позива у 
главном је десно од П пука, јужно и југоисточно са батаљо- 
ном мајора Косте Михајловића у резерви до мога доласка, 
а тада је и овим батаљоном ојачан први борбени ред. 

И ако је према свему изложеном, стање на бојишту 
било у то доба врло озбиљно и тешко, уверен сам био да 
ћу одолети турским налетима и залажући све силе моћи 
огарантовати ове положаје, чији значај и одржање у нашој 
власти има пресудног утицаја на ток Битољске битке, и евен- 
туално да ћу моћи предузети контра-напад. Али ми је прва 
дужност и неопходна потреба била, да уведем у борбу што 
пре, макар једну једину батерију, Она истина неће моћи 

парирати онолику бројност турке артиљерије, али ће ипак у 
моментима пречити налете турске пешадије, и што је за 
сада главније, |ако ће морално утицати на наше трупе, остав- 
љене без и једног нашег артиљеријског оруђа а непрестано 
тучене снажном ватром турске артиљерије разнога калибра. 

Проценивши овако стање у време када сам команду 
примио и на основи свега изнесеног, одмах сам команданту 
Моравске дивизије [1 позива, пуковнику Миловану Недићу, 
послао овај писмени извештај: 


„Око 2 сата по подне стигао сам са пуком на положаје изнад 
Облакова и примио команду над свима трупама. 

Стање је овако: борба се непрестано води на целом фронту. Турци 
са знатно надмоћнијим снагама, потпомогнути са најмање четири бате- 
рије, груписани су више према нашем десном крилу. Нгмеран сам да 
ојачам наше развијене трупе, да групишем снагу на нашем десном крилу 
и са таквим гриписањем изведем напад на пепријатеља. У сваком случају 
ојачавам борбени фронт, да положај пошто пото одржим. Неопходно 
је потребно, да ми се што пре упути артиљерија која ће имати јако 
морално дејство на наше трупе, које јако трпе од турске артиљерије. — 

4-Х1-1912 год. Командант Одреда, 

2 сат. 55 мин. по подне. Потпуковник ИВ. С. ПАВЛОВИЋ“ 


На преставку команданта И пука П позива, потпуковника 
Душана Васића, да Турци загрожавају његовом левом крилу, 
одмах сам ојачао лево крило П пука П позива, са другим, 
бројно најјачим батаљоном Ш пука 1 позива, под командом 
мајора Доброслава Ђорића. (Овај је батаљон у своме саставу 
имао пет чета, јер је још по прелазу границе, после бораба 
на граничном фронту 6 октобра 1912 год. у саставу овога 
батаљона ушла 4 чета граничне трупе и остала у овом бата- 
љону до 2 децембра 1912 год. када је по наређењу Врховне 
Команде упућена у Скопље.) 

У исто доба остала три батаљона и допунски батаљон 
Ш пука 1 позива (од три чете), груписао сам у близини, позади 

десног крила наших развијених трупа, изнад Облакова. 

| Око 3 сата и неколико минута 4 новембра по подне, 
стигла је код мене, на највећи вис изнад Облакова 1 брдска, 
брзометна батерија, капетана 1 кл. Чедомира Трифуновић. 

Чим ми се капетан Трифуновић са батеријом јавио, 
командант [| пука, потпуковник Васић, који је са мном бко 
на положају, затражио је да батерију поставим на лево крило 
положаја, Оценио сам да ће батерија имати веће поље дејства 

и боље резултате са десног нашег крила. С тога сам одмах 
и наредио командиру брдске батерије, капетану Трифуновићу 
да батерију постави на десно крило. Место за пласирање 
батерије било је згодно изабрато, тако да је велики део турског 
првог борбеног реда стављен био под уздужну ватру. Тако 
исто на великом пространству, испред наших борбених делова, 
могла су се тући турска појачања, која би прилазила предњим 
деловима у циљу потстицања покрета. 

Командиру батерије наредио сам да што пре пласира 
своју батерију и отвори ватру, како ради тучења непријатеља, 
тако нарочито ради морала код наших трупа. Нарочито се 
морало журити и с тога, што је време било мутно а ноћ је 
била близу, па је требало за видела узети све потребне еле- 
менте за дејство батерије. 

Попуњујући делови батерије били су заостали уз Обла- 
ковске стрмени, те је дат знак трубом да у трку пожуре и 
они су ускоро и стигли. 

Дејство ове наше брдске батерије, које је отпочело пред 
измак дана одмах се повољно осетило. Она је, као што смо 
већ јраније рекли, била и сувише слаба да парира дејство 
неколико турских батерија већих калибара, те је највећма 
тукла турску пешадију наносећи јој осетне губитке, али чим 
је њено дејство отпочело, осетио се још и јак утицај на 
морал наших пешака. 

Пре доласка наших појачања, Турци су незнатно били 
помакли свој стрељачки строј на једном месту, пред нашим 
делом фронта, који је био у лево од нашег главног положаја, 
али даље нису могли ни стопу маћи поред свију усиљавања. 

По подне, између 2 и 3 сата 4 новембра чула се јака 
ватра северо-источно од наших положаја у правцу села Секи- 
рана. У то доба 1 и пук Моравске дивизије 1 позива насту- 
пали су и водили борбу на десној страни Шемнице, наступајући 
косама, правцима села Кабаловаца, Секирана и Дрожана; још 
источније од њих водио је борбу ХУП пук | позива. 

У то доба су трупе нашега левог крила и центра добијале 
за неко време и бочну артиљеријску ватру. Према зрнима 
од којих једно није експлодирало, видео сам да је ова ватра 
била од брдске артиљерије. 

Стање у коме су се Турци налазили 4 новембра по 
подне услед нашега општег напада на битољске положаје 

и прелаза неколико наших пукова преко Шемнице, све 
их је више нагонило да своје лево крило битољских поло- 
жаја осигурају од нашега притиска, да поврате највеће висове 
јужно и југозападно изнад Облакова и продужењем греде која 
излази на Црни Врх. 

Успех у овоме случају одужио би решење Битољске 
битке, а негативан по Турке исход ове операције крајње 
загрожава и доводи у питање одступницу Турака са левога 
крила битољских положаја. 

С тога су Турци, све до у мрак 4 новембра ојачавајућу 
нападне делове, помагани снажном артиљериском ватром, 
енергично нападали на цео наш фронт, али су јединственим 
упорством и издржљивошћу наше пешадије, непотпомогнуте 
ни једним нашим топом, (наша брдска батерија почела је 
дејствовати тек око 3 и по сата по подне 4 новембра), сви 
ови напади одбијени. | 

У, току дана, на коси изнад села Лере, која се спушта 
са висова нашег крајњег десног крила нешто у назад, водиле 
су борбу левокрилне трупе десне колоне Моравске дивизије 
1 позива, (један батаљон другог прекобројног пука са једном 
брдском батеријом под командом капетана 1 кл. Петра Стефа- 
новића). И оне су упорно одолевале дрским нападима Џавид 
пашиних трупа, и поред све жестине налета турске пешадије 
обилно потпомогнуте артиљеријом, оне су положај одржале. 

__У сумрак 4 новембра, на највеће висове изнад Облакова 
спустила се била густа магла, која је убрзо захватила цело 
бојиште. Борба је све више слабила на целом фронту. Око 
6 сати у вече она се утишала, само је местимице било слабијег 
пушкарања, које је трајало са малим прекидима преко целе 
ноћи, нарочито пред центром наших положаја и левим крилом. 

| (Крај у идућем броју. 
ЂЕНЕРАЛ ИВАН С. ПАВЛОВИТ, 


~ 

НАУЧНИ ПРЕГЛЕД. 


ПРОГЛАШАВАЊЕ ЂЕНЕРАЛА ЖИВКА ПАВЛОВИЋА ЗА АКАДЕМИКА. 


С. Кр. Академија држала је 25 октобра свечану 
седницу, на којој је ђенерал Живко Павловић читао 
своју приступну академску беседу Београдска Операција 
(Ослобођење Београда новембра 1914). После његове 
беседе, председник академије Г. јован Цвијић прогласио 
га је за академика овим говором: 


Ви сте Г. ђенерале имали једнога предходника У Акаде- 
мији Наука, пок. ђенерала Јована Мишковића, честитога и 
доброга човека, који се као Министар војни (два пута) и 
као шеф генералштаба врло много бринуо о организацији 
српске војске, и који је неуморно и успешно радио на војпој 
географији и историји. Љубав према Академији показао је 
и тиме што јој је завештао своју кућу. При томе га је водила 
једна мисао, о којој ми је кашто говорио. Мишковић је био · 
од оних чланова Академије који су јако желели да она постане 
и материално самостална. Колико би се он радовао, кад би 
видео да ћемо скоро закрочити у ту периоду материалне 
независности довршивањем велике зграде Академије Наука! 

Доба пок, Мишковића било је време припремања. Ви 
сте, Господине ђенерале, важна личност новог друкчијег вре- 
мена, великог времена, до сада највећег времена наше војне 
историје, које се одликује непрегледним низом славних дела 
српске војске, српскога оружанога народа. „Покољење за 
пјесму створено“... У таквоме сте времену радили, у пуној 
снази и на врло важним положајима. Ваше је име, уз имена 
славнога шефа генералштаба Путника и великог војсковође 
Мишића, везано за оне знамените, смеле и успеле операције 
наше војске, које су је учиниле славном у целом свету. 

__Безброј је наших официра, и знаних и незнаних јунака 
који су показали војничкога дара, иницијативе, смелости, 
јунаштва. Тима одају и имају да одају признање и почаст 
друге институције наше државе. Академија је Наука желела 
указати своје признање целој српској војсци, награђујући опне 
њене врлине које спадају у домен Академије: научни дух и 
методе. Зауставили смо се једнодушно на Вама. 

Госпође и Господо ! 

Новоизабрани академик је рођен у сред Шумадије, на 
граници крагујевачког и смедеревског округа, у селу Башину. 
И отац и мајка су му били сељаци, неписмени сељаци. Отац 
је морао имати неких нарочитих врлина, кад је неписмен 
могао бити четовођа, командовати батаљоном и добити златну 
и сребрну медаљу за храброст у српско-турском рату 1876—78. 
А породица је старином од Равне Сјенице, у некадашњем 
Новопазарском санџаку, у старој Рашкој, чији је народ пред- 
ставник неколиких наших најлепших особина. 

Под њиховом, често неугледном спољашношћу крије се 
много снажнога, духовнога и моралнога. То су они од нај- 
веће националне вере, који су се борили и жртвовали, и 
појединачно и у масама, за слободу, за правду, да освете 
Косово, за своју царевину, на коју су и у најтежим прили- 
кама мислили. Могу да се горостасно исправе, и као маса и 
као појединци, и да крше и ломе пред собом. У своје идеале 
су веровали без икаквих облачака од сумње. Има у њима 
један народни инстинкт за животом, чијој снази краја нема. 
· Много полажу на образ и на понос. Оно што одређује велике 
акције ових народних маса није материалне врсте, већ моралне 
и духовне. 

Из такве народне средине, наш нови академик се одао 
војничком позиву, у коме људи овога типа најпре, изгледа 
брже него на осталим пољима, дају велике резултате. 

Као да је врло корисно да у младим годинама остану 
на школовању у својој земљи. Врло је штетно ако у будућем 
официру страни утицаји, страна цивилизација и разне импо- 
дерабилије поремете ону дубоку народну основу која му је 
пре свега потребна. У младићским годинама се најпотпуније 
приме народна надахнућа и дубоки народни духовни и морални 
сок. После тога остају целог живота задахнути националном 
мисијом и народним поносом. То врло много вреди при 
командовању, јер разумеју душу свога војника, његове начине 
мишљења, склоности, жеље; знају шта треба учинити и рећи 
да се развије највећа сума његове енергије. Устали се између 
официра и војника заједница и узајамна љубав, снага од 
неоцењиве вредности. М то треба не само при командовању 
са мањим јединицама, већ изгледа још више у Врховној 
команди, за распоред официра и великих ратних маса. Из 
приступне беседе, коју је сад прочитао Г. Павловић, видели 
«сте колико је он то све јасно осећао и у пајтежим момен- 
тима класичне Колубарске битке, а још више доцније, на 
Солунском фронту. Ја мислим да је за ту психолошку обаве- 
штевост, која је од највећег значаја за војсковођу, много 
користило то што је Г. Павловић васпитаник наше Војне 
Академије и нашег Генералштаба; истина је лоцније провео 
ашест месеци на путовању по Немачкој, али као што сам 

каже, ради усавршавања у немачком језику и ориентовања 
о немачкој војсци. 

Сасвим је пуки случај што је један сељак из Башина: 
материално посрнуо после српско-турског рата, напрегао 
све силе да своје дете школује. И разуме се, одмах после 
потребних разреда гимназије, дао га је у Војну Академију, 
која се о својим питомцима сама стара. Исто је тако случај 
што су за време најбољих официрских година Г. Павловића 
настали ови горостасни догађаји, у којима је могао показати 
све своје војничке способности. 

На овоме примеру нарочито се јасно види како је правац 
рада и акције често одређен приликама и случајем; и даље, 
колико амплитуда акција, износ рада, зависи од прилика које 
су владале у најбољем добу живота. | а 

Инструктиван је ' овај случај и с једнога другога гле-' 
дишта. Сеоске деце има у Србији око 90%,. Колико може“ 
бити међу њима врло даровите деце, која би, одабрана: и 
школована, била од огромне вредности за нашу земљу! Зар 
се непрекидно мора оставити случају да нека од њих, и махом“ 
без одабирања, пређу на оно поље рада које ми називамо. 
највишим културним вредностима. Зар пример нашега 'акаде- 
мика ке показује да би требало прићи селекцији даровитих 
и дати им прилике да се образују до највишег ступњаг 

 Једанпут упућен на поље војничкога рада, новоизабрани 
академик је до великих успеха дошао благодарећи својој 
унутрашњој вредности и способностима. Од њих су најпре и 
одавно запажене: велика интелектуална издржљивост и солид- | 
ност, способност да пажњу дуго концентрише на предмет или 
питање које га интересује, особине, које су свакојако ојачане 
и потпомогнуте јаком физичком конституцијом и добрим 
злрављем. Оне су врло потребне, кашто одсудне у војничким 
пословима, нарочито у генералштабном раду за време опе-. 
рација, где треба непрекидно одржати будну пажњу. Због“ 
тих особина је ђенерал Павловић остављао озбиљне трагове 
на пословима, као професор тактике на Војној Акедемији и 
као командант разних војних јединица до дивизије, 'али' су 
оне у највећој мери вределе у ратовима који су настали 'од 
1912 год.; за то време је био у Генералштабу, прво као 
помоћник начелника оперативног одељења, затим као начелник“ 
и најзад као помоћник“ начелника штаба Врховне Команде. 
Често је требало целе ноћи провести на изради операцијских · 
планова и наређења и на извођењу операција, и отромна_ 
радна снага Г. Павловића остајала је на висини. То је било. 

од врло велике вредности за нашу општу ствар. · и 

Даље сте Ви, Г. Павловићу, показали особине инициативе 
и смелости, не ћудљиве, већ основане на свестраном проце- 
њивању прилика, када' сте за време изненадног напада Бугара 
у јуну 1913 г. предложили да се мора прећи у контра-офан— 

сиву. И тако је учињено, са познатим моћним резултатом 
којим је у ствари решено питање вардарске долине. 

Има једна друга Ваша особина, која је мене нарочито 
интересовала, и зато сам је на Вама проматрао. Треба је 
с. неколико предходних речи објаснити. Познавање земљиног 
рељефа, зна се, од највећег је значаја за војне операције. 
Стратегијски принципи сами по себи не би вредели, ако се 
не би прилагодили пластици земљишта, и ако се овда онда 
чак према њој не би преиначили. Много је битака изгубљено 
често. само зато, што се није довољно познавао терен, што 
се нису виделе све тачке на којима се непријатељ може поја- 
вити, или што се није знао квалитет пута, његови нагиби. 
издржљивост за тешке транспорте, начини да ли се могу и 
како ће се снабдевати војне масе, кад се удале од своје базе 
и т. д. Ови теренски елементи остају стални и за време опе- 
рација, али се њихов знача!; непрекидно мења према мане- 
врисању с једне и с друге стране. Поред психолошког позна- 
вања својих трупа, ништа нема важније за војсковођу од 
познавања терена, што дубље студије терена, свију његових 
аспеката, проучавање терена. са. разних тачака, и никад то 
није сасвим довољно. 

То знање и ту способност, сјединити познавање рељефа 
и кретања великих војних маса, имао је у врло великој мери 
војвода Путник, нарочито што се тиче Србије до 1912 год., 
коју је он био толико обишао и толико познавао да му, при 
смишљању операција и при праћењу операција, скоро није 
била потребна географска карта. Имао је у том правцу и 
нечега девинаторскога. Кад ме је 1912 год., после освојењ: 
Скопља, позвао тамо (преко министра унутрашњих дела) 
ради. обавештења о терену северне Арбаније, изненадио ме 
је тиме што је на основу једне слабе карте ипак видео главне 
· правце за наша. војна кретања из Метохије и Призрена за 
јадранску обалу. Изгледа да у ту врсту способности, вешто 
искоришћавање. терена, спада и она сјајна операција војводе 
Степе Степановића код Лесковца, према Бугарима 1915 год., 
при нашем повлачењу. 

Ја се усуђујем тврдити и мислим да ме неће деман- 
"товати објективно израђена историја ових ратова — да Ви, 
7. ђенерале, ту особину, комбиновање рељефа и кретања 
„великих војних маса,.имате врло јако развијену. Што се 
терена тиче, Ви сте све публиковано проучили и врло много 
сами видели. У те студије уносите методе, плана, смишље- 
ности и обазривости. То су академичарске особине, 

(на једном сте ми описивали оно.страшно повлачење српске 
војске 1915 „год. до. Косова, и нарочито даље од Косова у 
„Метохију и кроз. Арбанију. Јасно се осетило да Ви имате 
велику визију предела, планина, долина, превоја, теснаца, свих 
· путева, и видите како њима промичу, врве, гурају се пешадија, 

артиљерија, коњица, комора; и, стварајући ту слику, Ви гле- 
дате где шта може проћи и како; пластички видите трупе 
обеју противничких страна, и продоре кроз које се непријатељ 
може провући и пресећи комуникацију и одступање; а тако 
исто и где ви то можете учинити, зауставити непријатеља и 
збунити га. 

Уданашњем приступном предавању открили сте нам 
један свој нов, филозофски начин гледања на победе. По Вашем 
последњем чланку у „Књижевном Гласнику“ могло се мислити 
да Ви силно. верујете у моћ Врховне Команде, и услед тога 
њеним стратегијским потезима дајете огромну важност пред 
којом све друго бледи. Можла Ви нисте сасвим тако мислили, 
али је то био утисак Вашег начина расматрања и Ваших 
закључака. Сада видимо да Ви тако не мислите. Може рад 
Врховне Команде бити првокласне вредности — као што је био 
рад наше Врховне команде — па опет не дати оне величанствене 
победе. И зато Ви с правом говоритео моралним и психичким 
елементима: о психичкој кризи, о душевној узбурканости, 0 
моралној сондажи и о нашем народном карактеру, који се у овим 
великим моментима најбоље открио. Ви сте тиме дирнули 
основни узрок свега славнога што се догодило, и нема сумње 
да ће се у студијама које се буду бавиле о нашим великим 
ратовима и њиховом резултату, данашњој нашој великој 
лржави, на те узроке обратити највећа пажња. 

јер баш је у нашим ратовима имало основну, дубоку и 
ничим незаменљиву вредност морално-духовно стање народних 
маса. Никад цео српски народ, од стварања Србије почетком 
Х1Х века, није био тако једнодушног осећања, мишљења и 
воље да победи и да оснује своју државу етнографских граница, 
као што је био почевши од балканског рата и кроз овај 
велики и страшни рат. Ратним догађајима је претходила једна 
знаменита периода националног и духовног препорођаја, која 
се осетила на свима пољима интелектуалнога рада и у целом 
народном животу. Она је одавно спремана и има дубоке. 
старе корене. Нема сумње да се услед разних узрока расцве- 
тала и разбуктала од доласка краља Петра ка владу. Истина 
то доба као периода моралног и духовног препорођаја није 
још довољно истакнуто и прецизно окарактерисано, а вредно 
је способности и најдаровитијих људи. Морална и духовна 
настројеност те периоде развијала се самостално, без веза са 
моментаним политичким струјама, осим у колико су сви 
облици и појави народнога живота међусобно повезани. У 
последњим фазама је дух те периоде често утицао на поли- 
тику наше земље и уносио у њу све више здраве садржине. 
У вези с тем периодом, из те моралне и духовне средине 
изашла је она сјајна фаланга српских официра, с којом смо 
ушли у рат 1912-год., одличне војне спреме, високих морал- 
них особина, чији је патриотизам био бескрајан. И парод је 

био много друкчији него у претходним ратовима, већи и с већом 
моралном и духовном садржином него и у почетку устанка 
1804 год. 

С таквом моралном и духовном настројеношћу и с таквим 
елементима имала је да оперише Врховна Команда, која је, 
изгледа, и сама изникла из духа те периоде, и у чијој су се 
средини нашли људи великих војничких способности. Дух те 
велике периоде се морао осећати и у појединим операцијама 
и у детаљима војничког рада. Разуме се да ништа није без 
изузетака. 

У данашње материалистичко и пометено доба вреди 
истаћи једну Вашу моралну особину. Као што сам поменуо, 
изабрали смо Вас за академика као представника научнога 
духа и научне методе у војсци. Али ми Вас не бисмо изабрали 
ла сте Ви, показавши те особине и добивши на основу њих 
велики социални положај, почели употребљавати тај положај 
и значај ради личне користи, или ради расипања државне 
· имовине на некидруги начин. Гада бисте толико исто штетили 
колико сте на основу првих особина користили, јер бисте 
кварили морал свога народа, нарочито што сте тако угледан 
његов представник. Академије наука су истина на првом 
месту научне, али осим тога и националне институције, које 
не могу занемарити морал своје земље. У том погледу ће 
наша Академија Наука са све већом опрезношћу ценити кан- 
дидате, јер су времена све лошија. 

ја могу о томе с Вама тако слободно да говорим, јер 
знам да Ваш рад, по својој моралној страни, спада у вред- 
ности прве врсте. Он је сав од социалне вредности, за цео 
наш народ Срба, Хрвата и Словенаца, од још шире вред- 
ности, јер је помогао да у опште победе принципи правде и 
слободе. У њему нема ни трага од лично-материјалистичких 
тежња. 

"У духу је Академије Наука да она мотри на велике 
раднике таквих моралних особина и да похита да им прва 
ода своје признање и своју почаст. 

___ Мени је особито задовољство прогласити Вас, Господинс 
ђенерале, за редовнога члана Академије Наука. 
ЈОВАН ЦВИЈИЋ 

ПОЗОРИШНИ ПРЕГЛЕД. 


ПОЖАР СТРАСТИ, ОД ЈОСИПА КОСОРА. 


јосип Косор је без сумње једна од најзанимљивијих 
појава у нашој драмској књижевности последњих година. 
Може бити и најзанимљивија. У сваком случају у њему се 
осећа моћан примитиван напон који тражи да избије у 
књижевни облик. Ма да је већ писац више драма, ма да је, 
најбоља од њих, Пожар Страсти може бити у нашој драм- 
ској књижевности дело најзамашнијих намера за ово последње 
десет година, ипак се може рећи да Г. Косор није још дао 
потпуно зрело дело, према ономс шта се од њега може 
очекивати. 

Он је пун снаге, широког замаха, има несумњивог драм- 
ског дара, прилично технике, мање стила, али је у главном _ 
савремен. Полазећи од реалне основе, он тежи да се попне 
до симбола. Узимајући средину натуралистичке драме, он се 
продужује ло мистицизма и даје догађајима космички значај. 

Њега занима нарочито игра великих првобитних нагона. 
Иларија, толстојевски тип, нагиње доброме. Он је за жртво- 
вање нагона вишим интересима, индивидуе друштву, егоизма 
љубави спрам ближњег. Он воли живот и земљу као добру 
мајку из које се сише ведри, топли живот. . Он је у. себи 
остварио донекле идеал тог човека, али је он сам. Он једини 
има вере и оптимизма, и предмет драме је пропадање тог 
„идеала у олуји првобитних нагона који силно. извиру из 
земље на којој су израсли људи. Ти нагони се пропињу до 
пароксизма у Гуши, а пробијају у сваком лицу драме, од њих 
трепери сва околина око Иларије, док и њега и њу повуку у 
вихор који распламти крајњи пожар страсти. Над главама 
ових сељака се одиграва борба културе, друштвеног човека 
са прачовеком, борба између доора и зла, коју писац иден- 
тификује са оном првом. То је прави садржај драме коме је 
писац тежио. Крећући се у средини славонског села, он се 
труди да сажима црте реалног у: широке симболе. живота. У 
томе је први интерес књижевно историјски Косорове драме, 
тај покушај да се накалеми једна симболистика на драму из 
нашег сеоског живота. 

Први чин, најбољи у драми, сведен је на крају у главну 
сцену која симдолизира цео садржај комада. На њиви, где се 
суде око прекорачене границе, одиграва се први сукоб 
Иларија-Гуша. Иларија је све опростио, доброта је побе- 
дила у њему све нагоне, али кад га син и околина. натерају 
да сиђе дубље до нагона родитеља, он је, бедан што је 
немоћан, признао победу зла. Он пристаје да се суди и да 
се Гуши узме отети део њиве. Над сном живота са љубављу. 
се навлаче облаци мржње. Сам на њиви, у мраку и ветру, 

Гуша, у беснилу сапете животиње, гризући земљу која га 
опија нагонима прачовека, приближује се вуку. Завијање 
дивље животиње, крик Гушин и мистични ветар ноћи заврша- 
вају. чин снажним акордом, чија боја пробија кроз све ткиво 
комада. 

У другом чину она још доминира. он је наставак првог, 
пун је мистичне таме зла, у којој на супрот Ади, сину Гушином, 
који понавља Гушу, са мање среће уосталом, стављено је 
хришћанство Стане, Гушине жене. Ада је осуђен на робију 
зато што је убо ножем Илију, Иларијевог сина, и чека пон- 
ратак очев, жудећи потајно да Гуша учини још један злочин 
мрској породици, да извојује још једном победу зла над 
добрим. Стана је религиозна нианса Иларијева. Она се моли 
Богу, док Ада исповеда своје вјерују сотони. Она сања, као 
'Иларија, о доброме, о светлости, о љубави, и њу теши визијом 
таквог живота циганка јела. Али се Гуша враћа, пошто је 
запалио сено Иларијево, и дивљом жудњом чека са сином 
сјај пламена поред прозора. Други чин се свршава као први, са 
појачаном финалом. У дивљем беснилу распомамљених нагона, 
ослобођен свега људског, Гуша игра у сјају пожара и кличе 
са сином од радости. Чин се свршава овом јаком, најјачом 
сценом у комаду, и показује колико драмске јачине и каквим 
изврсним средствима располаже писац. 

„У трећем чину драма пада у изразу и отеже се у 
радњи. И у боји и технички онје слабији, и у томе је сличан 
„почетку четвртог. После два чина беде нагона, замрачена 
сенком зла, писац је хтео дати контраст живота љубави и 
светлости. У другом је Гуша; у трећем је Иларија. Али писац 
не уме да се нађе у њему. Олје без сумње занесен Гушом и 
Адом. Он има потајне симпатије за ова оличења примитивних 
нагона. Он више воли бунтовнике и ужива да посматра 
напон инстинката, који се таласају и кваре водораван вешта- 
чКОг културног живота. Они су само притајени. Пожар запаљен 
на крају првог и другог чина још тиња у сценама Петра и 
Туње са Иларијом и Аде са Илијом. Иларија би хтео победу 
љубави, живота, али се из његова загрљаја отимљу Петар, 
Туња и његова жена, дирнути жаоком нагона. Он осећа да 
ће зло победити: ђаво је јачи, понавља он неколико пута, и 
са тиме се улази у четврти чин. 

Иларија жени сина, и позвао је Гушу и Аду на свадбу, 
_хође ли доћиг Хође ли он победити! Илија је већ савладан 
слутњом, која, поред доласка и слуге са имања који доноси 
вест о доброти плодне земље и сунца, хвата и Иларију, прел 

саму појаву Гушину. Он предосећа пропаст живота који о! 
„воли. У пророчкој визији износи борбу Бога и ђавола. Гуша 
долази, одбија раширене руке Иларијине, осрамоти га пред 
целим светом, на свадби његовог сина. Њега драже сви, чак 
жена, и у њему најзад отме изпод стеге идеала нагон који 

прожима све око њега. Он се дохвата у коштан са Гушом, 
његов син са сипом овога, док се око њих дижу дивљи 
крици гомиле раздражене визијом крви. Гуша и Ада су савла- 
дани. Али је прави побеђени Иларија. И њега је дохватио 
нагон — зло, и смрвио у њему човека који тежи добром, 
лепом животу. Ту се на гозби, где се једе и пије, где је 
успламтела крв младежи, заподене дивља борба двеју поро- 
дица. Ту је широко финале, наговештено свршетком првог 
чина. Нестаје радости, весеља, светлости, среће. Све то је 
сад изгорело у великом пламену страсти. Зло је надвладало. 
Човечанство ће се и даље вући по низинама нагона, плазећи 
уз саму земљу, и слепац остаје сам да својом тужном песмом 
тражи сунце и жуди да угледа Бога, као симбол беде човека. 

Ово је садржај ове драме. Види се већ из њега колика 
је била амбиција пишчева, и већ по томе Г. Косор при- 
влачи сву пажњу. Да ли је успео потпуно 2 | 

Помишљајући на снажне призоре првог, другог чина 
који одају снагу пишчеву да појача реалност до симбола и 
стави мистичну позадину иза догађаја, осећајући уметничко 
развијање трагичне атмосфере која се осећа и над трећим и 
четвртим чини, — у почетку, Г. Косор је потпуно успео. Он 
је пун примитивне непосрелности, и као такав даје увек добро. 
Он има праве драмске јачине, правог додира са великим, 
широким животом, искрено осећа у њему симболе и успешно 
их издваја, али је Г. Косор наведен, што се често догађа, и 
жељом да створи једну филозофију. И то не само да указује 
на њу, него да је и гласно проповеда са позорнице. Ту мање 
успева, и нарочито не даје ничега новог. То му се ипак може 
опростити, а опрашта му се зато што је иза свог система 
ставио снажну драмску реализацију. У његовој филозофији 
има много навода који су постали обичан ситан новац савре- 
меног човека који чита. Борба раса добрих и злих, историја 
поседа земље од прачовека и морал који треба из ње извести, 
и који Судац изводи у првом чину у наивним лирским изли- 
вима и у својој етици. Г. Косор није веровао да су његови 
смело изведени призори довољно пуни симбола, и хоће да 
упути гледаоца да мисли и тражи их у њима. То није потребно 
Г. Косору, и он само квари непосредност свог несумњивог 
талента. Он оставља на тим местима утисак недовршеног 
аутодидакта, и место да подигне своје дело, пунећи га позај- 
мљеним и сувише баналним размишљањима, он квари њима 
и стил дела, и ход драме, и своје фигуре, сву уметничку 
целину. 

Такав је случај код Гуше, у кога је било најопасније 
унети тако што, а Г. Косор је то учинио више пута. Он 
говори за писца, посматра себе: „ја сам уложио срца у 
ствар, ја сам радио срцем“. На крају првог чина: „Наша 
покољења и наше расе преплест' ће се као клупко змија и 

сиктат једно на друго ит. д.“ Тога има у Илији у безукусном 
мелодрамском сукобу са Адом у трећем чину: „Крви, крви 
крви! ја жеђам за игром крви“ и т. д. 

Друга махна је уношење непотребног, којим је Г. Косор 
мислио да забави публику. Он се очевидно боји да није мало 
забаван и да нема позоришне уметности. Тиме квари стил 
дела, као на пример у дугој, предугој сцени шумара и лугара 
Она је могла да значи и то да је контраст Иларијином идеалу, 
јер у њој људе вуку к земљи најнижи нагони. Али је писац 
сувише дуго остао при њој, очевидно у намери да насмеје и 
забави. 

Он се често губиу чисту натуралистику, слика село 
и удаљава се од правог предмета своје драме. У почетку 
трећег, у разговору Петра, Туње и Иларије, у четвртом чину 
у сдикању свадбе, којом се писац забавља као да је хтео 
писати комад са патриотском етнографском тенденцијом. 
Чистота физиономије целе драме се губими у понеким лицима, 
као у Ади на пример, који треба да је поновљен мотив свог 
оца. а постаје „често обична сеоска битанга. Непотребна је 
просјакиња у четвртом чину и више других епизода. Непо- 
требан је, идејно противуречан донекле, долазак Станин, која 
проси „мало срца“ и налази га у кући Иларијиној. Он наро- 
чито слаби уметнички последњу велику сцену. Нарочито су 
непотребпе многе фразе. 

„Све ове замерке су ситне спрам великог замаха, правог 
драмског напона целог комада. Пожар Страсти је најбоље 
дело Г. Косора за сада, и ми бисмо желели да он при томе 
остане, и даље ради, да би нам дао стилски чистије дело у 
истом правцу. Он га је, изгледа, напустио у другој својој 
широко замишљеној драми Непобедивој Лађи. У овој је 
Косор сав онај други који нам се није свидео у ЛПожару 
Страсти, Г. Косор чист космички песник, Г. Косор, који је 
читао и хоће да се баци у решавање највиших проблема 
Његов таленат нам и ту може обећавати. Г. Косор најзад 
има времена да покаже има ли за то моћи, 

ПОЛИТИЧКИ ПРЕГЛЕД. 
СПОЉНА ПОЛИТИКА. — ЛИГА НАРОДА. — ДУНАВСКИ СТАТУТ, 


Уговори о миру потписани у Версаљу, Сен Жермену и 
Тријанону, предвиђали су и регулисање међународнога поло- 
жаја Дунава. Они су, противно Парискоме уговору о миру 
из 1856, који је Дунав огласио као реку европскога значаја, 
означили цео главни ток Дунава од Улма до Сулине, као реку 
међународнога интереса. Једна међународна комисија, коју 
је установила конференција мира, аминистрирала је Дунавом 
до израде статута. У комисији су заступљене биле све прибрежне 
државе: Баварска, Виртемберг, Аустрија, Чешко-Словачка, 
Маџарска, Југославија, Бугарска, Румунија, и три неприбрежне 
· државе: Француска, Италија и Енглеска. Једна међународна 
конференција имала је да изради Дунавски статут, којим би 
се дефинитивно регулисао режим на Дунаву. У ту конферен- 
цију ушле су све горе поменуте државе, ијош Белгија и 
Грчка: оне су скупа све радиле Дунавски статут. Процедура 
рада на тој конференцији била је као и на свима другим 
које су расправљале међународне проблеме из прошлога рата. 
Велике силе, и ако неприбрежне, водиле. су главну реч, 
прибрежне државе победиоци у рату, и ако најзаинтере- 
сованије, биле су у положају браниоца својих права са правом 
решавајућег гласа; Баварска и Виртемберг имали су једног 
делегата, и само право дискусије; по уговору о миру 
Немачка је морала примити одлуку Дунавске конференције 
па макар каква била. После шесет и осам састанака ова 
конференција је саставила конвенцију о Дунавскоме статуту, 
а,23 јула је потписала. 

Принципи по којима је требало састављати овај Дунавски 
статут, били су постављени у уговору о миру. Али тешкоће 
које су долазиле, нарочито од неприбрежних држава, пока- 
>вивале су да то није било од велике користи. За нас су 
имала нарочите важности ова четири питања: мрежа Дунава 
која се имала огласити да је од међународног интереса; мала 
каботажа; ратно бродовље; састав Дунавске комисије, која ће 
управљати Дунавом. Тежња је била да се сва ова питања 
реше више у корист неприбрежних држава чија је трговина 
по мору јако развијена. Отуда се хтело да се међународни 
режим Дунава прошири чак и на канале Лраља Петра и 
Наследника Александра, као ина реку Бегу у Банату; отуда се 
хтело да каботажа буде слободна, да се ратним бродовљем 
обдаре и реке којима га не треба дати, и да при саставу коми- 
сије неприбрежне државе обезбеде себи већину. 

Најзад је утврђено да су, поред Дунава у његову Плов- 
номе току од Улма до Сулине, међународне и притоке Дунава: 

Морава · (чешка) и Таја у колико ове реке чине границу између . 


Чешко- Словачке и Аустрије; Драва до Барча; Тиса од ушћа 
Самоша; Марош од Арада; канали „побочни или они који су 
саграђени билода удвоје или поправе делове овемреже природно 
пловне или да вежу два дела природно пловна једног истог 
од ових речних токова.“ — Мала каботажа је остала, као 
што је-у обичају раније бивало, у националној пловидби, 


захваљујући енергичноме држању наше делегације на конфе-. 


ренцији. — Делегати неприбрежних држава тражили су право 


да и њихово ратно бродовље има приступа у интернациона- · 


лизованим. рекама и каналима, а наша Краљевина, Румунија, 
Чешко-Словачка, заступале су супротно мишљење. Позивајући 
се на чл; 52 Берлинског Уговора, оне су биле против тога, 
и ако су Румунија и Чешко-Словачка биле готове. да условно 
допусте шетњу ратнога бродовља неприбрежних држава ло 
Дунаву и његовим притокама и каналима. К иференција не 
лљогавши наћи никакву солуцију, избацила је из конвенције и 
оставила прибрежним државама да бране и заступају већ посто- 
јећи међународни поредакна дунаву. како га предвиђа Берлински 
Уговор чији чл. 52 није укинут. — О саставу нове Дунавске 
Комисије Мећународнога УП НАннога Дунавскога Савета, није 
се могло доћи до сагласности. Француска је настојавала да 
Грчка буде у њој; Белгија је то исто радила, како би опет 
неприбрежне државе имале свој утицај на решавање промета 


и контроле у Дунаву чак до Улма. И овде је наш делегат, 


Мих. Г. Ристић, који је био подпредседник ове Међународне 


Конференције, био непопустљив; он се противио проширивању, 


једног међународног тела, Савета, улажењем нових и непри- 
брежних држача. Кад се није нашло друго решење, остало је 
оно које је Уговор о Миру предвидео. — Стручни људи огла- 
шују овај Дунавски Статут као повољан за све прибрежне 
државе, ' па дакле, и за нашу Краљевину. Кад се буде овај 
статут примењивао показаће се: и његова права вредност. 
И ако се њим олакша нашој извозној и увозној трговини, и 
ако се питање Ђердапа скине са дневнога реда, онда ће то 
блти довољно да се за Дунавски Статут рече да је и наша 
Па имала успеха. 


Лига Народа је завршила седнице своје Скупштине. 
Победници Лиге Народа, нарочито ониу Енглеској, где имају 
у Лорд Греју, либералу, и Лорду Роберт Сесилу, консер- 
вативцу, два фанатична адвоката. тврде да је на тој Скупштини 


много учињено. Лорд Греј (бивши: министар Иностраних Дела: 


Велике Британије) у једноме своме говору, ту скоро, казао: 


је да-је Лига Народа сада у Женеви, и ако још слабачка, 
показала да је порасла, "ојачала од лањске године. Ту има нешто 
истине, али Скупштина Лиге Народа није много могла учинити, 
и није ништа учинила у питањима од којих зависи светски 

мир и сређивање међународних односа. Лига Народа у 
овогодишњој сесији много је претресала питање о међународ- 
поме економскоме и финансијскоме проблему, али није никакво 
решење донела. И сад, као и раније, констатовано је рђаво 
стање, пронађени су узроци томе, предлагана су разна решења 
и од практичара и од теоретичара финансијера и економиста 
светскога гласа. Али, никакве одлуке и никакво решење да 
же изађе из овога економскога и финансијскога. хаоса. Све 
земље и народи морају и даље тражити саме излаза из њега. — 
У питању о разоружању и блокади као средствима да се 
спречавају ратови међу народима, одлуке Скупштине Лиге 
Народа више су жеље него решења. И у овоме питању као 
и у питању светске финансијске кризе истиче се са много 
јасноће да је решење кризе у француско - немачким односима. 
Речи енглескога представника на Скупштини Лиге Народа, 
Фишера, да светског мира неће бити докле се Немачка и 
Рранцуска не измире, биће основане на правој истини. Фран- 
цуска |е данас главна препрека за сређивање европских односа. 
то је опште мишљење парочито у Америци. Француска неће 
поред себе једну јаку, ни политички ни економски, Немачку; 
она не жели да је Немачка више нападне као 1914. И зато је 
она узела контролу над Рајном, зато хоће да јој одузме произг- 
водњу угља из Сарске долине, из Рура, из Горње Шлеске. 
Из тих разлога труди се да је окружи само непријатељским 
силама. Француска исто тако спречава скономску обнову 
Немачке, па и исплату ратне оштете. Немачка због тога не 
развија сву своју производњу и радну снагу, те и не даје 
све што би могла дати. Кад би Француска попустила десило 
би се обрнуто; немачка производња би се дигла а са њом н 
вредност немачких обвезница за исплату ратне оштете савез- 
ницима. Скупштина Лиге Народа није у ствари међународ- 
нога суда правде отишла даље него лањска. Она је усвојила 
Устав тога суда: устав су потписали готово сви чланови 
Лиге Народа; али за обавезно право суђења изјасниле су се 
„до сада само мале државе. Од четрдесет и неколико држања 
само двандест је пристало на обавезно суђење. Међународне 
судије које су накнадно изабране заседаваће у Хагу, али 
коме ће, шта ће судити, и са каквим санкцијама 2 — Сва питања 
међународнога саобраћаја, слободног транзита, пловидбе, путних 
исправа, царинскога граничнога прегледања, само су претресана. 
„али су далеко [још од тога да добију и конкретна решења и 
практичне примене, —- Ни питање о помоћи гладнима у Русији 
није решено како је очекивано. Скупштина Лиге Народа је 
предала ту ствар једној Међународној Конференцији која се 
Фезуспешно доцније састала у Брислу. — У прошломе броју 
Српског Књижевног Гласника било је речи о одлукама Лиге 
Народа о границама Арбаније и о догађајима који су се 
развијали између Арбанаса и наше државе. И у томе питању 

као и у ранијим питањима о спорним границама између држава, 
Лига Народа је парничне стране упутила на конференцију 
амбасадора у Паризу. Данас сутра знаће се и та одлука, и 
ако она не испадне повољно по нас, биће доста и наше кривице 
У скупштини Лиге Народа та је ствар заступана тако да су 
сви представници сем једнога добили утисак да ми немамо 
право. Пред конференцију амбасадора изашли смо припре- 
мивши се рђаво. 

Савет Лиге Народа донео је своју одлуку о Горњој 


Шлезији; одлука се држи у тајности, докле сео њој не изјасне 


Француска и Енглеска. у конференцији амбасадора. Савет 
Лиге Народе „препоручује“ једно решење које може постати 
дефинитивно тек кроз петнаест година. То је једно решење 
на пробу, којим неће бити нико задовољан; ни граница, ни 


саобраћај, ни експлоатација угљених и гвоздених рудника не 


припадају искључиво једној страни, ни Немачкој ни Пољској, 
већ ономе у Горњој Шлезији измешаноме пољско - германскоме 
становништву, чији су интереси изукрштани и завезани ка. 
Гордијев чвор. Француска и Енглеска, у недостатку нечега 
бољега, примиће ове одлуке, и извршиће их у колико се то 
може, а обе ће, као и многи други, гледати у Лиги Народа 
друштво на које се могу пренети туђе оОриге и нерешљиви 
проблеми. Одлуке Лиге Народа, па макар биле једногласно 
донесене као ова о Горњој Шлезији, трпезе се докле се 
међународни положај не стабилизира, и докле се цео свет не 
увери на пракси, да је то један прави међународни суд, 
чије су одлуке обавезне за свакога, и да се те одлуке нај 


сваким могу извршити. 


ИНОСТРАНИ 
ПОДСЕТНИК. 


"Октобар 11, 1921. —. Састанак у Млетцима аустријских и маџарских дел _- 


гата под председништвом италијанскога министра нностраних дела 
због Бургенланда 


„Онтбар 18. — Америка ратификсвала уговор с Немачком 
2 ' 


БРЕЈНАСЕ. 


УМЕТНОСТ. 


У дворници Основне Школе код Саборне Цркве прирс- 
ђена је изложба слика нашег старог знанца, и једног о, 
највиђенијих уметника наше уједињене отаџбине, Г. Еманусл 
Видовића. Ми ћемо у идућем броју донети оп:мирнији прихи: 
0 овој изложби. Овде хоћемо пуолици да обратимо нарочит) 
пажњу на ту изложбу, и да јој препоручимо да не пропусти 


ову прилику — која се, могућно је, неће поново јавити за 

више година од данас — да види велики број сакупљених. 
радова овога песника - сликара, који је с таквим успехом и 
поезијом изнео пред нас визије свога роднога града, лепога_ 
и родољубивога Сплита. Нема сумње да ће наша држава 
откупити известан број ових слика, које својом великом вред- 
ношћу то заслужују, а својим су мотивима нарочито згодне_ 
да красе по коју дворницу наших надлештава. Али, да ли је 
претерано надати се да ће се и наши приватни богати људи 
решити да један мален део свога богатства даду уметности2г 
не ради тога да уметност помажу, но ради тога да у свој 
властити дом унесу ствар од трајне вредности, извор вазда 
новог задовољства» Они ће у овој изложби наћи слика које 
ће им оживити стан својим свежим и скадним бојама, и које. 
могу погодно стајати и у већем и у мањем, у светлом и у 
тамнијем салону, и у соби за рад господара куће, лекара као 
и индустриалца и трговца који има претенсије за вишу културу 
и виша уживања. „Српски Књижевни Гласник“ се ништа не 
срамоти што у оваквим белешкама игра улогу понуђача · на 
лицитацијама. Он ће то име срећан понети кадгод успе 
да из једне наше имућније куће избаци једну од оних жалосних 
олеографија које „красе“ њене салоне, и на место мртве 
штампане слике унесе у такву кућу право уметничко. дело, 
кога било правца, али дело у коме сваки потез, свака пега“ 
боје, носи на себи непосредни отисак уметникове душе. ! 
- “У 3 о О 
Скерлићева „Историја Нове Српске Књижев- 
ности“. Велика Скерлићева историја књижевности, потпуно 
и илустровано издање, штампана 1914, већ је одавно била 
распродата, и сад је, у издању Г. Геце Кона, изишла поново. 
Издање је спремљено од Г. В. Ћоровића потпуно према старом 
тексту. У дело су унесене само оне исправке и допуне, које 
је писац сам записао у свој ручни примерак, или које су биле 
неопходно нужне у биографској и библиографској грађи. 
Иначе, дело је остало сасвим тако, да и даље носи пуно 
Скерлићево обележје. Г. Ћоровић молио нас је да споме- 
немо, да он не може да одговара за многе штампарске грешке 
новог издања, пошто није лично водио ни коректуре ни 


ревизије. 
: 4 








Власници, Јован М. Јовановић и Владимир Лала ние 


ПР А ОСМЕ 


КЊИЖЕВНИ ГЛАСНИК 


НОВА СЕРИЈА, Књига ТУ, Број 6. — 16 Новембар, 1921. 


РЕСИМИЋ ДОБОШАР. 
(Крај.) 

1915 кантоновао пук у селу неком до Ваљева. Па се 
ослободиле сељанке, за оно неколико дана док су Швабе 
биле, и тако се сви лепо проводе. Пред вече игранке а по 
ноћи састанци. 

И војници умирују савест: 

„Не праштају, веле, ни они код наших кућа“. 

Једно пред вече спрема се командант за варош и чекају 
га жута заплењена кола на путу, кад му приђе једна поста- 
рија сељанка. 

__— Добар вече, господине. 

— Бог ти помог'о. Које добро снаја 2 

— Никако добро, господине. Зло. 

= Ег Дед' да чујем. 

— Ама, да простиш, не могу пред свима. Жалбу једну 
имам. 

— Ајд улази унутра. 

И командант уведе сељанку у штаб. 

— Говори, снајо. 

'— Ете, имам унуку, господине, девојку. 

— Нек' је жива. Па 

— Па је нешто слаба. Рецимо струнила се ја ли шта. 

= Па онда2 

— Па један војник, знаш, превари ме да је доктор. 

— Па после Говори, молим те. Имам ја и друга посла 

ди диви 


— Па дође да је прегледа; па је пипа, пипа... јаој 
Боже, јаој мој господине, па вели мени: „Изиђи бабо напоље, 
морам ја њу сву прегледати... и трбух... ту јој фали“. 


— Да је није упропастио 2 

— Па није да видиш, али 'нако, осрамотио. 

— Како то може бити 2 

— Па ујо је за... ох опраштај, господине. 

— Зашта, брате, ујо2 

— За... За сису... куку мени ојађеној. 

— Ама ништа друго. 

— Па ето ујо за сису. 

— Па је л се носио као официр 2 

— Укр'о, веле, шињел докторов па га огрно а мрак па 
нисам несретна ни загледала. И ма'ом ћути само они што су 
га довели кажу: . 

— Ето ти правог правцатог доктора. Социјалист за 
женске слабости. 

— Па, лепо, кад је то било 2 

— Јуче, добри господине, синоћ. 

— А што синоћ ниси дошла да се тужиш 2 

— Ама да виш навалише на мене, те се прво израв- 
насмо да до подне данас купи ђевојци папуче, а мени шамију, 
али превари рђа те ево дођо. 

— Па ти га познајеш 2 

— Знам, веле да је добошар. Него име му заборави. 

— Знам ја, вели командант, а сав позеленео. 

И те ноћи сваки батаљон даде по једну патролу, и 
патроле, без милости, претресоше цело село, сваку кућу, 
сваки кутић, амбаре, вајате, таване и кучнице, али Секулу 
Ресимића нигде не пронађоше. | 

Те ноћи командант не оде у варош, те ноћи Секула 
Ресимић, добошар прве чете другог батаљона, беше у бегству. 


Исте оне године у марту, за време великог затишја, 
београдско ново гробље беше једна особито драга и при- 
влачна тачка оном заосталом, неборачком. али куражном 
становништву Београда, који је и често и немилосрдно био 
бомбардован. Баш у то време, и ако опијен славним побе- 
дама. Београд се побожпо сећао мртвих, засипао их силним 
цвећем, захвалношћу и сузама, више и усрдније, можда, него 

икад дотле. Изгледало је: као да пролеће буди живот само 
ради мртвих и да живи друге дужности и не познају већ да 
убијају и да плачу. 

Уз влажан зид што опасује гробље, до саме гробљанске 
капеле од црвених и сивих коцки, са дугим лењирастим про- 
зорима и шупљим крстовима по којима се јуре и чаврљају 
врапци, осам дрвених свећарница и цвећарница плехом покри- 
вених и природним и вештачким венцима начичканим, радиле 
су од јутра до мрака. У њима, унутра, као у крлеткама, иза 
белих великих свећа повешаних о ексере, назирале су се 
доброћудне главе инвалида — продаваца, чије су штаке биле 
прислоњене уз столове са кривим ногама обавијеним канапом 
и крпетинама, онако исто као и патрљци њихових ћутљивих 
сопственика. 

Тужног изгледа, у дубокој црнини, са веловима око 
главе и цвећем и свећама у руци, журиле су жене да се, 
пошто промакну кроз капију са средњим великим улазом и 
крстом на средини, размиле, па застану око неједнаких спо- 
меника од црног и белог мрамора, и целивају избелеле 
крстаче обгрљене спарушеним венцима, који ће се заменити. 
Па пошто би клечећи припалиле мале воштане свећице и 
кандила у обојеним фењерима од лима, оне би дуго остајале 
тако непомичне, и гледале како немо јецајући жмиркају 
плаво-зелени пламичци, и облећу челе око зејтина и воска, 
изазивајући успомене на своје драге и испитујући своје 
савести оптерећене сопственим неопростивим прекорима, који 
ће с места ишчезнути на капији гробљанској, као што су се 
муњевито и појавили. 

А тамо на пољу, према великој гвозденој капији, уз стаклену 
чекаоницу облепљену наредбама и разним полициским забра- 
нама, на шиљатој голој калдрми и благом мартовском сунцу, 
греју се и пуше десетак просјака у похабаним војничким уни- 
формама, слепи или са патрљцима од ноге или руке, истак- 
нутим тако да се виде на први поглед. Они, обично, ћућоре 
међу собом, задиркују се и шале, да једновремено завапе тек 
ако би ко наишао, кад испружају своје кошчате, црне и 
· прљаве руке и забогораде с таквом жестином и тако ненадно, 
да узнемире и узбуне и саме врапце што се јуре и препиру 
по крову звонаре, одакле у малим јатима прну да беже ка 
великим оџацима цигљана, који се уздижу око гробља. 

Седе они тако једно после подне, олењили се, зевају и 
пуше, па се издалека зачу бректање аутомобила. Они брзо 
склонише цигарете, спремише се и очекиваху. Онда машина 
стиже и заустави се пред великом гвозденом капијом. И док 
момак хитро сиђе с предњег седишта и услужно отвори 
врата дами, на чијем крилу лежаше красан букет, дотле већ 
бела рундава пудлица, с машницом о врату, искочи на калдрму, 
лака као лопта, па се запиљи и очекиваше, да богата дама, 
сва од грације и болног израза, сиђе и, по обичају, обдари 
просјаке. ј 

Тада пружи она букет момку, откопча свилену торбицу, 
па болећиво приступи убогим људима. « 

— М...м... молимо госпоју, вашим с... с... слепим 
р... р... ратницима. 

Она приђе слепом. 

-— Кад си рањен јуначе 2 

— Он је контузован, госпоја. 

— Н...н... н... на М... мачковом. Је о Кан ин 

— Кога имаш 2 

— Т...т... троје деце, госпоја, а... а... а двоје мушко 
и ал та =: А а Де ДОЈЕ ОНЕСКО 

Она га дарује, па праћена момком, и док пудлица оби- 
грава око ње, трзајући је ситним зубићима за ивицу сукње, 
она жури ка драгом месту туге, са изразом све већег бола 
и патње једне светитељке. 

— Хвала роде. 

— Бог да прости покојника... 

— Амин да Бог да... 

— Али ситно фарбаш, друже. Па ти рече троје деце, а 
оно испаде четворо. 

— П... па, па на брзину. Кад се хитро промеша. И 
Секула отвара очи, намигује и загледа у десетицу. 

После диже главу: 

— М.., м... муф јесте. ли, видели ои ин ОВИ 
године а... а... а сви од њега да... да живимо. 

Секула је пустио браду, прерушио се, мучно би га било 
познати. Омрзнут је у своме друштву, али га се оно боји. 
Јер) све су то предратни просјаци, лажни инвалиди што 

„Вватају на униформу“, Цигани и протуве, и он једини ратник 
међу њима. 

Говори мало, и док они ћаскају, он се треби од вашију. 
"Само кад наилазе посетиоци гробља, он зажмури и забого- 
ради неким језивим мумлањем да све надвиче. Или прави 
досетке на рачун пролазника који се не осврћу на његова 
запомагања. 

НАЧИНА. "седи овде, д... д... друже; а... ту је твоје 
место. 

Пролази тако млекаџија, сељак из околине, грбав. 

— К...к...к... К... — кркори нешто Секула. 

— Шта ти је, шта кркљаш 2 

— К...к... кад ћеш да сед...Д... де... демобилишеш 2 

— Како велиш 2 

— Р... р... ранац тај да скинеш... Па показује на грбу. 

И грбавко се присећа, па црвенећи иде даље и гунђа. 

А кад су сами, или време рђаво, па у чекаоници очекују 
док пролетњи пљусак престане, они загаламе, развезу на 
дугачко и говоре о свачему. 

— Е лепо, а јесу ли и Французи Швабе 2 

— Јесу и они, само су бољи јунаци, јер у Француској 
· и матори сисају, па су здрави. 

— Добро. А Енглези 2 

— Енглези 2... Енглези то су морске Швабе. Они живе 
у мору. 

— Е реци ми сад: што су се једне Швабе удружиле 
с нама против других Шваба 2 

— Како кажеш, што су се... 

— Кажем шта ће те Швабе с нама противу ови' наших 
Шваба 2 

— Шта ће. велиш с нама2 Е па, брајко, они ћес нама 
због овај..., па због... е не знам. | 

— Знаш ли ти Секула 2 

— П... п... па да се бијемо за њих. 

__— Него, чујте људи, видите ли ви ови ероплани шта 
чине. Сад ће, веле, пустити неке гасове да нас све поморе. 

— Не верујем, човече, плаше на седамн'ест. 

— Море батали шалу, пустили су плакате. 

А Германи, веле, имају неке справе што личе на рибе, 
па гутају лађе ко Секула питу на даћама. 

— Па добро, Германи то су опет Швабе 2 

— Па јес'. 

— Видиш, ти Германи целу Европу окупираше, па сад 
'оће и Азију. Него ја мислим да оне Швабе и ове Швабе 
раде ортачки. Чујте људи ово што вам ја кажем, ја сам 
прост човек, али ја њима не би' веров'о. Ево сеците ме где 
сам најтањи, ако тако не буде. 

— Еј брате, па ти сасвим не знаш шта говориш. Ваљда 
знају ови наши шта раде. То су паметни људи, неће тебе питати. 

— Ама они јесу паметни људи. Само знаш како је, 
ђавоља је то вера, подвалиће. 
| Секула се напиње да нешто каже. 

— Ћути ти, Секула, не "разумеш се ти, брате, у свачему. 

— Ђ..: ђ... Ђогате, а... а... асгбаљ  бољеа тим 
од њих. 

— Од кога2 

— Па од ми... министра и ге... ге... генерала. 

— Море ти, бре, ти си антикрист, ти си опасан, ти си 
бунтовник. 

— Ја сам човек к'о и они. Го... говорио сам ја с мини- 
стрима. То су а... а... а тр... тр;.. тр... вртови икони ти 
Да нисам му... мутав и ја би' био ге... генерал. 

— Па јес' право каже човек: да није мутав, и да му је 
ћаћа Крсмановић, и он би био министар или генерал. Овако 
цркавај од глади и пружај руку целог века. 

— И још да нема добри' људи, браћо |, 

— Пих! Онда би продавали Вашке па би живели. _ • 

— Сад нема ни вашију, сад је затишје. 

— ја сам у ропству, браћо, јео вашке на лебу. 

— Лажеш! Ти и ниси био у ропству него тајни нолицај 
код Шваба. И зато што лажеш, јешћеш и калдрму. 

— ја не лажем, небеса ми. А шта фали тебиг Имаш 
кућу ортачки с неком Јеврејком и две краве. Продајеш млеко, 
газда си па опет просиш. 

— Лажеш! 

— И наговарао си ме да убијемо Секулу и да му узмемо 
паре. Кажи, ако смеш, да ниси. И зато си га звао на вечеру, 
да прођете оним путем поред цигљана... у 

И тога дана, неколико само тренутака иза последњих 
речи и на ужас богаља који се разбегоше, Секула, не разми- 

шљајући ни секунда, распори ножем, оштрим с обе странеи 
чуваним у тајном џепу копорана, просјака Јеремију, званог 
„тобџија“, који му је радио о глави, и чија се црева просуше 
по прљавом патосу чекаонице. Онда убица паде шака полицији, 
која се распита и сазнаде о његовим бегству из војске. И 
стављен под редовни војни суд свога пука, он оста у затвору 
све док топови на фронту не огласише почетак новог крвављења. 

___Тада га пустише, и тешко рањен у једном од првих 
већих сукоба, он се нађе у болници, из које изиђе једнога 
од оних страшних дана кад потпун слом војске беше несумњив, 
и после једне операције која га остави без неколико ребара 
и учини неспособним за борачку службу. Далеко од свога 
пука, који се налазио на другом правцу војних операција, он 
се јави једном од пукова на који прво беше наишао, где 
изјави тачне податке о себи, признаде да се налази под судом 
због покушаја убиства, и постаде сеиз команданта батаљона. 

У новој средини, међу војницима које тада први пут 
познаде, потпуно непознат, морао се мучно осећати Секула, 
али се није имало куд. Јер он увек провођаше сам, ревносно 
предан својој дужности да се стара о командантовој кобили 
Ружи, чије га ждребенце витко, умиљато и несташно занимало 
више свега. 

А командант батаљона увек насмејан, фини официр белих 
руку и румених образа, тек што беше дошао из дивизиског 
штаба, одакле га послаше овамо да испуни услове за унапре- 
ђење у виши чин. Операције, истина, беху свршене, али шта 
то мари, баш зато је он и послан из штаба, гдејебио навикао 
да служи на потпуно задовољство дивизијара, чији беше 
љубимац... Било се већ дубоко ушло међу снежне кршеве 
_ арбанске, и командант мучаше само једну бригу: како ће се 
без хране издржати до мора. Неколико кутија конзервираног 
млека што их је добио у Љум Кули од управника болнице, 
свога познаника, и у замену за цигарете, биле су још једина 
храна с којом се имало живети сзе док се не дође до савез- 
ничких бродова са храном, о којима се толико говори и тврди. 
И он је чешће и строго опомињао Секулу да оне кутије чува 
у своме ранцу, од кога да се никад не одваја. 

Онда умирен надом да ће му то бити сасвим довољно 
до краја, командант очува своје добро, увек ведро располо- 

жење, све док се једнога дана не догоди нешто због чега 
умало не доби излив жучи или овом сличан напад. 
Седи он, гладан, крај ватре, мисли на млеко и зове. 
Секулу: | 
- Отвори једну кутију па узвари. 

Сајани заузима став „мирно“, грчи лице, отпоздравља. 
одсечно, и као не разуме шта хоће командант. 

— Еј, море, шта ме гледаш» Млека! | 

М... м... млека н... н... нема, го... господине мајоре.. 

— Млека! | 

— А... а... а нема млека, го... господине мајоре. 

— Шта кажеш 2 

— П... п... појела „Ружа“... 

— Млека, сунце ти божије! Мите кутије хонаервивеНај 
млека што сам ти дао на чување! 

— МР. ла Дали БРИЖ У. 

— Где се научи да лажеш, милијарду ти Богова... 

У ап и ои 

И тако лаж која беше глупа и дрско понашање Секулино , 
разјари команданта у тој мери да га је, позеленео као јед, 
тукао до крајне малаксалости своје одори снаге. Тада му 
одузе коња и најури га. | 

Али се убрзо, и кад се уверио да је казна била 
претерана, умири и покаја, па кад му још Секула обећа да 
ће све десетоструко накнадити, он га врати и предаде ствар 
забораву. А од тада, свакога јутра и после Секулиног повратка 
из патроде, кад год би увлачио ногу у узенгију да се попне 
на коња пред полазак на марш, осетио би командант како 
га голица и дражи мирис младе пилетине печене на ражњу, ох 
тако пријатан, драг мирис што се ширио па све стране из 
бисага немачког седла, на коме је било угодно седети као 
на дивану. 


Па је она војска одступала кроз кршеве, полумртва 
једна војска, сва у ритама, што се напрезала, пентрала, стењала, 
цркавала и претварала у стрвине. И у селу неком пуном 
дивљих паса и људи, зауставила се ова колона скелета да 
преноћи. аге 

Око ог ромне ватре, као ломаче, поседали официри штаба, 
пију чајеве и угађају генералу. 

— Е, да су урадили као што сте ви предлагали Армији, 
гос'ђенерале, не би ми сад седели овде. 

— Ту је већ море! 

— Где ли ћемо после2! 

Али дивијизијар, стари војник, закопчан, нема воље ни 
да наговести. 

И официри срчу и ћуте. · 

А из села, изненада, допире граја, неко. комешање као 
узбуна, па све ближе и јасније, и чопор, мештана појављује 
се, па се приближује дивизијару. 

Онда прилазе искежени, разјарени, дивљи људи: 

— Туња тијета. 

— Тунга тијета. Мир шућур. 

И чопор крешти, превија се, урла и стеже мртвачке 
кошчине петорице регрута, што -дрхте као уплашене мале 
тице, и Ресулу који ћути погнуте главе. 

— Пљачкали је л'2.- Пљачкаши је л'2 

И дивизијар бесан скаче, вришти, докле чопор урла: 

-— (Ох, ја... валах... аскер,.... пљачка ... ска... хала... 

А дивизијар умирује, обећава, пишти: 

— Штаг Каког Ког Овиг Добро. ја њих сад, сместа... 
биле а. -Кр.- • Кр 

И он прави покрет руком као да нишани. 

Па настаје трк и узбуна око штаба. А мало после чланови 
преког суда са везаним, уплаканим регрутима и Ресулом, 
праћени дреком дивљег чопора, одлазе у дубодо; лину иза штаба. 

— Милост, милост, госђенерале... трудићемо се... 
поправ.. 

Један осуђени регрут, сав у ватри, бунца: 

— Људи, ево переца, ево переца, ево врући' переца ! 

И гледа у шаке и церека се, па их окреће и гледа у 
нокте: : 
— Ево переца, ево врући' переца! 

И док сумрак, сив, прљав, као чађ, пада на кршеве, 
природа дивља и величанствена равнодушно посматра стрељање. 

Секула први, везан за дрво, одбија да му вежу очи. 

— Овај овде тип пљачкаша! | 

— Иначе је под судом, гос'ђенерале, није штета, 

У Ме ољ, МОДИМ. а : 

— Говори ! ; 

— Ж... ж... жандаре да не гађају у... у... у главу. 

И он подиже очи к небу. 

— Т... т... треба се и тамо а..:га./. а... "донијати. 

Арнаути седе, скрстили ноге, пуше и смеју се. 

И онда поп хоће да исповеди“ Секулу. Он и то одбија, 

— Б... 6... боље стојим код Бога, ц... п... по... попе 
од тебе. 

И штрцка пљувачком на попа. 

Па се после три плотуна сви разилазе. 

И Ресула, који се хвалио да је покопао пук, оста неза- 
копан, срозан низ дрво ољуштено од куршума, раширених 
руку, чупаве косурине, замућених очију и раскопчаних чакшира. 


Сутра дан маршује колона и спушта се, најзад, у питому 
раван. Отегле се зелене, бескрајне ливаде и чуче велики 
пластови као шубаре. Топло је, осећа се дах мора, и небо 
је мирно, плаво, благо. 

И људи живахнули па разговарају: 

Ето ти, долија и Ресула. 

— Ја, заглави сиромах. 

— А и био је, брате, некако опасан човек. 

Ме Ама, људи, грешите се. Нисте ви њега познавали. 

Добар је то био и јунак. Ми смо исписници, служили 
смо све ратове у једној чети. После нас комбоваше у. овај пук. 

— Шта2 Ко тог Шта каже тајг — распитује камандант 
с коња. 

— 'Нако, џакамо о Секули. 

— Па шта џакате2 

— Каже овај Рудничанин познавао га, вели, био је 
добар човек. 

— Које тај што каже Аха! Тај ће проћи као и он. 

Добар пљачкаш је л' зврпдове2 

А ви, војници, видели сте добро како пролазе неваљалци. 
Па у памет се... 

И опет мили колона по један и гази по меком и ситном 
песку; ноге упадају, мали камичци жуље и вређају рањаве 
табане, и све је теже вући костуре. Лево и десно, црвене и 
плаве одране лешине, искиданог и искљуваног меса са искрвав- 
љеним копитама без поткова. Чини се, као да се очајно 
напињу да издрже и извуку огроман терет без кога се не 

може и гледају изколаченим очима као да се плаше да ће 
бити ошинути. Људи окрећу главе, стежу носеве прстима, 
или заустављају дисање док прођу. У том дивизијар са штабом 
сустиже колону. Он је замишљен, и са левом руком на сла- 
бини јаше лагано и оштро гледа у даљину. Официри изва- 
дили по једну ногу из узенгија, ради одмора, и док шкрипе 
седла и крцкају, они се опустили и дремљиви клањају као 
прстенџије. 

Затим дивизијар мамуза коња и с начелником штаба 
одмиче мало, па стиже команданта батаљона, који јаше на 
челу колоне. 

— Како је, како дечко 2 - 

— Ето, да кажем, гос" ђенерале, врло добро, хвала много... 

Онда окуражен овом пажњом мамуза нервозно коња и 
притерује га све ближе дивизијару. 

И тако јашу ћутећи, па се после мајор усуђује да пита: 

— Гос' ђенерале, молим да ми не замерите... ако смем 
питати... зна ли се где ћемо... шта ће сад с нама2 

Ђенерал се упола окреће и гледа га преко цвикера. 

— Не знам да ли умеш чувати тајну. 

— Ви...ја мислим... бар... хм... господине ђенерале... 
у осталом. 

— Добро де, ован . Даклееее... Оштри се за Фран- 
о ои 

Ку с ИЕ гос"ђенерале 2 

-— ... Или Гркиње. Марсељ или Крф. 

— Хвала. | 

И мајор клима својом лепом, насмејаном главом у знак 
захвалности на изузетној пажњи. Затим трза узде да врати 
кобилу, која се усудила да поравна с ђенераловом. 

— Добро се држи Милка, гос"ђенерале. И гледа умилно 
алатушу ђенералову. 


— Господине ђенерале, молим опростите ... бићу слободан 
још једно питање. 

— Ајд, ајд да чујем. 

— Указ... говори се... хм... да је потписан. 

— А, ту те жуљи... Ускочио си, ускочио си... Шта 
ме гледаш потпуковник си. Али... 

И ђенерал ставља рукавицу на уста. 

Па опет мајор трза узде јер се његова кобила поравнала 
с Милком. 

После се нагиње начелник штаба, ослања се левом 
руком за ункаш мајоровог седла и шапуће му: | 

— Честитам, то је сигурно. Још у Призрену видео сам 
нову звездицу на краљевом ордонансу. 

— Онда и ја вама, господине пуковниче. 

Мајор јако наглашује последње две речи и официри један 
другом срдачно стежу руке. 

А дивизијар обраћа се војницима: 

Може ли се, јунаци2 

— Може, може, гос"ђенарале. 

— Мора се... 

— Ето гега се, 

А кад ђенерал поизмакне: 

-— Бог'ме даље се не би могло! 

— Како си сад сладак! 

— ја, ки мед. 

— Сиђи, душо, с коња да видиш како је. 

— Опрем' рођо... 

И тако што даље ђенерал све искреније... 

Па се спушта колона и шљапка то пиштољини преко 
рогоза и зукве, те шкрипи полегла и угажена травуљина. 

Но иде се живље, јер се не спотиче о стење и људи се 
гужвају по неколико у реду, јер има ширине. 

— Ту смо, близу смо. 

— А по води не могу нас пешице. 

— Да и ми, људи, да немо једанпут. 

Мајор мамуза, мамуза и с муком гони уморно кљусе 
да покаса, па стиже дивизијара и приноси руку до штитића 
кицошки накривљене шапке. 

— Молим... је л по вољи, господине ђенералег Бићу 
слободан да Вас понудим... 

И откопчава бисаге и тражи. 

= Е, а шта имаш2 

— Мало пилетине... и. 

Бравос, Бога ми, код тебе увек свега. 
— јуче купих у Прези. 
— Баш сам и сам мислио да се мало прихватим. 

А мајор обавија дупле узде око леве руке, черечи пиле, 
одржава равноте/ на седлу и додаје дивизијару карабатак. 

— Знам... ви не волите бело месо. 

— Хвала. Само да се стигне на море, свега ће бити. 

— И шампања... 

— И шампања...И...и... цуцика... јел и цуцикаг А2 

И ђенерал се тресе од смеја, а мајор обара главу... 

А колона оживљена благим приморским сунцем и пито- 
мином одмиче сад сувом узбрдном путањом. 

Онда предњи делови стигоше на узвишицу. А одатле, 
изненада, бљесну нешто необично, мило, тамо преко зелених, 
рајских дубрава, и засени те испуни груди као новом неком 
надом, вољом да се живи и заборавом свега. 

Па се наједанпут раздрагано ускомешаше они што 
· пристизаху на узвишицу: 

— Ено мора, ено мора! 
— Ер другови, ено мора! 
— Је л' оно море2 
— Шта Славе ми ено мора! 
— Море! 
— Гле! Гле! 
— Ено мора! 
ДРАГИША ВАСИЋ. 


ЈЕРИСАВЉА 
(И3 КЊИГЕ „ПЛАВО ЦВЕЋЕ“. 


Тумара пахаљ мириса по жалу, 

Кб уздах неког звезданога брата, 
Ком туга срце, рад беде нам, хвата, 
Те нам долеће на етера валу. 


Врата су моје душе отворена 

· С бескраја слап свежине на њу пада; 
Гасећи сваку успомену јада, 
Поплављује је светлост с тајних зена. 


Сребрена роса месечевих зрака 
Дажди по магли љубичној на мору; 
Чују се кајде звезданоме хору, 
И како тече вечна струја јака. 


Мој Бранко ми је заспао на крилу, 
Студеним светлом месец га целива; 
Он чудно нешто и чаробно снива, 
Ћутећи тајну гепоњатну силу. 


Са Мосора на месечевој дузи 
Силази мајка вила Јерисавља, 
Слађано-сетним гласом ми се јавља, 
Сафирно око магли се у сузи: 


„Чему те дигох из борова гаја, 
На крилу понех у вилинске дворе, 
Отворих врата Видовога раја, 
Уроних вишње у светлости море 2 


Чему те млеком вилинским задојих 
У Орлујевцу, више свете Шаре 72 

Чему кб дете рођено узгојих, 
Открих отајства наше вере старе 2 


Чему ти открих у Видову храму 

На стубовима од сафира плава 

Чрте и резе у златноме пламу, 

И дубок смисо што им пламен дава 2 


Чему једином теби дадох кључе, 
Што седмера отварају небеса 2 
Средиште открих које мисли вуче, 
Разумним чини бескраја чудеса 2 


Чему задахнух мирисом Дафине, 
Причестих светлом крвљу светог Вида, 
· Сјединих с огњем бескрајне Средине, 
Да ране мрака на твом срцу вида 2 


Где ти је кремен и где тврдо надо, 

Да креше искре у тминама свете2 

Где штап, да водиш к тору спаса стадо 2 
Зар све одбаци, да негујеш дете 2 


Предај ми кремен и сечиво тврдо, 
Видова свете знаке свештеника ! 

јер пук не водиш на блаженства брдо, 
Где богочин је слободна зреника 2 


Предај ми дете, да посветим њега, 
"Да га целунем и да га подојим, 

Да буде трубљом даха свевишњега, 
Да га за светог жреца Вида гојим; 


Да ори химне вечитога миља, 

Што ће их веком певат покољења, 

И братства, никла из истога жиља, 
Трептећ' у сласти са Видом стопљења.“ 


„Пусти га, мајко, да се јоште игра, 
Не бацај на њег" јоште сенку бриге; 
Још дрвен-коњиц драг му је и чигра, 
И са сликама, ал' без слова, књиге, 

Не отимљем га гладу, јаду, жучи, 
Песника сталну од судбине дару: 
Знам да уз врлет мора да се мучи 
Ко ће да служи Видовом олтару. 


Знам да су муке највеће и беде, 
Тамница и смрт само пука шала 
да оне који равни правац следе 
И умом пију море идеала. 


Ал нек се игра штогод може дуже, 
Док Вида позив сам у срцу чује; 
Док звезде зраке у срце му пруже, 
И ћути пролаз видовите струје. 


Тад ево ти га, моја мајко света, 
Води га путем светлости и трња; 
Да патњом буде откупитељ света, 
И сијач светла Видовога зрња“. 


Звездовит осмех ораји јој лице; 
Месеца зраком к Мосору се вине; 
Вијаше за њом кроз љубичне тмице 
Мирис са цвећа злаћане Дафине. 


А. ТРЕСИЋ-ПАВИЧИЋ. 


СТУПОВИ. 


Овдје, на жалу нашег мора плавога, 

Подиго ја сам седам витих ступова; 

Око њих све су моје сање посљедње 
Ко бршљани се овиле. 


Стоје високо изнад вала; слушају 

Под сунцем љетним шутњу дугих поднева 

И дихај ноћи у час кад под мјесецом 
Сирене негдје пјевају. 


У зору, свјетлом обасјани, титрају, 

И од њих иде узвик моје радости; 

А пред ноћ с њиним трептањем се стишава 
И моја сјета сутонска. 


Уз море седам ја сам диго ступова, 

Кад видјех да са б'јеле куле љуљају 

Којима бијах окрунио зелене 
Врхунце своје младости. 


Јесен је сада; али ведра, спокојна 

Ко она што је увјек сањах... Галеби 

Далеко криче, а по модрој пучини 
Црвена једра пролазе. 


Сједим пред тр'јемом, с којег висе гроздови 

Винове лозе и — у воде ронећи 

Извора мутних свога битства — помињем 
Животе већ проживјеле: 


Кад испред спиља слагао сам громиле, 
Киклопске зиде на врхунцу дизао, 
И пирамиде покрај р'јеке градио, 

И торњем град свој бранио. 

Колико муке и напора! — Дошла је 
И ова јесен; ал још нисам уморан. 
За љепшим крајем и за дјелом славнијим 
Већ хвата ме носталгија. 


јест Бог у мени! И све јаче осјећам 

Бесмртност своју. ја сам увјек живио 

И увјек нешто градио... О гордости 
Мојијех здања будућих ! 


Све моје земско пропада; ал посљедњи 

Час кад ми дође, ја ћу се тек родити: 

Ко празан хак у мртвој неизмјерности 
Не, мене неће нестати ! 


Дух створитељ, небесима ћу газити 
И, пуних руку живе твари козмичке, 
На рубу ја ћу Млјечног Пута дигнути 
Низ сјајних, вјечних ступова. 
ВЛАДИМИР НАЗОР 


УЗАШАШЋЕ. 


Не знам, је л јава ил сан; 
Ал ноћ је та пуна чудеса. 
Под мјесецом сребрн је дан, 
А зв'језда су пуна небеса. 


Дрхтавог Вегиног кр јеса 

Сјај гледам кроз провидни длан. 
ја нисам од кости и меса; 

Од нечег сам другога ткан. 


Пода мном земаљски тај стан 
Сад одмиче. Идем ведрином 
И пењем се, спокојан, сам, 


На високи етерски праг, 
Док за собом ноћном модрином 
Остављам блистави траг. 


ЛАДИМИР НАЗОР, 

МЕТАМОРФОЗА. 


Гдје сам 2 Куда гази 
Моја нога2 Хода 
По звјезданој стази 
Или поврх вода 2 


Из дубине плази 
Та мистична вода, 
Ил у ме силази 

С небескога свода 2 


јесам, гдје не бијах. 
Куд сада тумарам, 
Нога прах не тиче. 


Сијам, гдје не сијах. 
Ја се мјењам, стварам 
У астрално биће. 
ВЛАДИМИР НАЗОР 


СИМБОЛИ ВРЕМЕНА. 


Хихоће бесомучна земља у јурњави страшној, 
Бес ситог Злочина помамно по летинама скаче... 
Живи лешеви за сјајним софрама седе 

И једу тело духова, ђенија и визионара... 
Страсти демона служе у пурпур-блеску!... 

Црна сатанска гозба!... 


Од Првих и Светлих лучоноша 

Живи човечанство... 

А Светли и Први живе без леба о мрви... 

Идеја Саздања врти вечнога Козмоса оси 

А сви-су Богови голи и боси!... 

— Тек Светло тче раскошну одору нимфама небеским. 
Зраке звезда веју маном и вијавицом снега златном, 
Прашуме шуме вечно тескобни уздах прачовека... 
Свемир је усјана крвава чежња милијун срдаца... 

У њ' скаче разјарена срџба пламних океана 

И ваља вале ледене Вечности!... 


ЈОСИП КОСОР. 


МОДЕРНИ ИСТОРИЧАР И ЊЕГОВЕ НЕВОЉЕ. 


Историчари, и писци и наставници, у додиру са светом 
наилазе на две врсте менталитета. И обадва их, на крају 
крајева, доводе до истога очајнога расположења. 

Први је менталитет обичнога, практичнога човека, који 
се спотакао о неко дневно питање у коме је умешана исто- 
рија, понајпре какво дневно политичко питање. Таква су 
питања : Зашто је Данциг немачка а не пољска варош 2 Зашто 
Корзика припада Француској, а Сардинија Италији 2 Или томе 
нешто слично. Тај практични човек дође своме пријатељу 
историчару и тражи од њега да, за минут два, реши такву 
једну тешкоћу. Он мисли да ће негде бити, или да ће морати 
негде имати, некакав општи историјски подсетник, у којему 
се налази на десетак страница, па, може бити, и у десетак 
редића, оно што он тражи. Он сматра да је историја један 
скуп факата, који се могу уписати у једну енциклопедију, у 
којој сваки може наћи што хоће, само ако зна ону страну 
на којој то пише, баш као у каквоме светскоме лексикону. 
Такви су људи лаковерни и безазлени, верујући да су сви 
факти сигурни и проверени, те да их треба само да скупи и 
повеже, какав стручан историчар, и стави их на расположење 
целога света. И кад им се рече да на таква кратка питања 
не могу добити један одређен и сигуран одговор, они остају 
зачуђени. Они ће, например, упитати историчара: „Каквог је 
утицаја на Римску Царевину имало хришћанство 2“ или „Где 
је порекло енглескога парламента 2“ Историчар ће им одго- 
ворити да о томе не постоји једно опште усвојено мишљење, 
већ да им може дати извесна мишљења, или две супротне 
предпоставке, и, уз сваку, многе доказе. Историчар ће поку- 
шати да склони своје пријатеље да прочитају туце два књига 
које заступају супротна мишљења, после чега би они да 
створе себи неки појам о питању које су упутили њему. 
Практичан човек свакојако неће примити овакав савет, и 

оставиће историчара са неповољним мишљењем о историча- 
рима, као о људма који не знају ништа позитивно, и који се 
међу собом не слажу. Он историју сматра као једно клубе 
факата, и неће разумети зашто дедукције из тих факата 
варирају према темпераменту и гледишту историчара који са 
тим фактима оперише. Историјска факта, међутим, не могу 
бити кувана у једноме истоме сосу и за све укусе потрошнача. 
Ако један нађе да је за његову душевну и политичку равно- 
тежу овакво или онакво тумачење оправдано и добро, други 
ће наћи да није; за једнога храна, за другога отров. Исто- 
ричар треба да буде спреман да ће га једна или друга страна 
оптуживати као несавеснога продавца душевне хране; ако се 
не деси да га обе стране туже зато што је, нашавши једну 
средњу линију између две, онезадовољио и једну и другу 
страну. Не може се замислити да ма која историја о Про- 
тестантској Реформацији, о Француској Револуцији; 0 Модер- 
номе Германском Царству, не наљути бар половину чаталаца. 
Свака историја која би била написана тако да задовољи 
свакога читаоца, била би написана без свих оних моралних 
проблема који уз њу иду, и без икаква пишчева објашњавања. 
У кратко, таква историја би била узалудно збирање факата 
за које нема објашњења, које не би нико разумео. 

· Историја, једном речи, није оно што практични људи 
мисле. да је, скуп имена, датума, догађаја; историја је тума- 
чење догађаја од стране историчара. И, како су историчари 
од увек заступали различна политичка, морална и национална 
становишта, и како ће увек тако радити, то није могуће 
написати једну „образац- историју“ о овоме. или ономе 
добу, о овом или оном догађају, о овој или оној личности, 
о овој или оној историјској установи, да сви буду задовољни. 
То неће моћи бити све дотле докле главни предмет не буде 
сасвим далек, докле потпуно не изгуби додир са модерним 
проблемима, докле се сви не сложе. Неко може написати 
једну „образац-историју“ о Мисиру Фараона, о старој рим- 
ској војничкој тактици, о средњевековном мађионичарству, 
о Александру Великом. Али може ли когод било да замисли 
једну такву историју о Јеврејима, о Језуитима, О Балканскоме 
Полуострву из Средњега века, о Наполеону или о Бисмарку, 
коју би подједнако примили и један Јеврејин, и један католик ; 
и један протестант, и један Грк; и један Србин, и, један 

Бугарин, и један Турчин, и један Француз, и један Немац 2 
један славни историчар рекао је да је „историја само стара 
политика“, и у томе је толико истине да сам склон веровати 
да, као што политика не може постојати без контроверсе, 
тако ни историја не може постојати без ње. Или још боље, 
може се рећи, да, ако постоји какав део у историји о коме 
нема спорова, то је мртви део, а не живи део историје. 
_Дође ли нам „човек с улице“ да потражи неко исто- 
ријско обавештење, ми му, на жалост, не можемо дати онај 
одсечан и коначни одговор који тражи. Ми му можемо дати 
само једну претпоставку или пропагандску мисао, која пред- 
ставља наше мишљење, искрено и сопствено мишљење, али 
коју други могу сматрати и као нетачну, и као лажну и као 
злонамерну. Зашто2 За то што историја није [једна објек- 
тивна ствар, листа догађаја ; историја је тумачење и мишљење 
догађаја онако како их историчар сам схвата. А два исто- 
ричара који заступају две разне политике, или који су разних 
народности, могу догађаје да укалупе у различне калупе, тако 
да непосвећени људи могу, кад их прочитају, закључити да 
су то две разне ствари, састављене из разнога материала. 
Ко би могао, например, на први поглед рећи да су Тјерова 
и Ланфрејева историја о Наполеону писане по истим ориги- 
налним документима 2 
Ми морамо томе човеку с улице рећи да је историја 
ствар посматрања факата; да посматрање зависи од самога 
историчара и његова личнога схватања, и да, ако жели да 
створи своје сопствено мишљење о некој ствари, треба да 
прочита све што је написано за и против ње, да то из пошто- 
вања и љубави према истини мора учинити. Он ће одго- 
ворити да нема времена за тако дугачке студије, и вероватно 
ће запитати за име писца који најбоље одговара погледима 
партије, народа или религије којима сам припада. Ето, тако 
је писање историје постало, то треба много жалити, најваж- 
нија линија политичке, националне и религиозне пропаганде. 
Толико о додиру историчара с обичним човеком и 
његовим схватањима. Али, има и једна друга врста људи и 
схватања на које ће се спотаћи историк у току свога рада. 
Ти људи ће га довести у много већу забуну него жалбе 
једнога ббичнога и разочаранога човека. То су они људи 
што верују да су они специјалисте за историјске ствари; то 

су они који су један део историје проучавали, који мисле да 
су на њ добили право монопола, да су на њега „извадили 
патент“ да други историчар нема права да се меша на пример 
у тај и тај век, или у ту установу, или у ту историјску 
личност. У историји, као и у свакој другој науци, саревњиви 
и ускоумни „специјалиста“ није ретка ствар. Тешкоћа је са 
таквим лицем у томе што је оно уверено да се цела светска 
историја окреће око тога његовога историјскога посла. По 
њему се, на пример, цела римска историја врти око Прокон- 
сулскога Царства; цела енглеска историја зависи од јачања 
племства а развој Немачке од усганове Ханзеатичке Лиге. 
ја сам познавао једног ученога верскога историчара, који је 
тврдио да је непознато племе јерахмил, два пута поменуто у 
Староме Завету, организовало цео јеврејски народ. Нико 
није примио ову његову претпоставку, али он је изазвао 
велику полемику, и мислио је врло неповољно о људима који 
су били противу ње. Овакви историчари специјалисти личе 
много на онога човека који не види читаву шуму зате што 
гледа само у своје дрво. Ако је специјалиста писао целу 
историју света, видеће се да је главни обрађени део оних 
десет-дваест година историје, о којима се он бави, а да све 
друге периоде улазе и јесу споредно. За историје које су 
други народи писали, он ће вам поштено и наивно казати да 
нису добре зато што не посматрају један догађај или једну 
историјску личност, догађај или личност које он сматра за 
главну осу око које се окрећу сви остали историјски догађаји 
и личности. Сваки други који би се усудио да уђе у ту његову 
област историје тај ће бити један безобзирни уљез. Ниједан 
други историчар не може имати о истој ствари право мишљење, 
па било то о Атинским архонтима, о Трентинскоме сабору, 
о карактеру Цара Душана; не може зато што тај непозвани 
има само своје мишљење које се, обично, разликује више 
или мање од мишљења које је изразио један „стручни и 
свезнајући“ историчар. 

У кратко, пошто је дошао у сукоб са историчарем спе- 
цијалистом, општи историчар осећа се некако потиштен, 
сумња у своје право да ради исто онако као кад се растао 
с оним обичним човеком, који мисли да историци не знају 
много и да су некорисни. 

- Има ли право да тако ради један историчар Да ли 
треба да буде на чисто са тим да је историја или скуп сувих 
чињеница и датума без икакве везе између себе, без какве 
год филозофске мисли, или серија тренутних фотографија, у 
којима сваки историчар остаје затворен презирући оно шта 
други каже, и не водећи рачуна за сву осталу историју што 
је изван његове области 2 

Било би за жаљење када би историк до таквога закључка 
дошао. Како данас стоји са историјским истраживањем, најбоље 
је да се чека на историјскога законодавца, на филозофа. Доиста 
никад се није осећала већа потреба за њиме него данас. 
Карактеристика историјских испитивања за последњих тридесет 
година у свакој земљи у Европи, јесте хрпа нових чињеница 
поцрпених из нештампаних извора и археолошких открића, 
неуређених по логичној и филозофској симетрији. Днеги 
великих историја као да су прошли; монографије, биографијг, 
студије о економији и о државноме праву, дипломатска преписка, 
статистички податци, излагања о ископавању старина, стари 
записи и исписи, преплавили су данас свет. Али може ли 
један човек да уреди ту хрпу историскога материала, или да 
одреди свакоме од њих вредност2 Таквога стручнога човска 
нема. Има, на жалост, људи који се не боје „да улазе и 
онамо где анђели неће“, који хоће да пишу општу историју, 
и ако немају знања о томе. Сваки од нас зна по каквога 
човека који је, прочитавши пет шест популарних уџбеникл. 
готов да расправља написмено о општој историји света, не 
водећи рачуна о свима тешкоћама за које у ствари и не 
зна да постоје. То је тип људи које Французи зову „вулга- 
ризатори“, то јест људи који пишу „за народ“ историју. 
науку, уметност, избацујући све проблеме и нерешена пи- 
тања. Најбољи пример који ја знам, јесте она страшна 
„Историја Света“, коју је написао британски приповедач 
Х. Џ. Велс. Ко је прочитао ту историју а зна шта је историја, 
тај мора бити очајан. Ући у светску историју не познавајући 
страних језика, немајући могућности читати оригиналне доку- 
менте, без темељне спреме и лубљега проучавања, значи напи- 
сати из рђавих књига књигу. 

Ето такви, по моме мишљењу, писци за народ, и страх 
других да буду и они убројени у њихову категорију, спречава 
давас многога иравога историчара да пише опширне историје 


426 Српски Књижевни Гласник. 
у староме стилу. Они се врло много боје да их не оптуже, 
ако би ишли за стопама Гибона или Ранкеа, да су спиритуални 
другови великога Велса. | 
ћикада, као што рекох, није био потребнији историчар 
законодавац и филозоф него данас. Што је већа хрпа несва- 
рених и зорканих факата које копачи ваде из истраживачких 
поља, толико је већа потреба за једним стрпљивим човеком 
који ће са задовољством провести дуге године претресајући 
ту гомилу грађе сваке врсте, и одабирајући и одвајајући из 
ње оно што има праву важност. Тек онда може се, од године 
до године, поново изградити историјска фабрика, с тим да се 
свако ново откриће унесе у вечито променљив мозаик. 
Модерни научник, како је Лорд Актон једном рекао, 
увек је у опасности да га не претрпа огромна нова, несре- 
ђена историјска грађа коју истраживачи непрекидно избацују. 
Њему самоме догодило се то. Он је намеравао да изради 
једно велико дело о Развићу идеје о Слободи, м зато је био 
прикупио и почео читати све књиге које су на страним јези- 
цима биле написане о томе предмету. И смрт га је задесила 
пре него је написао ма шта о томе; смрт га је задесила у 
дубокој старости, докле се бактао са новим делима. Али ни 
млађи него што је он био не могу постати једног дана све- 
знајући; те зато и треба писати о ономе што се до дана 
кад се почне писати зна. Открића будућа биће посао за нова 
поколења. Оно што данашњи историчар -писац може да 
изврши јесте да изради историју до дана докле може, да изради 
марљиво и поштено служећи се свима новим податцима. То 
кеће бити лако; нешто од тога ће се по прочитању морати 
одбацити, а нешто више ће се морати подвргнути врло оштрој 
критици. И тај остатак нових чињеница ући ће у општу фабрику 
Историје. Неће бити никаква срамота за велике старије исто- 
рике ако се њихова дела са сваким поштовањем сместе негде 
горе на рафове до тавана. Лудо би било примити 1921 године 
једну књигу која је 1561 године била најбоља историја. То 
што вреди за историју вреди и у медицини и у хемији; исто- 
рија напредује и није непогрешна као библија. # 
Није. можда пријатно кад човек помисли да ће кроз 
дваест триест година — па можда и раније -- и наше историјске 
књиге проћи као и књиге наших предходника. У историји 
нема краја као ни у природним наукама. За нова поколења 

треба и нова знања, а наша дела, која толико волимо, ишчез- 
нуће у прашини рафова, ако не оду иу подруме књижничке 
Ми морамо бити срећни, ако наши унуци нађу да смо доиста 
расветлели неке ствари из историје и да нисмо излагали неке 
јеретичне ствари. Ми смо учинили што смо могли; свако 
поколење нека скупи, среди и изда своја знања и умења, 
савесни радници, ако су искрено радили, послужили су добро 
људима својега времена. Будућим поколењима може се рећи: 
Умирући поздрављамо вас; оно што смо радили може и 
пропасти, али смо радили и урадили. 


Оксфорд, септембра 11. - ВЕНЕ БОМНН: 


Сер Чарлс Оман, професор упиверситета у Оксфорду, председник 
британскога Историскога Друштва, народни посланик, председник Одсека за 
страну књижевност Академије Књижевности, написао је за наш лист овај 
чланчић. Оман је један од најбољих живих историка британских; он добро 
познаје нашу стару историју, нарочито Х!ТУ век. Он је написао једну 
добру књигу, пред сам крај рата, у којој је помоћу докумената показао да су 
Централне Силе криве биле за светски рат, Сер Чарлс Оман показао се 
у свакој прилици велики пријатељ нашег нарола. 


Из ПАРЕРГА ЈЕДНОЈ ФИЛОЗОФИЈИ. 


| 
ФЕНОМЕН И НУМЕН 


Утицајем метакосмичких сила и конспирацијом свих оних 
ствари које стоје иза завесе и до којих не може допрети ни 
један ултрателескоп и ни један ултрамикроскоп, настало је све 
оно што зовемо анорганским и органским светом, све оно 
што докучујемо чулима и умом који је последња и најфинија 
трансформација њихових подобности. Шта стоји иза завесе, 
и шта је оно што улази у појам метафеномена, то ми не 
знамо. Ми знамо само оно што проснивамо, што доживимо, 
и што урадимо. И то су несумњиче истине и сигурне оријен- 
тације. 

Бога сазнати значило би сам Бог постати. Ми њега 
можемо само по трагу видети, али лица његова не можемо 
сагледати. Кад је Мојсије затражно од Господа да му покаже 
славу свају, Господ му је одговорио: 

19. Учинићу да прође све добро моје испред тебе, и 
повикаћу по имену: „Господ пред тобом“. Смиловаћу се коме 
се смилујем. и пожалићу кога пожалим. 

20. И рече: али нећеш моћи видјети лица мојега, јер 
не може човјек мене видјети и остати жив. 

21. ИМ рече Господ: ево мјесто код мене, па стани на 
стијену. 

22. И кад стане пролазити слава моја, метнућу те у 
расјелину камену, и заклонићу те руком својом док не прођем. 

23. По том ћу дигнути руку своју, и ВАН ме с леђа, 

лице се моје не може видјети. 

Свакако, иза завесе постоји нешто. Само зато што су 
инструменти нашег сазнавања и доживљавања омеђени, не 
можемо рећи да ничега нема иза тајних врата. Не преостаје 
ништа друго до осећање скрушености пред великом тајном 
живота и бића. И ту почиње религиозно осећање. Каскег,, 
дубоки интерпретатор природе, изразио је то лепо овим 
стиховима : 

Ет Уогћапг ћапог уогт Нетоште, 
безиске ти бштеп Влдегп 


Уоп ТПег шпа РНапге, З«етл ипа Вште, 
Пле Оопез (гбззе зећидегп. 


Рле АпдасћЕ ктеег апхиђегеп 
Уог Фезеп гејсћеп Бабеп, 

Елп Глећзтаћ) ћичег деп Тарегеп 
Уеткјаг! фшје Сезфаћеп. 


Јећ пеге писћ ги пећјет Заште, 
Опа Ккизз5' Тћп пиг пи Вебеп; 

Миг Та исте ето шт Ккићпзјеп Тгаште 
Пеп Уогћапе усохићеђеп ! 


Бога-Природу не можемо сазнати као ствар рег 5е, него 
само као појаву, као феномен. Ту је мисао развио Кант у 
свом делу Критика чистога разума. По његовој филозофији, 
ствари не сазнајемо какве су по себи, рег 5е, него самс како 


' Мегке (5 рак, Соба), Ва Ш, 5. 211. — „Завеса виси пред све- 
гилиштем, извезена шареним сликама — животиња и биља, звезда и 
цвећа, — који Божју величину представљају. — Побожност клечи и моли 
се. — Пред тим богатим борама; — зрак светлости иза завесе — 
обасјава та обличја. — ја сам се сагао до најнижег руба –- и љубим га 
«само с трепетом; — мени ни у најсмелијем сну не пада на памет — да 
„завесу подигнем.“ 

се нашем духу |ављају, дакле не апсолутно, него релативно. 
Оно основно чиме се карактерише наша психогносеолошка моћ, 
то је феномен а не нумен. „Апсолутни нумен — прасупстан- 
цију немогућно је открити, јер у целом нашем предосећању 
нумена иде се само до оне крајње границе докле нас прати 
гносеолошки феномен, даље не. Искуство нас учи, да те гра- 
нице нису апсолутно сталне, напротив оне су променљиве, 
т. |(. оно што се у једној даној културној епоси сматра као 
крајње праизворно, то се у извесној другој сматра као секун- 
дарно, јер се открива још нешто праизворније, као што сеи 
од овога може ићи још праизворнијем, итд. итд. Али се све то 
ипак креће у оквиру феномена и паралелног предосећања 
нумена, и никако се не долази до апсолутно крајњих граница, 
тако да би се извесним феноменом предосећао пранумен. То 
је и немогућно и по самој општој тенденцији каузалитета (закона 
каузалитета), јер саиза зш то је солтафшско т аагесто.“ ! 
Иза свих феномена и пред свима узроцима из којих ти 
„феномени резултирају, мора да постоји нека недосежна апсо- 
лутна прасила, нека непозната апсолутна прареалност која 
је неомеђена у простору и немани почетка нисвршетка у времену, 
икоја јеврело свима њеним релативним, емпирискиматрибутима, 
модусима, рефлексима, еманацијама и манифестацијама. Ваља 
знати да не можемо премашити ту непрелазну међу тајно- 
вите недокучивости, да се нашем сазнању не могу отворити 
последњи узроци, мистерија нумена, тајна метафеномена, јер 
то. лежи изван наших емпириских релација, и зато своју 
испитивачку жеђ треба да гасимо у оним областима које су 
приступне нашој гносеолошкој моћи. Према томе, сазнања 
наша тек постепено могу продирати из области познатог у 
област непознатог, и зато наше испитивање и откривање 
појава никада не може бити завршено. Зато највиша поезија 
нема друге сврхе него да истапкава, да испипава, да открива 
прелаз преко бедема мистерија, да тражи тајновити кључ 
пред последњим вратима, или да пази да оне прокрчене 
цесте што воде из видљивог у невидљиво не буду затворене. 
Процес сазнавања увек тече, и, отуд, организовање 
нашег сазнања не може имати ни неког апсолутног почетка 
"ни неког апсолутног свршетка. Отуда, већ по самој еволуцији 


' Др. Драгиша Ђурић: Проблем субјекаша н објекаша, Београд, 
1912, стр. 123. 

живота и по природи наше еволуционистичке филозофије, а 
го је филозофија бесконачног збивања и бесконачне актив- 
ности, ми не можсмо имати закрчених видика, не можемо 
завршити неком дефинитивном, апсолутном статиком, него 
имамо отворен поглед у динамику и кинетику будућности,“ 
пуца нам пред очима незаграђена перспектива бескрајних 
метаморфоза, бескрајне трансформације, бескрајне еволуције. 

Праистина живота, последња тајна створења, увек је 
остала недокучена. Она је увек остала Босиљка девојка из 
Народне Песме, она горда удавача, која је с презрењем · 
одбијала насилне паше, некаваљерске филозофе. Пред' неким 
својим избраницима, оснивачима мита, религија, и метафи- 
„зика, знала је њена поносита лепота скинути свој непрозриви 
вео, али је светлост лепоте њене била тако силна, да су је 
гледаоци. засењени том обилатом светлошћу, само тренутно 
могли нејасно сагледати, или су сагледали само један крај, 
и зато су њихове изјаве о тој лепоти сасвим тамне, незнатне, 
или, готово, никакве, а и то незнатно носи на себи сенку 
"густог вела, одмакнутог са лица последње тајне, праве истине. 

Божанска истина одлучно нам је забрањена, и зато пред 
њеном дражи вечно треперимо. Њено поседовање било би 
за нас фатално, као што је фатална надземна лепота Лепо- 
саве, невесте Милића барјактара. Наша наука открила је 
многе чудесне ствари, али су оне чудесне према ономе што 
смо знали, а не према ономе што треба да знамо. Спек- 
трална анализа показује нам да постоји јединство хемискога 
састава у небеских тела, али то су само комади откривања, 
то још није цело, потпуно откриће, које неће бити никада 
могуће. Велику Тајну, Истину Апсолутног Нумена, нигда не- 
ћемо уловити; мрежама духа својега свако поколење хвата 
само зраке њезине, и од тих зрака шка сагове среће своје. 
Нека нам је најлепша перјаница постојања истина та! И 
научимо да нам највећи понос буде та вечита жеђ духа и 
тај вечити лов! И драго нека нам је непоседовање божанске 
гајне, јер је оно сласт нашега опстанка, роса нашега живота 
и со нашега мишљења. ОЧА 


+ 

ПРОШЛОСТ КОЈА ЖИВИ 


Колико нам допуштају најразмакнутије границе појимања, 
ми 'находимо да је смисао свих живих бића у самом животу, 
у доживљавању јединства живота природе и човека. Без 
нашега живота био би нам живот по себи апсолутно инди- 
ферентан и неразумљив. Живот је извор свакој манифестацији 
тела и духа, и он је врховна вредност, вредност над вред- 
ностима. 
А Човек је на свет дошао да живи, и да умре, и сваки дан 
ми умиремо, али и сваки дан се поново рађамо. На свима 
путевима, стално нас прате два пратиоца: једно је живот, а 
друго смрт. И благо ономе коме ти пратиоци нису странци, 
него познаници. И сретан је само онај ко је сазнао односе 
између живљења и умирања и проникао у измирење њихових 
телеологија. 
__У чему лежи садржина живљења, и где је смисао живота 2 
Пред. животом стојимо као пред једном мистеријом, и на то 
питање не можемо дати апсолутно тачан одговор. Најпоуз- 
даније можемо рећи да садржину животу даје активистички. 
принцип давања и примања, и он је суштаствени елеменат 
живота. 
·_ Симпатични француски филозоф Ј. М. Гијо у свом делу 
Ирелигија будућности каже: „Колена се измењују на делу, 
једно колено наслеђује наде другога. Нел тешт, Тиит ћоате, 
„јуче је било моје“, употребио сам га на промицање добра, 

– и ако га нисам искористио; „Данас припада теби,“ упо- 
треби га боље, не губи ни једног часа; у сваком часу који 
неискоришћен одлази упропастила је рука људска један изглед 
на. овапућење идеала. Ти си господар Данашњег; ради тако 
да Сутра припане твом идеалу, да се свако Сутра издигне над 
данашњим Данас, и да видик над који се успињу људи увек буде 
ведрији и шири,“ па деловање и његове последице, каже 
'Гијо, бацају своје зраке у бескрајност. Данашњу нашу илузију, 
„утопију, химеру, ствара једно реално кретање у нашем 
мозгу. И та илузија, или утопија, или химера, може да буде 
идеја - сила која садржава у себн свој део истине и дејствуј 
"на живот. Ми не наслеђујемо само оно што су оци и дедови 
наши учинили, већ ин оно за што они не имађаху снаге 

да учине; ми наслеђујемо ињихове снове које они нису овапутили, 
и њихова дела која нису до краја извели, и њихове напоре 
коју су се узалудни чинили. Они су више господари наше 
судбине него ми сами. 

Има једна мајушна „атом-бубица јапанска, Хиза-трат, 
коју Јапанци држе у кавезима. Лафкадио Херн описује ту 
бубицу као ситног цврчка који се једва види, као комарца 
са тицалима која су много дужа од осталог му тела и тако 
танана да се једва могу према светлу разабрати. Тај мали 
кукац није се родио у живој и слободној природи, где би 
га ухватили и у кавез донели, него се родио у дућану трговца 
који тргује њиме, и ту су га купили и у кавез донели ради 
необичног музичког талента његова. Отац му је тако дошао 
на свет, и деда, и многа колена предака његових век су у 
кавезима проводили. Чим сунце зађе, заигра његово мало 
музикално срце, и он, мали, невидљиви цар музикалних тајана, 
запева танану, благу, дрхтаву песму љубави. И што мрак 
пада већи, он пева све слађе и дирљивије, и нежном серенадом 
дозива непознату драгану. И пева, пева, тај неуморни севдалија 
мали, све док зора не сване. Џесма његове устрептале душе 
зна. се час. преливати да сва кућа трепери, а час утишати се 
да се једва чује, али његова песма увек слушаоца заноси. 
Девојке он није никада видео, као ни оци његови који се. у 
собама родише и који у кавезима преминуше... Па откуд 
песму такву да извија, а. ни од кога је ни чуо ни учио нијео 
Он пева песму рода свог, бесмртну чежњу расе своје, чежњу 
коју су кроз мириаде година у росним травама певали нараштаји 
пре њега, у давна, прадавна времена. Ту песму је надахнуло, 
из тамних дубина душе његове, органско сећање у коме су 
згуснуте, овековечене, монументалисане све оне љубави под 
којима су се повијали минули животи далеких нараштаја пре 
њега. Та је песма доносила љубав — али и смрт. Сећање 
смрти изгубило се, али сећање љубави и у најдаљем колену 
живи, и зато затворени Киза- бат, отмени усамљеник, верни 
потомак севдалија и трубадура старих, пева и дозива драгаиу 
која никада неће доћи. Његова песма је песма носталгије 
за минулим временима. Он дозива сенке прошлости и заклиње 
богове да врате она времена стара кад се, рег аптиса 5Пепна 
„ипае, у наклоњеној тишини месечине, у слободи ашиковало, 
у росним травама на слободним хумкама. 

Слично тим давним севдисањима што инспиришу ностал- 
· гичну песму те отмене атом - бубице јапанске, све оно што је 
покретало вијуге наших предака и њихове емоције лелујало, 
сви њихови заноси, полети, снаге, и напори, — све то и даље 
трепери у нама, као у пролеће што осећамо како нам кроз 
душу струје даси незапамћених априла и лахора, и лелујају 
нас таласања еротских чежња из прадревних памтивекова. 
Све што је негда живело, опет ће модификовано живети, 

и смрт није ништа друго до један корак, један прелаз, један 
мост, иза којега долази васкрс. Не постоји смрт, постоје само 
прелажења и мене у бескрајном флуидитету живота. И оно 
што се за површне очи није остварило, траје и дела даље. 
једна жена из наше Усмене Лирике никако не може забо- 
равити љубав негдању, коју је другом заменила: 

„Драга моја, јеси л' се удала2 

— јесам, драги, и чедо родила; 

Твоје сам му име наденула, 

Кад га зовнем, да ме жеља мине; 


Не зовем га: оди к мени сине; 
Већ га зовем: оди к мени, драги.“ 


Има случајева да удовица, кад се уда, роди са другим 
човеком дете које не носи особина његових, него особине 
онога првога који већ давно у гробу почива. Исто се тако 
може десити да човечанство створи једну будућност према 
идеалу пред којим су на колена падали нараштаји давно забо- 
рављени. И ако се чинило да њихов идеал никад неће бити 
овапућен, ипак за њега гроба нема; јер је у себи носио један 
жив елеменат гореће истине и један део непролазне снаге, 
која ће дати импулса страрању далеких потоњих поколења. 
| Прошлост не сме бити вампир који нас дави, тама која 
гуши процветала пролећа. Она треба непрестано да се пречиш- 
ћује и дестилише, и пречишћена и дестилисана да се нашим 
индивидуалним плусом обогаћује, и, тако обогаћена да се 
будућности предаје. Ми се не смемо враћати минулим облицима, 
него се минули облици могу враћати нама садашњима и 
онима будућима. Све минуле доброте и лепоте, и све минуле 
мудрости и филозофије, и данас живе, и ми им дајемо да 
хуче кроз наше артерије, и пуштамо их да се оне, давно 
ишчезле, рукују са лепотама и добротама данашњим, и, давно 
клонуле, да заиграју коло са филозофијама и мудростима које 

данас пупају и које ће сутра да процвату. Не може бити раскида 
између садашњости и прошлости, јер постоји једна. универ- 
сална, бескрајна веза свих ствари, један бескрајни конти- 
нуитет свих бића; и као што су минули нараштаји носили 
нас у својим артеријама и сновима, и кроз нас се изра- 
жавају и кроз наше очи и кроз наше осмехе поздрав- 
љају сунце данашње, тако и ми носимо у себи оне који ће 
доћи, и талас времена посуће нашим емоцијама душе и оних · 
најдаљих које нигда нећемо видети. На њиним лицима и 
наша ће радост засијати, и кроз њину песму и наш ће бол 
пропојати. Са нараштајима, временима, епохама, слично бива. 
као са античким лампадофорима о Прометејској Светковини, 
као са хором оних догласница ватара у Есхилову Агамемнону, 
као са оним коленима што једно другом завете паса и у 
Змајевим Свешлим гробовима. : 
(Крај у идућем броју) 
МИЛОШ ЂУРИЋ 


У БИТОЉСКОЈ БИТЦИ ИЗНАД ОБЛАКОВА 
(4 пи 5 НОВЕМБРА 1912 ГОДИНЕ). 


у 


Резултат боја 4 новембра 1912 године био је: 

Наш одред на поменутим положајима наспрам левог 
крила турске војске у Битољској битци, у упорној борби 
сломио је и одбио све жучне нападе више од двоструко надмоћ- 
нијег непријатеља. Џавид пашина намера је осујећена. Одржање 
ових положаја у нашој власти од особитог је значаја по 
ток Битољске битке. Да је Џавид паша успео и овладао 
положајима нашега одреда 4 новембра, сем што би јаче 
огарантовао правац ка Ресну и проширио његову сферу, 
Турци би били у могућности, да концентришу јаче снаге и 
притисну трупе Моравске и Дринске дивизије | позива, које 
су успеле, да се до краја овога дана са више од три пука, 
(сем Ш пука 1 позива, који је раније од осталих прешао 
Шјемницу и ушао у састав Одреда над Облаковом,) дочепају 
северних коса и положаја, на десној страни Шемнице, а 
осталим пуковима задрже у непосредној близини ове, на 
левој и десној њеној страни. 


(Крај.) 

Наши губитци овога дана осетни су и знатан је број 
био од артиљеријских зрна. Због велике стрмени облаков- 
ских висова, одношење рањеника било је јако отежано. 
Велики број рањеника евакуисан је ноћу 4—5 новембра, а 
преко ноћи била је велика помрчина и магла. Најближе пре- 
вијалиште за Одред било је превијалиште И пука | позива. 
Ово је било постављено иза положаја на коси спрам села 
Облакова. Али пошто је борбени фронт Одреда био доста 
протегнут и трупе у: току боја утурањем измешане, то су 
војници из сва три пука и брдске батерије Одреда, кори-. 
стили оно пуковско превијалиште, које је. дотичној јединици 
било најближе и најпогодније у погледу приласка. 

До 6 сати у вече 4 новембра са командантима пукова, 
потпуковницима Душаном Васићем, Милутином Стефановићем 
и ађутантом капетаном Остојићем, бавио сам се код ровова 
батаљона, којим је командовао капетан 1 кл. Владимир Савић. 
Од командира чета из Ш пука И позива, ту се налажаше 
капетан Данило Белимарковић. | 

Између 7 и 8 сати у вече 4 новембра, код опште одредске 
резерве трупа на положајима изнад Облакова, (у овој су 
сада били три батаљена Ш пука 1 позива и допунски батаљон 
од три чете), која је била на неколико стотина метара испод 
места, на којем сам се бавио до 6 сати у вече, а где је сада 
био мој штаб и потпуковника Васића, — добио сам наређење 
од команданта Моравске дивизије П позива, (преко начелника 
дивизијског штаба, потпуковника Емила Белића, који ми је 
лично ово саопштио): 

„Да са два батаљона Ш пука 1 позива заменим у првом 

борбеном реду два батаљона И пука И позива, који су били 
јако заморени и да ова два батаљона Ш пука [ позива, по 
поноћи изврше препад и потисну Турке са њихових поло- 
жаја на којима су се у току дана задржали на фронту испред 
поменута два батаљона И пука И позива.“ 

У сферу овога напада улазио је и онај мали земљишни 
талас, на коме су Турци незнатфо били помакли део свога 
стрељачког строја, пре доласка наших појачања. 

За извршење овога наређења одредио сам 3 и 4 батаљон 
Ш пука 1 позива. Око 8 сати у вече 4 новембра позвао сам 
команданта 3 батаљона, капетана 1 кл. Драгољуба Владисав- 
љевића и заступника команданта 4 батаљона капетана | кл. 


4 

Љубомира Арачића, (пошто је командант тога батаљона, 
потпуковник Лазар Максимовић остао у болници, разболео: 
се после прилепске битке), и према наређењу које сам добио 
издао сам им писмено наређење: 

„Да одмах са својим батаљонима изврше смену бата- 
љона И пука ПЦ позива, чији ће их команданти и остали 
официри имати најдетаљније да оријентишу о свему, што им 
је потребно за извршење напада. 

Пошто се оријентишу, све припреме, уреде нападне 
колоне, све у највећој тишини, да напад |једновремено изврше“ 
у 2 сата јутра 5 новембра и Турке протерају са положаја 
испред батаљона које ће сменити.“ 

Наређење сам издао у присуству потпуковника Белића, 
Васића и ађутанта капетана Остојића. 

Као што се могло очекивати и што сам предочио начел-- 
нику дивизијског штаба, оријентисање је било врло тешко 
јер је смена извршена по мраку и магли. 

При свој опрезности у смењивању батаљона и спреми 
напада, Турци су сигурно приметили и чули комешање на. 
нашој страни, те су пажњу удвостручили. 


РА 

Према добивеном наређењу, батаљони су у 2 сата јутра 
извршили напад. Кад су се кренули на напад дочекани су 
силном ватром са турске стране. Они су упали у турске 
стрељачке ровове и водили борбу у мешавини. Контра нападу 
Турака нису могли одолети и турске ровове одржати; после 
гушања и борбе прса у прса, наше нападне трупе највећим 
делом повукле су се у своје полазне стрељачке ровове. Један 
део 3 батаљона Ш пука | позива, одржао је заузете стре- 
љачке опкопе до сванућа када су Гурци предузели општи. 
напад, према целом нашем фронту. 

Ма да се неуспех овог ноћног напада нарочито у првом 
моменту јако осетио, ипак су се оне трупе које не могоше 
одржати заузете турске стрељачке опкопе после повлачења 
у полазне стрељачке ровове до зоре прикупиле и средиле. И 
у току силних турских напада 5 новембра пре подне истакле 
су се храбрим држањем неке чете 4 батаљона Ш пука | 
позива, којима је тога дана командовао заступник команданта. 





_У Битољској Битци изнад Облакова. 45 


батаљона капетан Лазар Поповић, који је заменио рањеног 
капетана Арачића, што ће се доцније видети. 

После овога напада Турци су још више обратили пажњу 
на свој фронт. Они су се до сванућа 5 новембра још више 
појачали пешадијом са многобројним митраљезима. На овај 
фронт према нашем одреду Турци су довели своје најсигур- 
није трупе. Према средини фронта Одреда, Џавид паша је 
поставио турску цариградску жандармерију у коју је имао 
највише поуздања. 

У расвитак 5 новембра 1912 год., на свима Облаковским 
положајима и целом бојишту Одреда била је јака магла, која 
је са врло незнатним кратким прекидима трајала све до подне. 

Око 7 сати јутра 5 новембра, Турци знатно ојачани 
предузеше одсудан напад на целом фронту одреда. Овај турски 
напад потпомагала је артиљерија са свију положаја и у борбу 
је овога дана уведен јот већи број митраљеза. 

Турци су хтели да се користе маглом, која је била 
толико густа да се није видело ни два корака пред собом. 

Турски напад дочекан је са наше стране најснажнијом 
пушчаном и митраљеском ватром свију пукова. Брдска бате- 
рија капетана Чеде Трифуновића, имајући од раније одређене 
правце гађања, косила је непријатељске редове. 

Чим је борба отпочела око 7 сати, са ађутантом Осто- 
јићем и наредником штабовским значарем и ордонансом Илијом 
Трифуновићем, кренуо сам се борбеној линији. У исто време 
наредио сам: 

Да се општа одредска резерва под командом мајора 
Тихомира Смиљковића, команданта 1 батаљона Ш пука ! 
позива, (у одредској резерви тада су били: цео први батаљон 
а допунски батаљон капетана | кл. Миладина Петровића 
имао је три чете) журно крене напред и заустави ближе 
позади десног крила борбенога фронта. 

" Мајор Смиљковић одмах упути своју 1 чету под командом 
капетана Мирка Станковића, а убрзо потом још једну из 
свог батаљона да ојача борбени фронт. Капетану Станковићу 
лично сам наредио да што пре стигне рововима. 

Баш у то време, када је пушчана и митраљеска ватра 
била у највећем степену и када сам појачавао борбени фронт 
Одреда, стигоше к мени два официра из штаба Моравске 
дивизије 1 позива, са наређењем команданта дивизије, пуков- 

ника Милована Недића, које је лично на мене упућено. Ови 
официри били су мајор Никола јЈорговановић и један нижи 
пешачки официр, биће ордонанс официр дививиј ен штаба, 
чије име нисам знао. 

Командант Моравске дивизије | позива, пуковник Милован. 
Недић, са 0. Бр. 14! од 5 новембра изјутра наредио ми је 
следеће: 

„Продужите рад у духу јучерашњег плана. Јавите какво 
је сада стање и чешће ме извештавајте. Дајте знаке пољској 
артиљерији како би вас могла потпомагати.“ 

По официру, који ми је предао наређење известио сам 
команданта дивизије пуковника Недића у следећем: 


„Око 7 сати јутра 5 новембра Турци су предузели силан напад на 
целом фронту одреда, према свима положајима изнад Облакова, знатно 
ојачани пешадијом, са намером да пробију фронт положаја и да нас са 
ових одбаце, каристећи се маглом која не да да се на два три корака 
ишта види. ! 

Овога часа, са наше стране у борбу је ангажовано све сем две 
чете 1 батаљона Ш пука | позива и три чете допунског батаљона. 
Овај остатак трупа образује ми општу одредску резерву, коју у кад 
наступи потреба увести на најугроженије место. · | | а. 

Нашој артиљерији испод Облаковских положаја не могу се давати 
знаци услед силне магле... у. 

Командант одреда 
Потпуковник Ив. С. Пан АЕ 


мири Никола Јорговановић и други официри из диви- 
зијског штаба, били су код мене на положају за време нај- 
жешће борбе, при одбијању овога првог јутрањег турског 
напада, те су команданту дивизије,и усмено могли дати 
податке о стању борбе у то доба до 7 сати и 20 минута. 
изјутра 5. новембра, када су од мене отишли. ОГ, 

Овај напад извршили су Турци истовремено на:целом 
фронту са веома дрским налетом. Дејствовало је врло много 
турских митраљеза (више но јуче) и сва њихова многобројна 
артиљерија. Нарочито је била паклена пушчана и узак 
љеска ватра. Бо ТИЛ 

На целом нашем фронту силном брзом пушчаном и 
митраљеском ватром дочекан је турски напад, сломљен и 
одбивен. 


| Даље две циђре у овој наредби су нејасно написане. 

Доцније, око 8 и по сати јутра, за један тренутак (само 
неколико минута), магла се диже и моментално ватра попусти, 
да се одмах настави, после десетак минута, у још већем 
степену. 
| Турци поновише напад највећом жестином који потпо- 
магаше веома снажна артиљеријска ватра разних калибара. 
Наше трупе саломише и одбише и овај напад. 

Очајна борба на целом фронту поново, се продужи. 
Брдска батерија капетана Трифуновића непрестано |е дејство- 
вала потпомажући нашој пешадији сузбијање турског налета. 
Турске нападне колоне од њене су ватре јако трпеле, а наро- 
чито оне пред десним крилом и центом наших положаја, где 
су биле јако масиране. У ово доба борба се водила на свима 
положајима око Битоља. Врло јака артиљеријска, митраљеска 
и пушчана ватра са свију положаја битољских сливаше се у 
један звук. 

Густа магла покриваше цело бојиште. На појединим 
малим деловима бојишта, она се с времена на време поди- 
заше за неколико минута, да се опет спусти и образује густи 
застор од кога се унапред није видело до на неколико корака. 

Цело пре подне 5 новембра борба није попуштала на 
свима положајима Одреда. Турци су вршили бесомучне нападе, 
залажући се свом снагом, дрским и бујним налетом покуша- 
вали су 7—8 пута, да пробију наш фронт изнад Облакова. 

Сви ови турски напади саломљени су храбрим отпором 
наших трупа; енергичним и истрајним држањем, залагањем 
и пожртвовањем команданата пукова, батаљона и свих офи- 
цира и старешина. 

Цело пре подне 5 новембра, а нарочито између 10и 1! 
сати стање је на положајима Одреда било врло критично. 
Поред веома снажне турске артиљеријске ватре, увођена су 
турска појачања у борбу са дејством великога броја митра- 
љеза. Међутим за све ово најодсудније време, сем цигло 
једине брдске батерије, Одред ни данас није могао бити пот- 
помогнут ни једним топом више. 

Намера команданта дивизије, пуковника Недића, да 
пољском артиљеријом, која је била испод облаконских поло- 
· жаја олакша борбу Одреда, није се могла остварити. Енер- 
гични и одлични командант дивизиона Моравске дивизије | 
позива, потпуковник Љубомир Вучићевић, лично се залагао 

свим силама, да бар коју своју батерију пласира на обла- 
ковске стрмени, ближе нашим положајима, одакле би са 
успехом могао Одред потпомагати, у овом врло критичном 
времену. Али и поред свега залагања у овоме се није могло 
успети. Пољска артиљерија није била у могућности да изрши 
дужи покрет, по овом јако стрменитом земљишту. 

Тада, око 11 сати пре подне 5 новембра, код наших 
неких делова, -на центру и левом крилу настало је моментално 
колебање. О томе сам имао извештаје из једног батаљона И 
пука И позива и из + батаљона Ш пука 1 позива. 

У то доба од заступника команданта 4 батаљона Ш пука 
1 позива, капетана И кл. Лазара Поповића примио сам писмени 
извештај, писан на једној осмини табака, са којим ме капетан 
Поповић извештава: 

„Да је код војника колебање, и ако магла устраје, која 
јако помаже турским налетима, сумњам да ћу моћи одолети 
нападима и задржати се на досадањем месту.“ 

После одбијених неколико бујних аапада турских, при 
којима су Турци имали великих губитака, ценећи да је сада 
моменат за крајње напрезање и залагање са наше стране и 
да бих подигао морал код наших трупа, капетану Лазару Попо- 
вићу послао сам ово писмено наређење: 


„Командант Одреда изнад Облакона, 
5- ХГ - 1912 године 
1 сати пре подне. 


Заступнику команданта 4 батаљона Ш пука |! позива, капетану 
Лазару Поповићу. 

Ни стопе назад. Употребите сву снагу иенергију да се Турци сузбију. 
Турско десно крило попушта. Наша их батерија коси. Код Турака је 
настало колебање. Победх се клони нашој страни. Истрајност до краја. 
«Послато по ордонансу.) Командант 

Потпуковник ИВ. С. ПАВЛОВИЋ" 


Кад је заступник команданта батаљона капетан Лазар 
Поповић примио ово наређење, како ми је доцније лично 
саопштио, он се сам осећао спокојнијим, охрабрио је своје 
официре и војнике и онда су: заступник командира 4 чете 
4 батаљона Ш пука | позива, резервни поручник Александар 
Т. Петровић и резервни поручник Ћорђе Ж. Стојановић, 
први са исуканом сабљом а други са пушком у руци, ставили 
се на чело својих војника и са узвицима: „Војници за част 

Србије напред!“ јурнули на непријатеља, који је био пред 
њиховим четама и потисли га пред собом. Ове чете 
одржале су се на заузетом земљишту до свршетка боја 5 
новембра. 

Сви ови официри и војници су из батаљона који је 
вршио ноћни напад у 2 сата јутра 5 новембра. 

За време турских напада 5 новембра пре подне, лево- 
крилне трупе десне колоне Моравске дивизије | позива, 
држале су положај на коси између села Рамне и Лере 
јужно од облаковских положаја. На положају су били један 
батаљон Моравског прекобројног пука и једна брдска бате- 
рија. Ове су трупе одбиле све турске нападе у томе правцу. 
Око 11 сати пре подне 5 нонембра оне су биле јако прити- 
снуте од Турака. 

Командант тога батаљона, капетан 1 класе Петар Стефа- 
новић, шаљући ми извештај о критичном стању у коме се 
налази, око 11 сати и 20 минути пре подне, он вели: 

„Ако ми се одмах не пошаље један батаљон, бићу 
потиснут. 

Батерија је остала без муниције, молим да ми се муни- 
ција хитно пошаље.“ 

У то доба, у општој одредској резерви имао сам две 
чете 1 батаљона Ш пука ! позива и три чете „допунског 
батаљона. 

И ако је у то доба стање на фронту Одреда било још 
критично, имајући у виду тешке последице, када би Турци 
_ продрле преко положаја, које су држале трупе капетана 
Стефановића ако би ове биле; потиснуте, решио сам се 
одмах, да и последње трупе из одредске резерве упутим на ту 
страну. 

Команданту 1 батаљона И пука | позива, мајору 
Тихомиру Смиљковићу, команданту опште одредске резерве 
наредио сам: 

„Да се одмах са остатком свога батаљона (две чете) 
и две чете допунског батаљона, под командом команданта 
допунског батаљона, капетана 1 кл. Милутина Петровића, 
најкраћим правцем, трчећим кораком спусти низ Облаковске 
косе на положаје, које је држао капетан Стефановић и ове 
по сваку цену одржи.“ 

Појачања су благовремено стигла. Турци су одбијени и 
положаји одржани. 

Капетану Стефановићу нисам могао послати артиљериску 
муницију, пошто је нисам имао. Остало јејош толико, колико 
је било најпотребније брдској батерији капетана Трифуновића, 
која је готово непрестано дејствовала противу турских напа- 
дних колона на фронту Одреда. 

Када се ово дешавало око 11 сати и 30 минути 5 
новембра пре подне, у општој одредској резерви изнад 
Облакова имао сам свега једну чету допунског батаљона. 

Баш у то време, дошао је код мене на положај коман- 
дант 1 пука 1 позива, потпуковник Душан Туфегџић са неким 
официрима свога штаба, да се оријентише о ситуацији. Његов 
пук је тада био ангажован у борби, у продужењу левога 
крила мога Одреда. | 

Потпуковник Туфегџић био је присутан када сам и 
последњи батаљон из опште одредске резерве употребио на 
угрожено место, према извештају и молби капетана Петра 
Стефановића. 

Пошто ми је сада у општој одредској резерви остала 
само једна једина допунска чета, затражио сам од команданта 
! пука потпуковника Туфегџића, да ми стави на расположење 
један батаљон свога пука, који ће образовати одредску ПНЕ 
докле ситуација то буде захтевала. 

Потпуковник Туфегџић, који је са мном заједно у то доба 
посматрао ток борбе, на мој захтев ставио ми је на распо- 
ложење један батаљон свога | пука 1 позива. То је бис 


' Кад је командант 1 батаљона 3 пука 1 позива мајор Смиљковић, 
кренуо батаљон трчећим кораком, требала је са њиме поћи и бојна. 
комора батаљона. На стрмени испод батаљона ордонанс је не могаше 
наћи. Мој ордонанс, наредник штабовски значар Илија Трифуновић, пошто. 
комора не долажаше, сјури низ стрмени да је нађе, али како се од. 
магле није могла видети, он је понављао узвике: „Бојна комора 1 арена 
И пука 1 позива!“ 

У томе трчању срео га је командант Моравске дивизије 1 позива, 
ђенерал Гојковић. Видевши наредника Трифуновића, кога је познавао, 
питао га је о стању пука, зашто ће му бојна комора, где сам ја, итд. 

Ђенерал Гојковић није долазио на положај Одреда где сам се непре- 
стано налазио, веронатно с тога, што сам са Одредом био под комаћдом 
команданта Моравске дивизије П позива, пуковника Милована Недића 
од кога сам наређења добијао и извештавао га о стању на бојишту. 

1 батаљон | пука, који сам одмах ставио у одредску резерву 
на 200 метара позади деснога крила Одреда и највећега виса, 
где је била допунска чета са заставом Ш пука 1 позива. 

У подне 5 новембра магла је се дигла са свију висова, 
те су се сви положаји могли осматрати; борба је непрестано. 
трајала, нарочито пешачка ватра није попуштала. 

Око 1 сата по подне 5 новембра дошао је на положај, 
највећи вис јужно изнад Облакова, код места, где сам се са 
својим штабом налазио испред одредске резерве, командант 
Моравске Дивизије И позива пуковник Милован Недић. Изашао 
сам му на рапорт, известио га о стању у коме су се трупе 
одреда тада налазиле, о току боја и борбених фаза, како су 
се развијале и о свему што сам до тада урадио. 

Са командантом дивизије пуковником Недићем, једним. 
официром из његовог штаба, мојим ађутантом и са још два 
официра ! пука, изашли смо до ивице виса где су били 
наши ровови. 

Размотривши стање на бојишту, турске и наше положаје, 
пуковник Недић рекао ми је: 

„Сада ове положаје треба пошто пото до краја одржати.“ 

На ово сам му одговорио: „Када смо их до сада одржали, 
одбивши неких седам осам бесних напада турских, ја сам 
сигуран да ћемо их одржати.“ 

У ово доба обе стране дејствовале су сталном пешачком. 
ватром.! | 
· Пошто се  оријентисао и видео да су све најважније 
. тачке изнад Облакова и у продужењу веома утицајне, планинске. 
греде, са кључем положаја кота 1150 у нашим рукама, 
пуковник Недић сишао је са ивице виса, која је била под 
пушчаном ватром непријатељском и у присуству моме написао 
је извештај команданту | Армије, а потом се вратио у 
свој штаб.а 


2. 1 Ивица виса са које смо посматрали ток борбе тучена је била 
пешачком ватром. Пуковник Недић посматрајући турске срељачке опкопе 
рећи ће: 

„Охо, овде добро фиуче, ми смо им згодна мета!“ 

Са овога места била је врло добра прегледност али је оно непри- 
јатељу било јако уочљиво. 

2 Извештај команданту | Армије, пуковник Недић диктирао је 
"официру свога штаба који га је пратио. Износећи стање у ово време 
на битољском бојишту, у главном у овом извештају рекао је: 

Између 2 и 3 сата по подне, чула се јака ватра са десног 
турског крила правцем Кјеромарице, где су Турци давали 
последњи отпор. 

На левом крилу турских битољских положаја према 
нашем Одреду, артиљеријска и пешачка ватра почела је да 
слаби од 3 сата по подне. 

још пре 4 сата по подне, опет се на целом бојишту 
спустила густа магла. Борба је била све слабија и око 5 
сати по подне 5 новембра сасвим се утишала. 

Међутим ватра се слабо чујаше југозападно у правцу 
Ђавата. 

Претрпевши потпун неуспех у огорченим нападима на 
своме левом крилу, према нашем Одреду у току 4 и 5 новембра, 
а по подне 5 новембра притиснути и на десном крилу и 
загрожени на Кјеромарици, Турци су били неспособни за 
даљи отпор. 

После 3 сата по подне борба је почела малаксавати и 
на целом битољском бојишту. Турци су већ у повлачењу. 
Густа магла која ускоро покри бојиште Турцима чини неоце- 
њене услуге. 

Надчовечанским напорима заморене наше трупе, које су 
под концентричном ватром турских батерија прелазиле реку, 
газећи воду до појаса, а на више места и до груди, да 4 и 
5 новембра, под најтежим околностима савлађују природно 
врло јаке, раније спремљене и силно брањене турске положаје, ~ 
кад су их заузеле, застале су да одахну. Велики замор наших 
трупа и густа магла, која се 5 новембра по подне рано 
«спустила, Турцима је јако помогла, да се са положаја извуку 
и да наше трупе изгубе додир са њима. 


М1 


У ноћ 5—6 новембра Џавид и Фети паша са својим 
трупама кретали су се к Ђавату, док су неке трупе оступале 
планинским пролазима између Перистера и Бабе. Делови 
трупа Моравске дивизије |! позива, који су имали задатак да 


„Моравска Дивизија ПН позива загрозила је левом крилу турске 
војске у Битољској битци заузевши све положаје изнад Облакона, са“ 
кључем положаја, котом 1150, који имају пресудан значај. Сала само 
треба да се Моравска дивизија 1 позива ангажује свом снагом н онда 
је Битољ у нашим рукама,“ 

запрече пролаз преко Ђавата, раније су се отуда повукли, а 
на овај важни Ђаватски прелаз мотриле су само слабе 
патроле, које су Турци лако потисли. 

Џавид паша, са најмање осам табора, коњицом и 
неким батеријама пробио се ка Ресну. Том приликом 
погинуо је Фети паша. Турци су га однели у Ресан и тамо 
сахранили. 

„Највећи висови изнад Облакова са кључем положаја 
котом 1150, за Турке су имали пресудни значај за продужење 
одбране Битоља и као најсигурнији ослонац за заштиту оступног 
праца на југ и југозапад. Они су у дводневном боју 4и 5 
новембра 1912 године по сваку цену хтели да поврате ове 
положаје. | 

Максимум крвавих и бујних напада Турци су извели 5 
новембра пре подне, када су појачани најбољим трупама, 
увели у борбу, према нашем Одреду преко двадесет и неко- 
· лико батаљона, велики број митраљеза и дејствујући са око 
8 батерија разног калибра, које су имале тачно процењена 
одстојања, пошто су на томе земљишту за време мира вршили 
артиљеријска гађања. 

"А да би успех јаче огарантовали Турци су на центру 
нападног фронта увели најпоузданије своје трупе, цариградску 
жандармерију. 

Појачања од пет батаљона (1! пук 1позива са допунским 
батаљоном) стигла су у најпотребнијим тренутку 4 новембра 
око 2 сата по подне. 

Благовремено ангажовање ових трупа, херојско држање 
и примерна истрајност старешина и војника свију пукова 
Одреда и брдске батерије, под несравњено надмоћнијом, 
нарочито концентричном артиљеријском ватром, ломили су 
турске бесомучне нападе, који су се као бујица низали један 
за другим, све дрскијом налетљивошћу 5 новембра пре подне, 
и ако су Џавид пашине трупе знатно биле ојачане деловима 
Фети пашиног корпуса. 

Поражени овим неуспехом на левом крилу битољских 
положаја, Турци су већ били морално толико клонули да су 
се на центру и левом крилу задовољавали одбраном. 

Али јединственом налету наших пукова Моравске и 
Дринске дивизије [ позива 5 новембра по подне нису могли 
одолети на центру, те напустише и центар и лево крило. 

Овим неуспесима Турака, завршена је 5 новембра по 
подне Битољска битка у нашу корист. 

Држање наших трупа: у Битољској битци бриљантно је. 
Оне су већ у кумановској битци стекле светски глас; Битољска 
је битка то потврдила, и квалитет наше пешадије уздигла на 
највећу висину. 

Стицајем околности, због веома тешко приступног 
земљишта, нашу пешадију није могла помагати нити пратити 
артиљерија, те је она сама морала савлађивати најтеже 
земљишне препоне и тучена најжешћом непријатељском 
ватром избијати на јако утврђене положаје, те својим грудима 
разбијати силног непријатеља, који се са изванредном храб- 
ропњу борио. 

Њен нападни дух, њена изванредна издржљивост, храб- 
рост и умесна иницијатива биће вазда светао пример у исто- 
рији ратне вештине. а 

У дводневном боју 4 и 5 новембра, на своме левом 
крилу према нашем Одреду Турци су имали великих губитака. 
Сав предтерен био је покривен мртвим телесима. Међу изги- 
нулим турским официрима било је и виших официра. Турски 
борбени редови приликом налета, на знатном пространству, 
кошени су уздужном ватром наше брдске батерије, која је 
као пешачка батерија дејствовала са кратког одстојања. 

И наши су губитци били осетни. Из Одреда је 4и5 
новембра избачено из строја око 1000 бораца (Ш пука ! 
позива 360 са 6 официра). 

Сви ровови и земљиште изривено је било артиљеријским 
зрнима. Маса изгинулих претрпана је била земљом и врло 
унакажена. 


МИ 


И европска и светска штампа истакли су важност 
Ђитољске битке и њене последице. 

И наше и стране новине имале су пуно извештаја о 
овој знаменитој битци у којој је потучена турска вардарска 
војска. Појмљиво је да овим новинарским извештајима 
оскудева тачност, детаљ, дубља проницљивост у догађаје и 
«стручност. Они су често писани са нарочитом тенденцијом и 
далеко су од тога да послуже као корисна грађа. 


У Битољској Битци изнад Облакова. 441 

У брзо се појавило веће стручно дело потпуковника 
Имануела „Балкански рат“.! И ово стручно дело рађено је 
брзо. Писац вероватно није имао тачних података те су о 
нашој војсци, њеној формацији и нашим приликама многе 
ствари сасвим погрешно изнесене. 

За Битољску битку Имануел вели, да је дело Српске 
војске достојно поштовања. Он вели даље: „Ваљало је одбацити 
жилавог непријатеља са јако добро припремљеног положаја 
и савладати тешке земљишне препоне. И Турци су се добро 
борили. Они нису подлегли само бројној надмоћности већ и 
бољем вођењу и умешности храбре Српске војске, која је у 
овој битци дала највећи успех целог Балканског рата.“ 

У нашој литератури најзнатније је дело, непознатог писца, 
под знаком „Марса“, „Српско-турски рат у 1912/1913 години,“ 
у две књиге 1914. 

Писац вели, да је дело писано по аутентичним изворима. 
Из излагања догађаја и описа бораба заиста се види да је 
писац у највећем обиму имао на расположењу званичну 
грађу. 

Али ипак у излагању Битољске битке у књизи има нетач- 
ности, бар што се тиче догађаја на левом турском крилу, 
према Одреду са којим сам командовао. Да ли је то дошло 
отуда, што писцу нису биле при руци све релације, или што 
се он служио само оним из највећих инстанција, није ми 
познато. | 

Упоређујући књигу Марсову и ова излагања лако је 
уочити и остале грешке. 

Најзад, мишљење Марсово, (Српско-Турски рат у 1912 
1913 години, И, 104), да је напад Турака према овом крилу 
(нашем Одреду) био више демонстрација не може се примити. 

Циљ који су Турци овим нападима на фронт одреда 4 
и 5 новембра имали јасно се уочава, кад се размотри цело- 
купно стање Турака на битољским положајима а посебице 
код њиховог левог крила. 

Пресудна важност положаја, које је Одред држао на 
планинској греди, која се изнад Облакова преко коте 1150 
· продужава Црном Врху, са којима се непосредно држи у 
власти једина комуникација за повлачење Турака са левог 


! РПег Вакапкпео 1912/13, Вегп 1913. 

крила битољских положаја на коју је Џавид паша једино био 
упућен; грозничаво старање Џавид паше нарочито 4 и 5 
новембра у небројено бесомучних напада са ангажовањем 
преко 20.000 војника, појачаних из корпуса Фети пашиног 
(према нашој снази од приближно 11.000 војника), да Одред 
са ових положаја одбаци преко Шемнице, очито показују да 
ово није била демонстративна борба. 

Небројено пута обновљеним најдрскијим нападима, који 
су достигли максимум уведене снаге и енергије на левом 
крилу турских битољских положаја у одсудној борби 5 новембра 
изјутра и цело пре подне, да је Џавид паша успео да циљ 
постигне, па и ако, према целокупној ситуацији у то доба на 
битољском бојишту не би могао овај успех да прошири, 
очигледно је, да би у томе случају био у могућности, да у 
правцу Ресна извуче не само све своје трупе са левога 
крила битољских положаја, већ и знатан део осталих турских 
трупа. А колико би нам Џавид паша са већим бројем трупа, 
у томе случају, давао сигурнијег и моћнијег отпора и задржавао 
наше даље операције, по себи је јасно. 

| ЂЕНЕРАЛ ИВАН С. ПАВЛОВИЋ. 


КЊИЖЕВНИ ПРЕГЛЕД. 


РОМАН Г. КРАКОВА: 


Г. Краков је врло млад писац. Читалачкој публици наших 
часописа познат је по неколиким пријатним и лаким припо- 
веткама. Свет који воли без муке да се забавља открио је 
у његовим „саставима управо погодну лектиру, какву је био 
научио да има пре рата у лакој приповетци Милутина Уско- 
ковића, и каква се данас доиста ретко може да нађе. И 
зацело, у приповеткама Г. Кракова има много чега што, у 
одговарајућим размерама, подсећа на покојну литературу 
Ускоковићеву, која је, слатка, бледа и површна, и на беспо- 
"_мучном домаку свачијег расположења, била освојила широку 
читалачку публику. Г. Краков, кога једна књижевна котерија, 
по потреби за бројем, на силу Бога ставља у „нове,“ и хоће, 
по цену несимпатичне рекламе, да направи припадником „све- 
мирног громобранства“ Г. Винавера, у суштини припада, по 
свима својим приповедачким особинама, предратноме времену 
лаке новеле Ускоковићеве. Овим се Г. Кракову ништа не 
жели ни да одузме ни да дода. Може се бити добар писац 
на старински начин, као што се врло лако може бити рђав 
писац у модерном ставу, и обратно. Г. Краков није много 
модеран, као што није ни сувише старински, пријатно пише 
и лако се чита, и сви су изгледи били да ће свој списа- 
тељски „стаж,“ пре него се баци на крупније послове, издржати 
на опште задовољство. 

Г. Краков је, међутим, учинио једну нескромну погрешку. 
Хтео је да напише роман, и није успео да створи оно што 
је желео, и што би се доцније од њега могло очекивати. 
Премашио је своју снагу. Треба му отворено рећи да је за 
писање романа потребно и животне и књижевне зрелости 
много више но што их има млади Г. Краков, и да сеу 
његовим годинама могу да пишу пријатне приповетке, али да 
је добрих романа које су били у стању да напишу зелени и 
неискусни врло мало у свету. Г. Кракову се то може мирно 
рећи, јер му се говори с уверењем да он има извесног смисла 
за посао који ради, и да ће озбиљним напорима постићи 
можда резултат који је сада промашио. 


1! Сшанислав Краков, Кроз Буру, роман — Београд 1921 (Цви- 
јановић). 

Пре свега, могло би се дискутовати питање да ли његова 
књига може да се назове романом. Ако одређивање књижевних 
"родова није ствар произвољна, и ако доиста постоје извесни 
услови које треба испунити да би се дело дало у овом или 
оном жанру, онда зацело за књигу Г. Кракова може с много 
разлога да се каже да је -она пре једна развијена новела, 
него што је прави роман. ја знам добро да су ту разлике 
врло неразговетне и по неки пут чак неухватљиво танане, и да 
теоријске замерке ове врсте није лако доказати. У оваквим 
случајевима мало вреди сав догматички апарат старинске 
реторике. Али оно што се измиче законима и дефиницијама, 
не може промаћи будноме књижевноме осећају. Ако се фор- 
мулама не може утврдити да дело Г. Кракова није довољно 
роман, зацело се осећа да оно нема ни снагу ни замах једне 
велике књижевне концепције, и да, као живи организам, нема 
ни ону пуну целину без које се истински роман не да ни 
замислити. Јер каква би, у суштини, разлика била између 
приповетке, која је, по превосходству, фрагментарна, јер 
садржајно значи само комаде случајно одломљене из живота, 
и романа, који би био то исто кад се од њега не би захте- 
вало да буде једна пуна и снажна животна целина 2 Он мора 
да се прелива животним богатством, и у њему мора цео да 
се опажа један заокругљени животни хоризонт, као што се 
са висока брда види широки и округли део света који је 
покривен својим небом. Књига Г. Кракова није тих размера. 

Али без обзира на ту теоријску констатацију, дело 
Г. Кракова може озбиљно да се критикује у многоме погледу. 
У његовој књизи има две помешане ствари. Једна врло обична 
и врло обично испричана сентиментална историја, која је 
више но свакодневна и више но безначајна, везана је за 
ратно време и окружена је читавом ратном атмосфером. На 
тај начин књига губи донекле свој шипаричко-сентиментални 
карактер и добија значај једног ратног романа. Те две ствари 
су неједнако добро изведене, и ако једној страни могу да се 
учине врло оштре примедбе, друга заслужује многа признања. 

Није потребно истицати да сама прича није довољно · 
снажна. После свега што је човек преживео, и кад се од 
уметности очекује нова моћна утеха за пропаћена страдања, · 
шта се нас тиче симпатична али безбојна љубавна историја 
једног младог официра2 Све је то тако познато, и обично, 
и отужно! И сусрет у возу, и растанак на безнадежно никад 
више, и срећним провиђењем удешени поновни сусрети; и 
шетње по паланачкој околини, она у фијакеру и он на бесноме 
парипу који се пропиње у облаку прашине, уз њене пригу- 
шене узвике страха; и сцене у биоскопу, кад се не гледа у 

латно и не зна шта се креће на сликама; и прописне ста- 
ринске љубавне декларације, уз „сад је тренутак,“ и „госпо- 
ђице Јело... решавао сам се да вам кажем оно што осе- 

ћам... да вас волим, љубим... лудо...;“ и они безбројни и 
бескрајни разговори очију и очима, развијени у прецизне 
дијалоге; и толике друге ствари — све је то обично и ситно 
за литературу коју ми данас хоћемо. Ја не желим да ме неко 
погрешно разуме. Те и сличне ствари могу да буду нешто 
најважније и највеће у животу једног човека. Али оно што 
је од првенственога личног значаја за једног појединца, и 
што за њега може да има и смисао праве светиње, не мора 
увек да буде, и чак је врло ретко, од опште вредности, иу 
симболичном облику једног уметничког дела не може лако 
да усталаса општу душу. Оно што се у животу преживљује 
има то преимућство над литературом да се непосредно прима, 
и зато живље осећа, и најпростије ствари, које се свудаи 
свакоме дешавају, могу за једну личност да добију важност 
судбоносног догађаја. У литератури се губи у непосредности, 
и зато мора да се да у снази. Да би се од књижевнога 
" дела имала емоција приближна оној коју живот може да 
пробуди, морају се рећи небројено пута снажније ствари него 
што се по правилу свакоме појединцу у стварности дешавају. 
Т. Краков није дао једну такву снажну причу, чија би син- 
„теза била изнад појединачних могућности, али у којој би 
ипак сваки могао да нађе нешто од себе. · 

У његовој књизи, и оваквој каква је, има много уну- 
трашњих недостатака. Г. Краков је недовољно психолог, што 
за једног романописца може да буде фатално. Његово дело, 
то није тешко увидети, има нешто аутобиографски карактер. 
То се да приметити, ако ни по чему другом, а оно бар по 
чињеници да он говори само оне ствари које је лично осетио 
_или видео. Основни психолошки недостатак његова дела је 
баш у томе. Кроз један роман треба да се воде више лич- 
ности, које све треба да буду живе и животно истините. 
Није довољно, као резултат, ако се пулсирање срца осети 
само код оне или оних у којима се тумачи сам писац, док 
све друге остају више или мање као лутке за пробање одела. 
Мало је да један романсијер има дар самопосматрања и 
психолошке аутоанализе. Он мора да има изванредну моћ 
психолошког разумевања сваког свога човека. Он може неки 
пут и да се вара, али он мора да прави напор психолошког 
"тумачења свих личности које уведе у свој роман. Г. Краков 
говори само о своме јунаку, и њега јединог, и не увек под- 
једнако срећно, тумачи. О жени која је овде исто толико 
главна личност колико и млади официр, он и не говори. 
Управо, о њој се говори само онда кадсу њих двоје заједно, 
и онолико колико се могло лично да опсервира. Све што се 
о њој зна, може да се каже у неколико речи. То су све 
ствари које су оком и ухом могле да се ухвате: њен физички 
опис, шта је кад говорила и кад се обрадовала или расту- 
жила, кад се збунила и поцрвенела, и шта су јој у овом или 

оном тренутку „казивале очи“, и т. д. Ми је не видимо 


никада саму, у своме сопственоме размишљању и располо- 
жењу, и ми јој не знамо ниједну од оних жестоких и неиз- 
бежних криза без којих се рагвој љубави код младе девојке 
не да ни замислити. То даје овом делу једну несрећну пси- 
холошку несразмеру, која још више слаби његову вредност. 
Код Г. Кракова, исто тако, ни трага нема од каквог 
одређеног филозофског погледа на свет. један прави и пот- 
пуни роман, где треба да је живот који се слика представљен 
по једној широкој концепцији, неће бити довољно оживо- 
творен ако писцу оскудева сигурна моћ удубљавања у ствари, 
која би целоме томе животноме организму дала потребан 
филозофски смисао. Код Г. Краков се нигде не осећа та 
способност рефлексије, и отуда је идејан елеменат овога 


романа врло слаб. Г. Краков, до душе, показује велико 


расположење да се изражава у сентенцијама, али све је то 
далеко од неког утврђеног система, и још даље од сваке 
оргиналне дубине. Има ту реченица које подсећају на мла- 
дићске „мисли о животу,“ које се тако радо пишу у дваде- 
сетим годинама, кад се верује да се све зна: „Љубав се 
јавља у своме дуалитету, јер је и човек биће удвојено, јер 
се све удваја, све умножава, од религије Зороастрине и 
филозофије Емпедокла, па до нас самих, до свега што је ван 
нас, до свега што је у нама...“ Или: „Наше друштво је или 
сувише затворено, нетрпељиво према младим људима, или је 
сувише гостољубиво...“ Или: „Жене кажњгвају дрскост сви- 
репошћу. Прва се „може некад и извинути, друга се не може 
никад одобрити...“ И тако даље. 

Роман Г. ађан не само да није снажно замишљен. 
већ није ни довољно снажно изражен. Експресивна снага 
може да покрије многе садржајне празнине. Експресија Г. Кра- 
кова је слаба. То не значи да он рђаво пише. Напротив, 
његова књига, у главном, течно и лако се чита, и онима 
који воле књигом да се успављују, она може стилски да буде и 
пријатна. Али снага стила не зависи од спољашњих глаткости.. 
Треба имати моћ унутрашњег стилског покрета. Треба имати 
способност финог избора речи, што ће рећи израза који ће 
увек, и смислом, и емотивношћу, и сликовитошћу адекватно 
тумачити оно што хоће да се каже. Треба лако руковати 
живом метофором, без које стил остаје као парализован. И 
поред свега, треба бити нов у своме изразу, јер половина 
стилске дражи зависи од срећних нових стилских ефеката. 
Г. Краков не располаже овим стилским даровима. МИ најгоре 
је што, на много места, он пише стилом који је већ одавно. 
изишао из моде. Његова проза обилује оваквим фигурама: 
„плима среће“, „асонанца њиних душа“, „дрхтаве струне 
душе“, „невидљиве лествице небескога плаветнила“. Он има. 
много оваквих сликовитости: „Ако љубав даје души оно што 


Књижевни Преглед. 453 





сунце даје земљи, зраке, онда је одблесак душе што зрачи 
осмех...“ Или: „Та зврка звонцета јреч је о једној посетиј... 
изгледаше му трка стотину нога хитрих гласника...“ Или: 
„Руке се оденуше у чипкасте рукавице пољубаца...“ И 


"сличних примера могао би се дати велики број. 


Овакве стилске особине огледају се поглавито у сенти- 
менталноме делу књиге. Г. Краков је овим преживелим начином 
прециознога пренемагања хтео својој причи да да карактер 
нежности, и очевидно није успео. Међутим, било би погрешно 
и неправедно доносити о експресивним способностима Г. Кра- 
кова дефинитивне закључке по овим појавама. У другом делу 
књиге, тамо где се говори о рату и дају описи ратних ситу- 
ација, има знатно бољих резултата. Г. Краков, који је био 
истински ратник, многе ствари је лепо уочио и не банално 
изразио. Треба подвући да у тренутцима кад говори о рату 
његова експресија видно добија у снази. Он има чак срећних 
момената. Неколико лепо уочених наших типова рељефно су 
оцртани. Тако има неколико успелих фигура наших разноста- 
лежних официра, почевши од трупних активаца па до резерве 
свакога калибра. У мајору Петру има класичних црта вишег 
официра „команданта“, који, за чудо божје, сви личе један на 
другог. Мали „академац потпоручник“ Тића врло живо се 
провлачи кроз сву књигу. Једном речју, осећа се да су многи 
типови тачно снимљени с модела. А то свакако није мало. 
Местимично има живих описа, речених са емоцијом („Ноћ на 
мосту“). У „Смрти капетана Ранђића“ има патетичности: 

„.. - Модре црне усне, које обоји бела пена, још прому- 
„цаше: „моји војници... Боро... збогом...“ Усне се покре- 
„тоше још једном, али место гласа само пена изађе. Онај 
„тајанствени сјај је блеснуо последњи пут, и само полу-уга- 
„шене зенице бацише укочени одсјај на оно црнпурасто лице, 
„које више нијс било црно, већ је било жуто, зелено. 

„“—“ = Господине капетане, господине капетане ! јечао је глас 
„очајно, узаврело. Доња вилица се тресла од ужаса, а две сузе, 
„две сјајне, топле сузе скотрљаше се низ бледе каљаве образе 
„младића, који у општем поразу умеде да осети бол због 
„смрти једнога...“ 

· У нас, који смо највише ратовали, и најтрагичније, ништа 
није речено о рату. Ми немамо ниједне успеле књиге о нај- 


_епскијим догађајима које је наш народ имао да преживи. 


Наши признати књижевници су сви, скоро без изузетка, били 


далеко од рата, и кадгод су покушавали што о њему да 


пишу, лагали су. Зато је изванредно потребно истаћи успеле 
покушаје млађих који су ратовали, и који ће имати да даду 
наш ратни роман. Г. Краков је до сада само фрагментарно 
писао о рату, и имао је извесног успеха. Ти ратни фраг- 
менти дају вредности и овом његовом неуспелом роману. 
| | МИЛАН В. БОГДАНОВИЋ. 

НАУЧНИ ПРЕГЛЕД. 


ДОН ФРАНЕ БУЛИЋ. 


Ове године 4 октобра 1921 навршило се 75 година, 
како се у Врањицу близу Сплита родио (1846) Нестор наших 
археолога, Дон Фране Булић. 

Дон Фране Булић потиче из куће, у којој му и отац и 
старији брат и ако неписмени — намјенише школовање и 
науку. Тој се обитељској намјени дон Фране одазвао и испунио 
велике наде својих милих. Прву годину својих наука пробо- 
равио је у маленом глагољашком сјеменишту Прику код 
Омиша. Већ друге године пређе у сплитску гимназију и сјеме- 
ниште, у оно културно расадиште, из којега су изашли 
талијански пјесник Фосколо, али и наши Павлиновић, Ботић 
и Ракотић. Ту му је био професором знаменита литерарна 
личност, Шеноин „Пријан Ловро“ (Ловро Махнић). 

Иза свршенога богословског студија у Задру, отпоја 
прву мису у Врањицу године 1869, а тога се народног славља 
још и данас сјећају понеки старци. Отац га одведе, да отпјева 
другу мису у Солину. И ту као да му је била одређена будућа 
његова мука и будућа слава. 

Дон Фране не оде на жупу него на свеучилиште. Већ за 
богословских наука у њ су гледали као у учена човјека, 
кад је тумачио сељацима релијефе на олтару Св. Каја, гдје 
са дне 22 априла скупља на тисуће народа. Било је у њега 
археолошке жице, али није још било знања: дон Фране је 
тумачио дјела Херкулова као — изгон Адама и Еве из Едена. 
И тада а и послије, долазио је често на Солин, да разгледа 
остатке старе славе, па (како сам приповиједа) почивао би 
на каменом фрагменту из доба хрватске народне династије, | 
који му је касније дао побуде, да управо на томе мјесту 
тражи гробове хрватских краљева. 

Са годинама његових студија теку паралелно и народне 
борбе у Далмацији. Булић рођен на крилу старе Салоне, 
одгојен пјесмом Ботића и списима Павлиновића студира у 
Бечу класичне и словенске језике. — Године 1871 вратио се 
са свога научног путовања проф. Александар Конце, који је 
1870 утемељио катедру за археологију на бечкоме свеучи-- 
лишту. Булић га је сваког јутра сусретао на ходнику универзе 
и с особитим поштовањем поздрављао, премда још није 
слушао његових предавања. Једном га Конце позове к себи 
и готово укори, што он рођен на археолошкоме земљишту 
не студира археологије. Резултат тог разговора је био, да 
се је Булић оканио славистике и предао се свом. душом 
археологији. 

Иза довршених наука враћа се Булић већ као професор 
1877 — 78 да поновно штудира археологију код Низећеја-а 

и Веппдог-а. Кад се је вратио у Далмацију именују га надзор- 
ником пучких школа. Тек године 1853 могао је започети 
правим својим дјеловањем, јер је те године постао управитељ 
сплитске гимназије, а уједно и управитељ археолошкога 
музеја. Тешко је рећи, чему се дон Фране већим одушев- 
љењем посветио: одгоју младежи или знаности. Сплитска је 
гимназија, као и све друге у Далмацији, била задојена тали- 
јанским духом, а њезиним управником постаје дон Фране, 
ватрен Хрват. Колико се хтјело такта, колико енергије и 
љубави, да се залутала младеж врати рођеној мајци. Није 
то прошло без непријатељских нападаја, који су се сви одбили 
а чврстоћу његовог значаја и снаге његовог поштења. 

У то је вријеме умро Павлиновић, а хрватска народна 
странка остала без вође. Све је упрло очи у дон Франу. 
И доиста год. 188/ изабрали га заступником за покрајински 
сабор и за бечки парламенат. Но уза све своје одлике и 
способности, које је могао и као политичар развијати на 
корист народа, ипак га је знаност једина силом привлачила 
и коначно одвојила га од политике и мандата, јер се Булић 
доскора врати школи и музеју. 

још једном се дон Фране нашао у политичкој арени, 
кад га је Трумбић кандидовао против Смодлаке. Дон Фране 
је био превелики идеалиста, те није било у њега природе 
да води борбу, какву су ту изазвали кортеши и с једнеи 
с друге стране. | 

Кроз то вријеме Булић је постао познат цијеломе ученоме 
свијету својим радом на археолошкоме пољу. Његовом се 
неуморноме труду имају приписати археолошка ископавања, 
за којих је открито кршћанско гробље у Манастиринама и 
базилика у Марусинцу. Године 1894 могу се већ састати 
кршћански археолози на свој први конгрес на пољу Булићевог 
рада у Солину и Сплиту. 

Године 1896 је знатна у Булићевом животу. Један толико 
типичан инциденс у вријеме наше мржње према аустријском 
госпоству одиграо се у Булићевом заводу, због којега су га 
као директора гимназије пензионисали. Слика Франца Јозефа 
нађена је једног дана прободених очију са стрелицом на срцу. 
Та ђачка демонстрација однијела је младежи ненадокнадивог 
узгојитеља, но зато је дала науци свега дон Франу. 

Године 1898 почео је Булић ископавањима код цркве 
Госпе од Отока у Солину. 

Према вијестима Томе, сплитског арциђакона (из ХШ ст.), 
надао се наћи гробове хрватских краљева. Иза неколико 
дана копања Булић нађе натпис најважнији за хрватску 
повјест од свих до сада нађених. Хрпа камења разбите плоче 
необично вјештим начином је састављена, и омогућено је 
читање, које је открило хисторијски текст о краљици јелени, 

удовици хрватског краља Михајла, а матери краља Стјепана 
из године 976. 

Главно поље Булићева рада јесу солинске рушевине. 
Он је био први, који је знанственом методом почео копати, 
те је с успјехом до краја открио базилику у Марушинцу, 
гробље у Манастиринама, амфитеатар и театар, гдје су 
његови прешастници понешто тек несистематски узрадили. 
У задње вријеме нашао је и потпуно открио три градске 
базилике и некоје терме, а привео крају ископине. код крсти- 
онице и кризмаонице. Све је то учинио врло мршавом 
потпором владином. Љубав и бескрајна преданост према 
старом камену, који је за њ постао садржајем цијелог његовог 


живота, учиниле су, да је често властитим жртвама получио 


лијепе и велике археолошке успјехе. 

Није се он позабавио само римским старинама. Има и 
хрватских: Госпе од Отока, Св. Марта код Бихаћа, Св. Петар 
у селу Клапавице код Клиса, Рижинице у Солину, Св. Петар 
у „Градини“ (Солин), па његова помоћ код книнских ископина. 
Има се томе прибројити још и безброј ситнијих ископина 
по цијелој Далмацији. Жељезном устрајношћу научењака дао 
се је увијек Булић на састављање камених фрагмената и 
и њихово читање, па разјашњење и тако је иза неколико 
година пожео лијепи и потпуни научни успјех. 

Већина Булићевог књижевног рада лежи у „Више по 
4' агсћемоа е Зопа аштата“. Он ту стручну смотру уређује 
и великим дијелом својим радовима испуња већ 37 година, а 
ове године он први пут излази на нашем језику под именом 
„Ујезтка“. 

Понајприје Булић је дошао на необрађену њиву, те ју 
сву искрчио. Све, што повјесничару може послужити архео- 
логија, он му је прибавио. 

Помоћу његовог рада он може створити јасну слику 
политичког, господарског, приватног, војничког и вјерског 
живота појединих стољећа у Далмацији. Он је све то спремио 
у својим ситнијим монографијама, гдје је орисао повијест 
цркава (н. пр. Св. Миховио, Св. Мартин), култа појединог 
свеца (примјерице Св. Спиридиона, Св. Каја), грађевина 
(„Градина“), села (Врањиц) и многе традиције (Диоклецијан). 

Особито је велик резултат Булићевог рада у фиксирању 
хагиографског питања о Св. Дујму. Дон Фране се на темељу 
својих изнашашћа увјерио, да Св. Дујам није био мучен за 
Трајана, како хоће традиција сплитске цркве, већ за Дио- 
клецијана. Дакле сплитска, односно солинска, црква није 
апостолског поријекла, јер Св. Дујам не може бити ученик 
Св. Петра. Шта више он доказа, да нијесу оно Дујмове кости 
којима се Сплићани клањају, већ су онеу Риму. Оборио је тради- 


цију, а тиме је тешко повриједио локални патриотизам. На. 


њега се тада дигла огромна гомила жучних противника. 


= о аса еј 

_Али Булић оде и даље. Заједно са својим помагачем 
ЂБервалдијем у „Кронотакси“ доказа хисторичност цијелог низа 
солинских бискупа, а нехисторична лица избаци из пописа. 
'" Поправи традицију или по његову: утрну по које кандило али 
ужга бакље. 

Булић се бавио и питањем родног мјеста Св. Јеронима, 
те помоћу једног натписа регби доказао, даје Стридон Јеро- 
нима лежао близу Гламоча на Грахову пољу. 

Кад је у „Градини“ код Госпе од Огока нашао трагове 
цркве из доба народне династије, закључио је, да би то могла 
бити црква Св. Петра, гдје се је Звонимир крунио. Дефини- 
"тивно није ствар ријешена. 

Већ од године 1902 почео је издавати „Ассеззтопез е! 
«согтеснопез а!' Шупсит застт“ од Колети-а. а године 1905 
набацио.мисао, да се поправи и употпуни дјело Фарлатиево: 
Шумпсит 5астт. Одбор свеучилишних професора наших 
университета већ сеје конституирао с Булићем на челу, да 
изведе ову мисао. | 

Булић је у приватном животу најпопуларнија личност у 
Далмацији: Најнижи сиромах и незналица слободно приступа 
к њему насред пута. За рата купио се свијет око њега као 
око пророка, а он је без страха говорио: „Не бојте се 
"Францеза, они су културан народ. Дођу ли, лијепо их поздра- 
вите и не бјежите!“ 

У вријеме конференције мира полази и он у Париз, да 
својим везама помогне онима нашима за зеленим столом. 
Предусретљивост Булићева је на далеко позната, те нема 
научњака домаћега или странога, а да му Булић није све 
учинио што је од њега тражио. 

Славни јубиларац препун је настојања и тежња у раду, 
препун планова, као да му је тек педесета. И доиста, ако 
за икога, а то за њ важи она латинска: углу зепести5! 

_ Свјежа и крепка старост, која обећаје још много. 
ЛОВРЕ КАТИЋ. 

ПОЗОРИШНИ ПРЕГЛЕД. 
РОМАНТИЧНЕ ДУШЕ, ОД РОСТАНА. — СИМОНА, од БРИЈЕА. 


Ростанова поетична комедија Романшичне Душе заклања 
нам за тренут спољни свет иза лепих декора и, место живих 
и грубих бића из стварности, износи нам пред очи љупке 
марионете из земље снова. 

Њен предмет је врло ингениозан, што се тиче првога 
чина бар. 

Персине и Силвета су двоје младих с романтичном уо- 
бразиљом; њихови родитељи, две препредене газде, желећи 
да им се деца узму, и знајући да се она неће хтети узети 
просто и буржоаски, измислили су међу собом крвну заваду, 
налик на ону Монтегиа и Капулетиа. Персине и Силвета су 
пресрећни да се састају крадом, у вече, под сребрном месе- 
чином, у сенци једног древног зида, покривеног маховином, 
бршљаном и птичјим гнездима, и да се воле — нови Ромео. 
и Јулија — у пркос мржње својих оцева. Да би завршили 
комедију, ови последњи удесиће да Персине спасе Силвету 
од једне привидне опасности; дирнути толиким херојским по- 
жртвовањем, они неће моћи друкчије но да се измире и да 
благослове љубав своје деце. — У остала два чина, која вам 
ја нећу причати, и који су, у осталом, доста развучени и, на 
крају крајева, излишни, двоје младих љубавника излечиће се 
од својих романтичарских заноса и, у место да траже пое- 
зију ван себе, научиће се да је налазе у својим малим срцима 
која се воле. | 

На крају Романшичних Душа, у једном рондоу који се 
обраћа публици, Ростан је резимовао сам утисак од свога 
комада: 

Стихови лаки и костими сјајни, 


Наиван одмор од дела очајни", 
Вато-а мало, и музичких склада... 


Доиста, та мала комедија је врло бриљантна, пуна ша- 
рених боја, праскавог духа, младалачке веселости, крилате 
фантазије; стихови, ванредне маестрије, неупоредиве гипкости, 
богати непредвиђеним сликама и „куплетима“ од ефекта, 
певају у звонким фанфарама; и грациозне личности љубавника 
изгледа да су се скинуле с платна поетичнога мајстора га- 
лантних светковина. У првом тренутку, човек је очаран том 
визијом младости и ведрине, занесен тим обиљем мелодија и 
мириса. Али, кад буде удубео свој утисак, он ће видети колико: 
је све то прециозно, извештачено, површно; иза духа, он ће 
често пронаћи каламбуре; иза поезије, чисто виртуоштво речи 
и жонглерију слика; и, ако под невероватним богатством. 
вербалне инвенције, буде потражио мало истинске емоције и 


= 

дубоке психологије, неће открити ништа. Романшичне Душе 
пријатно голицају око и уво, али не говоре духу ни срцу. 
То је позлаћена лажна монета. | 

Превод Романшичних Душа нема сву лакоћу и сав сјај 
оригинала: Г. Пандуровић је и сувише личан песник да би 
био довољно еластичан версификатор. 

Ову изврсну литерарну ситницу опремили су с великим 
укусом редитељ Г. Ракитин и, што се тиче декора и костима, 
позоришни сликар Г. Браиловски. — Ми смо већ имали при- 
лике да хвалимо на овом месту одличне глумачке дарове 
Г-ђице Црвенић; овај пут, она је оцртала празну улогу Силвете 
с вештином и грацијом, показујући наново своју танану и 
интуитивну интелигенцију, свој сигуран такт, своју беспре- 
корну дикцију. Г-ђа Дугалић је, у израђенијој и топлијој улози 
Персинеа, спонтана, искрена, осетљива; она је рекла своје 
тираде с пуно унутрашњег пламена и тајне вибрације. ГГ. До- 
бриновић и И. Станојевић направили су од фигура оцева две 
врло веселе карикатуре. Г. Милутиновић, у улози убојице 
Страфорела, има потребне разбарушености и жестине, али 
није довољно разноврстан. 


Честити и простодушни Брије је, на нашој позорници, 
један од најрадије даваних француских писаца: претпрошле 
године, ми смо видели његове Страдалнике; лане, рланшету; 
ове године, Симону. Симона нема неуметнички предикаторски 
манир Страдалника, али ни прецизну опсервацију нарави и 
верно сликање карактера Бланшете. 

Једног дана, нашли су убијену, у њеној соби, Г-ђу де 
Сержак, и, поред ње, њеног мужа, тешко рањеног. је ли то 
био злочин или двоструко самоубиствог Г. де Сержак, који 
се опоравио од својих рана, једини би могао дати обавештења 
о томе; али ево где је он, као што се то каткада дешава, 
изгубио памћење од потреса, и не сећа се више ничега од 
тренутка кад ће се трагична историја десити. Један лекар, 
један адвокат, његов отац и отац Г-ђе де Сержак, искупили 
су се да покушају пробудити памћење код несрећника. И 
доиста, мало по мало, вешто вођен и сугериран, уз страшна 
напрезања, он почиње да се сећа... Оне фаталне ноћи кад је 
злочин извршен, он је требао да се крене на пут у Париз; 
'" отишао је био на станицу, али није отпутовао: гоњен неком 
слутњом, вратио се нагло кући, ушао у собу своје жене, и 
ту... и ту... Визије се прецизирају: он види сад своју жену 
где лежи на поду сва крвава; она је била убијена, али ко ју 
је убиог „Ти, бедниче!“ завапиће наједном његов таст. И, 
смрвљен емоцијом, с бесомучним крицима, Г. де Сержак сру- 
шиће се на под, као проштац. Трагични ужас је на врхунцу. 

Не може се порећи да је цео овај чин вођен мајсторском 
руком, да је његова радња брза, директна, брутална, пуна. 

стравичне језе, да вам држи пажњу задихану. Емоција коју 
осећате гледајући те силовите сцене, далеко је од тога, ме- 
ђутим, да буде она чиста, дубока и трајна емоција коју дају 
високо уметничка дела; то су, пре, „ударци песницом“, један 
потрес ваших живаца, једна физичка сенсација ужаса. Уз то, 
овај вешто исечени“ одломак из фељтонских романа је један 
комад за себе — историја једног злочина чијег кривца треба 
пронаћи, — једна врста пролога, сасвим излишног за праву 
драму, која ће почети тек у другом чину. 

Петнаест година после ових догађаја, Г. де Сержак живи 
та Ривиери, у савршеном домаћем миру и срећи, са својом 
кћери Симоном, која је била мало дете у време злочина, и 
која је сада велика девојка, која обожава свога оца, и помаже 
му интелигентно у његовим археолошким испитивањима. Она 
не зна ништа о некадањој породичној драми; њен отац, чак, 
с једном племенитом, али претераном моралном кокетеријом, 
васпитао ју је у правом култу за њену недостојну мајку. Она 
се воли с једним красним младићем, Мишелом Мињјеом, и 
обећава му се уједној дражесној љубавној сцени, пуној неж-. 
ности и невиности. Али та љубавна историја пореметиће хар- 
монију овог ведрог живота и пробудиће прошлост. Отац 
вереников, који је водио брижљиву истрагу о загонетној 
смрти Г-ђе де Сержак и по готову открио. страшну тајну 
убиства, долази да одложи венчање. Импулсивни Г. де Сержак, 
који нимало не мисли у том тренутку на срећу своје кћери, 
ни на своју властиту, у осталом, у место да покуша оправ- 
дати се и уредити ствари — али ми ћемо видети и малочас, 
у завршној сцени са Симоном, колико нам је његов. карактер 
неразумљив, и колико је све што он ради противно здравом 
разуму, — скоро ће најурити на врата тога човека. Прекид 
је, дакле, сад постао дефинитиван и ваља га саопштити Симони. 
Нова прилика за њеног оца да, најзад, исповеди лоајално 
целу истину; он је сатеран у такав теснац да се, по доброј 
логици, ово објашњење, које га једино може у неколико 
опрати, не може више одлагати. Истина, у том случају, драма 
би била свршена ту, пре но што је, у ствари, и почела.. 
место тога, Г. де Сержак ће потпуно изгубити главу, муцаће 
неодређена извињења, молиће скрушено своју кћер за опроштај, 
затражиће од ње заклетву да неће никад покушавати да ра-_ 
светли ту тајну, — не увиђајући, у својој залуђености, да је 
јадна девојка доведена у тако свирепо душевно стање да, сада, 
не може имати мира док све не дозна. 

У трећем чину, она је све дознала: једна стара служавка 
јој је исповедила тајну. (Ви видите да је ово што вам причам 
у ствари један роман, пун романтичних догађаја и „трикова“.) 
Симона је узмућена тим открићем до дна своје душе. Слатка 
присност породичног живота изгубљена је за увек; она осећа 
само ужас и одвратност при погледу на тог човека „чије 

"руке су обојене крвљу“ (ја говорим клишеима из драме); она 
хоће да остави домаће огњиште, да не види више никад убицу... 
Осећања Симонина изгледају нам за велику дискусију; кру- 
тост њеног карактера нас чуди, и вређа. је ли могуће да 
њој ни за тренутак не долази мисао да покуша оправдати 
тога оца који |у је однеговао од малена с толико нежности, 
да потражи олакшавајуће околности за његов злочинг Нема 
сумње, „злочин остаје злочин“, као што каже млади Мињје 
кад се, једва једном, Г. де Сержак одлучи да говори и да 
изложи своје оптужбе превареног мужа; али је тај злочин 
учињен према једној рђавој супрузи, у наступу љубоморе и 
беснила, и, уз то, донекле искупљен с петнаест година живота 
трпљења, честитости и љубави. — Ипак, у завршној сцени, 
Симона ће најзад одмекнути, кад стари Г. де Лорси, властити 
отац убијене жене, који је опростио, дође сам да јој каже, 
у једној неочекиваној, али ефектној интервенцији: „Кћери 
моја, ти можеш загрлити свога оца. кад ти ја то наређујем.“ 

Брије је желео, као што је то добро познато, да се 
послужи позорницом као јавном трибуном у служби општега 
добра, да створи једну етичку, корисну уметност. „ја сам 
провео свој век — каже он, ту недавно, у предговору својих 
Целокупни; Дела—- да пишем оно што се зове комадима 
с тезом. ја сам увек сматрао позориште не као циљ, него 
као средство. Ја сам желео да се, тиме што будем живео, 
количина патње расуте на земљи смањи мало.“ С том благо- 
родном амбицијом, овај модерни апостол полазио је у бој про- 
тиву свију предрасуда, порока и неправди друштва. — Његова 
Симона је једна врста одговора на познати брутални савет 
Диме Сина превареном мужу: „У биј је!“ За Бријеа је освета 
над женом која вас вара грозан и неопростив злочин. Али 
он сам не иде до краја свога мишљења и, у тренутку кад 
треба извести закључак, не пушта Симону да остане непо- 
пустљива у својој осуди. Такав завршетак, међутим, боље би 
одговарао несавитљивом карактеру личности (преокрет Симонин 
на крају трећег чина изгледа нам, отуда, сувише нагао и 
немотивисан), и таква је, доиста, и била прва редакција 
комада. Брије ју је доцније преиначио; његов комад је на 
тај начин постао хуманији, али је његова основна теза том 
променом знатно уздрмана. 

У току наше опширне анализе, ми смо већ узгред пока- 
зали колико нам се главне личностиу Симони чине површно 
обележене, психолошки једноставне, без дубоког даха живота, 
недовољно хумане и истините; ми мало проничемо у њихове 
душе, и оне нас због тога, и ако се налазе у узбудљивим 
ситуацијама, мало узбуђују. С друге стране, ту нећемо наћи, 
као у извесним другим комадима Бријеовим, ни занимљиве 
дискусије идеја, ни колорисаног и широког сликања нарави. 
То је пре једно занатлијско, него ли једно уметничко дело. 

Али, у том погледу, оно је изврсно: пуно енергије, драма- 
тичности (или мелодраматичности), сигурности руке, покрета, 
нарочито покрета. Кроз сва три чина, догађаји се нижу 
један за другим с плаховитом брзином и тискајући се, одвла- 
чећи вас неодољиво у свој вихор, и уздрмавајући вас снажно,— 
кад већ не могу да вам даду дрхтаву сенсацију живота. 
Г-ђици Црвенић, у Симони, ми бисмо желели, можда, 
мало и више трептаве осетљивости, оног нечег присног 
и дубоког што полази са дна душе и што продире право 
у вашу душу; али, с друге стране, она је израдила своју 
улогу с љубављу и до танчина, и извела је са свима сред- 
ствима своје сигурне и фине уметности. Г. Милутиновић 
је имао великог и заслуженог успеха као Г.де Сержак. Његов 
искрен романтичарски жар, тако депласиран, иначе, у модерним 
комадима, био је добро дошао за ову улогу, скоро свуу 
преклињањима, крицима и јецајима. Сви остали говорили су 
своје улоге — благотворни утица! редитеља био је ту очигледан 
— у интелигентној и разноврсној дикцији. у 
СВЕТИСЛАВ ПЕТРОВИЋ. 


УМЕТНИЧКИ ПРЕГЛЕД. 


Изложба Г. Емануела Видовића. — Изложба ГГ. Јована 
Бијелића, П. Добровића, Сиба Миличића. 


Г. Емануел Видовић је овога месеца приредио у Бео- 
граду колективну изложбу својих радова. Цела наша јавност 
констатовала је да су изложене слике Г. Видовићеве пуне 
осећаја, задахнуте извесним сентиментализмом, пуне великог 
лиризма и тајанствености. 

Да видимо изближе шта значе ти овако поређани епи- 
тети2 Шта значи у сликарству „осећај“2 је ли то само 
извесна неодређеност, несигурност, „сордина“2 И да ли 
„тајанственост“ неке слике значи само извесну магловитост 2 
Или би се могло рећи да Г. Видовићу недостаје један већи 
регистар у осећајима 2 х 

Оставимо висине чисте апстракције, и покушајмо расту- 
мачити своју мисао свакодневним језиком: — ако нека полу- 
осветљена соба ствара у нама расположење, зар га у нама 
не ствара и сунчани дан 2 А«о је „јесен“ душевно расположење, 
онда је душевно расположење и „пролеће“, и сви пролазни 
тренуци и стања у животу и природи. 

Толико са гледишта литерарног. 


1 На озе ћемо се две изложбе вратити у идућем броју. 

Са гледишта чисто сликарског, кад је сликар изабрао 
да представи неко расположење, он треба да је пронашао 
све односе који између ствари постоје у том расположењу. 
То јест: ако представља „вече“, он би требало да пронађе 
однос боја терена, кућа, неба, и вегетације, у оној вредности 
која би нам тачно дала то расположење. 

Код Г. Видовића није тако, и то је, држим, трагика 
његова. Он оперише с простијом фактуром. Он своје платно 
обоји једном средњом сивом или смеђом бојом (према томе 
шта жели. да да), и онда у истом тоналитету осветли све оно 
што хоће да акцентуише, а тамнијом бојом сакрије оно што 
му је мање важно. Али то већ прелази оквир „расположења“, 
постаје механичан рад, у коме велику улогу игра а о а 
оквашена крпица којом ублажава акценте. 

После горњег објашњења, држим, биће јаснија моја 
мисао: да је нека слика онда тајанствена кад аутор успе да 
оствари велики закон природе, да, као уатез, продре до неке 
дубље истине; и ништа више. Појава такве. слике не треба 
да буде магловита. Неће се од субјективности ништа изгубити 
ако би начин на који је она дата био јасан (В. народне 
везове, ћилимове, итд.). 

Кажу: импресионизам ! Да; али је импресионизам никао 
_ у Француској, где је таквом схваћању претходила шестсто- 
годишња култура форама. Ако су се тамо заситили формама; 
ако су тамо нашли да се треба бунити, и спровести извесну 
деструкцију у том смислу, — то је разумљиво, јер су раније, 
кроз читава столећа, живели конструкшивни таленти. Али 
како се може тако радити у нас, где ни констатације није 
било, а камо ли грађења, за мене је непојмљиво. Импресио- 
нисти, као Мане, Реноар, оправдали су својнм узорним делима 
такве своје „екскурсије“, које су апсолутно конструктивне; 
код Г. Видовића то оправдање недостаје. И зато смем да 
кажем да је г. Видовић примио једну паролу која је била у 
курсу, и ствар код њега није постала крв и месо. 

Међу својим новијим стварима, међутим, он има неко- 
лико слика — као што је, примера ради, „Раденички крај“ 
и „Предвечерје“ — које су изванредно компоноване. На овим 
сликама он је умео одрећи се рељефне композиције, и ком- 
поновао је у дубину. На тим сликама простор је дат изван- 
редно, и желети би било да он овим путем настави свој рад. 
Убеђени смо да ће тако радећи доћи до веома озбиљних 
резултата. 

Свим овим ја нећу да кажем да Г. Видовић не би евен- 
_туално и у већој културној средини уживао глас симпатич- 
"нога уметника. Напротив, извесни буржоаски салони, са својим 
декадентним схваћањем, волели би његов тамор, његову там- 
новитост. Али ја, кад говорим као што сам горе говорио, 


имам пред очима путеве којима треба ићи, и којима су ишли · 


- 

сви мученици идеја и човечанства. ја бих желео да се наше дру- 
штво сачува од пренагле декаденције. На Западу је култура 
дошла другим путем. Виталитет идеја је био од шест до 
седам столећа. Ако ми почнемо где су они стали, ако бу- 
демо примали, не њихове вредности, но њихове заблуде, ми 
нећемо искусити благодат цивилизације, него њену несрећу. 
Бићемо као оно пролеће које је рано ухвати мраз, и про- 
пашћемо без јесењих плодова. [1:ХГ! 


Г. Уредник Богдан Поповић ставио ме је пред један. 
тежак задатак кад је од мене захтевао да напишем и оцену 
изложбе коју смо, у исто доба кади Г. Видовић, моји прија- 
тељи и ја приредили. Тежак не само зато што човек сигурно 
мора изићи из чисто констатирајућег тона (што није ни чудо, 
пошто треба да тумачим наш став, наше тежње, с којима 
смо везани крвљу и месом нашим, наше амбиције, које су 
нам свете, којима смо фанпатично одани), већ и зато што је 
у том случају потребно прећи цео уметнички развој наше 
расе последњих деценија; развој врло компликован, јер је и 
наш културни живот исто тако фрагментаран као и наша 
историја. Прву тешкоћу не могу избећи; другу ћу смањити 
тим што ћу од развоја рећи само онолико колико је неоп- 
ходно потребно за разумевање наше изложбе. 

Оставићу све оне уметнике који су се спорадично поја- 
вили. Нећу помињати ни оне који су достигли свој циљ, али 
су увек остали на нивоу мале буржоазије (Чикош, Буковац. 
Предић, Јовановић). Они су били посредници између публике и 
праве уметности; али је њихова погрешка била та што су у 
прво почетку збунили наше неодређено друштво, тиме што 
су се спустили на његов ниво, место да су друштво подигли 
до висине праве уметности. 

Почећу са Словенцем Ажбеом. који је међу првима 
схватио тајанственост сликарства, који је међу првим одбацио 
илустрацију. „хисторију“. 

Он је доцније живео у иностранству, одгајио је скоро 
целу словеначку омладину, и'ти словеначки сликари били су 
први међу нама који су размишљали о сликарству, о вред- 
ностима (уајешг5) боје, о тоналитету, о простоти мотива, 
одбацујући ону патриотску демагогију која је владала у свим 
нашим крајевима, иу чијим промене нињао није било ни трунка 
сликарског. 

Његови ученици, гес!е и море ни Грохар, Стернен, 
Јакопич, Јама, Весел, Тратник, и тако даље, кренули су се 
као поб:доносна фаланга, која је брзо повукла за собом 
сву нашу сликарску омладину. За време једног броја година“ 
видимо низ талената, који сви отпочеше борбу за праву 
уметност. У Хрватској, Рачић и Краљевић, ти наши чудни 
метеори, којима судбина није дала да доживе тридесету годину,. 

оставили су нам озбиљне резултате, чију вредност можемо 
тек данас право схватити. У Србици, једини је био Крстић да 
с непоколебљивом вером ствара уметност, која је у блиском 
сродству с уметношћу Курбеовом и Мункачијевом. 

После тих покушаја дође, као џин, Мештровић, да целој 
Европи докаже да имамо колосалних културних способности. 
Он је био први код нас који је својом елементарном мону- 
менталношћу створио једну уметност којом су се Југословени 
могли афирмирати. — Природно је дасе око њега груписало 
неколико талената, као Росандић, Рачки, Кљаковић, Кризман, 
Бабић. Сви су се око њега окупили да створе југословенски 
Акропољ, Косовски Храм. 
| О Косовском Храму нећу говорити, јер је доста познат 
и циљ и вредност тога храма; нећу оптуживати ни државу 
ни друштво, што нису умели створити споменик културног 
идентитета нашег политичког уједињења, јер ми то овде није 
циљ; него ћу у неколико речи карактерисати главног покретача 
идеје, Мештровића, и све оне који су били око њега. Једна 
чудна, колосална скулпторска дикција, која црпе из свих 
стилова свих времена, али носи апсолутни жиг Мештровићев. 
Све.те реминисценције прекуване су у њему, сливене у један 
сопствени језик који, и кад постане бомбастичан, не губи 
своју скулпторску базу. — То недостаје његовом сараднику 
Росандићу; скулпторска природа, али без елементарности, 
с хуманим лиризмом и клесарским интимитетом, он стално 
прелази у баналност. Он серетко уме одржати на скулпторској 
висини, коју његов учитељ Мештровић непогрешно одржава 
у свим својим стварима. 

(О сликарима те групе не могу много говорити, зато 
што су постали илустратори народне поезије, жртвујући битна 
начела сликарства. Кљаковић данас слика фреске, у којима 
његов таленат добија праве вредности; а Кризман покушава 
да држи корак са савременим интенцијама. Једини Бабић се 
мучи већ више од једне деценије да дође до једног савре- 
меног универсалног стила. 

Као уводу оцену наше изложбе, требало би карак- 
терисати цео деветнаести век, који је живео у знаку инди- 
видуализма. Ту су биле претресане све заоставштине ранијих 
векова, — боја, облик, светлост; — свак је тражио сној 
властити стил, који се разликује од другог. Уметници су то 
тражили зато што су осећали да ни једна дикција прошлих 
времена не може бити носилац погледа модерног живота, да 
га ниједна не може изразити. Ако је Ренесанса метнула 
човека у центар, и створила хуманистички поглед на свет 
(Менапзсћаџипо), ми данас, „белим и црним“, хладним и 
топлим бојама, светлошћу „бескрајном“, која облива сва 
бића и све ствари, покушавамо да реализујемо једно ново 
схваћање — козмичко. По том схваћању, све ствари губе 


30 


466 Српски Књижевни Гласник. 








своје ефемерне и евентуалне облике, и добијају свој битни. 
облик. Ма колико да се излагачи у нашој изложби разликују 
један од другог, они се у тој тачци додирују. И то ново 
схваћање је највећа вредност те изложбе. јер се са тим 
начелима отвара пут монументалној уметности двадесетога века. 

Основа те нове уметности је: научна. Велики Лионардо 
је знао да се без високе научне основе, без једног финог 
интелектуализма, не можедоћи до откривења. Уметник је тај 

који својом интуицијом и интелектом реализује мистичне 
законе природе. А није зато ту да декорише неку собу или 
зграду. Сваки је уметник носилац једне велике уметничке 
вере; и ту лежи његова права вредност. — На жалост, није 
нам било могућно изложити архитектонске планове Луја 
Чачиновића, који је у том правцу можда најинтересантнији 
архитекта; он сад чека да га наша војска ослободи из ропста. 

Можда ћу јаснији бити ако пређем на саме уметнике. 

јован Бијелић је у једној периоди ишао тако далеко да 
је дематериализовао предмете, и само одржавао и решавао 
вечне законе хладног и топлог, у циљу да, тим знањем 
наоружан, изведе једну богатију оркестрацију. Он је те своје 
слике конструисао у великим геометријским плохама, не 
ослањајући се ни на које реминисценције ствари. Он је том 
апстрактном гимнастиком решавао чиста, битна начела 
ликарства. Данас, кад је наново почео решавати земљу, 
небо, човека, он је решио разне вредности боја и тона, и 
дошао је до високе уметности. 

Сибе Миличић такође избацује сваку евентуалност неког 
предмета, сенке, и облике, и боје. Он тражи сталне облике 
неког тела, човека, куће, мора, које он изражава локалним 
бојама, везујући те боје у апсолутни склад. Он одбацује 
живот у физичком смислу, ствара нов живот, масе боја и 
простора. 

Сад би требало о себи. да говорим. То је најтеже и 
најлакше у исти мах. Најтеже, јер би требало да исповедим 
све своје заблуде и све своје погрешке; најлакше, јер сам 
свестан сваке етапе коју сам преживео и коју ћу можда 
проживети. У младим годинама био сам импресионист. Као 
кубист, тражио сам битне облике простора и боја, видљиве 
у једној бескрајној светлости, која се шири и преко оквира. 
Било је затим једно време кад сам те своје тежње покушавао 
да вежем са: гледиштем Ренесансе, мислећи да ћу тако доћи 
до монументалног стила двадесетога века, — онако као што је 
петнаести век био везао интелектуализам четрнаестога века са 
грчком и римском традицијом, и створио велики стил „Чинкве- 
чета“. —- Данас видим да у својим радовима треба наново да 
спроведем чисто сликарска начела, јер мислим да у правом 
револуционару живе сви резултати прошлих времена, а његово 
треба да носи у себи све могућности будућега. — (у: 

_· Тако завршавам свој приказ. Нека ми читаоци опросте 
самопоуздање са којим је приказ написан; али то што сам 
рекао, то је наша вера, а где вера постоји, ту не може бити 


колебања. 34: 
ПЕТАР ДОБРОВИЋ 


ЕКОНОМСКИ ПРЕГЛЕД. 
БУЏЕТСКА РАВНОТЕЖА. 


Предлог буџета државних прихода и расхода за 1922 
тодину детаљно је претресен у министарском савету још пре 
одласка министра финансија у Лондон. Али ми ни до овога 
тренутка немамо постигнуту . буџетску равнотежу. Министар 

" Финансија успео је да расходе сведе од девет на седам мили- 
јарди динара, а приходе да утврди на пет милијарди. У 
министарском савету смањени су расходи још за пола мили- 
јарде, тако да предвиђени дефицит у буџету износи више од 
једне милијарде. 

И на томе се стало. О буџету нико не мисли последњих 
дана, јер су политички догађаји (нарочито Карлов долазак 
у Мађарску) привукли целокупну пажњу владину. Ти дога- 
Ђаји изазвали су не само нове расходе — ванредан војни 
кредит од 200,000.000 динара, — него су створили такав 
поремећај у нашем привредном животу, да је народно- 
економска штета далеко,већа од државне. 

Услед делимичне мобилизације, наш железнички сао- 
сраћај, и иначе спор и рђав, потпуно је био обустављен за 
превоз робе. Тако смо доживели, већ трећи пут од ослобо- 
ђења, да се саобраћај обуставља у јеку извозне сезоне. 
Колико нам је то штете нанело у иностранству, види се по 
курсу нашег динара, који је почетком новембра достигао 
досада најнижи курс на европским берзама. 

Поред уређења саобраћаја и што јачег помагања извозне 
трговине, равнотежа у буџету треба да буде један од првих 
услова за поправку нашег динара. Не треба се више завара- 

_ вати. Питање државних финансија је данас питање првога 
реда. Зато је потребно да сви друштвени редови и све поли- 
тичке странке покажу довољно солидарности и добре воље 
да помогну држави. 

Потребно је, не само плаћање пореза и државних даж- 
бина учинити популарним (отприлике онако исто, као што 
се популарисао државни 79, унутрашњи зајам), него се треба 
постарати да сви укажу на недостатке државног финансирања. 
Зашто се, на пример, финансијски одбор позивао на неке 
" формалности и није дао могућности министру финансија да 


у“ 

непосредни порез на земљиште, у Србији и Црној Гори, попне 
са 3009, што је било врло оправдано и нужног Зашто нико. 
није протестовао против решења једног заступника министра 


финансија, који је укинуо порез на ракију у једној покрајини 


уместо да га заведе и код нас2 
Кад се упореде са претходном буџетском годином, сви 
су приходи повећани, сем пореза који се смањују за читавих 


521,416.623 динара. Овај песимизам је исто тако неоправдан,. 


као што је прошле године било неоправдано онолико преце- 
њивати ОрадоЕ ЈОД пореза. Приход од царина предвиђен је 
исти као 1921/22. Међутим, према објављеним подацима приход 
од увозне и извозне царине износио је од 1 јуна 1920 до 
31 маја 1921 гол. 786,312.719 динара, или скоро двапут више 
него што је предвиђен прошлим буџетом. Необјашњиво је 
зашто се сада, за идућу буџетску годину, оставља иста про- 
цена прихода, кад је у међувремену увозна царина знатно 
повећана, а извозна царина постоји и даље за све важније 
предмете нашега извоза. 

Што се тиче расхода, они се морају свести што год је 
могућно више. Према пројекту буџета расхода. код свију ми– 
нистарстава показује се повећање Врела протеклој буџетској 
години (1920/21). Највише се повећавају расходи код мини-– 
старства војног — скоро пола, милијарде динара — и код 
министарства саобраћаја 436 милиона. 

Издаци на војску морају се смањивати, не само реду- 
цирањем садашњег бројног стања људства, него и већом кон- 
тролом и штедњом код материалних издатака. Дневни листови 
сваки час исносе неправилности Еђјне интендантуре, која 
својим нерационалним радом штети државну касу на стотине 
милиона динара. Овде, као и код личних издатака, треба да 
се изврши једна строга парламентарна анкета и да се види 
како се врше војне набавке и да ли су сви лични издаци до- 
вољно оправдани. 

У војсци је обичај да се често „скида одговорност“ ако. 
се известан захтев, нарочито у погледу буџета, не испуни. 
Ми се питамо да ли су до сада и један министар војни или 
официр на највишим положајиха одговарали материално или 
кривично за неуспехе и очигледне погрешке у рату и миру 
И кад то до сада није било, онда је та замишљена одговор- 
ност само. једна фраза. 

Министарство саобраћаја нема потребе да повећава свој 
буџет са 463 милиона, кад је чист износ унутрашњег зајма 
од 500 милиона намењен искључиво поправци саобраћаја. _ 

Буџет министарства. просвете. долази на треће место, 
по суми повећања расхода. И ту би се могло с пуно права. 
једном да стане. Наша омладина научена је, за време избег-_ 
лиштва, да све очекује од државе. Нигде у свету нема да. 
држава на највишим просветним установама издржава ђаке 


– 

о свом трошку. Пре рата је била велика част и реткост, да 
неко буде изабран за државног питомца. Данас се школују 
на страни (код овако високог курса стране валуте) деца 
виших официра, трговаца, сопственика кућа и великих имања. 
Стипендије у земљи треба свести на минимум. 

Ми смо у овом листу већ једном тражили, да се реду- 
цирању издатака приступи без икакве милости и без икаквих 
обзира. Кад наш државни буџет не може поднсти ни садашње 
издатке на чиновничке плате и додатке, нашто стварати чинов- 
нички пролетаријат олакшавањем и субвенционирањем школо- 
вања2 Ми мислимо да није далеко дан, када се мора присту- 
пити укидању гимназија, те тиме посредно умањити број 
будућих кандидата за државну службу. Нека се школе подесе 
тако, да дају што више стручних снага пољској привреди, 
занатству, трговини и индустрији, где се осећа јака оску- 
дица у школованом особљу. 

Министарство правде повећава буџет са 138 милиона 
динара, а баш ових дана престонички листови износе, да у 
извесним среским иокружним судовима има премного особља. 
Која ће влада имати храбрости да престане бити сажаљива 
и да број- чиновника сведе на најмању меруг Тиме би дели- 
мично и чиновничко питање било решено, јер би у служби 
остали исправни, способни и радни људи, који би се онда 
могли боље и унапредити. Овако онај баласт доморалише 
целу државну службу. 

Сасвим је уместан предлог да се извесна министарства, 
као непотребна, укину. Не само у интересу штедње, него и 
ради упрошћења администрације. Министар пошта, телеграфа 
и телефона — чији се буџет повећава са 179 милиона, према 
прошлој буџетској години — нашао се побуђен да у једном 
извештају, који је штампан и за ширу јавност, изнесе разлоге 
за одржање тога министарства. Тиме је само успео да нас 
увери о противноме. Навео је Италију, Чехо-Словачку и 
Пољску, као земље где постоји засебно министарство пошта. 
Али, с друге стране, ми наводимо Француску, Белгију и 
Швајцарску, где министарство пошта не постоји, а поште 
одлично функционишу. Једна аутономна и засебна дирекција 
пошта, телеграфа и телефона била би довољна. А ако треба 


"баш да поште подпадну под које министарство, онда им је 
"место код министарства трговине. 


Ми још немамо основне елементе за модерни напредак, 
као што су уредан железнички саобраћај, јавна безбедност, 
уређене поште, брз и правилан телефонски и телеграфски 
саобраћај, добри друмови, водени путеви итд., — а присту- 
памо уређењу промета за странце, стварању бироа за па- 
тенте; водимо најмодернију социалну политику, и заводимо 
ваздан других надлештава, која оптерећују буџет, а од њих 
немамо никакве користи. | 

Докле се влада не реши да, ма и по .цену своје попу- 
ларности, приступи енергичном повећању прихода и смањењу 


расхода, дотле ни буџетске равнотеже неће бити. 
НИКОЛА СТАНАРЕВИЋ. 


ПОЛИТИЧКИ ПРЕГЛЕД. и 


СПОЉНА ПОЛИТИКА. — ДВА ПИТАЊА: ГОРЊО-ШЛЕСКО 
И МАЏАРСКО. 


Последњих дана месеца октобра свршена су два добра 
међународна посла: нађено је решење за Шлеско Питање, 
и свргнута је у Маџарској династија Хабсбурга. Оба посла 
свршила је Конференција Амбасадора у Паризу, први усво- 
јивши у целости предлог Савета Лиге Народа; други по 
иницијативи Румуније, Чешке и наше државе, и ако не пот- 
пуно у споразуму са њима. 


Савет Лиге Народа, опуномоћен од Врховнога Већа. 


Савезних Сила, није-у ствари поднео једно коначно решење 
·Горњо-Шлескога питања; он га је само предругојачио и 
одложио његово право решење за петнаест година. Савет је 
нашао један нов облик за решење спора између Пољске и 
Немачке о Горњој Шлеској. Савет није дефинитивно поделио 
Шлеску између њих, он је учинио привремену деобу Горње 
Шлезије тако како би Пољска и Немачка за петнаест година 
дошле у близак додир. У томе дужем блискоме и непрекид- 
номе додиру Савет Лиге Народа рачунао је да ће се наћи 
права граница и да ће се уканалисати економски интереси 
становника те области на задовољство обеју страна. Живот 
и заједнички интереси становника утврдио би сигурну базу 
за дефинитивно решење овог трновитога спора. Савет Лиге 
Народа је овако замислио тај свој оригинални план. Он је, 
пре свега, поделио сву спорну, плебисцитну област Горње 
Шлеске (чл. 87 Версаљскога Уговора) на два дела. Деобна 
линија повучена је кроз ·најживљи индустријски крај, али тако 


да су и Немачкој и Пољској додељени подједнако важни инду-' 
стријски центри и рудници. У томе нема ничега нарочито“ 


оригиналнога. Оригиналност је ју економској организацији 
ова два дела Горње Шлеске; докле -се она политички имају 
организовати као пољска и немачка земља, дотле је економска 
организација јединствена. Да би олакшао економску дисло- 
кацију Горње Шлеске Савет је израдио и целокупни систем 
који Пољска и Немачка имају да примене у досуђеним им 
деловима Горње Шлеске. Обе стране би имале, најпре, да 
организују управне власти у њима, с тим да нова граница 

· буде административна а не и царинска. Лични саобраћај би 
био слободан, становници би се слободно кретали из немачке 
у пољску област и обратно. Веза између фабрика и рудника 
била би таква као и да не постоји каква граница између два 
дела плебисцитне Шлеске. Једном речи, економски живот за 
петнаест година не би био готово ни у чему измењен. Немачки 
новац, немачко трговачко и радничко законодавство, поштански 
и телеграфски саобраћај остали би још у важности у оба 
дела Горње Шлеске; питање о оптирању за поданство било 
би знатно олакшано. једна пољско-немачка примирителна 
конвенција имала би да расправља спорове обостране. Над 
свима стојала би Лига Народа која је врховни господар 
Горње Шлеске (у границама Версаљскога Уговора) за пет- 
наест година. 

· Ово је, дакле, једно привремено решење, решење на 
пробу с одређеним и доста дугим роком. Детаљи који се у 
њему налазе казују колико је оно много замршено. Али, кад 
се има на уму да је Версаљски Уговор био доста нејасан у 
погледу Горњо-Шлескога плебисцита, да Енглеска и Фран- 
цуска нису могле после толиких покушаја да нађу једно пра- 
ведно и практично решење, онда се може рећи да је Савет 
Лиге Народа нашао нешто што је најбоље могао. Он је 
пронашао базу за једну необичну солуцију, за један нови 
експерименат у међународним односима. Конференција Амба- 
садора је дословно примила овај план и позвала Пољаке и 
Немце да га приме. И, после прописне ларме у Берлину и у 
Варшави, и после уобичајених промена влада, немачке и 
пољске, ова ствар је прихваћена и од њихове стране. Пољска 
је свакојако више добила него Немачка и ако не терито- 
ријално, јер је у Горњо-Шлескоме Питању до сада само 
Француска заступала њено становиште, а сад и остале. Али, 
Немачка са овим новим привредним режимом у Горњој Шле- 
_ској неће много изгубити, јер је немачки народ вредан и 
прилагођава се брзо стварноме стању ствари и наставља 
радити. За Лигу Народа је овај покушај од значаја; она 
ствара један прецеденат који је у исто време и њен испит. Ако га 
положи добро, онда ће Лига Народа добити у.снази, у утицају 
међу народима, који су још увек неповерљиви према њој. 


Бивши аустроугарски владалац Карло ЈУ покушао је 
поново да се врати у Маџарску и у њој остане као краљ. У 
друштву своје супруге и два три своја саветника, он је на- 
пустио Швајцарску у аероплану и стигао у Оденбург, у Бур- 
генланду. У Оденбургу га је легитимистичка војска извикала 
за краља, организована је привремена влада, која је одмах 
одлучила да_се крене са војском у Будим. Докле је Карло 1М 
успут губио једног по једног присталицу дотле је и Хорти, 
Регент Маџарске, опоменут озбиљно од Савезничких Сила, да 

обнова Хабсбурга може значити рат, припремио једну про- 
тив-акцију. Хортијева влада, која је била обавештена о новој 
авантури бившега краља маџарскога, после дводневног лутања 
увидела је да би обнова, ма и привремено успела, створила 
много тежу ситуацију него што је била створена првом 
сличном авантуром Карловом. Рат између Маџарскеи њених 
суседа био је неизбежан, и зато је званично одбила прего- 
воре и разговоре са Карлом, зато је њена војска пошла про- 
тиву Карлових слабо наоружаних присталица. И за врло 
кратко време, цела ствар се свршила као и већина авантура 
изгнаних краљева. Карла су интернирали у један манастир 
док му нису нашли стално место зл становање. И једне ноћи 
одвели су њега и његову супругу на један монитор и Дунавом 
послали у заточење на острво Мадеру. Прогнани. краљеви 
су ушли у пословицу због своје заслепљености и непознавања 
стварности, али Карло ТУ је себи сад стекао прво место међу 
њима. И он и његови саветници целу ову авантуру. заснивали 
су на фантазији. Нити је народ био са њиме, нити је војска 
била за њега, нити је се доласком његовим пореметила слога 
међу Великим Силама, нити је Мали Споразум био неспо- 
собан за заједнички рад, нити су се Словаци, Хрвати и Маџари 
у Чешкој, југословенској и Румунији дигли на оружје. 


Народ би био уз њега да је дошао у Маџарску са пристанком _ 
Великих Сила; војска тако исто. Сваки који прати мало“ 


светске догађаје могао је видети да Велике Силе нису могле 
бити за обнову Хабсбурга; одржање мира је највиши циљ 
Великих Сила. Мали Споразум је траљаво функционисао али 
је био |еднодушан да се Карло мора удалити из Маџарске. 
Никакве буне није било ни у Чешкој, ни у: Југословенској, ни у 
Румунији за круну Св. Стевана. 

Одласком Карловим маџарска ствар није још свршена. 


Она ће бити свршена кад се онемогући за свагда повратак“. 


хабсбуршке династије у Беч и у Будим. Из развоја ове ствари 
после Карлова интернирања у Тихању, не би се могло 834- 
кључити да ће бити за свагда онемогућен. Колико год да су 
и Мале и Велике Силе биле енергичне у својој одлуци да се 
обнова спречи, и да се за увек онемогући повратак Хабс- 
бурга на престо маџарски, има некога колебања, некога по- 
пуштања од стране Великих Сила. Велике Силе и Мали Спо- 
разум сагласиле су се у томе да треба обезоружати Маџарску 
у смислу Тријанонскога уговора и онемогућити рестаурацију 
Хабсбурга, па ипак влада Хортијева подноси један законски 
предлог Маџарском Сабору о томе који није јасан. У пред- 
логу стоји да престају важити краљевска права Карла ЈУ на 


маџарски престо, што значи да не престају важити за његово 


потомство. У предлогу стоји да се Прагматична Санкција за 
Маџарску укида, али се задржава право Сабора да изабере 
себи краља; што може значити да може опет изабрати 


| 

" Карла ЈУ за краља. У предлогу стоји да Маџарска остаје мо- 
нархија а да се избор краља одлаже за доцније што значи 
да може бити опет Карло ЈУ или који његов наследник изабран. 

За време ове кризе наш Министар Спољних Послова 
бавио се у Паризу. Његов заменик је предузимао неке мере 
да се ово маџарско питање уреди; он је наредио и делимичну 
мобилизацију војске. Да ли су те мере биле добро срачунате 
то ће се видети ускоро. Кад наш Министар Спољних Послова 
изиђе пред Народну Скупштину са тим предметом, С.К.Г. 
ће се вратити на ово питање. Ако Министар Спољипх Послова 
прећути ову ствар, С.К.Г. ће о њој говорити опширно. 


ИНОСТРАНИ. 
ПОДСЕТНИК. 

"Окшобар 22, 1921. — Карло, бивши аустријски цар и маџарски краљ 
искрцао се с аероплана у Маџарску. 

Октобар 24. — Карло |У је затворен са својим саветницима. 

Окшобар 27. — Конференција Амбасадора решила да Карло !ТУ буде 
одведен на монитору изван Маџарске; — у исто време одобрила 
аустро-маџарски споразум постигнут у Млецима. 

Окшобар 31. — Карло 1У напустио Маџарску на британском монитору 
и упућен на острво Мадеру. 

Новембар 2. — Конференција Амбасадора тражи од пештанске владе да 


законитим путем до 7 новембра збаци Карла ТУ са престола маџар- 
скога, кога Карло |У пије хтео никако да се одрече. 


УНУТРАШЊА ПОЛИТИКА. — КРИЗА. 


Влада је у кризи, а у кризи су и клубови који је држе, 
па и они који је не држе. Нестаје узајамног поверења, 
нестаје га међу члановима Владе, па га нестаје и међу 
члановима једног и истог клуба. Где је разлог томег У 
оскудици једног одређеног програма, и ширег и ужег, у 
оскудици једног одређеног начина његова извођења, његова 
самостална извођења и његова извођења у коалицији. Узмите 
програме Владиних странака. Сви се они могу слити и сли- 
вају у један, и сви се они могу разбити и разбијају у без- 
број. Отуда данашње Владине странке могу, до нових избора, 
остати стално у коалицији, али се отуда и та коалиција може 
у сваком тренутку разбити. Народно јединство, политичка 
централизација, управна деконцентрација, широке самоуправе, 
све су то политичке формуле које могу окупити врло много 
људи и странака, док се не испуне једном одређеном садр- 
жином, и растурити их, чим се то почне, а мора се почети. 
И зато је за Владине странке лакше чувати Устав него 
· примењивати га; лакше прокламовати извесне принципе, 
теже изводити их; лакше створити коалицију странака, 
теже одржати је. Јер у оскудици унапред одређених и раз- 
рађених програма, све зависи од људи и њихова схватања. 
"И у колико они, у примени, вољно или невољно, стварајући 

догађаје или ношени њима, дају одређенији облик и својим 
програмима, у толико долазе у опасност да открију латентне 
разлике које се увек налазе обилно на дну свих програма 
недовољно одређених и свих уверења недовољно дубоких. И 


отуда политичар који, у оваквим приликама, успе да остане _ 


најмање одређен, има највише изгледа да одржи око себе 
највише присталица. И обрнуто, политичар, који, у оваквим 
приликама, размишљеном или неразмишљеном смелошћу, 
својим схватањем да иоле одређенији облик једном ни мало 
одређеном програму, ризикује увек да одмах или врло брзо 
изгуби добар део старих присталица и падне оборен од својих 
пријатеља пре него од својих старих противника. И могло 
би се рећи да Г. Пашић долази међу прве, јер се чува одре- 
ђености, а Г. Прибићевић међу друге јер је се не чува. Онај 
скупља, овај растура. Онај скупља и што је други растурио, 
овај растура и што је сам скупио. Онај никад неће бити 
сам, до привидно, овај може остати потпуно сам, и то стварно. 

У овој унутрашњој кризи Владиној положај демократа 


је тиме погоршан: они имају једну слабост више; радикала. 


ојачан: они имају једну слабост мање. Указујући прстом на 
Г. Прибићевића, главног представника демократа у Влади, 
они налазе савезника и међу демократима у клубу. Имајући 
за собом могућност одступнице, преко Г. Протића, или пра- 
већи бар утисак да те могућности има, они, и тиме, слабе 
положај Г. Прибићевића, слабећи 'отпорност 'и оних који су 
још уз њега. И ако догађаји продуже да иду овако како су 
ишли и како сада иду, Г. Прибићевић биће жртвован ради- 
калима, да би у исти мах био жртвован и Хрватима, и оним 


ван парламента као и оним у парламенту, и оним ван демо- 


кратског .клуба-као и оним у демократском клубу. То би 
била прва и, изгледа, неминовна етапа „зближења с Хрва- 
тима“, у- коме је улога са демократа постепено прешла на 
радикале, и у коме је одређеније схватање народног једин- 
ства Г. Прибићевића одбило од њега и оне Хрвате које је 
имао, а опрезна неодређеност Г. Пашића створила могућност 
да придобије и оне које је коалиција с демократима била 
потпуно отуђила. 

Има прилика и тренутака када је боље бити мање јасан, 
него сувише јасан, када је боље бити мање одређен, него 


сувише одређен. Те су прилике увек онда када се једна. 


странка окупи на једном неодређеном програму или током 
времена изгуби оно што га је чинило одређенијим, разлико- 
вало од других. То су прилике у којима се данас налазе 
демократска и раликална странка. Покушати данас у њима 
оно што чини Г. Прибићевић значи само подстрек више за 


ново прегруписавање, подстрек више за рушење своје соп- 
ствене странке. Демократи су доспели у ту кризу; после 


Г. Пашића радикали ће је тешко избећи. . 
ПРИВРЕМЕНИ. 





| 

БЕЛЕШКЕ. 


Михаило Мирон: „Заратустрин Рат“. — Г. Ми- 
хаилб Мирон није непознат читаоцима овога часописа. Он је 
у њему још пре рата објавио био неколико песама, које су 


"биле запажене. Било је у њима нечега што је одударало од 


оног општег Дучић-Ракићевског ритма, у. коме је била почела 
да се уљушкава готово сва наша предратна поезија. Осим 
тога, осећало се да песник има наклоност ка рефлексији, и 
да улаже очити напор да мисли у стиховима. Али рат је, 


"као и многе друге, био за неко време покрио заборавом и 


г. Михаила Мирона. И тек његова књига стихова, која је ту 
скоро изишла у Сарајеву, обратила је понова пажњу на за- 
борављенога песника. _ 

Он је, као и цео свет, пропатио рат, и попут многих 
поета, покушао је у стиховима да каже све што је осетио. 
Његова књига песама је нови прилог т. 38. „поезији рата“, 
која код нас квантитативно није оскудна, али где, по оној 


"старој истини да о рату увек најмање у свету говоре .савре- 


меници, пема много добрих ствари. . 

Г. Михаило Мирон има бар то за себе да не пише о 
самоме рату као таквом, већ више саопштава себе у идејама, 
осећајима и расположењима које му је рат изазвао. Према 
томе, његове песме су, не толико патриотске природе, колико. 
рефлексивно-сентиментални изрази узбуђене душе и узбуњеног 
духа једнога песника. У томе погледу оне нису без интереса. 

ја не знам колико је оправдано и праведно гледиште 
да је рат изазван мегаломанском психозом немачкога о 
која је, по песнику, оличена у његовом Заратус три (отула: 
Заратусшрин Раш). Не знам ни то да ли је баш зацело 
Ничеов Заратустра толико сатанска појава колико се то 
учинило г. Николају Велимировићу, и колико то сада изгледа 
г. Мирону. Али. знам свакако да је и хумано и племенито, и 
за данас још увек смело, згрозити се над ратом, и анатеми- 
сати га у име човекова достојанства, које је тако немило- 
срдно погажено. Човека ми данас волимо пре свега, и његово 
страдање не може више да се откупљује лажним нимбусима 
и таштом славом. Тај хумани осећај врло оскудева нашим 
ратним песницима. Код најбољих међу њима, код једнога 
Бојића, на пример, и поред многобројних сјајних врлина, 
осећа се неминовно да је живи човек некако запостављен. Код 
г. Мирона, на против, поред многобројних техничких недо- 
статака и једне приличне стилске сиромаштине, пробија често 
племенита и топла преокупација човековом патњом. И ја бих 
радо многе и многе ратне песме г. Војислава Илића-Млађег 


дао за ово неколико простих и врелих стихова г. Мирона: 


· О како се чују наше кужне жртве, 
Како ћема ове покопати мртве 

Ко ће ово страшно опојати гробље, 
Ко ће опрат' наше грешно неподобље> 
О где су врела безгрешна и чиста, 
О где су јоодапи новог једног Христа 2 
О где сте нови светли Апостоли2 
О каж'те без мача како род се воли 
Повед'те нас грешне на безгрешне путе, 
На воде што никад крвљу се не муте! 
На жале где нема мржње, ни освете, 
И народа свих где се коло плете! 

М, В. Б. 


„Нечиста Крв“ у чешком преводу. — У издању 


књижнице „Чешко-словенске Републике“, 1У, изишао је недавно 
познати роман Г. Борисава Станковића у чешком преводу 
Г. дра Ф. Седлачека. Уз роман иде и врло кратка, симпатично 
писана, карактеристика читава Станковићева дела. Г. Седлачек, 
који лепо зна српски, превео је истододно и Кошшану, и она 


ће у фебруару идуће године бити и приказивана. 
уад и "4 


Два велика дела. — Ова јесен обећава донети нам 
два дела од велике вредности по Светску књижевност. Једно 
је из пера славног данског критичара Д-ра Георга Брандеса. 
Др. Брандес, који је сада у својој осамдесетој години, повукао 
се био за време, рата из јавности, и у тишини покупио је 
материал за опсежно дело о Гетеу. Дело је сада завршено. 
Опо ће бити студија критичка и биографска, представљајући 
Гетеа као песника и философа читавог једног културног доба, 
и као такво биће последња реч Брандесова о овом немачком 
великану. 

Друго дело је један до сада још неиздат роман Турге- 
њевљев који се зозе „Живот за уметност“. Роман је у мно- 
гоме аутобиографски, и има за своју тему љубав Тургењева 
и славне певачице Виардоте Гарције. Тургењев, из разлога 
које није тешко погодити, није хтео да изда то дело за време 
њеног живота, но га је предао једном свом пријатељу, с тиме 
да га изда тек после извесног броја година од њене смрти. 
Дело ће изаћи у Лондону. 


ЧИТУЉА. 


Алфред Јенсен (1859—1921). — Новине су донеле 
вест да је прошлог месеца, ненадно, од капи, у Бечу, умро 
велики познавалац словенских књижевности и наше напосе, 
Швеђанин Алфред Јенсен. Ми бележимо овај губитак са 


искреном жалошћу. Јер је јенсен био човек који је наш народ _ 


много задужио. Свакоме је познато да је оп превео Горски 
Вијенац па шведски. Наши људи који су за време овога рата 


~ 

научили шведски — а које језике за то време нису наши 
људи научили 2 — увераваху ме да тај превод одиста заслу- 
жује оне високе похвале којима га је стручна шведска штампа 
обасула, и које је Српски Књижевни Гласник у своје време 
донео (32, 1914, 294). То је изванредно леп превод, говорили 
су ми они, и без поређења најбољи превод Његошева дела. 
Не мање је познато да је јенсен преводио и Мажуранића, 
Бранка, Прерадовића, У Раниле Лазаревића, Матавуља, Весе- 
линовића, Војиновића, као и да је писао одличне велике 
студије и мање приказе о Гупд) улићу, Хекторовићу и нашој 
новијој књижевности. Он је био и пријатељ наш, и волео 

нас, четири пута долазио у Србију, а више пута се дуже 
бавио по осталим нашим крајевима: Дубровнику, Загребу и 
другде. Често се заузимао за нас у својим чланцима по 
дневној штампи; његов удео у кампањи поводом дубровачке 
афере и тамновања А. Фабриса познат је, и услуге које је 
тад учинио неоцењиве су. Он је био пријатељ и овог нашег 
листа, и читаоцима Српског Књижевног Гласника познати су 
његови лепи и информативни чланци Нобелова залужбина, и 
Једна шведска књига о Србији. још је једна студија — 1. П. 
Његош — имала да изиђе у Гласнику, и била је сложена, 
али, како је то било у броју од 16 јула 1914, она никад није- 
ни изашла, нити јој се рукопис нашао после рата. 

Али независно од тога што је јенсен задужио наш 
лист, његове услуге учињене нашем народу врло су велике. 
Он је вазда био одан пријатељ наш. Ако је и погрешно што 
се за време рата једанпут заузимао за Бугаре — нек ми се 
допусти да и то поменем — он је то чинио незаинтересо- 
вано, у једној општој симпатији за све Словене, наивно и 
безазлено, и не престајући никако да буде пријагељ према 
нама. И далеко од тога да због тога ускратимо поштовање 
које му дугујемо, нама може бити само жао што му нисмо 
стигли платити дуг захвалности који му је припадао. Два су 
се избора у последње време спремала њему у част. Један је 
избор за члана наше Академије, а други за почасног члана 
Друштва за српски језик и књижевност. Не сумњамо да би 
се оба реализовала у врло кратком року, али их је његова 
нагла смрт спречила, изненада, и на велику жалост нашу. 


Ми. смо у два три маха писали о јенсену у овом листу, 
и читаоца упућујемо на те чланке у којима је приказан 
живот и рад његов, и дата оцена његова дела!.. У допуну 
тога, а поводом његове смрти, ми ћемо сад само додирнути 
његову активност за време рата, у колико је она нама лично 
позната. То ћемо учинити више у виду личних успомена. 


' С. К. Гласник, Ги | 1901, У 1902, ХХХТ 1913; в. и Иг Књижев- 
ности, 1, 1919. 

Маја месеца 1915 у Риму добио сам једну карту од 
Јенсена, у којој, поред личних ствари, поздравља нашег 
„великог лирског песника Дучића“ и изражава жалост коју 
је српска књижевност претрпела „после губитка Скерлића и 
Новаковића“. То је била прва веза његова са мном како је 
рат почео. Друга је веза важнија. 

С: јесени 1915 почео се спремати познати „бањалучки 
процес“. Наша влада одмах се заинтересовала за њ, и тра- 
жила начина да помогне јадним људима, првацима Босне и 
Херцеговине — међу њима су били ГГ. А. Шола, В. Грђић, 
В. Ћоровић, С. Јода врате и други —- који су сви били 

бачени у тамницу. У Лондону се за то ангажовало наше 
посланство, Југославенски Одбор (нарочито Г. Никола Стоја- 
новић), наша колонија, наши енглески пријатељи. Од свога 
пријатеља Г. јов. М. Јовановића, који је тад био у Спољним 
Пословима у Нишу, добио сам у Лондону депешу да анга- 
жујем Јенсена да, као коресподент шведских новина, прису- 
ствује бањалучком процесу; то је било негде пред крај 
октобра. С погледом на тадашњу строгу енглеску цензуру, 
"нарочито за саобраћај са Шведском, тешко је било јавити 
јенсену, овако поверљиву ствар; у то доба ми још нисмо 
имали посланства у Стокхолму. Најпре сам питао депешом 
да ли је Јенсен у Стокхолму, и добио одговор да јесте. После 
сам тражио начина како да пошљем писмо. Ситон Ватсон 


ми је ставио у изглед да ће можда он моћи ствар јавити _ 


шифрованом депешом преко енглеских власти. Масарик — 


који је такође био с нама у контакту, и којег сам нашао на 


предавању Богдана Поповића у Краљевом Колеџу 3 новембра 
и показао му спремљено писмо — саветовао ми је да пошљем 


писмо просто, обичном поштом, али у два примерка. ја сам. 


послушао и једног и другог. 

Јенсен је примио писмо тек 24 новембра, и одмах одго- 
ворио. Писмо је било писано једним невештим француским 
лезиком — „ехсизе2 дџе | есп5 гапса: 5 сотите ип този К“, изви- 
њавао се он, — пошто се са Енглеском није смело дописи- 
вати немачки, који је он одлично знао. ја држим — писао 
јеон — 1) да је немогућно страним кореспондентима прећи Саву, 
сем ако их војне власти не признаду као војне кореспон- 
денте. Био сам скоро у Загребу, и знам тешкоће на које се 
наилази кад се иде у јужне крајеве монархије. 2) ја знам 
сигурно да страни кореспонденти неће бити пуштени на овај 
политички процес, и да ће седнице његовг бити тајне“. 
Одмах је додао: „Ви знате, драги пријатељу, моје југосло- 
венске симпатије, нарочито у овом критичном времену, им ја 
нарочито желим да будем од користи вама и вашим сународ- 


! Некад је мешао и енглеске фразе. једанпут ме је озбиљно 
запитао: „Ез6 се дце уош5 А РОНЕ ОР дие- респ52 Ма дише Тапе2 5Зро- 
гагитто“ зе — [0 рјаупо“ 


| 

ницима.“ Затим је ређао шта може да учини, и услуге су 
одиста имале своје важности. Ради тога, он је био спреман 
да оде до Беча, у децембру или јануару 1916, пошто је слу- 
чајно тада имао једно мало одсуство од дужности. 

Ствар је по томе легла. Јенсен је, додуше, доцније поми- 
шљао да би могао поћи за Бањалуку, али то је већ било 
доцкан. У почетку 1916 он је боловао од фрактуре десне 
руке, и 6 јануара писао ми је једним потпуно искривљеним 
рукописом да му је за сада немогућно писати и путовати; 
уз то му је и одсуство истицало. С друге стране, код нас је 
већ наступио слом. Док се ова преписка водила између г. Јов. 
М. Јовановића и мене с једне стране, и моја с Јенсеном 
с друге, непријатељ је већ продирао јако у Србију. У сеп- 
темору 1915 Београд је већ пао, око половине октобра пао 
је и Крагујева; крајем октобра ми смо читали у енглеским 
новинама (Емешпо Ме5) интервју Г. Ј. Јовановића са коре- 
спондентом Магрини, који нам је показао сву страхоту ситуа- 
ције; у новембру је било потпуно повлачење, а у тренутку 
када сем ја добио одговор од јенсена, наша је влада већ 
била у Скадру (30 новембар). 

Преписка моја с јЈенсеном ишла је даље. Он је наме- 
равао да путује на југ. „Почетком априла — писао је ону 
поменутом писму од 6 јануара — ја сам опет слободан од 
дужности, и, ако ви хоћете, могу учинити један покушај да 
одем до Бањалуке. У сваком случају, ја ћу тада поћи за Беч, 


_и можда могу учинити, вама лично, услуге у Београду. Али 


сумњам да ће ми хабсбуршхо посланство бити наклоњено, 


јер сам публиковао неколико чланака о српском питању, који 


нису пријатни по Немце.“ У писму од 5 фебруара јавља ми 
да му „рука још није излечена“ и „перо неће да га слуша“, 


али додаје: „У сваком случају, ја ћу отпутовати почетком 


априла за Беч, и, ако буде могућно, учинићу и једну посету 
Србији, која је сада, на жалост, краљевина без краљевске 
круне.“ 
____Он се тад спремао да напише једну књигу о Словенима 
у светском рату, а тражио је књиге, брошуре и публикације 
9 нашем питању. „Та ће књига — писао је он — бити корисна 
за словенске народе уопште, и бациће нове светлости на 
ситуацију.“ ја сам му слао све што сам могао, и у више 
идућих писама он и његова жена захваљивали су ми на томе и 
уверавали да ће му то бити од користи при изради његове књигг“. 

Почетком априла Јенсен је доиста пошао на пут. Свратио 
је и у Београд. „Благодарећи изузетном допуштењу врховне 


"војне управе — писао ми је он 18 маја, по повратку с пута 


— ја сам био неколико дана у Београду који је сад са: 
мађарски и хрватски.“ Он ми је тад јавио и стање на дому, 
што је, — може се мислити — била једна од мени тада нај- 
дражих информација. 


„ 

Августа месеца 1916 издао је своју књигу „Словени у 
светском рату“. Књига је на шведском, и, колико видим по 
илустрацијама и иначе, то су утисци с његова пута и његове 
"рефлексије о Словенским народима у односу на рат. Пут је 
по Чешкој, Галицији, Пољској, Украјини, Србији, Бугарској. 
У српском делу, слике показују разрушен Београд и стање 
под окупацијом. још има портрета Г. Владана Ђорђевића, 
Стојана одао Г. Ива Војновића, Светозара Ћоровића, 
Г. Јована Дучића. Уз то су и фотографије Мештровићевих скулп- 
тура. Цела је једна глава посвећена југословенству. Мени је 
било пријатно просрицати параграф који се односи на стање 
у мом дому, и у којем сам добио потврду онога што ми је 
јенсен приватно писао. 


Практично гледајући, Јенсен је за време рата добро про- 
шао. Шведска је била неутрална, и Јенсен је могао спокојно 
настављати свој предратни посао у Нобелову Институту и 
свој рад на науци и књижевности. Он је, као што смо видели, 
помагао колико је могао нашем народу. Али је он душевно 
морао патити што су словенски народи које је он толико 

олео страдали за време овога рата. У једном писму с краја 
1920, он ми је писао: „Због рата био сам у последње време 
доста тужан и депримиран, особито после ужасног стања 
које се развило у Србији, али се сад моја ведрина обнавља, 
и надам се да ће доцније бити лепши живот за човечанство 
уопште“. А његова одана жена, симпатична госпођа Карин 
не ми је много раније, баш кад је Јенсен пошао на пут, 
у. априлу 1916, једно тужно писмо и које у сваком реду по- 
казује колико је, и њој и њеном мужу, тежак рат и нарочито 
германски притисак, који се тада осећао. На крају, међу по- 
здравима, она ми је јављала о својој кћери и сину. „Мастер 
Иво Јенсен — говорила је она о свом петнаестогодишњем сину 
— учи немачки и латински, скупља марке и ужива у прво- 


класној бициклети коју је добио. Он држи да је живот одиста 


вредан да се проживи. Али његова мати није више, и неће 
више никад бити, она коју сте некад видели у Дубровнику и 
дали јој на читање Ол согтпо а Маадега. Разлог је прост: рат. 
Мој муж и ја задовољни смо, врло задовољни. Али ме је 
моје старо расположење сасвим оставило.“ | 


ПАВЛЕ ПОПОВИЋ. 








· Власници, Јован М. Јовановић и Владимир Лацковић. 

(РУТЕ ЛИ Ј 


КЊИЖЕВНИ ГЛАСНИК 


НОВА СЕРИЈА, Књига ТУ, Број 7. — 1 Децембар, 1921. 


МАРЕУ. 
(ИЗ ЈЕДНОГ ДНЕВНИКА.) 


— Ви имате антисемитске очи. 

— Антисемитске2 Како то да разумем, госпођице 2 

— Не знам да ли ми тај утисак долази отуд што ви 
доиста не трпите јевреје, и тако их гледате, или што имате 
целокупну структуру очију некако антисемитску. Управо, ја 
се рђаво изражавам. Хоћу да кажем да имате у очима нешто 
што је врло мало семитски; нешто што је диаметрално 
супротно ономе што сам навикла да видим код наших. 

-_ — Но, с тим се још могу задовољити. Иначе се већ 
бејах уплашио да ме не огласите за антисемиту. 

— Ко зна, можда сте и то. Али сад из каваљерства... 

= Госпођице!... 

Она ме је непрестано гледала право у очи, и осмехивала 
се полу љубазно полу подругљиво. 

— У сваком случају и да имам у души таквих осећаја, 
ви их бар никад не бисте приметили. Прво, ја сам тек јуче 
дознао да сте Јеврејка, а друго... друго, ви бисте у мојим 
очима могли прочитати пре све друго, него неко негодовање 
према вама. 

— То ви сматрате за дужност да речете свакој дами, 
која је крај вас. Зар нег 

— А ви да мучите сваког ког видите да се да мучити, 

— А он нека се не да. 


31 

ја је погледах упитно и ућутах; нисам знао шта да јој 
одговорим. 

За Вали се није могло рећи да је лепотица ; али је на 
себи имала све тако складно и сразмерно да јој се с правом 
могло рећи да је лепа. Мене је заинтересовала из простог 
разлога што је била једина млада девојка, коју сам мало 
ближе познавао у овом селу. До душе, то познанство није 
имало више од десет дана, али је брзим корацима напредовало. 
ја сам је занимао својим филозофским разговорима, јер сам 
од других бежао, а она ме је привлачила својим црним очима 
и својим изванредно лепим стасом и формама. Носила је, 
као и све даме овде, спортовско одело с чакширама, испод 
којих се осећао дивно урезани струк и заобљени кукови, а 
доле од колена, у дебелим чарапама, обли и пуни листови. 
Уз то нас је спајала и слична судбина. ја сам дошао у ове 
планине да тражим лека својим плућима, а по лекарском 
савету морао сам лежати што више напољу на свежем 
ваздуху, што сам ја редовно и чинио. А Вали је дошла да се 
поправи, да добије који килограм више, и због тога је такође 
морала лежати. Тако лежећи једно крај другог већ десет до 
дванаест дана, ми смо се упознали и спријатељили. 

Ја сам био задовољан што сам се спасао велико-варошког 
живота и могао овде у миру да се опорављам. Женског 
друштва био сам такође ослобођен, и овакво индиферентно_ 
женско пријатељство било ми је пријатно. Она је била весела, 
а мени је требало разонођења. Озбиљнијих последица нисам 
се плашио, далеко од тога! Она зна да сам ја болестан, и 
толико пута сам осетио сестринско сажаљење и нежност. 
По каква шала или алузија на „каваљерство“, или нешто 
кокетовања, били су остатци урођених навика и код мене и 
код ње. 

— Кад вас човек гледа у очи, поче она опет, увек 
осећа да се тамо нешто збива, и да би те очи имале нешто 
да кажу. Управо оне стално нешто говоре; само сам ја 
страшно глупа и неискусна да бих то могла разумети. 

— Паипак сте разумели да имају нечег „антисемитског“ 2 

— То да. ја против тога ништа не могу. 

— Ја још мање. Што ми очи нису семитске, нисам ја 
крив; јер сем неког даљњег прадеде, који је путовао у 
Палестину да се поклони Христовом гробу, нико ми у породици 

није имао никакве везе са Јеврејима. А што се тиче мојих 
симпатија, симпатија које гајим према Јеврејима, за доказ, на 
првом месту, имали бисте да послужите ви, па после толики 
велики људи у историји науке и уметности, који су ми, и 
ако јевреји, увек били врло симпатични. Један од мојих 
најомиљенијих песника јесте баш Хајне, а колико ценим Маркса, 
то већ и сами знате. Најзад зар и сам Христос није био 
јеврејин из Назарета2 И зар није смешан антагонизам који 
постоји између његових следбеника и Јевреја 2 — Онда у шали 
додадох да је Христос, на својим сликама, типичан Јеврејин; 
нос, очи, брада... да га човек сретне на улици, и јошу 
този и са витицама, рекао би да је сад дошао из Варшаве 
или Кракова. 

— Срам вас било, како то о њему говорите, — смејала 
се Вали. — Али збиља ту разумем кад неко постане антисемита, 
— ту у Кракову и Варшави. ја сам их видела сад за време 
рата као избеглице из Галиције. Како су грозни, просто не 
личе на људе! ја сам сама морала да их презирем, и да их 
се стидим. 

— То не смете рећи. Ви говорите с цинизмом руске 
владе и аристократије. Узмите, примера ради, неко дете које 
се родило, и нека то дете неким случајем, поред остале деце, 
припадне вама, рецимо под надзор и васпитање. Сву осталу 
децу ви редовно купате, перете, чешљате и облачите, а доцније 
и у школу дајете, а то једно на против, остављате прљаво, 
неочешљано, непросвећено и глупо, и још му карактер 
развијате тиме што учите другу децу да га презиру и сматрају 
нижим од себе, да га туку и свуда понижавају. Па као врхунац 
свега цинизма, кад тај, тако вашом кривицом нечист створ, 
одрасте и стече одређен карактер с негативним особинама, 
ви га сами проглашујете за нижег од осталог људског рода 
и гоните га. А ми, гледаоци, видимо ругло и пљујемо на њега, 
не мислећи зашто је то ругло постало ругло. М ко заслужује 
више да се презире — ви или то детег Оно је у сваком 
случају пре за сажаљење но за шта друго. 

— То је истина. 

=— Онда не смете дати места другом осећају. ја сам се 
баш ту у прљавој Галицији и Русији научио да жалим, па и 
да ценим Јевреје. Против Јевреја капиталиста бићу увек, јер 
их не волим као што не волим и остале капиталисте, али 

никад не бих правио разлике између капиталиста јевреја, 
Мухамеданца, или Хришћанина. Они су сви једнаки. 

Пауза. 

Вели ме гледа право у очи, али ништа не говори. То 
ме нагони да наставим разговор. 

— А знате ли који је случај највише пробудио моје 
симпатије за Јеврејег Процес Бејилиса 1912 године у Кијеву. 
Чули сте за њега 2 

— Чула сам, али се тачно не сећам шта је било. 

— Нађен је, у једној пећини код Кијева, мртав дечак, 
који је имао тринаест убода на вратним артеријама, и држало 
се да је смрт наступила услед губитка крви, која је исцеђена 
и од Јевреја употребљена за справљање маце... 

— Ух, то је грозно! То је лаж! — јежила се Вали. 

= Чекајте. То је било баш пред Пасху, то убиство, а 
леш је нађен доцније. За убиство је оптужен пекарски радник 
Бејилис, који је читаву годину лежао у затвору док се 
пресуда није донела. То је био ужасан процес. Требало је или 
да се утврди да јевреји доиста употребљују крв хришћанске 
деце за своје обреде, или да се та бајка, која се одавно 
одржава, једном за свагда скине са дневног реда. У народу 
се очекивао покољ Јевреја. Цела пак руска интелигенција 
била је ужаснута и посрамљена тиме. Као друго и противно 
објашњење износили су да је убиство извршила нека Вера 
Чеберјак, чији је син био друг убијеног. Код ње су се скупљали 
сви зликовци и разбојнини тога краја, и тај мали знао је 
многе њихове тајнс и због тога су га и уклонили са овога 
света. Ране на врату, веле, да су удешене накнадно, како би 
се отклонила сумња и пала на друге. Та је Вера била чаки 
ухапшена; али је доцније пуштена из недостатка доказа, 
којих је с временом бивало све мање. Веома се сумњало у 
пристраност сведока и пела је ствар изгледала као намештена 
од неког коме је било стало до тога да се изазове покољ 
Јевреја. Изгледало је да се цео свет, изузев малог броја 
интелигенције, подигао против Јевреја; сваки ко је имао и 
мало осећаја морао је стати на њихову стра:у, грозећи се 
евентуалног ужасног покоља. Процес је трајао врло дуго. 
Били су позвани сви могући експерти науке и филозофије, 
представници свих могућих религија и секти и читали се 
изводи из свих могућих старих књига, И мене је то нагнало, 

што иначе ко зна да ли бих учинио, да узмем Талмуд и 
да га читам. И замислите, на огромно запрепашћење свих 
непристрасних и на моје страшно огорчење, поротни суд 
огласио је до душе Бејилиса за невиног, али је утврдио да 
ритуал постоји. То је била срамота. И ја сам ча“ осећао 
потребу да се стидим за Русију, коју сам необично волео. 
Тада сам збиља осетио шта значи бити Јеврејин, и колико 
је велики њихов бол, а и разумео зашто су толики међу 
њима ниског карактера. Лупајте га целог живота по глави, 
па ћете га најзад и утући... Знате ли и то дајеми број 
студената Јевреја на разним университетима био одређен 
учвршћеним процентима Јеврејка, свршена гимназискиња, 
могла је доћи да студира у Петроград само ако узме жути 
пасош. То је боја пасоша који се издаје проституткама. 
Онда, као такву, нико је не пита којој религији припада; 
али можете замислити чему је свег изложена таква девојка 
која силом околности мора да живи у Петрограду, кад се 
зна да тамо ни на улицу не можете изићи, а да вам когод 
не затражи легитимацију. Чему је изложена та млада девојка 
у полицији куда често мора ићи, у канцеларијгма, на улици, 
свугде, јер се свугде легитимише као проститутка2 Како 
смете да тражите од ње да буде честига, пошто се цео свет 
четири године понашао према њој као према проститутци 2 


Она је била ван закона... Али свет се пи одржава на 
фарисејима. 

— То је грозно! Страшно! — И Вали је покрила лице 
рукама и вртела главом. — Сад бих вам веровала да ми 


речете и да сте Циониста. 

— То не. То бих дио само за Јеврсје милионаре, такве 
као што је ваш господин тата. 

Вали се смејала. 

— Зашто не2 ја бих тамо ишла; веле да је тамо лепо. 

— Сигурно. И ја бих с вама! 

Настало је ћутање. Вали ме је непрестано гледала у очи, 
и била је дубоко замишљена. 

-— Ви сте добри, — рече она лагано. — Збиља, имате 
врло добру душу. Јесу ли сви Срби такви Такав алтруизам 
и то наивно одушевљење ја сам налазила само у руским 
романима. То мора да је заједничка црта свих Словена... 
Само не Чеха... они ни мало не личе ни на вас ни на Русе. 

Опет ћутање. 

— Не знам шта да кажем. Можда је то баш та доброта 
која избија из ваших очију. У сваком случају, оне нису 
обичне... Мене занимају ваше очи. 

— Да нећете рећи да су лепег — рекох ја с осмехом, 

— Па и то. 

— Знате ли зашто сам вас тако упитао 2 

— Зашто 2 | 

— Кад се осети потреба да се неком каже неки утешан 
комплимент, а на његовој се спољашности не да наћи баш 
ништа што би се могло похвалити, а да не испадне као 
подсмех, онда се обично заустави на очима: „Ви или он 
имате — има — лепе очи“. Ту се још и може двоумити, 
или бар нико не може помислити да му се подсмевају, чак 
ни онда кад су му очи пот пуно без нарочитог каргктера. А 
кад се сете да помену и душевне особине, онда се за таквог 
несрећника каже — нарочито ако је још и физички неразвијен — 
„добар је“, „дивна душа“. Кад чујем да нека за свог познаника 
рече да је добар и да има лепе очи, ја одмах знам да је 
мали, кржљав, ружан, па чак и глуп. Дакле ја сам и „добра 
душа“, а имам и „лепе очи“ 2 

Вали се смејала. 

— Вама човек не сме ништа да каже, а да ви то не 
изврнете. Зашто тражите свему нарочито објашњење2 У 
осталом, како хоћете, али ја знам што знам“. — И она се 
опет уозбиљила. — После мале почивке, она настави: „Сећате 
ли се јуче, кад сте ме онако зачуђено погледали кад ја нагло 
бејах склонила руку која је била близу вас 2 

— Сећам се. Зашто 2 

— Зато што сам осећала, како ме ваш поглед прожиже, 
и ако у том правцу нисам гледала. Зар то није довољан 
доказ 2 

— Чега 2 

— Да имате нарочите очи. 

Ја сам се смејао. 

— Ту сте се преварили. То нису биле моје очи, већ 
моје усне, које су чежњиво гледале у вашу руку. 

— Мора бити да ви добро хипнотишете, — наставила 
је она мирно и озбиљно, не обраћајући пажњу на моју 
шалу. — јесте ли икад кога хипнотисали 2 

— Никад! На против, до сад сам имао уверење да ми 
је поглед невероватно благ и, нарочито, немоћан. Сећам се, 
док сам се бавио тим стварима и читао књиге о сугестији и 
хипнотизму — да сам нарочито ишао у цркву, и дуго, упорним 
погледом и концентрисаним мислима, захтевао час од неке 
младе, час старије даме, да ми се окрене. И никад се ниједна 
није окренула! Чак ни деца у парку, која су се играла мени 
окренута леђима нису хтела да ми учине то задовољство, и 
ако сам ја ради њих и опита о сугестији проводио по читаве 
сате на клупи бленући узалуд у њихове потиљке. 

— То није могуће. Ви ни сами не знате каквом силом 
владате. Ви одузимате вољу, ви намећете своју вољу онима 
које гледате. 

Ја сам врло добро знао да је њено мишљење било 
скроз погрешно. Само ме је чудило откуда оно ког ње, ево 
већ неколико дана како о томе водимо те, по мене не баш 
најпријатније разговоре о мојим очима, о сугестији, хипнотизму, 
одузимању и наметању воље итд. Ја сам још у самом почетку 
осетио да њен проналазак 0 „антисемитским очима“ није 
ништа друго до начин да започне са мном разговор о тој 
непријатној теми, која ме је често, бар овако болесног, 
доводила у нелагодан положај, тако да сам морао или 
прекидати разговор или тражити начина да га окренем на 
другу страну. 

Није могуће да се ја о себи ма и најмање варам. Ја 
нисам спадао по сопственој, а и по туђој оцени у ред скромних 
људи; на против, ја сам, чини ми се, више припадао оном 
реду људи који траже и проналазе и у најзабаченијим кутима 
своје душе и мозга ма шта нарочито и важно што би 
задовољило њихово лепо мишљење о себи. И да као такав 
не испитам себе и не приметим да имам способности да 
утичем на друге, да имам моћ сугестије и хипнотисања 2 У 
толико пре што ме је та ствар већ интересовала, и што сам 
у том смислу толико пута чинио опите и то док сам био 
млађи, јачи, прибранији у мислима, чвршћи карактером, и 
одушевљено предан науци. 

Којешта! О томе не вреди ни мислити. Код мене је баш 
све тако супротно томе да јој ни најмања ситница није могла 
послужити као разлог за тако велику обману. Да није то 
било зато што сам је у почетку често и дуго гледао у оли2 

Али, у том случају, требало бих да сам ја пре о њој стекао 
такво мишљење, јер је она мене и дуже и упорније гледала. 
А њене су очи биле тако црне и велике, где је зеница, чинило 
се, појела цело око, тако да је све укупно престављало 
дубоку црну провалију над којом је било опасно 'нагињати се. 
А уз очи, она густа, црна коса без сјаја, савијена у витице 
над белим челом, као сплет чаробних гуја над мраморном 
стеном у подножју бездани. Крајеви витица малаксало се 
њишу и падају на бели, као и чело, врат; и мени су се 
чинили као црни пипци Медузе, спремни да се упију у плен. 
У ушима, преко којих је коса падала, крупне бриљантске 
минђуше, чиниле су се као да дају и очи тој Медузи. И све 
то над њеним витим стасом и нежним ногама у малим 
ципелицама, доиста јој је давало нечег неприродног. Сликари 
су, колико се сећам, замишљали Медузи жуте очи са модро- 
зеленим колутима. Алија не налазим да је то погођено. Црне очи 
су много тајанственије од жутих и плавих, као и сваки мрак у 
коме се не да ништа видети. Једаред сам молио Вали да ми 
дозволи да се огледам у њеним очима, и, тако ми свега! не 
могу се заклети да сам ишта од себе видео. А у очима 
толиких плавојки често сам чак и фризуру дотеривао. 

Остало ми је било још једно једино мишљење, с обзиром 
на њено врло уздржано понашање и моју болест, а то је да 
њу заиста веома занимају те психо-невролошке ствари, и да 
се баш сад налази у времену кад је то највише занима, и да 
с тога често и наивно тражи изговор, само да може говорити 
о тим стварима. Сећам се да сам ја био такав кад ми је 
било шеснаест година. Зар је онда чудо што ја за тренут 
морам имати антисемитске очи и способност да хипнотишем 
да би се о томе могао започети разговор. Да би се разговор 
продужио, а и зато што се у мени био пробудио мој стари 
интерес за те проблеме хипнотизма и сугестивне моћи, ја 
рекох : 

— Истина је да се у тим областима, бар по тврђењу 
испитивача, дешавају ствари које нам морају изгледати 
невероватне. Јесте ли читали Ломброза 2 

— Не. 

— Ту се описује овакав случај. Чини ми се у Милану 
или у некој другој талијанској вароши. Два брата станују у 
истом стану. Један остаје код куће и леже да спава у вече, 

а други је отишао у позориште. На једаред, око једанаест 
часова ноћи, тај брат што свава, трза се у својој постељи, 
буди и види ужасан призор: позориште, у коме је вечерас 
и његов брат, гори; све је у пламену. Он види људе како 
искачу. кроз прозоре и врата, забуну и ужас и у тој гомили 
најзад види и свог брата како скаче с прозора и гологлав 
јури улицом. Он га прати целим путем, — из своје постеље 
види све, као да је и он напољу. Брат већ стиже до куће, 
отвара капију, пење се уз степенице, ево га пред вратима и 
хвата за кваку... И ондоиста, седећи на кревету, раширених 
очију, гледа свога брата бледог као смрт, где сав разбарушен 
држећи се једва на ногама почиње да прича о пожару у 
позоришту и да описује све ово што је овај већ видео из 
своје постеље. 

— Страшно! Збиља човек да не верује. 

— С тиме сам се још које како мирио, али кад сам 
код тог истог Ломброза читао да се у присуству пет до 
шест лица дижу столови по метар од земље, да се из зида 
појављују руке и да се још све то да чак и фотографисати 
и копије изнети у књизи, ја сам се усудио да посумљам у 
његову научничку објективност, ако не у здрав разум. 

— Да видите, ја не могу рећи да баш у све не верујем, 
али ми многе ствари доиста изгледају невероватне или бар 
претеране. После тога, ја сам те ствари слушала и од таквих 
личности, којима морам веровати. Али од тога ме је увек 
страх; зато ме много више занима сугестија и хипнотизам. 
Ту недавно у Прагу слушала сам предавање доктора Радмана, 
који доказује да се помоћу хипнозе и најневероватније ствари 
могу лако извести; да се од поштеног човека може створити 
зликовац; да се љубав може пробуди или уништити као од 
шале; да се, једном речју, свака заповест хипнотизатора 
безусловно извршава. је ли то доиста могуће 2 

— То да. Сасвим. 

Вали ме је озбиљно гледала. 

ја наставих. 

— ја сам чак имао прилике и да се лично о томе уверим. 
Присуствао сам часовима када је чувени психијатер професор 
Бехћерев на својој Петроградској клиници чинио такве ствари. 
Једном приликом присуствовао сам, кад је на дуготрајне 
молбе једне матере требала бити излечена од љубави њена 

лепа осамнаестогодишња кћи, према младићу, који њену 
љубав ничим није заслуживао. Веле да је тај био алкохо- 
личар, нерадник, пробисвет, једном речју чак и злочиначки 
тип и она је имала да му послужи само за задовољење 
његових телесних пожуда, што је вероватно већ био и 
постигао с обзиром на силну љубав коју је она према њему 
осећала. Замислите сами да је она тако силно волела тог 
неваљалца, да је на три пут поновљену наредбу професора 
— „ти га више не волиш“ — одговорила „волим.“ И тек кад 
је професор ударио ногом о под и строгим гласом наредио 
и по четврти пут — „ти га не волиш“ — она је једва чујно 
прошапутала — „не волим“. 

— Ала је то сурово! Како је смео тако што да учини 2 
Она није требала ни да дође к њему. А и та мајка! Страшно. 
Зашто тај вајни господин. професор и та мајка нису довели 
њега, вереника, и место ње хипнотисали њега, и учинили да 
буде вредан и ваљан човек, па да обоје буду срећни, паи 
мајка... а и професор, знајући да је учинио добро дело. 

— Можда имате право. Како је, у осталом, све то ишло. 
у појединостима, ја се једва сећам. То је било још пре 
десетак година, када сам као студент неко време биосу 
Петрограду. Али за професора Бехћерева знам да је чинио 
права чуда... Гледао сам га када хипнотише змије, жабе, и 
многе друге, велике и мале, животиње. 6 

— А какве је имао очи2 

Плаве... управо, колико се сећам, више зелене. 

Тако, отворене зелено - плаве. Мали, широких плећа, са својом 
дугом проседом косом, и тим отвореним очима био је веома 
симпатичан. Само ја никако нисам смео да га гледам у очи. 

— Зашто Зар су биле тако страшне 2 

— Не, на против; други су говорили да у његовим 
очима не налазе ништа необично; али ја сам, ваљда из преду- 
беђења или неког нарочитог осећања, увек гледао у страну 
кад би ми се указала прилика да ме посматра или да говори 
са мном... 

— И ви имате зелено-плаве очи... само мало тамније... 

ја стадох, погледах је зачуђено, и сретох укочен врео 
поглед, и немо лице без израза. Ни осмех, ни какав други 
покрет на њему. Неколико тренутака остадосмо тако у истом 
положају, са непромењеним погледима. На једаред она забаци 

главу на своју наслоњачу и заклопи лагано очи. Из груди 
јој се једва приметно оте дуг уздах. 

— Не гледајте ме тако! Не могу... — и оста и даље са 
заклопљеним очима. 

Мене обузе нервозна нерешеност. Борио сам се са 
собом, лагано мрштио боре на челу и стезао зубе. 

— Господо, ужина је на столу. Изволите да се не охлади. 
— На вратима је стајао елегантни „оберкелнер“ у фраку, и 
по трећи пут се дубоко поклонио, чекајући да се ми дигнемо 
и да нас пропусти испред себе, отварајући услужно пред 
нама врата од салона. 


Осећало се већ, у ваздуху, да пролеће није далеко. 
Видљивих знакова за то још није било. Снег је још свуда у 
наоколо био преко метар висок; а одозго са Св. Петра 
дувао је врло често студен, прави зимски ветар, и носио је 
оштар снежни прах у лице, чак и онда кад се слабо зимско 
сунце усуђивало да помоли иза високог Снежака. Дрвеће још 
и не помишља да пупи. Са наше бетоном патосане терасе, 
могла се видети Лаба како је ивицама још покривена ледом 
и над њеним узаним коритом висина снега, који се још 
не мисли топити. 

Али у ваздуху, или у души, осећало се ипак нешто 
пролећне. Бар сам јутрос имао сам у души осећај као некад, 
кад пролећнег празничног јутра, као мали дечак, лепо и чисто 
обучен, добијем по доручку дозволу од маме да смем изићи 
на улицу. У нашој малој паланци све је чисто; улице свечане 
и без много људи; дућани затворени. Ако се ко и види на 
улици, он је чист, тих, и одмерен. И сами су му кораци свечани, 
а одело врло често већ и отворене боје. Та се иста свечаност 
осећа и у души, и у самом ваздуху, и горе на небу, и у 
сунчаним зрацима, који пријатно купају целу леву половину 
улице. Па још кад у десет часова зазвони црквено звоно, 
после службе Божје, у грудима се подиже неки надземаљски 
осећај, пење се горе и нежно стеже у грлу. Од њега бих 
често и сам да се уздигнем од земље и полетим у вис, тамо 
горе у сунчане зраке, где је празник још свечанији. 
| Јутрос је преда мном сасвим други призор, па ипак 
изазива исте осећаје. Боже мој, од куда ова радост што сам 
на тераси, где сам иначе сваки дан 2 

Све је свеже, чисто и мирно. Тек је осам и по часова. 
Уморни туристе у хотелу још спавају, тако да се нико не 
чује. У ваздуху је тишина какву до данас још нисам приметио. 
Равномерни и монотони жубор Лабе не ремети мир, но га 
на против прави дубљим. На супротном брегу, тамо где се 
усамљена диже вила „Роза“, а иза ње станица мале елек- 
тричне железнице што извлачи туристе до испод Св. Петра, 
већ се пружају модро-жути сунчеви зраци. још који минут 
и спустиће се и на моју терасу. У овим високим крајевима, 
" сунчевна светлост, пронашло се, има много ултра љубичастих 
зракова, као и других, чије је дејство благотворно на болесна 
плућа. У такве дане ја лежим ка отвореној тераси сасвим 
напољу и пуштам да ми топли зраци пеку чело, лице, врат 
и груди. ја онда затварам оли и предајем се фантазијама, или 
најчешће ништа не мислим, ништа не желим, до једино да што 
пре будем здрав. Рекли су ми да ћу то овде постићи. Осећам 
да иде на боље. Крв се више не показује скоро пет месеца, 
а за последњи месец — колико сам свега овде — добио сам 
у тежини и снази. ја сам пун наде да ће у будуће бити све 
боље и боље. | 

Слуга ме примећује и износи моју наслоњачу, ћебе, и 
бунду, јер је још врло свеже, — жели ми добро јутро и 
лобро од Бога. Како су добри сви ови људи овде! Ни речи 
му нисам рекао од како сам овде, а он увек сам погађа шта 
ми треба. Дао сам му два пласма да их однесе на пошту и 
препоручи, и двадесет круна напојнице. Зашто 2 Просто зато 
што ми је тако весело на души. Нека и он осети да је мени 
празник. 

Лежим и гледам у небо, очекујући сунце да баци први 
зрак. Жмурим, нећу да га видим, хоћу прво да осетим његову 
топлину. Мислим, и пада ми на ум да је данас тако дивно 
време, и да би требало изићи некуд у шетњу на саоницама. 
ја досад још никуда нисам излазио. Па онда ми падне на 
памет да би извесно и госпођица Вали пошла врло радо. 
Надам се да ће је обрадовати тај предлог. Од како је овде, 
ни она није, за дужу шетњу, напуштала хотел. Можемо се 
одвести до Лабиног извора. То је свега неколико километара. 
До Лабиног извора2г И ту се сетим да је сад равно десет 
година када сам први пут, као још врло млад, пошао на 
своја путовања, и да је прво од њих било до Хамбурга, на 

ушће Лабе! Доиста каква случајност! Сећам се како сам пре 
десет година стајао тако често у Хамбуршком пристаништу 
крај Лабе, коју су покривали бродови ; здрав и пун младости, 
чежње за животом... Прво сам лутао сам, а убрзо сам 
стекао друштво. Сећам је се врло добро. Звала се Анита... 
Али на страну с тим! Нашто те успомене 2 

Сунчеви зраци већ су ми купали чело и миловали ме по 
лицу. Из салона су сада допирали звуци гласовира, с почетка 
тихо, а после све јаче и јаче. Била је то стара немачка 
песма по Хајнеовим стиховима: „Ти си као ружа, тако чедна, 
лепа и чиста...“ Ко то свира тако рано 2 

Дижем се и идем у салон. 

У Салону још нема света. Крај супротних врата, са 
сервиетом у руци, стоји „оберкелнер“ и дубоко ми се клања. 
У другом углу, где су биљарски штапови (који још једино 
сведоче да је овде у овој дворани негда био и биљар) седи 
и доручкује други келнер; он такође устаје, дубоко се клања 
и назива ме искварено по имену, — али ја знам да сам то 
ја. Нико ми овде не изговара име правилно, изузев Вали. 

Јутрос је то Вали била, која је свирала. Окренута мени 
леђима она је и даље, већ по други пут понављала, ту исту арију 
и није се окретала. Да ли је чула кад ме је келнер испред ње 
ословиог Или се дубоко занела у свирање 2 Не знам. Она седи 
непомично; и ја нећу да јој нарушујем спокојство. Ово је први 
пут да је чујем кад свира. Остајем ослоњен целим телом на 
први сто крај врата, и пажљиво пратим меланхоличну свирку. 

На једаред звуци престају бити звуци те песме; акорди 
почињу одјекивати без везе један за другим, спорије и 
испрекидано, и ја видим како Вали постаје немирна целим 
телом, диже рамена, увлачи врат. Затим нагло диже руке 
с гласовира, и за тренут их држи испружене и као укочене 
над диркама; цело тело се исправља лагано, и она се круто 
и плашљиво окреће мени. Сусрећем се с укоченим и врелим 
погледом, онаквим какав сам видео јуче, пре но што нас је 
келнер позвао на ужину. 

Не знам шта да мислим. Ово ми и сувише почиње 
личити на игру. Али се клањам, називам добро јутро, и 
захваљујем на песми, Велим ј0]|: да је дуго размишљала, или 
ме питала, не би за мој укус нашла подеснију песму од ове; 
да она тако хармонично иде уз ово дивно и свеже сунчано 

јутро ; да врло лепо свира, дивно шта више; да ме је жао 
што то нисам знао раније, да бих је иначе често за то молио; 
да је доиста виртуоз на клавиру... 

Она још једнако ћути, и гледа ме истим погледом; и 
ја и даље морам да говорим. Већ ће и келнери приметити ! 
„Обер“ већ излази, и оставља нас саме... 

— Видите, тако у зимску ноћ, кад пада снег, ви седите 
крај прозора. Напољу снежне пахуљице гоне једна: другу, 
унутра топло ; светлост од камина осветљава широку собу. Ду 
души... Боже мој, шта све тада није у души 2 Тако у сумраку, 
успомене излазе једна за другом... Или један једини нежни 
осећај захвата душу... И тада замислите да слушате нежне 
звуке какве рапсодије, или Пера Гинта, управо целог Грига. 
или ако хоћете и Хофманове бајке, или ма шта тако нежно 
и сентиментално. Зар то није врхунац нашег осећајног живота 2 
Како је тада чиста душа свакога човека, чиста као те пахуљице 
што се играју пред окном... 

— Ви сте ту дуго стојали 7 

— Прилично, рекох ја мало изненађено. Пет минута. 

— И гледали сте ме 2 

— Слушао сам како божански свирате, и трудио сам 
се да видим те прстиће што извлаче такве звуке, 

— ја сам вас осетила... | 

— Ви сте морали чути кад сам ушао. 

— ја сам вас осетила. Осетила сам да ме гледате, и 
то нисам могла издржати. Шта сте мислили док сте ме гледали 2 

— Штасам желео, хоћете рећи. Ако ми обећате испунити 
жељу, рећи ђу. 

— Ако није нескромна, и ако могу. 

— Желео сам да пољубим те мале прстиће, што су ми 
јутрос приредили тако пријатно изненађење, 

Она се осмехну и пружи ми руке. Ја јој приђох и стадох 
љубити сваки прстић понаособ. 

— Овај мали морам двапут, не зато што је највише 
радио, већ што према својој снази сразмерно највише заслужује, 
а и најслађи је. 

— Доста, доста. — ја сам мислила да ви још спавате, 

Ја и нехотице погледах кроз прозор који је отварао 
изглед на терасу, где се лепо видела моја наслоњанн, бунда 
и ћебе у које сам био увијен. 

— Ах да, рече она. Ено ваше наслоњаче. Како то да 
се нисам сетила раније да погледам; иначе вас не бих 
узнемиравала. 

ја сам је уверавао колико ми је пријатности тиме 
учинила, али она ме прекиде: 

— Да, да. Оставимо то; него хајдемо на дужност. 

Излазимо заједно на терасу. ја јој помажем да изнесемо 
и њену дугачку плетену наслоњачу, која је са својим уздигнутим 
узглављем пре личила на удобну постељу но на наслоњачу, 
док сам ја увек морао да подмећем под ноге мале саонице, 
да ми ноге не би висиле на поду, јер сам у наслоњачи био 
заваљен само до колена. 

Пошто смо неко време лежали, она рече: 

— Како је дивно сунце! а небо чисто, без облачка ! 

ја се одмах користим приликом, и кажем јој да имам 
једну „нескромну жељу, коју се усуђујем да поднесем као 
·" остварљив предлог.“ 

Она радознало подиже обрве и очекује. 

ја јој онда кажем свој предлог да се по подне извеземо 
на саоницама до Лабиног извора. 

Она не пристаде. Предлог је диван, она још никад није 
била тамо, време је не може лепше бити, али с обзиром на 
моје стање здравља, на тај излет не треба још помишљати. 
Узалуд сам ја помињао да сам синоћ истина „имао темпе- 
ратуру тридесет и осам са два, али свега од осам до једанаест, 
а пре и после тога знатно испод тридесет осам“, она је 
одговорила : 

— Све једно. Све док имате повишену температуру ви 
се не смете кретати. Причекаћемо. Зар и овде није лепо 2 
Шта вам не достаје 2 

— Кад сте ви ту, ништа. 

— Добро, добро... Дакле ја ћу бити ту, а и ви ћете 
остати, 

Нисам се могао даље одупирати. Знао сам да је неумољива. 
И како се само брине за мене! То ме понова чуди и не 
слаже се с другим што видим. Али ко знаг У осталом, до 
ђавола — нећу ништа да мислим. Понова намештам главу 
према топлим зрацима сунца, затварам очи, и хоћу да ћутим, 
Она ме опет прекиде: 

— А јутрос, кад сте лежали овде, јесте ли мислили 
на мене 2 

= Разуме се. Тада ми је баш и пала на ум мисао да 
се извеземо на Лабин извор. 

— Знала сам. А синоћ2 Тако око десет, четврт до 
десет, кад сте сигурно већ лежали у постељи 2 

— Такође. Ја, у опште врло често, да не речем, увек, 
мислим на вас. ; 

— Да, али зар синоћ није било нешто нарочито 2 

Нарочитог Шта је то било Не сећам се шта хоће 
с тима Али ако синоћ није, знам сигурно да ме је овим 
нагнала да то вечерас буде. Па ипак, морао сам јој одго- 
ворити. 

— Кад бисте ви знали како се те мисли често развијају 
код мене и увек с истом силином, ви не бисте могли од тога 
никад заспати. 

— ја то осећам, — одговара Вали, као да гласно 
наставља ток својих мисли, без обзира на моје речи. — 
Ја увек осетим кад ви мислите о мени, и то тако силно да 
и сама у себи отпочињем разговор са вама. ја увек тачно 
знам шта ћете ви одговорити; знам чак и шта мислите у 
тим моментима, то јест много од тога, бар кад се мене тиче, 
и ако то није увек тако ласкаво по мене. Ја знам колико и 
кад ви сумњате. И кад маску навучете, баш та маска говори 
у име вас. О, ја вас ипак доста добро познајем. 

— Па то је читава анализа! Слушајте; кад ви мене 
тако добро знате, ми мора да смо неки стари, прастари 
. познаници. Ко зна пре колико смо се векова већ једном 
познавали, ишчезли, и сад опет дошли на свет ! 


—- Разуме се! — оживела је Вали, и сама весела што 
је могла оставити горњи мало незгодан разговор, и прећи 
на ову забаву. — Сад се сећам! То је било на свечаностима 


у Теби. ја сам била у белој хаљини, с венцем око главе, у 
позлаћеним двоколицама, у које је било упрегнуто шест 
коња, а ви... 

— Извесно један од тих шест... | 

-— Немојте говорити којешта. — Не. Ви сте такође имали 
венац око главе. Били сте у плашту и сандалама; снажан, 
висок, држали стеу мускулозним мишицама шест пари дизгина, 
Боже, како сам ја тада била срећна! 


Мау. НЕ 


ап тетива ит пп — - — 


— Али то није наше прво познанство. ја се сећам 
једног пре тога. Били смо у Египтпу, за време Хеопса. Ви сте 
били мачкица Хеопсовог првог свештеника, лепа мала мачкица 
са зеленим очима, а ја његов велики чупави пас. Зар се не 
сећате колико сте пута због мене бежали уз палму и на 
оне равне мисирске кровове. 

Она се смејала. 

— Можда смо то доиста и били; мени и данас многи 
веле да имам много мачјих особина. 

— А какве сам особине у том случају ја сачувао 2 

— Па и ви волите да лижетс. Ето јутрос сте ми све 
прсте олизали. Да сам знала нисам их морала ни прати. 

— Тог ћу вас посла врло радо сваког јутра ослободити. 
Чак, ако немате ништа против, ни лице не морате прати. 

Добио сам мали шамар преко уста, али полако, тако 
да сам имао времена да пољубим ту руку, што ме се дотакла. 

Такви су разговори љубавника, или просто разговори 
између људи и жена уопште, пошто ми нисмо били љубавници. 

Но затим сам се одмах покајао, па чак и разлобио. 
Нашто ти разговори и те штале, кад је то само потпиривање 
ватре које се чувам 2 Али најзад, то су ипак само шале. 

Поштар доноси пошту. Њој писмо, а мени три карте од 
другова из Прага. После узајамног извињавања, читамо обоје. 
Моји другови искупљени на Петшину са дамама пију, ваљда 
први пут у животу, лимунаду, посматрају Праг с висине и 
мене топло поздрављају. „Лорд“ Бориша поздравља свог 
драгог „Милорда“ и обећава да ће послати новине. Лила 
дошао из Србије, поздравља искрено и жели оздрављење. 
Спомиње наше црно крајинско вино и сочна српска јела. 
И тако даље. 

Остављам карте крај себе и гледам Вали. Она се 
уозбиљила, и непрестано подиже своје обрве, и мршти се. 

Једном, испод обрва, погледа крадимице у мене. Затим 
баца писмо. Пауза. 

— Мама пише да морам кући. Долазе нам гости... 
долазе због мене... неке рођаке, те и ја морам због тога 
бити тамо. 

— Када2 

— Седамнаестог најдаље. Тада ће ме брат чекати на 
станици, 

— Седамнаестог! Данас је десети. За седам дана. Вали, 
то је немогуће. 

Ћутање. 

— Али ви нисте добро прочитали. 

Она се, и поред љугње, насмеши мојој сметеној риже, 
и пружа ми писмо да га сам читам. 

— Дакле ништа да не буде од наших шетња и брања 
цвећа 2 

— Па ићи ћете сами. 

— Самг... Страшно! ја не волим Уна сам... Смем 
ли вам послати у писму прве љубичицег А кннија киту 
ђурђевака 2 „Конвалинке„!| — Вали кон! Оне вам приличе. 
Да сам сто година лутао по Чешкој, ја вам не бих нашао 
лепшег имена. То је моје најмилије цвеће. 

-— Ћутите. Доста. У осталом видећемо. 

И она се диже да иде. 

ја сам заборавио да погледам у себе. ја не видех да 
овога пута доиста искрено говорим, и да у души тако и 
осећам. Ово је било тако нагло и неочекивано. ја нисам 
имао времена да мислим; а у мојој се души намах била 
подигла бура од осећаја, којима нисам успео да ухватим ни 
границе ни смисла. 

С тим осећајима дигао сам сени пошао за њом у хотел. 

Пели смо се ћутећи — ја врло узбуђен — уз степенице 
до првог спрата, где је била моја соба. Она застаде, и ако 
је имала ићи још један спрат даље. За тренутак смо стајали 
ћутећи. Она је гледала у земљу. 

— Вали! — Она подиже очи. — Хоће те ли збиља ићи 2 

— Видите да морам, — прошапута она осмехујућисе,и 
склони се мало даље од степеница у ходник. 

— Вали, ви не смете ићи! ја вам не дам. ја ћу вас 
силом задржати овде! — И ја је узех за руку. — Шта ћу. 
ја без вас2 Мислите ли о томе2 

— А како је гех мени2 Зар и то треба да вам кажем 2 

Менг прође неки талас осећања. Ово је постало опасно. 
ја сам осећао како ваздух око мене постаје топлији, и, 
осећајући сзе лудости које могу наступити, хоћу да се тргнем. 
Пуштам јој руку и обарам главу доле. Али све бадава, не 


| „Конвалинке“, чешка р«ч, значи ђурђевак. 

иде. Све је већ доцкан. Она ме гледа право у чело, и труди 
се да види моје очи. 

— Ви можете наћи друго друштво, које ће вас можда 
боље занимати него ја. 


— Вали! Не говорите даље. Ви нећете ићи. — И ја је 
понова, овог пута одлучно, узимам за руку. Сад се она отима. 
— Пустите ме. Не. Може неко наићи... За Бога 


пустите... 

Али не. У колико се она више отимала, ја сам је све 
чвршће привлачио, и с лакоћом, као да је сен, припио је на 
своје груди, и чврсто стегао. Уснама сам нашао њене усне 
и упио дуг, врео пољубац. Осећао сам већ њене зубе и језик, 
а дуж целог тела врело и меко женско тело. У глави ми се 
почело окретати, а тело малаксавати. Она се није отимала. 
Лева рука одбијала је лагано, као да милује, моје лице, а 
десна привлачила лагано, али грчевито, моје раме. 

— Ох Боже, шта је овог — Трже се она одједном, 
ослободи се мога загрљаја, и ухвати за главу. Измакнута, 
погледа ме затим упорно погледом који не знам шта је 
значио, и отрча уз степенице. 


(Наставак у идућем броју.) 
С. ЖИШКА. 

СМРТ ЦВЕТА. 


Сече рујном нотом, у стакленој чаши, 
издах каранфила пусту плоху воде. 
Пева песму звезда, пева химну нашу, 
срце каранфила мирисом слободе. 


Осуђено цвеће што је кобно пало 

ту, до злих мигрена и до смртних боља, 
да би ускликнуло, да би запевало 

ритам царских башта и широких поља. 


А када се задњи пламен чашке згаси 
(осмех цвећа блажен агониском сјају), 
страствено ће прећи преко наших власи 
опроштајна милост сунца на смирају. 


И дух мртва цвета, наг у стрепњи ноћи, 
стићи ће у снове звоњавом парфена; 
свој ће задњи живот месечарски проћи 
црном језом собе и склопљених зена. 
АВГУСТИН УЈЕВИЋ. 


о 

Глад пева црну песму: песму Буне. 
По улицама даме, проститутке, 

У мозгу искре. Срце рида, куне. 

А машта лута, иште маске, лутке. 


Врцају кроз сан сковрчане руне, 
лак ципелице у сању се утке, 

но руке црне нас срамоте, хуне, 
и бол се гризе: суза цури ћутке. 


Ко камен тврда срца у злу граду, 
где злато врши освојење жена, 
прете нам да ће и сам камен пући. 


Осудили су рујну химну Раду. 
Хихот богатства бива улрик хјена, 
а нема куће. Нема пута кући. 


П 


И узалуд нам Обећање Света. 

Пред нашим прагом Смрт и Болест луња. 
— јер бране стаблу да у облак цвета. — 
Магла пред оком. Грозница трабуња. 


Колико дана продужених Сета! 

Колико клетве! Безопасних муња! 
је ли зар нада, и је ли нам Мета 
Да се до сутра у порталу куња2 


ја тако снивам вртлог карусела, 
ил дозив вергла под просјачком капом, 
ил башту. Светла у сну Хиндустану; 


а када уснем, коло арханђела 
диже ме Буди, и са спетом сапом 
тлапим да снивам на кнежеву длану. 
АВГУСТИН УЈЕВИЋ. 


Српски Књижевни Гласник. 


ОДМАЗДА ЦВЕЋА. 


Рањавају ме мириси и дуве, 

и тамни пламен погажене траве. 

И патим ради жуте биљке суве, 

немир у срцу, стрепњу, и бол главе; 


а када киту похраним у води, 
душа је цвећа убод нове ране; 

и цела башта нову чежњу плоди, 
и цела земља у мирлуху плане. 


И како задах прама женских коса 
шара ми живи облик целе жене, 
тако ми мртви листак врућих роса, 
чара опојност широм Васељене. 


АВГУСТИН УЈЕВИЋ. 


ПЕСМА МОСТУ СВИЈУ МОСТОВА. 


Ноћни ветар хуји сам пејсажима. 
Тко зна 
да ли сије звезда или гања облаке 2 


Далеко теку реке сребрне; 

над сваком реком пролео се мост 
са обале на обалу. 

(О слава, слава вама мостови. 
Преко вас 

иду људи, коњи, деца, пси... 


Ко море хучи ветар пустом улицом 
и бије бесним валом моје прозоре. 
Тко зна 

да ли сије сан ил пева буднице 2 


Далеко негде живу добри другови 
и драге жене, 

до сваког од њих пропео се мост 
од душе па до душе. 

(О слава, слава вама мостови 
преко вас 

иду песме, речи, дела, сни... 


Не, није ветар, то су оргије; 
гигантске струје зрака бију се 
над торњевима и над кућама. 


Далеко негде ћути онај свет. 
И преко ветра, струја, оргија 
из моје душе пропео се мост 
у Непознато. 

Српски Књижевни Гласник, 


О слава, слава мосте мој невидљиви 
преко тебе 
у онај свет ми иду беле радости. 


Не, није ветар, то је рујни дан 
у огњу и у сјају сунчевом 

сав бљештав, силан, огроман 
из моје душе пропео се мост 
у Бесконачно. 


О слава, слава мосте свију мостова 
преко тебе | 
Господин Бог ће сићи у мој сан. 





ГУСТАВ КРКЛЕЦ. 


БАЛАДА О ЈЕДНОМ ШЕТАЧУ ПО МЈЕТН АУЕМЏЕ. 


Журим. 

Лебде светли котури 

у праменовима позне јесење кише. 

56. Месојаз Аме... 5!. М!со1а5 Ауе... 

И ја не знам зашто све више 

жудим да заријем свој поглед иза застора свилених 
где се блага, бела светлост разлила. 

У звучној се тами губе, нестају аутобуси зелени... 
56. Мтсоја5 Ауе... Ауе... 

Да... то је тамо... 


„Рагдоп те, 5/гг; 

да ли би вам случајно требао 

један сат са двадесет и једним рубином 2“ 
„О, молим...“ 

И црног човека неста у црној ноћи. 

Дани моји... 


Све ће проћи, све ће проћи. 


Али то ме гони. 

Ја морам. 

Зашто 2 

И моја се рука спустила на блиставу браву, 
док у мени тихо дрхти бестидна жеља. 
Тамо, 

ма и један бедни поглед само... 

Неко у фраку и белој кушуљи 

као сан 

отвора двокрилна врата — 

„Да ли ту можда станује Мистер...2“ 

„АЛИ „.. 2“ 

Како тај поглед вређа. 

Зашто не љуби брат брата2. 

Зашто се свијају леђа 

покорно, скотски. 

А оданде је сунуо сноп сјаја, мириса; 
и разли се по тамној, кишној ноћи. 


Ох све ће проћи, људи, све ће проћи. 


И ја опет јурим, 

газим, 

у корак са њом. 

Ко је она 

НОС 

Да ли би од душе своје 

могла да пружи један део. 

Да да као Човек, као Бог. 

Она је сама. 

И ја сам сам. 

Зар не би било тако топло да смо двоје 2 
Да смо нас двоје као један дах. 


Па нека опет сипи киша 

Па нека опет мрзе људи — 

Па нека се вечно блуди 

по тами, по магли, по ноћи, 

у самоћи; 

у тужном рефрену 

да ће нам све проћи, да ће нам све проћи. 


И после много часова 

бејах на неком углу, 

када чух 

врисак 

где јурну из пустог парка 

и полете над градом, 

чији јег 

Да ли је нека авет из поноћи 


Балада о Једном Шетачу по Рут Ауепше. 


пустила свој крик измождених моћи 
и живот клела; 


Све ће проћи, људи, све ће проћи... 


Позно, позно 

— док су се још увек кишне магле виле 
из болова свију у мене се слиле 

тешке беле сузе 

дубоке као море 

и тихе као горе 

кад се сџусте дуге и звездане ноћи. 


Људи, све ће проћи. 


И. М. ПЕТРОВИЋ. 


КНЕЖИНЕ У СРБИЈИ 
ЗА ВРЕМЕ ПРВЕ ВЛАДЕ МИЛОШЕВЕ. 


Турска се држава делила у пашалуке, велике области, 
којима су управљали паше. Пашалуци су се даље делили у 
нахије. Нахије су биле од прилике оно што су сад окрузи, 
или, како каже Вук Караџић, „окружја једнога града докле 
он заповиједа“.! Нахијама су била средишта у градовима или 
нахијским варошима. У њима је муселим имао полицијску, а 
кадија судску власт. Београдски Пашалук, или доцнија Србија 
Кнеза Милоша, имао је четрнаест нахија: Београдску, Шабачку, 
Соколску, Ваљевску, Ужичку, Пожешку, Рудничку, Крагује- 
вачку, Јагодинску, Грочанску, Смедеревску, Ћупријску, Пожа- 
резачку и Поречку.2 

На супрот овој турској, службеној, подели Србије стајала 
је. народна деоба у кнежине, од којих је по неколико, а понекад 
и једна сама, сачињавало једну нахију. Кнежине су у Србији 
за време Турака биле терлториалне самоуправне целине, од 
којих је свака имала свога наследног кнеза, који се у дого- 
вору са народном скупштином старао о реду у кнежини и 
био одговорни представник кнежине пред турским властима. 
Као такве кнежине показују неке аналогије са племенима, и, 
као што ће се из даљег излагања видети, оне и нису биле 
ништа друго до наставак старе српске, народне, племенске, 
организације, каква се и до данас очувала у западним, пла- 
нипским, крајевима нашега народа. Племена су, као што је 
познато, териториалне, самоуправне, обласне целине, од 
којих свака има свог наследног старешину, који у договору 
- са народном скупштином представља највишу власт. У нај- 
старије време по свој прилици ни кнежине у Србији нису 


! Вук С. Караџић, Српске народне пјесме 1, стр. МТ. 
2 Вук С. Караџић, Даница за 1827, стр. 54—55. 

биле ништа друго до племена. Но докле су у планинским, 
одстрањеним, слаба комуникацијама испресецаним и тешко 
приступачним областима западних наших крајева племена 
очувала врло много своје првобитности, дотле су у равнијим, 
неодстрањеним, лако приступачним и подложним утицајима 
крајевима Србије изгубила своју првобитност. Стварањем 
нашег државног живота у средњем веку централна се државна 
управа мало осећала у планинским нашим крајевима на 
западу те је мало била и оштећена, док се у равнијим краје- 
вима Србије осећала у пуној мери, те је морала да попусти. 
Народни старешине у њима морали су отпасти и бити заме- 
њени државним управним органима. Народне скупштине које су 
са народним старешинама на челу руковале судбином племена 
биле су укинуте и забрањене. Одредба 69 члана Душанова 
Законика да се себри (слободни грађани) не могу скупљати 
у зборове могла је значити само забрану племенских и 
браственичких скупштина,“ 

После турских освајања оштећена народна организација 
почела се на земљишту Србије освежавати. Кад је баш 
настало то освежавање не може се рећи. Можда га је било 
и одмах после државне пропасти и одласка државних ста- 
решина из покорене земље. Остављен сам себи, народ је 
можда још тада почео формирати своје старе друштвене 


! Интересантно је да су неке кнежине носиле имена страних жупа: 
Лепеница, Морава (као кнежине — Вук С. Караџић, Даница за 1827 
стр. 55 и 56, као жупе — Е. Ми озјсћ, Мопитета 5егбаса 13) и што се 
неке кнежине називају и жупама: Жупа (Нахија Крушевачка, Вук С. 
Караџић, Даницт за 1827, 56) и Никшићска Жупа (као кнежина у Вука 
на истом мест;/). 

2 Читав 69 члан Душанова Законика гласи: Себрова збора да нест. 
Кшо ли се обреше саборник, да му се уши урежу и да се осмуде под- 
вочја (Збора себара да нема. Ко би се нашао да их купи на збор (или 
да долази на збор) да му се одсеку уши и да му се опали испод очију). 
Пок. Ст. Новаковић тумачио је 69 члан Душанова Законика сасвим 
другојаче но што ја мислим да значи. Он је на име мислио „да је (у 
старој српској држави) и од тако званог трећег реда било или прохтева 
или покушаја да се за се користи договором и да помишља на повла- 
стице саборске“ и да је „против те новине законодавство Душаново 
устало начином који се види у наведеном члану“. По моме тумачењу 
вабрана збора сабора није значила забрану „новине“, већ забрану нечега 
што је у народу већ постојало и што је дошло у опреку са централном 
државном управом, 

оне ~ 


организације, које су живеле у његовој традицији и успоме- 
нама. Још су бољи услови за стварање народне организације 
настали онда кад јеу Србију, чије је становништво бежањем 
испред Турака на север било проређено, надошло ново из 
западних племенских крајева, где је племенска организација, 
благодарећи географском и одстрањеном положају, била боље 
очувана. Тада су по обрасцу племена у Србији створене 
кнежине, у којима је заведен онакав исти ред, какав је у 
племену. Кнежине у многим детаљима нису што и права 
племена, али су уређене као племена. У њима нема, као у 
племену, ни успомене на заједничког претка, у њима је мало 
или нимало породица крвљу везаних, у њима нема ни зајед- 
ничке славе; али је у њима исти живот, исти однос и иста 
организација као и у племену. Дошљаци долазећи у Србију 
нису знали за другојачу друштвену организацију до племенску, 
па су њу пресадили и у клежане. Турцима таква организација 
није била неугодна. Они се, као што је познато, нису мешали 
у унутрашњи живот народни, већ су га понајвише остављали 
да се сам развија. Њима је, ради управе, била потребна 
деоба земље у мање области, и они су је имали у кнежинама. 
Сем тога њима су били потребни одговорни народни пред- 
ставници у тим областима, и они су их имали у кнезовима, 
кнежинским народним старешинама. Због тога они не само 
што нису ништа предузимали противу оваквога формирања 
реда у народу, но су га још и признали, подржавали и повла- 
стили, а кнезовима давали берате на њихова звања. 


' Интересантан потсећај на заједничку племенску жртву очувао се 
све до 1847 године, а можда и после тога, у старим кнежинама Јадру 
и Рађевини: „На Велики Четвртак у сваком селу Среза Јадарског и 
Рађевског скупе се сељани и сваки учини прилог на манастир, који у 
новцу, а који у воску, пак ове прилоге саставивши, одаберу се кметови 
са још по неколико људи, те с њима на скуп у уречено место, — Сревг 
Јадарски у село Клубце — дођу. Ту прилоге из свију села истог среза 
саставе, и од свега тако скупљеног воска салију једну свећу, до двадесет 
ока тешку, пак онда сви скупа, свечано обучени и торжествено у ред се 
поставивши, иду са том свећом к манастиру, у коме кад се на по сата 
приближе, онда манастирска звона огласе, а они опет из пушака пуцају, 
те таго к манастиру приспевши уђу у цркву и донесену своју свећу на 
свећњак, пред олтаром метну: Јадравци на десној, а Рађевци на левој 
(страни), а новце манастиру приложе, и те се свеће орачке зову“ (Новине 
Читалишта Београдског за 1847, стр. 100), 

Да су кнежине биле старе установе види се у томе што 
је кнештво Рашковића у Староме Влаху почело пропадати 
тек кад „су два патријарха наша из Пећи избјегла с народом 
у државу аустријску“.! Кнез Грбо, предак колубарских кне- 
зова Грбовића, који је. умро тридесетих година ХУШ века, 
био је седми кнез из куће Радуловића.2 У Тамнави је још 
прадед Алексе Ненадовића био кнез, 

Интимна веза између племена и кнежина најбоље се 
види из поређења њихових карактерних знакова. Они су не 
само слични, но су у многоме и идентични. Некоје разлике 
у детаљима дошле су од различитог порекла и од приликау 
којима су се развијала племена и кнежине. Њихова се веза, 
међутим, види у следећем: 

1. Племена су природом створене географске целине, у 
којима су се браства придружила једно другоме, ступила у 
тесне узајамне односе, наслањала се једно на друго и сма- 
трала се као једна заједница.“ Кнежине су природом омеђене 
целине, у којима су села била у међусобним тесним одно- 
сима, наслањала се једно на друго и сматрала се као једна 
заједница. 

2. Као год што свако племе има заједничко земљиште, 
које се зове: комун, комуница, вакам/ са тачно одређеним 
границама, исто тако свака је кнежина имала своје заједничко 
земљиште, чије су се међе тачно" знале. Чак под Кнезом 
Милошем, 1832 и 1833 године, у спору који се развио око 
земљишта између неких села у Мачви и Поцерини, стари су 
људи знали тачно утврдити међе између ових кнежина." 

3. Као год што је у Црној Гори стајао на челу племена,“ 
а у Херцеговини на челу кнежине“ наследни војвода, исто је 
тако у Србији стајао на челу кнежине наследни кнез, „који 
се ради разлике од сеоскијех кнезова звао и оборкнез, 


! Вук С. Караџић, Српски Рјечник под кнез; ј. Радонић, Прилози 
за историју Срба у Угарској, књ. 1, стр. ТИТ, 
2 Гласник Српског Географског Друштва, [1], 3 и 4, стр. 243. 
з Прота Матија, Мемоари, стр. 5. 
4 Ј. Ердељановић, Кучи, Насеља 17, 207 —208, 211. 
“5 Ј. Ердељановић, Насеља ТУ, 227. 
5 Држ. Архива, Нах. Шабачка 19 јануар 1833, Хо 48. 
7 Ј. Ердељановић, Насења 1У, 211—212. 
5 Вук С. Караџић, Српски Рјечник, под Днез, 

вилајетски кнез, на неким мјестима башкнез и велики кнез“. 
Кнештво је у Србији остајало наследно не само кад кнез 
„умре својом смрти, него и кад га Турци посијеку (за какву 
кривицу или за биједу) његов син или брат (ако нема сина) 
постане на његово мјесто“. Кад би кнежевска фамилија 
избегла, или изумрла, или кад који кнез из буди каквих раз- 
лога није хтео више кнезовати, онда је народ сам себи бирао 
кнеза. После Кочине Крајине народ Грочанске Кнежине иза- 
брао је на својој скупштини за кнеза Васу Чарапића и Турци 
су га као таква признали.“ Пошто су Турци на кнеза Алексу 
Ненадовића два пут пуцали, он је сазвао скупштину и замолио 
је да избере другога за кнеза. Народ после дугог разговора 
изабра за кнеза Митра Калабу. Но како Калаба није био 
вешт, народ наскоро понова изабра Алексу Ненадовића.3 
4. У слободним крајевима Црне Горе и у планинским 
крајевима западних српских земаља, где се турска власт 
мање осећала, војводе су били пучл представници свога | 
племена. Они су склапали везе.с околним племенима, водили 
преговоре с турским везирима и пашама, с Млечићима 
и Русима, предводили своја племена у рату и слично.“ 
У Србији, где се турска власт потпуно осећала, права кне- 
зова била су знатно редуцирана. Па ипак су и они били 
представници и израз своје кнежине. Они су били народни 
пуномоћници пред турском управом, са којом народ није 
имао додира, сем кад би ко учинио велику кривицу. Турци 
су преко њих општили са народом и обратно. „Што је год 
везир хтео од народа да иште или народу да јави, или је 
народ имао што од везира да иште, то је све бивало преко 
овијех кнезова“. Кнезови су били одговорни и за народну 
порезу. Паша је само ударао порезу на сваку нахију, а кне- 
зови су међу собом разрезивали колико ће која кнежина 
платити, па је сваки у својој кнежини у договору са сеоским 
кнезовима разрезивао порезу на села. Покупљену порезу 
кнезови су предавали пашама.2 Кнез је „кашто и судио људима, 
али их није могао натјерати да пристану на његов суд“, већ 
! Вук С. Караџић, Данрца за 1827, стр. 97; Прота Матија, А 
2 М. Ђ. Милићевић, Поменик, 812. 
8 Прота Матија, Мемоари, 52—53. 
ка: Ердељановић, Насеља 1у, 214. 


5 Вук С. Караџић, Српски Рјечник код Кнег; Прота ве Ме- 
моари, 30—33, 

су имали права ићи и турском суду. Преко реченога њихова 
власт није могла ићи. 

5. Као год што су племена имала својих скупштила, 
исто су их тако имале и кнежине. У Србији пре устанка, 
вели Прота Матија, скупштине нису биле ништа „ново, то је 
може бити јоште од Косова остало, а може бити да су 
бивале скупштине јоште и за време наших царева“л И као 
год што се у Кучима племенска скупштина држала „увек на 
висоравни Рогама. између горњега Медуна и Косора“3 а у 
Пиперима увек на Бјелоглаву,“ исто су тако и у Србија 
'кнежинске скупштине имале своје стално место, „под ведрим 
небом“: Кнез тамнавски Алекса Ненадовић увек је сазивао 
скупштину „на Рељи:ом Пољу на кршоглавском атару“, на 
коме се „свагда брала за Турака скупштина од непознатих 
времена, а и за Немаца...“ ; кнез колубарски Никола Грбоваћ 
· сазивао је скупштину на Љубенину Пољу, а кнез подрински 
Илија Бирчанин на Панурама.'" -— На племенске су скупштине 
долазили сви војници из племена, на кнежинске сви кметови, 
то јест знатнији сељаци, из свих села у кнежини. Док су 
племенске скупштине решавале чак и о рату и о спољним 
односима племена, дотле су се кнежинске скупштине, будући 
под директним погледима Турака, морале ограничити само 
„на различите договоре“, као што су: разрезивање порезе, 
слање депутација ради жалбе на незгоде, помагање и оправ- 
љање цркава и манастира и слично У Е 

6. Најзад, слагање појма племена и кнежине било је 
толико велико да Вук Караџић, коме се не може одрећи 
познавање прилика у српскоме народу онога времена, како 
сам каже, није знао „праву разлику између племена и кнежине, 
па- је кнежине извлн Србије идентификовао са племенима“.5 
Сем тога он у своме „Српском Рјечнику“, код речи кнежина 


1 Прота Матија, Мемоари 38. 

2 |. Ердељанонић, Насеља 1У, 215 

3 Ј. Ердсљановић, Српски Етнографски Зборник ХУШ, 283. 

4 Прота Матија, Мемоари, 40—41, 106. 

5 Вук С. Караџић, Српски Рјечник, код Кмеш; Прота Матија, 
Мемоари, 41 

- 6 Даница за 1827.56 —- „Маине су као мала кнежина или племе под 
Ловћеном, измеђ, манастира Стањевића и Будв=“ (Вук С Караџић, При- 

Мјери српско-словенскога језика, стр. 29). 

упућује на племе, а ту вели да „у Црној Гори племе значи. 
што је у Србији од прије значила кнежина“. 

Док су нахијама, као што смо рекли, била средишта у 
градовима или нахијским варошима; дотле су кнежинама 
средишта била у селима, или још боље у кућама кнежинских 
кнезова. Док су муселими, старешине нахија, били државни 
органи, чиновници, чија је власт потицала од паше, који 
их је могао сменити и отпустити; дотле су кнезови били 
наследни, народом овлашћени његови представници и заступ- 
ници. Док су муселими могли бити и странци из бела света, 
дотле су кнезови били сељаци одатле из своје кнежине. 

Сви су кнезови „били сељаци и у домаћем животу 
слабо су се разликовали од осталијех сељака ...само су 
Карапанџића (у Крајини Неготинској) сједили у вароши и 
били прави варошани.“! Кнежевска се власт простирала само 
над селима њихове кнежине. Над варошима и паланкама у 
њима, које су биле нешто сасвим засебно и у којима је 
била турска управа, они нису ималћ никакве власти. Али као 
што кнезови нису имали власти над варошима, тако ни Турци 
нису имали над селима; све што су имали са њима, они су, 
као што је већ речено, вршили преко кнезова. Шта више 
беспослени Турци нису се смели ни бавити по селима. једини 
односи између вароши и села били су у томе што су мусе- 
лими из нахијских средишта бпли нека врста надзорне власти 
над кнезовима у кнежинама својих нахија; издавали им наредбе 
које су долазиле од паша и контролисали им рад у погледу 
одржања реда, гоњења хајдука, извршивању кулука, преда- 
вању порезе паши на време и сличнога. У свему осталоме 
кнежине и кнежинска управа били су аутономни. 

Оваква је аутономна управа били нарочито добро чувана 
у оним крајевима у којима није било великих потреса због 
ратова и проласка турске војске. Она је ту била срасла 
с народом и чувала се као драгоцена традиција. Њу је српски 
народ свуда желео да има и кадби се пореметила да је васпо- 
стави. Кад је после Кочине Крајине, због ратом поремећених 
односа, ваљало васпоставити ред, народ је послао цару „писа- 
није за све уредбе како не би се мешали Турци у царске 
послове, кромје паша и кнезова“.“ Докле год је у Србији 

'" Вук С. Караџић, Српски Рјечник, код кнез | 

= Љ. Стојановић, Стари српски записи н натписи бр. 3653. 

жобро одржавана аутономна кнежинска управа, дотле, је у 
народу био мир. Сваки поремећај био је нешто ненормално, 
сматран је као злоупотреба и изазивао је незадовољство и 
_ буне. Оно идеално време у Србији под Мустај пашом, које 
је остало у тако лепој успомени, не представља. ништа друго 
до враћање у земљу једне управе, на какву је народ од 
старине био навикао и коју је сматрао као нормалну, а која 
је била одавно поремећена и која је као таква највише и 
учинила да су кнезови и народ пристали уз Аустрију у рату 
противу Турске (1788-1791). Суштина пак управе Мустај 
пашине била је у томе што је „све што се раје тицало 
савршено предао народним кметовима у рукеиу управљање. 
Мешћеме, то јест судови турски, у којима су кадије предсе- 
давале, па и сам паша, били су тек једна овлашна контрола 
над управљањем кнезовским и то само по части финан- 
сијској“, и што „ништа у народу није предузимао чинити 
док се најпре са кнезовима народним договорио и њих у 
предмету саслушао није“. Кнезови пак са своје стране 
трудили су се да испуне народне обавезе према Турцима и да 
одрже ред у кнежинама. Они су настојавали да се пореза на 
време покупи, да се изврше кулуци, да не буде хајдука и 
слично. Аутономну управу кнежина Турци су врло рано повла- 
стили, кнезови су били царски бератлије, и сви разумни и 
честити паше трудили су се да се таква управа очува од 
сваког унутрашњег потреса и нереда. Жалбе против злоупотреба 
одмах су ислеђиване и кад год је народ био у праву излазили 
су му на сусрет. Само тамнавски кнез Алекса Ненадовић је 
за дванаест година променио осамнаест злих муселима и 
неправедних кадија.“ У неким приликама чак су и кнезови 
имали права да штите земљу од потреса и нереда. У народној 


' Л. Арсенијевић-Баталака, Историја српског устанка !, 16; Вук 
С. Караџић, Даница за 1828, стр. 139. 
2 Прота Матија, Мемоари, 38. На ово је можда алузија оно што 
Зитњић пева о Алскси и јакову Ненадовићима: 
; Цар и ћесар кад мир учинише, 
А они се цару предадоше, 
И код цара кнезови посташе, 
Многе Турке цару опадоше: 
Седам паша што су опанули 
Опанули, па их поморили. (Вук С. Караџић, Срп. 
нар. пјесме )У, 127). 

се песми пева како Бирчанин Илија „Турчину не да у кнежину“, 
већ „кад Турчина у кнежини нађе, топузом му ребра испребија“. 
Исто је тако турска управа штитила аутономију кнежина и 
с поља, и у случају потребе позивала је кнезове и кнежине 
да је помогну. Кад је Пазван Оглу удруштву са наследницима 
које су Бећир паша и Мустај паша били прогнали, пошао на 
Београдски Пашалук, да се у њему дочепају власти и покваре 
ред који је био васпостављен, Мустај паша „подигне и Србе 
против баша и Пасманџије и заповеди им да продају краве 
и волове па пушке да купују и да се бране, ако нису ради 
да баше њима обладају. Војску ову српску одређивали су 
кнезови из нахија и кнежина, а на бој су је водиле одређене“ 
буљубаше, над којима је свима био бимјаша Станко Арам- 
башић, ..“! Кад су дахије збациле законитог пашу и заузели | 
његово место, криза око упраке пашалуком можда би била 
брзо завршена и можда се не би изазвало огорчењеу народу 
да су само наставили одржавање реда који је био васпоставио 
Мустај паша, да су били добро са кнезовима и ла се нису 
мешали у кнежинска аутономна права. Кнезови би и даље, 
можда, управљали кнежинама, само би обавезе које су имали 
према паши сад пренели на дахије. Они су међутим радили 
сасвим обратно. Они су хтелида поруше потпуно дотадашњи 
ред и да спроведу у целој земљи од врха до дна своју власт. 
Да би у кнежинама могли чинити што су хтели они суу 
њима уништили кнежевску власт, кнезове унижавали, гонили 
или секли, а место њих или поред њих испостављали своје 
намеснике — кабадахије и „остале којекакве мање чиновнике“, 
који су, без обзира на дотадашње народне навике, чинили 
што су дахије хтеле или што су сами налазили за добро.“ 
На место, или поред сеоских кнезова, који су, као што ћемо 
на другом месту видети, били саставни елементи кнежинске 
организације, они су наместили у свакоме селу по једног 
субашу, „који је чинио са сељацима што му је воља“.3 
На место. аугономне народне управе заведе се централна 


1 Ву« С. Караџић, Даница за 1828, 139. 

2 „Сад већ ни судија других није било у земљи осим дахија и 
њихових кабахија и субаша: кнезови су послије Аџи-Мустај пашине 
смрти одмах изгубили власт у народу...“ (Вук С Караџић, Даница. 
за 1828, 149), | 4 

8 Вук С. Караџић, Српски Рјечник, код субаша. 

која је полазила од дахија у Београду и пружала се до субаша 


„у најудаљенијим селима Београдског Пашалука и до простих 
"момака који су били груби извршиоци наредаба старијих.! 
· То је био ужасан поремећај од старине свикнутога реда, На 


такве је поремећаје народ увек реагирао, па је то учинио и 
сад подигавши усганак на дахије. Тачн ст оваквог извођења 


· најбоље показује та околност што устанак од 1804 године 


није дело ни једног човека, нити једне кнежине. Исте злоу- 


потребе у читавоме пашалуку озлоједиле су цео пашалук. 


Незадовољство се свуда осећало и излило је на неколико места, 
којима су се придружила и сва остала. 
За турске владавине ово су биле кнежине у Србији: 
у Нахији Шабачкој: Мачва, Поцерина, Тамнава и Посавина, 
Ваљевској: Посавина, Јадар, Љиг или Подгор, 
„ __„ _ Ужичкој: Црна Гора, Рујно, 
Пожешкој: Драгачево, Подибар (или Кнежина Поди- 
барска) и Морава, _ 
Рудничкој: Морава, Црна Гора, 


» У 

+ „ _ Крагујевачкој:: Гружа (Доња и Горња), Лепеница и 
јасеница, | 

У 5 јагодинској: Левач, Темнић, 

је КА Пожаревачкој : Браничево, Млава, Стиг, Пек, Речка, 


Звижд, Омоље, 
Ћуприска Нахија захватала је целу кнежину Ресаву.“ 


У Нахијама: Београдској, Соколској, Грочанској, Смеде- 
ревској и Поречкој нисам нашао имена кнежина. Ово ће бити 
по свој прилици с тога што су ту нахије имале само по једну 
кнежину, која се, као оно Ћупријска са Ресавом, поклапала 
са нахијама. 

Кад је под Карађорђем Србија ослобођена, кнежине 
постају административне јединице. Карађорђе је био „старешина 
у свој Србији“. Цела је земља била подељена у кнежине. У 
свакој кнежини био је по један ојвола који је „био прави 
господар“. Тако је Стојан Чупић био војвода у Мачви, Милош 


' „Кабадахије су се звале мање дахије, које су биле под овим 
великим За кабадахијама инле су бимбаше, за бимбашама буљубаше, 
за буљубашима субаше, а за субашама прости момци“ (Вук С. Караџић, 
Даница за 1828, 145). 

3 Вук С. Караџић, Давица за 1827, 55 — 56. 

Стојићевић у Поцерини,! Антоније Богићевић у Јадру, Хајдук 
Вељко у Крајини Неготинској,“ Радован Грбовић у Калубари, 
Прота Милутин Илић у Драгачеву“ и тако даље. Сви су они 
били признати или постављени од Карађорђа. И ако из 
Карађорђева времена немамо очуван тачан списак свих 
кнежина, ипак се и из онога што имамо види да су тада, 
јамачно ради олакшања управе земљом, територије кнежина 
биле нешто измењене но што су биле под Турцима. Петар 
јокић наводи, на пример, да је Београдска Нахија, која је 
под Турцима била састављена из једне кнежине, имала под 
Карађорђем три кнежине: Турију, Посавину и Калубару." 

Кнежине су се под Карађорђем делиле у мање делове, 
у којима је било по неколико села и који су се звали срезови. 
Срезовима су у почетку управљали велики буљубаше, а доцније 
капешани, који су имали под собом по неколико малих 
буљубаша,“ | | 

Међутим по кнежинама ни кнезови нису били укинути. 
Свуда поред војводе остао је био и кнез, „али је војвода 
био прави господар, а кнезовска је власт била готово још 
мања него под Турцима,“ 

После пада Карађорђеве Србије 1813 године враћено је 
стање какво је било пре устанка. Београдски Пашалук доби 
своје старе границе. Крајеви које је Карађорђе био отео од 
суседних пашалука и присајединио Србији, беху враћени тим 
пашалуцима. У Београду заседе паша; земља се раздели на 
исти број нахија, који је био пре устанка; у градовима и 
нахијским варошима заузеше своја места муселими, кнежине 
се вратише у првашње стање а кнезови добише стари 
значај народних старешина и одговорних народних пред- 
ставника пред турским властима. 

(Крај у идућем броју.) 
ТИХОМИР Р. ЂОРЂЕВИЋ 


' Вук С. Караџић, Српски Рјечник, код кнежине. 

2 идет, код војвода. 

з М. Ђ. Милићекић, Поменик, 107; Подунанка ва 1845, стр. 13. 
4 Подунавка за 1845, стр. 157; Споменик ХУЋ, 10. 

5 Споменик ХТУ, 47. 

8 Вук С. Караџић, Српски Рјечник, кад капешан ми срез. 

7 Пудет, код кнез. 


~ 

КРАЈ ЈЕДНЕ ИЛУЗИЈЕ. 


Овогодишња Скупштина Друштва Народа допринела је 
много да се пониште и остатци оне опасне илузије која се 
везивала за његов опстанак. На дневном реду је било око 
тридесет предмета, али и дискусије, које су они изазвали, и 
решења, која су донесена, били су у супротности са идејпма 
које су народи себи створили о тој установи. 

· При самом стварању Друштва Народа јасно су се обеле- 
жила три скроз различна погледа на његов значај. Вилсон 
је у њему хтео да види једну чврсту организацију, неку врсту 
Над-Државе, која би својом моралном и материалном моћи 
успевала, ако не увек да спречи саму појаву међународних 
сукоба, а оно да их изравнава пре него што се претворе у 
војну акцију. Друштво Народа, засновано на потпуној једна- 
кости чланова, „било би једна нова правна заједница, која 
би, како се изразио Вилсон, појединачне воље сузбијала у 
корист општег интереса.“ Оно би представљало великог 
моралног међународног чиниоца, чија би снага почивала на 
расположењу широких народних маса, и који би се трудио, 
како стоји и у Статуту, да „у свету влада правда и да се 
поштују -скрупулозно све уговорне обавезе у међусобним 
односима организованих народа.“ У Француској је ова идеја 
примљена са врло мало топлине. Клемансо ју је у неколико 
махова отворено исмејао, јер је и он, као и цела јавност 
француска, у: њој гледао друго издање пропалих покушаја 
разних Хашких Конференција. Може се рећи да она, међу 
политичарима француским, осим Буржоа, није при стварању 
своме нашла ни једног одушевљеног заштитника. Скроз 
супротно гледишту Вилсоновом било је гледиште Лојда Џорџа. 
Идеја неке Над-Државе, која би била неограничени господар 
при регулисавању односа међу државама, члановима Друштва 
Народа, била је у опреци са свеколиким политичким тежњама 
Енглеске, чија би експансивна моћ, и чије би господарство на 
мору, било спречавано таквим једним организмом. Лојд Џорџ 
хтео је да виде у Друштву Народа један орган самих влада, 
које би преко њега уређивале своје узајамне материалне 
интересе, заглађивале заоштрене односе и у опште израђивале 
нов светски систем. Друштво Народа није смело да буде над 
државама, које су га састављале, и да има некакав свој неза- 

висан живот, већ је имало да постоји под њима и да буде 
израз само њихових тежњи и односа. Организација Друштва 
Народа, са својим Саветом и Скупштином, одговарала је 
овој енглеској концепцији, која се у толико јаче испоља- 
вала у колико је више слабио значај Вилсонов. Место чисто 
демократске Над-Државе, како је Вилсон замишљао ту орга- 
низацију, развила се једна тетрархија, која је, како је то 
у овогодишњој Скупштини истакао Брантинг, само слабије 
кадање Врховног Савета, и која има да му својим моралним 
значајем покрива намере и решења. Постојали су и раније, 
па су и на овој Скупштини пали предлози, којима се ишло 
на то да се Друштво Народа ослободи од материалног. 
притиска који над њим чине поједине владе. Замишљало се 
да би Скупштина и Савет који би били састављени, не од 
представника влада, него од независних чланова парламе- 
ната, били више израз народних моралних расположења но 
ова данашња организација, у којој су представљена званична 
мишљења држава. Сасвим умесно прешло се преко свију тих 
предлога, јер би прихватање њихово довело, у већини земаља, 
до незгодних сукоба између политичких чинилаца. Погледи, 
гежње и рад одговорне владе не би се увек могли довести 
у склад са држањем и обавезама неодговорних делегација у 
Друштву Народа, те би оно, тим сукобима, само могло изгу- 
бити од свога и иначе слабог значаја. И тако је место правне 
заједнице, у којој би се све управљало по начелима неке 
више; над-државне правде, Друштво Народа постало један 
нов политички орган, кроз који струје исте оне међудржавне 
супротности, које су и до сада владале у свету. Решења 
његовог Савета и Скупштине нису резулат никаквих узви- 
шених погледа, већ, као и до сада, израз оних комбинација 
снага које се међу државама и владама склапају. Гласови се 
не дају „према моралним инспирацијама“, како је то Вилсон 
"замишљао, него према великим индивидуалним интересима и 
обзирима сваког члана те заједнице. ди 


Сасвим је природно онда да је Друштво Народа на ового- 
дишњој Скупштини продужило енергично ограничавати, и 
одбацивати од себе, све оне одредбе, које су од њега требале 
да створе велику моралну заједницу прожману идејом вечи- 
тога мира и потпуне правде. 

Међу првим основним начелима, која су истакнута у 
самом уводу у пакт Друштва Народа стоји да је неопходно 
„да односи међународни засновани на правди и части буду 
јавни за цео свет“, То велико начело јавности, које треба 
да постоји у међународним односима ближе је обележено за 
тим у тач. 18. која гласи да „сваки мећународни уговори 
свака међународна обавеза, које би у будуће закључио један 
члан Друштва Народа, морају бити саопштени Секретхријату 
Друштва а овај ће их, што могуће пре, публиковати. Ни један 
од таквих уговора међународних неће бити обавезан док се 
не пријави“, Овим је требао да се учини крај тајним угово- 
рима и обавезама, који су били у основи оног несносног 
стања што је владало пре светског рата. Овогодишња Скуп- 
штина нашла је, међутим, да није време за примену те 
одредбе. Известилац Комисије за Измене и Допуне у Пакту 
саопштио је, да су одредбе чл. 18 „сувише апсолутне и да 
би примена њихова могла имати тешких последица за међу- 
народне односе“. Узалуд је швајцарски дедегат Мота доказивао 
да (је у тој одредби садржана скупштина Друштва Народа, 
да народи траже да се прекине са тајном дипломацијом, 
"Скупштина је, на предлог Балфура, одложила примену тога 
члана, јер је „сама жива дискусија око његове примене 
доказала како је тај предмет озбиљан,“ 

Цео је свет сматрао да ће Друштво Народа имати међу 
првим задацима и тај да загарантује државама, које су његови 
чланови, територије, које су онс последњим ратом задобиле. 
Рат, који је био вођен у циљу ослобођења народа, требао 
је да им осигура мирно уживање скупо плаћених тековина. 
И чл. 10 пакта Друштва Народа каже одиста „да се чланови 
обавезују да поштују и одржавају противу сваког спољашњег 
напада данашњи териториални интегритет и политичку неза- 
висност свију чланова Друштва“. При стварању Друштва 
Народа ова је одредба означена као „кичма свеколиког 
организма“. Познато је да је Сенат Савезних Држава погла- 
вито због те одредбе спречио Америку да приђе Друштву 
Народа, јер ју је он схватио сувише озбиљно, као обавезу која 
би могла проузроковати њиховој отаџбини великих брига и 
заплета. Скупштина Друштва Народа, међутим, нашла је 
ове године, да је и та одредба и сувише тешка. Француска 
„делегација бранила је енергично тај члан и захтевала да се 

он ничим не слаби. Али је на предлог комисије за измене 
уредаба, Скупштина нашла да „предмет члана 10 није и че 
може бити да се одржава политичка и териториална орга- 
низација таква каква је постојала и утврђена приликом _ 
последњег Уговора о Миру.“ Само начини, на које ће се 
измене териториалне изводити не смеју, каже решење скуп- 
штинско, бити и даље ратови. Скупштина је, дакле, ставила 
до знања побеђенима и незадовољнима да Друштво Народа 
не сматра данашње териториалне односе ни за дефинитивне 
ни за праведне, и несумњиво је да ће сви они, који имају 
намеру да мењају те односе свакако узети знању то добро 
расположење Друштва Народа. 

Могло би изгледати да ће после једне такве изјаве 
Друштво Народа, са своје стране бар, све учинити да < 
оружани напади на туђе територије ако не онемогуће а оно 
отаљају. Сам пакт није предвидео никакве озбиљне мере, 
које би Друштво Народа могло предузети противу нападача. 
Има у пакту неколико одредаба, које говоре о обвезама 
чланова Друштва Народа, да све своје размирице, које би 
могле бити повод прекидању односа, потчине било арбитражи 
било решењу Савета друштвеног (чл. 12). Али и ако је 
процедура, која је предвиђена, брза и проста, сукоби, које 
она претпоставља, односе се на чланове од сувише велике 
ђоппе [01 и саме расположене да изоставе све што би могло 
реметити светски мир и изазвати мржњу осталих чланова 
противу њих. Као чисто морална мера, према таквим члано- 
вима, несумњиво је довољна већ она изјава члана 11, која 
каже да Друштво Народа сматра „да сваки рат или претња 
ратом интересује цело Друштво“. Али је свакако врло мало 
чланова, које би оваква проста изјава, без икакве стварне 
санкције, задржала од извршења оружаног напада, који би 
носио какво патриотско национално обележје. 

Сам пакт објављује да је за одржање мира потребно 
да се наоружање у свакој земљи сведе на минимум потребан 
за сигурност њену (чл. 8). Ова одредба сматрала се као 
једна од основних одредаба, које су требале да управљају. 
акцијом Друштва Народа. Несумњиво је да је после свих страхота 
светског рата, после тешкоћа финансијских у које су запали“ 
и победиоци и побеђени, смањивање војске изгледало као 
прва озбиљна мера у циљу стабилизирања међународних 


Крај Једне Илузије. 523 





односа. Разоружање се сматрало као главни задатак Друштва 
Народа, и кад је Хардинг бацио свој проглас за конференцију 
у Вашингтону, која би такође имала да се бави смањивањем 
сувоземне војске и флоте, Друштво Народа је у томе про- 
граму видело пачање у његову компетенцију. Међутим на 
овогодишњој Скупштини и тај је задатак потпуно занемарен, 
ако не баш и дефинитивно забачен. После врло патетичног 
говора француског делегата Ноблмера противу захтева о 
скорашњем разоружању, Скупштина је примила реферат 
Лорда Цецила, према коме се позивају државе да за идуће 
две године не увећавају своје досадашње војне буџете. О 
смањивању издатака на војску нема дакле ни речи. И ако су 
Брус, делегат Аустралије, и Брантинг, изасланик Шведске, 
молили Скупштину „да се остави мудровања дипломатског“ 
и да отворено изиђе са програмом разоружања, она се 
задовољила да у своје решење унесе још само жељу, да се 
у свима земљама почне пропаганда у корист смањивања 
војске. Друштво Народа је пошло стопама Берте Сутнер, те 
је врло умесна била примедба Брантинга, да ће се таквом 
пропагандом користити само разне дефетистичке струје, и да 
за то она може бити врло опасна по независност извесних 
држава. 

једино средство, које је Друштво Народа могло, према 
пакту, употребити противу државе, која не би била вољна 
да, крај свих савета његових, одустане од оружаног напада 
противу какве друге државе, био је економски блокус. Члан 
16 пакта је у томе погледу врло енергичан, казујући да ће, 
у случају таквог напада, сви чланови Друштва Народа пре- 
кинути све економске и финансијске односе са нападачем, да 
ће забранити и сваки појединачни трговачки, финансијски и 
личан саобраћај својих поданика са поданицима његовим. 
Мера је изгледала озбиљна, али је овогодишња Скупштина 
Друштва Народа напустила и њу као и све друге одредбе, 
које су ишле на то да Друштву даду улогу неког браниоца 
вечитог мира. Скупштина је донела решење, према коме се 
из земље, која је извршила напад, има најпре опозвати само 
апеф дипломатске мисије, а конзуларни односи имају се 
одржати. Затим се, по томе решењу, исхрана цивилног 
становништва у таквој држави има обуставити тек у крајњем 
случају, а хумани односи и установе имају се неизоставно 

продужити. Делегат француски Рејнолд указао је на рђав 
утисак, који ће код народа изазвати такво ублажавање оне 
одредбе члана 16 на коју су они при грађењу пакта рачу- 
нали „као на једину сигурну гарантију противу напада на 
њихове територије.“ Али је Скупштина брзо прешла преко 
свих примедаба па чак ставила у изглед, за идућу Родни 
нова уолажавања тих мера. 


Сасвим је добро што је Друштво Народа овим решењима 
почело само да разбија. илузије, које су се. око његовог 
постанка стварале. Оно није и не може да буде никакав јак 
организам, који би требао да зајемчава народима њихове 
данашње територије. савршену правду и мир. За саму делат- 


ност његову било би опасно да се те илузије у свету укорене. 


Народи ће се морати још за дуго удруживати за остварење 
својих националних задатака и за осигуравање свога опстанка, 
у посебне регионалне савезе. При самом стварању Друштва 
Народа, у осталом, Француска је сматрала да јој, као гаран- 
тија за миран развитак није ни из далека довољна његова 
организација и тражила је савез са Енглеском и Савезним 
Државама као допуну тој гарантији. Идеја регионалних савеза 
морала се неминовно ширити, за ове две године, под ути- 
цајем тешких прилика, које је изазвало ново још несређено 
стање. И за то је комисија за измене и допуне у пакту 


Друштва Народа прихватила ове године предлог чешке деле- 


гације , према коме се такви савези не само трпе но и желе. 
један члан те комисије рекао је том приликом, да ће „Дру- 
штво Народа моћи живети само преко тих регионалних 
савеза и у њима“. Мала Антанта је једна од тих група за 
узајамно обезбеђење и несумњиво је да ће њеном примеру 
следовати и други, и да ће се брзо створити нови споразуми 
на основи једнаких економских и политичких интереса. 
Отварајући овогодишњу Скупштину председник њен, 


Велингтон Ко, изнео је напретке, које је Друштво Народа. 


учинило у току ове две године, па је том приликом рекао да 


~ 


оно „у питањима техничким и економским, као и у хуманим 


и социалним подузећима, има да покаже конкретних "резул- 


тата.“ Тиме је обележен и нехотице циљ и правац кретања 
Друштва Народа у будућности. Ослобођено свију оних:идеа- 


-листичких примеса, које јој је натурио велики професорски 


“ 


Бр" “ 

дух Вилсонов, Друштво Народа претвара се у једну моћну 
техничку организацију, која је позвана да игра велику улогу 
при уређивању међународних односа. Избором судија за 
међународни суд допуњен је ред комисија и одбора, чија је 
активност била веома плодна за ово кратко време њихоког 
постојања. На пољу саобраћаја, регулусања рада и осигурања 
радеништва, у питањима међународних финансијских односа, 
затим у правцу подизања великих хуманих установа на 
међународној основи, Доуштзо Народа донело је преко својих 
секција и комисија врло корисних решења, и ставило у изглед 
пуно практичних мера. Међународни сул, у обиму који му је 
одређен чл. 14 пакта, „да се бави свима међународним спо- 
ровима, које му заинтересоване партије буду хтеле под'ети 
на решавање“ биће несумњиво један користан међународни 
технички орган, какав се узалуд трудила да створи Хашка 
Конференција. Данашњој цивилизацији је недостојала једна 
стална организација за брзо расправљање важних економ- 
ских, финансијских, социллних и хуманих питања на међуна- 
родној основи. Сазивање међународних конференција за свако 
од тих питања, било је и тешко и споро. јер су се владе 
устезале да узму иницилтиву за предузећа чији успех не би био 
увек сигуран. Друштву Народа припада сасвим природно улога 
да за таква предузећа, било из сопствених побуда, било по 
парочитом подстреку од стране појединих влада, спрема међу- 
народно земљиште и проналази средства за остварење. 

__ Друштво Народа ће свакако још за дуго налазити се 
између две тенденције, које су биле. у основи његовог ства- 
рања. На једној страни више мистичко схватање, по коме је 
Друштво _ Народа имало да буде нека врста нове католичке 
цркве са вером у човечанство и мир и са сувереним правом 
над државама, а на другој, захтеви једче моћне Тетрархије, 
која се трудила да и то Друштво потчини својој вољи и од 


њега направи извршни орган за политичке комбинације. Али 
Тетрархија већ страда од неспоразума а Вилсонов мисти- 


цизам сахрањен је у америчком Сенату у Вашингтону, те ће 
се Друштво Народа несумњиво ослободити и једног и другог 
притиска и кренути отворено правцем, који је једини донео 
до сада резултата, а тај је: спремање међ;народних основа 
за економске, финансијске , социалне и хумане установе. 


У нањски зиви Је · жив. БАЛУГЏИЋ. 

ИЗ ПАРЕРГА ЈЕДНОЈ ФИЛОЗОФИЈИ. 


(Крај.) 
||| 


МИСИЈА ЗЛА. 


Бол исто тако откључава врата другога света као и 
задовољство. | 

Живот у паклу може да изазове осмех серафима као и 
живот у рају. 

Ходећи друмовима живота, могли сте лепоте која је 
незнана, и племенитости која је скривена, много више наћи 
у бедним колибама него у мермерним палатама. 

Чување здравља је болнички цвет, и тек у болници 
осећамо вредност здрава организма, као што у тамници 
осећамо праву вредност слободе, на студеној зими лепоту 
тролећа и маја и у туђем свету сласт завичајног хлеба. 

Треба само зАгледати у своје најдубље биће, па ћете 
на путевима разочарења срести неочекивана весника најза- 
носнијих очарања. 

Сумња је одсуство уверења; она је неверовање; али, 
свако неверозање и сумњање носи у себи клицу неке вере; 
и сумња може показати толико топлоте и љубави да се та 
клица развије, да нарасте, да процвате, и да као плод изнесе 
једну нову дубоку веру; и сумња, дакле може да донесе 
стваралачки залет као и најдубље уверење. 

Има погрешака и мана које умеју бити потребне исто 
тако као и врлине. Да их немамо, не бисмо се усавршавали. 
У томе је њихов позитивни значај. Демостеново муцање у 
корену је његове говорничке врлине. 

Суза открива лепоте живота не мање него осмејак; 
као осмех, и она може рај да отвори на земљи. 

Дубоке жалости носе у себи клицу најплеменитијих 
радости. И оне су нам животу потребне као ђурђицу роса 
Ђурђевска и љиљану киша јунска. 

„Иза туче ведрије је небо, 
иза туче бистрија је душа, 
иза плача неселије појеш“. 


У делу Мидлмарч, у једном од својих најбољих романа, 
Морџ Елиот приказује једну младу жену која се заносно 

«спрема да чини добра дела ближњима. Решавајући се да се 
пресели у село, опа снује најлепше снове о подизању сиро- 
маха у томе селу. Али, кад виде да су сељани потпуно осигу- 
рани и да могу напредовати и без њених добрих дела, она 
се ражалости и разочара. Није имала подстицаја за рад. 
Један свет у коме не бисмо имали шта да радимо досадио би 
нам. Библијски рај убио би у нама сву сласт постојања. Срећу 
" можемо наћи само у оном Еденовом царству које својим напо- 
рима подижемо. Само боловима има човек да заблагодари 
ашто је постао човек, и благословенија клетва није пала од 
оне: у зноју лица јешћеш хљеб свој. 

Заблуде нису мање него истине; сведене на праву меру, 
заблуде изазивају нове мисли и животворну истину нових 
видика. Заблуда делује на развој живота и прогрес културе 
као и истина. Велике заблуде које су имале страсно одане, 
фанатичне свештенике донеле су човечанству више добра него 
велике истине које су имале ниске слуге. Х. Спенсер почиње 
своју филозофију изјавом: врло често забарављамо да не 
само у злу има неког добра него и у заблудама да има 
неки дух истине. И зато право говори В. Винделбанд да су 
у историји филозофије велике заблуде важније од малих 
истина. А један други немачки филозоф, Ханс Влихинген, 
види у нашем унутрашњем животу големо ткивс рекиа и 
пуно логичких порока. И он пише филозофију сикција, ге 
Рћпозорће адез А!; Об. А!з об: „Као да је“... Те фикције 
немају претенсија на фактицитет, али имају велику методичку 
и хеуристичку вредност, и када ту своју мисију изврше, оне 
се одбацују као скеле иза довршене градње. 

Пораз диже и обогаћује живот не мањом снагом него 
ли победа. Говорећи у својој духовито писаној галерији 
Шекспирове жене и девојке о краљици Маргарети, Хајне каже 
за Енглезе да су им победе увек биле срамота за човечанство. 
У боју код Креси'а, Французи су се много лепше и племе- 
нитије истакли својим поразом него ли Енглези својом победом. 
Сетимо се догађаја из своје историје. Косовски пораз био 
је пиће којим се пјанила цела поколења, и храна којом се 
дизала цела столећа, и од тога бола направљена су наша 
најбоља уметничка дела. И ја сам уверен да ће богиња Клија, 
кад буде у своје споменице записивала решавање јадранскога 
питања, да ће она, поред све своје хладне непристрасности, 

ипак с праведним болом записати наш пораз, и с праведним. 
грушањем талијански тријумф. 

Да нема снаге негативнога начела, како би дошло до 
израза начело позитивно 2 


ЈУ 
ЗА ХЕРАКЛИТИЗАМ. 


Сталне среће нема. Срећу у животу сачињава непре- 
стано путовање срећи. 

Има људи који су у тражењу сталне среће као онај 
откривалац Флориде из Хајнеове песме Бамини. Звао се Поп- 
јиап Ропсе де Кеоп. Под старе дане, он још хтеде да нађе 
чаробно острво Бимини. После великих и славних дела штб 
их је извео на копну и на мору, он је постао необично богат. 
Све му то није давало потпуне среће. Над рпама големог 
блага знао се често растужити: он би радије волео да је 
млад као негда кад је пленио срца доњама из Гранаде и 
Севиље, и за младост он би дао сне богатство своје, све 
вреће са бисерима скупим и све ковчеге са златом сувим. 
Он би да стресе зимску старост са својих удова, старост 
која му главу снегом покрина и крв у жилама смрзава; он 
би да му сунце опет у жиле жара лева, и пролеће да му још 
у грудима славује буди; он би руже негдање на образима и 
црне гавране младости ране на глави. Од старе Каке Инди- 
јанке, робиње, слушао је песму у којој она зове малу. птицу 
колибрића и малу рибу бридиду да је поведу на острво 
Бимини, где вечно пролеће царује, боје и мириси никад не 
престају, и шеве у азуру вечно певају свој тирили. Ту цвату 
све лепоте овога света. А круна свих лепота је једно чаробно 
врело из кога тече вода подмлађења. Напије ли се старац те 
воде, он одбацује старост као лептир своју чауру, и добија 
опет младачке импулсе, а напије ли се. баба, увели јасмини 
на врату опет јој процвату и замиришу, а она два умрла 
голуба на грудима опет јој у свој једрости васкрсну, прб- 
гучу, процрвене им се кљунови, крила им нарасту, тесно им 
је под кошуљом, и рад би да полете, да полете, И ко једаред 
стигне на Бимини, на острво вечне младости, тај се Ме 
пе враћа, остаје вечно на њему. 


„АНе Кагте Мин, 
Аћег Напзћаћп ККмЕ)ј, 


| 
~ 

Геђеј моћ, млг Ккећгеп пе, 
Ме хитиск уоп Вит !“ 


(Стара мацо Мимили, 
Стари петле Кикрики, 
Збогом, никад нема нас, 
Никад натраг с Бимина !) 


Роп Јиап Ропсе де (еоп, занесеп визијама тога острва, 
спремио велико бродовље да открије Бимини и да понова 
младост нађе. И пева, остарели Ооп Јиап Ропсе де Геоп пева, 
младости жедан: 


„Кешез Уоге! Коби, 

Кејпез РЕ!асћесћеп Впаа, 

Епере ипа земунтт! уогац5, ипа хегсе! 
Опз деп Мер пасћ Влип) !“ 


(Мала птицо Колибри, 
Мала рибо Бридиди, 
Летите, пливајте, казујте 
Нама пут на Бимини !) 


Али, док је он тако чаре младости тражио, време је 
све гушће иње просипало по косама његовим. Најзад, сасвим 
остарео, и од тражења острва кога још нико није открио, 
нити ће га икад открити, сасвим клонуо, он је нашао једну 
земљу и добро врело, али тиху земљу под сенатим кипари- 
сима где исто тако лековита вода тече: 


„Беће ћел55Е даз ошје Уазвег ! 
Тппк дагаиз, ипа ди уега55Е 

АН дет Сееп — ја, уггаезвеп 
УупгзЕ да, маз ди је ве еп — 


Ошез Маззег! гл625 Гапа! 

М/ег дог! агрејапо!, уепа55! е5 
Хиттептећг — дЧепп дгезев Гапа 
156 даз маг: Вит.“ 


(Добра вода то је Лета, 

Ко је гуцне, заборавља 

Сав јад свој — заборавићсш 
Целу болчлу прошлост свој“ — 


Добра вода! добра земља! 
Ко ту стигне, нигда више 
На враћа се, јер та земља 
То је права Бимини.) 


3 

Поп Јиап Ропсе де Геоп није нашао острва Бимини, 
али оно постоји, и свакоме је дано да га може открити, као 
што нам је дано да откријемо и Плаву Птицу. Оставимо 
онакав бесмртан живот какав хоће Поп јџап Ропсе де Геоп, 
или какав хоће Алфонзо и Арабела у Војислава Илића песми 
Алхимичар јер природа не позна другога закона него вечно 
развијање, стварање, и прелажење из једног стања у друго, 
па се обратимо самој природи и искуству. И место Арабе- 


лине жеље 
Хоћу да сам вечно млада; 
Хоћу мојом женском душом 
Да пролеће вечно влада, 


место те безусловне вечности радије тражимо један могући 
наставак живота и једну бесмртност која је природна и 
условљена законима духа и материје. Такве бесмртности сви 
можемо да постанемо поседници. Може се наћи Бимини, и 
то је Бимини непрестаног делања и стварања, и може се 
наћи Гар: РћПозорћогшт, и то је збир наших дела која 
ће и после нас у свету деловати, и својом снагом и пред 
ношћу на даљи бољи живот утицати. 

Дакле, ако хоћемо да наша сналажења у животу донесу 
позитивних гезултата, и да ти резултати нађу потребног 
додира с нашим личним животом и делањем, треба, пре 
свега, отрести се свих општих официално-класичних теолошких 
и филозофских стабилизација и схематизација зиђ 5ресје 
аејегпиан 5; треба извршити депроблематизацију и деним- 
бузацију свега оног укоченог, слеђеног и догматичног 0 
чему говоре метафизичке дијалектике с априорно-рационалним 
чистотама, с трансценденталним методама, и с апсолутним 
истинама у својим дефинитивним, статичним, вечним оквирима. 
Све што хоће да постане истина жива, плодна и снажна, да' 
нам развија динамику живота и да ствара животне директиве, 
има да прође ватру непосредно-реалног доживљавања, и да 
издржи чекић и наковањ свих примена и селекција на свима 
странама живота човекова. јер, истине које су над нама 
атрофишу се и постају бескрвне; постављене на неки апсо- 
лутни недостиживи престо, оне постају хладне и не дају 
унутрашњег сунца нашем животу. Истине, норме, принципи, 
идеали, — све то има своју палеонтологију и границе посто- 
јања; кад престане испуњавати захтеве живота и престане 

служити потребама развитка и нове оријентације, губи ства- 
ралачку вредност и прелази у круг музеалних вредности, 
зато, у интересу стваралачке еволуције и богатије кинетике 
живота, треба све посматрати са психолошко-генетичког, са 
инструментално-биолошког, и са културно-динамичког стаја- 
лишта. За то не знају људи који траже немогућности као 
Роп Јиап Ропсе де Сеоп и Алфонзо, и загорчава им последње 
дане бол промашена живота. Постоји само један највиши 
дигнитет, а то је дигнитет живота као стваралачког развитка 
и живе, актуелне, гореће вредности. 

Сваки наш тренутак, свако сазнање, свако дело, то су 
стихови и строфе у песми која се целим животом пева, то 
су потези кичице на слици која се целим животом слика, то 
је стуб, или главица, или архитрав, или метопа, или триглиф, 
или тимпанон на Партенону који се целим животом изграђује, 
то су ударци длета на мрамору који се животом исклесава, 
то су ноте у композицији која се даје свима фазама и свима 
моментима живота, то су кретње у плесу који се целим 


"током живота исплесава. Живот нам је дан као задаћа која 


се има израдити самим процесима живота. Вредност и 
лепота песме, слике, зграде, статуе, партитуре, плеса, зави- 
сиће од самих нас, од енергије наших руку, од садржине 
наше душе, од снаге нашега ума, и јачине наших осећања. 
МИЛОШ ЂУРИЋ. 

КЊИЖЕВНИ ПРЕГЛЕД. 


КАРЛАЈЛОВА ФРАНЦУСКА РЕВОЛУЦИЈА. 


У доба које даје велике песнике Тенисона и Браунинга, 
и историке Маколеја и Фруда, стоји усамљена једна огромна 
монументалних размера фигура, која не спада ни у један од 
та два табора: то је син скотскога сељака, Тома Карлајл. 
Неуглађен, сиров, вулканске природе, ватрених убеђења, он 
увек носи собом нешто што подсећа на голе, суре кршеве, 
на дивљину и гордост његовог родног краја. Ма чега се 
дотакао, он ће га надахнути оном животном снагом, оном 
несавитљивом енергијом, оном горчином племенитог дивљака 
која чини особеност његове природе. Историја у његовим 
рукама престаје бити историја; то је симфонија једне епохе, 
раскошно обојена слика на огромном платну, спев ватрене, 
неукротљиве песничке душе: све, само не историја. Проза 
престаје бити проза, и постаје невезан слог час у виду 
великих ритмичких каденца оргуље у свечаном храму, а час 
опет нервозних, кратких. живописних фраза једне усијане и 
необуздане песничке маште. 

Карлајл је песник и по садржини и по стилу. Не да су 
његови факти нетачни (прекинимо с тим општим местом да 
песник тргује лажима), — Карлајл увек интимно познаје и 
доба и догађаје о којима пише, — но он нема ни склоности 
ни стрпљења да изложи њихов ток беспристрасно и хроно- 
лошки. Код њега влада логика осећања. Он је бунтовник, 
пуританац, моралиста, кога занима само оно што има у себи 
крви, боје, страсти, што изражава извесне тенденције, што 
је прожето извесним начелима. једном речју, оно што је 
бујно, што је срж живота, што је вечити материал свих 
песничких природа. 

Код Карлајла, дакле, предмет није главно. Он нити је 
велики оригиналан мислилац, нити рођен историк; код њега 
је главно начин на који се изражава, његова силна индиви- 
дуалност, која преведена у уметност значи стил: Карлајл 
је стил. 

Али какав стил Стил који се налази само у великим 
епским песмама без слика; „дивља и фантастична оргија 
епитета“,! некад величанствена као бујица водопада, некад 


1 Н, Маг; Епривћ легашге; Мочегтп. 

грозничава, бесна, хука ватре што баца варнице на све 
стране. Карлајл је сликар речима, његова кичица располаже 
свима бојама; што су живље боје, то му више годе, а зажа- 
рени пурпур пакла и свечано црнило достојанства су му 
најприродније. Белога нема, — то је боја снега и невиности. 

Кад се Карлајл смеје иронично, он се смеје стилом, и 
тада његов смех има нечег очајног што пече, у себи, смех 
рањене зверке што се превија у болу. Његове су реченице 
пуне као електричне батерије кад бацају варнице. У стилу 
лежи његова моћ и величина. 

И стога је тешко преводити Карлајла. Његов преводилац 
мора и сам постати ексцентрично, неприродно, полу-песничко 
биће, надахнуто ватром и иронијом, ако хоће да да ону 
силину реторског блеска, ону бујицу боја и страсти којом 
Карлајл располаже. 

За сада нам је Г. Др. Карлић пружио, у издању Загре- 
бачке Земаљске Тискаре, три свеске Карлајлове Француске 
револуције, преведене на српско-хрватски. Надајмо се да ће 
томе следовати још три, тако да бисмо имали цело дело на 
српско-хрватском. 

сама појава оваквог дела јесте нешто што вреди 
забележити, јер иза ње се крије неисцрпна истрајност и хра- 
брост преводиочева која се даје на оволико предузеће. ] р 
преводити Карлајла није мала ствар; могли бисмо чак рећи 
да је тешко да има писца кога је теже преводити : код других 
има и аргумената, а код Карлајла само стила. Сем тога 
очевидни труд и марљивост преводиочевВа разоружавају кри- 
тичара који би хтео чинити замерке. И ипак поред свега 
тога није нам могућно дати пуну похвалу преводу. Нарочито 
у првој свесци он је често недовољан, а поглавито где се 
код Карлајла мешају реторика и иронија. Гако на пример, 
ево почетак главе у другој књизи, која се зове „Петиција у 
јероглифима“. 

Прво енглески оргинал: 

„Мић (ће мопипео р«сорје, авајп, # 15 поБ 50 ЕП. 
Чпшску ! Бог !ћеге аге Кот мету 1) тжету-Нуе тинопз ОГ 
Шет. Мћот, ћомеуст, ме штр 1овићег ипо а Кпа ођ фт 
сотрепаои5 иппу, топзтоцз бш Фшт, Јаг об, а5 пре селегге; 
ог, шоге ћштапју, а5 „ће таз5е5“. Маз5ез песео: гга укт, 
зпошаг (0 зау, Н, жмић ап сПоп ог шперпапог, фћесџ 1оПом 
Фет, оуег ђгоаа Егапсе, по тћег сјау ћомеј5, ипо еп баг- 
гег5 апа пшећез, (ће таз5е5 сопз55! а! 61 шпиз. Буегу ипи 01 
ућот ћаз 115 омп ћеап апазопом5; 5апаз сомегса Шеге мић 
из оуп 5, апа # уом рпск ипо ће ушШ бјед. О ригр!е 
зомегејрпну, Ноппезз, Ксустепсе; (ћоџ, [ог ехатрје, Сагалпа! 
Огапд- Ајтопег, мић ћу рјизћ соеппа ог ћопошг, ућо ћаз! 
«ћу ћапд5 угепоћепед мић Ффепшев апа топеуз, апа аге 5е! 
оп (ћу жопа магсћ-омег зоЛепипу, пп заћи ог од, Гог висћ 

епд5, — мћага ћоџоћЕ: #ћаг емегу шп ог (ћезе таззез 15 а 
пигасијоиз Мап, еуеп аз Фћоп ћу 5е ал; зтовоћпе, МИЋћ 
мроп ог мић БИпапез5, [ог /:5 тНане Ктодот (И15 Ше 
м/ећ ће ћаз 2оћ, опсе ошу, 1п Фе пиадае ог Егегпшез); мић 
а зратк о #ће Олмпну, ућа (ћоп саПез! ап тттога! зош, 
то ћри !“ 

Превод Г. Карлића гласи: У 

„Раднички народ не живи тако добро, а на несрећу има 
га двадесет до двадесет и пет милијуна. То су они, што их 
бацамо на рпу, као неку врсту тамне велике множине, силне, 
али тупе, што је зовемо „сапаше“ или нешто хуманије „маса“. 
Доиста маса, али ипак мораш рећи, да се маса, ако је у духу 
пратиш преко широке Француске, у њезине земљане куће, у 
таванске собице и колибе, састоји од јединица. Свака једи- 
ница има своје властито срце и свој бдл; покривена је својом 
кожом, и ако је убодеш, тећи ће из ње крв. О пурпурна 
суверености, Светости, Реверенцијо, ти на примјер, Кардиналу 
Велики Елемозинеру, што си у кадифи, која Те покрива, који 
си руке ојачао частима и новцем, а стављен си на свој 
свјетски стражарски торањ, пред Богом, за то — какова 
мисао за Гебе! Свака такова јединица у тој маси је чудно 
биће: човјек, управо као што си и Ти, те се бори слијепо или 
свјестко за своје бескрајно Краљевство (овај живот, што га 
је добио :-ланпут само у средини Вјечности), са искром 
Божанства, што је Ти зовеш бесмртном душом, у себи“ 

Као што се види цела иронија Карлајлова је изгубљена. 
Прве три реченице, кратке, али чија снага баш и почива у 
томе, и у оном узвик: „Штета!“ (Џпјиску), развијена јеу 
питому, доброћудпу релативну реченицу, без снаге и изра- 
зитости. Затим, „ућот ћомеует“ било би боље дати са „а 
баш њих међутим“, јер је ту нагласак. 

„Туп“ за „Фип“ је већ замашна погрешка. „Пит“ значи 
„безобличан“, илг магловит, нејасан, а не „туп“. Карлајлова 
идеја је да нагласи то да те масе не значе ништа јасно нашем 
мозгу, а не да су глупе и тупе. 

Затим се ниже једна још гора погрешка. У ствари 
неопростива, јер упропашћује цео смисао. Оно горко-ироничко, 
тако чисто Карлајлско место, „апа уеб, чпошаг (о 5ау“, Т. |. 
„И ипак, чисто је смешно рећи“, преводилац нам даје као 
„али ипак, мораш рећи“. Он нам даје дидактичног плитког 
човека, док је Карлајл ироничан. Мисао сама није ни нова 
ни велика, али јој иронија даје нови облик. 

„Покривено је својом кожом“ требало је бити „својом 
рођеном“ или „својом властитом кожом“, јер Карлајл намерно 
понавља „|15 ожп“ да би истакао идеју. 

„Што си у кадифи која те покрива“ је недовољно и 
слабо за „жић «ћу рјизћ соуеппа оГћопошг“, т. |. „са твојим 
кадифеним огртачем части“, 

| Да ове погрешке нису случајне, као што се сваком 
преводиоцу могу десити, очевидно је из њихове многоброј- 
ности. Преводилац није осетио писца. 

Но оставити критику на овоме, значило би бити неправдан 
према преводиоцу. Превод је много бољи где год нема ироније, 
и после првих сто страна иде знатно на боље. Очевидно је 
да се преводилац све више прилагођује писцу и да га боље 
осећа, и стога наравно и боље преводи. Нстачности имаи 
доцније, али су оне све ређе и ређе. Можемо заиста рећи 
да смо задовољни преводом друге и треће свеске. Ту, често, 
преводилац осети ватру Карлајлову, и као на пр. у глави „На 
оружје“ даје је веома добро и живописно. 

Има, пак, једна ствар која нас мало буни. То су многе 
речи у загради за које преводилац није био сигуран да ли их 
даје сасвим верно, услед тога што су непреводљиве. Али 


зашто ставити овакве речи као: „прслук“ и пропратити 
га енглеском речју у загради (ма!соа), немогуће нам је 
објаснити. 

Било би желети да се дело доврши, и потом, ако дође 
до другог издања, изврши ревизија бар прве свеске, а наро- 


чито ироничних места, јер смо уверени из треће књиге да 
би то преводилац могао сад много боље учинити. 

Али, и ако смо морали донекле ускратити похвалу, 
начин издања је заиста беспрекоран. Г. Карлић је пропратио 
цело дело веома опсежним коментаром. Овакав коментар 
није нигде могао бити више на свом месту но у Карлајловој 
Француској револуцији, јер нам даје баш оно историско 
градиво без којега би разумевање самог дела било тешко. 
На овој марљивој и брижљиво израђеној згради факата ми 
смо преводиоцу искрено захвални. 

Осим овог мора се нарочито истаћи додатак другој 
свесци: историска документа о петицији права, ит,д., која 
неоспорно подижу вредност хрватскога издања. 

| А. ВИДАКОВИЋ, 

НАУЧНИ ПРЕГЛЕД. 


ЈЕДАН ПОКУШАЈ"СОЦИОЛОШКЕ ЕСТЕТИКЕ. 





Познати гстетичар Шарл Лало објавио је, у издању 
социолошке библиотеке Гастона Ришара, своју социолошку 
естетику!. Социологија је нашла пуно питања занимљивих, 
сложених и суптилних која се односе на естетске појаве. У 
последње време, она узима у свој опсег и појаве виших 
духовних делатности, који на први поглед немају никакве или 


имају врло слабе везе са социалним појавима, — и код којих. 


се још и данас одржала, ако не идеја о њиховој апсолутности, 
а она идеја о њиховој априорности. Такви су, на пр., пре 
свију других појави људског сазнања, — а такви су и естетски 
појави. Код ових последњих, треба бити на чисто с тиме, 
да социалогија може објаснити само извесну њихову страну. 
Сваки њен покушај да их објасни у целини, обелоданиће 
само њену немоћ. 

Проф. Лалоје од оних социолога који правилно схватају 
границе социологије. Социална су факта по њему анестетична, 
она утичу, истина, на естетична факта, али сама по себи 
нису естетична. Уметност има своју специфичну природу. 

Своју „социолелку естетику“ дефинише он овако. „Што 
њу разлике од тргдиционалних естетика, то је њен рела- 
тивизам : ако јој се пребацује да не поставља никакав идеал, 
то није зато што се она уопште одриче постављања идеала ! 
Она поставље више њих, и чак их поставља неодређени број, 
јер по њеном схватању идеал лепоте мења се према усло- 
вима опстанка, за које |> увек везан законима или нужним 
односима.“ 

Он наглашује да социолог посматра оно што је нормално 
у социалним условима који су дани средином и еволуцијом. 
Идеал није ово што треба да буде, него оно што у извесном 
тренутку еволуције, у датој епохи, према свима посматраним 
фактима, може да се сматра као нормално. Лало, дакле, 
сасвим јасно одржава разлику између два гледишта : каузалног 
и нормативног. 

При испитивању односа естетских појава према анестет- 
ским, он се ослободио не само метафизике, него у опште 
сваке теорије: онсе држи само факата. Следујући тој методи, 
он је дошао до закључка да је немогуће утврдити реалну 
субординацију социалних услова уметности према реду њихове 
естетске важности или њихове историјске генезе. Све теорије 
те врсте добивенесу,по Лалоу,једним претераним упрошћавањем 
факата. Све што се за сада може утврдити, то је да естетски 
појави нису потпуно пасивни према анестетским. Поред умет- 

ности сагласне са њеним анестетским условима, постоји и 
уметност која је у супротности с тим условима, —- из чега 
изилази да уметност има своје нарочите законе. То је крајњи 
закључак до кога је Лало дошао; опет за то он остаје при 
томе да социолошка естетика заслужује назив социологије 
као и друге врсте социологије. 

Очевидно је да су резултати Лаловљевих истраживања 
више негативни. Он је нашао да се данас још не може поста- 
вити никаква теорија о односу између естетских и анестет- 
ских појава. Све што би било позитивнога у његовим крајњим 
закључцима, своди се на потврђивање идеје о узајамној зави- 
сности естетских и анестетских појава. Ова је зависност у 
осталом неопходно потребна претпоставка за социолошку 
естетику, као и за сваку другу социологију. 

Ипак Лало верује да ће се једнога дана доћи до пози- 
тивних резултата. Али, на жалост, његов читалац није у 
стању да те наде дели. Лало, без мало, све своди-·на кон- 
кретне појаве, не налазећи међу њима никаквих општих 
црта. „Практично“, вели он, „данас се може утврдити утицај 
социалних анестетских услова у датој епохи, датој школи 
или датом посебном делу. То је мање посао естетике него 
посао критике и историје уметности, која је, у осталом, 
узела овај задатак на себе више или мање несвесно, — и 
социолошка естетика не треба да буде у овој тачки ништа 
друго него методолошка и филозофска генерализација „Оваква 
једна социологија представља тек рудимент социологије, или 
тачније речено, прву њену фазу. У еволуцији социолошких 
теорија, почевши од Тена, Лаловљева социалогија изгледа 
нам врхунац критицизма. Целокупна еволуција од Тена до 
данас може се замислити као ближе одређивање социалних 
елемената које је Тен поставио: Тен је дао само једну општу 
формулу коју је требало испунити одређеном садржином. 
Та његова формула не искључује ни у колико активност 
индивидуе, — ова се подразумева у појму самога друштва, — 
као што не искључује ни рашчлањавање сваког од посебних 
социалних елемената (средина, време, раса) и одређивање 
узајамних односа између тих елемената. Ништа од свега тога 
не налазимо у социолошкој естетици Лалоа. 

Кад један научник који располаже са тако много факата 
као Лало, дође до тако мало позитивних резултата, претпо- 
ставка се намеће, да или социолошка естетика у опште није 
могућна, или да метода којом се Лало служи, није срећно 
изабрана. Прво је невероватно: естетски појави, као сви појави 
у опште, морају имати своје законе, па ма колико ови били 
специални. То је у тој мери логично да би се могла поста- 
вити једна априорно нужна поставка: ако социални појави 
имају законе, онда их имају и естетски појави, јер су и они 
социални појави, Према томе остаје друга поставка, да Лало 

није био срећан у избору своје методе. Она доиста изгледа 
веома скучена. И да не помињемо ништа друго, многи 
данашњи социолози у проучавању друштва или појединих 
друштвених фактора покушавају пре свега да обележе извесне 
фазе у њиховом развитку. Зар није могао и Лало, ма од 
прилике, обележити поједине фазе уметничког развитка и 
упоредитити их са фазама развитка у другим областима 
друштвеног живота 2 

Поред све своје опрезности, поред свег свог уздржавања 
од генерализација, Лало чврсто верује у социолошку естетику, и 
сматра да је њену могућност доказао кад је доказао узајамни 
однос естетских факата и анестетских. И то је за данас ипак 
можда нешто позитивно! јер из могућности социологије 
сигурно следујеједно: да се естетски појави ма колико само- 
сталпи имају проучавати у своме односу према другим поја- 
вима и да према томе није „свеједно“ до каквих ћемо објашњења 
доћи тим методом. Смер једног правца у уметности, нарочито 
у литератури, не може се потпуно разумети, ако се тај 
правац изолира од социалних, апгстетских факата. У осталом, 
и они који теориски поричу ово. у пракси не могу да то 
избегну. И они се служе при објаш њавању смера социалним 
фактима. И много би корисније било за науку не порицати 
везе између уметности и социалних појава, већ радити на 


њеном проучавању. 
ЂОРЂЕ ТАСИЋ. 

У СЛАВУ ЈЕДНИХ И ДРУГИХ ! 


У прошлом броју Г. Петар Добровић, наш даровити 
сликар, дао је своју оцену о колективној изложби Г. Ема- 
нуела Видовића и о изложби коју је, у исто време, приредио 
он са својим друговима излагачима, ГГ. Миличићем и Бије- 
лићем. Није потребно нарочито напомињати оно што су 
читаоци сами опазили, наиме његову високу сликарску ком- 
петенцију, живост, темперамент, са којим своје мисли излаже, 
велико одушевљење које осећа за своју уметност, и мушку 
искреност са којом говори и о себи и о другима. Читаоцима 
је можда из ранијих прилика познато моје мишљење да о 
уметности треба да пишу уметници, или бар, да о уметности 
треба да пишу и уметници. Пример Г. Добровића је ту да 
покаже да то мишљење може и код нас да се оствари у 
практици, а практика ће даље показати оно што се теоријски 
очекивало, да се никад уметнички критичари, узети као тело, 
неће у компетенцији оцењивања моћи мерити са самим 
уметницима, 

Разлоге за своје горње мишљење, и преихућства умет- 
ника кад уметничким критичарима баш у том послу писања 
оцена, нећу овде понављати. ја сам их излагао небројено 
пута самим уметницима, и нашим и другим, и укратко сам 
их објавио у два маха, у своме „Огледу о југословенској 
уметности“ у овом часопису, и у свом предавању о Мештро- 
вићу, штампаном у делу које је о том уметнику издао Др. 
Милан Ћурчин. Овде ћу само да поменем велико задовољство 
које осећам, што видим да се полако крчи пут једној, како 
се мени чини, здравој, правилној мисли, од које ће, кад она 
продре, и публика и уметници имати велике користи. 

Али ако не желим понављати преимућства уметника над 
уметничким критичарима у оцењивању уметничких дела, поме- 
нућу поново и један недостатак уметника у истом послу, 
недостатак који сам већ једном наговестио кад сам, у пред- 
говору Аншологије новије српске лирике, говорио о компе- 
тенцији песника. као књижевних критичара. Песници су 
такође уметници, и што вреди о једнима вреди и о другима. 
Разлика је у том погледу између књижевности и других умет- 
ности само у томе што књижевни критичари стоје најчешће 
по својим оцењивачким способностима много више од кри- 
тичара уметничких; а то зато што су књижевна грађа и 
техника свакоме од нас много ближи и познатији но грађа 


и техника осталих уметности. 


Недостатак о коме говорим, то је: неизбежна једностра- 
ност уметника у питањима укуса. Уметници су људи који 
стварају; то је њихово главно обележје. Они имају нешто 


"своје да кажу, нешто што њих посебице занима. Они могу 


налазити уживања и у другим стварима које стоје ван 
њиховог ужег круга, исто онако као и ми; али је појамно 
да ће они више волети оно чему је посвећено све њихово 
старање, — она врста лепога коју они сами хоће да изразе, 
и која их стаје толико труда и толико борбе са тешкоћама 
уметничкога изражавања. Њихов интерес нарочито, биће 
несравњено већи за проблеме који ничу око њиховог вла- 
ститог идеала у уметности, и за методе којима се ти проблеми 
решавају, него за проблеме и методе других уметничких 
праваца. То је све тако појамно да им се на томе не може 
замерити. Они ће баш зато бити јаки у свом нарочитом 
уметничком правцу што су се њему скоро искључиво пре- 
дали, и што у њему раде с одушевљењем које се могло 
развити само на рачун других наклоности, 

Али кад се тиче критике, која треба да се труди да све 
разуме подједнако, и да хвалу и покуду дели поређујући све 
са свачим, а не све са нечим, та њихова творачка врлина 
може испасти као критичарски недостатак; и то је доиста 
оно што бива често, ако не најчешће. Данас су, чудним сти- 
цајем историјских услова, два сасвим супротна уметничка 

типа, два савременика, Енгр и Делакроа, подједнако оми- 
љени; у своје време, њихов уметнички антагонизам ишао је 
до личног непријатељства. Очевидно је да су та два велика 
уметника, у оцени један другога, били рђави критичари. Није 
за те погрешне оцене било криво незнање, као што је то 
код уметничких критичара најчешће случај. Апсурдно је прет- 
поставити да Делакроа није умео оценити вештину компоно- 
вања и изванредни цртеж Енгров; као што би било апсурдно 
претпоставити да Енгр, ма колико да је сам био слаб коло- 
рист, није умео разликовати колорит Тицианов, Веронезов и 
Рубенсов — те према томе и Делакроин — од свога вла- 
ститог колорита. Као зналац, Енгр је умео да цени, али као 
човек није волео правце противне његовом. Ништа није 
карактеристичније за тај, ако се тако могу изразити, дво- 
струки укус уметника, од ове анегдотице. Једном, у Орвиету, 
куда је са једним својим учеником био отишао да пресликају 
фреске Сињорелијеве, Енгр је пред фрескама узвикнуо: 
„Јесте, лепо је, врло је лепо; али је... ружно; ја... ја сам за 
Грке; хајде да идемо!“ Тако је, несумњиво, умео да цени и 
Делакроине слике, као и Делакроа његове; али их исто тако 
није волео, као ни Делакроа њего:ге. Што их је — њега и 
Делакроу — чинило непријатељима, то је то што су обојица, 
као творци и уметници, служили супротним идеалима. Да су 
били само критичари, та разлика их не би толико раздвајала. 

Као још један недостатак уметника као критичара, могла. 
би се навести њихова мања „ученост“ — у смислу књишком, 
теоријском, у генерализапијама историјским и естетичким. 
Веће знање, шири поглед, потпуност посматрања, дају бољу 
п темељнију основу за правилну процену вредности. Умет- 
нички критичари који се озбиљно баве својим послом имају 
у том погледу обично веће знање од уметника. 

То су недостаци уметника као критичара кад их упоре- 
димо с критичарима који нису уметници. У свему осталом, 
у правом, стручном знању које је потребно да човек разуме 
уметничко дело, они, као што је горе речено, несравњено 
више стоје над критичарима неуметницима. (Вештину писања 
која је код ових последњих обично већа но код уметника, 
овде остављам на страну, јер она једва да има везе са спо- 
собношћу правилног оцењивања). Још треба бити пажљив, 
и ни у чем не претерати; знање уметника, баш у уметничкој 
историји и естетици, веће је но што би површан посматрач 
могао претпоставити. Према томе, може се рећи да оба поме- 
нута недостатка, у далеко највећем броју случајева, нису 
велики недостаци. ја сам их на овом месту поменуо с тога 
што сам дошао у такав положај да треба једног сликара да 
узмем нешто мало у заштиту од других; и зато морам да 
доказујем да ни уметници нису непогрешни, и да могу каткад 
учинити неправду, већу или мању. По мом мишљењу, утисак 

који оставља оцена Г. Добровића штампана у прошлом броју 
овога часописа, испада мало неправедна према Г. Видовићу, 
а можда мало сувише праведна према изложби коју су при- 
редили другови Г. Добровића и он сам. 

Ако, међутим, мало боље погледамо, видећемо да је 
Г. Добровићева оцена Г. Видовића строга више у тону но у 
мислима. Кад Г. Добровић каже о изложби Г. Видовића да 
је „цела наша јавност констатовала да су слике Г. Видовића 
пуне осећаја, великог лиризма и тајанствености“, он у ствари 
даје Г. Видовићу велику похвалу; колико има уметника (и 
међу онима који су изишли на глас) чија су дела хладна, 
без топлине или интимности осећања! Кад даље каже да би 
Г. Видовић „евентуално и у већој културној средини уживао 
глас симпатичног уметника“, он је тиме, према нашим прили- 
кама, још знатно појачао малопређашњу похвалу. Кад, најзад, 
додаје да Г. Видовић, међу својим новијим стварима, „има 
неколико слика — као што је „Раденички крај“ и „Пред- 
вечерје“ — које су изванредно компоноване“, и на којима је 
„простор дат изванредно“, — и позива Г. Видовића „да тим 
путем настави свој рад“, јер ће „тако радећи доћи до веома 
озбиљних резултата“, — он и са свога властитог сликарског 
гледишта налази да је Г. Видовић знатан уметник, уметник 
о коме и најстрожа стручна критика мора водити озбиљнога 
рачуна; — што смо ми, узгред буди речено, веровали и 
раније, и на основи Г. Видовићевих других радова, који се 
Г. Добровићу мање свиде. 

Замерке Г. Добровића су ове: — 

Г. Видовићу недостаје већи регистар у осећајима, и то 
је разлог што он своје слике држи увек у извесној „неодређе- 
ности“, „магловитости“, као да их је метнуо под сордину. 
Ако је Г. Видовић желео да изрази неки свој утисак, неко 
своје душевно „расположење“, њему није било допуштено — 
ма како то расположење било интимно или субјективно — 
да својевољно упрости природу, да пренебрегне разне односе 
који у колориту насликанога предела постоје између зем- 
љишта, воде, неба, вегетације, кућа, и да све сведе само на 
светло и тамно, служећи се при томе чисто механичким 
средствима као што је „терпентином оквашена крпица“. 
Рећи да је то „импресионизам“, није никакво оправдање. 
Импресионизам је никао у Француској, а њему је ту претхо- 
дило неговање облика кроз шест векова. Тамо су се заси- 
тили облика, и могли су пасти на мисао да у том правцу 
изведу извесну деструкцију. У нас, где је све у самом почетку, 
где још није било конструктивних талената, то оправдање не 
постоји. Г. Видовић је просто примио „паролу“ која је била 
у курсу, и ствар код њега није постала крв и месо. Пут 
којим треба ићи, то је пут којим су ишли сви мученици 
идеје и човечанства, оригинални духови, револуционари. Ако 


542 Српски Књижевни Гласник. 


= 


ми почнемо просто пренашати тековине које су на Западу 
постале природном еволуцијом; ако ми почнемо где су они 
стали, и будемо примали не њихове вредности, но њихове 
заблуде, ми нећемо искусити благодат цивилизације, но њену 
несрећу. 

На те би се замерке могло одговорити ово: — 

Узмимо да Г. Видовић доиста слика „неодређено“, 
„магловито“, као „под сордином“, зато што му недостаје 
већи регистар осећаја. Па шта је с тим 2 Г. Добровић у својој 
критици вели: „Ако нека полуосветљена соба ствара у нама 
расположење, зар га у нама не ствара и сунчан дан 2 Ако је 
„јесен“ душевно расположење, онда је душевно расположење 
и „пролеће“, и сви пролазни тренуци и стања у животу и 
природи.“ То је неоспорно тако; али по чему је уметник 
крив кад, према свом темпеоаменту, који је увек меродаван, | 
изабере једну врсту душевног расположења за своју умет- 
ност 2 Колико има сликара са широким регистром осећања 2 
Колико би их остало неосуђено кад би та замерка била 
озбиљна замерка. то јест замерка која сликару одузима већу 
вредност 2 Клод Лорен је сликао сунчане дане, а Јаков Ројсдал 
туробне и меланхоличне, па су они ипак, респективно, Клод 
Лорен и јЈаков Ројсдал! један енглески сликар с почетка 
деветнаестог века, у једном замишљеном диаллогу, мећеу 
уста једном од својих лица овакво питање упућено Тенирсу: 
„Реците ми, молим вас, зар у ваше доба није било ведрога 
неба 2“ Било га је извесно, и ако мање но у Венецији и 
Напољу; али ако је, из буди којега разлога, сликаре срце 
вукло на другу странуг..: Те, по мом мишљењу погрешне 
замерке сувише се често чине уметницима. У малој Историји 
уметности Саломона Ренака, једној од најбољих које постоје, 
читамо такве замерке овако често: — Говорећи о Фра 
Анџелику, писац вели: „Нико није боље од њега изразио 
колика је радост онога који верује, каква је сласт трпети за 
веру, колико је блаженство избраника...; али његова мистична 
лира имала је само мало жица. Он нас прво освоји својом 
љупкошћу, па нас онда умори својом вечитом љупкошћу ; 
човек пожели по кога курјака међу тим јагањцима.“ Говорећи 
о умбријским сликарима Перуђину и Пинтурикиу, писац хвали 
њихову примамљивост, свежину, поезију, али жали што нису 
довољно умни: „ако су Флорентинци, вели, сувише интелек- 
туални, они то опет нису довољно.“ Говорећи о Белиниу, 
писац вели: „Слике из његовог зрелог доба ремек су делау 
којима готово све имате, чак и један рефлекс боје Ђорђо- 
нове. Тај велики уметник прошао је, у току свог дугог и 
вредног живота, цео пут који води од Мантење до Тициана, 
Једна једина ствар му је недостајала, а то је дар или воља 
да представи кретање.“ Говорећи о целој уметности мле- 
тачкој, пошто је поменуо њен насмејани оптимизам, богат- 

ство измишљања, раскош њених боја, писац додаје: „Једна 
једина ствар јој је недостајала, која чини славу Флоренције, 
а то је права озбиљност живота и дубина мисли“. Говорећи 
о Рубенсу, писац истиче његову бескрајну плодност, његово 
здравље, његову мађионичарску вештину, и тако даље, па 
онда, констатовавши да је Рубенс више волео јасност и снагу 
но отменост и дубину, додаје: „Његовом сликарству недо- 
стаје она фина и тајанствена нота — одјек Фиорета асиских 
светаца — која увек одјекује у флорентинским и сиенским 
сликама златнога дода.“ И тако даље. 

Такве напомене, ако су учињене ради боље карактери - 
сшике уметника, сасвим су опргвдане; најпрецизнија дефи- 
ниција је она која дефинише позитивно и негативно. Али 
ако се овакве напомене кажу као замерке, оне одмах постају 
погрешке. У малопређашњем суду о Белиниу вели се да му 
је недостајао „дар — или воља“ да слика покрет. Никад не 
треба замерити уметнику, песнику, и тако даље, што није 
хшео нешто да да, или кад је нешто дао, што није дао још и 
нешто друго. Може му се одредити његов ранг према ономе 
што је дао; али на том ваља остати. 

Слично, држим, стоји и с оном другом замерком, да 
Г. Видовић није смео своју фактуру толико упростити да 
пренебрегне „односе који између ствари постоје“ у неком 
датом уметничком расположењу. И ту ми се чини да је 
Г. Добровић помешао „добро“ са „бољим“, и да је од сликара 
тражио само виши ранг, а није доказао да оно што је сликар 
дао, није добро. Више но ико ја сам убеђен да је највиша 
уметност реалистична — разумејући под тим изразом умет- 
ност која верно и потпуно опажа и изводи, према законима 
који владају у уметности. Нарочито је у области колорита, 
боје и осветљења, реалистично посматрање једна од највиших 
особина сликарске уметности. Али и посматрање света има 
ступњева, и одступања од строгог и свестраног посматрања 
иду, преко дугог и постепеног низа, до великих слобода 
према природи. Међутим, и та одступања могу бити оправ- 
дана, ако је само полазни утисак уметников за нас занимљив, 
и ако је уметник успео извести своје дело логично према 
шом свом ушиску. Уметников полазни утисак кроји законе 
његове поетике. Коро је, као што је познато, у својим 
чаробним, али реалистички посматраним пределима имао 
често обичај метати између дрвећа понеку жеаску фигуру, 
пастирицу или силфиду. Причају да је једног дана, кад је у 
шуми сликао такав један предео, за његовим леђима стајао 
неки његов пријатељ, такође сликар, који је посматрао његов 
рад, и онда га одједном упитао: „Бога вам, чича Коро, откуд 
вам те жене 2“ — „Откудаг Ено их тамо где играју пред 
мојим очима; зар их не видите2 Ето видите, то је разлика 
између нас. ја их видим.“ Коро их је видео, јер у његовом 

утиску, у његовој души, оне су биле ту. Такав је био његов 
утисак; такав није био утисак његова пријатеља, другог 
сликара.1 у 
Утисак уметников одређује шта ће и колико ће уметник 
унети у своје дело, односно избацити из њега. Г. Видовић 
није у своје слике унео „све односе који постоје између ствари 
у неком расположењу“ зато што оне нису биле у његовом 
расположењу. Он је имао шај и тшај утисак, и волео је шај 
и шај утисак — на пример оне које је дао с једне стране 
у „Старој цркви“ и „Тузи“, с друге стране у „Сплитској 
симфонији јесени“ — и није волео друге но те, и зато је 
дао те, а не друге. Да је ствари урадио тачније реалистички, 
да је побележио све односе ствари у расположењу какво би 
пред истим предметом имао, на пример, Г. Добровић, онда 
то не би више било оно расположење које је пред пределом 
или у својој души имао он, Видовић; но неко друго распо- 
ложење, мање сањаличко, мање ублажено и угашено. Г. 
Добровић, чинећи му своју замерку, говори, држим, не као 
критичар, но као уметник, који има свој правац, и служи 
другим идеалима, и тражи, као горе, место једне добре ствари 
другу бољу. | 
Сад, пошто сам ово рекао, ја ћу, као у загради, радо 
признати да сам и сам, поводом фактуре највећег броја 
изложених слика Г. Видовићевих, пао у исту погрешку за коју 
сам сад замерио Г. Добровићу, и да сам и сам пожелео да је 
та фактура друга; истина, из других разлога но Г. Добровић. 
Остављам на страну то што „ублажавање акцената“ 
код Г. Видовића иде често тако далеко да човек понекипут 
само с муком може, или ни с муком не може, да позна 
понеки део његових слика (а мука је увек непријатна, ма 
који јој узрок био), — и што је на понекој слици фактура 
толико „упрошћена“ да на таквим сликама скоро и нема 
разлике између неба и воде. Има друга једна ствар — не 
питање о магловитости или истинитости — рад које сам ја, 
посматрајући слике Г. Видовићеве, пожелео у њега подробнију 
и потпунију фактуру. Фактура чини да човек неку слику може 
дуго да гледа и да је много пута гледа; као што и у књижев- 
ности појединачна обрада — не мотив или основна мисао — 
чини те човек може неку књигу да чита више пута, и више 
још, да јој се, читајући је, јаче диви. Међутим, најбоља су 
дела наравно она која заслужују луже или чешће гледање 
или читање. Код Г. Видовића, какав нам се показао на 


! Коро је био такна природа, са јаком, творгчком маштом. Теодор 
Силвестр саопштава како му је Коро говорио: „После мојих екскурсија, 
(1 позовем Природу да ми дође у походе на неколико дана; тада почиње 
моје лудило: с кичицом у руци, ја тражим лешњике у шуми мога ателиера; 
ја ту чујем како тице певају, како дрвеће шумори на ветру, видим како. 
теку потоци и реке са тисућом одблесака неба и земље; сунце се рађа 
и залази код мене,“ 

овогодишњој изложби, — јер кад сам о њему писао пре 
близу двадесет година, чини ми се, био је нешто друкчији -— 
код Г. Видовића упрошћена фактура не да оку довољно грађе 
да се на слици дуже времена заустави. Око падне на слику, 
пређе преко ње, прими од ње општи пријатан утисак, њен 
основни пријатни утисак, па иде даље, на другу слику, од 
које опет прими општи пријатан утисак, али на којој се 
опет дуже не заустави. Са слике „Месецу Салитској луци“ 
око пређе на „Тмурно јутро“, па се окрене на другу страну, 
где падне на слике „Село спава“, „Код Диоклецианове палаче,“ 
или даље на „Сфингу,“ и од све четири, као и од осталих, 
прими пријатан утисак, од њихових пријатних топлих или 
хладних или уједначених боја, али се дуже не задржи ни на 
једној, јер појединости на слици очи не задржавају, јер у 
целокупној хармонији слике појединости немају своје сопствене 
индивидуалности (ма каква та индивидуалност била, истинито 
посматрана, или удешена по ћуди уметниковој). Та њихова 
индивидуалност не би стојала у опреци са целокупном хармо- 
нијом; она може постојати, и опет бити подчињена општој 
хармонији, бити подешена према овој последњој. 

Да је интенситеш утиска увек већи, (и од онолико поје- 
диности колико је Г. Видовић хтео да нам да), ми бисмо. 
нашли накнаде за Г. Видовићева упрошћавања и код његових 
„Ммагловитих“, „неодређених“ слика; као што је то случај 
код „Старе цркве“, са оним руменим и светлим масама 
или пегама дрвећа и зида; код „Туге“, са њеним свиленим 
колоритом; код оног сребрно светлог „Села што почива“; 
код „Црвене куће“, и тако даље. Али фактура коју је Г. 
Видовић изабрао за већину својих изложених слика, његова 
унапред узета одлука -— не знам како да преведем згодну 
француску реч: раги-рп5 — да своју слику угаси, потопи у 
таму, прелије неким сутоном, извесно га је иту одвела даље 
но што је у почетку желео. Индивидуалисане појединости 
или интенситет оних које сликар изабере, то је оно што ће 
слици дати јачу снагу или је подићи у виши ред. У Г. Видо- 
вићевом „Радничком крају“ појединости су индивидуалисане, 
и опет тако хармонично сложене, и мирно и у мирним прела- 
зима вуку око у дубину и пуне га задовољством, и задржа- 
вају га, и враћају к себи. 

Ово у загради, и као узгред, да не бих и сам паоу 
погрешку за коју другом замерам, тражећи од доброга боље — 
и ако од тога нисам правио замерку, и нисам казао за добро да 
није добро; но само казујем жељу за бољим. Питање је иначе, 
у ствари, једино ово, и на шо питање има критичар да одго- 
вори: да ли и „расположења“ која нам Г. Видовић даје 
оваквом својом фактуром чине на нас пријатан утисак На 
то питање се, међутим, може дати само један одговор: — 
Као и пре, тако нам је и данас Г. Видовић дао велико задо- 


35 


546 = Српски Књижевни Гласник. 








вољство својом изложбом. Ми смо понова могли уживати 
у његовом тихом поетском осећању, у топлим, чистим, пријатним _ 
бојама његовим, које су једна радост за око, — у низу оних 
мотива из наше Далмације и посебице краснога Сплита ,— у 
толиким сликама, од којих су неке горе побројане, а којима 
би ваљало додати још: „Сплитску симфонију јесени,“ тако 
лепо решену и пуну „душевног расположења,“ „Перистил“ и 
„Канал“ са њиховим спектрално белим зидовима у тамно 
плаветној измаглици; топло венецианско „једрило“ на влажно 
зеленој основи морског ваздуха; и тако даље; — можда би 
их, са горњим оградама, требало све напоменути. Г. Видовић 
је раван сликар, с природно мирним и с годинама сазрелим 
темпераментом, — без жилаве енергије и плаховитог одушев- 
љења и напреднога бунтовништва које ћемо наћи на изложби 
ГГ. Добровића, Миличића, и Бијелића, али сликар у којем 
можете наћи задовољства са пуном мирноћом срца и уверења 
да вас неће никад сурово усплахирити. Ко се са поменуте 
друге изложбе вратио још једном на изложбу Г. Видовића, 
опита ради, он се осећао, с правом или не — о томе идућега 
пута — као да је из бруталне средине дошао у питому. 


(Крај у идућем броју.) | 
БОГДАН ПОПОВИЋ, 


КОНЦЕРТ ХРВАТСКОГ ПЕВАЧКОГ ДРУШТВА „КОЛО“. 


Више, можда, него игде, у нас постоји сукоб те 
традиција и нових тежња и настојања. У нас се теже можда 
него игде, кида са навикама примљеним у наслеђе од прошлих 
нараштаја, из времена кадаје живот био много једностранији 
и неразвијенији од данашњег живота, и једва, једва се пристаје 
на то да се само површно и узгред баци по који поглед на 
појаве које имају корена у схватањима и амбицијама данашњег, 
модерног, европског друштва. Није лака ствар борити се са 
традицијама и необично је тешка ствар постављати основе 
за будући културни развој једнога друштва у смислу савре- 
мених тежња и савремених потреба. И у колико је то теже, 
у толико је све већа част оних који се залажу за нове идеје 
у средини која не жели ништа друго до да остане у грани- 
цама традиционалних навика. 

Један од часних бораца тога кова јесте и Хрватско 
Певачко Друштво „Коло“ из Загреба. Рођено у идејама илир- 
скога покрета и свесно свога национално уметничког задатка 
„Коло“ је, од 1862 године па до данас, са пуно гипкости 
и јасних погледа умело да се сналази у јасним ситуаци– 
јама кроз које је пролазио хрватски део нашег народа. 
Састављено од преставника интелигенције града Загреба 
„Коло“ је — по типу грађанско певачко друштво — умело. 

себи да избори ранг уметничког ансамбла чије амбиције 
прелазе просечност. Одгајивано у томе правцу, оно јеиу 
ново доба, које је донело слободу целокупном југословенском 
племену, ушло са јасним и одређеним уверењем : да се после 
крвавог окршаја мора ићи другим путевима да би се доспело 
до здравог живота прикладног садашњици. 

И „Коло“ је, као и многе друге музичке организације 
у нас — нарочито код Хрвата — поставило себи за начело : 
борба за ново у музичкој уметности и одржавање оних дела 
наше уметничко музичке прошлости која имају у себи, јаче 
или слабије наглашене, основе модернога замаха будућег 
уметничког развоја на пољу музике. И, осим ових чисто 
националистичких тежња, „Коло“ је ставило себи у задатак 
и пропаганду за свесловенску музичку културу. 

У знаку овога начела је и сав програм концерта који 
је „Коло“ приредило у Београду. 

Први део програма био је посвећен преставницима 
словенске романтике: наивно – срдачном Сметани; лирски - 
надахнутом Гречанинову; национално - изразитом Малорусу 
Лисенко ; генијалном дилетанту Мусоргском; необично експре- 
сивном Валевском; културно –- префињеном Цезару Кјују, и 
најзад нашем исконски - здравом Мокрањцу. 

Стилистичке одлике првога дела су: наивна непосредност 
музикалног излива, доведена у склад са традиционалним 
принципима музичке технике, стављене у службу респек- 
тивним одликама разних музичких фолклора. Код ових компо- 
зиција преовлађује у првоме реду: боја; затим: ритам; и 
најзад се појављују и карактеристичне мелодијске и хармонске 
особености специфичне музикалне експресије која је, нема 
сумње, најелементарнија у „Народној песми“ Мусоргегог, али 
којој не изостаје ни Мокранчев „Козар“ — једна од најзвучнијих 
и најкарактеристичнијих хорских композиција које ја познајем 
'— ни ванредно карактеристична „Чежња“ од Валевског. 

Други део програма за нас је далеко интересантнији. 
„југословенска Модерна“: Г. Г. Штолцер, јозефовић, Добронић, 
Широла, Гргошевић, уз Г. Петра Коњовића и Г. Кимовца. 

Пре свега, овај део програма је у знаку југословенског 


"музичког фолклора, са изузетком оригиналног женског збора 


„Враголан“ (Коњовић). Велики Рат, у коме се беху сукобиле 
расе и народи, донео је собом, између безброј негативних резул- 
тата, и један позитивни резултат: ренесансу народне попевке, 
нарочито код словенских народа. И чи:оге легије компози- 


· тора, као да су дотле живеле заведене 7; ђинским утицајима, 


пружиле су своје руке том обновљеном извору музичко- 
уметничке искрености и сишле су у народ, да би му узеле 
његову песму душе, песму сунца, песму здравља. 

Ми, Срби, васпитани Стеваном Мокрањцем, доживели 
смо радост да видимо остварење идеала нашег учитеља и 

зрачење његових начела преко целе земље Јужних Словена, 
од Триглава до Пелагоније. И ми, са обала Мораве и Вардара, 
који смо одавно асимиловали у себе све оно што значи 
крепак извор музичког национализма, јер нас је у томе водила 
моћна рука песника „Руковети“, Стевана Мокрањца, чујемо 
данас са задовољством речи: дајте нам „пучку попјевку“. 
Врховно стилистичко начело наше браће, нарочито оне из 
Загреба, данас је „проћућени национализам“. 

И тај „проћућени национализам“ добио је своје специ- 
фично руво у делима хрватских композитора које сам горе 
навео и која нам је „Коло“ певало, одушевљено, предано; 
свесно и интуитивно у исти мах. 
| Неоспорно је да је западњачки импресионизам и експре- 
сиониза позајмио у многоме своју технику представницима 
хрватских музичких националиста који обрађују и разрађују 
наше народне мелодије. ја на овом месту, и поводом концерта 
„Кола“, не могу да улазим у детаљно рашчлањавање принципа 
који су руководили наше ауторе у обради народне мелодије. То 
право задржавам себи за другу прилику. Оно што укратко 
могу да нагласим јесте, пре свега, тежња ка примитивизму, 
тој еминентној одлици савремених композиторских настојања; 
затим: хомофонија је исто тако један од принципа који се 
огледа у обрадама именованих аутора, и ако она није 
стриктно спроведена; и најзад: хармонски став преовлађује 
над линеарно-контрапунктским. Све бојадисање — а оно је 
врло подвучено — изводи се готово искључиво хармонским 
комбинацијама. Те комбинације су толико превасходне, да је 
њима често жртвована и линија целокупне конструкције 
музичког облика у композицијама, тако да би се смело рећи 
да архитектуре монументалних линија и нема у тим компо- 
зицијама, већ духовито израђених арабеска у мозаику. Од 
овога се изузима јака уметничка природа Г. Штолцера, који 
је са пуно елементарне снаге извајао облик својој компози- 
цији „Вода збира из камена“ (међумурска), снажан, сигурно 
постављен и логично распоређен у детаљима, тако да је та 
композиција на мене деловала више него и врло искрено 
проживљена песма „Де има вода“ (македонска) од Г. Широле 
— која у свом првом делу има здраве оригиналне снаге; 
више него и два женска збора са клавиром од Г. Јозефовића 
„У женском колу“, који у себи скривају безброј слободних 
комбинација у ритму и хармонији, често врло срећно везаних 
у целину; више него и „Чобани и Сојчица“ од Г. Добронића, 
а позитивно више од почетничких покушаја Г. Гргошевића и 
већ по мало старинског оригиналног „Враголана“ Г. Коњо- 
вића и Г. Кимовчеве обраде прекомурске „Прелепо је равно 
поље“. Г. Штолцер носи у себи искру божју. Ако не оде у 
хиперкултурно експериментисање, даће нам дела од трајне. 


вредности. 

Овај програм, пун проблема, „Коло“ је извело са пуно 
мирне прибраности и здравог понирања у техничке и темпе- 
раментне одлике сваке композиције понаособ. Заслуга за то 
припада у првом реду хоровођи Г. Оскару Смодеку, дири- 
генту опере у Загребу. Г. Смодек је уметник од темперамента 
и надахнућа. Све тешкоће изабраног програма он је свладао 
са лакоћом уметника од снаге. И његов диригентски потез, 
и његов израз очију, сугерирали су певачима интерпретацију 
која се, без устезања ваља рећи, сме убројати у ретко 
прикладне и верно-проживљене. Нарочито је мушки збор био 
у ритму и сонорној полифонији жив и изразит. Женски збор 
има несумњиво добрих квалитета, али се осећало да је дуг 
пут, продужен још елементарним непогодама, заморио пева- 
чице, те је местимично било краћег даха у изразу. 

Али о целини се мора рећи да збор „Кола“ има пуноће 
у тону; да има диференцираности у карактеристичним одли- 
кама појединих певачких група; да има ритма и израђености 
у динамичким ефектима — каткада можда и сувише виртуозно 
подвученим; — и да је музикална и песничка дикција ансамбла 
приљежно и складно извајана. Све оно, дакле, што значи 
први услов без кога један збор певача не може да постоји 
као уметнички чинилац. 

Солисте: Г-ђица Облакова и ГГ. Василеску и Јурковић 
успешно су извели своје кратке соло партије; а за клавиром 
Г-ђица Елвира, професор конзерваториума у Загребу, имала 
је све услове уметнице способне да савлада компликовани 
клавирски став у композицијама Г. јозефовића. 

МИЛОЈЕ МИЛОЈЕВИЋ. 


ПОЛИТИЧКИ ПРЕГЛЕД. 


СПОЉНА ПОЛИТИКА. — ЈОШ ЈЕДАН НЕУСПЕХ У СПОЉНОЈ 
ПОЛИТИЦИ. 


Наша држава је ових дана незаслужено понижена. На 
тужбу арбанаске владе у Тирани изведена је пред Суд народа. 
Савет Лиге Народа је нашу државу судио и осудио. Ови доку- 
менти казују и развој овога питања и да за ту осуду одговор- 
ност пада само на министра иностраних дела. 

Децембра 17. 1920. — Арбанија је примљена у Лигу Народа, 
једногласно; наш делегат је гласао да се она прими као равно- 
праван члан Лиге. Од тога датума до јуна месеца 192: наш 
министар иностраних дела ради нешто око Арбаније. По 
писању италијанске, енглеске, швајцарске и београдске штампе 
видело се да се тамо нешто спрема. Највећа тајност се чува, 

а јавно мњење наше, само наше, припрема се за неку акцију 
у прилог проширења граница југозападних. 

Јуна 25. 1921. — Савет Лиге Народа састао се у Женеви 
да испита жалбу владе арбанаске, која каже да су наше 
трупе заузеле један део територије арбанаске, да се због тога 
догађају насиља сваке врсте и да то може довести до рата. 
— На ову жалбу одговара наш Министар Иностраних Дела 
признањем да је наша војска заузела један појас арбанашке 
територије дуж целе границе српско-арбанаске, али да је то 
једна проста мера сигурности. 

Јуна 28. Наш делегат у Савету Лиге Народа признаје гра: 
нице Арбаније из 1913, како је то учињено још док је био жив 
Есад-паша, на Конференцији Мира. Савет Лиге Народа доноси 
одлуку да позове нашу државу, Арбанију и Грчку да, у смислу 
самога Устава Лиге Народа, не предузимају ништа штоби ометало 
одлуку Амбасадорске Конференције у Паризу о границама. У 
исто време опомиње Грчку и нашу државу, да ће Арбанија до- 
бити, на случај каквога напада, пуну заштиту Лиге Народа. 

Јула 7. — Влада из Тиране протестује код Савета Лиге 
Народа што су југословенске трупе почеле наступати у правцу 
Скадра, оспоравајући истинитост наших навода да су те трупе 
пошле на позив насеља. 

Јула 17. — Миридити, под вођством Марка Ђони, од кога 
је 1912—1913 наша војска много страдала, нотифицирају Си- 
лама оснивање своје засебне Миридитске Републике. 

Јула 22. — Наш делегат при Лиги Народа тражи да се 
уреди однос између Миридитске владе и владе у Тирани, а 
друго све одложи. 

Августа 6. –- Влада у Тирани доставља Лиги Народа да 
је Марк Ђони поново упао у Мирдисију са 1200 српских ко- 
мита и два официра српска. 

Сепшембра 2. — Делегат Краљевине Срба, Хрвата и Сло- 
венаца саопштава да трупе наше нису прешле демаркациону 


линију коју држе још докле не донесе одлуку Конференција 


Амбасадора као једино надлежна. 

Сепшембра 10. Наш делегат оспорава Арбанији право 
на чланство у Лиги Народа, тврдећи да је ушла „нередовним 
путем.“ 

Сештембра 19. — Предат ултиматум Арбанасима да у 
року од 24 сахата испразне места: Мухур, Арас, Синај, Грику, 
Дардку и Малилурес. 


Сешпембра 21. — Започета борба на више места између 
наших и арбанских трупа. 
Сепшембра 25. — Наш Министар Иностраних Дела саоп- 


штава Савету Лиге Народа да наше трупе нису прекорачиле 
демаркациону линију, већ да су трупе арбанашке напале на 
нашу војску и прешле преко ње. Демантује макакав ултиматум 
Арбанасима. — Влада арбанаска саопштава Савету Лиге 

Народа: београдска влада дала је 75.000 наполеона Марку 
Ђони и довољно оружја и муниције; код Скадра се гомилају 
трупе српске под водством генерала Митра Мартиновића ; два- 
десет и два шефа Миридита одричу се Марка Ђонија као 
самозванога председника Миридитске Републике. 

Октобра 3. — Скупштина Лиге Народа, признајући неза- 
висност и сувереност Арбаније од 17 децембра 1920, решава 
да пошље једну комисију да извиди ко изазива на нашој гра- 
ници нереде и да се постара да се одлуке Савезника пот- 
пунце изврше. 

Октобра 4. —- Решено да се за сваки случај појачају 
наши одреди на граници према Арбанији. _- Објављено зва- 
нично у Женеви да су наша појачања послата и да су зау- 
зети извесни пролази на граници. 

Октобра 5. — Отпутовао Министар Иностраних Дела у 


Париз да уреди арбанско питање са Конференцијом Амба- 


садора која је имала да одлучи о границама Арбаније. 

Октобра 11. — Влада из Тиране поново се жали да 
српске трупе, појачане новим пуковима, топовима и митра- 
љезима, спремају упад у Мирдисију. 

Октобра 20. — Наше трупе прешле демаркациону линију, 
ушле у Арбанију, заузеле Бугнај, Оботи, приближују се 
Скадру. Напредовање се настаља следећих дана. 

Новембра 1. — Министар Иностраних дела је реферисао 
Министарскоме Савету о своме раду у Паризу за уређење 
арбанаскога питања. 

Новембра 6. — Конференција Амбасадора утврдила да 
ће границе Арбаније бити, осим неких незнатних измена, оне 
које је утврдила Конференција Амбасадора у Лондону 1913. 

Новембра 7. — Лојд Џорџ телеграфира Савету Лиге На- 
рода: „непрекидно продирање југословенских трупа у Арбанију 
може да изазове рат, зато моли да се одмах позове Седница Са- 
вета да проучи ову ствар и донесе одлуку, у духу чл. 16 Устава 
Лиге Народа, о мерама противу југословенске државе ако не 
изврши своје обавезе које је примила улазећи у Лигу Народа.“ 

Новембра 16. Састао се Савет Лиге Народа, а сутра 
дан је британски делегат отворио дискусију о сукобу између 
Арбаније и Југославије. Он је у главном рекао : а) постоји план 
да се одвоји северна Арбанија од јужне; 6) да сви Арбанаси 
хоће једну државу; в) да су југословенске трупе чиниле зверства 
на окупираној територији и ако су ту биле у својству међу: 
народних трупа. Наша делегација је одговорила у два маха: 
а) да наше трупе нису прелазиле демаркациону линију него 
је чували од покушаја Арбанаса да је не прекораче ; 0) да 
наша влада прима границе Арбаније онакве какве је Конфе- 
ренција Амбасадора утврдила; в)у да ће наша влада признати 
владу у Тирани и одржавати добре односе са њом; г) да ће 


повући трупе. 

Новембра 19. — После изјава чланова Савета (францу- 
скога, британскога, и талијанскога), Савет Лиге Народа донео 
је пресуду: „Саслушавши експозе британскога делегата, и 
одговоре делегата југословенскога и арбанскога; узимајући 
у обзир да је Конференција Амбасадора одлучила да граница 
Арбаније буде она иста која је одређена 1913 с неким наро- 
читим изменама, а под јемством Лиге Народа; прима на 
знање изјазу председника југословенске владе, да ће повући 
одмах све трупе на ту границу, као и изјаву да ће обе државе 
живети у доброме суседству и спречавати све што би посредно 
и непосредно изазивало нереде; решава да комисија, упућена 6 
октобра у Арбанију, поднесе Савету извештај да ли су се трупе 
повукле иза граничне линије, да стоји у непрекидној вези са 
комисијом за разграничавање, и да се стара да нико споља не 
уноси раздор међу племенау Арбанији“. Пресуду су примиле 
и београдска и тиранска влада, уз неке ситније примедбе. 

Из овога што је напред наведено не може се тврдити 
са сигурношћу да је наш Министар Иностраних Дела гледао 
да се најпре, место једне Арбаније начине две: једна северна 
католичка (несуђена Миридитска Република), друга јужна 
муслиманска. А доцније, да се ове две државице определе 
за спајање или уједињење са суседним државама. Из горе 
наведенога, из писања полузваничних београдских листова, 
из наглога преокрета у нашем држању у овоме питању из 
многог другог чега, допуштена је предпоставка да је то била 
његова намера, као што је то британска влада закључила. 
Остављајући на страну то што таква политика није ни савре- 
мена, нити одговара духу нових међународних уговора и 
начела, и што је у супротности с оним начелом по коме су 
се Хрвати, Срби и Словенци ујединили у једну државу, наш 
Министар Иностраних Дела није никога за њу добио. Он 
није за такву једну политику учинио довољну припрему. Наша 
јавност је о свему била рђаво обавештавана а страна штампа 
или никако или завођена на странпутицу. Страни представници 
у Београду су били необавештени. Народно Представништво, 
владина већина, па и многи чланови владе, нису били посве- 
ћени ни у најопштијим линијама; знало се само за неке 
ванредне издатке. Дипломатска радња у Европи била је недо- 
следна, противуречна, неодлучна. Тронедељно бављење Мини- 
стра Иностраних Дела у Паризу, у октобру, ради овога питања 
безциљно, бескорисно. Његово напуштање Париза пре него је 
Конференција Амбасадора донела решење о границама, — ради 
чега је и ишао у Париз, — неразумљиво. 

Оно што је следовало, оптужба, суђење, одбрана и 
пресуђење у Савету Лиге Народа, — открило је све то, и 
приказало још нашу државу, незаслужено, као нападача и 
отимача, огрезлога у предратним методама политике на Балкану. 
Наш народ који је у рату стекао добар глас у свету, није 

заслужио да га овако воде. Овај последњи неуспех казује 


да влада нема спољне политике и да је шеф наше спољне 
политике изгубио све њене конце и покидао све везе и на 
Балкану и у Европи. 
ИНОСТРАНИ. 
ПОДСЕТНИК. 


Новембар 6, 1921. — Изгласан у маџарском Сабору закон само о 


искључењу Карла као краља: 


·Новгмбар 10. — Објављен пољско-чеш«и одбранбени уговор о савезу. 


Новембар 12. — Отворена Конференција за разоружање света у Вашинг- 
тону. — Конференција Амбасадора позвала Бугарску да ло 14 
новембра изврши демобилизацију рекгрута и сведе број војника 
на јачину бројну према уговору 0 миру. 


„Новембар 16. — Конференција Амбасадора одлучила да Чешка, Румунија, 


Италија, Југословенска и Пољска плаћају издржавање раскраљу 
Карлу у суми од 25.000 енглеских фуната. 


УНУТРАШЊА ПОЛИТИКА. — КРИЗА ВЛАДЕ. 
Криза Владе још није свршена. Ове врсте које је, она 


и не може бити свршена. Може се само притајити, да би 


првом згодом поново избила. Јер борба која се данас у влади 
води између радикала и демократа у последњем свом облику 
није више борба око начелних разлика него борба о јачи 
положај у коалицији, у влади. Радикали су, изгледа, уверени 
— и с прилично основа — да је њихов положај данас стварно 
јачи него што је био при стварању коалиције и зато би радо 
видели извесне промене у влади које би одговарале проме- 
њеном односу снага, односу који они данас мере не бројем 
својих посланика, него туђих, оних, изван својих, које они 
могу придобити. У тренутку стварања коалиције и радикали 
и демократи уносили су у заједницу готово подједнак број 
посланика. Током времена радикали су увели у владу јачу 
групу — муслимане, демократи много слабију групу — слове- 
начке самостојне кметијце. Однос снага је већ тада био измењен 
у корист радикала. Данас, пак, кад се радикалима отварају или 
кад се прилично позитивним елементима ствара утисак да се 
отварају мало шири изгледи, него и досадашњи, тај је однос 
снага још више поремећен у корист радикала. И отуда 
код радикала осећај да се према измењеном односу снага 
треба изменити и састав Владе, ако данашња коалиција има 
да остане, а ако има да се растури, да нова коалиција обез- 


беди Радикалној Странци оно што јој стара није могла дати. 


Отуда код радикала ове данашње агресивности, отуда су они 
и отворили ову кризу и отуда и њихов једнодушан захтев 
да се министарство унутрашњих дела уступи њима. Овај је 
захтев нарочито карактеристичан. У Србији је некако било 
одомаћено мишљење да онај у ствари влада ко држи мини- 
«старство унутрашњих дела и да онај ко га не држи а у 

влади је, суделује само као споредан чинилац, — и без 
велике славе и без велике награде. И у истини, то је мини- 
старство утискивало увек општи печат државној управи и уз: 
то из њега се и њиме могло увек учинити много и за државу, 
и за странку. Традиције министарства унутрашњих дела. 
Краљевине Србије, изгледа, прешле су и на министарство 
унутрашњних дела Краљевине С. Х. С. или су наше старе 
странке остале, оне, у својим традицијама и не могу да гле- 
дају на то министарство друкчије но старим очима. И начелно, 
дакле, и партијски оно се у овом тренутку сматра као нај- 
важније и зато је у озој коалицији природно да га за се 
тражи она група која се у овом тренутку сматра најважнијом. 
По важности равно њему странке су сматрале увек само 
председништво министарског савета и министарство спољних 
послова скупа, ако су у питању две подједнаке групе па је 
према томе, изгледа и начињен у почетку споразум између 
радикала и демократа: радикалима је уступљено тако пред- 
седништво и спољни послови, демократима унутрашњи. Али 
тај је споразум прављен онда када су снаге биле подједнаке 
и када су, одмах у почетку, демократи могли онако поуздано 
рећи да за њима, готово с њима, долазе самостојни слове- 
начки кметијци. Данас је пак о односу снага створен у ради- 
кала мало друкчији утисак и у овом тренутку не може бити 
говора о новом споразуму на истој основи: да се уступе 
председништво и спољни послови у замену за унутрашње. 
Напротив, не уступајући председништво министарског савета, 
радикали траже и министарство унутрашњих дела. И ако би 
га добили, њихов би успех био двострук: добили би нај- 
важније министарство с гледишта своје странке, а за њено 
би име код Хрватског Блока везали и одлазак Г. Св. При- 
бићевића и оним ширим изгледима на рад с њиме, с Блоком, 
додали један елеменат позитивности више. Одбачени с поло- 
жаја министарства унутрашњих дела, демократи би се тешко 
задржали и на осталим: од равноправног чиниоца у влади, 
они би пали на чин иоца другог, трећег степена уопште, а на 
место њих истакао би се Хрватски Блок док не би у првом 
погодном тренутку и потпуно заузео њихов положај. 

Демократи, изгледа, осећају сву тежину тренутка и 
упорно бране јаки положај који још држе, и бране га оним 
истим средствима којим га радикали нападају. На коалицију 
деснице коју наговештавају извесни радикални кругови, демо- 
крати одговарају наговештавањем коалиције левице. Али док 
за ону прву има можда неких изгледа, за ову другу, изгледа 
нам, нема. У томе је положај демократа слабији. И радикали 
ће ту слабост искористити, до краја ако су изгледи с другим 
групама стварнији, донекле, ако нису. Од тога и само од 
тога зависи да ли ће се ова данашња коалиција расна 
или још неко време одржати. 

· До које су мере ти нови изгледи стварни или не, ствар 
је субјективне оцене, и зато је Радикални Клуб, једном више, 
решење кризе оставио коначно оцени Г. Пашића. И ако 
оцена Г. Пашића буде повољнија по данашњу коалицију, 
него по будућу, Влада ће се, можда нешто измењена, одржати. 
Али то решење неће бити коначно. Из дана у дан, све до 
нових избора, демократи ће бити у опасности да радикали 
не схвате поново да су односи измењени и поново не отворе 


кризу, из које ова Влада не излази и из које до нових избора 
неће изићи. 
ПРИВРЕМЕНИ. 

Кнез Михајло и укидање Војводине. У бечком 
државном архиву налази се у извештајима београдског аустриј- 
ског генералног конзула, потпуковника Боровичке, неколико 
врло занимљивих података о држању кнеза Михајла приликом 
"укидања српске Војводине. И ако битност ствари ни раније 

није била непозната, ови подаци доносе ипак неколико карак- 
теристичних детаља и доста добро уочених карактеристика 
читаве ситуације. Ми их овде саопштавамо у дословном преводу. 


Извештај од 7 јануара 1861.: 

„Поновно сједињавање српске Војводине и темешког 
Баната са угарском круном, што га је премилостиво наре- 
дило Његово Величанство Цар, изазвало је овде јавни интерес 
у тако живој мери, да сам сматрао као дужност поуздано 
испитати схватања овдашњих меродавних кругова у погледу 
тог царског акта... 

„Тај акт има овде против себе читав свет изузимајући 
једино кнеза Михајла, који је ради свог учествовања у пред- 
мартовском животу мађарске аристократије велики пошто- 
валац Мађарства и „З70574/“, причајући ми често са живах- 
ношћу о „дирљивој и слепој“ оданости мађарског сељаштва 
према мађарском племству и нарочито ми је истицао пошто- 
вање, којим сељак оставља племићу слободан пут на великом 
размаку, говорећи са шеширом у руци свој мађарски поздрав. 
Кнез Михајло мисли још — и то, како се чини, не без раз- 
лога — да аустријски Срби сами не знају шта управо хоће 
и да се и опет потврдила њихова позната неслога. 

Иначе има овде различитих схватања. Национални Срби 
мисле нарочито, да у том требају видети и опет један доказ, 
да се Јужни Словени немају чему надати од ц. кр. владе и 
да је жалосно, што сад поново пуштају мађарском власто- 
љубљу и самовољи аустријске Србе, који су се, још у доба 
свеже успомене, с пожртвовањем и верношћу борили против: 

мађарске револуције, а да се мало или ништа не може надати 
од тобожњих гарантија за српску народност, пошто је мађарски 
поступак у тим случајевима довољно познат. 

„Други, чак нама више пријатељски Срби жале, што се 
није могло остварити самостално стварање једне покрајине, 
која би морала бити згодна. у извесним евентуалитетима бу- 
дућности, да преставља привлачну тачку за Србе у турској 
држави и која беше одређена, с извесном изменом ранијег 
система царске владе, да буде седиште српске културе и 
интелигенције, као и исходиште једној руској пропаганди про- 
тивног покрета духова. 

„Други опет, посебно присталице такозваног панславизма, 
волели би били спајање Далмације, Хрватске, Славоније и 
српске Војводине у једну целину, или као саставног дела 
будуће југословенске државе или, према свом партијском ста- 
новишту, као поуаи једног раг ехсеЏепсе немачко-словеначког 
царства аустријског, са способношћу експанзије према северу 
и према југу. 

„Најзад други, а нарочито начелни противници ц. кр. 
владе и присталице Русије, туже са крокодилским сузама за 
губитком, који је српски елеменат претрпео тим сједињавањем 
и траже за то оштету и утеху у поставци, да тим актом 
изгледа више осигуран даљи опстанак и образовање једне 
ванаустријске Србије и да се избегне опасности, да се тежиште 
српског државног живота пренесе у аустријску Србију 'и да 
је сад ван сваке сумње још само питање времена, кад ће се 
Срби, под круном цара Немање, с руском помоћу или без ње, 
ујединити у велику српску државу (са деловима и од Аустрије 
и од Турске), што је сад провиденцијална мисија кнежевине. 

„Остављајући на страну ова мишљења, ван сваке је 


сумње, да је ц. кр. влада, — ја чиним само своју дужност, 
кад се усуђујем Вашој Екселенцији и овог пута јавити 
праву истину — споменутим актом у овој земљи свакако 


изазвала рђав утисак, чак и код оних, који би можда били 
довољно праведни да виде у том невољу изазвану политичким 
положајем царевине.“ 


Извештај од 2 априла: 

„Ради у Карловцима скупљеног српског конгреса сма- 
трао сам као нужно да испитам мишљења овдашњих меро- 
давних кругова и дошао сам до сигурна уверења, да је 
српски кнез радио сасвим противно од јавног мишљења 
овдашње интелигенције, кад је саветовао Србима бивше 
царске Војводине, да се искрено потчине Мађарима. Није 
овде остала незапажена и непозваност оног, како се чини, 
врло хладно примљеног савета и држи се, да је било мало 
достојанствено, што је кнез изабрао за изражавање својих 
схватања један тако неугледан орган, као што је уредник 

овдашњег Световида Андрић. Овај човек није се нимало 
устручавао да ми поверљиво саопшти, како му је читав 
народном конгресу саветовани програм, објављен у додатку 
његова листа бр. 31 од 14 (26) прошлог месеца, октројиран 
тако и без претходног обавештења, и да му је онај додатак 
просто послан из српске кнежевске државне штампарије са 
наредбом, да примерке неизоставно пошље у Аустрију, док 
су у Београду били раздавани тек неколико дана касније. 

„Истодобно послао је кнез два чиновника у Нови Сад 
и Карловце, господу Ристића и Милићевића, да тамо делују 
лично у смислу оног програма, који је пренесен и у немачке 
листове. 

„Држећи, да се смем уздржати од сваке изјаве о ква- 
лификацији оног списа, што је објављен под опскурном 
фирмом Александра Андрића и о његовој неоправданој алу- 
зији на задњих десет година из ц. кр. владавине, усуђујем се 
најпокорније приметити, да Карловачки сабор импонује овда- 
шњој интелигенцији и да сам први пут чуо признање са више 
страна, колико се с оне стране Саве напредније од овдашњих 
утописта и теоретичара. 

„Недавно у Бечу изишла брошура „југословенске тежње“ 
овде се чита опћенито, али не изненађује, јер садржи дело- 
мично нешто свима познато, а деломично има много тачака, 
које би се дале исправити. Открића „југословенских тежња“, 
које се навештавају у брошури, своде се на објављивање 
познатог, у паришким клубовима сплетеног и овде већ пре 
више година импортираног фантастичког комада о новом 
српском царству и завршавају са не мање вентилираном 
реченицом, да је талијанско-мађарска револуција изабрала 
бунтовну Црну Гору као тачку, где треба да се стави полуга 
за преврат у обе југоисточне царевине“. 


Извештај од 12 априла: 

„. Имам част најпокорније јавити Вашој Екселенцији, 
да ми је из добра извора дошла вест, како је кнежевска 
српска влада послала у Загреб свог чиновника из просветног 
оделења, г. Милована Спасића, да код тамо скупљених сабор- 
ских посланика делује у мађарском смислу, као што је чинила 


"и при српском конгресу у Карловцима. 


„Исту вест донео ми је нешто доцније Хуршид паша 
с примедбом, да је сасвим поуздана и да му је саопштена од 
једног српског чиновника. Како у мом протоколу пасоша 
није било за Спасића визума за ц. кр. државе, то сам се 
морао мало више осведочити о тачности споменутих вести 
и дознао сам, да је Спасић доиста пре неколико дана отпу- 
товао одавде за Загреб, и то на једној од оних лађа што 
возе у Брчку дуж српске границе, дакле не додирујући ц. кр. 
обала, и тако је, да не би изазивао моје пажње, без визума 

могао с које било тачке прећи на ц. кр. подручје. По свој 
прилици је из истог разлога у Загребу и познати књижевник 
Матија Бан; сигурно је, да је 2 ов. месеца отпутовао у 
Пешту и тамо ступио у везу с Мађарима. 

„Мислим, у осталом, да требам употребити ову прилику, 
да изложим Вашој Екселенцији потпуно и у вези ток непо- 
званог мешања српске управе у питање државног положаја 
ц. кр. Јужних Словена према краљевини Угарској. Извештајем 
од 1 новембра 1860 имао сам част напоменути, да је овде 
рђаво примљено мало пре тога од Њ. Величанства Цара 
наређено спајање царске српске Војводине с краљевином 
Мађарском, а према мом даљем извештају од 29 новембра, 
прештампавале су овдашње Српске Новине увек све антима- 
ђарске списе и изражаје мишљења, који су о том допирали 
у јавност, и тим су одговарале овдашњем схватању. Исто- 
добно имао сам част известити, да су Српске Новине упад- 
љиво промениле правац, доневши изненада један уводни чланак 
из пера уредника, истовремено и кнежева тајника Милиће- 
вића, у ком се световало ц. кр. Србима да се потпуно и без 
ограда придруже Мађарима. Била је јавна тајна, да је тај чланак 
изишао по кнежевој заповести, који је хтео учинити услугу 
свом шураку грофу Ладиславу Хуњадију, који је удрацј тада 
био овде. 

„Овај господин био је пре 1848 у служби код угарског 
намесништва; под ц. кр. режимом није хтео примити службе 
и био је такозваном Баховом систему веома противан. 

„Међутим изазвао је онај чланак редакције у опште 
тако велико нерасположење, да је г. Милићевић морао при- 
стати да га одмах дезавуира једним другим уводним чланком, 
за чијег се писца без устручавања истицао тадашњи кнежевско- 
српски начелник Ристић. Овај Ристић, сродник · кнежевског 
преставника г. Христића, мора да је, откако је овај други 
дошао на власт, жртвовао своје назоре неком другом инте- 
ресу, јер он и пре споменути Милићевић беху агенти, који 
су били послати у Нови Сад и Карловце... да делују за 
мађарофилски програм српске управе, што је био објављен 
у овдашњем Сведовиду под фирмом дискредитираног уредника 
Андрића. Рехгћег ШГоуа, који служи познатом партијском стано- 
вишту, био је, колико ја знам, први немачки лист, што је. 
донео превод тог програма, пустивши примедбу да он одго- 

вара личном схватању српског кнеза. 

„Ова тврдња... потакла ме, да интерпелирам уредника 
Андрића о оном програму, на што ми је он поверио, да му 
је био послат из српске кнежевске државне штампарије и да 
је добио његово име, а да он о томе није ни упитан. 

„Да ли су споменути агенти Милићевић и Ристић имали 
да располажу у Карловцима са знатним новчаним фондовима, 
као што би се овде хтело да зна, могло би се најзад оста- 

вити по страни, али ми није познато у колико је тачно друга 
вест, да сеи из Пеште настојало новчаним средствима дело- 
вати на српске чланове конгреса. 

„Али ми се чини, да је ван сумње, да је гроф Ласло 
Хуњади деловао на свога шурака кнеза Михајла, по вишој 
наредби, нарочито по оној господина дворског канцелара 


барона Ваја“. 


Извештај од 26 јуна: 

. Кнез је ових дана жандарима дао прогонити ново- 
садског градоначелника, адвоката д-ра Милетића, ради неких 
неопрезних изјава, што их је тај у раздражењу учинио у 
једној овдашњој гостионици против кнеза и његових мини- 
стара и Милетић се спасао од жандара само тако, што је 
брзо побегао на лађу оставивши, пасош, што га је добио од 
земунског бригадира. 

„Др. Милетић ми је познат као демагог и мађароман; 
васпитаван је на кнежев трошак и био му је врло драг, и 
с њим су били у неким везама кнежеви изаслани чиновници 
за време последњег карловачког конгреса. Неколико сати пре 
него што су га жандари протерали, примио је кнез Милетића 
и почастио га дужим разговором. 

„Кажу, да је Милетић овде наздрављао и краљу Виктору 
Емануелу — и држим, да ћу сигурно наћи одобрење Ваше 
Екселенције, што нећу узети у обзир евентуалну тужбу те 
магистратске особе рали поступка, који се с њим десио и 
који свакако није био сасвим коректан.“ 

и В. Ћ. 


Д-р. Милан М. Стојадиновић: „Наше Валутне 
Новоље«“, Београд 1921 85 55 стр. У овој књизи скуп- 
љени су чланци г. Стојадиновића, једни штампани у „Поли- 


· тици“, други досад необјављени. 


Наш динар последњих недеља претрпео је ужасан пад. 
Питање о узроцима том сталном падању, као и средства да 
се противу тога боримо, чини садржај ових чланака. 

Први узрок том паду је наш пасивни трговински биланс. 
У циљу побољшавања нашег трговинског биланса г. Стојади- 
новић је за систем слободног увоза са повећаним царинским 
ставом, а противан је забрани увоза луксузних артикала. 

Други узрок паду нашег динара је несређена политичка, 
ситуација у земљи. Као „резултат овога јавља се буџетска 
несређеност и остајање при истим пореским ставовима. 

Што се тиче спекулације (нарочито банака), г. Стоја- 
диновић стоји на гледишту да она код нас не постоји. 

У четвртком одељку г. Стојадиновић додирује питање 
контроле чекова, девизне централе и државне интервенције 


. на берзи. Он је противник свију оних мера и тражи економску 


слободу. 

Као средства за поправку нашег динара, он предлаже 
појачање продукције следствено побољшање нашег трговин- 
ског биланса. Затим смањивање издатака иностранству, регу- 
лисање државних дугова, привлачење странаца у нашу земљу, 
санирање наших државних финансија, уређење саобраћаја и 
консолидовању унутрашњих и спољашњих политичких односа.. 


„Земља која умире“. — Иза рата, у нашој књи- 
жарској трговини штампа се и издаје нових књига као никад 
пре, нарочито превода из стране књижевности. На жалост, 
преводи се без икаква плана и системе. Преводе и они који 
знају стране језике, а и они који их не знају и који ни српски 
честито не знају. Преводе се и добре и рђаве ствари, можда 
ређе добре него рђаве. Несолидност у трговини захватила је 
и наше књижаре – издаваче, па многи од њих иде само за 
тим да се обогати, не гледајући на то да ли ће читалачкој 
публици дати у руке добру или рђаву књигу. А читалачка 
публика опет нема никаква регулатора по којем би се управ- 
љала, да из те множине вашарске литературе одабере оно 
што је доиста и лепо и добро. 

Стога држим да би наши књижевни листови требали да 
постану тај регулатор за читалачку публику, и да кажу једном 
реч коју чекамо: „Стој, тако даље не иде!“ Да, баш тако; 
баш као чувени шкотски критичар Џефри, коме је толико 
пута пребацивано за оно његово: „То тако не може!“ Ме- 
ђутим. има прилика кад они који активно желе да помогну 
књижевности свога народа могу само тако говорити. 

Међу ређе добре и добро преведене књиге спада роман 
„земља која умире,“ (превод Г. Душана Таминџића; Сара- 
јево, 1920) од Ренса Базена, од кога је, пре дужег времена, 
изашао на српском Лородица Оберле (Тез Обете), у Забав- 
нику Српске Књижевне Задруге. 

Рене Базен је нежан писац који воли старе добре оби- 
чаје, прости патриархални живот, и у том животу људе који 
су срасли са својом рођеном земљом, па су јој одани и 
привржени као добра деца својој мајци. За Базена је нај- 
лепши и најидеалнији живот сељачки. Само у томе животу 
човек је потпуно срећан, а срећним га чини земља, која за- 
једно с њим живи и осећа. Он је својим знојем залева, а она 
му то враћа у богатим плодовима. 

Земља која умире одмара нас од описа великоварошке 
средине, и од вечитих тема прељубе, на које смо толико 
навикли у француским романима, и преноси нас у природу, 
дајући нам да осетимо дах простог и свежег сеоског живота. 


ВАСО ГЛУШАЦ. 


Власници, Јован М. Јовановић и Владимир Лацковић. 


—__одајњ- „А ЊЕ 


С РЛРОЛИ 


КЊИЖЕВНИ ГЛАСНИК 


НОВА СЕРИЈА, Књига ТУ, Број 8. — 16 Децембар, 1921. 


МАГЂУ. 
(ИЗ ЈЕДНОГ ДНЕВНИКА.) е 
(Крај.) 

Тога дана нисам је више видео. На ручак није сишла, 
ни на вечеру. На моје питање служавци, шта је госпођици 
Кон, добио сам одговор, да је врло нерасположена и нешто 
слаба, те због тога не може сићи доле. 

Да је посетим, нисам ни помишљао. Сад је било доцкан. 
Комедија се има развити или ко зна какав жалостан свршетак 
очекује све ово. И ко зна шта све она о томе мисли. Мени 
је доиста врло симпатична, и хтео бих лепо да се растанем 
с њоме, а све ове глупости страшно руже, и кад већ немају 
циља, нашто им подлегати2 ја сам се сам чудио себи како 
сам 'био слаб. Болест ми је тако упропастила живце да сад 
нису способни ни за какав отпор. Сад личим на мало дете 
које обиграва око слатких колача, боји се да не поквари 
болестан желудац, па ипак попушта лакомости. Не. ја се не 
смем толико пустити. Морам притегнути узде. 

Вече је. То је најгоре доба дана, у које се припремам 
као осуђеник на белом хлебу. Лежим и очекујем да ми се 
повиси температура. У ово доба, после пет часова, она се 
обично пење преко тридесет и осам. Глава ми је врела, 
фантазије се већ дижу и развијају, безумне и бескрајне... 
Напољу је тишина, а у мојој соби, чини ми се, још већа. 
Лаба се једва чује кроз двоструке затворене прозоре. Свет- 
лост ми смета, и ја лежим у мраку, с термометром под 
пазухом. Са једне бандере, крај саме Лабе и хотелског 

излаза, баца ми слабу светлост једна електрична лампа на 
таваницу. Али ја гледам у своје бледе руке... Приметио сам 
у сумраку да на ноктима имам неке тамне пеге. Гле, и на 
другој руци имам то исто. Па то је просто, кажем ја; то је 
због тога што сам туберкулозан. Онда се узмем присећати 
и других болесника, и гледам и њима нокте. Дабогме... и 
они то исто имају... Онда зађем по клиникама и санато- 
ријама — и свуда исто. Па то је врло важна ствар! Како то 
други до сада нису приметили7 И ја то износим, као начин 
за диагнозу туберкулозе, и поверавам професору интерне 
медицине у Прагу. Он не верује, и смеје се; а ја му дока- 
зујем примерима, и убеђујем га. Он ми честита, и обећава 
да ће моје име ући у његову дебелу књигу интерне медицине... 

Нешто зуји у соби и брка ми мисли... Светлост се 
гаси; час угаси час упали; и разноси се по одаји у 
шареним колутима све из једног угла, као са врха цигарете. 
Црвених има највише, па жутих, и љубичастих... То брује 
апарати у мом научничком кабинету. ја седим и радим, 
срећан што имам успеха. Тело ми обузима нека пријатна 
језа, диже га и спушта као на љуљашци. Али стој! Мир. ја 
морам да свршим овај проналазак. То је лек против рака. 
На конгресу свих лекара ја га саопштавам. Један се Француз 
противи; вели да то није тако важно, и да је господин још 
врло млад. Председник устаје и свечаним гласом проглашава 
да је овај проналазак исплатио жртве европског рата и да 
се њиме и туберкулоза успешно лечи... 

Ала ми је тешко у глави! Какве глупости! Трудим се 
да јаче отворим очи и да растурим цео тај лекарски скуп, 
што још једнако стоји преда мном с председником у свечаном 
ставу. Палим лампу и вадим термометар... тридесет и девет 
са три! Сувише; оволико скоро нисам имао. Ја ћу се још 
горе разболети и никад нећу ни оздравити. За три месеца и 
крв ће се вратити. 

Светлост од електричне сијалице ствара ми болове у 
очима, а ја понова правим мрак у соби. Боже, како сам сам! 
Бар да имам кога свога, мајку, сестру; да је бар Вали ту! 
Али не, мене су сви заборавили... на мене нико више не 
мисли... Можда само Вали. А и она се сад љути... Шта 
сам ја људима згрешио, те ме овако тешко кажњавају 2... 
На груди ми се спушта све теже и теже нека грдна стена, 

и хоће да ме угуши... Тамо у углу иза камина неко одвратно 
лице указује прстом па мене и кези се... „Шта ћеш ти ту 2“ 
питам ја, али тај одвратан створ прилази сад мени и голица 
ме по босим ногама. ја скупљам ноге и повлачим се уза 
сами зид, и најзад устајем на ноге. Њих су сада два, три, 
гле, ево их пуна соба, они ће ме убити. Ја скачем с дивана 
и звоним... Из ходника допире оштар звук звона и пара 
мозак. Од тога звука и ови мали гадови беже из собе, и ја 
понова седам на диван... Тишина... Поново граја; неко 
лупа. Опет долазе! Неко лупа по други пут. Лупа на врата, 
и ја се понова повлачим зиду. Врата се отварају и појављује 
се собарица. Хвала Богу! Па да, ово је хотел. 

— Господин је звонио 2 

— Звонио 2 Ах, да. То сте ви Марија 2 Ништа. То сам 
онако, случајно... случајно сам додирнуо звонце. 

— Зашто господин не упали лампу 2 

— Боље ја овако. Није ми нешто добро. Ништа, ништа, 
Марија. Хвала. Колико је часова 2 

— Осам. 

— Хвала. 

Марија одлази, и ја понова лежем на диван. Спава ми 
се. Очи се саме заклапају и ја немам снаге да их отворим. 
Ово је било срамота. Како сам се обрукао што сам 
звонио! Она је приметила да сам ја луд... Ох, ала ме боли 
глава! У слепочицама бије као велики маљеви у бубањ и то 
тако равномерно! И мене опет нешто тешко притискује на 
грудима, а унутра нешто округло као клупче бежи од тог 
притиска и пење се горе уз гркљан и гуши ме. Не могу ни 
да дишем, а лице ми је све врелије и врелије; знојим сеи 
бришем зној рукама. Шта је мени. Ја сам дете — балавац — 
јер плачем... и смејем се. Зрео човек, научник, с опасним 
очима... Како ли сад изгледају 2 Сигурно још опасније... 

И ја се дижем с дивана, пуштам светлост, и прилазим 
с муком огледалу, да видим какве су ми очи. Сав сам црвен 
и као поднадуо. Очи не могу ни да видим. Боже, ала изгледам 
глуп; па ружан! Што није сад Вали ту, да ме оваквог види 2 
Прскам у смех, кратак, али од срца; затим одскачем од 
огледала. 

Боже мој, шта је мениг — ја сам дете... глуп... 
луд... да нисам већ полудеог Вучем себе за уво и осећам 

бол. Стојим за тренут нем и без мисли на сред собе, и 
понова падам лагано на диван и роним главу у јастуче. Сад 
крупне сузе лију као некада кад ми је било шест година. ја 
их више не задржавам. Нека их, нека теку. Те вреле детињске 
сузе спирају и носе ту грозну стену, што ми је притискивала 
груди, и мени је лакше. И ево, већ тонем и губим се... И 
за непуна по часа ја сам, при јасној светлости, потпуно 
обучен, спавао на дивану чврстим и мирним дечјим сном. 

Пробудио сам се дубоко после пола ноћи од болова у 
левој руци, која је стајала под јастучетом и грлила га. 

Свукао сам се и легао у постељу, а сутра, пробудио 
сам се тек око десет часова. 


Умор од синоћне грознице нисам осећао, само што ме 
је с времена на време болела глава на левој слепоочници, а 
артерије ударале на том месту равномерно и неуморно као 
шеталица на сату. 

Дан је био леп и сунчан, исто као и јуче. Кад сам сишао 
на терасу, било је већ једанаест часове. Због необично лепог 
времена, цела је тераса била пуна народа. Уза сами зид, у 
дугом низу забачених глава подигнутих ка сунцу и са затво- 
реним очима, видела се и породица Фукс — две младе девојке, 
тетка, и отац. Пред њима два Холанђанина, — а десно два 
непозната лица, па Вали, и до ње, мало у страну, празна 
наслоњача. :ледајући их, како сви држе испружене вратове 
према сунчевим зрацима, као гуске, ја сам се осмехнуо, али 
угледавши Вали, јучерашњи догађај навуче ми на мах озбиљну 
мину на лице. 5 

Поклонио сам се свима, и пожелео добро јутро. Вали, 
је само климнула главом. Затим сам пошао натраг у трем, 
да потражим своју наслоњачу; али ње тамо није било. 

— Ваша је наслоњача овде. Слуга је јутрос изнео, — 
рече ми Вали кад сам се и по други пут вратио. Док је 
говорила није гледала у мене, а лице јој је било румено. 

— Хвала много; ви сте врло љубазни. 

— Слуга је јутрос изнео. 

Ово ми се учинило мало чудновато, јер сам знао да 
слуга сам никад не износи наслоњачу, док се ја не појавим | 
или док му когод не нареди. Осмехнуо сам се и легао у 


> Џапу. ДИ = —- = у Ва 
наслоњачу мирно и без речи, не желећи да реметим тишину, 
коју сам затекао. 

— је ли истина, да ви не трпите Јевреје2 — прекиде 
на једаред тишину госпођа Фукс, обраћајући се мени и нази- 
вајући ме по имену. 

Ја сам био Нана Е: и нехотице погледах у Вали. Она 
је ћутала. 

Мени није било тешко да се од те оптужбе одбраним, 
и на крају говора упитах госпођу Фукс да она није што 
супротно приметила 2 

— Ја нисам; али то су утисци госпођице Кон. Зато 
и питам, = лагано и са подругљивим осмехом додаде 
госпођа Фукс. р 

Вали је међутим ћутала, гледајући у земљу, још увек 
румена у лицу. | 

На томе се тај разговор завршио, али после кратког 
времена разговори почеше поново; они празни разговори 
беспослених људи, у којима се понека ствар од интереса 
изгуби у мору других без интереса и нека полу-духовита 
реч у сто других речи које би само желеле бити духовите. 
Ја сам слушао расејано и дремљиво, и ови одломци су ми 
долазили до ушију: 

— Шта мислите о Чесима 2 — питала је старија госпо- 
ђица Фукс. 

— О чешким дамама мисли госпођица, — упаде у реч 
једно од она два непозната лица, које су ми доцније пре- 
ставили као сликара, пејзажисту из Дрезде. Други, његов друг 
био је наставник историје уметности у једној Дрезданској 
сликарској школи, а зими уз то, из спорта, учитељ тоциљања 
на ски'овима. 

— Ви увек досетке, а ја озбиљно питам. О Чесима 
уопште. 

— А ја сам чуо, — настави опет сликар смејући се, — 
да Чехиње имају једну особину, а то је да никад не црвене. 

— Мислиш у мракуг — запита га његов друг. Ту ћеш 
имати право. Само ја бих то генералисао. Мени се чини да 
ни једна женска не црвени у мраку. Бар се то на светлости не 
да доказати. 

— Какво је то страшно мишљење о женама 2 — проте- 
стовала је мала госпођица Фукс. — А ви људи сте дивни, 

— Не, господин мисли да жене не црвене зато што немају 
ради чега да цовене, — додаје осмехујући се Холанђанин. 

— Разуме се, јер у мраку немају потребе за тим, — 
поправља професор. 

— Страшно! Што се онда уопште дружите са жен- 
скима 2 Што их тражите 2 

Цело се друштво смеје, а мала Фуксова прелази очима 
с једног на другог и чуди се чему се смеју. 

— Пардон, ја никад нисам био Јеврејин, — брани се 
сликар. — А ни мој колега. 

— То је истина, — потврђује овај. 

— Мени је само отац Јеврејин, а мајка ми је Енглескиња. 
Ја пак не могу рећи шта сам, — добацује с другог краја 
Холанђанин. Родио сам-се у Амстердаму, служио војску 


у Румунији, а сад сам у Чешкој. Говорим најбоље немачки. 
Ко сам онда2 

Цело се друштво смеје. 

— ја мислим баш најпре Јеврејин, — вели други Холан- 
ђанин, који је и сам Јеврејин. 

— Како сад сликате снег2 — обраћа се госпођа Фукс 
сликару. 

— Како мислите, госпођо 2 

— Које боје највише дајете 2 

— Па према времену, сунчевим зрацима, и предметима 
који су унаоколо. У сваком случају беле. 

— Знам. Многи сликари дају ужасно много љубичасте, 
док други претпостављају плаву, и по мало жуте. 

— (О, да. То све зависи, као што рекох, највише од 
светлости и околних предмета, — одговара сликар с осмехом. 

— Бисте ли ви могли да нацртате ову терасу, сад овако 
у сунцу, са свима нама како лежимо2 — пита мала госпо- 
ђица Фукс. 

— ја не радим портрете, госпођице. 

— А заштог То је баш штета. А ја бих била тако 
задовољна да имам успомену са ове доколице. 

— Ту ти услугу може учинити и господин доктор са 
фотографским апаратом, само ако хоће да буде тако љубазан, 
— вели господин Фукс.., 

Ово се мене тицало, и ја морадох да се умешам у раз- 
говор. Наравно да сам одговорио да ћу малој госпођици 
Фукс врло радо учинити ту услугу. 

— Само се морате мало груписати, рекох им, — да 
бих вас могао све снимити. Овако бих вас могао све сни- 
мити само у профилу, еп ргоји регаи, и госпођица Фукс не 
би никога могла познати. Док се ја вратим с апаратом, ви 
то можете учинити. 

Уз опште одобравање ја одлазим по апарат, а они устају 
и размештају се. 

Кад сам се вратио, сви су већ били размештени, Само 
Вали није више била ту. 

— А где је госпођица Кон 2 

— Њој нешто није добро. Отишла је у своју собу и 
молила да је извините. 

Нисам одговорио ништа. Знао сам да је то зато што 
не жели да ми остави своју слику. Сликао сам остале два 
пут, и отишао у своју собу да оставим апарат, одакле се до 
ручка нисам више враћао. 


Силазећи у подне на ручак срео сам Вали у ходнику 
првог спрата, крај степеница што воде доле у партер. Стајала 
је мени окренута леђима и гледала неку слику обешену о 
зиду више степеница. На себи више није имала спортско 
одело, већ блузу и сукњу, као што се носила у граду. У том 
се тренутку и она окрете лагано и бојажљиво, али у исти 
мах учини и други покрет: нагло се трже и пође доле. Затим 
опет нагло стаде, и наслонивши се на зид, обори главу, и 
чекаше. 

— Вали! 

Она климну главом у знак да ме поздравља. Ја продужих: 

— Ја се надам, Вали, да вам нисам толико зла учинио 
да мораге бежати од мене. 

— Ох не. То је било случајно, онако... Нисам ни 
мислила да силазим. 

— Ја вас не разумем, Вали.. 


— Немојте о томе! Преклињем вас... Дајте ми мира; 
ја сам само још сутра овде, — болно, готово очајно шапу- 
тала је она. 


— Како само још сутра2 

Она обори још јаче очи и порумени. 

— Добила сам накнадно депешу, и морам ићи, 

— Ах, тако! 

Пауза. 

— Зашто нисте хтели да се сликате 7 · 

— ја знам да ви рђаво тумачите мој поступак — поче 
она мало живље; — али верујте ми да није то био узрок; 
не; просто ми је било тешко, ужасно тешко, тако да даље 
нисам могла остати међу тим људима, а да они не примете. 
ја сам вас грубо увредила. Хоћете ми опростити 2 Опраштате 
ли ми2 Ја вас молим. 

— А ја сам мислио да не желите да ми оставите своју 
слику. 

— Знала сам да ћете тако мислити. Али не, дајем вам 
часну реч да то није био разлог. ја вас довољно познајем и 
ценим да бих вам увек и без резерве оставила своју слику. 

— Онда се могу надати другој 2 

— Ако желите. 

— Бићу веома благодаран. 

— Ви се више не љутите за ону увреду 2 

— ја се ни тада нисам љутио. 

За све време док смо говорили, Вали је гледала у 
земљу и наслоњена на зид шарала је левом ногом по поду, 
тако да сам ја и нехотице морао пратити очима ту лепу 
ножицу, која је сада била у плитким ципелама и танким 
прозрачним чарапама. С те леве стране, с времена на време, 
указивало се парче чипке са беле свилене доње сукње. И то 
сам морао видети. Али сам се за време паузе која је настала 
узалуд трудио да јој видим лице и очи; она је држала главу 
оборену и уместо лица видео сам само белу, широку 
површину која се од чела пружала преко носа и мале обле 
брадице, и падала скоро управно на бео дубоко обнажени 
врат и груди, где је олако осенчена бразда по средини водила 
око и машту ка даљим лепо извајаним деловима тог при- 
мамљивог тела. С обе стране врата спуштао се и губио под 
блузом и кошуљом танак златан ланчић, о коме је морао 
висити неки медаљон. Мој поглед оста на том месту при- 
кован за неколико дугих секунада. Не гледајући у мене, Вали 
полако подиже леву руку и покри то место, хватајући са 
два прста алчицу која је спајала оба ланчића. При том је 

олако поруменела, и за тренут подигла очи, и опет их 
оборила. 

— То вам је неки медаљон 2 

— јесте. Тата и мама, — одговори она брзо, вадећи га 
и показујући ми с обе стране по један портре својих роди- 
теља, али тако да при том није склањала своју леву руку 
с места где ју је била довела. 

— Ви сте добро дете. 

Она се усиљено осмехну. 

— Време је ручку. Ми смо и онако последњи, рече она, 
и у исто време пође низ степенице. ја пођох за њом. 

— Хоћете ли по подне на терасу2 — упитах је успут. 

— Не знам. Вероватно. Само ако ми не буде рђаво. 

— Шта вам је управо Да нисте озбиљчо слаби 2 

— Не знам. Боли ме главла и иначе ми је тешко... 
У грудима. Нешто ме гуши. 

У трпезарији смо доиста били последњи. Оно мало 
гостију, који су још били ту довршавали су свој ручак. 
Поздравимо госте олако и сваки пође за свој сто. 

По подне, на тераси је опет било мало друштво. С леве 
стране, као и јутрос, лежала су она два Халанђанина с десне 
Вали и до ње старија госпођица Фукс. Уза зид под прозорима 
салона биле су празне наслоњаче на којима се јутрос седело, 
а међу њима и моја. Нисам је примицао, већ сам остао ту 
мало удаљен од осталих. 

— Чудновато, — рекох госпођици Фукс, — да и после 
подне остајете на тераси. Зар нећете на какав излет 2 

— Не, данас остајем овде да правим друштво госпо- 
ђици Кон. 

Вали се ту уплете, и рече да жали ако је задржава; 
она, вели, није тако мислила. Па онда, предомисливши се 
одједном јој понуди да и она пође са госпођицом Фукс. 

— То је дивно, — клицала је госпођица Фукс. — Тата, 
тата, и госпођица Кон иде са нама, — весело је дочекала 
оца, за којим су ишли тетка и мала Фукс са малим саони- 
цама о леђима, спремни за полазак. 

— А господин докторг Он такође иде2 — питала је 
тетка. 

— Ја одговорих да су за мене, на жалост, такви излети 
још прерани, 

— Па ви ћете онда остати сами2 — жалила ме је 
мала Фукс. 

Ја се насмејах. 

— Хвала, госпођице, хвала. Ви сте врло љубазни; али ја 
вас уверавам да ми се ништа рђаво неће десити, 

— Збогом! До виђења! Збогом! — повикаше сви. 

— Извините, господине докторе! До виђења! — говори 
са саучешћем и топло мала госпођица Фукс. 

— Пријатна забава ! 

Вали, која бејаше пошла с њима, после неколико кора- 
чаја, са степеница, окреће се и додаје с осмехом: 

— Ви ћете ме извинити 2 

– Молим! Пријатна забава ! 

Учинило ми се да ме Вали избегава. Ту сам, будући 
Србин, од увек био прилично осетљив, и при првом осећају 
да неком могу бити наметљив, ја сам се повлачио, без обзира 
да ли сам у том имао право или не. И будући Србин, ја 
сам много полагао на та нејасна и тања осећања у души, и много 
им веровао, тако да су она била готово главни заповедници 
мога понашања. Довољно је било да се мени у души породи 
сумња да тај и тај има такво и такво мишљење или осећање 
према мени, па да ја, ма како то лице иначе ценио, удесим 
своје понашање према тој сумњи. Уверење да се ја у таквим 
приликама врло ретко варам, — факт је бар то да ја 
нисам сазнавао да се варам — подупирало је ту црту мога 
карактера. 

Тако је било и овога пута. Ова два последња дана 
деловали су нечим да се тај осећај нарочито јасно истакне, 
толико јако, да сам сад ја почео избегавати Вали. Видео сам 
је тога дана још два пута, пре и после вечере, и само сам 
је поздравио. Нисам је чак ни питао како се провела на 
излету. По вечери ја сам обично тражио дозволу да приђем 
њеном столу и да у пријатном разговору проведем вече бар 
ло десет часова. Сад сам се одмах по вечери дигао, поклонио и 
пошао у своју собу. 

— Што тако рано, господине докторе2 —— питала је 
госпођа Фукс, док сам пролазио поред њиховог стола, желећи 
им лаку ноћ, 

— Није ми нешто понајбоље. Чини ми се да имами 
мало повећању температуру. Лаку ноћ! 

Сутра дан лежао сам сам на тераси све до једанаест 
часова. Вали није силазила, и то ме је у почетку чудило, а 
после бринуло. Зашто не силази2 Шта је могло тако дуго 
задржати у соби, кад је напољу тако лепо Најзад сам се 
дигао и пошао у хотел, попео се на први спрат, и прошетао 
се два пута горе доле по ходнику, затим ушао у своју собу. 
Да није болесна 2 Треба видети. 

Изишао сам поново у ходник, прошетао се још два 
пута, и зауставио се крај степеница што воде на други спрат, 
погледао дуж њих и дуж зида, где су биле обешене слике, 
као и доле, и не урадивши ништа поново се вратио у 
своју собу. 

Најзад ми пада на ум да звоним по собарицу. 

— Марија, ви сте били горе; шта је са госпођицом Кон 2 

— Госпођица је слаба. Данас неће сићи на терасу. јо 
лежи у кревету. Госпођица изгледа врло рђазо. 

— Будите тако добри, идите горе, и известите се. како 
је госпођици сад. У исто време питајте, смем лије посетити. 

Она одлази а ја настављам шетњу по соби. Нехотице 
се заустављам пред огледалом и примећујем, да ми коса није 
баш у најбољем реду. Узимам чешаљ и дотерујем косу. Затим 
узимам четку и чистим прах са одела. 

— Госпођица лепо захваљује на вашој љубазности. 
Каже да јој је боље, већ се облачи, пи сићи ће на ручак. 

— Хвала. 

И ја силазим доле, да наставим лежање у својој насло- 
њачи на тераси, очекујући ручак. | 

Међутим Вали на ручак није сишла. Уместо ње дошла 
је девојка и однела јој само супу, мали омлет, и нешто 
компота. Мора да јој је још рђаво. Да није назебла2 И то 
баш сад кад треба да путује. Ја сам био озбиљно забринут 
Прва ми је брага била да је наговорим да сутра не путује 
и да ја о томе одмах известим њену породицу, да је брат 
не би узалуд чекао на станици у један сат ноћу. Боље је да 
се код куће мало наљуте, него да се она овако слаба креће 
на пут. Најзад ако је потребно за дан два нека и сам брат 
дође; ипак је то боље него сама да путује. 

Одмах по свршеном ручку устао сам и пошао горе. 
На првом спрату зауставио сам се за секунд, и пошао даље 

на други. Њена је соба број 31. Зауставим се, и закуцам 
на врата. | 


— Ко је то2 
— Ја, госпођице Кон. Доктор. 
— Ви2... Опростите... Сад вас не могу примити; 


облачим се, — говорила је она збуњено с оне стране врата. 

— Могу ли бар знати како вам је2 Да вам није штогод 
потребно 2 

— Хвала, боље ми је... надам се да ћу сићи доле. 

— До виђења, — рекох после мале паузе. 

— Хвала велико, господине докторе. 

Чудновато. То облачење траје. Јасно је да ме избегава. 
Па ипак, болесна је; девојка нема разлога да не говори 
истину. У том случају дужност ми је да се интересујем за 
њу; ја сам јој овде ипак најближи познаник. То већ није 
наметање. Заборавио сам да јој напоменем да одустане од 
сутрашњег пута. Али она ће сићи доле, — ма да уто слабо 
верујем. Да идем понова горег То би по најмање имало 
смисла. 

Свратим у своју собу иузмем једну књижицу од Франса 
и сиђем на терасу. и 

Међутим, читати нисам могао; јасни стил Франсов 
изгледао ми је сасвим неразумљив. Оставио сам књигу и 
дигао се, узео штап и изишао у шетњу. 

Отишао сам до поште и питао да ли има што за мене 
и ако сам добро знао да пошта још није стигла и да ће ми 
иначе брзо они сами донети. Затим свраћам у радњу код 
Мевалда и купујем пуно којекаквих сигница и идем даље уз 
брдо, клизавом уличицом, где на првом углу фотограф има 
два излога са сликама. Стајем и дуго разгледам. 

једна гомила младежи мушке и женске, уз ларму и 
смех, јури крај мене на саоницама и прска ме свежим и 
мокрим снегом, који им одскаче од ногу, којима крмане. 
Тада ми паде на памет Вали; можда јој је позлило, можда 
ме је тражила 2 Уопште била је непажња што сам се удаљио 
од хотела у време кад је она болесна. И ја се одмах журник 
корацима враћам у хотел. 

На степеницама срећем служавку, која мирно пролази 
покрај мене. Значи да ме Вали није тражила и да јој је 
сигурно боље. 

Ипак, по ужини, око четири и по часа, налази ме 
служавка и вели да је госпођица Кон молила да јој пошаљем 
нешто против главобоље. 

— Горе ми је у соби. Идите ви, а ја ћу сам донети. 

— Треба ли да известим госпођицу 2 

— Није потребно. Ја ћу сам одмах отићи. 

Одем у своју собу, и затим се попнем горе. Куцам. 


— Слободно ! 

Улазим. На дивану, покривена танким ћебетом, лежи Вали. 

— То сте виг!... А ја сам мислила... извините... ја 
овако... — збуњено муца Вали и скаче с дивана. 


— Извините што сам се усудио да вам сам донесем 
тражене прашкове; али сам нашао да је боље прво да 
се тачно обавестим шта вам је, пре него што бих вам 
понудио лек. 

— Ништа важно... онако, само главобоља, — и она 
превлачи руком преко чела. 

Ја јој онда кажем да се не узнемирује и да остане и 
даље у положају у коме је била. 

— Одмарајте се, — рекох, — ја вас и тако нећу дуго 
узнемиравати... Немојте се снебивати; ја сам вам стари 
добар познаник; а после, ја сам лекар, а ви болесница. 

-— Не, не, хвала. Ја лежим већ цео дан и једнако се 
решавам да сиђем доле. Чак сам вам то и обећала. Добро је 
што сте дошли да ме опоменете. Сад ћемо заједно доле. 

— Ви сте прилично бледи, и ја вам не бих саветовао 
да сад излазите напоље. Сад је већ доцкан, и хладно је. 
Можете сићи на вечеру. 

— Не знам... Па ипак морам. Нисам била целог 
дана доле. У сваком случају нисте се морали трудити сами 
да донесете прашак. То није било потребно. 

— Ја сам дошао још због нечег. 

Вали ме гледа упитно. 

— Јуче сте ми нешто обећали. 

Вали седа на диван и нуди и мени столицу. 

— Знам. Нагнали сте ме да обећам, и одржаћу своју 
реч; само — морам вам рећи — врло нерадо. 

— Зашто 2 

— Тако! Не желим да вас моја слика подсећа на мене, 
Ја ћу увек знати, да ви имате моју слику и да негда, тамо 

доцније, гледате је и премишљате о мени и о овом нашем 
познанству. То ми размишљање не може бити пријатно... 
А и вама, шта ће она вама2 Ми смо добри при!:атељи, да, 
то је истина, али ипак... ипак... кад помислим, шта ви за 
годину две нећете помислити, ја пожелим да ме заборавите. 
Кад бих у то могла веровати ја бих још сад била мирнл. 

ја сам седео мирно мало опуштене главе; и без и једног 
покрета на лицу слушао сам је и посматрао како говори. 
Она је непрекидно окретала главу и склањала очи у страну, 
као дете које је нешто рћаво учинило — кад га испитују. И за 
време тог испита чупкала је немирно руб на својој црној 
танкој сукњи. Била је доиста бледа, а седећи тако нагнута, 
савијена, на дивану, окренута потиљком слабој светлости, која 
је пробијала кроз једно окно иза њених леђа, она је давала 
утисак нечег нежног, милог, зли и жалосног. О не! то није 
била она Вали коју сам навикло да видим; већ неко бојаж- 
љиво створење с боним очима као у јагњета које воде на 
клање; изгледало је као да стрепи од нечег и да ће се сваког 
тренутка заплакати. Ја сам већ очекивао те сузе, и ако нисам 
мислио да им је било место. 

Настала је мала пауза. Вали подиже очи, и зауставља 
их на мени, и наставља: 

— Зар вама то такође није свеједног Ако заслужујем 
да останем у вашој успомени, ја ћу тамо бити и без слике; 
ако не, онда ни слика неће помоћи. Слика није то што сам 
ја. То и јесте разлог, због кога бих вас молила да одуста- 
пете од ње, — додаје она лакшим гласом. 

— Вали! 

— Ах, не!... Доста сада... Молим вас, не говоримо 
више о томе. Ја вас за то молим. Ако не одустанете, ја ћу 
бити принуђена да одржим своје обећање. 

— Вали! Ви знате да сте у мојој души оставили такав 
утисак и да је ваша луша тако чврсто смештена у мојој 
успомени, да ми за то не треба никаква фотографија. 
Али доцилје, некад у животу, када ми, можда, буде потребно 
да тој души дами очи, косе и уста, можда ми та слика може 
затребати. ја вас једва разумем; али ако вам је за ваш мир 
потребно да ми не оставите ту пријатну успомену, ја ћу 
одустати. Мени је доста и ова што је носим у глави и 
на срцу. 

У соби је већ било тамно. Мој говор је бивао све 
живљи и обилатији. Глас ми је почео дрхтати. ја сам се 
примицао ближе, нагињао се њој, како ми је изгледало зато 
да би речи биле што убедљивије. Старе навике, авај! — 
потпомогнуте новим осећајем, ни сад нису могле изменити 
човека, ни од њега створити што друго. 

Вали ћути; дише све брже и теже, и све дубље обара 
главу. ја најзад видим како она у мраку вади своју белу 
џепницу и приноси је очима: 

— Вали... није могуће! — Ја се дижем и прилазим 
јој. — Ви плачете2 Ви доиста плачете! Али зашто2 Не 
будите дете. 

И ја седам до ње, и покушавам да јој склоним руке 
с очију и лица. 


— Оставите ме. Тако вам свега, оставите ме... Акоим 
мало мислите о мени, а и о себи, ви ћете ме оставити. 
Идите... Већ је доцкан... Време је вечери... Пустите ме 


да упалим лампу... 

Али ја је нисам пустио. У својој близини осећао сам 
врело тело жене која ми није била равнодушна. Спуштајући 
руке с лица и држећи у својима њене, које су биле без 
отпора, ја сам руке спуштао на њена рамена, и притискивао 
на ниже. Под тим лаким притиском увијало се њено цело 
тело и повлачило ме за собом, дубоко доле, све ниже и 
ниже. Са њиме је тонуо и мој мозак... ја сам само још 
осећао оштар бол у потиљку и још јачи на доњој усници, 
затим обло и врело тело у својим рукама, које су у њему 
тонуле. Врео дах на ушима, врату и очима пекао је и заносио, 
тако да сам лагано затварао очи, итонуо све дубље и дубље, 
у сусрет врелој и страској немоћи... 


Сутра, у зору, пре него што сам се дигао, Вали је била 
отпутовала поштанским колима до оближње вароши, а одатле 
жељезницом за место где су живели њени родитељи, 

Кад сам отворио очи и први пут се будан окренуо у 
постељи, сунце је већ у велико купало моју собу. Вали је тада 
већ била преко сто километара од мене, бежећи у затвореном 
жељезничком купеу. Отишла је, а нисмо се ни поздравили. 

Шта сам мислио2г Шта је било у мојим мислима2 
Љубав, жалост, кајање, нове одлуке Ни сам не знам. Њену 

сам адресу знао; али нисам ни покушавао да јој пишем. 
Шта бих јој рекаог2 Моје су мисли, истина, врло често 
лутале око ње, али у колико бих се више трудио да у њима 
нађем ма шта одређено, оне су биле све мутније и мутније, 
сливале се у једну гомилу нејасног, што је већ почињавало 
бити осећај коме ја границе. нисам назирао, али у чијој 
сам средини увек јасно видео само једно — Вали, где 
седи у својој наслоњачи, и крупним црним очима упире 
поглед у мене, затим лагано забацује главу, и затвара 
заносно очи. 

Тај осећај и та слика били су једини који су ми били 
јасни; они су замењивали увек све друге мисли о Вали; 
управо они су били резултат збркано зачетих мисли. Они 
су били све што је од ње и после дужег времена остало. 
Тако ја о њој, правој, џисам ни стигао мислити; лагано сам 
је губио у својој успомени, и из данл у дан све сам јаче 
издвајао од те праве, живе Вали, ову милу слику, која се 
све чвршће урезивала у мој мозак. 

Доцније, једног дана дубоко у пролеће, шетајући се дуж 
Лабе, угледао сам, у зеленом жбуну, крај дрвеног мостића, 
бокор белог и чедног ђурђевка. Ја сам се тргао, и сетио Вали, 
оне праве живе Вали. Сетио сам се свога обећања. 

Оштар бол у грлу и грижа савести, били су као нека 
опомена. Лагано оборивши главу, и исто тако лагано, као 
кривац, прекорачио сам поточић и сагао да оберем ту киту 
ђурђевка. Нежни и китњасти цветови били су још пуни росе. 
Кад сам их изнео на сунчеве зраке, те крупне капљице росе 
бљештале су алемовом светлошћу, и према густој црно-зелено 
боровој шуми, јако су подсећале на сјај минђуша кроз 
Валине косе, и на сузе. 

Код куће сам их брижљиво „пресовао“ у једној дебелој 
књизи ; где су стајали неколико дана; затим сам их на парчету 
плавичасте хартије сложио у китицу и прилепио стручак 
преко стручка са неколико зелених листића. Испод тога, у 
углу, илписао сам само почетна слова свога имена и прези- 
мена, залтоорио киту у коверту, и послао на адресу коју сам 
већ имао. 

После недељу дана, поштар ми је донео једно писмо. 
Валин рукопис нисам познавао, али сам знао да је писмо 
од ње, 


/а!ћу. 377 





— 


Вали је писала: 

„Драги пријатељу, 

„Осећам потребу, да Вам кажем неколико речи. Ја знам 
да је у Вашој души још хаос после свега што се догодило, 
као што јеу мојој до скора био. Сада се прибирам и повраћам. 
По цео дан седим у својој соби крај прозора, аналишем све 
што је било, и посматрам киту ђурђевка, коју сте ми у 
писму љубазно послали. 

„Речи нису ни биле потребне, јер знам да их за мене 
нисте имали, али ти свели цветићи, који су, и ако залепљени 
на хартији, сачували своју чедност, говоре ми много, рекли 
су ми више него што бисте ми Ви икад могли рећи. Бојала 
сам се да Вас Вали Кон неће више подсећати на конвалинке ! 

„Како ми је сад јасно у колико је људски појам добра 
и зла личан, и често погрешан; како могу бити чистеи 
невине ствари које свима другим изгледају ниске и прљаве. 
Треба имати чисте очи и чисту душу, па не окаљати оно 
што се иначе да тако лако окаљати... Мени је сад лакше 
на души. Осећам се чедна кади Ви тако мислите. ја могу 
рећи да сам ипак једаред у животу волела, што је за толике 
друге немогуће. Можда ће моје спокојство у души помоћи 
да један део пренесем и у Вашу душу. Ово моје писмо и 
представља покушај у том смислу. Надам се да ћу успети. 
Зар ми нисмо били једно 2 

„ја знам колико Ви имате чисто мишљење, тако да наш 
случај нећете објаснити штетно по мој карактер. Ви знате 
да је мени већ двадесет и две године, и да сам у животу 
имала толико прилика, као и свака млада девојка, да... ту 
рђаву црту, ако би је било, и испољим. Али моји су снови 
летели по сасвим другим сферама. ја сам Вам за то дала 
доказа онога дана! Можда ми је судбина била одредила да 
чекам све док не наиђем на човека... каквог2 — не знам. 
У односу према другима — да будем искрена, — ја сам 
све' дуго и дуго аналисала; ја Вам не могу чинити неке 
много нарочите комплименте, који би били у сразмери с оним 
преокретом што се одиграо у мојој души. Али било је нечег 
у Вама, у мени, или ван наси међу нама, што је било силније 
од. нас обоје. Ви сте се смејали и увек неозбиљно схватали 
моје приче о сугестији и хипнози. Не знам; можда сте донекле 
имали право; можда ја нисам била увек довољно искрена, — 

ни према самој себи, — не што сам тако хтела, већ, појми- 
ћете... ја нисам мсгла ни помислити да сам толико жена. 
Али ја Вам и данас, када се, можда, више никад нећемо 
видети, понова дајем своју часну реч да сам не само у Вашем 
присуству, већ и при најмањој помисли на Вас, дрхтала 
целим телом и преживљавала један део од оног, што сам 
доцније имала у целини. Мене је био страх од Вас, страх 
луд и безуман, који се није дао објаснити; али он је у исто 
време и вукао, силно и неодољиво, тако да нисам имала вере 
у себе. И ја сам себе ради и Вас ради морала бежати. Ја 
знам да и Ви знате, да је мамино писмо, то јест позив да 
дођем кући, био само. изговор за то. После је то било 
бесциљно; али се није имало више куд. А после, тај вечити 
Стра . 

„Зар је то могло бити без неког узрока који је ван 
наше свести 2 Само, ко је над ким извршио сугестију2 Ви 
нада мном или ја над самом собом 2 0, не, не Ви; Ви сте имали 
врло мало таквих жеља, ја сам то осећала. А ја, ја признајем 
— били сам их пуна. Од куд то код мене, и с тако наглим 
развојем, остављам Богу да објасни; јер сам ја и сувише 
слаба за то. Можда смо ми доиста стари познаници; можда 
сам збиља некад-—- сећате ли се како смо о том у шали 
говорили — била висока бреза, а Ви ветар, који је ломио 
моје гране, које су се и сад, као моје руке, под Вашим дахом 
тако лако савијале. Не знам. То што се одиграло, сигурна 
сам да ће поред рођења остати најглавнији догађај у мом 
животу. Први је био без моје воље, а други сам сама хтела. 
И ја се не кајем. И око разбијеног срца, ипак спокојне душе, 
са осећајем да сам имала то што милиони нису у стању да 
осете, ја спокојно гледам у будућност. 

„Надам се дани Вама то неће бити најобичнија епизода, 
налик на стотине друге, у Вашем животу. Не, ја сам срећна 
што сам осетила да су у Вашој души затрепериле и друге 
иначе успаване жице. Опростите што сам нескромна; али 
ово је моје последње писмо. Кроз два дана путујем к брату 
у Америку и узимам од Вас последње збогом. Хоћу о Вама 
да понесем најлепше успомене, а за себе охрабрење. Сигурна 
сам да Вас више никад нећу видети. Али ћу Вас увеку 

доље 


ПРОЛЕТЊА ЕЛЕГИЈА. 
ЛИРСКИ СПЕВ. 


МИСАО НА ФИРЕНЦУ. 


То беше давно: пролећа дан и свеца. 
О мандолина, о ппа гтоупе27а ! 
Некада, та реч за девица албуме, 
Јутром Лоренцо кликну младачки гори. 
Сад становници сатири сећају ме 
Белих балета; ол, ђаПо зажубори: 

О ацапге сага, сап!гајо: сомпег7а ! 
Ах, 

А беше давно: пролећа дан и свеца; 
Сељаци рујни за плуговима хоје, 
Прсника изнад зелених дојке поје; 
Тече речица, плавкаста, 

Знај, па ђеПегга. 

Да киша тада доносила Данаиде 

За ратарима да скакутале чуме, 

Дрва су била девице врло блиде, — 
Уздисале некад под парима све хуме. 


Не растужујем. Лоренцо јури по гори, 
Љубави многе га подсећају друми, 

| Из манастира исходе беле дувне. 

| | Медичи, Лоро, овакве речи збори: 

| р1 дотап саго, саго, по с'е сепег2а, 


Срце се оте, тичица фијна жута, 
| Гранчици као, прну на руб месеца 
И кљуца, кљуца бисере из тих скута. 
рЕ дотап саго, пио по с'е сепег2а. 

Гранчици попут месец се млади љуља, 
Под ризом цуре трепну појка славуља, 
Затрепта Лоренц јуноша, бесно јеца: 
Сага, о сага, о сага троутег7а. 


СОЧЕТИ НА ВОДАМА 


Пролећа ево, младе гране листају, 
Копне снегови, визије многобројне, 
По свој се земљи воде нове блистају: 
Човек тад трчи на ставе непробојне. 


Пролећа ево: опет доба сневања; 
Сад се збивају ствари необјашњиве: 
Блескања даљна, потом тврда севања, 
Зелена и роза обнажују сањиве. 


Тужан пролећем, тек весео у јесен, 
У зедњи каква снег ће поља открити, 
Да ли струкови биће опет превити. 


Доба је жалбе, младост чезне, узнесен; 
Орла сен, крила мојој сени додаје, 
Да чудче моћи што ми небо задаје; 


Под сенком мојом ено броде дечаци, 
јаја гусака купе као дивљаци; 
Можда ћу бити о њихов чуп разнесен. 


Ево пролећа, наше речи листају, 

На свим уснама усклици су љубави, 
По свој се земљи младе воде блистају, 
За плугом човек тад јури по дубрави. 


Сад је пролеће, сакрите се, девојке ! 
Незнано како клас ће браздом изнићи, 
Случајно сејач да засеје увојке. 

Хај, доба чежња и визија, младићи, 


Пролетња Елегија. 





ДИВКА НА ВОДАМА, 


Мими Дединцу, другарски. 
Пролеће, убави дечак Велеса, 
Чија су уста саздана за љубљење, 
Даде да по срцима заплеса 
Расцветано воће и усамљено стење. 
У мислима, све девојке оплођене 
Већ рађају јунаке, 
И ноге су јаке 
У сваке младе жене. 
Купало, убави деран, пролеће, 
Са звеком ратном и смехом у моје срце слеће 
Деран. 


Кроз твоје руке протичу воде 

И зато, гле, све реке су црвене, 

„А још су само очи ми зелене 

Да по њима мог брата малог папирни чунићи броде. 
И врбљаци и потоци ходе, 

А красно пада вече, 

И трубе ловачке јече: 

Ај са Двине, чуј, драги, трубе јече, 

Чуј, драги! 


Моје груди травом опоре, травом оквашене твоје хлаче; 
Као роса пашће моја мисао по теби 

И на уста црвена љубићу те, 

Све док пијана гори одбегла не би: 

Где уз храстова срца твоја моје срце залистаће; 
Чуј, драги, са Двине трубе јече, 

Рибари се спремају, 

Чуј, драги! 


Купало, Купало, Пролеће, 

Убави деране Велеса, 

Мој драги: обновљено љубљење, 
Расцветано воће, насмејано стење. 


У мислима сад свуда поздрављају јунаке, 
А ноге у жена јаке; 

Пред њима младосно мре се: 

Младачке и ускочке главе врбови-венци ресе. 
Купало, прекрасни несташко пролеће, 

Са звеком ратном и смехом у наша срца слеће. 
Чуј, драги, с Космаја трубе јече! 

Купало, прекрасни деран пролеће, 


ЈУНОШ НА ВОДАМА. 


Када се у срце усели пролеће, 

Младићи пред дивке капе бацише и поклонише се, 
Све се девице насмешише с олтара 

На грохотне трбухе жандара. 

О! По грохотним трбусима жандара 

Изниче младо лишће и окруни их цвеће. 


Када се у срце усели пролеће, 

Младост се као ћилим пољем продужава, 

На рубу чијем девојче дивно спава: 

Ја крај ње милосно лежем, да је вежем 

Рукама за себе и за даљине; 

И пољупци су укуса слана, 

Цветне девојачке главе као бокори јоргована. 

Да знаш, мила, мени што си: џбуње плаво јоргована ! 


Попине се Сапи расцветале, 
У том џбуњу слављи тице запевале. 


Па дивни и лепи каплар, који страсно воли своју жену, 
Одлетеће на вранцу да положи живот у част њену; 
Зауставиће се баш на ивици Рудничких Шума: 

У борби са храстовима, са танковима воловским, 
На бедемима брдским, 

На доглед сеоског друма, 

На обалама реке, 

Свуда ће пронети необузданост своју 

И страну мисао моју; 


Па и породиља загледајући се у детињу пелену 
Неће осећати више брадавицу зажарену 


пр] "љ, 

а 


Него ће се све нагињати над колевку 

И чекати. 

Мој сестрић мали плаче, 

И плач му је химна небеска, 

Мој сестрић кад сисајући дојку мљаска, 

То сама сома капље из облака, и јаче 
Заструји живот: 

Изасланик пролећа тек пред подне смилује се, 
И онда се смеши. 


Тад краљ сам стари, 

Обучен у јегере и лежући на кревет, 

Удише ноздрвама страсно све корпице цвећа 
Којима је засађен тапет; 

За политику више че мари, 

Ни за костобољу ногу, дворске се даме једне сећа; 


Па и краљица улази у барку, 

А сам амор несташни љуби је у плеће, 

Затим шапуће у уво: Краљице, краљице, 

Ваше Величанство зар не осећа премалеће ! 

И њено се зарумени лице, 

Она понови: Ваше Величанство, краљице, краљице... 
И одмах јој се из црвене кадифе обнажише две дојке 
Као две груде снега, 

На лепоту њину облише се руменилом стида 

Два снежна брега; 


И улицама као да диреци цветају, 

По горама косови као да певају, 

По пољима јунци да шетају, 

Кад се у срце усели пролеће: 

Тад веселом младежи свака бруји улица, 
На врх репа лавовскога букетић је ружица. 


О пролеће дивотно, све са тебе полуди! 
Да л' верујеш, драга моја, да је страсно умрети, 
И да ли ћу тако лако моћи срећу поднети 2 


Причекај док ноћ падне велика, ведра, 
Да тихом ноћи најзад покријемо недра 

И пролеће, које нам данас срца пробуди; 
Као кришка ће образ цуре да заруди, 

У невесте затегнути бедра: 

А позно у ноћ кад све спава, 

Док звездани слап слива се на жито, 
Јулије Цезар, мој пријатељ кроз векове, 
Погледом ме као светом водом крштава, 
И припрема на дела јуначка. 


О „пролеће дивотно, све са тебе полуди ! 

Да л' верујеш, драга моја, да ћу смети умрети 2 
Сву јесен ми у очи лишће падало, 

Ко по шанцу доскорашњег бојишта : 

Каква срећа данас дивна што ми је младост чедна; 
О Саво реко, понеси ме као чун далекоме мору, 
Или као оборено вито стабло борово; 

О моје среће дивне, што ми је младост чедна; 
Или се претвори у делију да одјуримо у лов! 


Ко се то игра пољем са девојкама, 

Од чијег су то даха гране задрхтале, 

И цветови са воћки попадали, 

Чије су то стопе по травама 2 

Нек је здраво, нек је здраво, о, пролеће, 

Младић радосни, нек нам у кућу уђе плодоносно, 
У кућу уђе плодоносно. 


јер сељанке и сељаци, 

И краљеви и краљице, 

И делије и дечаци, 

И све тице и све шуме, 
И све лађе и сва мора, 
И облаци и зверови, 

И небеса и светлости, 

И жуђења и пакости, 

И све чежње и све цвеће — 
Све се, све се пробудило 
И пролећу поклонило, 
Косом земљу додирнуло, 

Видре капу одбацило, 
. Купу меда испразнило: 
А све у славу младог срца и младих усана. 


ПРОЛЕТЊА ПОСМРТНА ЛИСТА. 


Са утехом као да би подносили 

И овај пакао, 

Кад би за њим долазио ма један гори. 
Неизвесношћу, сумњом, досадом сам звао 
Страх ништавила крајњег 

Што ме мори. 


Ниједна визија није него визија смрти: 
Али у зоолошкој башти су и ботанички врти, 
И ништењем за час пробудимо лепоту. 


Задремам вечерас, гле, 
За увек, 
· Питајући: 
Да ли то свирају мазурку или гавоту, 
Или што друго. 
Збогом. 


У 115 опело, црква Св. Марка ! 


Са утехом као да би подносили 

И овај пакао, 

Кад би за њим долазио ма један гори; 
Неизвесношћу, сумњом, досадом сам звао 
Страх ништавила крајњег 

Кад ме мори. 


Наш син, наш брат, наш унук 

Никад непрежаљени, 

Јован, 

Умре у цвету своје младости 

На, двадесет и прве године, рођендан. 

У недрима хранитељке земље побелеће његове кости: 
Док уцвељена мајка исплакаће до слепила зени; 

О јадни сине, 

Зар си широку своју собу за тако уски променио стан ! 
Наш син Јован 

Био најбољи ђак; 

Од свих другова љубљен и мио, 

Као крин међу девојке носио мушкости знак. 


У једанаест и по опело, црква Св. Марка. 
Ожалошћени. 


Очи плаве твоје: Њиве малене неба 

По којима прстима сејао си звезде; 

И мисли ти као кошуте што се у топлини гнезде. 
Али твоје груди! 

Јадне твоје груди: сама туберкулоза. 

У дечаштву џбуњак зелени и свежи, 

У младићству што га немилосрдно обрсти коза. 
Кроз њих душе ветар ништења и отуд 

И увек је ноћ у њима; 

Јадне твоје груди: 

Само у празнини што као грозд срце виси. 

Не, Каица Војвода више ниси ! 

Болани Дојчин можда само. 

Или ти је срце тица што је ногом везана за грану 
У мраку: 

Сваки час труди се да полети, крилима залепрша, 
А онда је мртвије обешена. 

Као храну, 

Прождире туберкулозу. 

Под њом пустош крша, 

Ровитих стена. 

Или је једини грозд окачен о лозу, 

Као сок из тебе сише туберкулозу. 


Под врбама је писао песме, 

Крај вода је сањао на девојке; 

Зажарене му биле јагодице грозничаве 

На помисао: да једпе малене дојке 

Никада додирнути не сме, 

Под врбама тек: зеленим, на обалама Саве. 

Исто је презирна и срца ледна, 
Под врбама тек зеленим на обалама Саве. 
На ади преко пута 
Љубила је баш тог тренутка, опијено, 
Јаког и милог једног регрута. 


И то је све. 
~ 


Ожалошћени 
... до гроба. 


И на гробу ће бити написано да је био 
Таленат велики, и да је умро врло млад. 


Једном пре смрти погинуо је био као херој па Церу. 

То се догодило овако: 

Пред вече напусти дом, 

А имао је тада година шеснаест, 

И упутио се најближим путем којим се ловци веру. 

До јутра је већ стигао тамо лако 

У сред битке, кад се кршио најжешћи лом. 

Под кишом куршума, пуковничку нареднику однесе 
заповест : 


Напред, на јуриш! — 

једини се крај пуковника нађе он; 

Сам од једне гранате би закопан. 

Сви држаху да је мртав и почаст даше, 
А он мало угруван кући стиже већ други дан: 
Напред, на јуриш! 

Битка добијена. 

Био једном херој и сам; 

Добоши објавише његову победу: 

Пам, пам! Пам, пам ! 

Био је једном херој и сам: 

Пам, пам ! 


И то је све, 
И шта би више ! 

Опело, црква Св. Марка, 
Саучешћа примају до гроба уцвељени, 


Какав је данас диван синуо дан: 

На сунцу се расцветале све руже, 
Живот Јована неки је далеки сан, 
Из чамца гледам како рибе круже. 
Под таласима гледам како рибе круже. 
Бацимо брзо мрежу, мили друже; 
Какав је данас плодан синуо дан. 
Битка је добијена, 

Добоши звоне: 

Пам, пам ! 


ИВИЦОМ ПО-ОВОГ ГАВРАНА. 
(Покушај најслободнијег превода) 


Да ли ко зна, 

Да ли ко зна, 

Да ћу умрети за који дан, 
И да походићу божији стан; 
Да ли ко зна 

Чему сва жалба мога сна, 
Да ли ко зна2 

Да ћу умрети за који дан, 
Загракну гавран вран: 
Човече који умиреш, 

Да ли ко зна 2 


Да ли ко зна, 
Да тужба у мом срцу спи; 
И да краљеви и да краљице, 
Помрећемо за увек једном сви, 
Да ли ко зна: 
Човече који умиреш 2 
РАСТКО ПЕТРОВИЋ, 


НЕКОЛИКО МИСЛИ О ДОСТОЈЕВСКОМ. 
(ПОВОДОМ СТОГОДИШЊИЦЕ ОД ЊЕГОВОГ РОЂЕЊА) 


Сећати се неког знатнијег јавног радника у одређеним 
роковима од године његовог рођења или смрти, значи прире- 
дити неку врсту испита: треба ли се тога човека још сећати, 
или га треба већ заборавити, и ако га се треба сећати, онда 
зашто 2 Прослављамо годишнице само оних који још живе 
с нама, а не оних који су већ умрли. Било би чудновато 
славити дан рођења или смрти Сократа, али није чудновато 
сећати се Дантеа, јер, ма колико био велики Сократ, он не 
живи више с нама, а Данте је са западним, католичким светом, 
наравно Италијом, везан још хиљадом веза. 

Пита се, дакле, треба ли нам још Достојевски, живи ли 
он још с нама, и, ако се одговори потврдно, је ли он близак 
само нама, Русима, или и другима2 На то питање може се 
одговорити одмах: Да, Достојевски узбуђује не само нас, 
Русе, него и цело мисаоно човечанство, и узбуђује нас данас 
много више него пре 20—30 година, задуго пре рата. 

Стогодишњица Достојевскога рођења кренула је опет 
читаве литературе. Књиге немачког писца Нецела о Русуји, 
које траже да се претресу сами темељи данашње културе, 
непрестано се позивају на руске мислиоце. И, доиста, у делима 
руских писаца налазимо, већ одавно, предвиђање културне 
кризе која сада постаје јасна свакоме. Највећи међу њима, 
Толстој и Достојевски, — опазивши унутарњу празнину кул- 
турног процеса који је водио нагомилавању материалног 
блага, -—— бацише нове лозинке, које су, по њиховом уверењу, 
имале да спасу човечанство: Толстој лозинку о одрицању 
државе и свега што је с њом у вези а Достојевски лозинку 
о осветљавању човечјег живота изнутра, светлошћу љубави 
коју је Христос проповедао. 

Мислим да неће бити потребно сећати читаоце на биогра- 
фију Достојевског, сем неких момената из ње. Достојевски 

води порекло из културне средине, где се на образовање 
гледало много озбиљније него иначе у племићским породицама 
оног времена. Он се био од детињства навикао да у књизи 
види не забаву, већ поуку. Отац његов, озбиљан лекар, 
развијао је код детета поштовање према књизи као средству 
духовног и моралног напретка. С таквим озбиљним погледом 
на литературу, као на науку добра и истине, приступио је 
млади Достојевски и сам позиву књижевничком. Свршивши 
артиљерску школу, јавља се он са првим својим делом (бедни 
људи) у ком говори не о својим душевним доживљајима, као 
обично млади писци, већ о љубави сиротог старца, убијеног 
животом, према девојци којој је бол нанео лакомислен човек. 
Већ ту је Достојевски дирнуо у жице које изазивају највеће 
наше сажаљење према свима пониженим и невино страдајућим. 
Душевно близак сваком људском болу, пошао је Достојевски 
на пут револуционарног тражеља друштвене правде. Умешан 
у заверу Петрашевског, проникао је дубоко у истинску Друш- 
твену неправду, ону која ствара жртве Мршве куле, и постао 
једном за увек, заклети непријатељ социализма и револуције, 
а верни грађанин руске државе, убеђени монархиста, и приста- 
лица словенофилства у коме је видео једини народни правац 
руске мисли. Вративши се с робије, Достојевски је остао до 
смрти обичан новинар и писац, зарађујући пером насушни 
хлеб. Он није могао, као Толсто:, поправљати своје рукописе 
по шест пута; он је морао писати брзо, често одрађујући 
добивени аванс. Нико му није стварао раскошан и удобан 
живот, као Толстоју, живот у коме је тако пријатно пустити 
се мислима о немаштини и потиштености свију сиромашних. 
На против, Достојевски је само сањао о том како би лепо 
било имати материалну независност, али као други један 
велики писац, Мицкијевић, који показује тако много зајед- 
ничког с Достојевским, он је морао стално да бринео комаду 
хлеба, да се узрујава око здравља, одела, исхране породице. 
Писма Достојевског, као и писма Мицкијевићева, исто толико 
говоре о обући коју треба купити деци, колико о великим 
замислима и идејама које испуњавају душу. Тежак свако- 
дневки рад, стално дружење с људима који су били, исто 
тако као и он, сиромашни и гоњени судбином, унутарње сузе 
којих му је била пуна душа, — учинили су срце Достојевског 
тако осетљивим ва стварни људски бол, тако проницљивим 

да разуме јад у дубини туђе човечје душе, да је он постао 
можда у светској књижевности највећи познавалац најсложе- 
нијих душевних доживљаја човека. У неким стварима је отишао 
даље него наука: његов Двојник (Двострука душа), сматран 
првобитно као неуспело дело, сад нам је јасан, откад је 
најновија психологија проучила чудновату појаву раздвајања 
личности човекове. 

Извесна материална сигурност, велики друштвени углед, 
душевни мир у кући, дошли су Достојевском тек последњих 
година живота. 1881 године, пред судбоносно убиство Алек- 
сандра |, умро је Достојевски као прослављени вођ најбољег 
дела руског народа. Нечисти дуси, које је он тако добро 
насликао, продужавали су свој посао, и довели су Русију до 
пропасти, коју је он предвиђао. 

Рећи да је Достојевски био уметник, т. |. да је стварност 
примао кроз нарочити дар уметничке синтезе, да је у књижевним 
типовима уопштавао растурене особине савременог друштва, 
да је стварао живе људе, итд. — то је сувише мало. Досто- 
јевски није само стварао књижевне типове, он је стварао 
људе онакве какви психолошки неизбежно морају бити кад 
њима завлада потпуно идеја, осећање или страст, кад постану 
ивер који јури и окреће се у матици догађаја. И ти људи, 
који су са језовитом реалношћу говорили из његових књига, 
појављивали су се и стварно живи. Нека мистична сила је 
преносила те Раскољњикове, Ставрогине, Смерђакове, из 
света уметничког стварања у свет реалних људских односа. 
Можда још недовољно изражени у доба Достојевсково, али 
стварно егзистентни, после Достојевског се јављају потпуно 
одређени и Аљоша Карамазов, и „Нечисти Дуси“, и јунак 
Злочина и Казне, и други. Јављају се као Платонове идеје 
са стварним оличењем и почетком стварног свог живота. И 
то оживљавање привиђења, та „материализација“ књижевних 
типова, врши се и до данас у свести читалаца с таквом снагом, 
да Достојевски, обично, чини на читаоце тежак утисак : читалац 
као да се претвара у спиритистички медиум преко ког се 
извршује „материализација“ свих оних чудних људи који живе 
нарочитим, тајанственим животим. Колико се пута говорило 
да су хероји Достојевскога неистинити, неприродни, лажни ! 
Па откуд им онда она тајанствена снага да потресу цео наш 
душевни организам 2 Гогољева прича ЛПортреш, у којој 

тврдица, насликан на портрету, живи ноћним, аветињским 
животом, изражава идеју коју сам хтео овде рећи. 

На тај начин, као уметник, Достојевски ствара живот 
којег није било пре њега, али који ће се јавити после његових 
дела. Раскољников из књиге створио је стварне Раскољникове, 
који раније себе нису налазили, а сад су се разумели. И то 
исто може се рећи и о другим типовима Достојевскога: 
колико је руских младића, за ових четрдесет година, погле- 
дало у своју душу на нов начин, прочитавши Браћу Кара- 
мазове. | 

Зна се како је писао Достојевски. Не на тај начин да 
претходно каже: узећу таква и таква лица, а она ће урадити 
то и то, да бих дао такве и такве типове, и исказао теи 
те друштвене појаве и идеје. Тако су писали Гончаров и 
Гогољ, понекад Тургењев, понекад Толстој. Али никад Досто- 
јевски. Он се заносно гледајући привиђења која се отимају 
ка животу, као оне сенке у Илијуму које се купиле око 
Одисеја из јаме пуне крви. Та привиђења су обузимала сву 
његову свест и кроз њега су живела: говорила, радила, 
састајала се, стварали свој живот какав је морао бити. 
Достојевски није мислио да ли су природне или нису те 
слике које су се грозничаво изливале из његовог пера, јер 
није он владао њима, него оне њиме. Он се само журио да 
забележи оно чега му је била душа пуна; он није измишљао 
спољашност својих јунака: он их је видео у својој. души 
живе, упијао се у њине црте и трудио се да их не поквари 
својим описивањем. Достојевски је знао да је баш онаква, 
какву је он описивао, била Грушењка, Соња Мармеладова, 
и др., и нимало се није мислио како ће да их наслика. 

Та страшна, језовита убедљивост Достојевскова ства- 
рања то га чини једним од највећих писаца човечанства. 
Исто тако, изван писаца, живе и Хамлет, Дон Кихот, Пар- 
сифал Волфрама фон Ешенбаха. У руској књижевности се 
тако персонифицирао, кроз Љермонтова, Печорин, јунак 
наше: добл, који је дуго живео, и створио је цело потом“ 
ство. Тако понекад писац може да завлада животом, и 
необичност талента Достојевског у томе се и показује што 
је он, не будући реалиста (у смислу припадања познатој 
књижевној школи), дао слике стварније него сама стварност. 
Нама је свеједно да ли је Шекспир у Хамлету описивао свог 

савременика, шкотског принца, као што се мисли сад, или је 
оргинал узео из Сакса Граматика: Хамлет живи својим 
животом, не у Данској, не на двору Фортинбраса, већ свуда 
где се међу људима још нису изгубила танана и нежна распо- 
ложења душе. И за Достојевског је сасвим споредно где живи 
његов Идиот, и у које се време дешава да Раскољникокв., 
који је помислио да је Бог, убија старицу. 

То што нас све силно узбуђује, то што се кроз нас и 
помоћу нас персонифицира, што обузима нашу душу и живи 
у њој поред нас, — то је тајна Достојевског, и уједно тајна 
његове бесмртности, његовог непосредног значаја за нас и 
данас. Но, само се по себи разуме, одредити Достојевског 
као писца „психолошког правца“, било би такође сувише 
мало. То би значило да је он проучио психолошке особине 
овог или оног типа, слично Золи с његовим Поситеп 
ћитатвз, и изнео укупно те особине као психолошки тип 
какав се налази у извесној друштвеној средини. Код Досто- 
јевског налазимо понекад сасвим друго: његове личности 
живе потпуно својим животом испод свести пишчеве, (таква 
је тајна уметничког надахнућа), раде онако како им наређује 
њихова душа, и често сасвим друкче него што ми очекујемо. 
Тако, у осталом, бива и с људима: мислимо да човека знамо, 
а он тек одједном чини такве ствари какве, држећи се разума. 
ми нисмо очекивали. Но, разуме се, ма да је то за нас 
нејасно, тај човек је ишао тим путем по неизбежној судбини. 
Зашто је, на пример, Смерђаков убио старог Карамазова 2 
Зар га је морао убитиг Од њега то није нико очекивао ! 
Ни он сам није очекивао. Зато се и обесио. 

Данас бар, надамо се, осећа руско друштво у Достојев- 
ском писца добрих принципа човечје душе. У том смислу је 
пре кратког времена говорио о њему митрополит Антоније, 
који је покушао дати „кључ“ за разумевање Достојевског. И 
у познатој књизи Мерешковскога „Толстој и Достојевски“ 
морална оцена заузима прво место. Достојевски нам је драг 
не само као човек високих моралних осећања, него и као 
учитељ добра. У том смислу га ништа не може завести: 
изванредно је осетљив у својој оцени, и никад неће помешати 
добро и зло, као што тако често раде писци. Колико се 
пута, нарочито у доба бајронизма, — свет одушевљавао 
„лепотом“ охолости, духом одрицања, уображеношћу човека 

који, као Ниче, ставља себе јепзешз де; Ошеп ипа аез Возеп. 
У убиству се налазила лепота, у порушеном душевном миру 
девојке коју је саблазнио покварен човек, видели су јунаштво, 
у злобној охолости знак душевне снаге. Безброј пута су 
песници свих земаља опевали све то, али Достојевски је, 
с великом моралном осетљивошћу, увидео унутрашњу лажност 
тих тенденција, и у својим романима је стао на страну добра, 
макар и неугледног, скромног и убогог, тако одлучним 
начином као можда нико пре њега. Ни памет Ивана Кара- 
мазова, ни охолост „Нечистих духова“, нити спољашња 
лепота или величина не привлаче Достојевског, и он одлучно 
и чврсто стоји са јадницима, са „ништима духом“, са „глад- 
нима и жеднима правде“. У том смислу тешко да има још 
који тако дубокохришћански светски писац, какав је Досто- 
јевски. Из записака. које је уносио у своју бележницу, и који 
су само делимично објављени у последње време, видимо да 
Достојевски стално говори о хришћанској култури као о 
највишем моралном и духовном идеалу коме човечанство 
може тежити. А што само мало њих достижу остварење 
тог идеала, није несрећа: главно је да он светли људима као 
кула светиља у мрачној бурној ноћи. 

На том уверењу је заснована и цела културно - исто- 
риска филозофија Достојевскога, која нам је сада можда 
нарочито разумљива, сада, у доба званичног мира, а, стварно, 
у доба када је најдубље мржња разделила човечанство. Чудном 
уверењу да се у борби класа, у мржњи једних народа на 
друге, у Дарвиновој „победи јачег“ налази за човечанство спасо- 
носни излаз ка океану опште среће и вечитог мира, — том 
чудноватом уверењу насупрот дошао је Достојевски са својом 
вером да је узајамна љубав једини поуздани принцип у људским 
односима. Мржња рађа мржњу, из зла се ствара зло, и само 
љубав оживљава, и само човек који дело свога живота диже 
на љубави, ствара живот за добро будућег човечанства. 
Добро неће само доћи, тако мисли Достојевски, него је 
потребно васпитање човечанства у духу љубави, место у правцу 
механичног практичног морала и култа разума. Врло је важно 
што најосетљивији у човечанству такође долазе до тог зак- 
ључка који је Достојевски извео пре неколико деценија. Кад 
индиски филозоф Рабиндранат Тагоре исмева наш механички 
дух, наше „савезе парних котлова“, којима је једини циљ 

богаћење, а средства организација насиља, — он понавља 
оно што је већ много година пре њега рекао руски писац. 

Тим обраћањем на људску савест, тим проницањем у 
најтајније углове људске душе, том вером у добро које се у 
души скрива, и презирањем свег спољашњег и засењујућег 
у људској култури нарочито је драг Достојевски нашем добу, 
које већ почиње да схвата унутрашњу празнину материалне 
културе. А у колико човечанство више буде то разумевало, 
у толико ће му дражи бити Достојевски. 

А. Л. ВОГОДИН. 


ДУБРОВАЧКА ОБЛАСТ. 


Владина законска основа о диоби наше земље на 
области, која предвиђа дубровачку област са политичким 
котарима Дубровник, Метковић, Корчула, Макарска, Имотски, 
Хвар, изазвала је оштру критику. Приговара јој се са три 
стране. 

Из Спљета се жале, што се Далмација цијепа, а када се 
већ цијепа, што се Дубровнику додијелило на крају Имотски 
и Макарска, а на мору Вис и Хвар, који са Дубровником 
немају, нити су имали, заједничког живота. Из Мостара се 
приговара да је мостарска област унакажена тим што јој 
није дано цијело њено приморје, него је од тога начињена 
нарочита, неприродно дугачка, а уска дубровачка област. У 
Дубровнику се каже да је дубровачка област, како је скро- 
јена, наопако скројена. 

Бит ће да свако има понешто разлога, и када би влада 
била имала слободне руке при кројењу области, онда за ову 
област ниједна критика не би била довољно оштра. Али није 
тако. У уставу лежи грешка. Бадава се у чл. 95 упућује на 
природну подјелу, када се неповредивошћу босанско-херцего- 
вачке границе чл. 135 сили на неприродну раздиобу. Ту је 
исконски гријех, и стога гријеха цијела стварна критика 
владине основе треба да се сведе на питање: има ли да се 
дијели Далмација; или, да клинац одмах у главу погодимо : 
има ли се Дубровнику, бар у границама допуштеним од 
устава, додијелити засебна област, или се има тај гради 

његова природна и хисторијска област напросто прикључити 
којој другој наумљеној области. 

Читав Дубровник у том погледу слаже се са владиним 
нацртом, и сматрао би за грдну неправду и прама прошлости 
овог града, и прама његовом будућем развоју, кад му се не 
би засебна област подала. Али владино становиште, држим. 
одобрит ће свако који није учестан у ствари, и који је 
посматра са вишег државнога, а не партикуларистичкога 
становишта. 

Немојмо се варати, ми смо сви мало опојени од великих 
догађаја који су нам донијели наше народно јединство и нашу 
народну државу, и тако ударили темељ за могућност боље 
будућности, ако памети буде, као што је среће било. Жељни 
те боље будућности, напретка и развитка, нестрпљиви смо, 
па жеље своје узимљемо за готов грош, а снаге и способности 
често прецјењујемо, а што је том прецјењивању на путу, лако 
подцијењујемо. То се све, чини ми се, и овог пута догађа. 

Устав одређује као главни критериј по којем се подјела 
на области има да врши, обзир на природне, социалне и ско- 
номске прилике. Подвучемо ли сваку од ових, па се мало 
замислимо, тада неће нитко, ја барем држим, ни у Спљету 
ни у Мостару, моћи порећи Дубровнику право да буде сре- 
диштем неке области. Нагласих средишшем, јер о томе се 
заправо ради. Дијељење на области не да се ни замислити, 
а да се при том нема у виду њихово средиште, јер би то 
била грађа без темеља. Од главне важности је уз који центар 
ће се која област повезати. Од центра сваког организма 
много овиси. 

Онај предио нашег приморја што се од Боке до Неретве 
протеже, живе од вијекова својим социалним и економским 
животом. Тај живот је силом прилика захватао и изоколна 
мјеста, и ближе их њему привезао, успркос административних, 
а некад и државних граница. Он ствара неку природну цје- 
лину, коју смо звали Јужном Далмацијом. Кад би то парче 
земље, које се за готово 150 км. низ обалу вуче, само селима 
било посијано, уз таке прилике ипак не би било лако као 
приложак га приметнути овој или оној области. Али сред тога 
парчета диже се Дубровник. 

Бацимо око уоколо, па право кажимо: колико ћемо 
градова наћи који уз народни живот и карактер имаду оне 

особине које се оправдано траже да их град има. На претек 
их јамачно нема. То није никоме на пријекор, али је свакоме 
на уважење. А ако у нашој домовини има града који уз народни 
живот од вијекова носи биљеге градске културу и људскоте 
уз замјерну традицију, то је Дубровник. Такав град није 
никоме на одмет, а најмање народу који није богат таким 
градовима. Велике традиције жива града нијесу само хисто- 
ријска реминисценција, ни пука сентименталност, оне су голем 
капитал, па ако баш нећемо да у свему гријешимо као за оклад, 
не смијемо да пустимо тај капитал, а да га не искористимо што 
боље можемо. Не смијемо да не створимо што“ подесније прилике 
да такав град шири што боље свој културни утјецај око себе. 

Пређимо на реалност, на садашњост, држећи се далеко 
пјесме будућности, која је увијек више или мање фантазија. 
Дубровник је на мору, центар је нашег поморства, има своју 
грушку луку, једину луку која је данас жељезницом спојена 
са нашим залеђем, Дубровник су сада наша врата у велики 
свијет и из великог свијета. Познат је у свијету као мало 
који наш град. Кад странац у њ дође, усјеку му се, уз љепоту 
природе, складни трагови прошлости, који нијесу трагови 
изгинуле туђе величине, већ трагови његова сопствена живота 
кроз вијекове. Из таких дојмова се гради суд о земљи у коју 
долазиш, а то није ништа. Потхватни трговачки дух, који 
има клицу нешто у атавизму старог Дубровника, а нешто у 
младој херцеговачкој крви, храни у њем знатни трговачки 
живот. Трговачки и финансијски заводи, основани још прије 
рата, праве га већ сада неким, ако и малим, економским 
центрумом, а његови просвјетни заводи, крај неких културних 
и хуманитарних институција, праве га, ако и малим, културним 
центрумом. То све неће бити много, признајемо, али када се 
упоређује са другим, то је доста. 

Покрај тога имаде још један еминентно политички разлог 
који упућује да се Дубровнику пода пристојна важност | 
грађењу наше државе. Не смије се стискати очи, јер нојева 
политика није политика, па треба признати да имаде још 
којешта што силом хисторијског тока и људских сплетака 
источни дио нашег народа од западнога дијели. То нажалост 
осјећамо и више него ли би право било. Тачка гђе се наш 
иеток са западом љуби, то је Дубровник. Град којега су 
синови, још пред стољећа, јаком интуицијом данашњи дан 

навијештали и готово несхватљивом широкогрудношћу читав 
наш народ за свој признавали; град у коме, до педесет 
година натраг, за наш језик није се употребљавао ни српски 
ни хрватски, већ нашки ; град који, кад се српство и хрват- 
ство сукобило, лутао је између једнога и другога из неког 
инстинкта у ком се одазивао атавизам прошлости његове, те 
који је и једној и другој поли дао јаких људи; град западне 
културе раг ехсеЏепсе, који се помлађује претежно здравом 
крви источног нашег народа; град који су у нашој мизерној 
међусобној борби својатали једни и други као своју Атину. 
Такав град створен је да буде копча међу источним и западним 
дијелом нашег народа, те мора да му се пода положај е да 
може што корисније да врши благотворни утјецај у процесу 
елиминирања опрека што још у нашем народу постоје. 

Ти и тима слични разлози били су зауфано поводом да 
је Смодлака, који није Дубровчанин, већ Спљећанин, у свом 
нацрту предлагао Поморје, област која је имала да захвати 
Херцеговину, Црну Гору и Далмацију јужно од Неретве, са 
главним градом Дубровником. Таки разлози зацијело навели 
су и стручну комисију која је радила око нацрта диобе земље 
на области, да — како сам чуо, јер она свој рад није објавила 
— из Херцеговине и дубровачког територија направи област 
са, Дубровником на челу. А данас неки не даду да та, до 
јуче Словинска Атина, у Југославији буде главом ситна 
вилајета. 

Поклик који из Сплита одјекује: немојте Далмације 
цијепати! боли нас и чуди, баш што долази из града који 
је увијек у великим народним питањима знао да буде широко- 
грудан, чуди нас то више, јер се истодобно с тим покликом 
оправдано приговара Хрватској и Босни што су се при гласо- 
вању устава затворили прама нама кинешким зидом. Ја одиста 
не знам коме је икада, прије данашњег дана, на ум пало 
да се Далмација при подјели наше нове државе нема да 
цијепа, кад сватко зна да садашња Далмација није ни прави 
хисторијски појам, а камо ли административна цијелина, коју 
би биле створиле природне, социалне и економске прилике. 
Сватко зна да је то, на протпв, нездравим приликама које 
су радиле против нашег народа, скалупљени уски трак земље 
који се протегао преко 400 км. низ море; то је од прилике 
дуљина обале од Ливорна до Рима, а колико се области уз 

ту обалу поредало! Нешто се тај трак при глави раширио 
да се при крају, баш код Дубровника, до ругла на пар кило- 
метара стањи. Захтјев да се тако ненаравна и неприкладна 
административна јединица нема да цијепа сада кад се ради 
да се наша држава наново административно подијели, занаго 
није оправдан. А заправо овђе се не ради о цијецању: ради 
се само о згодном административном омеђашењу, које има 
да што боље све скупа у цјелину стопи. 

Друго је питање је ли владина основа у детаљу сретна. 
О том сам већ у почетку казао опће мишљење, а то је да 
није. Али, како рекох, здрава паметна подјела у смислу како 
устав упућује, са ограничењима што их устав намеће, није 
могућа. Влада је стала пред дилемом, или да остави Далма- 
цију до Боке заједно, или да је подијели у двоје, дајући 
Дубровнику његову област. Ово потоње императивно јој се 
наметало, и она је, створивши дубровачку област, изабрала 
мање зло. Да ли је граница идеално повучена, о том се да 
расправљати. Кад се неке ствари, којих се ријешење природно 
намеће, тако не ријеше, свако друго ријешење мора да храмље. 
Али жаљење Сплита што су се Хвар, Имотски и Макарска 
Дубровнику додијелили, може бити само донекле стварно 
оправдано, јер за оне дјелове који према Неретви гравити- 
рају, неправде нема. 

Зло је, понављам, учињено уставом. је ли могуће отрез- 
њење, па ревизија устава у том правцу, ја сумњам. Кад би 
то по срећи било могуће, онда најприроднија и најприклад- 
нија подјела ових крајева била би област коју Смодлака 
предлаже, или, ако превладају разлози који траже за Црну 
Гору засебну област, а тих разлога јамачно има, онда нека 
се Црна Гора са својим приморјем, Боком, излучи као област 
за се, а Дубровник са Херцеговином, неретванско - далма- 
тинским крајевима и Корчулом у једну област стопи. Хоће 
ли се пак и Мостару област оставити, онда нека се Јужна 
Херцеговина, мјесто читаве, Дубровнику преда. Свака така 
област бити ће јединица с које нам се синови неће смијати 
или, не дао Бог, још и проклињати. 

Није ли то могуће, онда зло треба исправљати како се 
боље може. Најгоре би пак било оставити Далмацију како 
је сада. Дубровачка Област треба да остане, кад не може 
другако, онако како је владина основа носи, највише уз каку 

коректуру на западу. А затим сви скупа порадимо да здрав 
разум из околних општина и срезова колико прије исправи 
у смислу 5135 Устава оно што је неразбор у уставотворној 


скупштини покварио. 
МЕЛКО ЧИНГРИЈА. 


КНЕЖИНЕ У СРБИЈИ 
ЗА ВРЕМЕ ПРВЕ ВЛАДЕ МИЛОШЕВЕ. 
(Крај.) 

Пошто је Србија ослобођена под Кнезом Милошем, он 
се назове „верховни Сербије књаз“. Под њим је била цела 
земља, али да би се њоме лакше управљало, задржана је 
деоба на нахије и кнежине каква је била и под Турцима. 

Одлука о деоби земље на нахије донесена је на скуп- 
штини 19 децембра 1815 године. У место четрнаест нахија, 
колико их је било под Турцима, сад их је било дванаест, јер 
је Грочанска Нахија сједињена са Београдском, а Пореч, који 
је од старине потпадао под Београдски Пашалук, па га је 
Пазван Оглу био отео и метнуо под Ада Кале, сад припаде 
Србији, али није чинио нахију, већ је био целина за себе. 
1833 године присаједињено је Србији још шест нахија. У 
свакој нахији и у Поречу би постављен по један нахијски 
кнез, који се називао још и главни кнез и обор-кнез. Нахијске 
кневове постављао је сам Кнез Милош и на то им је издавао 
дипломе. Кандидате је узимао из најоданијих људи. Ту су 
била на првом месту његова браћа: Јеврем Обреновић, који 
је постао кнез Нахије Шабачке, и Јован Обреновић, који 
постаде кнез Нахије Рудничке; затим људи који су му били 
блиски и стари знанци: Вуле Григоријевић, кнез поречки, 
био је његов момак и од њега се није растављао,“ јЈокса 
Милосављевић, кнез Нахије Пожаревачке, био је момак код 
Милана Обреновића, с њим је био и у бојевима и у деле- 
гацијама, а у другом устанку одмах је стао уз Кнеза Милоша“ 
најзад људи који су се уз њега истакли било јунаштвом било 


: Имена нахијских кнезова у свима нахијама види у М. Петровића 
Финансије и усшанове 1, 357. 

2 М. Ђ. Милићевић, Поменик, 103. 

з Њ!дет, 364. 

верношћу у подизању другог устанка, као што су: Вићентије 
Петровић, Милета Радојковић,! и други. 

Нахијски кнезови били су управо органи кнеза Милоша, 
његови потчињени чиновници. Дајући им дипломе, он им вели 
да их је он изабрао и поставио, а затим наређује да их сви 
жметови и кнезови у нахији „за истинита обер кнеза припо- 
знају и њима пристојну чест одају и у сваком послушанију 
буду“, да заповести које он преко њих издаје „свагда слушају 
и испуњују. Ако би се који непослушник или преступник ове 
наше заповести нашао, онај ће сваки под страшни одговор 
пасти и нијпосле, свога живота лишити се хоће“. Преко 
нахијских кнезова издавао је Кнез Милош наредбе кнежин- 
ским кнезовима.“ Они су одређену суму порезе на нахије 
разрезивали сваки у својој нахији и преко кнежинских кнезова 
прикупљали и предавали Кнезу Милошу. 3 децембра 1829 
године пише Кнез Милош Павлу Радмировићу, кнезу Нахије 
Шабачке, да при раздељивању митровске порезе за ту годину 
„сву нахију на једном месту искупи и прочитавши им тарифу 
да расположи порез“.“ Ради отправљања послова нахијски 
квезови су имали по једног писара и повише пандура. 

Име нахија задржано је до 1834 године. Тада је заме- 
њено именом окружије.б 

још је интересантнија судбина кнежина за владе Кнеза 
Милоша. И њих је он задржао. Оне се у почетку називају 
и срезовима, према срезовима из времена Кара Ђорђа, али 
се ускоро почну називати само кнежинама. 1 новембра 1815 


1 М. Ђ. Милићевић, Поменик, 523, 598. 

2 М. Петровић 1, 508, 

з Дајући „настављеније“ кнезу Голубачке Кнсжине Павлу Душма- 
тићу, 11 марта 1816 године, Кнез Милош му вели: „Опредељеног обор- 
кнеза, који буде код муселина у Пожаревцу седети, шњим ћете у дого- 
вору бити и сваке моје заповести од њега примати“ (М. Њ. Милићевић, 
Кнежевина Србија, 1052). Постављајући Милутина Петровића за кнеза 
Омољске Кнежине, 27 фебруара 1822, он му пише: „... не сумњам да 
ћете... по заповести мојој вашему обркнезу Јосифу Милосављевићу у 
свему покоравати се и с первом ревностију дела народна у кнежини 
Вам врученој исполњавати, подавајући најскорије известије оному својему 
обркнезу Јосифу Милосављевићу о свим прикљученијам у кнежини 
Ватој“ (В. и Н. Петровићи И, 378). 

+ М. Петровић |, 128. 

5 М. Гавриловић |, 288. 

године одредила је Народна Канцеларија у Београду неколико 
комесара, са задатком да обиђу земљу и да са скупштином 
кметова и главних људи у свакој кнежини изберу кнеза и 
објасне им дужности Пошто је овај избор извршен, Кнез. 
Милош у свакој кнежини постави по једног кнеза Кнежине 
су понајвише задржале имена каква су имале и под Турцима. 
Само онде где стари називи нису били довољни да их тачно 
одреде, или где су образоване нове, назвате су по именима 
кнезова који су у њима постављени (Кнежине: Бобовчева, 
Ракина, Дабића у Нахији Ваљевској; Станковића, Гошнића, 
Катића, Живковића у Нахији Београдској, и тако даље), 

Али кнежине под Турцима и под Кнезом Милошем нису 
биле једно исто. Док су под Турцима биле аутономне целине 
са скупштином и кнезом који је био израз читаве кнежине, 
дотле су под Кнезом Милошем зависне административне 
јединице, са кнезом који је био чиновник и извршилац воље 
Кнеза Милоша. Из следећега мислимо да ће разлика бити 
још јаснија: 

1. Иако су под Турцима кнежине биле природом омеђене 
географске целине, ипак нису биле потпуно недељиве. На 
против, кад год су географске прилике допуштале, и кад се 
народу учинило угодније, оне су спајане по две у једно, или 
је једна дељена у две, или су поједина села прелазила из 
једне кнежине у другу. Тако су после Кочине Крајине Подгорци, 
којима беше кнез умро, молили тамнавског. кнеза Алексу 
Ненадовића „да сједини Подгорје са својом кнежином и да 
обадве кнежине држи, или да им он даде каквога из своје 
кнежине (за) кнеза.“ Али Алекса, и ако је „оне године судио 
и тамо, није се хтео приватити за сву кнежину, но рекне им 
да они између себе кнеза изберу“. На то га они замоле да 
им барем да Јоку из Рабаса да им кнезује. Он им одговори 
„да је то мучна ствар једноме човеку из друге кнежине у 
у туђој кнежини кнезовати, а кад баш хоћете за кнеза Јоку 
из Рабаса, онда јето узмите с њим и село Рабас од моје 
кнежине, а и тако је на међи; то село нека буде од сад под 
вашом кнежином. И тако Подгорци буду задовољени,“ У Оно 
што је у оваквим случајевима под Турцима било главно, то 


' М. Гавриловић ], 243. 
2 Списак постазљених кнезова види у М. Петровића ], 606. 
з Прота Матија, Мемоари, 35 — 36. 

су народне потребе, народне жеље и народне одлуке. — И 
под Кнезом Милошем су кнежине дељене и састављане, али 
то више није било из народних потреба, ни по народној 
жељи и одлуци, већ из виших административних потреба, а по 
вољи и одлуци Кнеза Милоша. Тако је он поделио Посавску 
Кнежину на два дела, па је у једноме поставио за кнеза Јована 
Павловића из Јабучја, а у другоме Николу Семеоновића из 
Бабине Лукел До 1824 године било је 45 кнежина, од тада 
па по првог полгођа 1833 — 42, а у другом полгођу — 60, 
1834 — 61, а 1835 — 54,2 Сем тога, он је кнежине смањивао 
и повећавао, одузимајући им или додајући им села из других 
кнежина, онако како му се, из управних разлога, учинило 
згодније. 

2. Под Турцима су кнезови били наследни потомци 
старих кнезова, под Кнезом Милошем то су били нови људи, 
које је он испостављао. Сви су били скоројевићи, обично 
истакнути борци из првог, а још више из другог устанка, 
његови љубимци и приврженици и, што је главно, одани му 
људи: Живко Михаиловић, нови кнез грочански, био је пре 
првог устанка обичан човек, под Карађорђем постао је 
капетан, после пада Србије 1813 побегао је у Аустрију, 
вратио се пред други устанак, и под Кнезом Милошем поди- 
гао свој крај на Турке; Рака Тешић, кнез колубарски, био 
је пре првог устанка такође обичан човек, под Карађорђем 
био је буљубаша, у другоме устанку се одликовао;“ Марко 
Штитарац, кнез поцерски и мачвански, био је пре првог 
устанка терзија, под Карађорђем се одликовао, после пада 
Србије отишао је у хајдуке, а кад је плануо други устанак, 
он се истакао Било је и сасвим нових људи: Петар Топа- 
ловић, кнез гружански, био је само имућан човек, али се 
све до 1815 године не помиње као какав народни првак, а 
тада су га Лепеничани изабрали да их предводи у боју;“ 
Стеван Добрњац, кнез моравски (Нахија Пожаревачка) био 
је брат Петра Добрњца, али се у првом устанку не помиње, 


' В. и Н. Петровићи П, 360. 

= М. Петровић |, 435. 

одликовао се тек у другом устанку;! Павле Душманић, кнез 
голубачки, исто тако је у првом устанку непознат, а истиче 
те тек у другом.“ Било је кнезова који чак нису били ни 
родом из Србије. Јован Митровић Демир, кнез у једној 
кнежини у Нахији Ужичкој, рођен је у Херцеговини, дошао 
у Србију пред први устанак, у њему се одликовао и постао 
најпре буљубаша, затим капетан; после пропасти Србије 
отишао је у хајдуке, и као такав ступио у други устанак.“ 
Сима Катић био је родом из Босне, дошао је за време првог 
устанка, одликовао се, постао буљубаша, бимбаша и војвода, 
у другом устанку се одликовао, и сад је постао Штитарчев 
помоћник у Мачванској Кнежини.“ Међу новим кнезовима 
било је људи који нису ни имали ратних заслуга. Василије 
Поповић био је отресит и отмен човек, постао је кнез у 
једној кнежини у Нахији Рудничкој, јер је био брат од ујака 
књегиње Љубице, „која га је држала као рођена брата“.“ 

После ових првих кандидата које је Кнез Милош поставио, 
он је постављао и нове кад је затребало.“ Најзад он се постарао 
и за кандидате којима ће, кад затреба, попуњавати места 
кнезова. 17 новембра 1822 године пише он Милосаву Здрав- 
ковићу, кнезу Нахије Ћупријске, како налази за добро „узети 
у службу своју од сваке нахије по три момка, пешака. Ови 
момци треба да буду добри и поштени, од богатих и имућних 
фамилија, оружани, ожењени и разумни, како би се могли 
употребити по времену и за кнезове и за друге службе, и 
храбри који се не би бојали беда кад би до њих дошли“. 
Затим му препоручује да и из Ресаве избере „три момка по 
горњему описанију што скорије“ ида му их пошље час пре.“ 
Овакве је наредбе послао Кнез Милош и у друге нахије.“ 

3. Под Турцима су кнезови били стални у својим поло- 
жајима, под Кнезом Милошем нису. Он их је исто тако 
премештао, смењивао, збацивао и унапређивао као што их 

је и постављао. У почетху 1816 године налазимо неког Ивка 
као кнеза Голубачке Кнежине. Њега је у марту исте године 
Кнез Милош деградирао за буљубашу исте кнежине и потчинио 
га новоме кнезу Павлу Душманићу. 9 јуна 1819 године 
унапредио је Василија Поповића за главног кнеза Нахије 
Пожешке.“ 27 фебруара 1822 разрешио је млавскога кнеза 
Милована Кукића, „због неспособности његове“, а на његово 
место поставио Милутина Петровића, дотадашњег кнеза 
Омољске Кнежинез У децембру 1822 преместио је Раку 
Тешића, колубарског кнеза, за судију у Конзисторији.+ 6 
октобра 1823 преместио је Јована Бобовца, подгорског кнеза, 
за председатеља Суда Обштенародног. Илију Вукомановића, 
левачког кнеза, збацио је, а на његово место поставио његовог 
брата Филипа. Стеван Добрњац, моравски кнез, био је умешан 
у Абдулину Буну, због чега је побегао паши у Лесковац; 
Кнез Милош му је после опростио, али му власти више није 
давао. Неки су кнезови разрешавани дужности по молби. 
16 маја 1822 године разрешен је Јован Димитријевић - Добрача 
од дужности гружанског кнеза.“ 

У неким кнежинама и није било кнезова, већ су оне 
потпадале под власт суседнога кнеза. У њима су вршили 
дужност кнезовски помоћници, коџабашије, који су у свему 
слушали суседног кнеза. Марко Штитарац био је постављен 
1816 године за кнеза у Мачви и Поцерини, али му је у Мачви 
био помоћник Сима Ковић,“ 27 фебруара 1822 премештен је 
Милутин Петровић из Омољске у Млавску Кнежину, али 
с тим да „како на новопримљену кнежину Млаву, тако и на 
перву Омоље позор у свему има“. Истога дана постављен је 
Марко Џодић „коџабашом“ Кнежине Омоља, с тим да сеу 
свему „повинује“ Милутину Петровићу, кнезу млавскоме.19 

4. Под Турцима кнезови су били бесплатни народни 
израз, његови представници и пуномоћници. Они су били 
заступници народних интереса, и кад год је затребало, они 
су се за људе из своје кнежине заузимали и „молили се за 
њих код Турака“. Под кнезом Милошем они су били његови 
органи, који су слушали само њега, његови чиновници, који 
за то имају одређену плату. Под Турцима су кнезови у дого- 
вору са народом свршавали многе народне ствари. Под 
кнезом Милошем они су били потпуно везани његовим запо- 
вестима, без којих ни један кнез „ништа за живот свој у 
кнежини није се усудио урадити“. Те заповести је сваки 
кнез морао „по первому писму немедлено да соврши. Ако би 
га затекло и друго писмо у несвршеном делу, своје ће се 
чести лишити, ако ли и треће писмо у неисправном делу 
дочека, такови ће се без сваке сумње и свога живота лишити,“ 
Преко кнезова је Кнез Милош управљао и народу наређивао 
да постављеног кнеза „за истинита кнеза вилајетска припо- 
знаје и њему пристојну част одаје... Који би се нашао про- 
тивник или непослушник ове моје заповести, такови ће 
сваки под страшни одговор пасти и најпосле свога живота 
лишити се 

5. Кнезови су под Турцима и судили народуј Ово им 
је право долазило из обичаја који је у народу створен и 
традицијом чуван. Они су судили и под Кнезом Милошем, 
али по његовом овлашћењу. 

6. Кнежинске скупштине, једно старо народно наслеђе, 
које су, како каже Прота Матија, „јоште од Косова остале“, 
које су се и за време Турака одржавале и на које се народ 
скупљао „на различите договоре“, истина су задржане и под 
Кнезом Милошем и звале се исто тако скупштинама, али су 
биле сведене на зборове које су кнезови сабирали да на 
њима саопште заповести Кнеза Милоша, да народу разрежу 
порезу или да му нареде кулуке.“ 

Тако су под Кнезом Милошем уништена стара ауто- 
нбмна права кнежина. Кнежине, кнежински кнезови и кне- 
жинске скупштине истина су и даље постојали, али су постали 
нешто сасвим друго но што су били под Турцима. 1830 
године име кнежина замењено је именом капетанија, а 
доцније именом срег. Кнезови у кнежинама названи су 
капетанима. На тај начин ишчезоше и имена која су под- 
сећала на старе аутономне покрајине, да уступе места име- 
нима која су означавала само административне покрајине и 
административне чиновнике Србије. 

Овако коренита промена, на штету народне покрајинске 
самоуправе, није била у вољи народу и није могла проћи 
без кризе. Односи и облик управе у кнежини били су 
давнашњи, у народу створени, обичајем чувани и срасли 
с народом, и нису се могли лако прегорети. Кнежине су биле 
нешто интимно и своје. Стари кнезови су били домородци, 
народни људи, које је сваки знао и према којима је био 
сваки слободан и отворен. Они су имали стари, у својој 
породици наслеђени и народом подржавани ауторитет, о коме 
су и они сами и народ водили рачуна. Они су живели са 
народом, познавали његове прилике и потребе, о њума се са 
народном скупштином саветовали, и били само израз народни. 
Они су знали да ће вечито остати са народом и старали су 
се да у њему очувају свој углед и свој образ. Испуњавајући 
дужности према Турцима и вршећи њихове наредбе, они су 
пре свега водили рачуна о народу и старали се да терете 
од дужности и од наредаба народ што мање осети. Под 
Кнезом Милошем постало је све другојаче. Кнежине и кне- 
зови су истина још за дуго, бар по имену, постојали, али је 
све било по другом калупу. Кнезови су били сасвим нови 
људи, често пута родом из сасвим других кнежина. Народ их 
није познавао, те није могао бити према њима слободан и 
поверљив. Њихов ауторитет био је нов и потицао је из 
постављења и наредбе Кнеза Милоша. Као новајлије они нису 
познавали ни прилике ни потребе своје кнежине. И кад су 
их познавали, они нису ни могли ни смели ићи за њима, јер 


Смедеревска била је у исто време и кнежина) по неколико кметова | 
Азању и онде смо ми све Ваше послате заповести с добрим толковањем 
прочитали, по том порезу на Нахију Смедеревску припадшу расположили 
смо ...“ (Држ. Арх, К. К. Нах. Смедеревска 1824). 

им то није била главна дужност. Старајући се једино да што 
боље испуне дужности према Кнезу Милошу и да одговоре 
што боље његовим наредбама, они су мало водили рачуна о 
томе колико ће тиме бити задовољене потребе народне или 
колико ће то народу бити тешко. Новајлије у управљању. 
они су и грешили на штету народну. Најзад, нове потребе, 
недовољна упуства, апсолутна отсутност писаних закона, 
личне слабости скоројевића на власти, учинили су те је народ 
жалио за старим редом и за старешинама на које је био 
навикао и сматрао их као нешто своје и природно. 

И ако под Кнезом Милошем није било лако противити 
се његовој вољи и његовим наредбама, ипак се незадовољство 
са новим редом јавља врло рано и траје до краја његове. 
владавине. Већ 24 јула 1816 године пише Милосав Здрав- 
ковић, Ресавац, Кнезу Милошу: „Друго Вам пак јављам 
заради Маринка да неће да га слушају, нити за старешину 
припознају, но другога кнеза наместили и говорили: Ми 
Милоша не слушамо, но како нама по вољи будне и ми кога 
(за) способна нађемо, тога као кнеза хоћемо“ У Ђаково; 
Буни 1825 године, поред народног незадовољства због других 
злоупотреба, јасно се види и незадовољство са кнезовима. 
јован Обреновић и Милутин Савић Гарашанин, с јаким оде- 
љењима Јасеничана и Лепеничана, били су послати да испи-– 
тају узроке буне, а неким кнезовима би издата заповест да. 
им -пођу у помоћ. Кад Јован и Гарашанин дођоше међу побу- 
њенике, њихови људи се измешаше с њима и стадоше викати 
против својих старешина. 14 јануара стиже у Азању јован 
Вићентијевић, кнез једне кнежине у Београдској Нахији, да 
буде у помоћи Јовану и Гарашанину, али се и његови људи 
помешаше са побуњеницима и почеше му говорити да, ако 
може од сада да суди како кметови и остали народ нађу за 
право, онда добро, ако не, онда они имају другога човека 
за кнеза, „који ће по њином мненију, како они нађу за 
право, судити“.“ На збору Ђаковаца у Тополи, 20 јануара, 
решено је да се упуте Кнезу Милошу народне жеље. Прва. 


1 „У Црној Гори још се не може замислити да се у неком пле— 
мену постављају за чиновнике иноплеменици, туђи људи“ (]. Ердеља- 
новић, Насеља 1, 225—226). 

тачка тих жеља била је: да се „кнежевски зулум укида“ и 
да се злочинци измакну из вилајета. Кога народ хоће, тај и 
да буде народни старешина с „изволенијем“ Кнеза Милоша. 
9 фебруара 1825 године, одмах после угушења Ђакове Буне, 
пише кнез Никола Станојевић из Араповца Кнезу Милошу: 
„Кметови (народ) од кнежине Станојевића постављају кнеза 
другога...“ 3 И тако даље. Исти случај је био и са старе- 
шинама у новодобивеним крајевима 1833 године. И тамо је 
народ био незадовољан са старешинама које је Кнез Милош 
постављао, па је тражио своје људе, који су му и под Турцима 
били старешине. 

Један случај народнога незадовољства са наметнутим 
старешинама из 1838 године врло је пластично представљен 
у актима Државне Архиве. Те године умре тамнавски, најпре 
кнез, а затим капетан, Павле Симоновић. Он је био родом 
из Тамнаве и као кнез био је наставио и под Кнезом Мило- 
шем, колико је то било могућно, стару кнежевску традицију 
у својој кнежини, те је народ са њим био врло задовољан. 
У децембру те године имао је исправник Окружја Таљевског, 
мајор Матија Симић, да представи народу Среза Темнићског 
новога капетана Аксентија Срећковића, кога је Кнез Милош 
био поставио. Народ је био сакупљен у селу Тухарима. Мајор 
Симић прочита „височајше писмо Његове Светлости“, које 
народ „внимателно саслуша“. Мајор је већ „мислио да је дело 
 свршено“, кад три старца из гомиле народа који су стајали 
један до другога отпочеше говорити: „Фала Господару на 
његовом писму, али ми нећемо тога капетана никако због 
тога што је јабанац“. Народ је ћутао као заливен. На то ће 
опет старци: „Шта сте стали те ћутите, знате ли што смо 
отоич говорили сви скупа да никако јабанца нећемо и не 
пуштамо га, кад можемо између нас једнога таквог изабрати.“ 
На ово народ повиче: „Нећемо јабанца никако па нећемо, 
кад ми можемо сами између нас изабрати, а и имамо старих 
наших, који старешине могу нам бити“. Узалуд им је мајор 
Матија говорио: „Шта вам је, браћо, Бог с вами, та и он 
се у вашем окружију родио, какви јабанац 2“ Народ остаде 
при своме. „Видимо, говорио је народ, око нас доста примера 
а и у многим срезовима јабанске старешине, али знамо да 


' М. Гавриловић П, 575, 
2 Држ. Арх, К. К., Нах. Београдска 1825. 

су сви старешине своје тужили и код власти опадали, а ми 
то никад покушавали нисмо; свагда смо љубили наше старе- 
апине и свагда радо и охотно испуњавали заповести госпо- 
дарске, које су нам они саобштавали, па нам овај случај 
сада тежак пада“. Најзад мајору не остаде ништа друго до 
да затражи од народа написмено да Срећковића неће за 
капетана, и народ, „како кметови, тако и остали, сагласивши 
се, таки му драговољно написмено даду“.! 

На овакве појаве Кнез Милош је реагирао са великом 
жестином. Већ 3 јуна 1817 могао је он писати Михаилу. 
Герману: „Овдашња обстојатељства за сад су добра, све је 
у тишини. Од кнезова сада не осећам никаквога да што на 
страну шегли. Сви су са мном у једном сагласију. Противне 
партије све сам уничтожио“. У новим случајевима био је 
без милосрђа. Ђакова Буна крваво је завршена. Постављајући 
за капетана нараћинског Анђелка Николића, 21 маја 1835 
године, он народу „препоручује“ и „налаже“ да га за капе- 
тана призна и његове заповести тачно испуњава, „као што 
треба да се народ спрама свог старешине правилно и законо 
постављеног влада... Ако сте до сад по некому зар старо- 
древному, рђавому, обичају којекакве плетке радо чинили и 
у туђе се послове радо мешали, то сад избаците са свим... 
и угледајте се у том на други народ србски, који старешине 
своје слуша и поштује. А ја мислим да ћете и ви за дужност 
признати онога кога ја љубим — љубити, и онога кога ја старе- 
шином поставим — поштовати, уважавати и слушати. У 
случају ако би се који усудио и опет какве плетке чинио, тај 
ће без сваке разлике строго каштигован бити.“ Из одговора 
који је Кнез Милош дао 31 децембра 1838 године Исправни- 
честву Окружија Ваљевског о народном непримању јабанца 
Аксентија Срећковића за капетана Среза Тамнавског, ВИДИ 
се цело његово гледиште на постављање кнезова, односно 
капетана, и сва категоричност у извођењу овога гледишта. 
„Ми, вели он, оне људе за старешине постављати за дужност 
своју сматрамо, који највише имају тому способности и 
заслуге, а да Аксентије Срећковић и једно и друго својство 


! Држ. Арх, К. К, Нах. Ваљенска 23 и 24 децембра 1838. Мо 1517. 
г В. и Н. Петровићи ПИ, 173. 
8 Држ. Арх, К. К,. Нах Ћупријска 1836, Мо 1771. 

има посведочава његова дуговремена служба у регуларној 
гарди и то што је писмен. К тому ваља људи да знају да је 
старешина срески наш, сиреч правителствени, а не обштински, 
и да, следствено, нами право припада постављати их из 
енакових лица, у која смо уверени да ће кадри бити налоге 
ваше као што ваља к напредку и миру и тишини народној 
у извршеније приводити. Народу пак остаје право жалити се 
· на сваког старешину.“ Затим наводи примере како је и на 
· другим местима постављао за старешине људе који нису 
оданде и препоручује да народ прими постављеног капетана, 
а ако се успротиви, да сам себи припише што га снађе. 
Најзад препоручује да се сазна ко је покретач овог незадо- 
вољства и кога би народ желео за старешину. На крају 
крајева Аксентије Срећковић остаоје капетан Среза Тамнавског.: 
ТИХ. Р. ЂОРЂЕВИЋ. 


' Држ. Арх, К. К., Нах. Ваљевска 31 децембар 1838, В. Мо 4062, 4091, 

ПОЗОРИШНИ ПРЕГЛЕД. 


ИБЗЕНОВ „НАРОДНИ НЕПРИЈАТЕЉ“. 


Доктор Стокман пронашао је лековит извор и дао идеју 
за подизање купатила у своме родном месту. Предузеће је 
напредно, и град се њиме обилато користи. Али је лепа идеја 
Др. Стокмана, од спекуланата, акционара купалишног друштва, _ 
онакажена. Да смање издатке око довођења воде, управљачи 
су изнели хватање водених жица одмах у близини града, на 
земљишту окуженом фабричким каналима. Зле последице 
дошле су брзо. Стокман је, као купалишни лекар, утврдио 
анализом воде да су оболења купалишних посетилаца дошла 
бацилима из окуженог водовода. Као лекару и као грађанину 
који је волео своје родно место, прва мисао Стокману била 
је: да је права срећа што је узрок опасноме злу јасно утврђен, 
и што се сад на време може оклонити. Поносан на свој 
проналазак и заслугу којом ће задужити град, он ни за 
часак није сумњао да ће и његови суграђани са истим 
осећањима дочекати срећно откриће. И доиста, у првом 
тренутку, у кругу партијских и личних незадовољника и јавном 
мишљењу жељном сензација, доктор наилази на признање и 
на присталице. Али преправке у водоводу стале би силних · 
издатака који треба да падну на терет грађана, а затим, за 
све време радова, неколико година, купатило би имало 
бити затворено. Пред тим изгледима жртава, и акционари и 
сопственици кућа и све јавно мишљење обрћу се против 
Стокмана. Од њега се чак тражи да порече истину, или бар 
да је прилагоди интересима и савестима оних који не могу 
да је поднесу у њеној наготи. 

У тој Галилејевској борби савести је драма у Народном 
Непријашељу. Оно што је у Ибзеновој драми особено у 
драматисању ове класичне ситуације, то је што савест у 
овом случају није притиснута ни од тиранина ни од инкви- 
зиције, ни у опште повремених узурпатора кеје било власти. 
Доктора Стокмана прогања већина,велика и компактна већина. 
његових суграђана. У тој супротности савести и гомиле 
тежиште је комада. 

У бурном четвртом чину, у коме доктор држи свој 
плаховит говор, драмска ситуација у суштини не развија се. 
Оно што у њој расте од прве до последње сцене, то није 

ни неизвесност исхода у овој неравној борби, ни интерес за 
речитост Др. Стокмана, који своје опасне мисли разлаже 
" циничном присебношћу : то је више од свега стихијски призор 
· масе, подељене, неодређене, необавештене и несвесне масе, 
_ која се збуњује, узнемирује, заводи, узбуђује и заслепљује 
читавом скалом покрега и гласова, до дивљег урлика и разби- 
јања свега око себе. Та драма гомиле и идејно и сценски 
најинтересантнија је у комаду. 

Сви типови Ибзенових драма су у тој гомили, од оних који 
под маском поретка, религије или морала узурпирају власт, 
· до оних који у мраку, беди и незнању следују као чопор 
„животиња својим неоплемењеним нагонима или лажним застав- 
_ницима слободоумља. У тој охолој исповести индивидуализма, 
Ибзен излива сву горчину своје сатире и сву претњу своје 
револуционарне мисли. 

„Прваке“ од срца мрзим“, вели Др. Стокман, јер „они 
"су као оно козе у младом расаднику, — свуда праве штету; 
слободном човеку, ма где се, појавио, они стоје на путу — 
„ и најбоље би било кад би их потаманили као какве бубе 
штеточине“. Али Стокман држи да ти „преживели престав- 
„_ници старога света који је на умору, изврсним начином сами 
себи указују последњу почаст“ и зато „ова врста људи нису 
највећа опасност за друштво...“ „Најопаснији непријатељ 
истине » слободе је чврста већина“. На Један упад уредника 
„Народног Гласника“ Ховстада, који понавља једну реченицу 
Бјернсонову, да „већина увек има право“, Стокман проду- 
жује: „А ја вам велим да право никад није на страни већине“. 
· јер „ко саставља већину становништва — паметни људи 
или глупаци 2 ја мислим да ћемо се сложити у томе да глупаци 
чине, може се рећи, неодољиву већину свуда“... „Већина — 
на жалост — има силу, али право нема... Мањина увек 
„има право.“ 

Нова узбуна слушалаца и нов подругљив упад Ховстада, 
" који Стокману добацује да је постао аристократ. Али доктор 
јасно одређује да у тој мањини нема места, „за ону малену, 
тесногруду, сипљиву гомилу која је заостала и с којом свежи 
живот нема више никаква посла,“ Под мањином која увек 
има право, Стокман мисли „на оно мало људи, на појединце 
жоји су присвојили младе истине које сад ничу. Ти људи 
налазе се напољу, на извидници која је тако далеко истак- 
нута, да је чврста већина не може стићи“. 

„“— Па онда је доктор постао револуционар,“ добацује 
Ховстад. 

+ — Доиста сам, одговзра Стокман. Наумио сам да подигнем 
револуцију противу лажи да је истина у већине... Истине 
око којих се окупља већина, толико су остареле да су већ 
преживеле. А кад истина толико остари, онда је она на 
најбољем путу да постане лаж... Те остареле истине су 

увек ужасно сувоњаве и мршаве. Па ипак им тек тада већина 
обраћа пажњу и препоручује човечанству као здраву душевну 
храну... Истине које светина признаје — јесу оне за к9)8 Бе 
водила извидничка борба у данима наших прадедова“. 

Друга лаж на коју Стокман устаје је наук :“ да је гомила, 
светина, маса, права језгра народа — шта више да је она. 
сам народ; да прост човек, тај наш затуцани, умно незрели 
сабрат, ужива исто право да каменује и да одаје признање. 
да влада и да доноси одлуке, као и она шака отмених и 
слободних људи... Велика гомила је само сировина од које 
треба начинити народ“... А ту гомилу, „врсту плебса, не“ 
сачињавају само нижи слојеви; она рови, пузи, гамиже свуда 
око нас, све до у врхове друштва“. У њу спада и „умна руље: 
оних који мисле главом својих претпостављених и који су 
увек истог мишљења као и њихове старешине“... „Отмени: 
људи су једини истинити слободоумници... Слободоумље је 
исто што и моралност... Лажна је наука да је гомила. 
светина, чврста већина _ једина закупница слободоумља и 
морала... Лаж је да просвећеност руши морал. Не, заглуп- 
љивање, сиромаштво и невоља, укратко сва беда живота — 
они су узроци свој покварености... У кући где се под не 
мете свакога дана, човек за две три године губи способност 
да морално мисли и ради. Недостатак у кисеонику слаби 
свест“ : 

И Стокман закључује да „с тим кисеоником траљаво 
стоји у многим и многим домовима његовог града, кад цела 
та чврста већина може бити толико несавесна да хоће 
унапређење града да подигне на моралном земљишту лажи. 
и преваре“. Стокман никада неће престати то говорити. Он 
„толико воли своје родно место, да ће га пре упропастити 
него да гледа како се подиже на лажи... Шта мари ако се 
и упропасти једно друштво лажи. Нека се слисти са земље. 
Затрти се морају као животиње штеточине сви који живе у 
лажи“... „Ви ћете окужити целу земљу — вели Стокман 
својим суграђанима; ви ћете дотреати дотле да ће и њу 
требати уништити. А ако дотле дође, онда велим од свег 
срца: нека пропадне цела земља, нека се истреби цео овај; 
народ !“. 

Ова дрска анархистична претња је последња рече- 
ница којом Стокман надвикује буру општег незадовољстза. 
Збор га проглашава за народног непријатеља, и руља довр- 
шује излив свога незадовољства разбијањем прозора на кући 
докторовој. Стокман је отпуштен из службе; кћи Петра, 
учитељица, губи часове у пансионату; синови долазе из 
школе изударани од другова, и сопственик куће отказује 
чак и стан прокаженој породици „народног непријатеља“. за: 
тренутак збуњен и у искушењу пред патњама своје невине 
породице, Стокман брзо диже главу и смело проглашава 

своју непомирљиву борбу за истину. Он ће почети изнова, 
са својим синовима, које ће одгајити у љубави према истини, 
и нада се наћи за своју школу у своме родном месту „неко- 
лико мангупа — адраповаца ... да покуша срећу са битангама, 
међу којима се може каткада наћи по која промућурна 
глава“... 

„ —7 Шта ћемо радити кад постанемо слободни, отмени 
људи г пита Стокмана његов синчић. 

— Онда ћете, децо — вели им отац — све партијске 
вође, те гладне вуке, одјурити тамо далеко на запад ! 
И на неверицу своје породице која се ишчуђава охолом 
самопоуздању његовом, Стокман завршује комад новим 
својим открићем : 

„Видите, ствар је у томе: најјачи је човек на свету 

онај који је - сам!“ 


Као Стокман пред унезвереном гомилом у четвртом 
чину, Ибзен у Народном Непријатељу оставља многог гледаоца 
у недоумици. Реалистичне појединости у комаду — крута 
качкета власти за коју „чиновник нема права да има своје 
одвојено убеђење“, редакцијска јазбина „Народног Гласника“, 
слободоумље „с мером“ малог грађанина Аслаксена — све је 
то живописно истинито. И мисли, свака за се, у Народном 
Непрпјашељу јасне су. Нема ни једног гледаоца, у читавој 
друштвеној скали, који не би могао са задовољством пљескати 
овој или оној сцени. Али повезане и до краја изведене, идеје 
Ибзенове збуњују и, у дворани од хиљаду гладалаца, тешко 
би било наћи стотину која би пљескала од почетка до краја. 

Јер, пре свега, нема ниједне политичке групе, од најтам- 
нијих консервативаца до најпурпурнијих комуниста, која се не 
би узбунила на основну идеју пишчеву, у којој је осуда сваке 
политичке организације у оштте. Да једна странка успе, она 
мора ширити идеје и умножавати присталице. Прво, буђење 
свести. споро је; друго, стицање броја, постиже се само ус- 
тупцима. Сваки нови следбеник стаје идеју једног делића њене 
суштине. И у колико је програм једне странке виши и чистији, 
у толико је компромис неморалнији. Зато је Ибзенова сатира 
о демократији најгорча. 

„Либерали су — вели Ибсен у једном писму Брандесу 
(4 априла 1872 г., из Дрезде) — најгори непријатељи сло- 
воде“. Већ у једном писму годину дана раније (17 јануара 
1871) он се бранио од Брандесових укора ва сличне изјаве. 
„Ви ме, вели, сматрате за противника слободе... Питање је 
речи. ја никад не бих пристао да слободу изједначим са по- 
литичким слободама. У оном што ви зовете слободом, ја 
видим само слободе. Борба за слободу за мене је непре- 
кидна и жива победа идеје о слободи. Онај који не ужива 
слободу као добро жудно жељено, има нешто што је без 

живота и без душе. Јер појам слободе садржи у себи то да 
се она шири непрекидно. Ако неко у току борбе застане и 
рече: „Имам је“, тиме је управо доказао да ју је изгубио... 
То јалово уживање извесних слобода је обележје друштава 
организованих у државе и о њему сам ти рекао да није 
добра ствар. Свакако, може бити добро уживати слободу 
гласања, ослобођења од пореза и т. д. Али за кога је то 
доброг За грађанима, не за јединку — индивиду-у. Разум 
нам не каже да је индивидун неопходно бити грађанин. На 
· против. Држава је проклетство за индивидуу. На који начин 
је пруска држава засновала нову снагу 2 Утапајући индивидуе 
у географски и политички поредак... Треба укинути државу. 
Борити се против државне идеје, сматрати индивидуалну 
инициативу и оно што је с њоме у вези у духовном поретку 
као битни услов сваком удружењу, то је почетак слободе 
која вреди много. Мењајући облике владавине, добијамо само 
разлике у степену — нешто више или нешто мање — ништа 
особито. Драги пријатељу, главно је не гледати ни старину 
установе. Корени државе давнашњи су, али је и она времено 
биће. И веће ствари пашће; свака религија биће оборена. 
Ни појмови о моралу, ни уметнички облици неће бити вечни...“ 

Иста тема је у писму Брандесу од 20 децембра 1870, у 
коме Ибзен вели: „Идејама је потребна нова храна и нови 
развој. Слобода, једнакост, братство нису више оно што су 
били у време покојне гиљотине. Политичари никако неће то да 
схвате, и зато их ја мрзим. Они би хтели револуције поједи- 
начне, револуције површне, политичке, и т. д. Какве трича- 
рије, све то! Што је главно, то је буна људског духа“... 
(Писмо Брандесу од 31 јануара 1882, из Рима:) „Све ми је 
јасније у очима да бављење политиком и припадање једној 
странци има у себи нечег што деморалише. У сваком случају. 
ја никад небих могао припадати некој странци која има 
већину. Бјернсон вели: „Већина има увек право“. Практичан 
политичар мора да тако рече. Али ја кажем: Мањина увек 
има право... Мислим на мањину која корача напред, остав- 
љајући за собом већину. ја сматрам да онај има право који 
је ближи могућности да схвата будућност“. 

Већ ово неколико навода из преписке са Брандесом 
показује колико је Ибзен у своја дела уносио своја уверења. 
На буру негодовања после драме Авети, Ибзен се у једном 
писму (Софусу Шандорфу, пријатељу Брандесовом, из Рима 
6 јануара 1882) брани од тврдња да личности у драми изра- 
жавају његова лична мишљења. Драму Авеши одбила су била 
сва велика позоришта норвешка, и дело је било проглашено 
као неморално. У критици Лвеша речено је било чак да дело 
проповеда нихилизам. Ибзен одговара: „Оно не проповеда 
ништа. У њему је само опомена да нихилизам у латентном 
стању постоји у нама као и иначе“. Али су напади на аутора 

| „Авеши расли с дана у дан толико, да сами либерални елементи 


_ нису више остали на страни Ибзеновој. То сопствено горко 


искуство са тако званим слободноумним јавним мишље- 


њем и наоштрило је жаоку његову против либерала. На 


· ограду либералног Рарфбид-а да не дели идеје аутора 


.. 


. Авеши, Ибзен вели: „Излишна обазривост. ја узимам на себе 


одговорност за оно што пишем. ја не сметам ни једној 
странци јер не припадам ниједној. ја хоћу да сам издвојен 


стрелац на извидници и да делам потпуно слободно... Шта 


човек да каже за све те борце за слободу. Зар је код нас 
дело ослобођења допуштено само на политичком пољу 2 Није 
ли важно пре свега ослободити духовег Те ропске душе 
неспособне су да се користе слободама које има наша нација. 
Норвешка је једна слободна земља насељена људима без 
«лободе.“ | 

Из тог гнева на саплеменике, на „компактну већину“ 
која је огласила Ибзенове идеје као јеретичке, произишла је 
драма Народни Непријатељ. Њу Ибзен, преко обичаја, пише 
на брзу руку, скоро импровизује, у лето 1882, као одговор 


· на критику Авеши. Овога пута писац у писму своме прија- 


тељу Брандесу (21 септембра 1882) не само признаје идеје 
главне личности у комаду као своје, но истиче као занимљив 
случај да је велики број мисли извађен из његове преписке 
у току година. На папомене Брандесове о Народном Непри- 
јатељу, Ибзен у писму од 12 јуна 1882 одговара: „Разуме 
се, да имате право кад кажете да нам је дужност свима да 
ширимо наша убеђења. Али ја тврдим да, у погледу инте- 
лектуалном, борац на извидници не може окупити око себе 
већину. Тек после десет година већина ће можда стићи на 
позицију на којој је био доктор Стокман за време јавног 
скупа. А за то време он неће остати непомичан... Гомила 
га никад неће стићи. Никад он око себе неће имати већину. 
У сваком случају, ја осећам тај непрекидни корак у напред“... 
У писму Бјернсону 28 марта 1884 Ибзен понавља своје неве- 
фовање у вредност политичке борбе и политичких слобода. 


Пут тај дуг је и каљав, али се данас други још не види. 


· Мбзен сам у осталом признаје да десет година иза Стокма- 
„новог збора види гомилу на положају на коме је доктор 


био. Дакле и она корача! И то је једина утеха онима који 
глибе с њоме у корак, с одушевљењем умереним као слобо- 


доумље Аслаксеново, и стрпљењем које храбри само размак 
· пређенога пута. 


Гомила корача споро, разбијено, без ритма и без полета, 


_ пипајући, застајући, неповерљива према онима који задржавају 


исто као према онима који је позивају напред. Али тај корак 
био би још спорији, ако с њоме не би пристали и они који 
одмичу брже и поузданије. 

У извидницу не могу сви, и било би зло ако биу њу 
пошли и они који не виде више од осталих. И Ибзен је у 
првој драми из Народног. Непријашеља, у Дивљој Пошки,. 
дао израза томе страху — од индивидуалиста без индивиду- 
алитета, и од „инкасаната идеала који долазе да наплаћују 
ту монету у дому сиротиње код које она није у промету.“ 

Из отмене линије Ибзенових протагониста, од Бранда. 
до Солнеса, Стокман испада и ставом и тоном. Он коме је 
писац ставио у уста презриву погрду плебса, једини је плебејац- 
из те племените лозе. Он је једини у коме се идеализам 
испрсује на дневном тржишту таштина са толико земаљске: 
срџбе. Бруталност с којом Стокман руши идоле демократије, 
трагична је исто као занос с којим се Солнес пење на врх 
своје куле. Али је тај гест плебејски. 

И за револуцију против гомиле треба гомила. Увређен, 
с гађењем у души, у једном тренутку моралног одахнућа 
Стокман се осећа снажним у самоћи. Па ипак, залупивши 
врата за једном гомилом, он полази да прибира другу, 
племенитију. 

И та друга, на жалост, окамениће се једног дана у 
некретну „чврсту компактну већину“, и нови Стокмани ређаће 
се пред њом вечно трагични у својој судбини: одбачени ол 


гомиле или у њу утопљени. 
МИЛАН ГРОД. 


УМЕТНИЧКИ ПРЕГЛЕД. 


У СЛАВУ ЈЕДНИХ И ДРУГИХ! 
и (Крај.) 
Јесу ли уметнички идеали и резултати Г. Добровића и 
његових другова виши од Г. Видовићевих2 Који су тњ 
идеали 2 
Г. Добровић нам каже да он и његови другови поку- 
шавају „белим и црним, хладним и топлим бојама, светлошћу- 
бескрајном, која се шири и преко оквира“, да остваре „једно 
ново схватање — козмичко“. По том схватању: „све ствари 
губе своје ефемерне и евентуалне облике, и добијају свој“ 
битни облик“. То је у чему се сва тројица слажу међу собом; 
и то ново схватање је „највећа вредност њихове изложбе. 
јер се са тим начелима отвара пут монументалној уметности: 
двадесетога века“. Г. Бијелић, даље, у извесним својим сли- 
кама, „дематериализује предмете, решавајући само вечне“ 
законе хладног и топлог“; он те своје слике конструише „у 
великим геометријским плохама, не ослањајући се ни на које: 
реминисцевнције ствари“. У другим сликама, „решавајући земљу, 

небо, и човека, решио је разне вредности боја и тона, и тако 
дошао“, по мишљењу Г. Добровића, „до високе уметности.“ 
Г. Миличић, од своје стране, „одбацујући живот у физичком 
смислу“, и „сваку евентуалност предмета: сенке, облика, и 
боје“, тражи „сталне облике неког тела, човека, куће, мора, 
које он изражава локалним бојама, и везује у апсолутни 
склад.“ 

једна од невоља због којих је тешко споразумети се у 
техничким питањима уметности, то је терминологија којом 
се служе уметници. Та терминологија постаје у њиховим 
ателиерима по случајним инспирацијама говорника, и у ате- 
лиерима се разуме зато што је ту пред очима и ствар коју 
ново име обележи, и зато што је ту и знање предмета код 
уметника. Она није научно прецизна; сем тога се мења у току 
времена; тако да ни у ателиерима не влада увек слога о 
њеном значењу. Она је метафорична; а у данашње време, 
држим, покојипут и намерно метафорична, у циљу да се новим 
уметничким тежњама вишим именом да виши и дубљи значај. 
Крупна имена, која звоне филозофски и скоро метафизички, 
дају се простим стварима које би се могле обележити обич- 
нијим изразима. „Козмички“, реч коју сад чујемо свуда, ну 
књижевности као и у уметности, такав је један израз; а такви 
су већим делом и они други изрази употребљени мало часу 
наводима Г. Добровића. (Изразе није измислио Г. Добровић, 
и замерка коју чиним не иде на његову адресу; изразе су 
такође измислили на страни, као што су на страни изми- 
слили и те нове правце.) 

За публику је потребно те изразе објаснити. 

Импресионизам, који је претходио неотрадиционизму, 
проучавао је игру светлости и ваздуха на предметима и око 
њих, промене које предмети и њихове боје и њихове сенке 
трпе под утицајем светлости и ваздуха. Те промене су оно 
што је мало пре названо „ефемерним и евентуалним обли- 
цима ствари.“ Ново сликарство, које је дошло као реакција 
импресионизму, одбацује те промене, и гледа ствари у њиховом 
најобичнијем облику, како их види наше свакидашње, неиз- 
вежбано око, без икаквих додатака том простом, апсолутном 
облику; оно види, на пример, кућу са њеном чистом силуетом, 
и њену плаву или црвену боју као чисту плаву или црвену 
боју, онако како те боје видимо у дућану кад купујемо робу 
плаве или црвене боје. То је оно што је горе названо 
„сталним и битним обликом ствари“ и „локалним бојама“. 

Даље: ново сликарство, опет противно импресионизму, 
не прави дубину простора на слици помоћу градације скет- 
лости и боја на предметима, но помоћу контраста који 
постоји између самих боја, од којих су једне, као црвена и 
наранџаста, топле, а друге, као плава и љубичаста, хладне. 
Кад метнете те боје једну поред друге по једном извесном 

реду или скали, оне су довољно различне једна од друге. 


својим тоном, да оку дају утисак одстојања једне од друге 
или дубину простора. Ново сликарство и иначе воли плоху, не 
дубину и илузију простора и испупченог облика ; за њега је слика 
„равна површина покривена бојама распоређеним у извесном, 
ритмичном реду“; оно тражи дубину у две дименсије. Писац 
ових врста назива то сликарство — не дајући изразу ни 
похвално ни покудно значење — „ћилимарским.“ 

Треће: како је импресионистичка слика, треперењем 
«светлосних одблесака, призматичним шаренилом потанко ана- 
лисаних боја, и због одсуства већих мирних површина, чинила 
донекле немиран утисак, нова уметност тражи широке, мирне 
бојадисане површине, тако да кажем једноставне комаде 
боја; тражи мирноћу, простоту, што већу простоту свега; и 
самог облика. Она, на пример, дрво више не види као гра- 
нато дрво; већ су импресионисти, и пре њих Коро, били 
престали видети дрво као „лист од першуна“, и видели су 
га као масу или композицију маса; ново сликарство види 
дрво као увијену кићанку, као кићанку у кеси. Постепено, 
оно је, идући све више за широким, упрошћеним облицима. 
почело и људско тело и све ствари гледати на тај упрошћен 
начин, и обле и разноврсно моделоване делове људског тела 
видети и представљати као кубове, тетраедре, призме, и тако 
даље, и целу природу видети само као комбинације „сфера, 
конуса, и цилиндара“. Ново сликарство је упрошћено, скоро 
апстрактно. Оно тежи томе да се што више одвоји од при- 
роде; оно природу узима само као полазну тачку за своје 
фантазије, за слободне комбинације које се у машти сли- 
каревој про извољно апстрахују од некад површно гле- 
даних и запамћених ствари. Ново сликарство окренуло је 
своја леђа скоро свима тековинама за којима је европско 
сликарство од доба Обнове до импресиониста тако жудно 
ишло и до којих је дошло по цену вековних напора. 

Најзад, упростивши тако ствари, ослободивши их од 
свега „ефемерног и евентуалног“, и сведавши их само на сно 
што је „стално“ и „битно“ у њима, ново сликарство је уочило 
„линију“ (то јест, линије предмета на слици), и почело је 
линију да негује као такву, трудећи се да њене комбинације 
начини више или мање пријатне оку, да ивице предмета на 
слици сложи као шаре од правих, кривих, или разбијених 
пруга, да од предмета на слици прави арабеску. При том се 
оно не-устеже да учини насиље над линијама у природи, да 
руку, ногу или цело човечје тело неприродно искриви, да 
брдима, језерима, и тако даље, да силуету коју она немају у 
природи — само ако на тај начин може да добије шаре, 
лукове, кругове, троугле, разбијене линије, које сликару за 
његов посебни геометријски ефект требају. „Живот у физи- 
чком смислу“ је укинут, и на слику може да се проспе неде- 

финисана, „бескрајна светлост“. — Постепено, и то апстрактно 
сликарство учинило се једном делу нових сликара као да има 
још сувише везе с природом, и онда су ови почели неговати 
чисту шару, у којој више није било никаквих „реминисцен- 
ција ствари“, и помоћу „геометријских плоха“ исказивали су 
неке тајан твене и нејасне представе покрета; свет је био 
„дематериализован“, и то сликарство је показивало само неко 
хаотично стремљење и сукоб снага у васиони, у виду врло 
шарених стрела,. пламенова, паралелних линија, и тако даље. 
Примере ове врсте сликарства наша публика је могла видети 
међу изложеним радовима Г. Бијелића. 

Свима тим реформама ново сликарство жели да постигне 
сшил и монуменшалносшт, — то јест, простоту, снагу, и 
величину, — „монументални стил двадесетога века“, као што 
каже Г. Добровић. 

Ако оставимо на страну крајности, које су увек погрешне 
— нарочито ово последње сликарство „геометријских плоха“ 
(које за човека који зна шта је сликарство и није сликар- 
ство), — а рпог! се против реформе нових сликара и њихових 
циљева и метода не може рећи ништа. Пре свега,реформа ранијег 
сликарства била је потребна. Као што је Давидов класицизам, 
исцрпен, уступио место Делакроином романтизму, а овај 
Курбеовом реализму, и Курбеов реализам импресионизму, 
тако је импресионизам од своје стране био дао све што је 
могао дати, и почео се губити у виртуозности и неискреном 
понављању ефеката по познатом рецепту. Време је било 
дошло да се сликарство обнови променом. Затим: вредност 
нових схватања како су горе изложена, довољна је да 
оправда ту промену. И пре импресионизма било је сликар- 
ства које није улазило у тако подробну анализу светлости и 
боја као импресионизам, ито му није сметало да да узорита 
дела највишега реда, од којих никаква не могу бити боља. 
Дубина простора, округлина предмета — оно: „Гал, с'езг 
диапа са Тоиштпе“, — такође није неопходна особина умет- 
ничке слике. Моделовање помоћу контраста боја, сликање у 
широким, мирним бојадисаним површинама, извесно упрошћа- 
вање облика, употреба изразитих линија, исто су тако начини 
који могу дати знатне сликарске ефекте, као што су их 
давали и пре „неотрадиционизма“. Ново сликарство има, дакле, 
за своју употребу и у своју корист истинска уметничка 
средства; његова вредност зависиће коначно од начина на 
који ће их употребити нараштај који се служи њима. 

Али — еге '5 Тће гтиб! ту је чвор! — као што каже 
Хамлет. Никоме ово није пријатно рећи, али се, међутим, 
мора рећи: — ако невоља није до средстава, невоља је у томе 
што су се та средства нашла у рукама данашњег нараштаја 
— предратног и поратног — који је, и на страни и у нас, уочен 
као целина, један чудан нараштај, — један нараштај који је, 

према добу у коме живи, културно нижи не само од ранијег, 
но и од дугог низа ранијих нараштаја. ја прелазим у. памети 
културну историју Европе од четрнаестог века до данас, и 
не могу, чини ми се, ни у које доба да нађем сличнога слу- 
чаја, ни паралелу душевном стању и ставу, интелектуалним 
и моралним особинама данашњега нараштаја. Свакад је, у 
добу јачих промена, нови нараштај био јасно млађи и умом 
и срцем од старијега; али је данашњи сувише млад према 
добу у коме живи. У средини цивилизације коју су његови 
претходници подигли на врло велику висину, он је половином 
својих особина, интелектуалних и моралних, варварин ; а само 
једном, мањом, половином особина, оном коју је позајмио од 
свога доба, он је цивилизован. Култура је искуство, однего- 
вана јасна и права памет, вештина „руке“, разноврсност и 
танкоћа осећања, мера, скромност, дисциплина, и обзир према 
другоме. Варварство је простота и сировост осећања, непот- 
пуна, једнострана, те према томе и извитоперена памет, 
невештина руке, превласт осећања над памећу, недисциплина, 
одсуство мере, одсуство обзира према другоме, саможивост. 
Ове антагонистичке особине културног и некултурног човека 
парадоксално су измешане у данашњем нараштају, и испре- 
крштане у ситним комадићима, за којима само подробна 
анализа може трагати. Тако, понекипут, поред основне при- 
митивности налазимо оштрија и деликатнија посматрања, и 
на сировој основи јавља се покојипут морбидна, хистерична 
осетљивост и напрегнута немоћ; утисак је као од нечег недо- 
зрелог и презрелог у исто време. Нови нараштај је анархичан 
и декадентан. Људи тога нараштаја позајмљују створене 
тековине и навике ранијих нараштаја, али их бирају, и онда 
одмах дотерују, према својој примитивној души. Њихова је 
оригиналност мала, јер је и оригиналност, као и све друге 
врлине, производ дугог васпитања, преко једног низа непо- 
средних предака; њихово је знање мало, јер нису наследили 
културну способност трајног рада, а често ни вољу за рад; 
њихово мишљење о себи је високо, а о другима ниско, јер 
су примитивно саможиви, јер се и сами чуде своме новом 
зли“ у, јер нису научили да поредећи цене, јер као нови 
људи нису били довољно пута кажњени за прелажење преко 
границе туђих права. — Узроци који су овакав нараштај 
створили сложени су; по времену, они воде своје порекло 
још од Француске Револуције. 

У уметности, и посебице у сликарству, нови нараштај 
показује, наравно, исти дух. Ново сликарство, какво се раз- 
вило у Паризу после Сезана, који је већ био декадент и 
примитивац, — поред квалитета које је наследило од овог 
последњег носи обележје примитивнога, сировога, варварскога. 
Оно у еволуцији уметности бележи доба деволуције, враћања 
у назад. То враћање уназад је, ја се надам, ја сам сигуран, 

враћање у назад да се боље скочи у напред, да се у доба 
које настаје створи нова уметност. Али док се не појави 
онај даровити уметник који ће нове елементе као културан 
човек културнога доба дати у зрелој и формално савршеној 
еинтези, мора се рећи да ново сликарство — исто као и 
нова скулптура, и као ново песништво, и као нова архи- 
тектура, и као нова музика, — стоји у знаку јасно обеле- 
женог, правог, раног примитивизма. Упрошпавање, — то је 
девиза, као код примитивног човека и детета; — бежање од 
реализма, бежање од природе у њеној стострукој разно- 
врсности и прецизности, бежање од строгог склопа многих 
им логично повезаних појединости. Национално примитивно, 
· архаично примитивно, егзотично примитивно, — Мисир, Аси- 
рија, Нови Зеланд, азијски Исток; киклопски стил у архитек- 
тури, кубизам црначких идола у скулптури. фигуре са турскихи 
персијских ћилимова и епиналске „контрафе“ у сликарству; у 
жњижевности нејасне и бескичмене „литаније“ у аморфном, данас 
тако званом „слободном“ стиху, који је привремени стих свих 
дивљачких народа док не успеју срочити говор у правилне 
ритме; егзотичне скале Крајњег Истока у музици; и тако 
даље — то су извори инспирације и угледи нове уметности. 
једним делом, ти се угледи бирају, то је ван сваке сумње, 
зато што је таква упрошнпена уметност, у којој царује ћуд 
са неким површним чепркањем за ситним и суптилним ефек- 
тима, лакша од дубоке и логичне уметности Гетеове, Рем- 
"брантове, Паладијеве, Бетовенове. Али то није главни разлог. 
Главни разлог је, што је душа новога нараштаја сродна 
с духом тих примитивних уметности. Свак бира, на крају 
крајева, оно што његовом срцу годи; и кад би данашњи 
уметник имао љубави према другој уметности. ма колико да 
не воли труд, он би у тој љубави нашао довољно подстрека 
да прегне и савлада теже облике уметности. Данашњи уметник 
"негује примитивну уметност, јер је и сам примитивац. 

С тим мислима треба прићи изложби Г. Добровића, и 
нарочито изложби ГГ. Миличића, и Бијелића (јер се Г. 
Добровић, не само знатно већим знањем, но и здравијим 
судом и јачом снагом одваја од својих другова); и онда ће 
се лакше разумети карактер и оценити вредност њена према 
„досадашњој и ортодоксној уметности. Тада ћемо разумети 
зашто наши излагачи мисле да је боља њихова уметност од 
уметности Буковчеве, Чикошеве, Предићеке, Јокановићеве, и 
Видовићеве, и зашто су ови сликари за њих „буржое“, и 
културни људи „декаденти“; зашто њихова изложба, кад 
човек ступи у њу, груне на човека, скоро с физичком снагом, 
својом бруталношћу и сировошћу; — зашто бојеу њој често 
чине утисак јаког, напрегнутог, храпавог или промуклог 
гласа, а пртеж и потез кичице утисак невештог и грубог 
рукописа; зашто Миличићеви „Пјероти“ имају оне неприродне 

јајасте главе са тупим и ванљудским изразом, и портрет 
„Р. П.“ личи на решење једног развученог геометријског 
проблема ; зашто на Г. Бијелићевим сликама и људи и природа. 
служе за описивање концентричних кругова, и дрвеће има 
наранџасту, вишњеву и љубичасту боју, и чамци на једном 
истом језеру показују — једни, своју косу перспективу. а 
други, и то они даљи, цело своје дно, као да их је неко пред 
нама усправио. или као да их гледамо из аероплана. Они 
за природу и истину не дају ни пребијену пару... Али ћемо 
у исто време разумети, или видети, да ти људи иду за нечим 
новим, траже ново у време кад је ново потребно; да иду за. 
тим искрено и одушевљено; — како су радо сваком посе- 
тиоцу своје изложбе објашњавали своје циљеве, и како им 
је на томе сваки интелигенган посетилац морао бити благо- 
даран! Видећемо, и видели смо, да у њиховом сликарству 
има снаге, снаге сирове, али снаге; да су, као Г. Миличић, 
успели да од својег платна начине мозаик чистих, тихих, 
бледо светлих топлих и хладних и складно повезаних боја, или, _ 
као Г. Бијелић, ћилим на коме се топле, жарке и хладне боје 
одмењују у меким прелазима или контрастима, — боја наранџе, 
кадивице, црвено- пламеног перја папагајевог, зелене јабуке, _ 
светлог пепела; акорди и модулације боја и тонова, задовољство. · 
оку; — ја говорим у своје име и казујем оно што сам осетио. 
Наравно, ми нећемо никад сматрати „високом уметношћу“ 
уметност „ћилимарску“ кад на њу наиђемо у области сликар- 
ства; нити ћемо високом уметношћу сматрати сликарство 
које се одвраћа од природе, и по ћуди маште прави ољ 
природе раскошне и дубоке празну арабеску. Они чамци Г. 
Бијелића, — и разбијена линија морских обала које на 
портрету „Р. П.“ Г. Миличића уоквирују извијено тело насли- 
канога човека, стоје у неумесној и потпуно излишној контра- 
дикцији с целокупним, дубоко укорењеним искуством свих 
здравих очију; у овом последњем случају, шара коју је постигао 
Г.- Миличић меће, с највећом нелогичношћу, последњи план 
слике у једну раван с првим. Исто тако нећемо моћи никад 
одобрити свесне или несвесне настраности, које долазе од 
невештог и потпуно једностраног умовања о неком проблему; _ 
и ја ћу допустити себи да куртоазно обратим пажњу нашим 
сликарима на то, да не треба да примају за готово све оно 
што се у Паригу измисли. Француз има своју иронију, своју 
Маоие, и такво осећање мере и логике да, свесно или подсвесно, 
осећа шта је лудост и кад лудост ради, док „ту лудост Немац 
прими са збиљом и страшћу“ (Бергнер), а од Немца, на 
исти начин, Југословенин. „Такве навике,“ — то је оно што 
осећају и знају Французи — „могу настати само у добима 
дубоког интелектуалног растројства, као што је био случај 
на крају старога света. То извештачено варварство може 
уродити истинским плодом само у земљама несавршене културе; 

код Француза, оно је само тренутна забава декадената.“ 
(Луи Уртик). У Француској, у осталом, те највеће настра-, 
ности налазимо и у књижевности и у уметности код људи 
који носе имена јеврејска, шпанска, белгијска, холандска, 
пољска, америчка, а не француска. 

Ни ја, дакле, нећу никад одобрити онај извитоперени, 
настрани и недоучени део у сликарству ГГ. Миличића и 
Бијелића; што хоћу да кажем, то је да је само праведно 
истаћи оно што сам горе доброга рекао о нашој новој 
уметности, и, поврх свега, да не треба сметати с ума да су 
нови уметници наша будућност, и да им ради њихових 
данашњих резултата, и ради њихових доцнијих евентуалних — 
и ако, надајмо се, не ефемерних — треба дати кредита. Наш 
нови нараштај, од своје стране, добро би учинио, ако смем 
да кажем једну жељу, кад би мало научио да цени поредећи; 
кад би покушао да разуме себе и свој положај, и да размисли 
без предрасуде о својој уметности; и кад не би својим ставом, 
на који му његове способности не дају никаква права, помагао 
да се без икакве потребе дуби јаз између њега и његових 
претходника, трудбеника на истоме послу на коме и он ради, 
и на коме треба да се ради, на славу уметности и једних и других 


БОГДАН ПОПОВИЋ. 


„ХОФМАНОВЕ ПРИЧЕ“, ОД ЖАКА ОФЕНБАХА. 


Жак Офенбах, као композитор и уметник, није никада 
био проблем за решавање; из простог разлога што ни 3, 
њега није било проблема у уметности. Рођен у Келну н, 
Рајни, растао и васпитан у Паризу за доба чудне вртогла_ 
вице Другога Царства, Офенбах је ступио на уметничку позор_ 
ницу уз ритме кадрила и неустрашивих галопада и, проницљив 
он је разумео дух времена и остао му веран. Тражити нешто' 
ново у уметности, борити се за идеале који се обично оства- 
рују у будућности, он није хтео. Претпостављао је да говори 
целом свету, место оној „одабраној хиљади“ која није у 
стању да помогне уметника друкчије него благонаклоним, 
каткада и снобовским аплаузом. 

И док су у Великој Опери владали Глук, Спонтини, 
· Мајербер и други представници високих или високопарних 
дела названих гасбафе [упдие еп тизгдис или орега епа, 
Офенбах је био отворио своје позориште Воијјез Раг:згеп5, 
да у њему пева своје лагане једночине оперетице, лакрдије и 
пародије, и да, као ванредно духовит музички карикатуриста, 
занима широку масу исмевајући све што је тада око њега 
постојало: и патетику велике опере, и поштени лиризам 
лирске опере, и строга симфоничарска настојања својих 
" савременика. Његова лозинка је била: „забављати се“ по 
сваку цену. Одговарајући томе начелу, он је бирао садржаје 

који су, без дубљег смисла у чисто уметничком правцу, годили 
публици шаренилом костима и површном и лаком радњом 
која се окреће око маскираних карикатура, и такве садржаје 
Офенбах је оживљавао својом музиком, која се одликовала 
мелодијом, гипком у свакидашњем смислу, сентименталном и 
шаљивом у исти мах, и нарочито фасцинирајућом ритмиком, 
којој је у то доба било тешко наћи премца. Офенбах је био 
мајстор ритма. Жив темперамент, живахан дух, човек око 
чијих је усана увек играо осмејак, он је био у вечитом 
покрету. Сваки дамар у њему је куцао, и под рефлексима 
тих куцања рађале су се ритмичке комбинације у његовом 
музикалном осећају: нове, чудне, опојне, здраве, тако да није 
чудо што су људи, слушајући његову музику, и нехотице 
ударали ногом такт, и што и данас још широка маса, када 
чује те ритме, постаје живља, покретљивија. Музичка хармо- 


нија га није интересовала, — можда с тога што је његово 
теоретичарско знање било врло оскудно, готово дилетантско. 
И када из његових партитура, — а он их је нанизао без- 
број, — допре до нас која интересантнија хармонска комби- 


нација, она је у толико чуднија што је ретка. Онима који су 
се подсмевали његовом животном нерву, он је одговарао: 
„Није вештина бити научењачки досадан; али бити пикантан 
и мелодичан |“... 

Као композитор, Офенбах није самоникла уметничка 
појава. У његовом стилу има мешавине лирске сентиментал- 
ности немачког Зтозр:е-а, талијанске орега фФијја неаполи- 
танског порекла и француске орсга сотидиг. Као музичар 
Офенбах је имао и своје симпатије, које су, већином, из реда 
композитора комичног правца или сентименталне лирике: 
Амброаз Тома, Гретри, Адам, Монсињи, Росини, Доницети, 
Боалдје, Обер. Моцарт, композитор Созг јап ће и Отшмице 
из Сараја, био је, такође, његова симпатија. И Офенбах, који 
је, компонујући за масу, доживљавао најсилнија пљескања, 
ипак је у себи патио што га музикални филистри и критика 
не примају. С тога је желео и он да га приме у Орега 
соппаие, али сви његови покушаји у томе правцу остали су 
узалудни. И када је прохујало доба „јавних балова“, и када 
је Друго Царство било замењено Трећом Републиком, остао 
је Жак Офенбах, „танцмајстор Царства“, као борац на изди-_ 
сају, сањајући још увек само о једном циљу: Орега соттуие 
И изнурен борбом и животом, који је био једно вечито 
регрешит тобпе, и болестан, он је у грозничавој журби узео 
да ствара Хофманове Приче. 

Фантастични немачки романтичар Ернст Теодор Амадеј 
Хофман, јуриста, цртач, гениални песник и композитор пун 
маште, као личност је, и по темпераменту и по идејама, био 
сродан личности Жака Офенбаха. И пред крај свога живота, 
Офенбах се срео са фантастичним причама берлинског суд- 

ског саветника Хофмана, од којих је неколике успешно био 
драматизовао Жил Барбије, и одушевљен њима, унео је сву 
своју душу у музикалну обраду њихову. И тако су постале 
Хофманове Приче, један низ једночинова, повезаних у целину 
личношћу Хофмана, занесењака и фантасте, љубавника и 
ћеретала, који, причајући фантастичне приче својим друговима 
у газда Лутеровој крчми „код нирнбершког бурета“, ставља 
себе у разне згоде и незгоде: час у мистичном лаборато- 
риуму физичара Спаланцанија, који је измислио лутку Олим- 
пију која говори и игра; час на опојној венецианској тераси 
куртизанке БЊулјете која га лишава сенке; час у црном дому 
несрећног Креспла у Минхену, где његова љубовца Антонија 
пада као жртва мистериозног доктора Миракла; праћен 
свуда и увек злим духом, који је час господин саветник 
Линдорф, час јЈеврејин-старинар и оптичар Копелиус, час 
витез Дапертуто, и најзад одвратни симбол смрти, Миракле. 
И када је цео клавирски извод ове фантастичне опере био 
готов, и прве пробе у Комичној Опери биле почеле, умро је 
Офенбах и не дочекавши жељену славу: да буде званично 
признати композитор куће у којој се не умире: париске 
Орега Соплаџе. 

По своме стилу, Хофманове Приче су мешавина лиризма 
и трагике, врло скромно и потпуно секундарно оживљене 
буфонеријом. Офенбах је нарочито ишао за тим да у овој 
партитури да себе у вишем уметничком савршенству, да би 
доказао критици да је и он уметник, те је избегавао све оне 
елементе коги су били његов зриз арепз у дугој и плодној 
кариери музичког буфонисте, и подвлачио драмски елеменат, 
који је добио своју кулминацију у сцени Антоније, гениално 
изведеној. 

Београдско извођење ове фантастичне.опере је, по моме 
уверењу, подлегло Офенбаху буфонисти. Редитељ Г. Павловски 
је превидео чињеницу да је основни нерв Хофманових Прича 
дубоко драматичан, и пошао је да за доста дуго време занима 
публику гротеском, која се истиче и у прологу и у епилогу 
и, нарочито, у сцени' физичара Спаланцанија. Контрасти су и 
сувише снажни да би се од целине добила уједначено- 
стилска импресија, и ако, то не спорим, оваква концепција 
може код широке публике да нађе оправдања, пошто је у 
питању једна фантастична радња,. која се у визији свакога 
појединца може друкчије представити. Г. Павловски ју је 
видео онако како је дао и, признајем, показао је ванредан 
осећај за склад између мимских, сценографских и музикалних 
елемената једног оперског ансамбла. Хофманове Приче су, у 
концепцији Г, Павловског, жива игра боје и ритма, иако је ритам 
био покаткада кочен пренатрпаношћу мале сцене „Манежа“. 

Сликар Г. Браиловски је дао декор који до сада није виђен 
у нас, богат у боји, монументалан у распореду маса, дубок у 

перспективи и мистично фантастичан у основном споју боја 
и линија. 

Партитури је дао ритма, полета, замаха, нежних прелива 
и музикално-инструменталне садржине наш нови диригент 
Г. Брезовшек. Нерекламиран пре премиере — чак није било 
ни објављено да је то деби новог диригента — Г. Брезовшек 
је са прва четири потеза, отварајући вече кратким музичким 
прологом, показао да он уме боље за себе да говори него 
све званичне рекламе. То је диригент од крви и осећања, 
диригент од духа и ерудиције, мајстор палице који уме да 
држи све у својим рукама, — хор, оркестар, солисте, сценске 
ефекте, — у једном савршеном складу ритмичких, динамичких 
и колористичких прелива, какве ми, усуђујем се рећи, још 
нисмо били чули на нашој позорници. 

И сугерирани темпераментом Г. Брезовшека, солисти су 
певали своје партије са пуно драмске и стилске искрености. 

Хофмана је певао Г. Викински својим малим али топлим 
тенором, подвлачећи у главном лирско-осећајни момент 
своје партије. Г. Ријавец, гост из Загреба, креирао је Хофмана, 
фантастичног, живахног, нежндг и резигнираног у искреном 
љубавном жару, сл толико вокалног и мимског богатства да 
је тек са њиме прави Хофман живео на сцени. 

Г-ђа Вољевач је певала Олимпију. Савршена техничарка 
колоратуре, одлична лутка, она је успела, и ако јој је глас 
мало уморен. 

Ђулјету и Антонију, кокету и нежну сањалицу, певала 
је Г-ђица Ловшинска, која је својом непретенциозном појавом, 
али искрено надахнута и веома музикално израђена, освојила 


и овога пута све оне који осећају уметност без позеи 


намештања. | 

Г. Јурењев је био мистериозни Дапертуто и. страшни 
Миракле. Обе улоге му ванредно леже, и док је драмски 
био одличан, вокално је, покаткада и без потребе, био и су- 
више громогласан. То је штета, јер Г. Јурењев има [услова 
за стил. 

Г Јовановић се развија, и био је врло добар као Копе- 
лиус и Линдорф. Његов. бас је добре боје, још не потпуно 
зрео; али Г. Јовановић њиме влада. Имао бих да му замерим 
за изговор, који је још неартикулисан у свима преливима. 

Г Милутиновић је изненадио својом добром игром. Био 
је духовито стилизован Спаланцани и Франц. Њему желим 
мање жаргона у изговору; иначе је његова артикулација 
врло јасна и његов тенор симпатично здрав. 

Г. Марјашец је био топло надахнути Креспл. 

Никола је био несрећан. Г-ђица Стајић не одговара тој 
улози ни својим сувише нежним гласом, нити пак својом 
фигуром; а Г-ђици Свећинској недостаје и мера, и стил, и 

школа да би била добар Никола, и ако она има од Бога 
врло леп орган, којим нимало не влада. 

У мањим улогама су били предано на послу, са мање 
или више успеха, ГГ. Туцаковић, Бологовски, Стефановић 
и Г-ђица Пинтеровић (импресивни „глас матере“). 

Ваља још истаћи да су сви Руси певали на српском. 

Балет у венецианској ноћи је био ванредно успешно 
стилизован и изведен са пуно живог геста и крвног темпе- 
рамента, нарочито у „Баханале“. 


Са Хофмановим причама, на нашој сцени се игра још 
један „шлагер“, који је то још и више са видно наглашених 
гротескних елемената у свом сценском и мимском делу. Да 
ли је ово и последњи „шлагер“2 ја мислим да би требало 
тако да буде, баш због тога што је овај овако сјајно изведен. 
Може ли се ићи даље у савршеној креацији „шлагера“, а 


да се не падне у уметнички „кич“ 2 
МИЛОЈЕ МИЛОЈЕВИЋ. 


ој 


ПОЛИТИЧКИ ПРЕГЛЕД. 


СПОЉНА ПОЛИТИКА. — ВАШИНГТОНСКА КОНФЕРЕНЦИЈА. 


Вашингтонску Конференцију Сила поздравили су сви 
народи који су у последњем рату учествовали. На њој је за 
прву недељу дана рада учињено више него за време три 
последње године рата. Америчка влада је поднела један сварни 
и практични програм за разоружање на мору три највеће 
поморске Силе, Велике Британије, Сједињених Америчких 
Држава и Јапана. Амерички Министар Иностраних Дела. 
Хјуз, изнео је једну схему по којој се, без велике штете по 
своје достојанство и безбедност, народи могу одмах и посте- 
пено ослобађати моралних и материалних данака. Хјузов· 
предлог је да се број највећих ратних бродова за Британију, 
Америку и јапан држи у размери 5:5:3; да се за десет 
година не граде никакви велики бродови; да се у тој сраз- 
мери у главно изведе редукција других средстава за одбрапу 
на мору. Предлог Америке изненадио је својом отвореношћу, 
смелошћу и изводљивошћу, али је био од стране свих делг- 
гата, а нарочито британскога и јапанскога, примљен у начелу. 
На комисијама стручњака остало је да целу схему начине 
извршљивом. Једна лажна нота за време дискусије Хјузова 
предлога био је говор Лорда Керзона, британскога Министра 
Иностраних Дела. Он се песимистички изразио о целој ствари. 
те је донекле ослабио пристанак британскога делегата на 
Вашингтонској Конференцији, Балфура, на предлог за разо- 
ружање на мору. 

Са разоружањем на суву није никако ишло у Вашинг- 
тону. Већ на првој седници Одбора стручњака, одређенога 
за проучавање тога предмета, делегат Италије предложио је 
да се изради један план за разоружање Европе, па дакле и 
оних држава које нису на Вашингтонској Конференцији заступ- 
љене. И ако је он из тога плана био изузео Француску, 
француски делегат је одбио такву сотботагтопе која се највише 
тицала Југословенске. Њему је изгледала ова комбинација и 
неучтива и опасна; неучтива за Француску а опасна за Мали 
Споразум. Италијански делегат је повукао свој предлог. После 
овога инцидента, дошао је један нови, опет поводом разоружања 
на суву, између Италије и Француске. Један неверан телеграм 
из Вашингтона, према коме је Министар Председник Фран- 
цуски, при претресању о разоружању сувоземне војске, 
тобож омаловажавао талијанску војску, довео је до оштрих 
антифранцуских демонстрација у Италији, које су се једва 
стишале. После овога, Бријан је одржао један добар говор 
и учинио немогућним свако разоружање Француске, изнесавши 
противу немачкога тајнога оружања и спремања јаке доказе. 
По њему, Немачка може за најкраће време да стави на ратну 
ногу 7000.000 војника са најмање 250.000 официра; исто 
тако, за кратко време Немачка може да многе своје садање 
фабрике претвори у фабрике оружја. Под таквим приликама 
Француска, казао је он, не може, смањивати своју војску. 
Овакво схватање француско за разоружање на суву, дало је 
повод другоме једноме инциденту, француско британскоме. 
Лорд Керзон, изразити представник империализма, надахнут 
историјом 1815, обележио је држање Француза у Вашингтону 
и француску политику јавно као завојевачке, претећи готово да 
ће они у својој политици бити осамљени: „Место да приме 
уверавања Сила да им неће бити ништа, они рачунају само 
на себе и своју снагу.“ Овај догађај је изазвао живу поле- 
мику у Лондону, у Паризу, и у Вашингтону, пре на штету 
Лорда Керзона него на штету Француске. Питање о разору- 
жању на суву је одложено за други пут, можда за до године. 

У овоме незавијеноме критиковању Лорда Керзона фран- 
цуске политике, коју је излагао Бријан у Вашингтону, игра 
велику улогу француска политика на Истоку. Баш пред сам 
полазак за Вашингтон, Бријан је ратификовао уговор о миру 
закључен између Кемал-Паше и Француске, уговор о коме 
Лорд Керзон није ништа знао. Тај уговор, створивши један 
свршени чин у Малој Азији, можда нешто на штету Фран- 
цуза, повредио је, ако не британске интересе, а оно бар 
британске жеље и наде да се Кемал-Паша покори сасвим и 
да се Грчкој обезбеди боља одступница из Мале Азије. 
Нереди у Индији и немири у Авганистану, предели где је 
Лорд Керзон као вице-краљ Индијес муком делао, имали су, 
наравно, свога утицаја на његово држање. Изгледа да баш 

због тога Лорд Керзон, који је, и ако презире све ориен- 
талце, задржао нешто са тога Оријента, не може да уђе у 
идеје Француске. Због тога и сад изгледа да се Французи и 
Енглези не разумеју и да се неће разумети никада. Конфе- 
ренција, којој је претходила измена нота и мисли о Турскоме 
Питању, између Лондона и Париза, имаће за циљ да тај 
неспоразум изглади. Лорд Керзон је предложио сам да најпре 
он, Бријан и Бономи претресу цело питање између себе, па 
да га после изнесу пред Врховно Веће Сила на решење. За 
нас је од интереса како ће се сад развијати ова ствар, јер 
ће она довести до ревизије Севрскога Уговора. Ревизија 
Севрскога Уговора тиче се и нас; тиче се врло много нас, 
јер од тога зависи и цела ориентација будуће политике, наше, 
бугарске, грчке, румунске, турске. Грчки неуспеси у Малој 
Азији, осамљена Француска, чине наш положај тежим него 
икад, али не и безизлазним. Прилика је сада за нашу дипло- 
матију да поправи досадање погрешке и положи темељ наше 
Источне полике. 

Вашингтонска конференција јесте један позитиван успех, 
али делимичан : цео и дефинитиван успех биће ако се и питање 
о Немачкој уреди. Докле год се то питање отвара, дотле неће 
бити редовних међународних односа и стања. А ово питање 
се отвара кад год дође рок отплати за ратну одштету. Немачка 
редовно објави, на месец дана пред исплату, да неће имати 
новаца да плати одштету, даје неће моћи исплатити из редовних 
средстава, да ће морати у банкротство. Немачка финансира 
у миру као и у рату. Немачка се 1914 надала да ће рат бити 
кратак и за њу победоносан, те је војничку спрему куповала 
са позајмљеним новцем; зајмовима је чак и флоту градила. 
Своје дугове мислила је плаћати после рата из велике 
ратне одштете. После примирја Немачка је упетостручила 
издавање новчаница; до новембра 1918 имала је у циркула- 
цији двадесет милијарди марака, данас има сто. То је при- 
родно, што више новчаница, све им је вредност мања. 
Немачка је после рата код куће дуго дискутовала шта да 
ради, и одлучила је да је боље за њен спас да продужи 
с издавањем нових новчаница. И таква политика финансијска 
све више поправља њене финансије. Немачка зајми звечећу 
марку, а плаћа папирном марком која има увек десет пута 
мању вредност. Ако овако продужи даље, Немачка ће да 
сведе свој ратни и унутрашњи дуг на једну минималну своту... 
Немачка је и сад известила своје повериоце да неће моћи 
да плати рате које по Уговору има да плати 15 јануара и 
15 фебруара идуће године. Њена два велика финансиера, 
озлоглашени Хуго Стинес и трезвени Др. Ратенау, налазе се 
у Лондону, тражећи зајам и мораторијум. На тај начин је 
опет отворено питање о ратној одштети, које је пре неколико 
месеца једва довело Француску и Велику Британију до спора- 

зума. И већ сада се почињу стара дебатовања између Лондона 
и Париза. Париз тражи, — у осталом то тражи и међународна 
комисија, — извршење ранијега споразума, Лондон тражи нову 
солуцију, сталну и правилну. Енглеска "жели да се Немачка 
опорави економски, и у томе види спас и повраћај у редовно 
стање Европе. Французи траже да плате Немци како је 
уговорено. Два државника енглеска који су из разних група 
политичких, Лорд Дарби и Черчил, говорили су ту скоро на 
јавним политичким зборовима, и они су се слагали у погледу 
Немачке. „И ако желимо, говорио је Лорд Дарби, да се Немачка 
опорави економски, како би наша трговина имала добру 
прођу, ми смо готови да спречимо обнову милитаризма 
немачкога.“ „У Вашингтону је постигнут трајни споразум на 
мору, казао је Черчил, британски Министар Колонија, алим 
у Европи треба један пријатељски споразум између Енглеске, 
Немачке и Француске. Само тај споразум може уклонити 
економске тешкоће и опасности које притискују Европу. 
Напредак и сарадња Немачке је једино средство да се обнови 
благостање у Европи.“ Француски државници још „не говоре 
тако, али сама по себи намеће се потреба да се питање о 
ратној оштети стави на велику, широку и европску економску 
базу. Што пре то боље за Француску и за нас остале, који 


од овога стања много патимо. 
ИНОСТРАНИ. 


ПОДСЕТНИК. 


Новембар 19, 1921. — Међународна Репарациона Комисија решила да 
Немачка може платити отплату јануарску и фебруарску 


Новембар 21. — Француска изјавила да не може разоружавати себе 
докле год Немачка спрема тајно војску. 
Новембар 25. — Конференција у Порто Розе за деобу бродовља морскога 


старе Аустро Угарске и за уређење железничкога саобраћаја у 
средњој Европи свршила своје седнице. 





УНУТРАШЊА ПОЛИТИКА. — ТРОГОДИШЊИЦА УЈЕДИЊЕЊА. 
— Писмо из Босне. — 


Три године су биле довољне да се оцени сталност и 
вредност једног режима у нормално време. У поратној Европи 
било би одвише смело претендовати и на приближну тачност 
у том погледу. Све државе, а особито нове и мале, још су 
мали бродићи на узбурканом мору. Треба ипак правити 
билансе, макар и површне. Иначе је критика и поправка 
немогућа. 

Да то покушамо ограничивши се на Босну и Херцеговину. 


Војевало се за победу принципа народности. Победило 
се. Примена је била нејасна, неодређена у целој држави, јер 

«сам појам народности није био јасан. Није се знало ни одре- 
дило шта је Српство, Хрватство и Словенство према Југо- 
словенству. Жонглерске фразе нису могле више давати решење. 
Од речи је ваљало прелазити делима. Помешали су се побе- 
ђени и победитељи — као једнакоправни грађани. Гласање 
је постављено као база државе, и ако се није веровало 
великом делу становништва. Кад се збуне велики, није чудо 
да настаје права узбуна међу малим људима. 

У Босни се деценијама бије племенски бој. Маса станов- 
ништва стајала је у њему по страни. Једна већа концепција 
национализма створила би од Босне, као географског центра, 
камен темељац државе. Уски национализам је од босанских 
енергија направио песак. На народу није кривица. Узрок је 
ситничавост наших касаба, импортирани уски шовинизам 
материални интереси, неморалност наших политичара, који 
су хтели искористити све страсти и све заблуде прошлости. 

Вера је кроз векове била у Босни главни агенс. Посто- 
јала је озбиљна бојазан да ће се у том погледу десити непо- 
правне грешке, јер други крајеви нису познавали сличне 
осетљивости. Добро је прошло захваљујући инстинкту верске 
"толеранције, којом се одликовао редов и генерал, немешању 
_ власти, поштовању старог. Општа национална политика имала 
би много да научи од искуства у овом делу политике. 

Значај босанског аграрног питања мало се увиђао у 
другим крајевима. Сам проблем је свођен на један обичан 
сељачки егоизам. А он је међутим далеко од тога. Босански 
аграр је био културни проблем, јер је он стварао могућност 
веће продукције и благостања, тим дакле и модерне цивилиза- 
ције, проблем демократије који је теоријску једнакост држав- 
љана претварао у стварну једнакост. Осим тога, у правилном 
решењу био је један дубок осећај правде. Тај осећај је саставни 
_ део још средњевековне Босне, он се развио још више у ропству 
Османлијама и Аустријанцима. Правда је утеха и подстицај 
потлаченом. У кметству је била конкретизована неправда. 
Сељак је стога, не питајући никога, порушио кметство сам 
одмах иза ослобођења. Касније борбе партиске о законском 
начину решења аграрног питања њега нису ни мало збуњи- 
вале. Ослобођење је значило празду, правда је значила рушење 
беговата. Сељак стога не може да схвати и одобри да се за 
успостављање правде мора још нека одштета да плати. 

До рата је Босна имала индустрију страну, али доста 
напредну. Иза рата индустрија је остала страна, у колико 
није државна, али није напредна. Продукција се дакле не 
повећава, ни народно богатство. Трговина је сведене на најо- 
бичнију спекулацију. Мењање курса динара много доприноси 
опадању богатства, забуни и незадовољству. 

Политичке партије, које су биле позване да дају солу- 
ције тим проблемима, баве се сасвим другум задацима. Инфе- 

риерност политичких људи из Босне није никад била очиглед- 
нија него у овим часовима кад треба што више конструк- 
тивног рада. Они се и не труде да нађу решења која 
користе држави, а Босну спасавају. Осим локалне мусли- 
манске организације, све странке су делови, или филијале 
државних партија. Ниједна, осим земљорадничке, није успела 
да у партијске програме унесе босанске потребе. 

У културном погледу Босна је, више него икада, зависна 
од Београда и Загреба. Друкчије није ни могуће при сада- 
њем уређењу, при садањем културном стању народа у Босни, 
који има огроман проценат аналфабета. Ипак би требало 
створити један културни центар ма у ком виду. Поред позо- 
ришта, које обећава дати приличне успехе, један или два 
факултета дигли би ниво цивилизације, отворили би могућ- 
ност овом једром талентованом народу да узме у држави 
позицију коју заслужује по својој прошлости и по својим 
напорима. Директна железничка веза са Србијом и с морем 
један је од главних услова за његово привредно и културно 
дизање, за превлађивање динарског типа у држави, којој тај 
тип најбоље одговара, и за коју је он имао највише заслуга. 

Практичним и демократски васпитаним деловима наше 
нације може изгледати чудно схватање Босне, која очекује 
да други увиде њене потребе и да их задовоље. Одсуство 
сваке самоуправе под туђинским режимима и скоро недо- 
стајање покрајинског патриотизма у прошлости чини ту 
појаву схватљивом. Интелигенција је малобројна, заузета 
ситним бригама, неагилна. Одговорност за те своје погрешке 
преносе Босанци онда на друге. Вал незадовољства из Хрватске, 
који је у многом сличне природе, прелази на Босну. Почиње 
да се развија локални патриотизам из локалних материалних 
интереса у овим крајевима, који су се иза ослобођења пот- 
пуно предали држави и. народном јединству. Развијају га 
индустриалци и трговци. Код сељака се много не осећа, али 
ће се вероватно осетити иза поделе на области, кад буде 
преглед лакши. У том локалном патриотизму вешто дириго- 
ваном, може да буде користи за целину, јер је он спајао три 
цивилизације које се у Босни одавна шире и нису још успеле 
наћи додирне тачке. Егоизам локални може да буде плодо- 
носан за егоизам национални и државни, ако држава буде 
имала на широко основану националну политику. Али ту има 
много непознаница. Садањи локални патриотизам босански, 
површан и збуњен, није добра сведоџба за државну управу. 

Војска туђинска, охола, без икакве везе с народом, чинов- 
ништво дисциплиновано, али не национално, друмови добри, 
железнице уредне, с Посавином која је могла покривати 
добар део потреба пасивних крајева, то је била, у матери- 
алном погледу, аустријска Босна. Имала је много лажног, 
што примитивни људи нису увиђали дивећи се „снази државе“ 

и култури шантанској. Представник власти, ма и најнижи 
писар, хтео је да импонује. Власт је била над народом. Наша 
управа је поставила принцип власти из народа. Али примена 
његова далеко изостаје иза теоријских фраза. У њој особито 
недостаје један систем. Почели су се правити компромиси, 
који су стално испадали на штету демократије, неорганизо- 
ване у Босни, неорганизоване у целој држави. И сад мал, не 
на свима већим положајима имате старорежимске људе, 
мало збуњене овим честим променама - партије на влади, 
понизне, без иницијативе. Државни апарат окреће се по 
закону инерције, по снази плата динарских, без љубави и 
без принципа. 

Маса, патриотски расположена, инстинктивно осећа све 
то, осећа да је остао стари начин управе у новој држави, 
јер види старе људе на страним местима, многе и унапређене, 
одликоване. То је збуњује и доводи у сумњу да поставља 
питање: шта значи управо ослобођење2 Место да се поузда 
у себе, да сама исправи, како би радио Шумадинац, она од 
Шумадинца очекује све. Не добива, и стога је незадовољна. 
Онај део народа који ће требати дуго васпитавати да постане 
искрено патриотски, од почетка и из принципа је незадовољан. 

Босна је ипак мирна. Научена на тихе, понизне критике, 
она ће дуго још моћи да трпи таворење управе. Треба јој 
дати само правде и сталности. Она ће бити један од главних 
стубова државе. Њеном географском положају, њеном етно- 
лошком саставу и економским интересима треба посвећивати 
више пажње. Треба спремати низ ситних канала, јер је Босна 
бујица планинска. — Пре свега и изнад свега треба само 
истицати државу, а у самој држави правду. Један босански сељак 
из централне Босне, католик, скоро је рекао у двору: „Имамо 
слободе, само немамо правде.“ О тим речима, које карак- 
теришу најбоље расположење маса народних, треба разми- 
шљати. У државној политици, примењеној на Босну, треба 
узети као гесло: „Слобода, једнакост и правда.“ 


Др. НИКОЛА СТОЈАНОВИЋ. 

ВЕЛЕ НИКСЕ. 


Издања „Времена“. — Београд је добио једно ново 
и модерно организовано књижарско и штампарско предузеће. 
Није потребно наглашавати да, у погледу штампарске вештине, 
Београд ни приближно није имао оно што би морао да 
покаже један културни центар, и да је далеко изостајао не 
само иза већих европских градова, него и иза других бал- 
канских престоница, као и иза нашега Загреба. Наши изда- 
вачи, поред све воље и улаганих напора, стално су се суда- 
рали са несавладљивим типографским тешкоћама, и ма да су 
често пута постизали примерне резултате, ипак нису били у 
стању да даду савршено. Наша књига стално је трпела због 
слабо развијене и неусавршене типографске индустрије. У 
томе, може бити, треба тражити и разлог што ни наша 
издавачка предузећа нису у своме раду показала више 
система и правилнијег, књижевнијег реда. 

Овога пута су и технички и књижевни услови исправни. 
Велике, модерне, савршене техничке инсталације, које се по 
својој производној способности могу такмичити са европским 
штампарским предузећима, даће могућности да се решавају 
и најкомпликованији типографски проблеми. Најфинији резул- 
тати из области штампарске вештине моћи ће се код нас 
постизати. То, зацело, значи огромно за књижевни Београд, 
где је до сада било скоро немогућно чисто израдити ни нај- 
простију књигу са илустрацијама у једној боји. О сложенијим 
тешкоћама није се могло ни говорити. Од исто толики велике 
важности је и чињеница да је и књижарско-издавачка страна 
предузећа организована по солидним књижевним руководним 
принципима, и упућена правилно. Под дирекцијом књижев- 
ника и књижевних стручњака, издавачки. рад ће истински да 
помаже развој само добре, праве литературе. Исто тако, не 
руковођен ни једино, ни на првом месту чисто трговачким 
обзирима, ни поглавито изгледима на корист, он ће, надамо 
се, да створи могућности бољих односа између писаца и 
издавача, и да побољша услове награде књижевничког рада. 

Нова издања „Времена“ више но оправдавају сва оче- 
кивања. Пре свега истичу се преводи Шјекспира од нашег 
песника Г. Светислава Стефановића, који се годинама бави 
Шекспиром, и чије студије, поткрепљене песничком интуицијом, 
треба да уроде огромним плодом: Шјекспиром на нашем 
језику. И Г. Светислав Стефановић се доиста и подухватио 
џиновског задатка да на наш језик преведе целога Шекспира. 
Први резултати су већ ту: „Хамлет“ и „Отело“ су већ изишли 
у технички врло укусним и елегантним опремама. Следују: 
„Макбет“, „Богојављенска Ноћ“, и др. О самим преводима 
биће засебно речи у нашем часопису. Овога пута само једна 
констатација: преводи су у стиху,и то у т. зв. „јамбу“, али 

ни из далека онако искиданом, исецканом као код Лазе 
Костића. Много мирније, равније, те према томе за наш 
језик и природније. — Забележићемо још и друге две књиге 
које нам се, са двема Шекспировим трагедијама, јављају као 
издавачки првенци „Времена“. То су'„јадници“ (прва свеска), 
у новом, потпуном преводу, који ћеу целини да пружи нашој 
публици Игову епопеју јада, коју је покојни Ракић био дао 
са врло смелим променама и изостављањима. — Најзад треба 
поменути и „Позоришну Библиотеку“, у којој ће у главном 
излазити дела од вредности која се на нашој позорници 
играју. Као прва књига изишао је Ибзенов „Народни Непри- 
јатељ“, чија је појава истовремена са репризом драме у 

Композиције српских композитора. — Упоредо са 
развитком јавног музичког живота у нас, почиње да се раз- 
вија и продуктиван рад наших композитора. један од најви- 
днијих доказа томе јесу седам свезака композиција српских 
композитора, издатих у Паризу (издавачи: Копап, Гегође е! 
Сле, 29, тие а' Азгога) под надзором университетске лиге С.Х.С. 
у Паризу. Садржај овог обимног издања, које представља 
"један видан докуменат музичког прогреса у нас, следећи је: 
1 свеска: 9 мелодија од Г.Г. Биничког, Манојловића и Мило- 
јевића; П: „Из мог завичаја“, клавирске обраде народних 
попевака и игара од Г. Милојевића; Ш: две игре за виолину 
и клавир од Г.Г. Манојловића и Милојевића; [У : четири комада 
за клавир, а) Стара прича, 6) Меланхолично вече, в) У први 
сутон сневао јекрин..., г) У врту, — композиције Г. Милојевића; 
М: Легенда о Јефимији, по песми М. Ракића, за виолончело и 
клавир, од Г. Милојевића; МГ: Српске народне мелодије, обрада 
за соло и клавир, од Г. Милојевића; и УП: Два комада за 
виолончело и клавир од Г. Коњовића. 

Осим тога, Г. Милојевић је штампао последњих дана 
следеће своје композиције: Едшоп НатеПе, Рапз, 22, Ва 
Мајезћегђез: Пеих Меодфе5, а) Га Јете (Е. Кочапд), 5) 
Вегсеџзе (пе (М. Музеиг); у „Еашоп Зјаме“ (Мјеп, Нипте!- 
(ог3 сазве, 13): 8 српских народних попевака у модерној 
клавирској обради, и, у трећем издању већ, своје „Миниатуре“ 
за клавир; најзад, Друштво за заштиту југословенске деце 
(Београд, Студеничка улица, бр. 62) издало је две свеске 
хорских композиција Г. Милојевића. 1 св. садржи 30 дечјих 
и женских зборова; П св. садржи 10 мушких и мешовитих 
зборова. · 

Бечка „Едшоп зјауе“ издала је такође два интересантна 
мешовита збора, на стихове енглеских песника, од Г. Косте 
Манојловића, и његове хорске обраде црквених песама. 

У издању књижаре „Напредак“ у Београду изашле су 
две свеске српских народних мелодија за соло и клавир које 

је удесио Г. Петар Коњовић и пустио у свет под отиштим нази- 
вом „Моја Земља.“ 

У тренутку када се почињу чинити припреме за орга- 
низацију националних консерваториума у већим културним 
средиштима наше краљевине, појава овако великог броја 
композиција домаћих аутора само је знак да ће градиво за 
наставу у тим консерваториумима имати, не само тако пот- 
ребно класичарско обележје, оживљено изразитим делима 
савремених струја, него ће бити обогаћено и примерима наше 
националне музичке културе, што је, исто тако, од великог зна- 
чаја по музикални развој будућих генерација музичара у нас. 

једно би се још могло пожелети: да се у земљи орга- 
низује један „југословенски музички издавачки завод“ који 
би у своје каталоге прикупио, као издавач или депозитер, сва 


дела свију југословенских композитора. к% 





Д-р. Милан М. Стојадиновић, „Борба против ску- 
поће“. (Београд, 1921. 30 сгр.) -— Поводем „Уредбе о суз- 
бијању скупоће животних намирница и несавесне спеку- 
лације“ публиковане у Службеним Новинама (20 јула 1921 г.), 
била је сазвана конференција Суда Скупоће. Брошура, под 
горњим насловом, садржи говор Г. Стојадиновића држан на 
тој конференцији. А 

Садржај брошуре је овај. Да ли се у опште уредбом 
или законом могу одредити цене Да ли је довољно да држава 
донесе једну уредбу о сузбијању скупоће, па да добијемо 
јевтинији живот Г. Стојадиновић одговара категорички: Не. 
У друштву постоје економски закони, а они су једна врста 
природних закона. Уредба о сузбијању скупоће долази у 
опреку са једним од тих закона, са законом понуде и тражње. 
Понуда значи постојање извесне количине робе, док тражња 
представља потребу људи за том робом. Понуда и тражња 
су два елемента за формирање цена: Већа понуда, ниже 
цене; мања понуда, више цене. Ако хоћемо да регулишемо 
цене, морамо утицати било на понуду било на тражњу. Да 
ли се Уредбом увећава понуда, односно да ли уредба увећава 
количину потребних намирнипа2 Или: Да ли Уредба сма- 
њује понуду, односно да ли она смањује потребу за тим 
намирницама Г. Стојадиновић одговара да „Уредбе немају ту 
мађијску моћ, и да се никаквим уредбама не даду фиксирати 
цене“. Доследно овоме, противан је сваком нормирању цена 
и тражи економску слободу. У потврду свога мишљења 
наводи питање станова, хотела, хлеба, однос трговине и спе- 
кулације, чиновника и скупоће, и најзад предлаже средства 
против скупоће. 


В. Гаршин, „Надежда Николајевна.“ (Сруског Олга Глуш- 
чевић-Којић. Београд, 1921, Свесловенска књижарница. Цена 

5 дин.) — Постоји већ хрватски превод овог дела (издање 
Модерне књижнице); он је потпунији, јер садржи и прет- 
ходну историју насловног лица, дату у засебној приповетци. 
Хрватски превод је добар, и чак је на неколико места 
бољи, јер у њему одсуствују извесни неразумљиви русизми 
(всује м. залуд, залог м. јемство, Поленишче м. Пољак или 
Пољачина). Особите књижевне потребе нису, дакле, захтевале 
овај превод. 

Та приповетка је, иначе, историја једне болесне љубави 
између једног чедног сликара и јавне девојке, коју та љубав 
морално подиже; то је мотив, у основи, Госпође с камелијама, 


и, са више разлика, Маноне Леско. А 





„Опропастиантичке цивилизације“. — Познати 
италијански историчар Гуљелмо Фереро објавио је ново дело 
О пропасти аншичке цивилизације. Он овако објашњује пропаст 
римског царства, које је било носилац античке цивилизације: 
„Римско Царство гледало је да помири два различна начела 
ауторитета: начело монархијско, које се било јако развило 
на Истоку, и начело републиканско, које се развило у Европи, 
нарочито у Грчкој и Италији, у установама античке градске 
државе. То измирење, коме је служио символом |трегагог 
или рппсерз, било је увек непотпуно, јер није успело да 
одреди уставно начело из кога је имала да извире врховна 
власт те републиканске монархије. То начело није било ни 
наследност као у монархијама, ни један правилан избор чији 
поступак би био утврђен законима и традицијама као у 
републикама. Ипак, докле је Сенат био задржао свој стари 
углед и свој огромни ауторитет, он је био опште признат 
извор законитости за царску власт. Цар је сматран за зако- 
нитог чим би га Сенат признао. И Сенат је тако успео да, 
по цену борби често врло жестоких и једног крвавог грађанско 
рата, одржи читава два века континуитет законите владе. 
Али кад је ауторитет Сената пао услед доласка Септима 
Севера и установљења праве апсолутне монархије, није више 
било никаквог начела јасног и чврстог за избор цара: ни 
наследност ни избор ни потврда Сената. Отуда криза рево- 
луција и ратова који су све разорили. Фереро се боји да и 
данашња цивилизација не стоји пред пропашћу, јер је светски 
рат уништио начело ауторитета. „Светски рат личи по својим 
последицима, али у великим размерама, на револуцију Септимт 
· Севера, која је или разорила или ослабила сва начела ауто 
ритета и законитести који у цивилизованом друштву држе 
друштвени поредак. Та начела су била од две врсте: божанско 
право династије у великим монархијама северне и средишне 
Европе; воља народа у демократијама Западне Европе. Са 
падом царевине руске, аустро-угарске и немачке, божанско 
право је добило смртоносан ударац, од кога“ ће се тешко 


640 Српски Књижевни Гласник. 


— 


повратити. Али врло је сумњиво да ће од његове пропасти 
супротно начело видети какве користи. Мало јасно само по 
себи и од врло тешке примене, демократско начело изилази 
из ове велике кризе тако ослабљено и дискредитовано, да 
његова неочекивана победа у царевинама централне Европе 
и у царевини руској не изазива никакву наду и никакво 
одушевљење, у осталој Европи. На против, та победа је само 
појачала стрпљење садашњег тренутка, јер је страховито компли~– 
ковала и за победиоце и за побеђене тешкоће створене ратом 
у побеђеним земљама. 

Да ли ће се Европа, као Римска царевина у трећем 


веку, наћи без једног јасног и одређеног начела, по коме ће. 


се моћи утврдити ко, и у којим границама, има право да запо- 
веда, — а ко, и у којим границама, има дужност да слуша 
Да ли из садашње неизвесности неће произаћи, као пре 
седамнаест векова, једна криза револуција и ратова, која ће 
растурити један део оног блага које је нагомилано радом 
толиких нараштаја 2“ 


ЧИТУЉА. 


Емил Бутру. — 22 новембра умро јеу Паризу Емил 
Бутру, професор историје модерне филозофије на Сорбони, 
члан Француске Академије, славни филозоф који је, с Анриом 
Бергсоном, вршио велики утицај на идеје свога времена. 

Радећи у време када је наука изгледала као савршена 
форма знања, и када су научне методе желеле да се примене 
на све врсте активности, Емил Бутру је увек бранио прва 

духа и људске слободе. Он је имао највећу идеју о науци, о 
њеним напретцима, о њеним извесностима, о превласти коју 
она даје човеку над васионом; али није мислио да се, у име 
науке, може порицати веровање и спиритуалност. Идеализмом 
и благим оптимизмом који је стављала на супрот сувом детер- 
мипизму чисте науке, доктрина Бутруова била је привлачна 
и благотворна. Концизношћу своје форме, снагом своје диалек- 
тике, његова одлична дела о Случајностима закона природе, 
о Сократшу, оснивачу моралне науке, о Идеји природнога закона 
у савременој науци и филогофији, о Науци и религији, и многа. 
друга, била су ставила Емила Бутруа у први ред међу модерним 
филозофским писцима и стекла му светску славу. 

За време рата, Бутру је бранио права идеалистичкога 
човечанства од напада „учених варвара“. Ми Срби сећаћемо“ 
се увек са узбуђеном захвалношћу да је овај племенити 


филозоф, више пута, и с необичним жаром, дизао свој глас — 


и за права наше земље. 

